
PIRMA DALIS 


EDAS DEMERZELIS. Istorikai laikosi vieningos nuomonės ir 
tvirtina, jog Imperatoriaus Kleono Pirmojo valdymo laikais visa 
reali Imperijos valdžia buvo sutelkta Edo Demerzelio rankose, ta- 
čiau jų nuomonės išsiskiria, kai kalbama apie šio žmogaus valdy- 
mo esmę. Klasikinė versija skelbia jį buvus vienu iš galingiausių 
bei negailestingiausių paskutinio vieningos Galaktikos Imperijos 
egzistavimo šimtmečio despotų, tačiau revizionistai tikina, jog De- 
merzelis (net jei jis ir despotas) buvo geros širdies. Galbūt tokios 
išvados gimė, įvertinus Edo Demerzelio santykius su Hariu Seldo- 
nu, kurių smulkmenos taip ir liko neaiškios, ypač - keista Laski- 
no Džoranumo istorija. Šio veikėjo fantastiškas šuolis... 


GALAKTIKOS ENCIKLOPEDIJA* 


1 skyrius 


- Kartoju, Hari, - pasakė Jugas Amarilis, - tavo bičiuliui Demer- 
zeliui gresia dideli nemalonumai. 

Jis kiek pabrėžė žodį "bičiulis", turbtūt norėdamas, kad šis nu- 
skambėtų nemaloniai. | 

Haris Seldonas tai pastebėjo, tačiau nesureikšmino. Kiek paty- 
lėjęs, paklausė: 

- Nesuprantu, kuriems galams tu atimi brangų mano laiką ir at- 
kakliai mėgini mane tuo įtikinti? 

- Nes esu įsitikinęs, jog tai svarbu, - atkirto Amarilis ir ryžtin- 
gai atsisėdo. Visa jo povyza akivaizdžiai bylojo, jog šitas Žmogus ne- 
išeis, kol nepasakys visko, ką nori pasakyti. 

Prieš aštuonerius metus jis dirbo paprastu šilumininku Dalio 
sektoriuje, priklausė pačiam žemiausiam visuomenės sluoksniui. 
Haris Seldonas ištiesė jam ranką, padėjo tapti matemnatiku, intelek- 
tualu, netgi psichoistoriku. | 

Jugas niekada nė akimirkai nepamiršdavo apie tai, kas jis buvo, 
* Visos citatos, leidėjams sutikus, paimtos iš Galaktikos Enciklopedijos 116 


leidimo, pasirodžiusio 1020 metais Terminuse. Jį išleido Galaktikos Enciklo- 
pedijos leidykla. 


kuo tapo ir kam už tai turi būti dėkingas. Ir jeigu dabar prakalbo su 
Seldonu griežtu tonu, vadinasi, jo niekas nesustabdys: nei noras iš- 
saugoti vyresniojo draugo meilę bei pagarbą, nei baimė dėl savo 
karjeros. 

- Tai štai, Hart, - pasakė Jugas ryžtingai mostelėjęs ranka, - aš 
visai nesuprantu, kodėl tu apie Demerzelį tokios geros nuomonės. 
Nepritariu tau. O ir kiti garbingi žmonės, kurių nuomonė man 
svarbi, nepasakys apie jį gero žodžio. Asmeniškai manęs visai ne- 
jaudina jam iškilusi grėsmė, betumoriu apie tai papasakoti tik todėl, 
kad žinau, jog fau tai svarbu. 

Seldonas nusišypsojo. Jį jaudino bendražygio atsidavimas, jo 
atvirumas, bet ta paslaptinga šypsena turėjo ir kitokią prasmę: Ju- 
gas nesuprato ir negalėjo suprasti, kad jo nerimas visai nepagrįstas. 

Seldonas brangino Amarilį. Jugas buvo vienas iš keturių jam 
svarbių asmenų, kuriuos Haris sutiko savo neilgo, bet pilno pavojų 
bei nuotykių klaidžiojimo po Trantorą metu. Artimesnių žmonių 
Seldonas neturėjo. | 

Kiekvienas iš jų buvo savaip jam brangus ir nepakeičiamas. 
Amarilis unikalus tuo, jog stebėtinai greitai įsisavino pagrindines 
psichoistorijos idėjas ir turėjo turtingą vaizduotę, gimdančią vis 
naujus sumanymus. Seldonas guodėsi mintimi, jog, įvykiams pa- 
krypus nenumatyta linkme, Amarilis galės tęsti jo pradėtus tyrinė- 
jimus. Tai šviesaus proto, patikimas žmogus. 

- Atleisk, Jugai, - pasakė Seldonas, - nenorėjau tavęs įžeisti, 
esu pasirengęs išklausyti. Tik darbo per akis. Pats supranti - juk aš 
esu dekanas... 

Amarilis nusišypsojo. 

- Ir tu man atleisk, Hari. Bet tu visai nepanašus į dekaną. Sta- 
čiai juokinga... 

- Pats Žinau, todėl suprantu, jog turiu dar daug ko išmokti. Tu- 
riu stengtis... sudaryti įspūdį. Patikėk: būti Strilingo Universiteto 
matematikos fakulteto dekanu nėra kenksminga veikla. Galiu visą 
darbo dieną kapstytis po nereikalingas smulkmenas, ir niekam ne- 
kils mintis pasidomėti, kaip ten psichoistorijos reikalai. Tik bėda, 
kad tos smulkmenos suryja visą mano laiką, ir jo vis mažiau laiko 
lieka mano tyrimams. 

Seldonas apžvelgė savo kabinetą. Čia stovinčių kompiuterių at- 
mintyje saugoma informacija, kuri buvo prieinama tik jam ir Jugui. 
Jei kas nors ir panorėtų įkišti nosį, duomenys užkoduoti įmantriais 
simboliais, kurių prasmės niekas daugiau negalėjo suprasti. 

- Galbūt, - pasakė Amarilis, - kai tu pėrprasi savo pareigas, galėsi 


su kuo nors jomis pasidalinti 1r tau liks daugiau laiko psichoistorijai. 

- Tikiuosi, - atsiduso Seldonas. - O dabar sakyk, ką tokio 
svarbaus norėjai man pranešti apie Demerzelį? 

- Nieko ypatinga. Tik norėjau pasakyti, jog mūsų gerbiamo 
Imperatoriaus Ministras Pirmininkas, Edas Demerzelis, ruošia per- 
versmą. 

Seldonas suraukė kaktą: 

- Ir kam jam to reikia? 

- Nesakau, kad jam to reikia. Tiesiog, jis dabar tą daro. Neži- 
nau, ar tas Žmogus pats supranta, ar ne, bet jo pikčiausi politiniai 
priešai jam padeda. Manęs tai nejaudina, aš tik nuoširdžiai iš to pa- 
sijuokčiau. Būtų idealu, jei pavyktų tokį Ministrą Pirmininką išguiti 
velniop iš Rūmų, iš Trantoro... apskritai už Imperijos ribų. Bet Ži- 
nau, kad tu tam Žmogui nežinia kodėl neabejingas, todėl nuspren- 
džiau tave įspėti. Man regis, pastaruoju metu tu nelabai seki politi- 
nius įvykius. 

- Yra ir svarbesnių reikalų, - pasakė Seldonas. 

- Turi galvoje psichoistoriją? Sutinku. Bet, ignoruodami politi- 
nius įvykius, mes negalėsime judėti pirmyn su psichoistorija. Tu- 
riu galvoje dabartinę, šių dienų politiką. Dabar būtent tas metas, kai 
dabartis virsta ateitimi... tiesiog mūsų akyse. Juk negalime apsiri- 
boti tik praeities tyrinėjimu. Kas įvyko praeityje, mes puikiai žino- 
me. Privalome tikrinti gautus rezultatus, remdamiesi dabartimi bei 
netolima ateitimi. 

- Jaučiu, - pasakė Seldonas, - kad jau esu girdėjęs panašius ar- 
gumentus. | 

- Ir dar ne sykį išgirsi. Nes žodžiai nuo tavęs atšoka, tarsi Žir- 
niai nuo sienos. 

Seldonas atsiduso, atsilošė į krėslo atlošą ir nusišypsojęs pa- 
žvelgė į Amarilį. Taip, šitas jaunuolis kartais būna grubus, užtat jis 
tvirtai įsikibęs į psichoistoriją, o tai labai svarbu. 

Amarilis buvo tvirtas, raumeningas, plačiapetis, kaip ir kiekvie- 
nas fizinį darbą dirbantis žmogus. Juk jis buvęs šilumininkas. Jugas 
stengėsi ir dabar išlaikyti puikią fizinę formą ir puldavo mankštin- 
tis, vos tik atsitraukęs nuo kompiuterio. Seldonui tai buvo į naudą 
- jis irgi nenorėjo atsilikti, todėl tekdavo prisijungti prie bendražy- 
gio. Žinoma, Haris fizine jėga neprilygo Jugui, tačiau iki šiol nepa- 
„miršo imtyniniko įgūdžių ir galėjo bet ką įveikti, nors jam jau suka- 
ko keturiasdešimt. Deja, jaunystė netrunka amžinai, bet kasdienės 
treniruotės padėjo -- Haris išliko lieknas, jo kojos bei rankos buvo 
tvirtos, kaip ir jaunystėje. 


- Turbūt rūpiniesi Demerzeliu ne tik todėl, kad jis mano bičiu- 
lis? Ar dar kas nors tau neduoda ramybės? 

- Jokių mįslių čia nėra. Tu Demerzelio draugas, todėl Univer- 
sitete esi saugus ir netrukdomas gali tęsti darbą, toliau kurti psi- 
choistoriją. 

- Na, matai. Ir pats patvirtinai, kad turiu svarią priežastį palai- 
kyti su juo draugiškus santykius. 

- Būtent palaikyti draugiškus santykius. Aš tą suprantu. Ir prita- 
riu. Bet dėl draugystės... Atleisk... Jei Demerzelis praras valdžią - 
nesvarbu, kaip tai paveiks tavo padėtį, - tuomet Imperiją valdys pats 
Kleonas Pirmasis, ir ji dar greičiau risis žemyn nuožulnia plokštuma. 
Prasidės anarchija, dar mums nespėjus psichoistorijos įdiegti prak- 
tikoje, paversti jos tikru mokslu, gebančiu išgelbėti žmoniją. 

- Suprantu... Bet aš nepuoselėju jokių iliuzijų ir nesitikiu, jog 
mums pavyks laiku sukurti psichoistoriją ir sustabdyti Imperijos 
žlugimą. 

- Net jeigu mes nesugebėsime sustabdyti žlugimo, galėtume 
bent sušvelninti jo pasekmes, argi ne? 

- Galbūt. 

- Ko dar tau reikia? Kuo daugiau galimybių turėsime dirbti, tuo 
didesnė tikimybė, jog mums pavyks bent jau sušvelninti žlugimo 
pasekmes. Vadinasi, patinka mums tai ar ne, turime išsaugoti De- 
merzelį. 

- Tu pats ką tik postringavai apie tai, jog gerai būtų, jei Demer- 
zelis atsidurtų kuo toliau nuo Rūmų, Trantoro ir visos Imperijos. 

- Tai būtų idealus variantas, bet mūsų gyvenimo sąlygos nėra 
idealios, ir mums reikalingas Ministras Pirmininkas, net jeigu jis ir 
despotas... 

- Suprantu. Nejaugi tu įsitikinęs, jog Ministro Pirmininko pasi- 
traukimas pastūmės Imperiją į bedugnę? 

- Viskas labai paprasta. Psichoistorija tai patvirtina. 

- Argi tu ja naudojiesi, prognozuodamas ateitį? Juk mes kol kas 
net bendros schemos nenumatėme. B gali būti prognozavimas? 

- Hari, tai intuicija. 

- Intuicija visada buvo. Mums reikia kažko daugiau. Argi ne? 
Mums reikia tikslių matematinių paskaičiavimų, kas gali atsitikti, 
susiklosčius vienokioms ar kitokioms sąlygoms. Jei pasikliausime 
tik intuicija, jokia psichoistorija mums apskritai nereikalinga. 

- Aš kalbu apie abiejų aspektų derinimą, Hari. Bent jau iki tol, 
kol psichoitorija nebus galutinai atšlifuota. 

- Jei tai apskritai kada nors įvyks, - vos girdimai ištarė Seldo-' 


nas. - Na tai sakyk, koks pavojus gresia Demerzeliui? Kas gali jį 
nuversti? Kiek suprantu, būtent tai tu nori pasakyti? 

- Taip, - niūriai ištarė Jugas. 

- Tai pasakyk. Ir atleisk man, kad esu toks grubus. 

- Neapsimetinėk, Hari, - užsiplieskė Amarilis. - Juk tikrai esi 
girdėjęs apie Džo-Džo Džoranumą? 

- Žinoma. Tai demagogas... Palauk, iš kur jis kilęs? Ach, 
taip... iš atokios planetos Nišajos, ar ne? Regis tenai žmonės augina 
ožkas ir gamina puikius sūrius? 

- Taip ir yra. Tik jis ne šiaip sau demagogas. Šitas žmogus turi 
daugybę pasekėjų, ir kaskart jų gretos gausėja. Jis kalba apie so- 
cialinį teisingumą ir ragina liaudies mases aktyviau dalyvauti poli- 
tiniame gyvenime. 

- Taip, - linktelėjo Seldonas. - Apie tai aš girdėjau. Jo šūkis - 
"Valdžia priklauso liaudžiai". 

- Ne visai taip, Hari. Jis teigia: "Valdžia - tai liaudis". 

- Aišku. Turiu pripažinti, jog man patinka toks šūkis. Nieko 
blogo jame nematau. 

- Aš taip pat balsuočiau už tai, jeigu Džoranumas būtent tai turė- 
tų omenyje. Bet jo galvoje sukasi visai kitokios mintys. O šitas šūkis 
jam reikalingas tik kaip kelias į tikslą. Jis ketina atsikratyti Demerze- 
lio. Tuomet jam bus lengviau susidoroti su Kleonu. Po to Džoranu- 
mas atsisės Imperatoriaus soste ir taps ta pačia "liaudimi", apie kurią 
dabar net apsiputojęs postringauja. Juk tu pats man sakei, kad tokių 
atvejų Imperijos istorijoje būta ne vieno. Tuo labiau, kad dabar Im- 
perija silpnesnė nei kada nors... Jei anksčiau toks smūgis būtų tik iš- 
klibinęs jos pamatus, dabar jis paguldys Imperiją ant menčių. Ji bus 
įtraukta į nesibaigiantį pilietinį karą, o mes nespėsime iki tol parengti 
psichoistorijos, kuri parodytų, kaip reikia elgtis... 

- Supratau apie ką kalbi, tačiau ne taip lengva atsikratyti De- 
merzelio. 

- Tu net neįsivaizduoji, kokiais tempais Džoranumas telkia pa- 
jėgas. | | 

- Tai nieko nekeičia, - papurtė galvą Haris. Po to jis susimąstė. 
- Įdomu, kaip to Žmogaus tėvai sugalvojo jam duoti tokį kvailą vardą. 

- Jo tėvai čia niekuo dėti. Tikrasis to žmogaus vardas Laski- 
nas. Beje, toks vardas Nišajoje plačiai paplitęs. Tai jis pats panoro 
tapti Džo-Džo, turbūt tiesiog paėmė pirmą pavardės skiemenį. 

- Man tai atrodo kvailai. 

- O aš taip nemanau. Jei tik tu matytum, kaip jo pasekėjai skan- 
duoja: "Džo-Džo-Džo..." Žmones veikia tarsi hipnozė. 


- Gerai, - ištarė Seldonas ir išsitiesė, tarsi parodydamas, jog 
metas grįžti prie darbo. - Pagyvensim - pamatysim. 

- Kodėl tu toks abejingas? - nesuprato Amarilis. - Juk kalbu 
apie realų pavojų. 

- Nematau jokio pavojaus, - tvirtai pasakė Haris. - Tu tiesiog 
nežinai visų faktų. “ 

- Kokių dar faktų? 

- Jugai, pasikalbėsime apie tai kitą sykį. Kol kas dirbk savo 
darbą, o rūpesčius Demerzeliu bei Imperija palik man. 

Amarilis prikando lūpą, tagiau nesiginčijo. Jis buvo pratęs pa- 
klusti Seldonui. 

- Gerai, Hari, - ištarė jis, tačiau prtėjęs prie durų atsisuko ir pa- 
kraipė galvą. - Bet tu darai klaidą. 

Seldonas šyptelėjo. 

- Aš taip nemanau, bet vis tiek ačiū už įspėjimą. Turėsiu tai 
omenyje. Tačiau aš tikiu, jog viskas bus gerai. 

Amariliui išėjus, Hario veidas iškart surimtėjo. Ar tikrai viskas 
bus gerai? 


; 2 skyrius 


Seldonas nepamiršo bendražygio įspėjimo, nors jo ir nesureikš- 
mino. Praėjo keturiasdešimtasis jo gimtadienis - dar vienas psicho- 
loginis smūgis. 

Keturios dešimtys metų! Sudie, jaunyste! Kadaise jo gyvenimas 
buvo panašus į didžiulį neartą lauką, besidriekiantį toli už horizon- 
to... Praėjo tie laikai. Haris jau aštuonetą metų gyveno Trantore. 
Laikas lėkė šuoliais. Dar aštuoneri metai - ir jam bus beveik pen- 
kiasdešimt. O po to - senatvė. O prie psichoistorijos priartėti jam 
kol kas nepavyko. Jugas Amarilis samprotavo apie dėsnius, išvedi- 
nėjo įvairiausias formules, pateikė įžūlias, grįstas intuicija prielai- 
das. Bet kaip galima tas prielaidas patikrinti? Kol kas psichoistorija 
nebuvo eksperimentinis mokslas. Norint ją sukurti, teks atlikti ai- 
bę eksperimentų, į kuriuos bus įtraukti kiti pasauliai. Tam prireiks 
šimtmečių. O kaip su atsakomybe? 

Atrodė, jog problema neturi sprendimo, ir Seldonas vėl įsigili- 
no į fakulteto reikalus... Į namus jis patraukė jau vėlokai. Jo nuo- 
taika buvo prasta. 

Dažniausiai, eidamas per studentų miestelį, jis pralinksmėdavo. 

Kupolai virš Strilingo Universiteto buvo tokie aukšti, jog susidary- 
davo iliuzija, tarsi būtum beribėje erdvėje. Ir oras čia visada būda- 
vo puikus. Augo medžiai, žaliavo pievutės, baltavo takeliai. Viskas 
atrodė taip, tarsi Haris niekur net nebūtų išvykęs, tarsi tebegyventų 
savo gimtajame Helikone ir tebedirbtų universitete... Buvo kiek vė- 
soka, bet kentėti galima. 

Regis, tokių vėsių dienų pastaruoju metu pasitaiko dažniau. Gal- 
būt Trantoras pradėjo taupyti energiją? Gal tai artėjančios krizės po- 
žymis? O gal (nuo tos minties Haris susigūžė ir pasipurtė) jis tiesiog 
paseno, ir kraujotaka sulėtėjo? Seldonas susikišo rankas į kišenes. 

Dažniausiai jis eidavo į namus net negalvodamas, kur eina. Ko- 
jos pačios nešė namo, todėl pakeliui Haris galėdavo galvoti apie bet 
ką. Tačiau šiandien nepavyko. Staiga pasigirdo kažkokie garsai. 
Keisti, neįprasti... 

- Džo... Džo... Džo... Džo... 

Garsai sklido 1š toli. Seldonas prisiminė Amarilio žodžius apie tą 
demagogą. Nejaugi jis čia, studentų miestelyje? 

Haris instinktyviai išsuko iš kelio ir pasuko šlaitu link tos vie- 
tos, kur vykdavo studentiški mitingai ir kur jaunimas sportuodavo. 

Lauko viduryje buvo susibūrusi minia studentų. Jie gyvai 
skandavo. Ant pakylos stovėjo nepažįstamas žmogus ir, siūbuoda- 
mas į taktą, garsiai rėkavo tą patį skiemenį. 

Bet tai nebuvo Džoranumas. Tą žmogų Haris ne sykį matė 
naujienų laidose per holoviziją. Džoranumas buvo aukšto ūgio, pla- 
čiapetis, visada kažkaip klastingai išsišiepęs. Turėjo tankius smėlio 
spalvos ūsus ir žydras akis. 

O šitas oratorius kažkoks neūžauga, liesas, plačiaburnis, tam- 
siaplaukis ir rėksnys. Seldonas nesigilino į jo žodžius, tik įsiminė 
vieną frazę: "Valdžią atiduoti masėms". Tą frazę išsyk atkartojo 
daugybė balsų. 

"Neblogai, - pagalvojo Haris. - Įdomu, kaip jis ketina tai įgy- 
vendinti?" 

Seldonas perbėgo akimis per minią ir pastebėjo Fingagelą, ma- 
tematikos fakulteto aspirantą, juodaplaukį, garbanotą, teikiantį vil- 
čių vaikiną. 

- Fingagelai! - pašaukė dekanas. 

- Profesoriau Seldonai, - atsisuko jaunuolis ir priėjo arčiau. - 
Atėjote pasiklausyti šito vaikino? 

- Tik nusprendžiau sužinoti, kodėl čia toks triukšmas. Kas jis toks? 

- Tai Namartis. Jis kalba Džo-Džo vardu. 

- Aš tai supratau, - linktelėjo Seldonas. Minia vėl sukaukė, at- 

sakydama į eilinį šūkį. - Bet kas jis toks? Šio žmogaus vardas man 
nieko nesako. Iš kokio jis fakulteto? 

- Jis ne iš mūsų Universiteto. Tai Džo-Džo žmogus. 

- Jei jis ne iš Universiteto, vadinasi, be leidimo neturi teisės čia 
kalbėti. Kaip manote, ar jis gali turėti tokį leidimą? 

- Neturiu supratimo, profesoriau. 

- Tuomet išsiaiškinsime. 2 

Seldonas žengė į minią, bet Fingagelas timptelėjo jį už rankovės. 

- Neverta, profesoriau. Su juo keletas žaliūkų. 

Už oratoriaus nugaros iš tiesų stovėjo šeši tvirti vyrukai - kojos 
pečių plotyje, rankos už nugaros. 

- Žaliūkai? | 

- Dėl viso pikto. Nežinia, kas kam gali šauti į galvą. 

- Na, tuomet jis tikrai ne iš Universiteto ir jokio leidimo, žino- 
ma, neturi, antraip kuriems galams jam reikėtų šitų plevėsų. Finga- 
gelai, informuokite apie tai Universiteto saugumo tarnybas. Nors, 
jie 1r patys jau turėtų būti čia. | 

- Manau, jie laikosi atokiau, nenori prisišaukti nemalonumų, - 
sumurmėjo jaunuolis. - Profesoriau, prašau jūsų nesikišti. Jei nori- 
te, aš iškviesiu saugumo tarnybą, bet, kol jie atvyks, pasilikite sa- 
vo vietoje. 

- Galbūt man pavyks visą šį farsą sustabdyti dar iki jiems at- 
vykstant. 

Ir Seldonas ryžtingai žengė pirmyn. Brautis pro minią nebuvo 
labai sunku. Daugelis mitingo dalyvių atpažino profesorių, kiti, pa- 
matę ant jo striukės atitinkamą antsiuvą, suprato, kas jis toks. Sel- 
donas priėjo iki pakylos, įsikibo rankomis už krašto, atsikrenkštė, 
išsitiesė ir pakilo aukštyn. "O prieš dešimtį metų, - liūdnai pagalvojo 
jis, - būčiau lengvai pakilęs ir krenkšti nereikėtų". 

Oratorius nutraukė kalbą, atsisuko į profesorių. Jo žvilgsnis 
buvo šaltas ir neramus. 

Seldonas ramiai ištarė: 

- Sere, prašau parodyti leidimą, suteikiantį jums teisę kalbėti 
studentų mitinge. 

- Kas jūs? - pabrėžtinai garsiai paklausė oratorius. 

- Aš Strilingo Universiteto profesorius, - taip pat garsiai atsakė 
Seldonas. - Tai kur jūsų leidimas, sere? 

- Neturite teisės reikalauti iš manęs kažkokio leidimo, - atrėmė 
oratorius. 

Žaliūkai, stovėję už jo nugaros, susispietė būrin. 

- Jei neturite leidimo, patariu jums kuo greičiau palikti Uni- 
versiteto teritoriją. 

- Ojei aš to nepadarysiu? 

- Pirma, čia jau iškviesti saugumo tarnybos žmonės. Antra... 
Studentai, - kreipėsi Seldonas į susirinkusius, - savo teritorijoje mes 
naudojamės žodžio bei susirinkimų laisve, bet galime netekti tų pri- 
vilegijų, jei leisime pašaliniams, neturintiems leidimo neatsakingai... 

"Cia ant profesoriaus peties nusileido sunki it akmuo ranka. 
Seldonas krūptelėjo. Atsisukęs, jis pamatė vieną iš Fingagelo minė- 
tų vyrukų. | 

Su baisiu akcentu - Seldonas nespėjo suvokti, iš kur galėtų bū- 
ti kilęs šitas netašytas stuobrys - jis iškošė pro dantis: 

- Dink iš čia! Ir kuo greičiau! 

- Netrukus čia pasirodys saugumo tarnybos vyrai. 

- Jei pasirodys, tuomet sukelsime maištą, - išsiviepė Namartis. 
- Mūsų tuo neįbauginsi... 

- Jokio maišto nebus, - papurtė galvą profesorius. - Ko jūs sie- 
kiate? Patariu jums geruoju dingti iš čia. - Jis truktelėjo petį ir nu- 
metė žaliūko ranką. Po to vėl kreipėsi į studentus: - Mes tuo pasi- 
rūpinsime, ar ne? 

Kažkas iš minios šūktelėjo: 

- Tai profesorius Haris Seldonas. Nelieskite jo. Jis mūsų žmogus. 

Seldonas iškart pajuto, jog minios nuotaikos skirtingos. Jis Ži- 
nojo, jog daugeliui bus paprasčiausiai smalsu stebėti saugumo tar- 
nybos susirėmimą su mitinguotojais. Yra čia ir tokių, kurie simpa- 
tizuoja profesoriui, kitiems tiesiog nemalonu matyti, jog su profe- 
soriumi buvo taip grubiai pasielgta. 

Staiga sucypė kažkokia moteriškė: 

- Atsargiai, profesoriau! 

Seldonas akimirksniu atsisuko į žaliūkus. Jis svarstė: ar susi- 
doros, ar greita bus reakcija, ar pakaks jėgų... juk senokai nesinau- 
dojo savo imtynininko įgūdžiais. 

Vyrukai akivaizdžiai savimi pasitikintys. Vienas iš jų žengė prie 
Seldono. Lėtai, tvirtu žingsniu... Hariui tai padėjo. Štai jis atkišo 
ranką. Puiku! 

Seldonas griebė smarkuolį už rankos, užsuko ją, pakėlė aukš- 
tyn, staigiai nuleido žemyn, atsikrenkštė (kuriems galams to reikė- 
j0?), 1r žaliūkas žnektelėjo ant pakylos. 

Įvykiai pasisuko visai netikėta linkme. Minia kurtinančiai su- 
staugė. Turbūt pabudo studentų išdidumas. 

- Profesoriau, duok jiems į kaulus! - suriko kažkas. 

Jį palaikė darnus balsų choras. 

Seldonas paglostė plaukus ir pamėgino sulaikyti kvėpavimą. Po 
to koja nuspyrė nelaimėlį nuo pakylos. 

- Norite dar? - mandagiai paklausė. - Ar geruoju išeisite? 

Namartis ir jo pakalikai neryžtingai mindžikavo. Seldonas jiems 
pasakė: | 

- Įspėju: dabar minia mano pusėje. Jėi bent pirštu paliesite mane, 
jus į skutus suplėšys. Na, kas dar nori? Pirmyn. Ateikite po vieną. 

Jo balsas skambėjo vis ryžtingiau, vis tvirčiau. Minia triumfavo. 

Namartis nejudėjo iš vietos. Seldonas tarsi katinas prisėlino ir 
griebė jį už kaklo. O studentai jau ropštėsi ant pakylos, šūkčioda- 
mi: "Prieikite po vieną! Prieikite po vieną!" Tarp Seldono ir Namar- 
čio apsaugininkų netruko išaugti gyva siena. Seldonas tvirčiau su- 
spaudė priešininko kaklą ir sušnabždėjo jam į ausį: 

- Štai taip, Namarti. Patikėk - aš tikrai žinau, kaip tą padaryti. 
Tuo užsiiminėjau ne vienerius metus. Pamėgink žengti bent vieną 
žingsnį, ir aš pasistengsiu, kad jau niekada negalėtum kalbėti. Ne- 
bent tik pašnibždomis. Štai taip, balandėli. Ar supratai? Jei tau vis 
dėlto reikalingas balsas, padaryk kaip liepiamas. Aš tave paleisiu, 
jei įsakysi savo buldogams kuo greičiau iš čia dingti. O jei bent vie- 
ną žodį pasakysi ne taip, tai bus paskutinis tavo ištartas žodis. Ir 
nesugalvok dar kada nors apsilankyti studentų miestelyje. Aš šį rei- 
kalą užbaigsiu iki galo, pasigailėjimo nelauk. 

Namartis gergždžiančiu balsu sumurmėjo: 

- Dinkite visi iš čia! 

Žaliūkai paskubomis apsupo nugalėtą oratorių. O kai po kelių 
akimirkų pasirodė saugumo tarnybos darbuotojai, Seldonas pasakė: 

- Atleiskite, džentelmenai. Netikras pavojus. | 

Pakeliui į namus Haris jautėsi nepatenkintas savimi - pasirodė 
ne taip, kaip norėjosi. Juk jis niekada nebuvo sadistas... "O visų 
šlykščiausia, - pagalvojo jis, - jog apie tai tikriausiai sužinos Dor- 
sa". Būtų geriausia, jei jis pats viską papasakotų žmonai, antraip, 
įvykį taip pagražins... Bet jai vis tiek nepatiks, net jei Haris pats pa- 
sakys visą teisybę. 


3 skyrius 


Taip ir buvo. 
Dorsa laukė vyro prie kotedžo durų. Jos povyza labai iškalbin- 


14 


ga - rankos įremtos į šonus. Liekna, rudaplaukė, beveik tokia pat, 
kokia buvo prieš aštuonerius metus, kai Haris ją sutiko pirmą kartą. 
Jam ji atrodė tikra gražuolė, nors objektyvus vertintojas gražia jos 
nepavadintų. Bet Haris juk nemokėjo į ją žiūrėti objektyviai. 

Dorsa Venabili! Žvelgdamas į į ramų gyvenimo draugės veidą, 
Haris pagalvojo, jog seniai galėjo vadinti šią moterį Dorsa Seldon, 
tačiau jam atrodė, jog tuomet ji taptų tarsi jo nuosavybe... 0 jis šito 
nenorėjo. Nors Imperijoje buvo įsigalėjusi tokia tvarka, kad žmona 
priima vyro pavardę. 

Dorsa pakraipė galvą - šilkiniai jos plaukai kiek išsitaršė - ir pasakė: 

- Hari, aš jau viską žinau. Ir ką man su tavim daryti? 

- Pirmiausia pabučiuoti. 

- Galima ir taip, bet iš pradžių išklausysi mano pamokslą. Užeik 
į vidų, mielasis. - Ji įleido Harį ir uždarė duris. - Paklausyk, aš iki 
kaklo paskendusi darbuose. Vis dar tarsi prisvilusi sėdžiu prie 
Trantoro Karalystės periodo. Juk tu įsitikinęs, kad šis periodas tavo 
psichoistorijai ypač svarbus. Ar man mesti darbą ir visur sekioti 
tau iš paskos? O gal už rankutės tave vedžioti? 

- Progresas? Tai būtų visai neblogai. Bet nėra reikalo manęs 
nei vedžioti, nei ginti. 

- Nėra reikalo? O aš kaip tik išsiunčiau Reičį tavęs ieškoti. Ilgai 
užtrukai, ir aš nerimavau. Juk turiu teisę jaudintis? Visada mane 
įspėji, jei ketini užtrukti. Jei dar nepamiršai, esu tavo asmens sar- 
gybinis, nors, regis, tau tai nepatinka. | 

- Asmens sargybine Dorsa, ar jums neatrodo, jog ir man retsy- 
kiais norisi nutrūkti nuo pavadėlio? 

- Ką pasakysiu Demerzeliui, jei tau kas nors atsitiks? 

- Ar aš pavėlavau pietų? Nesuprantu, ar mes dabar naudoja- 
mės virėjos paslaugomis? 

- Ne. Aš tik šiaip sau... laukiau tavęs. Tu pratęs pietauti laiku. 
Labai prašau, nepamiršk šito įpročio - jis tikrai geras. 

- Argi Reičis tau nesakė, kad man viskas gerai? Apie ką ap- 
skritai mudu.kalbame? 

- Kai jis tave surado, tu jau buvai sudorojęs išsišokėlius... Ir jis 
sugrįžo namo. Smulkmenų aš nežinau. Gal pats pasakysi, ką tu ten 
išdarinėjai? 

Haris gūžtelėjo pečiais: | 

- Nieko ypatinga. Susirinko nelegalus mitingas, 0 aš jį išvai- 
kiau. Antraip, Universitetas būtų turėjęs nemalonumų. 

- Ar tą padaryti privalėjai būtent tu? Hari, tu jau nebesi pro- 
fesionalus imtynininkas. Tu... 

- Nori pasakyti, jog esu senis? - įsiterpė Seldonas. 

- Imtynėms su jaunuoliais - taip. Tau jau keturiasdešimt. Beje, 
kaip tu jautiesi? 

- Gerai, tik kiek pavargau. 

- Nesunku įsivaizduoti. Vieną gražią dieną, kai tau vėl kils no- 
ras atlikti jauno atleto vaidmenį, gali sųgrįžti namo su sulaužytais 
šonkauliais. Nagi, pasakok... 

- Aš sakiau tau, jog Amarilis mane įspėjo apie Demerzeliui gre- 
siantį pavojų. Tada jis paminėjo demagogą Džo-Džo Džoranumą. 

- Prisimenu. Bet pasakok apie tai, ko aš nežinau. Kas gi nutiko 
šiandien? 

- Aikštėje susirinko minia. Į studentų miestelį atėjo Džoranumo 
statytinis Namartis ir pradėjo postringauti... 

- Namartis... Džembolas Dinas Namartis, dešinioji Džoranumo 
ranka. 

- Na matai, tu daugiau už mane žinai apie tą tipą. Žodžiu, jis 
surinko didžiulę minią, neturėdamas jokio leidimo mitinguoti. Re- 
gis, tikėjosi, jog padedamas savo peštukų sugebės sukelti maištą. 
Tokie spektakliai jiems tarytum oras reikalingi. Jeigu jie sugebėtų 
pasiekti, kad Strilingo Universitetą laikinai uždarytų, galėtų apkal- 
tinti Demerzelį, ribojant visuomenės laisvę. Žodžiu, daviau jiems į 
kaulus... Vargšeliams teko sprukti nieko nepešus. 

- O tu, regis, didžiuojiesi savimi? 

- O kodėl negalėčiau? Visai neprastai apsisukau... nors esu jau 
keturiasdešimtmetis. 

- Tai štai dėl ko tu įsivėlei į muštynes. Norėjai įsitikinti, ar dar 
ką nors sugebi? | 

Seldonas permetė akimis pietų meniu. 

- Ne, - po pauzės atsakė vyriškis. - Visai ne dėl to. Pagalvojau 
apie Universitetui gresiančius nemalonumus ir apie Demerzelį. Ama- 
rilio žodžiai apie jam gresiantį pavojų mane paveikė stipriau nei pats 
to tikėjausi. Tai kvaila. Puikiai suprantu, jog Demerzelis pats geba sa- 
vimi pasirūpinti, tačiau nei Jugui, nei kam nors kitam negaliu to pa- 
aiškinti. Dorsa, tik mudu abu viską žinome. - Jis giliai atsiduso ir tęsė: 
- Kokia laimė, kad bent su tavimi galiu atvirai apie tai pasikalbėti! Juk 
tu taip pat žinai, kad mūsų Demerzelis neliečiamasis. 

Moteris spustelėjo mygtuką sienoje, ir pietums skirta patalpa 
nušvito malonia šviesa. Jiedu susėdo prie jau padengto pietų stalo. 
Balta kaip sniegas staltiesė, krištolas, stalo įrankiai. Vos tik jiedu at- 
sisėdo ant kėdžių, ištraukiama plokštė pakilo aukštyn, ir ant stalo 
vienas po kito pradėjo rastis patiekalai. Haris jau įprato, kad jo 

dabartinė padėtis leidžia jam patogiai maitintis namuose ir nesilan- 
kyti dėstytojams skirtoje Universiteto valgykloje. 

Jis pagardino maistą prieskoniais, kuriuos jiedu su Dorsa pa- 
mėgo dar nuo Mikogeno laikų. Tik prieskoniai ir buvo puikūs šita- 
me keistame, prisirišusiame prie praeities sektoriuje... 

Dorsa tyliai paklausė: 

- Ką turi galvoje, sakydamas "neliečiamasis"? 

- Mieloji, jis juk geba paveikti žmonių emocijas. Negi tu pamir- 
šai? Jei tas Džoranumas jam iš tiesų kels kokį nors pavojų, Demer- 
zelis sugebės jį... (Seldonas spragtelėjo pirštais, ieškodamas tinka- 
mo žodžio) paveikti, priversti jį galvoti kitaip. 

Dorsa susimąstė. Pietūs praėjo tyloje. Tik po to kai maistas 
buvo suvalgytas, o viskas, kas buvo ant stalo, nušliaužė į stalo vi- 
duryje atsivėrusią angą, moteris sudrumstė tylą: 

- Nenorėjau to sakyti, Hari, bet daugiau negaliu tavęs laikyti 
nežinioje. | 

- Nežinioje? - Haris susiraukė. 

- Taip. Mudu niekada apie tai nesikalbėjome. Nemaniau, jog ka- 
da nors man teks apie tai prabilti, bet Demerzelis turi pažeidžiamų 
vietų. Jis nėra neliečiamasis, jam gali grėsti visai realus pavojus. 

- Nejuokauji? 

- Nė trupučio. Tu nesupranti, kas yra robotai... tokie sudėtin- 
gi, kaip Demerzelis. O aš tą labai puikiai išmanau. 


4 skyrius 


Jiedu nutilo, bet tik todėl, kad mintys begarsės. O Hario min- 
tys stačiai siautėjo. 

Taip ir yra. Jo žmona puikiai išmano apie robotus. Tai visada 
stebino Harį, ir jis galiausiai nusprendė verčiau apie tai negalvoti. Jei 
ne robotas Demerzelis, Haris niekada nebūtų sutikęs Dorsos. Ji 
dirbo Demerzeliui, ir būtent jis pavedė merginai saugoti ir ginti po 
Trantorą klaidžiojantį jauną matematiką Harį Seldoną. Ir nors dabar 
ta moteris buvo jo žmona, jo pagalbininkė, jo antroji pusė, Haris ne 
sykį mąstė apie keistą jos ryšį su protingu robotų Demerzeliu. Tai 
buvo vienintelis slaptas Dorsos sielos kampelis, į kurį patekti Haris 
neturėjo vilties. Tai buvo pats skausmingiausias judviejų santykių 
klausimas. Ar šita moteris gyvena su Hariu todėl, kad taip įsakė De- 
merzelis, ar vis dėlto ji myli Harį? Jam labai norėjosi tikėti Dorsos 
meile, bet vis dėlto... | 

Jo gyvenimas su šia moterimi buvo laimingas, bet su viena są- 
lyga. O ta sąlyga įsigalėjo kažkaip savaime, abipusiu tyliu sutarimu. 

Haris suvokė, jog Dorsa buvo būtent tokia, kokią jis įsivaizda- 
vo žmoną. Tiesa, jiedu neturėjo vaikų, bet Haris to iš jos ir nesiti- 
kėjo, 0 gal ir pats nenorėjo. Be to, jis turėjo Reičį, prie kurio buvo 
tėviškai prisirišęs. 

Ir štai dabar žmona privertė jį susimąstyti apie tai, apie ką jis vi- 
sai nenorėjo mąstyti. Judviejų nebylus susitarimas neteko galios. O 
juk būtent to susitarimo dėka jiedu tiek metų ramiai ir laimingai gy- 
veno. Haris niršo, bet pasistengė vyti šalin nelinksmas mintis. Jis 
susitaikė su tuo, kad žmona lig šiolei mano esanti jo gynėja. Tebū- 
nie, jei Dorsai šitaip geriau. Juk su juo jinai gyvena po vienu stogu, 
su juo sėdi prie vieno stalo, su juo dalinasi santuokinį guolį - su 
juo, o ne su Demerzeliu. 

Žmonos balsas nutraukė jo apmąstymus: 

- Aš pasakiau... Hari, ar tu miegi? 

Vyriškis krūptelėjo. Vadinasi, žmona jau nebe pirmą sykį krei- 
piasi į jį, o jis negirdi - taip giliai paskendęs savo mintyse. 

- Atleisk, mieloji. Nemiegu, tik mąstau, kaip turėčiau reaguoti 
įtavo žodžius. 

- Apie robotus? - patikslino ji, stebėtinai ramiai tardama užgintą 
žodį. | 

- Pasakei, jog geriau už mane išmanai apie juos. Kaip galėčiau 
į tai reaguoti? 

- Juk nepasakiau, kad tu apie juos apskritai nieko nežinai. Gal- 
būt tu net daugiau už mane žinai apie robotus, bet žinoti ir suprasti 
- du skirtingi dalykai. 

- Paklausyk, mieloji, regis, tu tyčia kalbi mįslėmis, norėdama 
mane paerzinti. Paradoksus gimdo diletantiškumas - nevalingas ar- 
ba tyčinis. Man tai nepatinka. 

Dorsa nusijuokė. Šitaip juoktis galėjo tik ji viena - tyliai, švel- 
niai, tarytum linksmumas jai buvo tikras lobis, ir ji stengėsi jo ne- 
išbarstyti. 

- Turbūt paradoksas tave privertė prabilti tokiu patetišku tonu. 
Kai Šitaip kalbi, visada atrodai labai juokingas. Aš viską paaiškinsiu. 
Ir visai nesirengiu tavęs erzinti. 

Ji pasilenkė, paglostė vyro ranką, ir Haris nustebęs pastebėjo, 
kaip jo ranka nevalingai susigniaužė į kumštį. 

- Tu labai daug kalbi apie psichoistoriją. Bent jau su manim. 
Ką tu žinai? - paklausė moteris. 

:Seldonas atsikosėjo. 

- Kalbėdamas apie psichoistoriją, aš pasikliauju tavo geraširdiš- 
kumu. Projektas slaptas. Psichoistorija bus veiksminga tik tada, jei 
žmonės, kuriems ji bus taikoma, nieko apie šį mokslą nežinos. To- 
dėl kalbėti apie projektą galiu tik su tavimi ir su Jugu. Jugas turi to- 
bulą intuiciją, jis puikus mokslininkas, tačiau toks padūkęs, jog ga- 
lėtų užrištomis akimis šokti tiesiai į patį pragarą. Todėl tenka atlikti 
tramdomojo faktoriaus vaidmenį. Regis, man lemta visą gyvenimą 
stebėti tą Žmogų ir jį tramdyti. Turiu pripažinti, jog man irgi retsy- 
kiais kyla pasiutusios mintys, ir tai padeda įsiklausyti, kaip jos 
skamba, netgi tada, - jis nusišypsojo, - kai tu atvirai man parodai, 
jog nesupranti, ką tau sakau. 

- Žinau, kad esu tavo demonstracinis stendas, ir neprieštarauju 
tam, todėl neverta daryti skubotų išvadų. Ir nereikia keisti senų 
įpročių. Pripažįstu, jog neišmanau tavo matematikos, juk aš tik is- 
torikė. Be to, nesu net mokslininkė. Ir dabar visą laiką tyrinėju eko- 
nominių pokyčių įtaką politinių įvykių raidai... 

- Taip. Ar pastebėjai, jog šiuo atveju aš esu tavo demonstracinis 
stendas? Tavo dabartinių tyrinėjimų rezultatų vieną gražią dieną pri- 
reiks mano psichoistorijai. Tai bus tavo neįkainojama pagalba man. 

- Puiku! Štai ir išsiaiškinome, kodėl tu gyveni su manim. Nors, 
atvirai sakant, visada įtariau, kad ne dėl mano stulbinamo grožio. O 
dabar, tau leidus, aš tęsiu... Taigi, retsykiais, kai tu atsiriboji nuo 
matematinių formulių, aš pradedu suvokti tavo minčių eigą. Keletą 
sykių mėginai man išaiškinti, ką reiškia minimalizmo būtinybė. Man 
regis, aš supratau. Tu turi galvoje... 

- Pats Žinau, ką aš turiu galvoje. 

- Nurimk, Hari, - kiek įsižeidusi pasakė moteris. - Visai nesi- 
rengiu tau to aiškinti. Mėginu paaiškinti pati sau. Ką tik sakei, kad 
€s1 mano demonstracinis stendas. Tai ir pabūk juo bent trumpam. 
Juk tai sąžiningas žaidimas, ar ne taip? Tu tvirtinai ,JO8 minimaliz- 
mas vienas iš svarbiausių praktinės psichoistorijos principų, kurio 
esmė - keisti nepageidaujamą įvykių eigą sau naudinga linkme. Ir 
sakei, jog tie pokyčiai turi būti vos pastebimi, minimalūs... 

- Teisybė, - pasakė Haris. - Tai dėl to... 

- Leisk man kalbėti, Hari, - nutildė jį žmona. - Juk abu žinome, 
jog tu viską puikiausiai supranti. Minimalizmas būtinas, nes bet 
koks pasikeitimas sukelia begales pašalinių reiškinių. Darosi akivaiz- 
du, jog galutinis rezultatas bus toli nuo pageidaujamo. Be to, tas. 
rezultatas gali būti neprognozuojamas. 


t 

- Viskas teisingai, - vėl pritarė matematikas. - Čia ir yra chao- 
tiško efekto esmė. Tik reikia išsiaiškinti, ar yra tokių begaliniai ne- 
žymių pasikeitimų, kurie galėtų paversti rezultatą prognozuojamu. 
O gal žmonijos istorija - neišvengiamai chaotiška. Būtent dėl to iš 
pradžių buvau įsitikinęs, jog psichoistorija ne.. 

- Žinau, tą jau ne sykį girdėjau, leisk man pabaigti! Ne taip svar- 
bu, ar galima pasiekti minimalių pokyčių. Esmė ta, jog bet koks už 
minimumo ribų išeinantis pokytis, yra chaotiškas. Todėl reikia at- 
rasti pakankamai mažus, nežymius pokyčius. Maždaug šitaip aš 
suprantu tai, ką tu vadini minimalizmu. 

- Kažkas panašaus, - sutiko Haris. - Be abejo, matematine kal- 
ba tą galima būtų nusakyti tiksliau ir trumpiau. Štai, klausyk... 

- Apsaugok, Dieve! - ištarė Dorsa. - Jeigu tu Žinai, kaip šitas 
momentas įtakoja psichoistoriją, turėtum suprasti ir Demerzelio si- 
tuaciją. Žinių tu turi, tačiau tau stinga suvokimo. Taip yra todėl, 
kad tau niekada nešovė mintis pritaikyti psichoistoriją Robototech- 
nikos Dėsniams. 

Seldonas papurtė galvą ir sumurmėjo: 

- Dabar jau tikrai nesuprantu, kur tu lenki. 

- Viskas labai paprasta! Hari, robotas taip pat naudojasi mini- 
malizmo principais. Pirmasis Dėsnis skelbia, jog robotas negali pa- 
kenkti žmogui. Tai pagrindinė robotų taisyklė. Paprastų robotų, o 
juk Demerzelis kitoks. Nulinį Dėsnį jis laiko aukštesniu už Pirmą- 
Jt. O Nulinis Dėsnis skelbia, jog robotas negali pakenkti žmonijai. 
Ir todėl Demerzelio padėtis panaši į tavo... su psichoistorija. Ar da- 
bar supranti? 

- Regis, taip. 

- Tikiuosi. Nors Demerzelis ir gali keisti Žmonių sąmonę, ta- 
čiau turi tai daryti labai atsargiai, nesukeldamas nepageidautinų pa- 
sekmių. O jis yra Imperatoriaus Ministras Pirmininkas, todėl tokių 
nepageidautinų reiškinių - begalės. 

- Ir kaip tai susieta su šiandienine situacija? 

- Pats pasuk galvą! Tu niekam, žinoma, išskyrus mane, negali 
pasakyti, jog Demerzelis robotas; jis viską taip sutvarkė, kad tu 
negali su niekuo apie tai kalbėti. Bet kiek pastangų reikėjo, norint 
taip pakeisti tavo sąmonę? Prisipažink, juk kartais norisi kam nors 
apie tai pasakyti? Tik ar norėtum nutraukti jo veiklą ir patį egzista- 
vimą? Juk būtent jam esi dėkingas už suteiktą galimybę ramiai dirb- 
ti, už sudarytas sąlygas kurti psichoistorijos mokslą. Vadinasi, jis 
tik minimaliai pakeitė tavo sąmonę, nukreipė ją tik tiek, kad tu nie- 

kam neprasitartum... Pokyčiai tokie minimalūs, kad neturi jokių pa- 
šalinių pasekmių. Būtent šitaip Demerzelis ir valdo visą Imperiją. 

- O kaip Džoranumo atveju? | 

- Čia visai kitas reikalas. Kad ir kokie būtų to žmogaus moty- 
vai - jis aršus, atviras Demerzelio priešas. Žinoma, Demerzelis ga- 
lėtų viską pakeisti, bet sunku nuspėti, kokios būtų tokių pokyčių 
pasėkmės. Jis nenori rizikuoti ir pakenkti Džoranumo asmenybei. 
Atsiradę pašaliniai reiškiniai galėtų pridaryti žalos ir kitiems žmo- 
nėms, galbūt netgi visai žmonijai. Todėl jis neliečia to maištininko, 
o ieško būdų, kaip pasiekti visai mažyčių, nežymių pokyčių, kurie 
padėtų išgelbėti padėtį ir niekam nepakenktų. Stai kodėl Jugas tei- 
sus - Demerzelis iš tiesų pažeidžiamas. 

Haris klausėsi tylėdamas. Jis mąstė. Praėjo keletas minučių, tik 
tada vyriškis ištarė: 

- Jei Demerzelis negali nieko padaryti, vadinasi, aš privalau to 
imtis. 

- O ką gali padaryti tu? 

- Aš nesu susietas su Robototechnikos Dėsniais... Pirmiausia 
būtina susitikti su Demerzeliu. 

Dorsa.ne juokais susijaudino. 

- Būtina? Esu įsitikinusi, jog neverta viešai demonstruoti, kad 
Judu esate pažįstami. 

- Atėjo laikas. Gana apsimetinėti, vaidinti, jog mudu su juo ne- 
pažįstami. Neketinu apsilankyti pas jį su oficialiu vizitu, neskelbsiu 
apie tai per holoviziją. Tačiau susitikti mudviem būtina. 


5 skyrius 


Seldonas niršo. Prakeiktas laikas, prakeiktas amžius! Prieš aš- 
tuonerius metus, kai pirmą sykį pateko į Trantorą, jis būtų veikęs, 
o ne svarstęs. Tada buvo jaunas ir plikas kaip tilvikas - kambarys 
viešbutyje, šiokie tokie rakandai. Viską galima susidėti ir išsinešti. Ir 
buvo laisvas it paukštis, galėjo trankytis po visą Trantorą kiek tik 
širdis geidžia. 

O dabar... Darbas, nesibaigiantys pasitarimai, būtinybė priimti 
kažkokius sprendimus. Nelengva staiga viską mesti ir išdumti pas 
Demerzelį. O ir pats Demerzelis iki kaklo reikaluose ir darbuose 
paskendęs. Taip, nelengva suderinti laiką... 

O Dorsa sėdėjo ir kraipė galvą. 

- Net neįsivaizduoju, Hari, ką ketini dabar daryti. 

Tas atsakė: 

- Aš ir pats nelabai įsivaizduoju. Pirmiausia turiu susitikti su 
Demerzeliu, tada ir suprasiu, kaip man toliau elgtis. 

- Svarbiausia tavo pareiga - psichoistorija. Jis irgi tau taip pa- 
sakys. 

- Galbūt, bet noriu pats tai 1š jo išgirsti. 


Ir štai, kai po aštuonių dienų Haris suderino laiką, kada galės 
susitikti su Imperijos Ministru Pirmininku, staiga jis gavo praneši- 
mą. Senamadiškos, įmantrios raidės nušvito ekrane ant jo kabine- 
to sienos. Teksto turinys derėjo prie įmantrios kaligrafijos: "PRA- 
SAU AUDIENCIJOS PAS PROFESORIŲ HARĮ SELDONĄ". 

Keletą akimirkų Haris nustebęs spoksojo į ekraną. Netgi į Im- 
peratorių šiais laikais niekas taip nesikreipė... Nebent prieš kelis 
šimtmečius. : 

O ir raidės nespausdintos, o kaligrafiškai išvedžiotos. Tarsi 
tekstą būtų rašęs meno žmogus. Tačiau labiausiai intrigavo parašas: 
"LASKINAS DŽORANUMAS"'! Štai kaip! Pats Džo-Džo siekia Sel- 
dono audiencijos. 

Čia tai bent! Dabar viskas aišku ir dėl teksto, ir dėl kaligrafijos. 
Viskas apgalvota - paprastas prašymas pateiktas tokia forma, jog 
nenoromis intriguoja. Nors Haris nedegė noru susitikti su tuo žmo- 
gumi, tačiau jam norėjosi išsiaiškinti, kuriems galams toks pom- 
pastiškumas ir kam ta vaidyba. 

Jis įsakė sekretoriui suderinti susitikimo laiką bei vietą. Su- 
prantama, darbo kabinete, ne namuose. Tik dalykinis pokalbis, nie- 
ko daugiau. 

Svarbiausia, kad susitikimas turi įvykti kaip tik tada, kai jis pla- 
navo pasimatyti su Demerzeliu. 

Dorsa pasakė: 

- Manęs tai nestebina, Hari. Tu papurtei du jo parankinius, su- 
jaukei jų planus sukelti studentų maištą ir gerai pasilinksminti. Be to, 
tavo dėka jis apsijuokė, liko kvailio vietoje. Todėl tas žmogus ir nu- 
sprendė pažvelgti tau į akis. Manau, aš irgi turėčiau dalyvauti jud- 
viejų susitikime. 

Seldonas papurtė galvą. 

- Aš pasiimsiu Reičį. Jis įsisavino visus kovos būdus, kuriais 
aš naudojuosi, ir yra dvigubai už mane jaunesnis. Nors, manau, ne- 
prireiks jokios apsaugos. 

- Įdomu, kodėl tu tuo įsitikinęs? 

- Susitikimas vyks Universiteto teritorijoje, Džoranumas ateis 

į mano kabinetą. Aplinkui gausu jaunimo. Aš pakankamai populia- 
rus tarp studentų. Manau, Džoranumas nėra kvailas ir puikiai su- 
pranta, jog namuose ir sienos padeda. Tikiuos:, jis bus mandagus 
ir draugiškas... 

- Pagyvensim - pamatysim, - pasakė Dorsa, ir viršutinės jos 
lūpos kraštas pakilo aukštyn. 

- Ir, žinoma, pritrenkiantis, - pabaigė mintį Haris. 


6 skyrius 


Haris Seldonas nutaisė atitinkamą veido išraišką ir palenkė gal- 
vą - tai turėjo reikšti pagarbą svečiui. Laukdamas susitikimo, jis 
įdėmiai išstudijavo keletą holografinių Džoranumo portretų. Bet juk 
neretai pasitaiko, jog tikrovėje žmogus atrodo visai kitaip. "Turbūt, 
- pagalvojo Seldonas, - viskas priklauso nuo to, kaip reaguoji į rea- 
lybę". 

Džoranumas buvo aukšto ūgio - bent jau aukštesnis už Seldo- 
ną... ir gerokai tvirtesnis. Apvalus veidas, tankių plaukų kepurė 
(plaukai kažkokie smėlio spalvos, o gal geltoni?), žydros akys. Ap- 
sirengęs nerūpestingai, fizionomiją puošia kažkas panašaus į šypse- 
ną, sukuriančią draugiškumo iliuziją, bet nepaliekančią abejonių, jog 
tai tik iliuzija ir nieko daugiau. 

- Profesoriau Seldonai, - kreipėsi jis į Harį giliu, krūtininiu, pui- 
kiai ištreniruotu profesionalaus oratoriaus balsu, - malonu jus ma- 
tyti. Dėkoju, kad suteikėte galimybę su jumis susitikti. Manau, ne- 
prieštarausite, kad atėjau ne vienas, 0 su savo artimiausiu padėjėju, 
galima sakyti - dešine savo ranka. Judu, regis, jau pažįstami. 

- Taip, pažįstami. Puikiai PAEUNESŲS kokiomis aplinkybėmis 
mudu susipažinome. 

Seldonas pašaipiai pažvelgė Naiaii po to atidžiau įsižiūrėjo 
į jį. Jis buvo vidutinio ūgio, blyškaus, taisyklingų bruožų veido, 
tamsiaplaukis. Jokios šypsenos... veidas apskritai be išraiškos - tik 
įtampa bei atsargumas. 

- Mano bičiulis daktaras Namartis. Jo specialybė - senovės li- 
teratūra. Jis atėjo čia savo iniciatyva, norėjo jūsų atsiprašyti, - pa- 
sakė Džoranumas, greitosiomis žvilgtelėjęs į bendražygį. 

Tas sučiauptomis lūpomis, abejingu balsu ištarė: 

- Apgailestauju, profesoriau, dėl to, kas įvyko tada... aikštėje. 
Aš nieko nežinojau apie griežtas jūsų Universiteto taisykles, ribojan- 
čias mitingus, todėl kiek įsijaučiau. 

- Tai suprantama, - įsiterpė Džoranumas. - Be to, jis nežinojo, 
kas jūs esate. Manau, mes turėtume pamiršti tą nesusipratimą. 

- Galiu jus patikinti, džentelmenai, - pasakė Seldonas, - jog ne- 
turiu jokio noro apie tai prisiminti. Leiskite jums pristatyti savo sū- 
nų Reičį Seldoną. Kaip matote, aš taip pat atėjau ne vienas. 

Reičis smarkiai išaugo. Dabar jis buvo ūsuotas jaunuolis. Ūsai 
juodi, tankūs, kaip ir dera tikram daliečiui. Kai prieš aštuonerius 
metus Seldonas su juo susipažino, jis buvo beglobis, alkanas dris- 
kius. O dabar - tai tvirtas, raumeningas, vikrus jaunuolis, įžūliomis, 
spindinčiomis akimis. - 

- Labas rytas, jaunuoli, - pasisveikino su juo Džoranumas. 

-.Labas rytas, sere, - pagarbiai atsakė Reičis. 

- Prašau sėstis, džentelmenai, - kreipėsi į svečius Seldonas. - 
Ar galiu pasiūlyti ko nors užkąsti ar išgerti? 

Džoranumas pakėlė aukštyn rankas. 

- Ne, ne, sere. Juk neatėjome pas jus svečiuotis. - Jis atsisėdo 
ir pridūrė: - Nors tikiuosi, jog ateityje ne sykį užsuksime pas jus į 
svečius. 

- Jei ketinate kalbėti apie reikalus, įdėmiai jūsų klausau. 

- Profesoriau Seldonai, mane pasiekė gandai apie tą nelemtą 
įvykį, kurio jūs maloniai sutikote neprisiminti, ir aš nustebau. Ne- 
suprantu, kodėl ryžotės tokiam pramuštgalviškam poelgiui? Sutiki- 
te, juk tai rizikinga. 

- Tada taip negalvojau. 

- O štai aš pagalvojau. Todėl ir panorau daugiau apie jus suži- 
noti. Įdomus jūs žmogus, profesoriau. Jei neklystu, esate kilęs iš 
Helikono? 

- Taip, aš tenai gimiau. Jūsų informacija tiksli. 

- O dabar jau aštuonerius metus gyvenate Trantore. 

- Tai irgi niekam ne paslaptis. 

- Jūs 1šgarsėjote po to, kai perskaitėte pirmąjį pranešimą apie 
psichoistoriją, ar ne taip? 

Seldonas vos pastebimai pakraipė galvą. Kaip dažnai jam tenka 
apgailestauti dėl to neatsargaus poelgio! Jis nusišypsojo. 

- Jaunatviškas entuziazmas. Nieko iš to neišėjo. 

- Nejaugi? - Džoranumas apžvelgė kabinetą. - Ir vis dėlto jūs 
šiandien vieno iš prestižinių Trantoro universitetų matematikos fa- 
kulteto dekanas. Jei neklystu, jums dar tik keturiasdešimt. Beje, 
man keturiasdešimt dveji, todėl amžius neleidžia man į jus Žiūrėti iš 
aukšto. Jei pasiekėte tiek daug, turbūt iš tiesų esate neeilinių gabu- 
mų matematikas. 

Seldonas gūžtelėjo pečiais. 

- Kažkodėl niekada apie tai nemąsčiau. 

- Arba jūs puikus matematikas, arba turite įtakingų draugų. 

- Niekas neatsisakytų įtakingų draugų protekcijos, pone Džo- 
ranumai, bet, deja, jūs klystate. Universiteto profesoriai apskritai turi 
nedaug draugų, tuo labiau įtakingų. 

Jis nusišypsojo. 

Šyptelėjo ir Džoranumas. 

- O kaip jums atrodo, profesoriau, ar Imperatorius įtakingas 
draugas? 

- Žinoma, įtakingas, tik kaip tai susieta su manimi? 

- Man susidarė įspūdis, jog būtent jis ir yra jūsų bičiulis. 

- Esu įsitikinęs, kad mano dosjė suradote informaciją apie tai, 
jog prieš aštuonerius metus buvau iškviestas pas Jo Didenybę Im- 
peratorių. Mudviejų susitikimas truko maždaug valandą. Tada aš 
nepastebėjau iš valdovo pusės jokių draugiškumo ženklų. Nuo to 
laiko niekada nesu matęs Imperatoriaus... nebent per holoviziją. 

- Profesoriau, juk nebūtina susitikinėti asmeniškai su pačiu Im- 
peratoriumi. Pakanka ir to, kad bendraujate su jo Ministru Pirminin- 
ku Demerzeliu. Demerzelis jūsų globėjas, todėl galima neabejoti, 
jog Imperatorius taip pat. 

- Atleiskite, ar šiuos duomenis irgi ištraukėte iš mano dosjė? O 
gal padarėte tokią išvada, remdamiesi kokia nors nežinia iš kur at- 
kapstyta informacija? | 

- Kam ieškoti duomenų jūsų dosjė, jei ir taip jūsų ryšys akivaiz- 
dus? Mudu abu tai žinom. Todėl pamirškime... ir tęskime mūsų 
pokalbį. Prašau, - jis vėl pakėlė aukštyn rankas, - nereikia priešta- 
rauti. Tik tuščias laiko švaistymas. 

- Kaip tik ketinau jūsų paklausti, - pasakė Seldonas, - kodėl esa- 
te įsitikinęs, jog Demerzelis mane proteguoja? Kodėl jis turėtų taip 
elgtis? 

- Profesoriau! Kodėl jūs šitaip? Manote, jog esu naivus kvaile- 
lis? Turiu galvoje jūsų psichoistoriją. Tai ji Demerzeliui reikalinga. 

- Jau sakiau jums, kad tai tebuvo jaunatviškos svajonės, kurios 
nedavė jokių realių rezultatų. 

- Galite man kalbėti ką tik panorėjęs, profesoriau, neprivalau ti- 
kėti kiekvienu jūsų žodžiu. Būsiu atviras - aš skaičiau jūsų praneši- 
mą ir mėginau suprasti, apie ką ten kalbama. Man padėjo matema- 
tikai. Ir jie man pasakė, jog tai neįgyvendinama... laukinė svajonė. 

- Visiškai su jumis sutinku, - linktelėjo Seldonas. 

- Tačiau jaučiu, jog Demerzelis vis dėlto laukia, kada jūs su- 

kursite savo psichoistoriją ir įdiegsite šį mokslą. O jeigu jis nelau- 
kia, tuomet aš pasiryžęs to laukti. Ir jums, profesoriau Seldonai, 
būtų parankiau, jei aš to palaukčiau. 

- Ir kodėl. g17 

- Todėl, kad Demerzelis ilgai neišsilaikys poste. Visuomenė 
nuo jo nusigręžė. Ir netrukus, kai Imperatorius nuspręs atsikratyti 
nepopuliaraus Ministro Pirmininko, svajojančio nuversti jį iš sosto, 
jis suras Demerzeliui pamainą. Ir visai įmanoma, jog tai bus mano 
kukli persona... O jums vis tiek bus reikalingas globėjas, kuris pa- 
sirūpintų ramiomis jūsų darbo sąlygomis. 

- Ir tuomet, žinoma, jūs tapsite mano globėju? 

- Suprantama. Dėl tos pačios priežasties, dėl kurios jus globoja 
Demerzelis. Man reikalingas praktinis psichoistorijos pritaikymo 
metodas, kuris padėtų sėkmingai valdyti Imperiją. 

Seldonas linktelėjo, patylėjo, po to pasakė: 

- Pone Džoranumai, tuomet man nėra prasmės nerimauti. Aš 
viso labo tik kuklus mokslininkas - matematikas, dėstytojas. Mano 
veikla niekam nekenkia. Vadinasi, labai ramiai ir toliau galiu dirbti. 
O judu su Ministru Pirmininku peškitės sau į sveikatą. Man nerū- 
pi, kuris iš jūsų laimės, - aš bet kuriuo atveju turėsiu globėją. Bent 
jau taip aš supratau jūsų mintį. 

Džoranumas prisimerkė. 

- Daktare Seldonai, ar jūs esate patriotas? 

- Žinoma. Imperija atnešė žmonijai tūkstančius taikių metų, už- 
tikrino jos vystymosi progresą. 

- Tai tiesa. Tik pastaraisiais šimtmečiais šitas E paste- 
bimai sulėtėjo. 

Profesorius nusijuokė. 

- Nesigilinau į tokias smulkmenas. 

- Jums ir nereikia to daryti. Jūs žinote, jog politine prasme pas- 
kutinis šimtmetis buvo pakankamai neramus. Nė vienas Imperato- 
rius ilgai soste neužsibuvo, ne sykį buvo pasikėsinta į valdovų gy- 
vybes, žmonės bruzdėjo... 

- Net užsiminti apie tai nevalia, - pasakė Seldonas. - Tai pri- 
lygsta išdavystei. Jau verčiau jums derėtų... 

- Paklausykite, - pasakė Džoranumas, atsilošęs krėsle. - Mato- 
te, kaip viskas trapu, netvirta? Imperija žlunga. Aš pasirengęs atvi- 
rai apie tai kalbėti. Ir mano pasekėjai taip pat, nes jie tvirtai tuo įsi- 
tikinę. Mums reikalingas žmogus, esantis šalia Imperatoriaus ir ga- 
lintis valdyti Imperiją, slopinti Ž žmonių maištingas nuotaikas, reikalui 
esant parengti karines pajėgas, vadovauti ekonomikai... 

Seldonas mostelėjo ranka. 

- Manote, kad tai būsite jūs. Ir tikitės, jog sugebėsite? 

- Norėčiau tapti tokiu žmogumi. Nebus lengva. Ir niekam 
lengva nebūtų. Demerzelis tą naštą jau vos bepavelka. Jo veikla dar 
labiau paspartino Imperijos žlugimą. Netrukus ji visai subyrės. 

- O jūs tikitės sustabdyti tą žlugimą? 

- Taip, tikiuosi. Su jūsų pagalba, daktare Seldonai. Jūsų... ir 
psichoistorijos. 

- Bet su psichoistorijos pagalba ir Demerzelis galbūt sugebėtų 
to pasiekti? Žinoma, jei toks mokslas realiai egzistuotų. 

Net nemirktelėjęs, Džoranumas išpyškino: 

- Jis egzistuoja. Ir liaukitės apsimetinėjęs. Tačiau Demerzeliui 
psichoistorija nepadeda. Psichoistorija - tik instrumentas. Reikalin- 
ga išmintis, leidžianti tą mokslą suprasti, ir gebėjimas dirbti. 

- Ir jūs visa tai turite? 

- Taip. Puikiai žinau savo gebėjimus. Man reikalinga psichois- 
torija. Noriu ją turėti ir naudotis. 

Seldonas pakraipė galvą. 

- Norėti neuždrausta. Tik aš to mokslo neturiu. 

- Turite. Neketinu daugiau su jumis ginčytis. 

Džoranumas pasilenkė prie profesoriaus, tarsi norėdamas, kad 
Jį geriau išgirstų. 

- Tvirtinate, jog esate patriotas. Aš privalau nuversti Demerzelį 
ir užimti jo vietą. Tai sustabdys Imperijos žlugimą. Tačiau pats ly- 
derių pasikeitimo faktas gali sutrikdyti 1r taip jau netvirtą padėtį. 
Juk nenorite šito? Todėl ir pasakysite man, kaip reikia veikti, kaip 
pasiekti geidžiamo rezultato tyliai, ramiai, niekam nepakenkiant - 
mūsų visų labui. 

- Negaliu, - atsakė profesorius. - Nežinau, kaip tai padaryti. 
Norėčiau pagelbėti, bet neturiu tokios galimybės. 

Džoranumas ryžtingai atsistojo. 

- Gerai. Dabar jūs viską žinote. Žinote apie mano planus, žino- 
te, ko tikiuosi iš jūsų. Pamąstykite. Pagalvokite apie Imperiją. Tur- 
būt manote, jog esate įsipareigojęs tam nenaudėliui Demerzeliui? 
Būkite akylas. Jūsų veikla gali kaip reikiant išklibinti Imperijos pa- 
matus. Prašau jūsų pagalbos. Jos reikia kvadrilijonams žmonių vi- 
soje Galaktikoje. Kartoju: pagalvokite apie Imperiją. 

Tirados pabaigoje vyriškio balsas tapo galingu pusiau šnabžde- 
siu. Seldono kūną suvirpino drebulys. 

- Visada galvoju apie Imperiją, - atsakė jis. 

- Tai viskas, ko norėjau jūsų paprašyti, - pasakė Džoranumas. 
- Dėkoju, kad priėmėte mane ir išklausėte. 

Seldonas palydėjo žvilgsniu lankytojus ir dar ilgai žiūrėjo į tyliai 
užsidariusias duris. 

Haris susiraukė. Kažkas nedavė jam ramybės, bet kas, jis pats 
negalėjo suprasti. 


— 


7 skyrius 


Namartis nenuleido akių nuo Džoranumo. Abu sėdėjo saugiai 
ekranuotoje patalpoje, įrengtoje Strilingo sektoriuje. Kol kas čia 
viskas atrodė pakankamai kukliai, Džoranumo partija dar nebuvo 
tvirtai įleidusi šaknis Strilinge, tačiau netrukus viskas pasikeis... 

Jų judėjimas išplito stebėtinai greitai. Viskas prasidėjo vos 
prieš trejus metus... tuščioje vietoje, nuo nulio. O dabar išplito po 
visą Trantorą. Išoriniai Pasauliai kol kas dar buvo neprieinami. De- 
merzelis atkakliai stengėsi saugoti jų ramybę, bet būtent tai ir buvo 
pagrindinė jo klaida. Būtent čia, Trantore, masių bruzdėjimas buvo 
ypač pavojingas. Visur kitur maištaujančius galima kontroliuoti, pri- 
stabdyti. O čia Demerzelį galima nugalėti. Keista, kad jis pats to 
nesuprato. Džoranumas visada buvo įsitikinęs, jog Demerzelio galia 
gerokai pervertinta. Tereikia kam nors krepštelėti aštriu peiliu, ir jis 
įsitikins, jog brangus kevalas tuščias... O Imperatorius po to su juo. 
nesiterlios, tuo labiau, jei paties valdovo gyvybei kiltų pavojus. 

Kol kas visos Džoranumo prognozės pildėsi. Vienintelė nesėk- 
mė - neįvykęs mitingas Strilingo Universitete. Beje, ne be Seldono 
pagalbos. 

Būtent todėl Džoranumas ir panoro susitikti su profesoriumi. Čia 
reikalas rimtas - smulkmenų nėra. Bet kokią rakštį būtina nedelsiant 
pašalinti. Jų sėkmės grandinė tvirtėjo, ilgėjo... Žmonės visada linkę 
palaikyti nugalėtojo pusę... net tuo atveju, jei ne visada pritaria jo 
nuomonei. Diletantai bei nevykėliai žmonėms neimponuoja. 

Tik nežinia, ar pokalbis su profesoriumi buvo dar viena gran- 
dis jų sėkmės grandinėje? O gal tai ir vėl rakštis? Namartis buvo 
nepatenkintas, kad Džoranumas jį nusitempė atsiprašinėti. O ir 
pats susitikimas, jo nuomone, nebuvo sėkmingas. 

Dabar Džoranumas sėdėjo susimastęs ir čiulpė nykštį, tarsi 
mėgindamas iščiulpti iš jo kokią nors naudą. 

- Džo-Džo, - tyliai pašaukė Namartis. Jis buvo vienas iš nedau- 
gelio, galinčių šitaip kreiptis į vadą neoficialioje aplinkoje, vadinti jį 

mažybiniu vardu, skanduojamu žmonių minios. Džoranumas taiks- 
tėsi su tuo viešose vietose, bet asmeninių pokalbių metu reikalavo 
deramos pagarbos savo personai. Išimtys buvo leidžiamos tik pa- 
tiems artimiausiems bičiuliams. - Džo-Džo, - pakartojo Namartis. 

Džoranumas pakėlė akis. 

- Taip, Džėjau Dy, - kiek suirzęs atsiliepė jis. 

- Ką mes darysime su šituo Seldonu? 

- Ką darysime? Kol kas nieko. Vėliau jis tikriausiai prisidės prie 
mūsų. | 

- Ko laukti? Galima jį kaip reikiant spustelėti. Truktelėti už rei- 
kiamų virvučių Universitete... 

- Ne. Kol kas Demezelis mums nekaišioja pagalių į ratus. Buka- 
galvis. Jis pernelyg patiklus. Bet mažiausiai norėčiau, kad jis pra- 
dėtų veikti dabar, kol mes dar nesame pakankamai pasirengę. O 
neapgalvotas žingsnis bendraujant su Seldonu gali išprovokuoti at- 
sakomuosius Demerzelio veiksmus. Regis, Ministras Pirmininkas 
į šitą profesorių deda didžiules viltis. 

- Dėl tos psichoistorijos? 

- Būtent. 

- O kas tai per daiktas? Nieko apie tai negirdėjau. 

- Ne tu vienas. Tai matematinė žmonių visuomenės analizė, at- 
verianti galimybę prognozuoti ateitį. 

Namartis susiraukė, nevalingai atsitraukė toliau nuo bičiulio. 
Džoranumas turbūt juokauja? Mėgina jį pralinksminti? Namartis 
niekada neturėjo humoro jausmo. 

- Pranašauti ateitį? - paklausė jis. - Kaip tai? | 

- Cha! Jei žinočiau, kaip tai padaryti, nebūčiau kulniavęs pas tą 
profesorių. | 

- Aš kažkaip tuo netikiu, Džo-Džo. Kaip galima prognozuoti at- 
eitį? Kažkas panašaus į būrėjas, ar ne? 

- Ir aš taip maniau, bet po to kai Seldonas sužlugdė mūsų mi- 
tingą, pasidomėjau jo karjera. Prieš aštuonerius metus jis atvyko į 
Trantorą ir matematikų kongrese perskaitė pranešimą apie savo 
psichoistoriją. Perskaitė, ir viskas baigėsi. Tyla. Daugiau prie to jis 
negrįžo. 

- Vadinasi, nieko rimto tame ir nebuvo. 

- Kaip tik priešingai. Jeigu po pranešimų būtų vykę kokie nors 
debatai, jei kritikai būtų sumalę į miltus jo doktriną, jei būtų bet 
koks tęsinys, tuomet, sutikčiau... Bet ta įtartina tyla reiškia, jog psi- 
choistorija išsyk buvo giliai paslėpta, kažkur įkišta, užšaldyta... 
Galbūt būtent todėl Demerzelis ir mūsų net pirštu neliečia. Gal 

psichoistorija išpranašavo kažką, kuo Ministras Pirmininkas nu- 
sprendė pasinaudoti reikiamu momentu. Jei mes patys nesugebėsi- 
me pasinaudoti psichoistorija, tikrai galime žlugti. 

- Bet Seldonas tvirtina jos neturįs. 

- O tu kaip elgtumeis juo dėtas? 

- Aš manau, jam reikia prispausti uodegą. 

- Beviltiška. Ar kada nors esi girdėjęs pasakojimą apie Veno 
kirvuką? 

- Ne. | 

- Jei būtum kilęs iš Nišajos, tikrai žinotum. Mano gimtinėje ta 
pasaka plačiai paplitusi. Tas Venas buvęs medkirtys. Jis turėjo stė- 
buklingą kirvį, kuriuo buvo galima bet kokį medį be vargo nukirsti. 
Pats supranti, koks tai vertingas daiktas, tačiau Venas savo kirvuko 
nuo nieko neslėpė. Niekas net nemėgino stebuklingo įrankio pavog- 
ti, nes tik vienintelis Venas galėjo jį pakelti, tuo labiau užsimoti if 
kirsti į medį. 

Taigi, šiuo metu niekas, išskyrus Seldoną, negali susidoroti su 
psichoistorija. Jei mes priversime tą Žmogų pereiti mūsų pusėn, 
niekada nežinosime, ar jis nuoširdžiai mums ištikimas. Juk jis ne- 
sunkiai gali nukreipti savo veiklą taip, kad mes iki kaklo įklimptu- 
me mėšle. Todėl jis turi tai padaryti savo noru ir laisva valia dirb- 
ti mums, nuoširdžiai tikėdamas mūsų pergale. 

- Ir kaip mes to pasieksime? 

- Seldonas turi sūnų. Regis, jis vardu Reičis. Ar tu gerai į tą 
vaikiną įsižiūrėjai? 

- Nelabai. 

- Oi, Džėjau Dy, pralaimėsi, jei nebūsi atidus. Tas jaunuolis 
klausėsi mano kalbos, o jo akys degė. Mano mintys jam paliko gilų 
įspūdį. Turiu gamtos dovaną - žinau, kada mano žodžiai paliečia 
klausytojo sielą, o kada jis dar abejoja ir nori pagalvoti. 

Džoranumas nusišypsojo. Tai buvo formali pusiau šypsena, 
kaukė, kurią jis užsidėdavo kalbėdamas prieš DuDIBĘ Tai buvo šal- 
ta, gal net bauginanti šypsena. 

- Pamąstysime, kaip mums pasielgti su tuo Ričių pasakė jis. 
- Gal bus galima per jį paveikti Seldoną. 


8 skyrius 


Išėjus lankytojams, Reičis paglostė ūsus ir pažvelgė į Seldoną. 
Glostyti ūsus jaunuoliui buvo su niekuo nesulyginamas malonumas. 

Čia, Strilingo sektoriuje, kai kas iš vyrų turėjo ūsus, bet iki Reičio 
jiems buvo toli... 

Reičis kiek palaukė, vildamasis, jog Seldonas pats sugrįš į re- 
alybę, tačiau galiausiai neištvėrė. 

- Tė! - pašaukė jis profesorių. 

Seldonas pakėlė į sūnų akis ir paklausė: 

- Kas? 

Reičis nusprendė, kad tėvas supyko, ir pasakė: 

- Manau, kad be reikalo priėmei tuos vyrus. 

- Ir kodėl gi? 

- Na... tas liesas, nepamenu jo vardo, tas, kuriam tu aikštėje 
davei į kaulus... Jis tikrai to nepamiršo. 

- Aš juk atsiprašiau. 

- Jam tai nepadarė įspūdžio. O tas kitas, Džoranumas, man re- 
gis, apskritai pavojingas tipas. O jeigu jie būtų atsinešę ginklus? 

- Čia, į Universitetą? Į mano kabinetą? Tai neįmanoma. Čia tau 
ne Bilibotonas. Be to, net jeigu jie būtų pamėginę sukelti sumaištį, 
būčiau su jais susidorojęs. 

- Nežinau, - pakraipė galvą vaikinas. - Tu... 

- Tylėk, nedėkingasis, - neleido jam kalbėti Seldonas. Jis pakė- 
lė aukštyn rodomąjį pirštą. - To betrūko, kad prabiltum savo ma- 
mytės žodžiais. Pakaks, prisiklaušiau jos pamokslų. Nesu aš senas! 
Nesu. Be to, juk tu buvai šalia... o tu esi puikus imtynininkas. 

Reičis suraukė nosį. 

- Peštynės nieko gero neduos. - Reičis po truputį atsikratė Da- 
lio akcento, juk praėjo aštuoneri metai, tačiau retsykiais prasprūs- 
davo vienas kitas netikslus žodelis, liudijantis vaikino kilmę. Jis ne- 
buvo patenkintas ir žemu savo ūgiu. Užtat ūsai buvo tikras Reičio 
pasidžiavimas - niekam nepavykdavo jo pažeminti.-- O ką tu ketini 
su tuo Džoranumu daryti? 

- Kol kas nieko. 

- Paklausyk, tė. Porą sykių mačiau jį per holovizorių. Net įra- 
šiau jo kalbas. Apie jį visi aplinkui kalba, todėl ir nusprendžiau pa- 
žiūrėti, ką gero jis pasakys. O, žinai, jo tauškaluose yra kažkas to- 
kio... Tas žmogus man nė trupučio nepatinka, aš juo netikiu, bet 
vis tiek kažkas tame yra. Jis siekia, kad visi sektoriai turėtų lygias 
teises bei galimybes - juk tai neblogai, tiesa? 

- Žinoma, ne. Kiekvienas civilizuotas žmogus pasirašytų po to- 
kiu teiginiu. | 

- O Imperatorius pasirašys? O gal Demerzelis? 

- Jiems tenka rūpintis visos Imperijos reikalais. Jie negali gal- 
voti tik apie Trantorą... Džoranumui lengva postringauti apie lygy- 
bę. Jis už nieką neatsakingas. Užėmęs aukštą postą, iškart pajustų, 
kaip sudėtinga valdyti dvidešimt penkis milijonus pasaulių. Ir nuo- 
lat susidurtų su įvairių sektorių pasipriešinimu. Kiekvienas sektorius 
siekia didesnių laisvių sau, kiti jam nerūpi. Ar tau neatrodo, jog tam 
Džoranumui reikėtų suteikti galimybę kiek pavadovauti, ir tada 
mes įsitikintume, ko vertas tas žmogus? 

- Nežinau, - gūžtelėjo pečiais .Reičis. - Aš galvoju... jei jis bent 
pirštu drįstų tave paliesti, prismaugčiau jį vietoje. 

- Vadinasi, meilė man tavo širdyje stipresnė nei rūpestis Impe- 
rijos reikalais? 

- Suprantama. Juk tu mano tėvas. 

Seldonas švelniai pažvelgė į sūnų, bet nepamatė vaikino žvilgs- 
nyje to, kas leistų jam galutinai nusiraminti. Kokie iš tiesų tie hipno- 
tizuojantys Džoranumo kerai? 


9 skyrius 


Haris atsilošė, atsirėmė į krėslo atlošą, sunėrė rankas virš gal- 
vos, užsimerkė. Atrodė, kad jis snūduriuoja. | 

Dorsa Venabili sėdėjo priešingame kambario kampe. Ji ką tik 
baigė Žiūrėti mikrofilmus ir išjungė aparatūrą. Siandien ji iš peties 
pasidarbavo, mėgindama patvirtinti arba paneiti savo nuomonę 
apie Florino Incidentą, įvykusį ankstyvajame Trantoro istorijos eta- 
pe. Moteris nusprendė, jog metas pailsėti. Įdomu, apie ką mąsto 
Haris? 

Turbūt apie savo psichoistoriją. Tikriausiai tam jis pašvęs visą 
likusį savo gyvenimą, bet pabaigti iki galo taip 1r nespės, paliks dar- 
bą savo pasekėjams... galbūt Amariliui. Tai nedavė jam ramybės. 
Bet tuo pačiu suteikė jėgų gyventi. Kai kiekviena diena nuo ryto iki 
vakaro užimta darbu, žmogus gyvena ilgiau. Tai džiugino Dorsą. 
Bet moteris žinojo, jog ateis diena, kai ji praras Harį, ir ta mintis ją 
baugino. Anksčiau Dorsa nesusimąstydavo apie tai. Tuomet j JOS už- 
duotis buvo - rūpintis Hariu ir išsaugoti jo Žinias. 

Ji net nepajuto, kada viskas pasikeitė. Ką tokio turėjo šitas 
žmogus? Kas vertė Dorsą jaudintis, kai jo nebūdavo šalia, - negi ta- 
da, kai jam viskas buvo gerai, ir užprogramuoti jos viduje refleksai 
neskatino moters imtis kokių nors veiksmų? Juk Dorsai buvo 
įsakyta rūpintis tik Hario saugumu. Iš kur atsirado visa kita? 

Kiek anksčiau ji apie tai pasikalbėjo su Demerzeliu. Ryžosi po- 
kalbiui tik tada, kai įsitikino, jog jausmai jos neapgauna. 

Demerzelis liūdnai pažvelgė į Dorsą ir pasakė: 

- Paprastų atsakymų nesitikėk. Tu nesi tokia jau paprasta. Savo 
gyvenime nedažnai tenka sutikti žmones, šalia kurių man lengviau 
mąstyti, maloniau egzistuoti, lengviau perteikti atsakomąją reakciją. 
Mėginau įvertinti, ką aš atrandu, tokiems žmonėms esant šalia, ir 
ką prarandu, kai jų šalia nėra. Galiausiai supratau, jog jų draugija 
suteikia man kur kas daugiau džiaugsmo, negu liūdesio jų nebuvi- 
mas. Todėl mėgaukitės tuo, ką jaučiate ir patiriatė, kol Haris šalia. 

Dorsa pagalvojo: "Ateis diena, kai Hario nebebus. Ta diena vis 
artėja. Nereikia apie tai galvoti". 

Norėdama nusikratyti įkyrios minties, ji pašaukė vyrą: 

- Hari, apie ką susimąstei? 

- Kas? 

Seldonas atsimerkė, pažvelgė į žmoną. 

- Turbūt apie psichoistoriją? Ar vėl patekai į eilinį akligatvį? 

- Visai ne. Žinai apie ką mąsčiau? - tyliai nusijuokė vyriškis. - 
Niekada neatspėsi... Apie plaukus! 

- Čia tai bent! Ir apie kieno plaukus? | 

- Šiuo momentu - apie tavuosius, - pasakė Haris, švelniai pa- 
žvelgęs į žmoną. | 

- Ar jiems kažkas negerai? Gal reikėtų persidažyti? Pakeisti 
spalvą? Turbūt jau turėjau pražilti? 

- Liaukis! Supranti, šita mintis nuvedė mane prie visai pašalinių 
dalykų. Pavyzdžiui, susimąsčiau apie Nišają. 

- Nišaja? O kas tai? 

- Nesistebiu, kad nieko apie ją nežinai. Nišaja nebuvo priešim- 
perinės Trantoro Karalystės dalis. Tai labai mažytė planeta. Ji izo- 
liuota. Niekam neįdomi, niekam nereikalinga. Aš irgi tik dabar ja 
pasidomėjau. Nedaug kam iš dvidešimt penkių milijonų pasaulių pa- 
vyko taip žaibiškai išgarsėti, kaip Nišajai. Įdomu, ar ne? Ir labai 
reikšminga. 

Dorsa patraukė į šalį informacinę medžiagą ir pasiteiravo: 

- Nusprendei eilinį kartą pasitreniruoti su paradoksais? Kur ve- 
da šitas pokalbis apie reikšmingumą ir nereikšmingumą? 

- Neišsigalvoju jokių paradoksų. Supranti, juk Džoranumas ki- 
lęs iš Nišajos. 

- Vadinasi, tu mąstei apie Džoranumą? | 

- Taip. Peržiūrėjau vieną iš jo pasisakymų. Reičis davė. Pra- 


33 


smės jame, atvirai sakant, ne kažin kiek, tačiau įspūdis stiprus. Hip- 

- Manau, kiekvieną dalietį jis būtų šitaip paveikęs. Jo raginimas 
kovoti už visų sektorių lygybę, žinoma, turėjo paliesti pažemintų 
Dalio šilumininkų širdis. Juk prisimeni Dalį? A 

- Puikiai prisimenu ir nekaltinu vaikino. Tik man neduoda ra- 
mybės tas faktas, jog Džoranumas kilęs iš Nišajos. 

Moteris gūžtelėjo pečiais. | 

- Na, juk turėjo tas žmogus kažkur gimti... Be to, nieko stebė- 
tino... ir Nišajoje kartais gimsta gabūs žmonės. 

- Viskas taip, bet aš jau sakiau, jog pasidomėjau Nišaja. Man 
netgi pavyko užmegzti hipererdvinį ryšį su vienu tenykščiu tarnau- 
toju. Suprantama, teko pakloti nemenką sumelę... 

- Ar bent sužinojai kažką tokio, kas pateisintų išlaidas? 

- Regis, taip. Džoranumas į savo pasisakymus įpina įvairias le- 
gendas, pasakojimus iš savo gimtosios planetos. Tuo jis stengiasi 
sudaryti įspūdį, jog yra žmogus iš liaudies ir vadovaujasi išskirtinai 
primityvia, paprasta filosofija. Tokie pasakojimai pagyvina jo kal- 
bą, sukuria įspūdį, jog jis išeivis iš mažos, tolimos planetos, užaugęs 
nedidelėje fermoje, įsikūrusioje pastoralinėje, ekologiškoje vietovė- 
je. Žmonėms tai patinka, ypač trantoriečiams. Žinoma, jie veikiau 
mirs nei sutiks persikelti kur nors į ekologiškai švarią vietovę, bet 
užtat jiems patinka apie tai svajoti. 

- Tai kas iš to? 

- O tas, jog tas Žmogus iš Nišajos, su kuriuo aš susisiekiau ir 
kalbėjausi, nė viena ausimi niekada nėra girdėjęs apie panašias pa- 
sakas ar legendas. 

- Tai dar nieko neįrodo, Hari. Juk Nišaja, kad ir maža, bet vis 
dėlto planeta. Ir legendos, kurios paplitusios tuose kraštuose, iš 
kur kilęs Džoranumas, gali būti nežinomos tam žmogui, su kuriuo 
tu bendravai. Galbūt jis gyvena kitoje planetos pusėje. 

- Na jau ne. Liaudies padavimai dažniausiai iš lūpų į lūpas ke- 
liauja po visą planetą. Be to, aš sunkiai supratau, ką man sakė tas 
žmogus, jis kalbėjo su klaikiu akcentu. Norėdamas patikrinti, susi- 
siekiau ir pasikalbėjau dar su kai kuo iš tos planetos - ir vaizdas 
toks pat. 

- Tai kas iš to? 

- Džoranumas kalba be jokio akcento. Maloni, nepriekaištingą 
trantorietiška tartis. Beje, geresnė už manąją. Iš dosjė sužinojau, 
Jog jis atvyko į Trantorą, būdamas devyniolikos. Manau, jog tai ne- 

įmanoma - devyniolika metų kalbėti barbarišku Nišajos dialektu, o, 
vos tik atvykus į Trantorą, staiga atsikratyti bet kokių akcento 
pėdsakų. Kad ir kiek ilgai jis šičia gyvena, vis tiek jo tartyje turėjo 
kažkas išlikti... Tu į mūsų Reičį pažiūrėk. Mes taip stengiamės jam 
padėti, o ima ir išlenda kas nors dalietiško. 

- Ir kokia gi tavo išvada? 

- Išvada? Štai sėdžiu visą vakarą ir tarsi kokia dedukcinė ma- 
šina mėginu rasti atsakymą. Išvada tokia: Džoranumas visai ne iš 
Nišajos. O Nišają pasirinko todėl, jog tai nereikšminga, atsilikusi 
planeta, ir niekam nešaus į galvą surinkti apie jį duomenis. Turbūt 
jis ilgai naršė kompiuteryje, kol galiausiai surado pasaulį, kuris la- 
biausiai tinkamas būti jo išgalvota tėvyne. Džoranumas pamanė, 
kad šitoks pasirinkimas padės jam nuslėpti teisybę. 

- Hari, bet juk tai stačiai juokinga! Kam jam reikia išsigalvoti 
tėvynę? Šitaip jam būtų tekę sufalsifikuoti visą savo dosjė. 

- Turbūt jis būtent taip ir padarė. Manau, tas žmogus turi ne- 
mažai pasekėjų municipalinėse tarnybose, todėl jam nebuvo sunku 
tai padaryti. Turbūt niekam net nešovė į galvą patikrinti jo pateik- 
tus duomenis, o jo pasekėjai tokie fanatikai, kad jie net neužsimena 
apie tai. 

- Ir kam to reikėjo? 

- Tikriausiai Džoranumas nenori, kad žmonės žinotų, iš kur iš 
tikrųjų jis kilęs. 

- Bet kodėl? Visos Imperijos planetos lygiateisės - tie patys 
įstatymai, tos pačios tradicijos. 
 - Nežinau. Nesu įsitikinęs. Realybėje dažniausiai viskas ne taip 
idealiai atrodo. 

- Tai iš kur jis? Juk tu kokią nors versiją turi? 

- Taip. Būtent ji ir privertė mane pagalvoti apie plaukus. 

- Kuo čia dėti plaukai? 

- Kalbėdamas su tuo žmogumi visą laiką kažkaip nejaukiai jau- 
čiausi. Ir negalėjau suprasti kodėl. Supranti. . jo plaukai kažkokie 
keisti - tankūs, blizgantys, nenatūraliai gražūs. Niekada tokių nema- 
čiau. Ir staiga supratau - jie dirbtiniai, kruopščiai priauginti prie pli- 
kos kaukolės. 

- Tu nori pasakyti... - pagaliau Dorsa suprato. 

- Taip, noriu. Jis iš archajiško, pilno legendų bei mitų Trantoro 
sektoriaus - Mikogeno. Būtent šią tiesą tas Žmogus ir mėgina nu- 
slėpti. 

10 skyrius 


Dorsa Venabili susimąstė. Ji visada mokėjo galvoti šaltai ir 
blaiviai. | 

Užsimerkė, susikaupė. Praėjo jau aštuoneri metai po to, kai jie- 
du su Hariu lankėsi Mikogene. Neilgai tenai užtruko... Nebuvo kuo 
tenai žavėtis, nebent tik ypatingu jų maistu. 

Jos sąmonėje vėl atgijo paveikslas... 

Keista, puritoniška, patriarchalinė bendruomenė. Ten iš tiesų 
pašalindavo nuo kūno visus plaukus ir darydavo tai tam, kad išsi- 
skirstų iš kitų, kad visi suprastų, "kas yra mikogeniečiai". Legen- 
dos, pasakojimai (galbūt išgalvoti!) apie garbingą savo praeitį, apie 
tuos laikus, kai jie valdė visą Galaktiką, kai gyveno nesuvokiamai 
ilgai; kai egzistavo niekuo nesiskiriantys nuo žmogaus robotai... 

Moteris atsimerkė ir paklausė: 

- Kam to reikia, Hari? Kam slėpti, kad jis kilęs iš Mikogeno? 

Moterisi nemanė, jog Haris daugiau už ją prisimena apie Miko- 
geną. O gal apskritai viską pamiršo? Juk jo protas buvo visai ki- 
toks - retsykiais jis gebėjo daryti netikėtus minties šuolius. Pats 
Haris, tiesą sakant, vis kalbėjo apie neregėtą savo asistento Amari- 
lio intuiciją, bet Dorsos taip lengvai neapgausi. Ir dar - jis stengėsi 
sudaryti keistoko matematiko įspūdį, žmogaus, kurį viskas šiame 
pasaulyje stebina, tačiau Dorsa ir čia perprato savo vyrą. 

- Tai pasakyk, kam reikia tai slėpti? - pakartojo klausimą Dorsa. 

Seldonas sėdėjo, spoksodamas į vieną tašką. Kai jis sėdėdavo 
tokia poza, moteris suprasdavo, jog Haris mėgina iškapstyti kažką 
vertingo iš savo psichoistorijos principų, mėgina rasti atsakymą į 
jam rūpimą klausimą. 

Pagaliau Hans prabilo: 

- Mikogenas - tai grubi, žiauri bendruomenė, turinti gausybę 
visokiausių apribojimų. Tenai visuomet atsiras kažkas, kas pradės 
priešintis, maištauti prieš jų diktatą. Visada atsiras kažkas, norintis 
ištirpti bendroje masėje, svajojantis patekti į kitą, laisvesnį pasaulį. 
Ir tai visai suprantama. 

- Ir todėl jis sumanė prisiauginti dirbtinius plaukus? 

- Nevisai taip. Dažniausiai Atskalūnai - būtent taip mikogeniečiai 
vadina išdavikus - nešioja perukus Tai kur kas paprasčiau, bet atrodo 
gerokai blogiau. Todėl tikrieji Atskalūnai, kaip man paaiškino, pri- 
siaugina dirbtinius plaukus. Tai nėra paprastas procesas, be to, jis 
nepigus. Užtat rezultatas visada puikus - plaukai beveik kaip tikri. 
Buvau apie tai girdėjęs, tačiau savo akimis pamačiau pirmą sykį. 

- Ir vis tiek nesuprantu, kuriems galams Atskalūnams slėpti sa- 

vo mikogenietišką kilmę? Juk už tai, kiek žinau, jų niekas neperse- 
kioja. 

- Nepersekioja. Ir niekas nelaiko jų antrarūšiais. Viskas dar blo- 
giau - į juos niekas rimtai nežiūri. Visi tarsi pripažįsta, kad jie pro- 
tingi, išsilavinę, garbėtroškos, gurmanai, visomis išgalėmis rūpinasi 
savo sektoriaus klestėjimu, ir vis dėlto... niekas nežiūri į juos rim- 
tai. Už Mikogeno ribų jų įsitikinimai sudaro nesuvokiamo, neįtikė- 
„tino bukumo įspūdį. Jei mikogenietis pamėgintų užimti valdančią- 
sias pareigas vyriausybėje, jį visi išjuoktų. Kai tavęs bijo - tai nie- 
kai; kai tave niekina - su tuo galima gyventi; bet kai iš tavęs tyčio- 
jasi - tai jau tikrai blogai. Džoranumas siekia užimti Ministro Pirmi- 
ninko vietą, vadinasi, jis turi apsimesti, jog yra kilęs iš kokios nors 
kitos planetos ir, žinoma, turi būti su plaukais. 

- Bet juk yra daugybė plikų žmonių? Natūraliai plikų? 

- Yra. Bet jų nieku gyvu nesupainiosi su mikogeniečiais, ku- 
riems atlikta depiliacija. Išoriniuose Pasauliuose į tai visiems nusi- 
spjaut. Jiems žodis "Mikogenas" - tuščias garsas. Mikogeniečiai taip 
prisirišę prie savo gimtųjų vietų, jog retai kuris iškiša nosį į Išori- 
nius Pasaulius. O štai Trantore viskas kitaip... 

Dorsa kiek nusiminė ir paklausė: 

- Ir ka4 mums iš to? 

- Kol kas nežinau. 

- O tu gali įrodyti, jog Džoranumas mikogenietis ir viešai pa- 
skelbti tą informaciją? 

- Nežinau, ar tai lengvai pavyktų. Turbūt jis kruopščiai paslėpė 
pėdsakus. Net jei man pavyktų... 

- Na? 

Seldonas gūžtelėjo pečiais. 

- Nenorėčiau skatinti diskriminacijos. Socialinė situacija Tran- 
tore ir taip įtempta, todėl nėra prasmės kelti nevaržomas aistras. 
Jei man ir teks ištraukti mikogenietišką kozirį - padarysiu tai tik 
paskutinę akimirką. 

- Vadinasi, tu irgi sieki minimalizmo? 

- Suprantama. 

- Ir ką ketini daryti? 

- Susitariau susitikti su Demerzeliu. Gal jis žino, ką reikia daryti. 

Dorsa pažvelgė į vyrą. 

- Neapgaudinėk savęs, Hari. Nejaugi manai, jog Demerzelis 
turi už tave įminti visas mįsles? 

- Ne, bet galbūt būtent šitą įmins. 

- O jeigu ne? 

- Vadinasi, teks pačiam ką nors sugalvoti. 

- Pavyzdžiui? 

Skausmo ir liūdesio grimasa iškreipė Seldono veidą. 

- Dorsa, aš nežinau. Nemanyk, kad galiu įminti bet kokią mįslę. 


11 skyrius 


Edas Demerzelis retai pasirodydavo viešumoje. Dažniausiai jis 
matydavosi tik su Imperatoriumi. Ministras Pirmininkas turėjo 
daugybę priežasčių laikytis atokiau nuo pašalinių žvilgsnių. Viena iš 
tokių - metai visai nekeitė jo išorės. 

Haris Seldonas irgi jau daug metų su juo nesimatė. 

Ir Demerzelis, ir Seldonas puikiai suprato, jog nėra prasmės 
afišuoti judviejų susitikimą, ypač po to, kai pas Seldoną apsilankė 
Džoranumas. Saugumo sumetimais jiedu nusprendė susitikti ne 
Imperatoriaus Rūmuose, o prabangiame viešbučio kambaryje. 
Viešbutis buvo įsikūręs netoli Rūmų teritorijos. 

Pamatęs Demerzelį, Haris skausmingai pajuto, kaip gretai pra- 
bėgo laikas. Demerzelis buvo visai nepasikeitęs. Vis toks pat aukš- 
tas, stotingas, taisyklingų, griežtų veido bruožų, tamsiuose plau- 
kuose kai kur matėsi šviesios sruogos. Veidas išraiškingas. Išoriškai 
jis stebėtinai atitiko idealų Imperatoriaus Ministro Pirmininko įvaizdį 
ir visai nebuvo panašus į savo pirmtakus. Haris nusprendė, jog vien 
tai iškelia Demerzelį virš kitų dvariškių, netgi virš Imperatoriaus ir 
pačios Imperijos... 

Demerzelis džiaugsmingai šypsojosi. Nors... net tokia nuoširdi 
šypsena nepanaikino nuo jo veido liūdesio pėdsakų. 

- Hari, - ištarė jis. - Malonu tave matyti! Jau pagalvojau, kad 
pakeitei nuomonę ir nepanorėsi su manim susitikti. 

- Aš pamaniau, kad jūs to nepanorėsite, Ministre Pirmininke. 

- Vadink mane Edu, jei bijai ištarti tikrąjį vardą. 

- Negaliu. To vardo iš manęs net replėmis neištrauksi, tu pats 
žinai. 

- Aš kaipmat ištrauksiu. Nagi, ištark jį. Man bus malonu jį iš- 
girsti iš tavo lūpų. | 

Seldonas sutriko. Jis negalėjo patikėti, kad jo kalbos padargai 
galėtų ištarti tą vardą... 

- Denielai... - pagaliau išlemeno jis. 

- R.Denielas Olivo, - linktelėjo Imperatoriaus Ministras Pirmi- 
ninkas. - Ar papietausi su manim, Hari? Jeigu tu su manimi pietau- 
si, man nereikės valgyti. Žinai, koks tai palengvėjimas. 

- Mielai, nors toks vienašališkas maisto naudojimas neatitinka 
mano nuostatų. Nebent pažadėsi man ką nors suvalgyti? 

- Tik todėl, kad noriu suteikti tau malonumą. 

- Nežinau, - pasakė Haris, - ar verta mudviem ilgai būti drauge. 

- Verta. Gavau patikinimą, kad Jo Imperatoriškoji Didenybė pri- 
taria Mudviejų susitikimui. 

- Kodėl, Denielai? 

- Po dviejų metų įvyks eilinis matematikų kongresas. Argi tu 
pamiršai? 

- Nepamiršau. Tiesiog apie tai negalvojau. 

- Negi nesirengi dalyvauti? Juk buvai didžiausia prieš tai vyku- 
sio kongreso sensacija. 

- Na, taip. Su ta nelemta psichoistorija... 

- Atkreipei paties Imperatoriaus dėmesį. Dar nė vienam mate- 
matikui nepavyko to padaryti. 

- Pirma, aš atkreipiau tavo dėmesį, o ne Imperatoriaus. Tada 
teko sprukti į Imperatoriui nepasiekiamą vietą ir slapstytis, kol ga- 
liausiai pavyko tave įtikinti, jog pradėjau psichoistorijos kūrimą. Tik 
todėl tu man leidai pasilikti saugioje nežinomybėje. 

- Abejotina nežinomybė. Esi prestižinės mokymo įstaigos ma- 
tematikos fakulteto dekanas. 0 

- Bet juk ši mano veikla tik priedanga to, kuo iš tikrųjų užsiimu. 

- O štai ir pietūs. Pamirškime reikalus ir kaip tikri bičiuliai pa- 
plepėkime apie ką nors kitą. Kaip laikosi Dorsa? 

- Ji puiki žmona. Taip jaudinasi dėl mano saugumo, jog pasi- 
rengusi visur vedžioti mane ant pavadėlio. 

- Tai jos darbas. 

- Ji man dažnai tai primena. Esu dėkingas tau, kad mudu supa- 
žindinai. 

- Dėkui, Hari. Niekada nemaniau, jog sukursitė šeimą ir būsite 
laimingi. Ypač Dorsa. | | 

- Vis tiek esu tau dėkingas ųž tokią dovaną, netgi jei tu nesiti- 
kėjai tokio įvykių posūkio. 

- Džiaugiuosi, bet ta dovana abejotina... kaip, beje, ir mano 
draugystė. 

Seldonas sutriko, jis nežinojo, ką atsakyti, todėl griebėsi maisto... 

Po kurio laiko, pakėlęs šakutę su žuvies filė gabalu, Haris pasakė: 

- Tiksliai negaliu pasakyti, koks čia žvėris, bet neabejoju, jog jis 
kilęs iš Mikogeno. 

- Atspėjai. Puikiai Žinau „JOg dievini mikogeniečių virtuvę. 

- Tik j Ji ir pateisina tų Žmonių egzistavimą. Atleisk, neturėjau 
pamiršti, jog Mikogenas tau reiškia kažką svarbaus. 

- Nieko tokio. Labai seniai jų protėviai gyveno planetoje, kuri 
buvo vadinama Aurora. Tuomet jų gyvenimo trukmė buvo maž- 
daug trys šimtai metų, o planetos gyventojai valdė beveik penkias 
dešimtis Galaktikos pasaulių. Būtent Auroros gyventojas mane su- 
galvojo ir sukūrė. Nepamiršau to. Bet netrukus išdaviau juos ir pa- 
likau Aurorą. Taip pasielgiau tik todėl, jog norėjau būti naudingas 
žmonėms... ir deramai atlikti savo pareigą. 

- Ar mūsų pokalbio niekas negali pasiklausyti? - staiga suneri- 
mo Seldonas. 

Demerzelis nusišypsojo. 

- Per vėlai apie tai susimąstei. Nesijaudink, aš ėmiausi atsargu- 
mo priemonių. Tave matė tik keli žmonės. Ir tie patys nenustębo. 
Juk aš esu laikomas matematikos fanatiku, turinčiu grandiozinių už- 
mačių, bet beveik neturinčiu gabumų. Todėl niekas iš dvariškių ne- 
nustebs, jog domiuosi artėjančių matematikų kongresu. Beje, bū- 
tent apie kongresą ir norėjau su tavim pasikalbėti. 

- Nesuprantu, kokia iš manęs galėtų būti nauda. Juk kongrese 
galėčiau kalbėti tik apie vienintelį dalyką... O kaip tik apie jį man. 
kalbėti užginta. Jei ir dalyvausiu tame renginyje, tai tik kaip pasyvus 
klausytojas bei žiūrovas. Neketinu pateikti jokio pranešimo. 

- Suprantu. Bet, jei tau tai įdomu, Jo Imperatoriškoji Didenybė 
vis dar tavęs nepamiršo. 

- Turbūt todėl, kad tu jam neleidi pamiršti. 

- Visai ne. Aš to nedarau. Kartais Imperatorius mane tiesiog 
stebina. Jis žino, jog artėja kongresas ir prisimena ankstesnį tavo 
pranešimą. Jį vis dar domina psichoistorija ir jos pritaikymo galimy- 
bės. Privalau tave įspėti. Galbūt jis panorės su tavimi susitikti. O vi- 
S1 pamanys, jog tai didžiulė garbė - du kartus gauti kvietimą atvykti 
į Imperatoriaus Rūmus. 

- Turbūt juokauji? Kokia nauda iš mudviejų susitikimo? 

- Nežinau. Bet jei būsi pakviestas, neturi teisės atsisakyti... O 
dabar sakyk, kaip laikosi tavo jaunieji globotiniai Jugas ir Reičis? 

- Manau, tu pats viską apie juos žinai. Esu įsitikinęs, kad nenu- 
leidi nuo manęs akių. 

- Rūpinuosi tavo saugumu - tai tiesa, bet neseku kiekvieno ta- 
vo žingsnio. Nesu visagalis, turiu aibes savų reikalų. 

- O Dorsa tau neteikia informacijos? 

- Praneštų tik tuo atveju, jei padėtis būtų kritinė. Ji nėra naminė 
šnipė. 

Demerzelis vėl vos pastebimai šyptelėjo. 

Haris atsikosėjo. 

- Berniukams viskas gerai. Tik su Jugu labai sunku sutarti. Jis 
didesnis psichoistorikas už mane. Regis, įsivaizduoja, jog aš tik pai- 
niojuosi jam po kojomis. Reičis vis toks pat mielas išdykėlis. Jis 
krito man į širdį dar tada, kai pirmą sykį jį sutikau, klaidžiojantį 
tarp Bilibotono lūšnynų. Dorsą tas žavus šelmis taip pat sugebėjo 
pavergti. Atvirai tau pasakysiu, Denielai: jei aš Dorsai atsibosiu ir ji 
panorės išeiti, ji vis tiek nenustos mylėjusi Reičio. - Demerzelis 
linktelėjo, ir Seldonas tęsė: - Jei tas išdykėlis nebūtų kadaise paver- 
gęs Reičėlės iš Setčemo širdies, manęs čia jau nebebūtų. Ji mane 
būtų nušovusi. Žinai, negaliu net dabar ramiai apie tai galvoti. Juk 
tai buvo tikrai neįtikėtinas įvykis... keistas, neprognozuojamas. Ka- 
žin, kuo man tada pagelbėjo psichoistorija? 

- O argi tu man nesakei, jog psichoistorija geriausiu atveju geba 
operuoti tik tikimybėmis bei didžiuliais skaičiais, o su konkrečiais 
žmonėmis ji neturi nieko bendra? 

- Bet jeigu tas konkretus Žmogus yra ypatingai svarbus... 

- Manau, tu supranti, jog nė vienas konkretus žmogus negali 
būti išskirtinai svarbus. Nei aš, nei tu. 

 - Turbūt tu teisus. Bet supranti, koks reikalas... Kad ir kiek aš 
dirbčiau, vis tiek niekaip negaliu atsikratyti minčių aš savo reikšmin- 
gumą. Kažkoks superegoizmas, išeinantis už proto ribų... Bet ir tu 
išskirtinai svarbi persona, būtent todėl ir norėjau susitikti su tavimi 
ir kiek galima atviriau pasikalbėti. Aš privalau Žinoti. 

- Ką Žinoti? 

Stalą jau nukraustė, šviesa kambaryje prigeso, aplinka buvo 
tinkama intymiam pokalbiui. 

- Džoranumas, - ištarė Haris. - Ar tu apie jį Žinai? 

- Suprantama. Kaip galėčiau nežinoti? 

- Aš irgi norėčiau apie jį Žinoti. 

- Ką būtent? 

- Denielai, liaukis apsimetinėjęs. Ar jis pavojingas? 

- Žinoma, pavojingas. O tu tuo abejoji? 

- Noriu sužinoti, ar av jis kelia pavojų? Tavo buvimui Ministro 
Pirmininko poste? 

- Apie tai ir kalbu. Būtent dėl to tas žmogus ir pavojingas. 

- Ir tu su tuo taikstaisi? 

Demerzelis palinko virš stalo. 

- Kai kurie įvykiai vyksta nepriklausomai nuo to, taikstausi aš 
su tuo ar ne. Pažvelkime į viską filosofiškai. Imperatorius Kleonas 
Pirmasis soste jau aštuoniolika metų, ir visą tą laiką aš esu jo sek- 
retorius bei Ministras Pirmininkas. Tarnavau ir prie jo tėvo. Vargu, 
ar dar kuriam nors Ministrui Pirmininkui kada nors pavyko taip il- 
gai išsilaikyti savo poste. 

- Denielai, juk tu nesi paprastas Ministras Pirmininkas... pats tai 
žinai. Privalai išsilaikyti poste, kol nebus sukurta psichoistorija. Ir 
nesišypsok... Nereikia. Tai tiesa. Kai prieš aštuonerius metus mudu 
susipažinome, jau tada tu pasakei, jog Imperija žlunga. Ar dabar ta- 
vo nuomonė pasikeitė? 

- Žinoma, ne. 

- Ir žlugimo požymiai šiuo metu dar ryškesni, ar ne taip? 

- Taip, nors aš visomis išgalėmis stengiuosi, kad to neįvyktų. 

- O jeigu ne tavo pastangos, ar tai įvyktų? Džoranumas nori 
prieš tave nuteikti visą Imperiją. 

- Ne Imperiją, Hari, tik Trantorą. Išoriniuose Pasauliuose kol kas 
ramu, nors ekonomika ir tenai smunka ir prekybos tempai lėtėja. 

- Bet juk Trantoras ir yra pats svarbiausias. Juk tai Imperijos 
širdis, administracinis centras. Būtent Trantoras ir gali tave nu- 
versti. Jei jis pasakys "ne", tu nesugebėsi išsilaikyti poste. 

- Sutinku. f 

- Ojei tu išeisi, kas tuomet pasirūpins Išorinių Pasaulių saugu- 
mu, kas sustabdys anarchiją ir Imperijos žlugimą? 

- Bet juk tai viso labo tik tikimybė. 

- Vadinasi, privalai kažko griebtis. Jugas įsitikinęs, jog tau gre- 
sia mirtinas pavojus. Jam tai sako intuicija. Ir Dorsa sako tą patį ir 
viską aiškina trimis... ar keturiais dėsniais. 

- Robototechnikos Dėsniais, - patikslino Demerzelis. 

- Reičis, regis, susižavėjęs Džoranumo doktrinomis. Supranta- 
ma, juk jis dalietis. O aš... aš sutrikęs, todėl ir nusprendžiau pasi- 
tarti su tavim. Tikėjausi, jog nuraminsi mane. Patikink mane, jog 
valdai situaciją. | 

- Patikinčiau, jei pats būčiau tuo įsitikinęs. Aš ir pats suneri- 
męs. Man iš tiesų gresia pavojus. 

- Ir tu nesiimi jokių priemonių? 

- Aš daug ką darau, mėgindamas suvaldyti nepasitenkinimą ir 
atremti Džoranumo smūgius. Bet, regis, mano veiklos nepakanka. 

Seldonas sutriko. Kiek patylėjęs, jis pasakė: 

- Žinai, aš manau, jog iš tikrųjų Džoranumas yra mikogenietis. 
"Tai tik mano nuomonė. Bet pamaniau, kad galima būtų tą faktą pa- 
naudoti prieš jį. Tik taip nesinori griebtis diskriminacijos. 

- Gerai darai, kad abejoji. Yra daugybė veiksmų variantų, ku- 
rie gali turėti nepageidautinas pasekmes. Aš nebijau palikti savo 
postą, jei tik atsiras tinkamas pasekėjas, kuris rūpinsis, kaip sustab- 
dyti Imperijos žlugimą. Kita vertus, jei mano postą užims Džoranu- 
mas... baigtis gali būti fatališka. 

- Tada visomis įmanomomis priemonėmis reikia jį sustabdyti. 

- Ne visai taip. Imperijoje gali prasidėti anarchija net ir tuomet, 
jei mes įveiksime Džoranumą, ir aš liksiu savo poste. Todėl negalių 
imtis jokių priemonių, kurios pagreitintų Imperijos žlugimo proce- 
są. Kol kas nesugalvojau nieko, kas padėtų atsikratyti Džoranumo 
ir tuo pat metu išvengti anarchijos. 

- Minimalizmas... - sušnabždėjo Seldonas. 

- Atleisk, neišgirdau. 

- Dorsa man paaiškino, jog tu esi varžomas minimalizmo... 

- Taip ir yra. 

- Vadinasi, be reikalo skubėjau su tavimi susitikti. 

- Mėgini pasakyti, jog ieškojai nusiraminimo ir jo neradai? 

- Regis, taip. 

- Ir aš iš mudviejų susitikimo tikėjausi to paties. 

- Ieškojai manyje nusiraminimo? 

- Tikėjausi rasti psichoistorijoje. Maniau, ji padės surasti kelią 
į saugumą. 

Seldonas giliai atsiduso. 

- Denielai, juk psichoistorija dar tokio lygmens nepasiekė. 

Ministras Pirmininkas priekaištingai pažvelgė į matematiką. 

- Hari, juk turėjai aštuonerius metus. 

- Koks skirtumas... aštuonerius ar aštuoniasdešimt? Tai didžiu- 
lė problema. 

- Nesitikiu, jog metodika turi būti tobula, tačiau galbūt turi ko- 
kią nors schemą ar bent jos griaučius... Na, pagaliau kokį nors prin- 
cipą, kuriuo būtų galima vadovautis? Kad ir ne visai tobulą, bet vis 
geriau, negu būrimas iš kavos tirščių. 

- Turiu ne ką daugiau, negu turėjau prieš aštuonerius metus. 
Todėl išvados tokios: tu privalai likti prie valdžios, o Džoranumą 
reikia nuraminti tokiu būdu, kad tai nepakenktų Imperijos stabilu- 
mui. Tai vienintelė galimybė toliau tobulinti psichoistoriją. Bet to ne- 
galima pasiekti, kol aš neturiu psichoistorijos, ar ne taip? 

- Regis, taip. 

- Vadinasi, patekome į užburtą ratą. O Imperija tuo metu žūsta. 

- Nebent įvyks kas nors nenumatyta. Gal tu ką nors tokio su- 
galvosi... 

- Aš? Denielai, kaip galiu to pasiekti be psichoistorijos? 

- Nežinau, Hari. 

"Seldonas pakilo. Jis buvo pasirengęs išeiti. Jautėsi visiškai nu- 
siminęs. 


12 skyrius 


Po keturių dienų Haris Seldonas, ignoravęs savo matematikos 
fakulteto dekano pareigas, pasinaudojo tarnybiniu kompiuteriu ir 
įniko ieškoti informacijos. 

Kompiuterių, gebančių kasdien surinkti naujienas iš dvidešimt 
penkių milijonų pasaulių, tebuvo vienetai. Keletas jų buvo įrengti 
Imperatoriaus Rūmuose - ten jie buvo būtini. Tokie kompiuteriai 
stovėjo ir Išorinių Pasaulių sostinėse. Strilingo Universiteto mate- 
matikos fakultete esantį kompiuterį irgi buvo galima sureguliuoti 
taip, kad jis taptų naujienų šaltiniu. Seldonas tą ir padarė. Psichois- 
torijai tai būtina. Beje, unikalios Kompiuterio galimybės buvo 
kruopščiai užmaskuotos. Geriausiu atveju kompiuteris turėjo pra- 
nešti apie ypač svarbias naujienas, įvykusias kiekviename iš Impe- 
rijai priklausančių pasaulių. Užkoduotas, vos pastebimas signalas 
įspėdavo, jog pasirodė svarbi informacija, ir Seldonas atkreipdavo 
į ją dėmesį. Reikia pripažinti, jog tai nutikdavo gana retai, nes tokiu 
būdu būdavo pranešama apie ypač svarbius globalinės reikšmės 
įvykius. Arba tie įvykiai turėjo būti labai įdomūs. 

Jei nebūtų tokio kompiuterio, tektų, reikalui esant, susisiekti su 
atskiromis planetomis. Užsiėmimas, atvirai sakant, nuobodus, var- 
ginantis, nes beveik kasdien kokioje nors planetoje gausu nedidelių 
katastrofų. Kažkur išsiveržė ugnikalnis, kažkur - potvynis, dar kur 
nors - ekonominė krizė, jau nekalbant apie pasipriešinimo judėji- 
mus bei maištus. 

Suprantama, nebuvo reikalo nedelsiant reaguoti į kiekvieną tokį 
atvejį. Juk stichijos nesustabdysi, vienur ar kitur vis tiek kas nors 
įvyks. Tik štai... jei kurią dieną nebūdavo pranešimų apie sukilimus, 
tada kaip tik atsirasdavo priežastis sunerimti ir įtempti dėmesį. 

O Seldonas jokio nerimo nejautė. Išoriniai Pasauliai atrodė tarsi 

ramus, tylus milžiniško vandenyno paviršius, kur beveik visada 
viešpatavo štilis. Na, pasitaikydavo viena kita bangelė - ir vėl vis- 
kas ramu. Nors Demerzelis nuolat kalbėjo apie prasidėjusį ir vis įsi- 
bėgėjantį Imperijos žlugimą, tačiau Haris nematė jokių globalinės 
krizės požymių. 

Galbūt riedėjimas žemyn nuožulnia plokštuma vyksta labai lėtai, 
nepastebimai, ir taip tęsis tol, kol procesas pasieks kritinį tašką? Tai 
tarsi tavo namas - stovi sau ir po truputį dūla, tręšta, o tu to nepa- 
stebi ir negalvoji apie tai. Atsitokėsi tik tada, kai vieną gražią dieną 
stogas žnektelės tau ant galvos. | 

Ir kada tas stogas turėtų nukristi? Haris neturėjo atsakymo į šį 
klausimą. 

Jis nuolat tikrino, vertino situaciją Trantore. Tai buvo gausiau- 
siai apgyvendintas pasaulis - čia gyveno keturiasdešimt milijardų 
žmonių. Aštuoniasdešimt sektorių sudarė Trantorą. Tai tarsi mini 
Imperija. Be to, jis buvo išraizgytas vyriausybinių įstaigų tinklais. 
Kiekviena jų su savita, painia, sudėtinga hierarchine struktūra, todėl 
valdymas reikalavo ypatingos atidos ir daug jėgų... 

Sį sykį Harį nustebino pranešimas apie Dalio sektoriuje vyku- 
sių rinkimų rezultatus. Rinkimus tenai laimėjo Džoranumo pasekė- 
jai. Iš komentarų aiškėjo, jog tai pirmas atvejis, kai džoranumiečiai 
užėmė valdžią visame sektoriuje. Seldoną nemaloniai nustebino ne- 
tikėta to demagogo sėkmė. Jis pasidarė video medžiagos kopiją ir 
parsinešė ją į namus. 


Seldonui įėjus į kambarį, Reičis atitraukė žvilgsnį nuo kompiu- 
terio ir, matyt, nusprendė, jog derėtų tėvui paaiškinti, kuo jis užsi- 
iminėjo. 

- Padedu mamai, - pranešė jis. - Renku jai reikalingus duomenis. 

- O kaip tavo paties darbas? 

- Viskas padaryta, tė. 

- Puiku. Tuomet pažvelk štai čia, - pasakė Haris ir parodė juos- 
tą, ketindamas ją įdėti į mikroprojektorių. 

Vaikinas prisimerkė, apžiūrėjo juostą ir pasakė: 

- Jau Žinau. 

- Šit kaip? 

- Žinoma. Aš nuo Dalio sektoriaus akių nenuleidžiu. Vis dėlto 
tai mano tėvynė. 

- Ir ką tu apie tai manai? 

- Aš nesistebiu. O tu? Trantoras laiko Dalį purvo gniutulu. Ko- 
dėl gi daliečiai negalėtų palaikyti Džoranumo ir pritarti jo idėjoms? 

- Tu irgi pritari? 

- Na... - Reičis susimąstė. - Turiu pripažinti, jog kai kurios jo 
mintys mane jaudina. Pavyzdžiui, jis nori lygybės visiems. Argi tai 
blogai? į 

- Neblogai, žinoma, jei jis themeluoja. Galbūt tokiu būdu Džo- 
ranumas tik siekia populiarumo. 

- Galbūt. Bet vis tiek daugelis daliečių pagalvos: "O ką mes 
prarasime? Juk ir dabar neturime lygybės, nors įstatymai skelbia 
priešingai". 

- Įstatymus kurti sunku, bet dar sunkiau kontroliuoti jų vykdy- 
mą, - pasakė Haris ir susimąstė. Vos perskaitęs pranešimą, jis iš- 
kart kai ką sumanė... 

- Paklausyk, Reiči, - pasakė Haris. - Juk tu nebuvai Dalyje po 
to, kai mudu su mama tave iš ten išsivežėme, ar ne? 
 - Kodėl nebuvau? Juk mes visi drauge tenai lankėmės prieš 
penketą metų. 

- Taip, taip, - sumosavo rankomis Seldonas. - Bet tai... Juk 
mes buvome apsistoję viešbutyje, kuris net nepriklausė Dalio sek- 
toriui. Be to, mama tave taip globojo, jog net į lauką vieno neišleis- 
davo. Tau tada tebuvo tik penkiolika. Ar nenorėtum nuvykti į Dalį 
dabar? Vienas... savarankiškai? Juk tau jau dvidešimt. 

Reičis pliaukštelėjo liežuviu. 

- Mama nė už ką neleis. 

- Jei atvirai, nemanau, kad turėčiau prašyti jos leidimo. Tai ar 
sutinki? 

- Iš smalsumo? Kodėl gi ne? Norėčiau pamatyti, kas ir kaip ten 
dabar. 

- Ar su mokslais susitvarkysi? 

- Žinoma. Juk niekada nepraleidinėju užsiėmimų. Be to, tu ga- 
lėsi man užrašyti paskaitas, o grįžęs aš saviškius pasivysiu. Manau, 
mane išleis. Juk turiu Universitete svarbią personą.... savo senį. Oi, 
tėti, tikiuosi, neįsižeidei? 

- Kol kas ne. Tik atmink, jog siunčiu tave ne pramogauti. Kai 
atvyksi į Dalį, noriu, kad susitiktum su Džoranumu. 

Vaikinas ne juokais nustebo. 

- Kaip tai suprasti? Ir kur aš jį rasiu? 

- Jis rengiasi vykti į Dalį. Jį tenai pakvietė perskaityti praneši- 
mo sektoriaus Taryboje. Sužinosime, kurią dieną jis sakys savo 
kalbą. Tu išvyksi keliomis dienomis anksčiau. 

- Bet kaip aš su juo susitiksiu? Nemanau, kad jis rengia priėmimus. 

- Tu nepakankamai save vertini. Dar būdamas dvylikos žinojai, 
kas kur Dalyje dedasi. Tikiuosi, nepražudei per tuos metus savo 
"žvalgo" talento. 

Reičis nusišypsojo. 

- Ir aš tikiuosi. Tarkim, pateksiu pas Džoranumą. Ir kas tada? 

- Turėsi daug ką sužinoti. Ką jis ketina daryti? Kokie jo planai?.. 

- Manai, jis ims ir išklos man viską? 

- Tu moki pelnyti žmonių pasitikėjimą, nenaudėli! Gerai, aptar- 
kime viską: 

Ir jiedu ėmėsi aptarinėti. Ne kartą viską apsvarstė ir numatė. 

Tačiau Seldono mintys buvo neramios. Jis abejojo, ar pavyks 
įgyvendinti sumanymą, todėl nusprendė nieko apie tai nesakyti nei 
Amariliui, nei Demerzeliui, nei Dorsai. Jie būtų sukliudę. Galbūt 
pradėtų peikti idėją, o Haris nenorėjo to girdėti. Šis sumanymas da- 
bar jam atrodė vienintelė galimybė, vienintelis išsigelbėjimo kelias... 
O Haris nenorėjo, kad ant to kelio atsirastų kokių nors kliūčių. 

Bet ar tai įmanoma? Štai kur klausimas. Seldonui atrodė, jog tik 
Reičis gali pelnyti Džoranumo pasitikėjimą. Bet ar ne persunkus 
vaikinui šitas vaidmuo? Reičis dalietis, todėl Džoranumas galėjo pa- 
justi jam simpatiją. Tačiau, ar galima juo pasitikėti? 

Koks siaubas! Reičis buvo jo sūnus, tačiau Haris niekada nesu- 
simąstė apie tai, ar galima juo visiškai pasitikėti! 


13 skyrius 


Taip, Seldoną apniko abejonės. Vyriškis dvejojo: ar tikrai teisingas 
jo planas, ar nesukels jo veiksmai priešlaikinio įvykių sprogimo, ar ga- 
lima tikėtis, jog Reičis susidoros. Tik dėl vieno Haris neabejojo - jis 
tikslai žinojo, kaip sureaguos Dorsa, išgirdusi apie jo ketinimus. 

Viskas buvo taip, kaip Haris ir tikėjosi. 

Nors, tiesą pasakius, Dorsa jį kiek nuvylė: nepradėjo šaukti, 
apimta siaubo, kaip to tikėjosi Seldonas. Tai būdinga visoms mo- 
terims. Bet juk Dorsa ypatinga, ne tokia, kaip visos. Rimtai supy- 
kusios Haris jos niekada nematė. Galbūt ji netgi nemoka rimtai 
pykti. 

Moteris tik pažvelgė į jį ledinėmis akimis ir graudžiai pasakė: 

- Tu jį išsiuntei Į Dalio sektorių? Vieną? 

Pasakė kažkaip ypatingai tyliai... virpančiu balsu, tačiau gana 
ramiai. 

Tai Harį kiek sutrikdė. Tačiau vyriškis susitvardė ir ryžtingai at- 
šovė: 

- Privalėjau tai padaryti. 

- Palauk. Aš noriu suprasti. Tu išsiuntei berniuką į tą vagių bei 
žudikų irštvą, į tuos dvokiančius lūšnynus, į nusikaltėlių prieglobstį? 

- Dorsa! Nekalbėk šitaip su manim. Kalbi, kaip tikra miesčionė. 

- Tu gali paneigti mano žodžius? Gal ketini pasakyti, jog Dalis 
ne toks? 

- Žinoma, ne toks. Na, yra tenai lūšnynų... ir nusikaltėlių yra. Mu- 
du tai puikiai žinome. Bet juk ne visas Dalis toks. O nusikaltėlių ir ki- 
tokių blogų dalykų galima surasti bet kuriame Imperijos sektoriuje. 

- Bet juk egzistuoja tokia sąvoka, kaip nusikalstamumo lygis? 
O Dalyje jis pats didžiausias iš visų sektorių. Juk turi kompiuterį? 
Pažiūrėk į statistiką. 

- Neverta. Dalis pats skurdžiausias iš visų Trantoro sektorių. 
O tarp skurdo, nusivylimo bei nusikalstamumo glaudus ryšys. Čia 
aš sutinku su tavimi. 

- Jis su manimi sutinka! Ir tu išleidai vaikiną vieną? Juk galėjai 
pats vykti drauge arba manęs paprašyti... O ir bet kuris iš jo ben- 
dramokslių mielai būtų sutikęs praleisti paskaitas ir išvykti į Dalį. 
Aš tuo net neabejoju. 

- Jo misija tokia, kad jis privalo tenai vykti vienas. 

- Ir kokia ta misija? 

Haris tylėjo it vandens į burną prisisėmęs. 

- Pasirodo, mudu toli nuėjome! - susiraukė moteris. - Tu ne- 
pasitiki manimi? 

- Tai pavojinga. Aš vienas privalau rizikuoti. Negaliu kelti pa- 
vojaus tau ar dar kam nors. 

- Bet juk ne tu rizikuoji! Rizikuoja vargšas Reičis. 

- Visai jis nerizikuoja, - papurtė galvą Seldonas. - Jam dvide- 
šimt. Jaunas, vikrus, tvirtas tarsi medis, žinoma ne toks, kurie au- 
ginami Trantore, šiltnamio sąlygomis, o tikras, toks, kurie auga 
Helikono miškuose. Be to, kietas imtynininkas. Daliečiai apie kovų 
menus nieko neišmano. 

- Įgriso man tavo imtynės! - piktinosi moteris. - Manai, tai iš- 
spręs problemą? Juk jie ten visi apsiginklavę peiliais. Turbūt dar ir 
blasterius turi. | 

- Dėl blasterių abejoju. Įstatymas griežtai draudžia juos nešio- 
tis. O peilį ir Reičis, suprantama, turi. Jis net čia, studentų mieste- 
lyje, nesiskiria su peiliu. 

Dorsa patylėjo. 

Seldonas pasinaudojo pauze, susitelkė ir nusprendė, jog reikia 
žmonai kiek praskleisti uždangą. 

- Paklausyk, - ištarė jis, - galiu tau tik vieną dalyką pasakyti: ti- 
kiuosi, jog Reičis ten susitiks su Džoranumu. Tas žmogus taip pat 
ketino vykti į Dalį. | 

- O! Ir ko tu tikiesi iš Reičio? Kad berniukas įtikins Džoranu- 
mą, ir to demagogo širdis suminkštės? Manai, jis pradės nuoširdžiai 
apgailestauti dėl savo veiksmų ir išdums atgal į savo Mikogeną? 

- Pakaks. Jei ketini ir toliau tokiu tonu kalbėtis, tuomet nėra 
prasmės... 

Haris nusigręžė nuo žmonos, pažvelgė pro langą į dirbtinį žyd- 
rą dangų. 

- Viliuosi, kad jis išgelbės Imperiją. 

- O taip! Tai bus kur kas paprasčiau, - nusijuokė Dorsa. 

- Aš to tikiuosi, - piktai burbtelėjo Haris. - Kitokio plano netu- 
riu. Beje, tu irgi neturi. Ir Demerzelis neturi. Jis pats pasakė, jog 
spręsti turiu aš. Todėl ir nusprendžiau pasiųsti berniuką. Pati Žinai, 
kaip jis moka pakerėti žmones. Juk mudu jis pavergė, galbūt ir su 
Džoranumu vaikinui pavyks. Ir viskas bus gerai. 

Dorsa išsprogino akis. | 

- Ir tu dar mėginsi įrodinėti, jog remiesi psichoistorija? 

- Ne. Nemėginsiu. Neketinu tavęs apgaudinėti. Kol kas nepa- 
siekiau tokių rezultatų, kad galėčiau jais remtis. Bet Jugas nuolat 
kalba apie intuiciją. Aš irgi jaučiu ją turįs. 

- Intuicija? Kas tai? Apibūdink man ją! 

- Mielai. Tai žmogaus proto gebėjimas rasti teisingą atsakymą 
tuo atveju, kai jis neturi reikiamos informacijos arba, kai jo turima 
informacija yra prieštaringa. 

- Ir tu ta intuicija pasikliove1? 

- Taip, - ryžtingai atsakė Seldonas. 

Tačiau jis nepaliaujamai mąstė apie tai, ko nepasakė Žmonai: 
kas bus, jei berniukas jau nebeturi savo įgimto žavesio, arba - dar 
blogiau - jeigu Reičis staiga pasijus esantis tikras dalietis? 


14 skyrius 
Bilibotonas... Koks buvo, toks ir liko: purvinas, dvokiantis, 


šlykštus, pūvantis. Ir vis dėlto čia verda gyvenimas. Reičis buvo 
įsitikinęs, jog kitos tokios vietos Trantore ir su žiburiu nerasi. 

Vaikinas čia nesilankė nuo to laiko, kai Seldonas su Dorsa jį iš- 
sivežė. Tada jam buvo dvylika. Tačiau, regis, čia niekas nepasikei- 
tė. Žmonės taip pat - visi nesveikai išdidūs ir pikti it širšės. Vyrai su 
juodais, tankiais ūsais, moterys dėvi plačias, primenančias maišus 
sukneles. Žiūrint dabartinio Reičio akimis „JOS atrodė dar baisiau. 

Ir kaip tokios moterys gali atkreipti į save vyrų dėmesį? 
Nors... kvaila mintis. Tada jam tebuvo vos dvylika, o jis jau Žino- 
jo, kaip paprasta nurengti tas sukneles. 

Ir štai Reičis vėl čia, tėvynėje. Paskendęs prisiminimuose, jis 
kiūtino Turgaus gatve, spoksojo į vitrinas, mėgino prisiminti kiek- 
vieną vietovę, akimis ieškojo pažįstamų, vaikystės draugužių. Net 
vardų jų neprisiminė... tik pravardes, kuriomis vieni kitus apdova- 
nodavo. 

Apskritai per tuos aštuonerius metus jis daug ką spėjo pamiršti. 
Turbūt todėl, kad jam jau dvidešimt, ir tas gyvenimo tarpsnis buvo 
turtingas įvykių. Išvykus iš Bilibotono, jo gyvenimas taip pasikeitė, 
jog vaikinui kartais atrodo, kad praeitis - tai tik miglotas sapnas. 

Bet svarbiausia - kvapai. Jie išliko tokie pat. Jis sustojo prie 
cukrainės. Nedidukė, vargana, neišvaizdi, tačiau iš jos sklinda ko- 
kosinių ledų kvapas. Reičis seniai tokio nejautė. Kartais nusipirk- 
davo kokosinių ledų, tačiau jų net lyginti nebuvo galima : su tais, 
kurie buvo pardavinėjami Dalyje. 

Reičį apėmė pagunda. Užsukti? O kodėl gi ne? Kredų jis turi 
pakankamai. Ir Dorsos nėra šalia - ji būtinai surauktų nosį ir pasa- 
kytų, jog čia nešvaru kaip kiaulidėje. Bet tais senais gerais laikais 
Jam nerūpėjo jokia švara! 

Sviesa parduotuvėje buvo blanki, ir Reičio akys ne išsyk apsipra- 
to. Keletas žemų staliukų... kėdės. Turbūt šičia galima greitosiomis už- 
kąsti, išgerti kavos su pyragaičiais. Už vieno staliuko sėdėjo jaunuolis, 
priešais jį - tuščias puodelis. Jo marškinėliai kadaise buvę balti... Gerai 
dar, kad šviesa blanki, antraip dar labiau purvini atrodytų. 

Cukrainės šeimininkas išėjo iš kambario, atsistojo už prekysta- 
lio ir grubiai paklausė: 

- Tau ko? | 

- Kokledžių, - pasakė Reičis. Vaikinas nepanaudojo žodžio 
"prašau". Juk jis iš Bilibotono, kam jam reikia tų mandagių žode- 
lių?! Bet ledų pavadinimą prisiminė... nepamiršo. 

Šeimininkas jį suprato. Matyt, tas keistas pavadinimas lig šiolei 
gyvavo. Jis be žodžių padavė vaikinui ledus. 

- Paketo reikia? 

. - Nereikia, - pasakė Reičis. - Čia suvalgysiu. 

Jis sumokėjo, paėmė ledus, atsikando, mėgaudamasis pažįsta- 
mu skoniu. Vaikystėje šitie ledai jam atrodė neįtikėtina prabanga. 
Kartais pavykdavo sugraibyti reikalingus pinigėlius. Retsykiais kas 
nors iš netikėtai "praturtėjusių" draugužių duodavo atsikąsti, bet 
dažniausiai, nutaikęs tinkamą momentą, jis nukniaukdavo ledų por- 
ciją. O dabar Reičis galėjo nusipirkti kiek tik nori porcijų... 

- Ei! - pasigirdo balsas vaikinui už nugaros. 

Reičis sugrįžo į realybę. Pasirodo, jį pašaukė už stalo sėdėjęs 
jaunuolis. 

- Ar tu į mane kreipiesi, vaikine? - pasitikslino Reičis. 

- Aha. Ko čia triniesi Bilibotone? 

- Kokledžius valgau. Ko tau iš manęs reikia? 

Reičis automatiškai perėjo į Bilibotono žargoną. 

- Aš ne apie ledus. Ko tau Bilibotone reikia? 

- Čia gimiau ir užaugau. Tik aš lovoje gimiau, o tu, regis, gatvėje. 

Įžeidžiantys žodžiai lengvai nusprūdo nuo liežuvio, tarsi Reičis 
niekada net nebūtų išvykęs iš Bilibotono. 

- Va tai tau. Tai kurių velnių čia išsipustei? Visas toks švarutis, 
gražutis. Irgi mat bilibotonietis. Turbūt net kvepalais dvoki? 

Vyrukas pamojo mažuoju piršteliu - tokiu gestu homoseksualai 
šaukia vienas kitą. 

- Pasakyčiau, kuo tu dvoki, bet aš išauklėtas žmogus. 

- Žiūrėk tu man! Jis išauklėtas! Kur jau ne! 

Tuo metu į cukrainę įėjo dar du vyriškiai. Reičis susiraukė. Jie 
susitarę, ar ką? Prie stalo sėdėjęs jaunuolis kreipėsi į juos: 

- Šitas tipas čia kvaksi, kad jis išauklėtas, ir giriasi, jog kilęs 1š 
Bilibotono. | 

Vienas iš įėjusiųjų iškart įsijautė į vaidmenį - jis nusilenkė Rei- 
Čiui ir išsiviepė, parodydamas išpurtusius, seniai nevalytus dantis. 

- O ką? Puiku! Bilibotonietis ir dar išauklėtas! Pasigailės mūsų 
ir mielai ką nors numes savo nelaimingiems, alkaniems tautiečiams. 
Pavyzdžiui, pinigėlių. Na, ką tau reiškia vieną kitą kredą numesti 
broliams beturčiams, a? 

- Ar daug turi šlamančių, gerasis pone? - pasidomėjo jo drau- 
gužis. 

- Ei, vaikinai, - sunerimo įstaigos šeimininkas. - Dinkite iš čia. 
Nėra ko pas mane kelti triukšmą. 

- Nebijok, - pasakė Reičis. - Aš išeinu. 

Jaunuolis, sėdėjęs prie staliuko, koja užtvėrė praėjimą. 

- Ko tu? Kur skubi? Mes tavęs pasiilgome. 

Šeimininkas, pajutęs, jog pakvipo degėsiais, pasitraukė į kam- 
barėlį už prekystalio. | 

Reičis nusišypsojo ir pasakė: 

- Vaikinai, kai paskutinį kartą su savo seniais lankiausi Biliboto- 
ne, mums kelią pastojo dešimt žaliūkų. Ir mes su jais susidorojome. 

- Nejaugi? - nustebo vienas jaunuolių. - Tavo senis juos visus 
patvarkė? 

- Senis? Deja, ne. Juos sumalė į miltus mano senutė. O aš, vai- 
kinai, už ją kur kas kietesnis. Be to, jūs tik trise. Taigi, verčiau pra- 
leiskite mane geruoju. 

- O kaipgi. Tik kredus savo palik mums ir išnyk. Ir dar skudu- 
„rus savo atiduok. 

Sėdėjęs prie stalo jaunuolis pakilo. Jo rankoje blykstelėjo peilio 
ašmenys. 

- Aha, - linktelėjo Reičis. - Vadinasi, nusprendėte mažumėlę 
pasilinksminti. Be reikalo su manim prasidėjote. Atvirai sakau jums. 

Reičis baigė valgyti ledus ir pasisuko į akiplėšas. Staiga jis 
akies mirksniu užšoko ant stalo, mostelėjo koja ir tiesiu taikymu 
spyrė bato galu vaikinui su peiliu rankoje į pilvą. 

Tas suriaumojo ir nugriuvo ant nugaros. Reičis pašoko, par- 
vertė stalą, pakėlė jį už kojų ir stalviršiu prispaudė prie sienos ant- 
rąjį smarkuolį. O trečiajam tvojo į Adomo obuolį. Sis susirietė, pra- 
dėjo kosėti ir nukrito ant grindų. 

Tada Reičis išsitraukė du peilius ir sušnypštė: 

- Na, aš laukiu! Prieikite po vieną! Kas pirmas? 

Niekas nepajudėjo. 

- Jei taip, aš išeinu, - pasakė Reičis. 

Įstaigos šeimininkas, regis, veltui neleido laiko. Pasitraukęs į 
kambarėlį už prekystalio, jis iškvietė pagalbą. Trys vyrai įžengė į 
cukrainę. Juos pasitiko aikčiodamas šeimininkas: 

- Tikri chuliganai! 

Vyriškiai vilkėjo kažkokią uniformą. Reičis tokios niekada ne- 
buvo matęs: kelnės sukištos į aukštaaulius-batus, laisvi marškinėliai 
sujuosti plačiais diržais, ant galvos kažkokios keistos pilotės. Kai- 
rėje pusėje ant marškinėlių raidės "O. Dž." 

Atrodė kaip tikri daliečiai, tik ūsai kitokie - juodi, tačiau išdai- 
linti ir kiek trumpesni. 

- Kapralas Kvinberas, - prisistatė vyresnysis. - Kas čia darosi? 

Aptalžyti smarkuoliai po truputį kėlėsi. Atrodė jie prastai. Vie- 
nas jų vis dar susirietęs laikėsi už pilvo, kitas glostinėjo kaklą, tre- 
čias laikėsi už peties. 

Kapralas apžvelgė juos, įvertino padėtį. Du jo pavaldiniai stovė- 
jo prie durų. Pagaliau jis atsisuko į Reičį - šis vienintelis nebuvo 
nukentėjęs. 

- Ar tu vietinis, vaikine? 

- Čia gimiau ir užaugau, bet jau aštuonerius metus gyvenu ki- 
tur. Ar jūs iš saugumo tarnybos? - paklausė jis. - Neteko matyti 
tokios uniformos. | 

- Ne. Mes ne iš saugumo tarnybos. Kokia Bilibotone gali būti 
saugumo tarnyba. Esame iš Džoranumo apsaugos. Tik mes čia ir 
palaikome tvarką. Šiuos tris išsišokėlius pažįstame, jie jau buvo pa- 
kliuvę į mūsų rankas. Jais mes pasirūpinsime. Bet mus domini tu, 
vaikine. Nagi, sakyk, kas čia atsitiko? 

Reičis papasakojo. 

- O ko tu čia šlaistaisi? | 

- Paklausykite, - nusprendė pasitikslinti Reičis. - Ar jūs tikrai 
turite teisę mane tardyti? Jei nesate iš saugumo tarnybos... 

- Ne tau apie teises postringauti, - piktai atšovė kapralas. - Da-- 
bar mes Bilibotone, o čia teisę turi tas, kas pirmas ją pasiėmė. Sa- 
kaisi aptalžęs šitą trijulę, ir aš tuo tikiu. Bet mūsų tu neįveiksi. Blas- 
terių mums nešiotis neleidžiama, - tingiai ištarė kapralas ir tą pačią 
akimirką išsitraukė tikrų tikriausią blasterį. - Nagi, klok. Ko čia val- 
kiojiesi? £ 

Reičis atsiduso. Jei jis iškart būtų keliavęs ten, kur turėjo ke- 
liauti... Jei ne ta prakeikta nostalgija, ne tie kokosiniai ledai... 

Jaunuolis ištarė: 

- Atvykau svarbiu reikalu pas Džoranumą. Jei esate iš jo orga- 
nizacijos... 

- Pas Džoranumą? Pas mūsų lyderį? 

- Taip, kaprale. 

- Su dviem peiliais? 

- Jie skirti gynybai. Neketinau pas poną Džoranumą su peiliais 
keliauti. 

- Žinoma, tu tik mėgini išsisukti. Taip, pone, teks jums keliauti 
į nuovadą. Ten ir išsiaiškinsime. 

- Neturite tokios teisės. Nesate oficiali... 

- Gerai, pamėgink surasti, kam galėtum pasiskųsti. Bet kol kas 
tu mūsų rankose. 

Peiliai buvo atimti. Reičį nuvedė į nuovadą. 


53 


15 skyrius 


Kleonas jau nebebuvo tas gražus jaunas monarchas, kuris pui- 
kavosi holografininiuose portretuose. Veidrodžiai jam sakė ką kitą. 
Keturiasdešimtasis Imperatoriaus gimtadienis buvo atšvęstas pom- 
pastiškai, bet... 

Iš esmės valdovo neglumino jo amžius. Sveikata jis nesiskun- 
dė. Tiesa, kiek papilnėjo, bet su jo kūnu nuolat dirbo kosmetologai, 
todėl Imperatorius atrodė pakankamai gerai. 

Aštuoniolika metų jis sėdėjo soste. Nedaug kam pavykdavo ši- 
tiek išsilaikyti per pastarąjį šimtmetį. Tačiau Kleonas nematė, kas 
jam galėtų sukliudyti viešpatauti dar kokius keturiasdešimt metų. 
Tuomet būtų sumušti visi Imperijos istorijos rekordai. 

Kleonas vėl pažvelgė į veidrodį. Galėtų atrodyti ir geriau... 

Štai kad ir Demerzelis - atsidavęs, patikimas, taip jam būtinas ir 
toks nepakenčiamas. Šitas apskritai nesikeičia! Koks buvo, toks ir li- 
ko. Ir be kosmetologų pagalbos. Bet visų keisčiausia, jog šitas žmo- 
gus jaunai niekada neatrodė! Netgi tada, kai tarmavo Kleono tėvui, o 
pats Kleonas tada buvo jaunasis princas. Ir dabar jis toks pat. Galbūt 
taip geriausia - dar jaunystėje pasenti ir niekada nesikeisti? 

Čia valdovas prisiminė iškvietęs Demerzelį. Nevalia pasirodyti 
prieš tą žmogų išsiblaškiusiu - dar pamanys, jog Imperatorius sensta. 

- Demerzeli! - pasakė valdovas, - šitas Džoranumas... Man jau 
nusibodo klausytis kalbų apie jį. 

- Jums nėra reikalo apie jį klausytis. Eilinis žmogelis. Pašmė- 
žuos kurį laiką ir išnyks. 

- Tik kažkodėl vis neišnyksta. Ką tu apie jį manai, Demerzeli? 

- Jis pavojingas. Ir darosi vis labiau populiarus. Būtent popu- 
liarume ir slypi jo pavojingumas. 

- Ko tuomet mes delsiame? Negi negalima to šelmio suimti, 
įgrūsti į kalėjimą ar pritaikyti jam mirties bausmę? 

- Sire, šiuo metu Trantore ypač sudėtinga politinė situacija. 

- Ji visada sudėtinga. Nieko kito iš tavęs nesu girdėjęs. 

- Laikmetis sudėtingas, sire. Jei prieš tą žmogų imsimės griežtų 
priemonių, nieko nelaimėsime. Tik dar labiau sustiprinsime jo po- 
puliarumą. 

- Nepatinka man.visa tai, - sumurmėjo Kleonas. - Nesu labai 
apsiskaitęs, tam vis stinga laiko, tačiau savo Imperijos istoriją Ži- 
nau. Per pastaruosius du.šimtmečius pasitaikė ne vienas atvejis, kai 
tokie populistai užgrobdavo valdžią. Ir Imperatorius būdavo paver- 
čiamas jų marionete. O aš nepageidauju tapti marionete. 

- Sire, to nebus. 

- Neketinu sėdėti sudėjęs rankų. 

- Aš mėginu imtis priemonių, sire, bet darau tai labai atsargiai. 

- O yra žmogus, kuris ne toks atsargus, kaip tu. Maždaug prieš 
mėnesį Strilingo Universiteto profesorius - tu tik įsivaizduok! - asme- 
niškai įsikišo ir sužlugdė džoranumiečių mitingą, šitaip užbėgdamas 
už akių studentų maištui. Grūmėsi kumščiais ir visus išvaikė. 

- Taip ir buvo. O iš kur jūs, sire, apie tai sužinojote? 

- Sužinojau, nes būtent tuo profesoriumi domiuosi. Įdomu, 
kodėl tu man apie tai nesiteikei pranešti? 

Demerzelis beveik įsižeidęs pasakė: 

- Sire, nejaugi turėčiau jus informuoti apie kiekvieną smulkmeną? 

- Smulkmeną? Bet aš kalbu apie patį Harį Seldoną! 

- Taip, tai buvo jis. 

- Kažkur girdėtas vardas. Ar tai ne tas pats jaunuolis, kuris 
prieš keletą metų matematikų kongrese perskaitė mus sudominusį 
pranešimą? 

- Tai jis, sire. 

- Matai, - pasakė Kleonas. - Mano atmintis dar nešlubuoja. - Po 
to aš su juo kalbėjausi apie tą pranešimą, ar ne? 

- Jūsų atmintis tikrai puiki, sire. 

- Ir kaip ten jo idėja? Na ta... apie galimybę prognozuoti ateitį. 
Kaip ten tas mokslas vadinasi? 

- Psichoistorija, sire. Jau tada jums sakiau, jog ta graži idėja 
praktiškai neįgyvendinama. 

- Bet tas Žmogus vis dėlto sugebėjo išvaikyti didžiulį mitingą. 
Ar būtų jis ryžęsis tokiai avantiūrai, tiksliai nežinodamas, kad jam 
pavyks? Argi tai neįrodo, kad jo psichoistorija... kaip čia išsireiš- 
kus... veikia? | 

- Sire, tai įrodo tik tiek: Haris Seldonas karštakošis. Net jeigu 
tas mokslas būtų veiksmingas, vargu, ar jį galima taikyti konkre- 
čiam įvykiui ar atskiram žmogui. 

- Juk tu nesi matematikas, Demerzeli... Man metas susitikti su 
tuo žmogumi. Jei neklystu, netrukus turėtų prasidėti eilinis mate- 
matikų kongresas? 

- Neklystate, sire. Tik tai bus tuščias laiko švaist... 

- Demerzeli, aš to noriu! Padaryk taip, kaip sakau. 

- Gerai, sire. 

16 skyrius 


Reičis klausėsi ir vis labiau piktinosi. Jį laikė improvizuotoje ka- 
meroje, kažkur Bilibotono centre. Jaunuolį vedė čia kažkokiomis 
įmantriai susipynusiomis gatvelėmis, todėl jis sunkiai orientavosi kur 
esantis. Ir tai tas pats Reičis, kuris vaikystėje užrištomis akimis ga- 
lėjo išmaišyti visą Bilibotoną ir pasprukti nuo bet kokio persekiotojo! 

Tas, kuris dabar su juo kalbėjosi, - žmogus vilkintis žalia Džo- 
ranumo apsaugos uniforma, - buvo arba misionierius, arba koks 
nors teologas. O gal tik mėgino atrodyti jais... Jis prisistatė esąs 
Sanderas Ny. Reičis buvo priverstas išklausyti ilgą ir nuobodžią 
(turbūt iškaltą mintinai) jo tiradą. 

- Jeigu daliečių tauta nori mėgautis lygybe, ji privalo įrodyti esanti 
to verta. Nuolankus elgesys, saikingi malonumai - to reikia laikytis 
kiekvienam. Visi mums priekaištauja, jog esame agresyvūs, vaikštinė- 
jame, apsiginklavę peiliais. Turime būti švarūs ir žodžiais, ir... 

- Aš visiškai su jumis sutinku, - neiškentė Reičis. - Pritariu 
kiekvienam jūsų žodžiui, bet man būtina susitikti su ponu Džora- 
numų. 

Apsaugininkas lėtai papurtė galvą. 

- Negalima, jeigu neturite leidimo arba asmeniško jo kvietimo. 

- Paklausykite, aš garsaus Strilingo: Universiteto profesoriaus 
sūnus. 

- Nežinau jokių profesorių. Palauk, tu juk sakei esantis iš Dalio? 

- Žinoma. Taip ir yra. Negi negirdite, kaip aš kalbu? 

- Ir tavo tėtušis tokio didžiulio Universiteto profesorius? Kaž- 
kodėl nesitiki. 

- Jis man netikras tėvas. 

Apsaugininkas gurktelėjo ir pakraipė galvą. 

- O Dalyje ką nors pažįsti? 

- Čia gyvena motušė Rita. Ji mane žino. (O juk ta moteris jau 
tada, prieš aštuonerius metus, buvo sena. Dabar galbūt visai kuok- 
telėjusi? O gal iškeliavo į aną pasaulį?) 

- Nieko apie tokią negirdėjau. | 

Kas čia dar? Regis, jaunuolis negalėjo prisiminti jokio vardo, 
kuris galėtų padaryti įspūdį šitam apsaugininkui. Geriausią jo tų lai- 
kų draugužį pravardžiavo Nevala, bet jo vardo Reičis nežinojo. Pa- 
galiau jis ištarė: 

- Jugas Amarilis. 

Šviesios Sandero Ny akys patamsėjo. 

- Kas toks? 

- Jugas Amarilis, - pakartojo Reičis. - Jis dirba pas mano tėtį 
Universitete. | | 

- Arjis irgi dalietis? Ką, ar tame Universitete susirinko visi iš 
Dalio? 

- Ne. Tik aš ir jis. Anksčiau tas vyriškis buvo šilumininkas. 

- O Universitete ką jis veikia? | 

- Mano tėvas jį ištraukė 1š termarijų prieš aštuonerius metus. 

- Gerai, mes viską patikrinsime. 

Reičiui teko palaukti. Gal pabėgti? Nėra vilties. Jis dabar ne taip 
puikiai orientavosi Bilibotono užkaboriuose, jį kaipmat sučiuptų. 

Praėjo dvidešimt minučių, ir Ny sugrįžo. Su juo atėjo tas pats 
kapralas, kuris dalyvavo areštuojant Reičį. Jaunuoliui atsirado ma- 
žytė vilties kibirkštėlė - gal bent šitas turi daugiau smegenų? 

- Koks to tavo pažįstamo iš Dalio vardas? 

- Jugas Amarilis. Jis šilumininkas, kurį mano tėvas sutiko čia, 
Dalyjė, prieš aštuonerius metus ir išsivežė į Strilingo Universitetą. 

- Kam tavo tėvui jo prireikė? 

- Tėvui pasirodė, jog tas jaunuolis sugeba daugiau negu kaps- 
tytis termarijuose. 

- Pavyzdžiui, ką? 

- Paaiškėjo, jog jis gabus matematikas. Jis... 

Kapralas pakėlė ranką ir sustabdė jaunuolį: 

- Kokiame termarijuje jis dirbo? 

Jaunuolis trumpam susimąstė. 

- Suprantate, tada buvau dar mažas. Regis "C-2". 

- Beveik tiksliai. Tai "C-3". 

- Vadinasi, jūs jį pažįstate, kaprale? 

- Ar aš? Asmeniškai ne. Bet visi termarijuose apie tai pasakoja. 
Kas žino, gal tu irgi tą pasaką tenai išgirdai. Kuo gali įrodyti, jog 
tikrai tą Žmogų pažįsti? 

- Padarykime štai ką. Aš parašysiu savo vardą ant lapo popie- 
riaus. Taip pat ir savo tėvo... Ir dar vieną vienintelį žodį. Susisie- 
kite su kuo nors iš pono Džoranumo artimos aplinkos. Pats Džo- 
ranumas atvyks į Dalį rytoj. Paduokite jam tą lapelį, tegul jis per- 
skaito. Esu įsitikinęs, jog po to mane iš čia paleis po trijų sekun- 
džių, o jūs būsite paaukštintas už savalaikį informacijos perdavimą. 
Jei atmesite mano prašymą, jie vis tiek apie tai sužinos, ir tada 
jums baigsis blogai. Jeigu jūs žinote, jog tas Amarilis iš čia išvyko 
su garsiu matematiku, tai atminkite, jog tas matematikas ir yra ma- 
no tėvas. Jis Haris Seldonas. 

Kapralo veidas išdavė, jog šita pavardė jam nėra tuščias garsas. 

- Įdomu, kokį dar žodį tu ketini parašyti prie pavardžių? 

- "Psichoistorija". 

- Ir kas tai per daiktas? - susiraukė kapralas. 

- Nesvarbu. Perduokite - ir pats pamatysite, kas bus. . 

Kapralas išplėšė iš bloknoto lapelį. 

- Gerai. Rašyk. O mes pažiūrėsime, kuo tai baigsis. 

Reičis visas drebėjo. Jis nekantravo pamatyti, kuo viskas baig- 
sis. Viskas priklausė nuo to, su kuo kapralas pasikalbės. Ar magiš- 
kas žodis padarys stebuklą? 


17 skyrius 


Haris Seldonas stebėjo, kaip lietaus lašai daužosi į priekinį vy- 
riausybinio automobilio stiklą. Jį apėmė nostalgija. 

Antrą sykį per aštuonerius Trantore praleistus metus jis gavo 
įsakymą atvykti pas Imperatorių, kurio Rūmai stovėjo vienintelėje 
atviroje sektoriaus vietoje, ir abu kartus oras buvo lietingas ir šal- 
tas. Pirmą kartą dargana vyriškį nuvylė. Hariui toks oras ne naujie- 
na. Lietaus ir audrų Helikone, jo gimtojoje planetoje, nestinga. 

Bet dabar, kai jis pragyveno dirbtinio klimato sąlygomis aštuo- 
nerius metus, toks lietutis, purškiantis iš pilko dangaus, atrodė Ha- 
riui net malonus. Jis priminė vyriškiui Helikone praleistą nerūpes-- 
tingą jaunystę. Jam net buvo kilusi mintis paprašyti vairuotoją, kad 
važiuotų aplinkiniu keliu. 

Ne, šito daryti nevalia. Imperatorius pageidauja jį matyti. Kelio- 
nė automobiliu ir taip nėra trumpa. 

Negalima versti Imperatoriaus laukti. 

Kleonas Pirmasis dabar jau nebe toks, koks buvo prieš aštuo- 
nerius metus. Kiek priaugęs svorio, maišai paakiuose. Suprantama, 
plastinės operacijos savo darbą padarė: išpurtusiu jo veido nepava- 
dinsi... Seldonui net pagailo Imperatoriaus.- kad ir koks galingas 
valdovas, prieš visagalį laiką ir jis bejėgis. 

Kleonas ir šį sykį susitiko su Seldonu akis į akį, tame pačiame 
prabanga tviskančiame kambaryje, kur jie kalbėjosi pirmą kartą. 
Seldonas ir vėl tylėjo, laukdamas, kol Imperatorius prabils pirmas. 

Zvilgsniu įvertinęs būsimą pašnekovą, valdovas paprastai ištarė: 

- Malonu jus matyti, profesoriau. Pasikalbėkime nuoširdžiai, be 
jokių formalumų kaip tada, kai susitikome pirmą kartą. | 

- Gerai, sire, - atsargiai atsakė Haris. 

Kleonas mostelėjo ranka, ir kambaryje atgijo automatika. Sta- 
las tarsi savaime pasidengė. Vienas po kito ant jo radosi įvairūs pa- 
tiekalai. Viskas įvyko taip greitai, jog profesorius net mirktelėti ne- 
spėjo. 

- Ar papietausite su manim? - kaip niekur nieko paklausė Im- 
peratorius. 

Nieko neįprasto šiame klausime nebuvo - paprasčiausias kvie- 
timas prie stalo, bet jis ištartas tokiu tonu, jog vietos prieštaravi- 
mams neliko. | | | 

- Man bus garbė, sire, - atsakė Seldonas ir vogčiomis apsižval- 
gė. Jis puikiai Žinojo, jog nevalia uždavinėti Imperatoriui klausimus, 
tačiau šį kartą nesusivaldė ir ištarė: - Ar Ministras Pirmininkas su 
mumis nepietaus? | 

- Ne, - atsakė Kleonas. - Dabar jis turi kitų reikalų, o man no- 
risi pasikalbėti su jumis akis į akį. 

Kurį laiką jiedu valgė tylėdami. Kleonas įdėmiai apžiūrinėjo sa- 
vo svečią, o Seldonas keistai šypsojosi. Valdovo nebuvo galima 
apkaltinti žiaurumu ar neatsakingumu, juk jis paprasčiausiai galėjo 
areštuoti Seldoną, sukurpęs kokį nors kaltinimą. Kai rankose tokia 
valdžia, tą nesunku padaryti. Geriausia išeitis - laikytis nuo valdovo 
atokiau, nesipainioti jam po akimis... bet dabar buvo ne tas atvejis. 

Žinomą, praėjusį kartą viskas atrodė dar blogiau - tada Seldoną 
atgabeno į Rūmus su ginkluota apsauga. Tačiau Hariui nuo tos 
minties nepalengvėjo. 

Pagaliau Imperatorius prabilo. 

- Seldonai, - pasakė jis, - mano Ministras Pirmininkas labai 
darbštus ir naudingas, tačiau man atrodo, jog žmonėms neretai su- 
sidaro įspūdis, kad aš neturiu ant pečių savo galvos. Ar jums taip 
neatrodo?) 

- Ką jūs, sire? - mandagiai pasakė Haris. 

- Aš netikiu j jūsų žodžiais. Tačiau galvą ant pečių tikrai turiu ir 
puikiai prisimenu, jog, atvykęs į Trantorą, j jūs užsiiminėjote psi- 
choistorija. 

- Tikiuosi, jūs pamenate, - tyliai ištarė Seldonas, - jog dar tada 
pasakiau, kad tai tik matematinė teorija, tolima nuo praktikos. 

- Taip, tada jūs šitaip kalbėjote. Ar tą patį pasakysite ir dabar? 

- Taip, sire. 

- Ar nuo to laiko negrįžote prie savo idėjos? 

- Ne, retsykiais dar dirbu su psichoistorija, tačiau rezultatų nė- 
ra. Nelaimei, trukdo chaosas bei tikimybė ne... 

- Norėčiau, - pertraukė jį Imperatorius, - kad imtumėtės spręs- 
ti vieną konkrečią užduotį... Vaišinkitės desertų, Seldonai. Labai 
skanu. 

- Ir kokia tai užduotis, sire? 

- Šitas Džoranumas... Demerzelis mano, jog aš negaliu areš- 
tuoti to išsišokėlio ir, pasitelkęs ginkluotąsias pajėgas, sunaikinti jo 
pasekėjus. Jis tvirtina, kad šitaip bus dar blogiau. 

- Jei šitaip sako gerbiamas Ministras Pirmininkas, turbūt taip 
ir yra. 

- Bet jis man tarsi krislas akyje. Neketinu tapti jo marionete. O 
Demerzelis delsia. 

- Esu įsitikinęs, kad jis daro viską, kas tik įmanoma, sire. 

- Man jis apie tai nieko nesako. 

- Turbūt todėl, kad nori apsaugoti jus nuo bereikalingų rūpes- 
čių. Turbūt Ministrui Pirmininkui atrodo, kad būtų geriau, jeigu tas 
Džoranumas... 

- Pabaikite, - susiraukė Kleonas. | 

- Būtų neprotinga parodyti, kad jūs asmeniškai prieš jį nusitei- 
kęs. Imperijos labui jums geriau likti nuošalyje. 

- Jei ne tas Džoranumas, man būtų lengviau rūpintis Imperijos 
reikalais. Ir ką jūs siūlote, Seldonai? 

- Ar aš, sire? 

- Taip, jūs, - nekantriai linktelėjo valdovas. - Netikiu jūsų žo- 
džiais, jog psichoistorija - tai tik žaidimas. Demerzelis lig šiolei pa- 
laiko su jumis draugiškus santykius. Manote, jog esu toks bukagal- 
vis ir to nepastebiu? Jis kažko tikisi iš jūsų. Manau, jog tai susieta 
su psichoistorija. Aš taip pat jos laukiu. Seldonai, ar jūs palaikote 
Džoranumą? Kalbėkite! Sakykite teisybę. 

- Ne, sire. Aš jo nepalaikau. Esu įsitikinęs, jog tas žmogus kelia 
Imperijai realią grėsmę. 

- Gerai. Aš jums tikiu. Mano duomenimis, jūs išvaikėte jo šali- 
ninkų mitingą ir užkirtote kelią studentų maištui. 

- Tai tebuvo tik dvasios polėkis, sire. 

- Nekabinkite man makaronų, Seldonai. Jūs vadovavotės psi- 
choistorija. 

- Bet, sire! 

- Neneikite. Ar jūs ėmėtės kokių nors priemonių prieš šitą... 
Džoranumą? Privalote ko nors imtis, jei palaikote Imperiją. 

- Sire, - atsargiai prabilo Seldonas, - aš pasiunčiau į Dalį savo 
sūnų. Ten jaunuolis turi susitikti su Džoranumu. 

- Kam to reikia? 

- Mano sūnus dalietis, sire. Be to, jis landus it kurmis. Tikiuo- 
si, jog galės ką nors sužinoti, ir ta informacija mums pagelbės. 

- Galės? 

- Deja, sire. Kol kas nesu įsitikinęs, jog būtent taip ir bus. 

- Ar pažadate palaikyti ryšį su manim? 

- Taip, sire. 

- Ir štai kas, Seldonai: liaukitės apsimetinėti, jog psichoistorijos 
nėra, ir tai tik tuščios kalbos... Nenoriu to girdėti. Aš laukiu ir ti- 
kiuosi, kad jūs įveiksite Džoranumą. Nežinau ką, bet privalote kaž- 
ką padaryti. Viskas. Galite eiti. 

Seldonas sugrįžo į Strilingo Universitetą dar labiau susimąstęs 
bei liūdnas. Buvo akivaizdu, jog su nesėkme Imperatorius Kleonas 
nelinkęs taikstytis. 

Dabar viskas priklausė nuo Reičio. 


18 skyrius 


Vakarop Reičis jau sėdėjo įstaigos kabinete. Būdamas beglobis 
berniukas, jis į šią įstaigą negalėjo įeiti. Netgi dabar čia jautėsi ne- 
jaukiai - tarsi savavališkai įsibrovęs į svetimus namus. 

Vaikinas visomis išgalėmis stengėsi suteikti veidui nerūpestingą 
išraišką, atrodyti linksmas bei žavus. Tėvas sakė, jog gamta Reičį 
tuo apdovanojo, tačiau pats vaikinas niekada apie tai negalvojo. 

Jis pasistengė atsipalaiduoti, tačiau nenuleido akių nuo žmo- 
gaus, sėdinčio prie kompiuterio. Šitas vyriškis nebuvo dalietis. Tai 
tas pats Žmogus, kuris drauge su Džoranumu buvo atėjęs pas jo 
tėvą. Tai Džembolas Dinas Namartis. 

Kartais Namartis pakeldavo akis nuo ekrano ir apdovanodavo 
Reičį nedraugišku žvilgsniu. Vaikino žavesys jo neveikė. 

Reičis taip pat neketino šypsena atremti piktų to žmogaus 
žvilgsnių. Jis tiesiog sėdėjo ir laukė. Svarbiausia, kad pateko čia ir 
dabar turės galimybę pasikalbėti sa Džoranumu. | 

Džoranumas įėjo šypsodamasis. Namartis kilstelėjo ranką. Va- 
das sustojo. Jiedu pradėjo apie kažką kalbėtis. Reičis įtempė ausis, 
gaudydamas kiekvieną garsą ir apsimesdamas, kad jam vyrų pokal- 
bis visai neįdomus. Reičis suprato, jog Namartis prieštarauja jo su- 
sitikimui su Džoranumu. Įdomu, kodėl? | 

Bet štai Džoranumas atsisuko, nusišypsojo Reičiui ir stumtelėjo 

Namartį iš kelio. Vaikinas suprato, jog, nors Namartis yra jų ko- 
mandos smegenys, jėga vis tiek lieka Džoranumo rankose. 

Lyderis žengė prie Reičio ir ištiesė jam putlią, kiek sudrėkusią 
ranką. | 

- Puiku. Profesoriaus Seldono sūnelis. Kaip laikaisi, drauguži? 

- Gerai, sere. Dėkoju. 

- Mano žiniomis, turėjai šiokių tokių bėdų? 

- Nieko tokio, sere. 

- Atnešei man žinutę iš savo tštušio, ar ne taip? Turbūt jis pa- 
keitė nuomonę ir nusprendė prisijungti prie mūsų kryžiaus žygio? 

- Nevisai taip, sere. 

Džoranumas suraukė antakius. 

- Vadinasi, nieko tokio man neatvežei? 

- Ne. Jis tiesiog atsiuntė mane čia. 

- Aišku... Valgyti nori? 

- Kol kas ne. 

- Neprieštarausi, jei aš užkąsiu? Žinai, paprastiems žemiškiems 
reikalams man nebelieka laiko, - pasakė jis, plačiai šypsodamasis. 

- Viskas gerai, sere. 

Jiedu priėjo prie stalo ir atsisėdo. Džoranumas išsitraukė su- 
muštinį ir atsikando. Kramtydamas pasakė: 

- O kodėl jis tave čia atsiuntė, sūneli? 

Reičis gūžtelėjo pečiais. 

- Turbūt galvojo, jog sužinosiu apie jus kažką tokio, kas galėtų 
jums pakenkti. Jis visa širdimi atsidavęs Ministrui Pirmininkui De- 
merzeliui. 

- O tu ne? 

- Ne, sere. Aš juk dalietis. 

- Žinau, kad esi dalietis, bet ką tai keičia? | 

- Visada buvau engiamas ir todėl noriu jums padėti. Žinoma, 
nenorėčiau, kad apie tai sužinotų mano tėvas. 

- O jam ir nereikia apie tai Žinoti. Ir kaip tu ketini man padėti? 
- paklausė. Džoranumas, žvilgtelėjęs į Namartį, kuris klausėsi jų 
pokalbio, parėmęs kumščiais smakrą. - Ar tu ką nors žinai apie 
psichoistoriją? 

- Ne, sere. Tėvas su manim apie tai nekalba. Nors, jei jis ir kal- 
bėtų, aš vis tiek nieko nesuprasčiau. O ir pasiekimais, regis, jis ne- 
gali pasigirti. 

- Ar tu tikrai Žinai? 

- Žinoma, tikrai. Pas mus ten vienas vaikinas yra - Jugas 

Amarilis. Jis irgi dalietis. Tai tas retsykiais prasitaria, išlemena vieną 
kitą žodį. Todėl esu įsitikinęs, kad jie nieko gero nepasiekė. 

- Aha! O sakyk, ar aš galėčiau kaip nors susitikti su tuo Ama- 
riliu? Kaip tu manai? 

- Nemanau. Jis nemėgsta Demerzelio, bet užtai atsidavęs mano 
tėvui. Jis jums nepadės. Ir niekada neišduos mano tėvo. 

- O tu, vadinasi, gali išduoti? 

- Aš esu dalietis. 

Džoranumas atsikrenkštė. 

- Noriu dar sykį tavęs paklausti, jaunuoli: kuo tu ketini mums 
padėti? 

- Galiu jums kai ką pikantiško papasakoti, tik bijau, kad nepa- 
tikėsite. | 

- Štai kaip? Jei nepatikėsiu, iškart tau ir pasakysiu. 

- Tai dėl mūsų Ministro Pirmininko Demerzelio. 

- Nagi? 

Reičis apsilaižė, baugščiai apsižvalgė. 

- Ar manęs niekas negirdi? 

- Niekas. Tik mudu su Namarčiu. 

- Tuomet klausykite. Tas Demerzelis... visai ne žmogus. Jis 
robotas. 

- Kas?! - suriaumojo Džoranumas. 

Reičis nusprendė, jog reikia paaiškinti: 

- Robotas, sere. Mechaninis žmogus. Dirbtinis... netikras. Ma- 
šina, suprantate? 

Namartis neištvėrė: 

- Džo-Džo, netikėk tais niekais. Juk tai kvaila! 

Džoranumas kilstelėjo ranką ir nutildė bendražygį. Jo akys švytėjo. 

- Iš kur tu Žinai? 

- Kadaise tėvas lankėsi Mikogene. Tenai žmonės daug kalba 
apie robotus. Štai j jis man ir papasakojo. 

- Žinau. Ir man teko girdėti. 

- Tai štai. Mikogeniečiai tiki, jog senovėje, jų protėvių laikais, 
buvo daugybė robotų, o paskui jų nebeliko. 

Namartis prisimerkė. 

- Pasakyk, iš kur ištraukei, jog Demerzelis robotas? Nedaug apie 
juos girdėjau, bet, mano supratimu, robotai metaliniai, ar ne taip? 

- Taip, - pripažino Reičis. - Bet aš girdėjau, jog seniau buvo ir 
tokių robotų, kurie atrodė visai kaip žmonės ir galėjo gyventi am- 
žinai... 

Namartis ėmė energingai purtyti galvą. 

- Legendos! Kvailos legendos! Džo-Džo, ir kam tu klausaisi šitų... 

- Ne, Džėjau Dy. Aš noriu pasiklausyti. Ir pats esu apie tas Ie- 
gendas girdėjęs. 

- Bet juk tai kliedesiai... „ 

- Neskubėk su išvadomis. Net jeigu taip ir yra. Svarbu ne tai, 
kaip yra iš tiesų, o tai, ką žmonės galvoja. Gerai, jaunuoli, paliki- 
me legendas. Pasakyk man, kodėl manai, jog Demerzelis robotas? 
Ar jis pats tau apie tai pasakė? 

- Ne, sere, - atsakė Reičis. 

- Tai gal tavo tėvas? - paklausė Džoranumas. 

- Ne, tai aš pats pastebėjau. Ir esu tuo įsitikinęs. 

- Bet kodėl? Iš kur toks įsitikinimas? 

- Yra jame kažkas tokio... Pavyzdžiui, metams bėgant, jis visai 
nesikeičia. Nesensta, suprantate? Be to, jis kažkoks bejausmis - jo- 
kių emocijų. Žodžiu, jame yra kažkas tokio, kas leidžia manyti, jog 
jis tikrai iš geležies. 

Džoranumas atsilošė krėsle ir ilgai bei tiriamai žiūrėjo į Reičį. 
Regis, buvo galima išgirsti, kaip galvoje sukasi jo mintys. 

- Gerai, - pagaliau ištarė vadas. - Tarkim, jis iš tiesų robotas. Ir 
kas? Kas tau rūpi, jaunuoli? 

- Kaip tai? - nustebo Reičis. - Aš juk žmogus. Ir nenoriu, kad 
Imperiją valdytų robotas. 

Džoranumas pasisuko į-savo bendražygį ir patenkintas linktelėjo. 

- Girdėjai, Džėjau Dy? Puikiai pasakyta: "Aš Žmogus ir nenoriu, 
kad Imperiją valdytų robotas". Nuvesk jį į studiją, tegul visiems 
pasako ir kelis sykius pakartoja, kad trantoriečiai įsikaltų į galvas. 

- Ei! - vos atgaudamas kvapą įsiterpė Reičis. - Negaliu kalbėti 
per holoviziją. Nenoriu, kad išgirstų mano tėvas. 

- Nebijok, - paskubėjo jį nuraminti Džoranumas. - Šito mes 
neleisime. Tik pasinaudosime tavo žodžiais. Surasime kokį nors ki- 
tą dalietį. Ir dar po vieną atstovą iš kitų sektorių. Tegul kalba kiek- 
vienas savo dialektu, tegu! kartoja tuos pačius žodžius: "Aš neno- 
riu, kad robotas valdytų Imperiją". | 

- O kas bus, - pasakė Namartis, - jei Demerzelis įrodys, kad jis 
visai ne robotas? 

- Ką tu kalbi! - nesutiko Džoranumas. - Kaip jis sugebės tą įro- 
dyti? Tai neįmanoma. Toks didis žmogus, kurio rankose šitiek me- 
tų buvo visos gijos, vedančios į Kleono Pirmojo sostą, kuris tarna- 
vo dar prie dabartinio Imperatoriaus tėvo, argi jis teiksis nusileis- 

ti iš savo aukštumų ir teisintis žmonėms, aiškindamas, jog nėra ro- 
botas? Taigi, bičiuli Džėjau Dy, piktadarys jau mūsų rankose. Ir už 
tai turime būti dėkingi štai šitam jaunuoliui. 

Reičis išraudo. 

- Reiči... juk toks tavo vardas? - paklausė Džoranumas. - Kai 
tiktai mūsų partija laimės, mes tavęs nepamiršime. Pasirūpinsime 
tavo tėvyne, Daliu, o ir tu pats gausi tinkamas pareigas. Vieną gra- 
žią dieną tu tapsi Dalyje pačiu svarbiausiu žmogumi ir niekada ne- 
pasigailėsi dėl šiandien ištartų žodžių. Beje, ar nesigaili dėl to, ką 
mums pasakei? 

- Nė trupučio! - sušuko vaikinas. 

- Tada gali ramiai grįžti pas savo tėvą. Įtikink jį, jog nelinkime 
jam blogo. Ir pasakyk, kad jį vertiname. O jeigu dar ką nors svar- 
baus nugirsi, ypač apie psichoistoriją, pranešk mums. 

- Žinoma. O jūs tikrai padarysite taip, jog Dalyje viskas pasi- 
keis? | | 

- Tikrai. Prisiekiu. Lygybė... Visi sektoriai turi turėti lygias tei- 
ses, mano berniuk. Mes turėsime naują Imperiją, o visas blogis - 
visos privilegijos bei nelygybė - sumalsime tai į miltus. | 

- To aš ir tikėjausi, - suspaudė kumščius Reičis ir patenkintas 
nusišypsojo. | 


19 skyrius 


Galaktikos Imperatorius Kleonas, energingai mosuodamas ran- 
komis, skubėjo iš savo Rūmų į pastatą, kuriame buvo įsikūrę vy- 
riausybės valdininkai. Pastatas šliejosi prie Imperatoriaus Rūmų, 
prie Imperijos širdies ir jos smegenų. Jam iš paskos tipeno kai ku- 
rie jo asmeniniai sekretoriai bei asmens sargybiniai. Jie visi atrodė 
sutrikę. Neturi Imperatorius pats asmeniškai pas kažką eiti! Kad ir 
kas tai būtų - tas žmogus pats privalo ateiti pas valdovą! Na gerai, 
tiek to - nuėjo, bet kaip valdovas gali taip atvirai duoti valią jaus- 
mams, tokiu sparčiu žingsniu lėkti, tarsi būtų paprastas žmogus?! 
Argi šitaip galima? Juk jis Imperatorius, vadinasi, daugiau negu 
žmogus. Jis - Imperijos simbolis. 

O Kleonas skubėjo, dešine ranka stūmdamas visus, kas pasi- 
maišydavo ant kelio, o kairėje rankoje spaudė hologramą. 

- Kur Ministras Pirmininkas? - rūsčiu, griausmingu balsu klau- 
sinėjo valdovas. Priėmimų bei audiencijų metu tokiu balsu jis nie- 
kuomet nekalbėdavo. - Kur Demerzelis? Kur jis? 

Aukšti valdininkai traukėsi jam iš kelio, sutrikę kažką lemeno. 
Imperatorius, degdamas įniršiu, žingsniavo toliau, o jo pavaldi- 
niams atrodė, jog tai tik baisus sapnas. 

Pagaliau valdovas pasiekė Demerzelio kabinetą ir, atgavęs kva- 
pą, suriaumojo: 

- Demerzeli!!! 

Tas nustebęs pažvelgė į Imperatorių ir greitai atsistojo, nės val- 
dovo akivaizdoje sėdėti buvo galima tik jam leidus. 

- Sire? 

Kleonas šveitė ant rašomojo stalo hologramą ir sušnypštė: 

- Kas čia? Atsakyk! 

Demerzelis pažvelgė į tai, ką numetė Imperatorius. Puiki ho- 
lograma - graži, gyva. Regis, netrukus išgirsi žodžius, kuriuos taria 
dešimtmetis berniukas, nors iš tiesų žodžiai buvo dar ir parašyti 
apačioje: "Aš nenoriu, kad Imperiją valdytų robotas". 

- Sire, aš irgi gavau tokią pačią, - ramiai pasakė Demerzelis. 

- Kas dar gavo? 

- Regis, tas paukštelis jau apskriejo visą Trantorą. 

- Taip, bet tu juk matai tenai kabantį portretą. Įsižiūrėk gerai, 
apie ką kalba šitas nenaudėlis? Ar tai ne tu? 

- Panašumas stulbinantis, sire. 

- Jei neklystu, ta... kaip tu išsireiškei "paukštytė", mėgina tave 
apkaltinti. Ji tvirtina, jog tu esi robotas? 

- Regis taip, sire. 

- Pataisyk, jei aš klystu, tačiau, man regis, robotai - tai išgalvo- 
tos, mechaninės, panašios į žmones būtybės, apie kurias kalbama vai- 
kiškose pasakose bei romanuose? Kodėl tave kaltina esant robotu? 

- Sire, aš įsitikinęs, jog tai tik metafora. Nori mane pateikti kaip 
beširdį žmogų, kurio mąstymas panašus į skaičiavimo mašinos. 

- Šito nepakanka, Demerzeli. Manęs neapgausi. - Kleonas vėl 
parodė į hologramą. - Jie mėgina įtikinti tautą, jog tu iš tiesų esi ro- 
botas. 

- Jei žmonės nuspręs tuo patikėti, vargu, ar mes galėsime ką 
nors pakeisti, sire. 

- Mes negalime šito leisti. Juk kalbama apie tavo garbę... Ir 
aple pačios Imperijos garbę. Išeitų, kad aš - aš! - pasiėmiau į Mi- 
nistrus Pirmininkus mechaninį žmogų! Juk tai neįmanoma! Paklau- 
syk, Demerzeli, ar yra kokia nors įstatymu numatyta bausmė už 
Imperijos valdininkų garbės bei orumo įžeidimą? 

- Taip, sire. Už tai taikomos pakankamai griežtos bausmės, nu- 
matytos dar didžiojo Aburamiso Įstatymų Sąvado. 

- Jei neklystu, Imperatoriaus garbės bei orumo įžeidimas prily- 
ginamas kriminaliniam nusikaltimui? 

- Ir baudžiamas mirtimi, sire. Viskas teisingai. 

- Tai štai. Pažemino ir įžeidė ne tik tave. Aš taip pat esu įžeis- 
tas. Tas, kas šitaip pasielgė, turi būti nubaustas. Žinoma, tai pada- 
ryta Džoranumo iniciatyva. 

- Be abejo, sire. Tik bus sunku tai įrodyti. 

- Niekai! Aš turiu pakankamai įrodymų. Noriu, kad jis būtų nu- 
baustas. 

- Bėda ta, sire, jog mūsų amžiuje niekada nebuvo pritaikytas 
toks įstatymas. 

- Todėl, kad pas mus viskas aukštyn kojomis. Ir Imperijos pa- 
matai kliba. Knygose įstatymai surašyti? Tai ir taikyk juos. 

- Pamąstykite, sire, ar tai bus išmintinga, - tyliai ištarė Demer- 
zelis. - Tuomet jūs atrodysite, kaip tikras despotas ir tironas. O lig 
šiolei jūsų valdymo metai pasižymėjo gerumu bei santūrumu... 

- Pats matai, prie ko tai privedė. Jau verčiau tegul jie manęs bi- 
j0, negu šitaip myli. 

- Ir vis dėlto, sire, aš jums patarčiau netaikyti tokių griežtų 
priemonių. Tai gali tapti pretekstu... gali sukelti tautos bruzdėjimus. 

- O tu ko ketini imtis? Išeisi prieš tautą ir pasakysi: "Žiūrėkite, 
aš nesu robotas"? 

- Ne, sire, aš šitaip nesielgsiu. Tai mane pažemintų. Taip pat ir jus. 

- Ir ką darysi? 

- Kol kas nežinau, sire. Dar nespėjau apgalvoti. 

- Nespėjai? Susisiek su Seldonu. Nedelsiant! 

- Sire? 

- Ar tau neaiškus mano įsakymas? Nedelsiant susisiek su Sel- 
donu! | 

- Norite, kad pakviesčiau jį į Rūmus? 

- Ne, tai ilgai užtruks. Manau, tu sugebėsi sutvarkyti slaptojo 
ryšio liniją. Girdi - slapto ryšio, kad niekas negalėtų pasiklausyti! 

- Taip, sire. 

- Tai sukis. Ir greičiau! 


20 skyrius 
Seldonui stigo Demerzelio savitvardos, juk jis buvo tik žmogus... 


iš kūno ir kraujo. Šitas iškvietimas į kabinetą, netikėtas apsaugos lau- 
ko traškesys - viskas bylojo, jog įvyko kažkas nepaprasto. 

Haris tikėjosi holografiniame ekrane išvysti kokį nors aukštą 
valdininką, kuris įspės apie jų slaptą ryšį su Demerzeliu. Žaibo grei- 
čiu plintant gandams apie tai, jog Demerzelis - tai robotas, kitokios 
reakcijos net nebuvo galima tikėtis. 

Bet kai kabinete (tegul ir holografinio atvaizdo forma) pasirodė 
ne kas kitas, o pats Jo Imperatoriškoji Didenybė, Seldonas susmu- 
ko krėsle ir išsižiojo. Jis, suprantama, mėgino atsistoti, tačiau varg- 
šeliui niekaip nepavyko. 

Kleonas ženklais įsakė Seldonui sėdėti. 

- Regis, žinote apie tai, kas dedasi, Seldonai? - pasakė Impera- 
torius. 

- Ar turite galvoje gandus apie robotus, sire? 

- Būtent. Ko galima imtis? 

Nepaisydamas nurodymo sėdėti, Seldonas vargais negalais at- 
sistojo. 

- Jūsų Didenybe, viskas kur kas blogiau. Džoranumas, prisi- 
dengdamas šitais gandais, kelia riaušes visame Trantore. Bent jau 
taip teigia "Naujienos". | 

- Tikrai? Aš kol kas to negirdėjau. Žinoma, kuriems galams 
Imperatoriui Žinoti teisybę? 

- Sire, Imperatoriui nereikia jaudintis. Esu įsitikinęs, jog Mi- 
nistras Pirmininkas... 

- Ministras Pirmininkas absoliučiai nieko nedaro, netgi man ne- 
perduoda informacijos. Aš kreipiuosi į jus ir tikiuosi psichoistorijos 
pagalbos. Sakykite, ką man daryti? 

- Sire? 

- Neketinu su jumis žaisti. Jūs aštuonerius metus dirbote. Mi- 
nistras Pirmininkas teigia, jog neturėčiau imtis juridinių priemonių 
prieš tą Džoranumą. Bet ką tuomet man daryti? 

- Nieko, Jūsų Didenybe, - sušnabždėjo Seldonas. 

- Jūs nieko man negalite patarti? 

- Ne, sire. Noriu pasakyti, kad jums nereikia nieko daryti. Nie- 
ko! Šiuo atveju Ministras Pirmininkas teisus. Jei imsite taikyti juri- 
dines priemones, bus dar blogiau. | 

- Puiku. Tai pasakykite, nuo ko bus geriau. 

- Jau sakiau - bus geriausia, jei nieko nedarysite. Tegul vyriau- 
sybė leidžia Džoranumui daryti viską, ką tik jis nori. 

- Ir kas 1š to? 

Seldonas, mėgindamas paslėpti neviltį, ištarė: 

- Netrukus pamatysime. 

Staiga Imperatorius nušvito. Kur dingo jo pasipiktinimas ir ne- 
viltis? 

- Aha! - pasakė valdovas. - Supratau! Situacija jūsų rankose. 

 - Jūsų Didenybe, aš nesakiau, jog... 

- Ir nereikia. Nereikia nieko sakyti. Jau pakankamai prisiklau- 
siau.... Bet man reikalingi rezultatai. Mano pusėje vis dar imperato- 
riška gvardija ir ginkluotosios pajėgos. Jie man ištikimi, todėl nesi- 
baiminu dėl galimų rimtų neramumų. Bet iš pradžių suteiksiu jums 
galimybę. 

Jo atvaizdas blykstelėjo ir išnyko, o Seldonas dar ilgai sėdėjo, 
spoksodamas į ekraną... Iš jo buvo reikalaujama to, ko jis neturėjo. 
Tai neįvykdoma užduotis. | 

O buvo viso labo tik kažkokios nesustyguotos, neapčiuopia- 
mos mintys ir tai, ką Amarilis vadino intuicija. 


21 skyrius 


Per dvi dienas Džoranumas pavergė Trantorą. Kažkur jis atvy- 

- Jam reikėjo anksčiau gimti, - pastebėjo Haris. - Būtų tapęs 
neblogu admirolu. Mulkis, švaisto savo jėgas politikai. 

- Svaisto? - nustebo Dorsa. - Veikdamas tokiais tempais, jis 
po savaitės sėdės Ministro Pirmininko kėdėje! Jau gauti praneši- 
mai, jog kai kurios įgulos pereina jo pusėn. 

- Dorsa, visa tai netrukus baigsis, - papurtė galvą Haris. 

- Kas baigsis? Džoranumo triumfas ar Imperijos egzistavimas? 

- Džoranumo triumfas. Istorija su robotu, Žinoma, įnešė nema- 
žai sumaišties, bet tereikia žmonėms blaiviai ir ramiai pagalvoti, ir 
netruks paaiškėti, jog tai kvailas kaltinimas. 

- Hari, bent man tu gali nemeluoti. Kam apsimetinėti, jog tai 
kvailystė? Tik kaip Džoranumas galėjo sužinoti, jog Demerzelis ro- 
botas? | 

- A... tu apie tai? Jam Reičis pasakė. 

- Reičis?! 

- Taip. Mūsų sūnus puikiai atliko užduotį ir parsivežė Džora- 
numo pažadą vieną gražią dieną paskirti jį Dalio vyriausybės galva. 
Žinojau, kad vaikinas pelnys pasitikėjimą. 

- Vadinasi, tu atvirai pasakei Reičiui, jog Demerzelis robotas ir 
liepei perduoti tą informaciją Džoranumui? - apimta siaubo ištarė 
Dorsa. 

„ Ne, šito padaryti aš negalėjau. Kaip tik įteigiau jam, jog De- 
merzelis nėra ir negali būti robotas. Todėl vaikinas įsitikinęs, kad 
Džoranumui jis pamelavo. 

- Bet kodėl, Hari? 

- Psichoistorija čia niekuo dėta. Patikėk. Ir nemanyk, jog esu 
stebukladarys. Norėjau tik vieno - kad Džoranumas patikėtų, jog 
Demerzelis yra robotas. Jis juk mikogenietis, vadinasi, vaikystėje 
sočiai prisiklausė legendų apie robotus. Jam buvo lengviau tuo pa- 
tikėti. Be to, jam atrodė, jog ir žmonės tuo patikės. 

- Argi jis neklydo? 

- Kažkuria prasme - taip. Praėjus pirmam šokui, žmonės atsi- 
tokės ir supras, jog tai beprotiškas prasimanymas. Įtikinau Demer- 
zelį duoti interviu per holoviziją. Jis bus transliuojamas į pagrindines 
Imperijos planetas ir į kiekvieną Trantoro sektorių. Demerzelis kal- 
bės apie bet ką, tačiau nė žodeliu neužsimins apie robotus. Žmonės 
klausysis, ausis pastatę, lauks sensacingo pareiškimo, bet nieko 
apie robotus neišgirs. O pačioje pabaigoje jam bus pateiktas tradi- 
cinis klausimas apie pasklidusią informaciją. Demerzeliui tereikės 
tik nusikvatoti. 

- Nusikvatoti? Niekada nemačiau Demerzelio juokiantis. Jis net 
šypsosi retai. 

- Šį sykį teks. Tai vienintelis dalykas, kurio iš roboto niekas 
nesitiki. Juk matei robotus fantastiniuose filmuose? Ten jie visada 
rūstūs, bejausmiai - tokiais žmonės juos ir įsivaizduoja. Todėl De- 
merzeliui teks nusijuokti. Ir dar... prisimeni Proturberantą Keturio- 
liktąjį - Mikogeno valdytoją, tenykštės religijos vyriausiąjį žynį? 

- Žinoma. Rūstus, griežtas, bejausmis. Taip pat niekada nesi- 
juokia. 

 - Ir šįkart nenusijuoks. Aš atlikau didžiulį darbą. Domėjausi 
Džoranumu nuo pat tos dienos, kai susigrūmiau su jo parankiniais 
per mitingą. Dabar Žinau jo tikrąjį vardą, žinau, kas jo tėvai, kur jis 
gimė, kokioje mokykloje mokėsi. Ir visą šitą dokumentais patvirtin- 
tą informaciją nusiunčiau Proturberantui Keturioliktajam. O jis At- 
skalūnų negali pakęsti. 

- Juk sakei, kad diskriminacijai nepritari. 

- Nepritariu. Juk neperdaviau informacijos holovizijai, o prane- 
šiau tam, kam ir turėjau pranešti - Proturberantui. 

+ Būtent jis ir pradės diskriminacijos kampaniją. 

- Jam nepavyks. Niekas Trantore nekreips dėmesio į Proturbe- 
ranto žodžius. Kad ir ką jis kalbėtų. 

- Ir kokia tuomet iš viso to nauda? , 


70 " 


- Pagyvensim - pamatysim, Dorsa. Neturiu psichoistorinės si- 
tuacijos analizės rezultatų. Net nežinau, ar apskritai įmanoma tokia 
analizė. Tiesiog tikiuosi, jog mąstau teisingai. 


22 skyrius 


Edas Demerzelis nusijuokė. 

Nebe pirmą sykį. Jie trise - Demerzelis, Dorsa ir Haris Seldo- 
nas sėdėjo ekranuotame kambaryje. Ir pagal Hario signalą Demer- 
zeliui reikėjo kvatoti. Kai jis pradėdavo juoktis, Seldonas purtė gal- 
vą ir kartojo: 

- Ne, tu juokiesi neįtikinamai! Aš netikiu! 

Tada Demerzelis šyptelėjo ir nusijuokė taip, kaip galėtų juoktis 
įžeistas žmogus. Seldonas susiraukė. 

- Na ir darbelis... Suprantu, jog pasakoti tau anekdotus - bevil- 
tiška... Privalai tiesiog įsiminti juoko skambesį. 

- O gal paleiskime fonogramą? - pasiūlė Dorsa. 

- Ne! Tai nebebus Demerzelis. Taip netinka. Pabandyk dar 
kartą. | 

Ir Demerzelis bandė, kol galiausiai Seldonas liko patenkintas. 

- Puiku. Įsidėmėk šitą garsą ir pakartok jį, kai tik tau užduos 
klausimą. Turi atrodyti nuoširdžiai nustebęs. Negalima juoktis ak- 
meniniu veidu. Nusišypsok - na, truputį, vos, vos... Pamėgink štai 
taip perkreipti burną. Taip. Visai neblogai. O gali padaryti, kad su- 
drėktų akys? 

- Ką reiškia "sudrėktų akys"? - pasipiktino Dorsa. - Akių nie- 
kas nedrėkina. Tai tik toks vaizdingas posakis. 

- Ne tik, - nenorėjo sutikti Seldonas. - Kartais žmogus never- 
kia, ojo akys sudrėksta - iš liūdesio ar iš džiaugsmo. Ir operatoriui 
tereikia pagauti šviesos atspindį nuo akyse susikaupusjų ašarų. Štai 
ir viskas. 

- Negi tu iš tiesų tikiesi, jog Demerzelis staiga apsipils ašaromis? 

Demerzelis ramiai atsakė: 

- Tai visai nesunku. Mano akys periodiškai gamina ašaras - ši“ 
taip jos valosi. Bet ašarų būna nedaug. Galėčiau pamėginti įsivaiz- 
duoti, jog į akį pateko koks nors krislelis... 

- Pamėgink, - pasakė Haris. - Nuo to nemirsi. 


Ir štai atėjo diena, kai turėjo būti transliuojamas interviu su 

Ministru Pirmininku. Iš pradžių Demerzelis pasakė kalbą. Kalbėjo 
jis kaip visada - šaltai, santūriai, informatyviai, be jokios patetikos. 
Žmonės iš milijonų pasaulių žiūrėjo, išpūtę akis, klausėsi, įtempę 
ausis, bet nė žodžio apie robotus neišgirdo. Po to Ministras Pirmi- 
ninkas pasakė, jog yra pasirengęs atsakyti į klausimus. 

Ilgai laukti neteko. Pats pirmasis klausimas buvo tas, kurio jis 
1r tikėjosi: 

- Pone Ministre Pirmininke, ar jūs tikrai esate robotas? 

Keletą akimirkų Demerzelis ramiai Žiūrėjo į televizijos Žžurnalis- 
tą. Po to šyptelėjo, jo pečiai kiek suvirpėjo, ir galiausiai ėmė kvatoti. 
Tai nebuvo garsus, kurtinantis juokas, bet šitaip nuoširdžiai juoktis 
galėjo tik tas, kuriam panašus klausimas pasirodė visiškai absurdiš- 
kas ir juokingas. Ministro Pirmininko juokas buvo toks užkrečian- 
tis, jog daugiamilijoninė žiūrovų auditorija nuščiuvo, apmirė, 0 po 
to pradėjo pašėlusiai kvatoti drauge su juo. 

Demerzelis palaukė, kol studijoje nutilo juokas, ir, nusišluostęs 
akyse susikaupusias ašaras, paklausė žurnalisto: ' 

- Atsakyti? Ar norite, kad atsakyčiau į tą kvailą klausimą? 

Ekranas užgeso, šypsenai dar nespėjus dingti nuo Demerzelio 
lūpų. 


23 skyrius 


- Esu įsitikinęs, - pasakė Seldonas, - jog mums pavyko. Žino- 
ma, atsakomosios reakcijos teks kiek palaukti. Bet visuomenės 
nuomonė tikrai jau pradėjo keistis. Kai ką supratau jau tada, Uni- 
versiteto aikštėje, kai išvaikiau džoranumiečių mitingą. Auditorija 
tuomet buvo Namarčio rankose, tačiau aš įsikišau, ir minia kaipmat 
persimetė mano pusėn. 

- Manai, jog šiandien mes turime analogišką situaciją? 

- Žinoma. Jei neturiu psichoistorijos, tenka remtis analogija bei 
išmintimi. Sugrįžkime prie situacijos. Štai Ministras Pirmininkas, 
įspraustas į kampą, apšmeižtas... O jis kaltinimus sutinka šypsena 
bei juoku. Tai ir yra pats veiksmingiausias atsakymas į absurdišką 
klausimą. Akivaizdu, jog Žmonių simpatijos atiduodamos jam. Pro- 
cesui sukliudyti neįmanoma. Bet tai tik pradžia. Reikia išlaukti, kol 
į žaidimą įsijungs Proturberantas Keturioliktasis. Pasiklausysime, ką 
jis pasakys. 

- Ar tu ir tuo 31sitikinęs? 

- Visu šimtu procentų. 


72 


24 skyrius 


Iš visų sporto šakų Haris labiausiai mėgo tenisą. Ir pats žaidė, 
ir noriai žiūrėjo, kaip žaidžia kiti. Todėl dabar su pavydu stebėjo po 
teniso aikštelę šokinėjantį sportiškai apsirengusį Imperatorių Kleo- 
ną. Tenisas čia buvo ypatingas, imperatoriškas, būtent tokį žaidimo 
variantą rinkdavosi Imperatoriai: raketė kompiuterizuota, ji pakryp- 
davo reikiamu kampu, kuris buvo reguliuojamas į rankeną įmon- 
tuotu mygtukų... Haris ne sykį mėgino pažaisti su tokia rakete, bet 
galiausiai nusprendė, jog tai nėra paprasta, šito meno reikia moky- 
tis, o tam jis neturėjo laiko. 

Kleonas tvirtu smūgiu atakavo kamuoliuką ir laimėjo setą. Iš 
aikštės Imperatorius išėjo, lydimas žaidimą stebėjusių valdininkų 
plojimų. 

- Sveikinu, sire, - pasakė jam Seldonas. - Jūs žaidėte puikiai. 

- Jūs taip manote? - abejingai paklausė Kleonas. - O aš jokio 
pasitenkinimo nejaučiu. Žinote, jie man pataikauja ir specialiai lei- 
džia laimėti. 

- Sire, galbūt jums derėtų paprašyti, kad jūsų partneriai žaistų 
atkakliau? 

- Nieko nebus, - numojo ranka Kleonas. - Jie vis tiek leis man 
laimėti. Nors... jei pralaimėčiau, žaidimas mane dar mažiau džiugin- 
tų nei abejotina pergalė. Ne taip jau smagu būti Imperatoriumi, Sel- 
donai. Jei Džoranumui pavyks išversti mane iš sosto ir užimti ma- 
no vietą, jis irgi tai supras. 

Imperatorius dingo už asmeninio dušo kabinos durų, o netru- 
kus išėjo iš ten švarus, sausas ir perrengtas. 

- Na, Seldonai, - ištarė jis, rankos mostu nurodęs visiems ki- 
tiems pasišalinti, - teniso kortas - visai tinkama vieta konfidencia- 
liam pokalbiui. Ir oras puikus. Todėl čia pat ir pasikalbėkime. Aš 
perskaičiau to Proturberanto Keturioliktojo laišką. Manote, jog ši- 
to-pakanka? 

- Taip, Jūsų Didenybe. Laiškas byloja, kad Džoranumas pagal 
Mikogeno įstatymus paskelbtas Atskalūnu ir kaltinamas šventvagyste. 

- Vadinasi, tam išsišokėliui galas? 

- Jam smogtas triuškinantis... pasakyčiau, mirtinas smūgis. 
Dabar nedaug kas patikės to žmogaus pasakomis, jog Imperijos 
Ministras Pirmininkas kažin koks robotas. Be to, pats Džoranumas 
išgarsės kaip melagis, kuris buvo demaskuotas. 

- Vadinasi, tas žmogus daugiau nebekelia pavojaus? 

- To negalima tvirtai pasakyti. Juk jis gali surasti kokią nors iš- 
eitį ir, atsigavęs, vėl imtis veiksmų. Jo organizacija kol kas gyvuoja, 
pasekėjai ištikimi savo lyderiui. Istorija pateikia nemažai pavyzdžių, 
kai pralaimėjusieji vėl pakyla į kovą. 

- Jei taip, reikia tam akiplėšai pritaikyti mirties bausmę. 

Seldonas papurtė galvą. 

- Sire, tai būtų neprotingas sprendimas. Juk nenorite išprovo- 
kuoti tautos sukilimą, nenorite, kad jus palaikytų despotu? 

Kleonas suraukė antakius. | 

- Ir Demerzelis tą patį sako. Vos tik pamėginu imtis ryžtingų 
priemonių, jis tuojau ištraukia savo kozirį - žodį "despotas". Juk buvo 
Imperatorių, kurie valdė griežtai, ryžtingai, tačiau niekas jų nelaikė 
despotais, netgi žavėjosi jais ir gyrė už tvirtybę bei ryžtingumą. 

- Tai tiesa, sire, bet mes gyvename neramiais laikais. Be to, 
mirties bausmė nėra būtina. Jūs galite laimėti prieš Džoranumą ki- 
tokiu būdu ir pelnyti reputaciją išsilavinusio, išmintingo bei gerašir- 
džio valdovo. 

- Pelnyti reputaciją? Ar aš teisingai išgirdau? 

- Galbūt netiksliai išsireiškiau. Norėjau pasakyti, kad ir toliau 
žmonių akyse liktumėte geraširdiškas bei išmintingas. Džoranumo 
mirties bausmė atrodytų tarsi kerštas, o kerštas.- visada silpnumo 
požymis. O jūs, Imperatorius, pašauktas geranoriškai, rūpestingai, 
netgi tėviškai elgtis su visais savo piliečiais. Jums visi žmonės tu- 
rėtų būti lygūs. 
 - Apie ką jūs čia kalbate? 

- Sire, Džoranumas įžeidė šventus mikogeniečių jausmus, ir jus 
sujaudino, nustebino jo šventvagiškas nusižengimas, jo melas, mė- 
ginant nuslėpti tikrąją savo kilmę. Šiuo atveju, išmintingiausias jūsų 
sprendimas būtų atiduoti nusidėjėlį į mikogeniečių rankas. Ir tegul 
jie patys sprendžia savo problemas. Visi šlovins tokį išmintingą jūsų 
sprendimą. 

- Kaip manote, ar mikogeniečiai jį nužudys? 

- Tikriausiai, sire. Šventvagiškiems poelgiams jie taiko pačius 
griežčiausius įstatymus. Geriausiu atveju, Džoranumo laukia kalė- 
jimas iki gyvos galvos arba katorga. 

- Nuostabu, - nusišypsojo Kleonas. - Jie atliks už mane visą 
purviną darbą, o aš liksiu humaniškas bei santūrus. 

- Taip ir bus, sire, jei tik perduosite Džoranumą mikogenie- 
čiams. Tačiau ir toks poelgis gali sukelti žmonių nepasitenkinimą. 

- Klausykite, jūs mane visai supainiojote. Tai ką gi man daryti? 

- Suteikite Džoranumui pasirinkimo teisę. Pasakykite, jog visų 
Imperijos tautų labui privalote perduoti jį į Mikogeno teisėsaugos 
organų rankas, tačiau esate humaniškas valdovas ir baiminatės, jog 
mikogeniečiai gali pernelyg griežtai jį nubausti. Todėl siūlote jam al- 
ternatyvą - palikti Trantorą ir išvykti į mažytę Nišają, kur jis galės 
ramiai ir saugiai gyventi. Beje, jis skelbėsi, jog kilęs būtent iš tos 
planetos. O jūs, savo ruožtu, pasirūpinsite jo apsauga. 

- Ar tada viskas išsispręstų? 

- Be abejo. Džoranumui sugrįžimas į Mikogeną tolygus savižu- 
dybei. Jis nedvejodamas pasirinks Nišają. Žinoma, tai protinga iš- 
eitis, bet vis tiek žeminanti. Nemanau, jog ištremtas į Nišają jis su- 
gebės suburti bendraminčius ir dar sykį kėsintis užgrobti Imperiją. 
Jo partija išsiskirstys. 

- Nuostabu! Seldonai, kaip jums pavyko sukūrti tokį puikų pla- 
ną? - nuoširdžiai žavėjosi Kleonas. 

- Na, - gūžtelėjo pečiais Seldonas, - man pasirodė visai natūralu... 

- Nereikia, - pertraukė jį Imperatorius. - Nesitikiu, jog išklosite 
man visą tiesą. O jei ir pasakysite, vargu, ar aš ką nors suprasiu. O 
aš jums štai ką pasakysiu - Demerzelis išeina į atsargą. Pastarojo 
meto įvykiai jam buvo skaudūs. Jis įsitikinęs, jog atėjo laikas pail- 
sėti. Aš sutinku su jo nuomone. Todėl nuo šios akimirkos skiriu jus 
Ministru Pirmininku. 

- Jūsų Didenybe! - nustebęs ir pakraupęs sušuko Seldonas. 

- Ministre Pirmininke Hari Seldonai, - ramiai ištarė Kleonas. - 
Tai Imperatoriaus noras. 


25 skyrius 


- Nesijaudink, - pasakė Demerzelis. - Tai buvo mano pasiūly- 
mas. Aš čia perilgai užsibuvau. O ir dabartinė šituacija tokia, jog 
mano veiksmai visiškai apriboti Trimis Robototechnikos Dėsniais. 
Logiška, jog tu- tampi mano įpėdiniu. 

- Koks iš manęs Ministras Pirmininkas? - karščiavosi Seldo- 
nas. - Nieko neišmanau apie Imperijos valdymą. O Imperatorius 
įsitikinęs, jog tik mano pastangomis buvo įveikta neseniai kilusi kri- 
zė. Jis mano, jog čia pagelbėjo psichoistorija. Bet juk tai netiesa. 

- Nesvarbu, Hari. Jeigu valdovas tiki, jog tavo psichoistorija 
gali atsakyti į painius klausimus, vadinasi, jis įsiklausys į tavo pa- 
tarimus. O tu tapsi neblogu Ministru Pirmininku. 

- Gerai būtų. Aš jį nuvesiu į tokius painius labirintus... 

- Tikiu, jog blaivus protas arba, kaip tu sakai, intuicija atves 
tave prie tikslo... su psichoistorija ar be jos. 

- Bet ką aš be tavęs darysiu, Denielai? 

- Ačiū, kad pavadinai mane tikruoju vardu. Daugiau nebesu 
Demerzelis, visam laikui lieku Denielas. Sakai nežinąs, ką be manęs 
veikti? Gali pasinaudoti kai kuriomis Džoranumo idėjomis. Pavyz- 
džiui, apie lygybę. Tai visai nebloga mintis. Verta dėmesio. Pamė- 
gink įtikinti Reičį, kad tau padėtų. Be to, atsiras daugiau galimybių 
tobulinti psichoištoriją. Tuo labiau, jog šitą tavo idėją Imperatorius 
palaiko. 

- O ką tu veiksi, Denielai? Į 

- Galaktikoje man atsiras begalė užsiėmimų. Juk niekas dar ne- 
atsisakė Nulinio Dėsnio, todėl turiu darbuotis žmonijos labui. Be to, 
Hari... 

- Kas dar, Denielai? 

- Su tavimi pasilieka Dorsa. 

Haris linktelėjo: 

- Taip, ji pasilieka. 

Seldonas kiek patylėjo, po to tvirtai paspaudė jam ištiestą De- 
nielo ranką. 

- Lik sveikas, Denielai. 

- Sudie, Hari. | 

Ištaręs tuos žodžius, robotas apsisuko 1r, išdidžiai iškėlęs gal- 
vą, nužingsniavo per Rūmų salę. Sunki Ministro Pirmininko man- 
tija šlamėjo sulig kiekvienu jo žingsniu. 

Jam išėjus, Seldonas ilgai stovėjo negalėdamas pajudėti. Po to 
inertiškai nužingsniavo paskui Denielą, link Ministro Pirmininko ka- 
bineto. Juk nespėjo pasakyti bičiuliui paties svarbiausio! 

Kiek pastovėjęs prie durų, Seldonas įžengė į vidų. Kabinetas 
buvo tuščias. Ant kėdės atlošo kabojo Ministro Pirmininko mantija. 

- Lik sveikas, mano bičiuli! - ištarė Haris Seldonas į tuštumą, ir 
jo žodžiai aidu atsimušė nuo kabineto sienų. 

“Edas Demerzelis išėjo. R. Denielas Olivo dingo. 

ANTRA DALIS 
KLEONAS PIRMASIS 


Kleonas Pirmasis. -... Nepaisant gausybės pagyrimų, išsakytų 
paskutiniojo Imperatoriaus adresu, kuriam valdant, Pirmoje Ga- 
laktikos Imperijoje vyko reikšmingi įvykiai, dvidešimt penkerius 
metus trukęs Kleono Pirmojo valdymo periodas paženklintas ap- 
maudaus Imperijos žlugimo. Tai nebuvo paties Imperatoriaus kal- 
tė, nes Imperijos žlugimą sąlygoja tokie ekonominiai bei politiniai 
faktoriai, kuriuos įveikti tuo metu vargu ar kas nors būtų pajėgęs. 
Imperatoriui pavyko tinkamai pasirinkti savo pagalbininkus - jo 
Ministras Pirmininkas buvo Edas Demerzelis, o po jo - Haris Sel- 
donas, kurio gebėjimu sukurti psichoistorijos mokslą Imperatorius 
niekada neabejojo. Kleonas ir Seldonas tapo pagrindiniais džora- 
numiečių pogrindinės veiklos objektais... 


GALAKTIKOS ENCIKLOPEDIJA 


1 skyrius 


-Mandelis Gruberis buvo laimingas žmogus. Bent jau taip atro- 
dė Seldonui. Rytinio pasivaikščiojimo po sodą metu jis smalsiai ste- 
bėjo Gruberį. 

Iš pažiūros maždaug keturiasdešimtmetis. Visą gyvenimą 
lankstėsi, todėl atrodė kiek pakumpęs. Veidas simpatiškas, švariai 
nuskustas, rožinę plikę pridengia skysti šviesūs plaukeliai. Tyliai 
švilpiniuodamas, jis pasilenkė prie krūmo, atsargiai apžiūrinėdamas 
lapus - ar neatsirado kokių nors kenkėjų. 

Gruberis, suprantama, nebuvo vyriausiasis Rūmų sodininkas. 
Vyriausiasis - didelis ponas - beveik visą darbo laiką leido savo ka- 
binete, įrengtame didžiuliame pastate. Jis turėjo ištisą pavaldinių ar- 
miją - vyrų bei moterų. Keista, bet vyriausiasis sodininkas išsireng- 
davo apžiūrėti Rūmų sodo teritoriją vos porą kartų per metus. 

Gruberis irgi buvo to pono pavaldinys. Jo pareigos - "pirmos 
kategorijos sodininkas", ir tas pareigas jis užsidirbo beveik trisde- 
šimt metų lenkdamas nugarą. 

Stabtelėjęs ant žvyruoto takelio, Seldonas pašaukė sodininką: 

- Puiki dienelė, pone Gruberi, ar ne taip? 

Tas atsisuko, nusišypsojo. 

- Taip, pone Ministre Pirmininke. Gaila tų, kurie tokią dieną 
tarp keturių sienų tūno. | 

- Tokių, kaip aš? 

- Nesakau, kad jūs, pone... bet nuoširdžiai gaila, kai... Na štai 
jūs pasivaikščiosite, pakvėpuosite - ir visai dienai Rūmuose užsida- 
rysite, juk taip? Vadinasi, aš už jus laimingesnis. 

- Dėkoju už užuojautą, Gruberi. Bet jūs puikiai Žinote, jog 
Trantore keturiasdešimt milijardų žmonių gyvena po kupolais. Ar 
jums ir jų visų gaila? 

- O kaipgi! Esu dėkingas likimui, kad aš čia, o ne ten. Nedaug 
tokių laimingųjų, kuriems lemta darbuotis gryname ore. Man vel- 
niškai pasisekė. 

- Bet juk oras ne visada toks puikus? 

- Tas tiesa. Tenka dirbti ir per lietų, ir vėjas kartais iki kaulų 
prasismelkia. Bet... sakoma, jog nėra blogo oro, yra tik prasta ap- 
ranga. Tik pažvelkite... - Gruberis išskėtė rankas, tarsi norėdamas 
apkabinti visą parką. - Pažvelkite, kiek turiu bičiulių: medžiai, krū- 
mai, žolės, žvėreliai, vabalėliai... Darbo visada per akis, nėra kada 
nuobodžiauti. Viską reikia prižiūrėti, viskuo pasirūpinti. Ar jūs, pone 
Ministre Pirmininke, kada nors matėte parko išplanavimą? 

- Regis, aš ir dabar jį matau, ar ne? 

- Ė... aš kalbu-ne apie tai. Reikia iš viršaus, iš paukščio skrydžio 
pamatyti. Tik tada susidarysi vaizdą. Parkas buvo įrengtas pagal 
Teperio Sevendo projektą prieš kokį šimtą metų. Ir nuo to laiko 
nieko čia iš esmės nekeitė. Teperis buvo vienas geriausių apželdi- 
nimo specialistų. Beje, jis mano žemietis. 

- Regis, iš Anakreono? 

- Taip. Tai tolima planeta, esanti Galaktikos užkampyje. Žino- 
te, ten lig šiolei yra vieta, kur nebuvo žengusi žmogaus koja. Gy- 
venk sau ir žvenk... O čia aš patekau, būdamas visai žalias, kaip 
sakoma, pienas nebuvo nuo lūpų nudžiūvęs. Dar prie ankstesnio 
Imperatoriaus. O dabar vis dažniau pasigirsta kalbos, jog reikia vis- 
ką čia pakeisti... 

Gruberis atsiduso, pakraipė galvą. 

- Neverta nieko keisti. Viskas čia puiku. Reikia tik palaikyti 
tvarką, stengtis, kad ir akys, ir širdis džiaugtųsi. Žinoma, kai ką 
per tą laiką jau pakeitė. Pasitaiko, jog kam nors iš Imperatorių kaž- 
kas nusibosta ir kyla noras pakeisti. Tik ne visada nauja tvarka 

geresnė už seną. Ir dabartinis mūsų Imperatorius, duok Dieve jam 
ilgai viešpatauti, taip pat su vyriausiuoju sodininku aptarinėjo, ką bū- 
tų galima parke pakeisti. 

Paskutinius žodžius sodininkas ištarė beveik pašnibždomis - 
turbūt susigėdo, pasijuto skleidžiantis gandus. 

- Vargu, ar jiems greitai pavyks ką nors patobulinti. 

- Ir aš to tikiuosi, pone Ministre Pirmininke. Ir patariu jums, jei 
turėsite kokią laisvą minutę, nepatingėkite, pažvelkite į parko pro- 
jektą. Reto grožio reginys. Jei būtų mano valia, nei vienos šakelės, 
nei vieno lapelio neliesčiau. 

Seldonas nusišypsojo. 

- Matau, jog esate atsidavęs savo darbui, Gruberi. Nenustebsiu, 
jei vieną gražią dieną jūs tapsite vyriausiuoju sodininku. 

- Tik ne tai! Vyriausiasis sodininkas - pats nelaimingiausias 
žmogus. Nekvėpuoja tyru oru, nemato gamtos grožio. Štai kur jis 
gyvena - Gruberis mostelėjo ranka Rūmų statinių link. - Gal jau 
pats nesugebėtų medžio nuo krūmo atskirti. 

Haris tyliai nusijuokė. 

- Kaip malonu su jumis pasikalbėti! Retsykiais smagu ir nau- 
dinga pasinerti į jūsų gyvenimo filosofiją. 

- Ką jūs, pone, koks iš manęs filosofas... Ir mokykloje mo- 
kiausi prastai... 

- Norint būti filosofu, nebūtina mokytis. Čia reikalingas aštrus 
protas ir gyvenimiška patirtis. Taigi, Gruberi, ruoškitės. Gali būti, 
kad jūsų laukia paaukštinimas. 

- Pone Ministre Pirmininke, man bus didžiausia dovana, jei pa- 
liksite mane ten, kūr dabar esu. 

Seldonas apsisuko ir nuėjo. Šypsena netrukus nuslinko nuo jo 
veido - kur kas proziškesnės problemos ją nuvijo. Jau dešimtmetį 
jis Ministras Pirmininkas. Jei tik Gruberis žinotų, kaip Hariui visa tai 
įgriso! Jei tik tas žmogus galėtų suprasti, su kokia painia problema 
Seldonas susidūrė. Ir viskas dėl tos nelemtos psichoistorijos! 


2 skyrius 


Tylus, ramus pasivaikščiojimas - tikra idilė! Hariui atrodė, kad 
jis gyvena savo gimtojoje planetoje Helikone. O Gruberis turbūt jau- 
čiasi taip, tarsi būtų savame Anakreone! 

Bet tai tik apgaulė. Rūmų parko teritorija buvo kruopščiai 
saugoma. 

Kadaise, prieš tūkstantį metų, Rūmų teritorija buvo atvira pa- 
prastiems mirtingiesiems, ir pats Imperatorius retsykiais išeidavo pa- 
sivaikščioti parko takeliais, maloniai linkčiodamas savo pavaldiniams. 

Dabar viskas kitaip. Dabar čia galiojo ypatingo saugumo rėži- 
mas, ir niekam iš trantoriečių nebuvo leidžiama savavališkai per- 
žengti parko teritorijos ribas. Nors kažin, ar tokios griežtos prie- 
monės mažino pavojų - pavojų dažniausiai kėlė būtent tie, kas bu- 
vo pačios teritorijos viduje. Tai nepatenkinti valdininkai, artimiausia 
monarcho aplinka, papirkti jo asmens sargybiniai. Sunku net įsi- 
vaizduoti, kas galėjo nutikti, jei prieš dešimtmetį tokio štai pasi- 
vaikščiojimo metu šalia Seldono nebūtų buvusi ištikimoni Dorsa 
Venabili! 

Tuomet jis buvo ką tik paskirtas Ministru Pirmininku. Supranta- 
ma, atsirado nemažai pavyduolių, griežiančių dantimis dėl tokio ne- 
tikėto Imperatoriaus sprendimo. Tada buvo nemažai pageidaujančių 
užimti atsilaisvinusį garbingą postą. Vieni manė esą labiau to verti, 
kiti - turintys didesnę patirtį. Todėl jie degė pykčiu naujajam Minist- 
rui Pirmininkui. Žinoma, niekas iš sąmokslininkų nė viena ausimi ne- 
buvo girdėję apie psichoistoriją ir apie tai, kokias viltis Imperatorius 
deda į šį mokslą. Ir jie nusprendė, jog pati paprasčiausia išeitis - pa- 
pirkti vieną iš naujojo Ministro Pirmininko asmens sargybinių. 

Ir štai vieną sykį pasivaikščiojimo metu budri Dorsos akis pagavo 
neaiškų blyksnį. Jis atsispindėjo nuo metalinio blasterio paviršiaus. 

- Hari, gulk! - suriko moteris ir vienu šuoliu atsidūrė šalia ser- 
žanto. 

- Duokite man savo blasterį, seržante, - įsakė Dorsa tokiu tonu, 
kuriam nebuvo įmanoma paprieštarauti. 

Potencialus teroristas, kurį trumpam sutrikdė netikėtas moters 
poelgis, mėšlungiškai atlaužė gaiduką. 

Bet iššauti nespėjo, nes Dorsa tarsi replėmis suspaudė jo riešą 
ir pakėlė virš galvos ginklą laikiusią ranką. 

- Meskite ginklą, - pro dantis iškošė moteris. 

Seržantas įnirtingai mėgino ištraukti ranką. | 

- Net nebandykite, seržante, - įspėjo Dorsa. - Mano it geležis 
tvirtas kelis už trijų colių nuo jūsų vyriško pasididžiavimo. Nespė- 
site net mirktelėti, 1r iš jūsų vyriškumo liks tik malonus prisimini- 
mas. Sustokite. Štai taip. O dabar atgniaužkite pirštus. Jei tuojau 
pat neišmesite ginklo, sulaužysiu jūsų ranką. 

Čia iš krūmų klykdamas nesavu balsu išlėkė sodininkas. Dorsa 
davė jam ženklą nesiartinti. Seržantas išmetė blasterį ant žemės. 

Pribėgo Seldonas. Jis iškošė pro dantis: 

- Eik, Dorsa, aš pats su juo išsiaiškinsiu. 

- Ne. Tu pats eik. Paimk jo ginklą ir keliauk iš čia. Čia gali būti 
ir daugiau piktadarių. 

Dorsa, vis dar tvirtai laikydama užpuoliko ranką, pareikalavo: 

- O dabar, seržante, sakykite, kas privertė jus pasikėsinti į Mi- 
nistrą Pirmininką. Įvardinkite visus, kas į tai įsipainiojęs. 

Seržantas tylėjo. 

- Nekvailiokite, -pasakė Dorsa. - Nagi, kalbėkite! - Ir ji taip 
užsuko nelaimėliui ranką, jog tas suklupo. Dorsa įsirėmė jam į kak- 
14 bato galu. - Jeigu jums patinka tylėti, galiu padaryti taip, jog am- 
žiams nutilsite. O iš pradžių dar sulaužysiu jums visus kaulus. Tai- 
gi, kalbėkite! 

Ir seržantas jai pakluso. 

Kai viskas pasibaigė, Haris paklausė Žmonos: 

- Kaip tu galėjai? Niekada nemaniau, kad gali būti tokia žiauri! 

Dorsa šaltai atsakė: 

- Iš tiesų aš jam nieko nepadariau. Tai tebuvo tik grasinimai. 
Tuomet aš galvojau tik apie tavo saugumą. Juk tai svarbiausia. 

- Jau verčiau pats būčiau su juo susikibęs. 

- Kam to reikia? Norisi apginti savo vyrišką išdidumą? Pirma, 
tu galėjai nespėti. Antra, jei ir būtum tą išdaviką įveikęs, tai nieko 
nestebintų. Įprastas dalykas - vienas vyriškis nugalėjo kitą. O aš 
esu moteris! Iš moters niekas nesitiki tokios drąsos, jėgos nei to- 
kio įniršio. Pats supranti, jog nė viena moteris, tuo labiau beginklė, 
nepajėgi šitaip sudoroti tvirto ginkluoto vyriškio? O dabar pasklis 
gandai, jie netruks apaugti pikantiškomis smulkmenomis, ir visi ims 
tavęs bijoti, todėl nedrįs net pirštu paliesti. 

- Žinoma, jie dar bijos ir bausmės. Juk supranti, kad tas ser- 
žantas ir visi kiti sąmokslininkai sulauks mirties bausmės. 

*“ Dorsa visada kontroliavo savo veido išraišką, bet dabar nesu- 
sitvardė. Buvo akivaizdu, jog moteris gailisi pasmerkto mirti ser- 
žanto... to paties, kuris ką tik vos nenušovė jos mylimojo. 

- Bet, Hari, - sušuko ji, - argi būtina juos nubausti mirtimi? 
Galima pasodinti į kalėjimą ar kur nors ištremti. 

- Nieko nebus, - papurtė galvą Seldonas. - Jau vėlu. Kleonas 
net girdėti nenori apie kitokį sprendimą..Mirties bausmė - ir taškas! 
Galiu, jei nori, pacituoti jo žodžius. 

- Vadinasi, jis jau viską nusprendė? 

- Net nesvarstydamas. Mėginau užsiminti apie galimybę pa- 

tupdyti sąmokslininkus į cypę ar ištremti, bet jis pasakė griežtą 
"ne". Ir pateikė tokį argumentą: "Kaskart, kai tik mėginu imtis 
griežtų bei ryžtingų veiksmų, jūs man giedate tą pačią giesmelę, 
kurią suokdavo ir Demerzelis, - apie despotizmą bei tironiją. Bet tai 
mano Rūmai. Tai mano parkas. Tai mano apsauga. Ir mano paties 
saugumas priklauso nuo to, kaip patikimai saugoma Rūmų terito- 
rija, ir nuo to, ar mano Žmonės yra man ištikimi". 

"Tuomet aš pasakiau, jog pirmiausia turi įvykti tų Žmonių teis- 
mas. O valdovas atsakė: "Tebūnie teismas. Tribunolas. Tegul tai 
įvyksta tuojau pat. Bet aš nepakęsiu, jei kas nors išdrįs prieštarauti 
mano sprendimui nubausti juos mirtimi". 

Dorsa liko sukrėsta. 

- Ir tu taip ramiai apie tai kalbi? Ar tu sutinki su Imperatoriaus 
nuomone? 

Seldonas linktelėjo. 

- Sutinku. 

- Tai dėl to, kad buvo pasikėsinta į tavo gyvybę? Nejaugi iš 
keršto gali atsisakyti savo principų? 

- Ne, Dorsa. Nesu kerštingas. Bet šiuo atveju ant kortos pasta- 
tyta ne tik mano, bet ir Imperatoriaus gyvybė. Imperatoriai ateina 
ir išeina - toks istorijos dėsnis. Aš stengiuosi apginti psichoistoriją. 
Net jeigu man nutiks kas nors baisaus, psichoistorija, be abejo, vis 
tiek kada nors pasirodys. Dabar Imperija ritasi žemyn, todėl nega- 
lima delsti, o kol kas tik man vieninteliam pavyko bent kiek pasi- 
stūmėti pirmyn. Galbūt pavyks laiku sukurti šio mokslo metodiką 
ir išgelbėti Imperiją. 

- Vadinasi, tu privalai savo Žinias perduoti kitiems, - ištarė moteris. 

- Tą 1r darau. Jugas Amarilis, mano akimis, pats tinkamiausias 
mano įpėdinis, todėl neturiu nuo jo jokių paslapčių. Mudu subūrė- 
me grupę matematikų. Jie visi gabūs ir kiekvienas-sugebės ką nors 
nauja pasiūlyti, bet vis tiek jie ne tokie... 

- Ne tokie, kaip tu? Ne tokie talentingi bei išmintingi? 

- Taip. Būtent taip aš galvoju. Ir dar - psichoistorija priklauso 
man, tik aš vienas galiu pabaigti ją kurti, vadinasi, privalau likti gy- 
vas. Aš - žmogus... | 

- Žmogus... - liūdnai ištarė Dorsa. 

Mirties bausmė buvo įvykdyta. Visą šimtmetį nieko panašaus 
Imperijoje nebuvo. Mirčiai buvo pasmerkti du ministrai, penki vidu- 
riniosios grandies valdininkai bei keturi kareiviai, įskaitant ir tą ser- 
žantą. Buvo apklausta ir patikrinta visa Rūmų apsauga. Tie, kas ne- 
išlaikė išbandymo, buvo atleisti ir ištremti į Tolimuosius Pasaulius. 

Nuo to laiko visi pritilo, o Ministro Pirmininko apsauga padidė- 
jo dvigubai, todėl Tigrei - būtent taip po lemtingo įvykio visi prami- 
nė Dorsą - nebereikėjo visur lydėti savo vyro. 

Taip prabėgo beveik dešimt metų. Imperatorius Kleonas mė- 
gavosi ramybe ir jautėsi saugus. O psichologija pasistūmėjo pir- 
myn, ir galimybė prognozuoti ateitį atrodė ranka pasiekiama. Ta- 
čiau Seldonas, šįryt grįždamas po pasivaikščiojimo į laboratoriją, 
kur iš Ministro Pirmininko jis virsdavo mokslininku analitiku, neži- 
nia kodėl akivaizdžiai pajuto, jog euforijos bei palaimos periodas jo 
gyvenime baigiasi. 


3 skyrius 


Tačiau įėjęs į laboratoriją, Haris vėl pasijuto smagiai. 

Kaip viskas pasikeitė! 

Viskas prasidėjo prieš dvidešimt metų. Tada jis galavosi su senu 
helikonietišku kompiuteriu. Bet būtent tomis dienomis jo protas nu- 
švito, ir galvoje pradėjo ryškėti miglota, beveik beprotiška teorija... 

Po to - ilgi darbo metai Strilingo Universitete, kur jiedu su 
Amariliu reguliavo matematines lygtis, ieškojo būdų, kaip apeiti pa- 
čius pavojingiausius chaotinius efektus. Atvirai sakant, pasiekimais 
pasidžiaugti jie negalėjo. 

Dabar, kai Seldonas jau dešimt metų sėdi Ministro Pirmininko 
krėsle, jo darbui sudarytos visos sąlygos: jo žinioje naujausi kom- 
piuteriai, būrys tarnautojų, tobulinančių įvairius projekto aspektus. 

Projekto vystymo sąlygos reikalavo, kad niekas iš bendradar- 
bių, išskyrus Amarilį ir patį Seldoną, tiksliai nežinotų, koks iš tikrų- 
jųjų darbo tikslas. Kiekvienas atlikdavo jam skirtą užduotį, gilinosi 
į mažytę bendros problemos dalį. Ir tik Jugas su Seldonu žinojo, 
kokios gilios tos "šachtos" gelmės, kokios aukštos viršūnės, nors ir 
jiems neretai atrodė, jog tos viršūnės skęsta rūke. 

Žinoma, Dorsa buvo teisi. Metas žingsnis po žingsnio pra- 
skleisti bendradarbiams paslapties šydą. Dviem žmonėms dabar jau 
beveik nebuvo įmanoma susidoroti su vis iškylančiomis naujomis 
problemomis. O metai nenumaldomai bėgo. Seldonas jautė, jog 
sensta. Net jeigu dar porą dešimtmečių jis gebės kuruoti projektą, 
reikia žiūrėti tiesai į akis: geriausi metai jau praėjo. 

O ir Amariliui netrukus sukaks trisdešimt devyneri. Žinoma, jis 
dar jaunas, tačiau dirbo prie projekto maždaug tiek pat laiko, kaip 

ir Seldonas, todėl labai didelio produktyvumo ar naujų idėjų iš jo 
vargu ar galima tikėtis. 

Amarilis pastebėjo įėjusį Seldoną. Šis su meile žiūrėjo į savo 
padėjėją, dalietį. Nors beveik nieko dalietiško jame nebeliko, nebent 
tik neaukštas ūgis bei tvirta, raumeninga figūra. Jis seniai atsikratė 
akcento, buvo be ūsų, negi dalietiškas mentalitetas kažkur dingo. 
Džoranumo lozungai savo laiku nepadarė jam jokio įspūdžio, nors 
jie apeliavo į pažemintus, nuskriaustus daliečius. 

Atrodė, jog Amariliui nebūdingas joks patriotizmas, svarbiau- 
sia jam buvo - psichoistorija. Jugas priklausė tik jai. 

Pats Seldonas iki šiol nepamiršo savo gimtosios planetos Heli- 
kono ir dvidešimties ten nugyventų metų. Jis vis dar save laikė he- 
likoniečiu. Kartais net pagalvodavo, ar tai netrukdo jo darbui, jo psi- 
choistorijai. Juk žmogui, kuris pasišventė tokiam mokslui, derėtų 
atsisakyti kokios nors nacionalinės priklausomybės, jiš turėtų pri- 
klausyti visai žmonijai. Turbūt Amarilis būtent toks ir buvo. 

"O aš iki šiol to neišmokau", - pagalvojo Seldonas ir giliai atsiduso. 

- Hari, - pasakė Amarilis, - regis, yra šiokių tokių rezultatų. 

- Tik šiokių tokių? 

- Tavimi dėtas neskubėčiau be skafandro šokti į atvirą kosmo- 
są, - visai rimtai pasakė Amarilis. (Haris žinojo, jog šito žmogaus 
humoro jausmas niekam tikęs). Ir jiedu įėjo į atskirą, nedidelį, bet 
puikiai ekranuotą kabinetą. 

Jugas atsisėdo, užsidėjo koją ant kojos. 

- Atsirado galimybė paleisti tavo paskutinę kovos prieš chaotiš- 
kumą schemą. Žinoma, ne visą. 

- Aišku. Pasirinkai tiesų kelią, tai nesidairyk į šalis. Būtent taip 
klostosi Visatos reikalai. Reikia tik kažkaip apkvailinti mūsų skai- 
čius. 

- Kažką panašaus mes ir padarėme. Dabar į viską žvelgiame 
tarsi pro apledėjusi stiklą. 

- Tai vis tiek geriau, negu Žiūrėti pro švininį ekraną, tiek metų 
dengusį nuo mūsų apžvalgos lauką. 

Amarilis kažką sumurmėjo panosėje ir garsiai ištarė: 

- Dabar jau gebame atskirti šviesą nuo tamsos. 

- Paaiškink! 

- Negaliu. Bet aš jau turiu Pagrindinį Radiantą, kurį kurdamas 
dirbau kaip... 

- Gal tiks žodis "lamiukas"? Helikono kalnuose toks žvėrelis 
gyvena. Trantore jie nesiveisia. 

- Na, jeigu tas jūsų žvėrelis darbuojasi iki devinto prakaito, ta- 
da tiks, nes aš būtent taip ir dirbau. 

Amarilis spustelėjo mygtuką ant stalo. Suveikė mechanizmas, 
ir atsidarė stalčius. Jugas iš jo išėmė juodą matinį kubą. Seldonas 
neslėpdamas susidomėjimo žiūrėjo į jį. Principinę Pagrindinio Ra- 
dianto schemą sukūrė jis pats, tačiau surinko Amarilis - jis buvo 
visų galų meistras. | | 

Kambarys lėtai paskendo tamsoje, ir tiesiog ore pakibo lygčių 
bei grafikų voros. Atrodė, jog skaičiai pakabinti virš stalo ant nema- 
tomų gijų. | 

- Nuostabu! - negalėjo susitvardyti Haris. - Vieną gražią dieną, 
jei jos sulauksime, reikės pasiekti, kad Pagrindinis Radiantas pro- 
jJektuotų visą matematinių simbolių, atskleidžiančių praeitį ir ateitį, 
srautą. Ir tada atsiras galimybė šitoje galingoje upės tėkmėje išskirti 
intakus, vingius... ir nukreipti juos norima vaga. 

- Aha, - burbtelėjo Jugas, - jei tik mums pavyks išsaugoti tikė- 
jimą, jog mūsų veiksmai nepadarė blogiau... 

- Patikėk, Jugai, nuolat apie tai mąstau. Ta mintis stačiai grau- 
žia mane. Kol kas nieko tokio neatsitiko. Mes dar net tokios galimy- 
bės nepasiekėme. Tu teisingai pasakei: kol kas mes per apledėjusį 
stiklą gebame atskirti šviesą nuo tamsos. 

- Teisingai. 

- Ir kaip tau atrodo, Jugai, ką tu matai? - paklausė Seldonas 
įdėmiai žiūrėdamas į bendražygį. Įdėmiai ir kiek liūdnai: Amarilis 
pradėjo pilnėti. Net pilvukas nukaro. Jis pernelyg daug laiko pra- 
leisdavo prie kompiuterio bei Pagrindinio Radianto ir visai pamiršo 
apie savo kasdienes mankštos pertraukėles. Haris žinojo, jog Ama- 
rilis retsykiais susitikinėja su moterimis, tačiau Žmonos jis neturėjo. 
Tai buvo jo klaida! Net 1r darboholikui reikalinga žmona ir vaikai, 
jam irgi būtina kuo nors rūpintis. 

Seldonas pagalvojo apie save. Juk jis lig šiolei stengiasi palaikyti 
puikią forma, o Dorsa jį nuolat skatina nepamiršti apie tai. 

- Ką aš matau? - pakartojo Jugas. - Matau, jog Imperiją ištiko 
bėda. | 

- Tai atsitiko jau seniai. 

- Taip, bet dabar egzistuoja tikimybė, jog problemos tyko mū- 
sų pačioje Imperijos širdyje. 

- Trantore? 

- Galbūt. O gal ir Periferijoje. Yra tikimybė, jog pas mus pra- 
sidės pilietinis karas... arba Išoriniai Pasauliai stengsis atsiskirti nuo 
Imperijos. 

- Esu įsitikinęs, jog apibrėžti tiek vieną, tiek antrą tikimybę psi- 
choistorija net nereikalinga. 

- Įdomiausia tai, jog tie du įvykiai, regis, nesuderinami, vienas 
kitą paneigiantys. Reikia tikėtis arba vieno, arba kito. Štai, pažvelk. 
Juk tai tavo paties paskaičiavimai. 

Ir abu vyrai pasinėrė į skaičius, mirgančius Pagrindinio Ra- 
dianto displėjujė. 

Pirmasis prabilo Haris: 

- Žinai, aš kažkodėl nesupratau, kodėl tu įsitikinęs, jog šie įVy- 
kiai vienas kitą paneigiantys? 

- Hari, aš irgi nežinau, kodėl taip yra. Bet juk psichoistorijos 
užduotis kur kas gilesnė. Ji atveria mums ne tik tai, kas matoma ir 
paprasta akimi. Tokiu atveju psichoistorija būtų nieko verta. Mūsų 
pastangos taip pat. Bet ji mums neparodo, kuris iš dviejų variantų 
naudingesnis ir ką reikia daryti, kad įvykiai pasuktų palankesne lin- 
kme, o blogos prognozės tikimybė sumažėtų iki minimumo. 

Seldonas prikando lūpą, patylėjo ir galiausiai pasakė: 

- Aš galiu pasakyti, kuris variantas geresni. Tegul Periferija rie- 
da kuo toliau ir Trantorą palieka ramybėje. 

- Rimtai? 

- Turime išsaugoti Trantorą jau vien todėl, kad mes čia dirbame. 

- Bet mūsų asmeninio egzistavimo negalima šitaip sureikšminti. 

 - Kalbu ne apie mudviejų egzistavimą, o apie psichoistoriją. 
Kas iš to, jei mes pulsime gelbėti Periferiją, o Trantore susidarys 
tokios sąlygos, jog būsime priversti nutraukti savo darbą. Kas bus 
su psichoistorija? Nesakau, kad mus nužudys, kalbu apie tai, jog 
galime netekti galimybės tęsti projektą. O Periferijų atsiskyrimas - 
tai tik Imperijos žlugimo pradžią. Šis procesas gali trukti ilgai, ris- 
tis tol, kol pasieks pačią Imperijos širdį. 

- Tarkim, tu teisus. Bet kaip galima išlaikyti Trantore stabilumą? 

- Turime apie tai pagalvoti. ' 

Abu ilgam nutilo. Pagaliau Seldonas pripažino: 

- Žinai, nuo šitų minčių man nė trupučio nepalengvėjo. O ką, 
jeigu Imperija apskritai vystosi klaidingu keliu? Ir rieda juo seniai, 
visą savo istorijos periodą? Kaskart, pasikalbėjus su Gruberiu, man 
kyla tokia mintis. 

- Kas tas Gruberis? 

- Mandelis Gruberis. Sodininkas. 

- A-a... tas pats, kuris klykdamas puolė tau į pagalbą, kai tave 
kėsinosi nužudyti? 

- Tas pats. Niekada to nepamiršiu ir visada būsiu dėkingas tam 
žmogui. Jis neišsigando iki dantų ginkluotų sąmokslininkų ir pliko- 
mis rankomis puolė ginti manęs. Tai bent atsidavimas! Bet ne tai 
svarbų. Žinai, pasikalbėjęs su juo, jaučiuosi tarsi būčiau gurkštelė- 
jęs tyro oro. Juk negaliu visą laiką bendrauti tik su dvariškiais ir psi- 
choistorikais. 

- Na, ačiū... 

- Nepyk! Juk supranti, ką noriu pasakyti. Gruberis - gamtos 
vaikas. Jis myli vėją, lietų, šaltį - žodžiu, natūralią gamtą. O aš ši- 
to taip pat ilgiuosi. 

- Užtat aš - nė truputėlio. Nenumirčiau, jei apskritai sėdėčiau 
užsidaręs tarp keturių sienų. 

- Tu juk užaugai po kupolu. Bet pamėgink įsivaizduoti, kas bū- 
tų, jeigu Imperiją sudarytų primityvūs, neišsivystę pasauliai, kur 
verčiamasi tik žemdirbyste bei gyvulininkyste, kur nedaug gyven- 
tojų ir gausu nepaliestų žemės sklypų. Argi nebūtų mums visiems 
geriau? 

- Nežinau. Man regis, būtų tikras košmaras. 

- O aš, suradęs laiko, pamėginau įsivaizduoti tokį variantą. 
Mažai apgyvendintas pasaulis arba nuskursta ir išsigimsta, netgi su- 
laukėja, arba pradeda užsiiminėti industrializacija. Man regis, labiau 
tikėtinas industrinis vystymosi kelias. 

- Todėl, kad jis geresnis. 

- Galbūt. Bet juk šitaip negali tęstis amžinai... Imperija toliau 
negali egzistuoti, nes ji perkaito... būtent perkaito, negaliu surasti 
tinkamesnio žodžio. O kas toliau - sunku pasakyti. Jei mes, pasitel- 
kę psichoistoriją, sugebėsime išgelbėti Imperiją nuo žūties arba, kas 
labiau tikėtina, pagreitinti jos atsigavimą po lemtingos nelaimės, tai 
bus... tik eilinio perkaitimo periodo pradžia. Nejaugi žmonijai lemta, 
tarsi Sizifui, stumti akmenį į kalną tik tam, kad po to, apimtai nu- 
sivylimo, stebėti, kaip jis ritasi žemyn? | 

- Kas tas Sizifas? 

- Senovės mitų herojus. Jugai, tau derėtų daugiau skaityti. 

Amarilis gūžtelėjo pečiais. 

- Skaityti, kad daugiau sužinočiau apie Sizifą? Nėra prasmės. 
Galbūt psichoistorija mums nurodys kelią į visai naują visuomenę, 
į tokią, kurios mes niekada nematėme - ramią, pastovią, geidžiamą. 

- Tikiuosi, - atsiduso Seldonas. - Bet kol kas nematau tokių 
požymių. Sugrįžkime prie artimiausios ateities. Manau, jog reikia 
pasiekti, kad Periferija vis dėlto atsiskirtų. Nuo to momento prasi- 
dės Galaktikos Imperijos skilimas. 

4 skyrius 


- Aš jam pasakiau, jog tai bus Galaktikos Imperijos skilimo pra- 
džia. Juk tai tiesa, Dorsa. 

Dorsa, prikandusi lūpą, klausėsi vyro. Kadaise ji ramiai sutiko Ži- 
nią, jog Haris paskirtas Ministru Pirmininku. Iš jos buvo tik vieno rei- 
kalaujama - pasirūpinti vyro saugumu, ginti asmeniškai jį ir jo psi- 
choistoriją. Tačiau dabartinė moters padėtis apsunkino jos užduotį. 

Ta prabanga, kuri supo jų kasdienį gyvenimą, - patikimas ek- 
ranavimas nuo šnipų-spindulių ir nuo bet kokio antpuolio, jokiais 
rėmais neapribotos asmeniškai jos istorinės paieškos, - moters tai 
netenkino. Dorsa mielai būtų iškeitusi tokį gyvenimą į ramų, kuklų 
kotedžą kur nors Strilingo Universiteto studentų miestelyje, o dar 
geriau - į mažą namelį ar butą kokiame nors nedideliame sektoriuje, 
kur niekas jų nepažįsta. 

- Tai labai gerai, mielasis, - pasakė Dorsa, - bet šito nepakanka. 

- Ko nepakanka? 

- Tu man ne viską papasakojai. Paaiškink, kodėl ir kaip mes 
galime netekti Periferijos. 

Seldonas šyptelėjo. 

- Ir aš norėčiau žinoti, mieloji, bet psichoistorija dar nepasiekė 
tokio lygmens - ji nepateikia atsakymo į šį klausimą. 

- Na gerai. Tuomet pasakyk, kaip tu tai suvoki. Kur ten šuo 
pakastas? Ar tai atskirų provincijų valdytojų ambicijos? Ar jie nori 
paskelbti apie savo nepriklausomybę? 

- Yra ir tokia galimybė. Pati žinai, jog istorijoje tokių atvejų pasi- 
taikydavo, tačiau tai 1lg4i netrukdavo. Bet dabar viskas gali būti kitaip. 

- Ar todėl, kad dabar Imperija nusilpusi? 

- Taip. Ir prekyba stringa, ryšiai tarp pasaulių ne tokie tvirti. Pro- 
vincijų gubernatoriai turi daugiau teisių, vadinasi, priartėjo prie nepri- 
klausomybės... Ir jeigu kurio nors iš jų ambicijos peržengs ribą... 

- Ar numanai, kas tai galėtų būti? 

- Tikrai ne. Vienintelis dalykas, ką galima ištraukti iš psichois- 
torijos, tai tas faktas, jog pavojaus tikimybė šiuo metu yra didesnė 
nei bet kada. Tai gali būti bet kas: stichinė nelaimė, pilietinis karas 
tarp dviejų Išorinių Pasaulių koalicijų... Tiksliai prognozuoti nėra 
galimybių, tačiau akivaizdu, jog pasekmės bus kur kas rimtesnės, 5 
negu galėjo būti prieš šimtmetį. 

- Bet jeigu jūs net nežinote, kas gali nutikti Periferijoje, kaip 
tuomet galite nukreipti įvykius taip, kad Periferija atsiskirstų, o 
Trantoras nenukentėtų? 

- Kol kas tegalime įdėmiai stebėti situaciją ir mėginti stabilizuoti 

padėtį čia, savo planetoje, neeikvojant jėgų Periferijai. Šiuo metu 
negalime psichoistorijos pagalba nukreipti įvykių... tai būtų pavo- 
jinga. Juk nežinome visų psichoistorijos galimybių. Vėliau, kai me- 
todika bus ištobulinta... 

- Kiek suprantu, tai bus ateityje, - patikslino Dorsa. - Ar taip? 

- Taip. Ir tai tik tikimybė. 

- Bet jeigu paleisime į laisvę Periferiją, kas gresia Trantorui? 

- Beveik tas pats - ekonominė, socialinė krizė, stichinės nelai- 
mės, sąmokslai aukštose valdžios sferose. Ir dar kai kas... Ką tik 
kalbėdamas su Jugu pasakiau, jog Imperija tarsi perkaito. O Tran- 
toras - labiausiai įkaitusi jos dalis. Atrodo, jog jis braška per visas 
siūles. Dabar ryškėja problemos, su kuriomis anksčiau niekas ne- 
buvo susidūręs. Ir tų problemų kaskart vis daugėja. 

- O ką tu pasakysi apie Imperatoriaus mirtį? 

Haris skėstelėjo rankomis. 

- Jo mirtis neišvengiama. Tačiau Kleonas visiškai sveikas. Mu- 
du su juo vienmečiai, o juk aš nesu nukriošęs senis? Jo sūnus ne- 
tinkamas perimti sostą, tačiau pretendentų atsiras begalės. 

- Gerai, tuomet pasakyk, ką manai apie galimą pasikėsinimą į 
Imperatorių? 

Seldonas sunerimęs pažvelgė į žmoną. 

- Nedrįsk tarti tokių žodžių. Nesvarbu, jog esame nuo kojų iki 
galvos ekranuoti, vis tiek nereikia... - 

- Nekvailiok, Hari. Juk visaip gali būti. Dar neseniai džoranu- 
miečiai vos per plauką nepaėmė valdžios į savo rankas. O jeigu 
būtų užėmę, Imperatorių vienaip ar kitaip... 

- O gal ir ne. Jiems buvo naudingiau paversti Imperatorių ma- 
rionete. Bet dabar apie tai galima pamiršti. Praeitais metais Džora- 
numas mirė Nišajoje. Patetiška buvo asmenybė. 

- Bet jis juk turėjo pasekėjų. 

- Suprantama. Visi turi pasekėjų... Tu šiuo metu giliniesi į Tran- 
toro Karalystės susikūrimo laikotarpį ir Galaktikos Pasaulių konso- 
lidaciją. Ar kartais.neaptikai užuominos apie Globalistų Partiją? Bu- 
vo tokia pas mus, Helikone. 

- Ne. Hari, nenoriu tavęs įžeisti, bet, garbės žodis, tenai neap- 
tikau apskritai jokios užuominos apie Helikoną. 

- Aš nė trupučio neįsižeidžiau, Dorsa. Bet vis dėlto... Žodžiu, 
buvo taip: beveik prieš dvidešimt keturis šimtmečius Helikone su- 
sikūrė bendraminčių grupė. Jie visi buvo įsitikinę, jog Helikonas - 
vienintelė apgyvendinta planeta, Galaktikos centras, o virš jo - tik 
neperregima kieta sfera, nusėta žvaigždėmis. | 

- Bet kaip jie galėjo tuo patikėti? - nustebo moteris. - Kiek Ži- 
nau, jie jau tada buvo sudėtinė Imperijos dalis. 

- Taip, bet Globalistai tvirtino, jog Imperija - tai tik iliuzija, sa- 
vitaiga, jog visi Imperijos valdininkai bei emisarai - tai helikoniečiai, 
nežinia kodėl vaidinantys tokį keistą vaidmenį. Buvo beviltiška mė- 
ginti atvesti juos į protą. 

- O kas po to? * 

- Visada malonu tikėti, jog tavo pasaulis - vienintelis, pats svar- 
biausias. Globalistai įtraukė į savo veiklą dešimtadalį planetos gy- 
ventojų. Atrodė, jog tai tik mažuma, tačiau tai buvo veikli mažuma, 
todėl įvykiai klostėsi taip, kad jie vos nenugalėjo pasyvios, abejin- 
gos daugumos. 

- Bet juk nenugalėjo? 

- Ne. Tik pasiekė, kad prekyba tarp Helikono ir Imperijos žen- 
kliai sumažėjo, o Helikono ekonomika beveik nesivystė. Ir kai pa- 
syvioji gyventojų dalis paėmė į rankas pieštukus ir pradėjo skaičiuo- 
ti, Globalistų populiarumui atėjo galas. Jų pakilimas bei nuopuolis 
daugelį stebino, tačiau aš įsitikinęs, jog psichoistorija būtų galėju- 
si numatyti tokią įvykių baigtį. 

- Aišku. Bet, Hari, kodėl tu man papasakojai šitą istoriją? Kaip 
ji susieta su mūsų pokalbio tema? 

- Norėjau pasakyti, jog panašaus pobūdžio doktrinos gajos, jos 
nemiršta. Helikone net ir dabar egzistuoja Globalistai. Jų nedaug, bet 
retsykiais vyksta taip vadinami "Globaliniai Kongresai", kur susiren- 
ka septynios ar aštuonios dešimtys fanatikų ir mėgaujasi, postringau- 
dami apie Globalizmą. Todėl visai nenustebčiau sužinojęs, jog Tran- 
tore dar liko Džoranumo pasekėjų. Jų bus ir po tūkstančio metų. 

- Ar tie likusieji galėtų kelti realų pavojų? 

- Abejoju. Jų judėjimo sėkmę lėmė Džoranumo asmenybės pa- 
trauklumas, o lyderis jau miręs. Tai nebuvo herojaus mirtis. Jis iš- 
ėjo tyliai, ramiai, būdamas tremtyje. | 

Dorsa perėjo per kambarį, mosuodama į kumščius sugniaužto- 
mis rankomis. Po to sugrįžo ir sustojo priešais sėdintį krėsle vyrą. 

- Hari, - pasakė ji, - noriu pasakyti tau savo nuomonę. Jei psi- 
choistorija pranašauja Trantorui nelaimes, visai įmanoma, jog čia 
likę džoranumiečiai vis dar kuria planus, kaip nužudyti Imperatorių. 

- Dorsa, tu bijai net savo šešėlio, - nervingai nusijuokė Seldo- 
nas. - Nusiramink. 

Tačiau atsiriboti nuo žmonos išsakytos minties jis vis dėlto ne- 
galėjo. 

5 skyrius 


Setčemo sektorius visada priešinosi Entunų dinastijai, iš kurios 
buvo kilęs ir dabartinis Imperatorius Kleonas Pirmasis. Ši dinastija 
valdė Imperiją jau du šimtmečius. Kadaise soste teko pasėdėti ir 
Setčemo dinastijos atstovams. Tai truko neilgai, jų valdymas nebu- 
vo produktyvus, tačiau ambicijos kada nors vėl sugrįžti į Impera- 
toriaus sostą išliko. Prieš aštuoniolika metų apsišaukėlė Reičėlė pa- 
siskelbė esanti Setčemo merė ir metė iššūkį visai Imperijai. Jos pla- 
nas žlugo, tačiau įžeistas išdidumas įsismarkavo su nauja jėga. 

Todėl nedidelė grupė išlikusių džoranumiečių pamanė, jog Set- 
čeme jiems bus saugu ir patogu. 

Vieną vakarą penketas pogrindininkų susėdo aplink stalą nedi- 
deliame name, esančiame atokiausiame sektoriaus rajone. Čia vis- 
kas buvo puikiai ekranuota. 

Susirinkimui vadovavo pailgo, siauro veido vyriškis, plonomis 
it siūlas lūpomis. Jis atrodė nesveikai išblyškęs. Juodi plaukai buvo 
kiek paliesti žilės, o akys liepsnojo įniršiu bei neapykanta. 

Jis buvo įsmeigęs žvilgsnį į kitą, sėdintį priešais, vyriškį. Šis... 
akivaizdžiai vyresnis ir neatrodė toks grėsmingas: žilas, putlūs 
rausvais žandais. 

Lyderis kreipėsi į sėdintį priešais: 

- Jau supratau, kad jūs nieko gero nepadarėte. Teikitės pasiaiš- 
kinti. 

Tas sutriko, pradėjo lapšėti akimis. 

- Namarti, bet juk aš senas džoranumietis. Kodėl turėčiau jums 
teisintis? 

Džembolas Dinas Namartis, kadaise buvęs dešinioji Džoranu- 
mo ranka, nepatenkintas prunkštelėjo: 

- Pažįstu aš jus, senus džoranumiečius. Vieni niekam tikę, kiti 
bailiai, dar kiti šiaudagalviai. "Senas džoranumietis" man skamba 
maždaug taip, kaip "senas kvailys". Nematau jokio skirtumo. 

- Jūs mane vadinate senu kvailiu? Mane, Kaspalą Kaspalovą? - 
pašnekovas įsižeidęs atsilošė krėsle. Aš buvau šalia Džoranumo jau 
tada, kai jūs, atleiskite, su nuoga bamba po stalu šliaužiojote. 

- Aš nepavadinau jūsų kvailiu, - atkirto Namartis. - Kalbėjau 
abstrakčiai apie senus džoranumiečius. Be to, turite puikią galimy- 
bę įrodyti, jog tokiai kategorijai nepriklausote. 

“ - Bet mano darbas su Džo-Džo... 

- Jis miręs. Galite jį pamiršti. 

- Bet jo dvasia amžinai gyva. 

- Jei jums ta mintis padės kovoti, aš neprieštarauju - lai gyve- 
na. Tačiau mes žinome, jog tas žmogus daug kur klydo. 

- Nesutinku! 

- Neverta garbinti žmogų, padariusį šitiek klaidų. Jis tikėjosi 
vien tik savo kalbomis išklibinti Imperijos pamatus, o žodžiai... 

- Istorija žino nemažai pavyzdžių, kai žodžiais žmonės kalnus 
nuversdavo. 

- Tik ne Džoranumo žodžiais. Jis pridarė aibę kvailysčių. Ne- 
sugebėjo nuslėpti savo mikogenietiškos kilmės, leidosi apmulkina- 
mas ir viešai paskelbė, jog Ministras Pirmininkas Edas Demerzelis 
robotas. Aš įspėjau jį, sakiau, jog tai kvaila ir pavojinga, tačiau jis 
nepaisė mano patarimų. Ir sužlugdė viską. Todėl dabar mums teks 
viską pradėti nuo nulio, juk taip? 

Kaspalovas tylėjo. Kiti trys vyrai dairėsi į besikivirčijančius ben- 
dražygius. Regis, jie džiaugėsi, kad jiems nieko nereikia sakyti. 

- Po to kai Džoranumas buvo išsiųstas į Nišają, judėjimas pa- 
kriko, - kimiai kalbėjo Namartis. - Jeigu ne aš, jis būtų iširęs. Aš vėl 
jį prikėliau, surinkau po kruopelytę, ir šiuo metų džoranumiečių tin- 
klas apraizgė visą Trantorą. Juk jūs tuo neabejojate? 

- Neabejoju, vade, - sumurmėjo Kaspalovas. 

Namartis patenkintas išsišiepė. Šitas žmogus pavadino jį vadu, 
vadinasi, prisipažįsta pralaimėjęs. Namartis niekada nereikalavo, 
kad jį vadintų vadu, tačiau tokį kreipinį girdėti buvo malonų. 

- Taigi - jūs esate to tinklo dalis ir turite savo įsipareigojimus. 

Kaspalovas nervingai sujudėjo. Pagaliau atsikosėjo ir pasakė: 

- Vade, jūs ką tik pasakėte, jog įspėjote Džoranumą apie tai, jog 
neprotinga apkaltini Ministrą Pirmininką tuo, kad jis robotas, ir ap- 
gailestavote, kad Džo-Džo nepaklausė jūsų. Bet juk jūs išsakėte savo 
nuomonę? Ar man bus leista pasinaudoti tokia privilegija ir pasakyti, 
ką aš matau ir suprantu kitaip? Ar išklausysite mano žodžių? 

- Suprantama, Kaspalovai. Tam ir esate čia pakviesti. Ir kokia 
gi jūsų nuomonė? 

- Aš manau, kad šita jūsų nauja taktika klaidinga. Ji daro daug 
žalos, atneša žmonėms daug kančių. 

- O kaipgi kitaip! Toks ir yra mūsų tikslas! - piktai šūktelėjo 
Namartis. - Džoranumas mėgino pasiekti tikslą, įtikinėdamas žmo- 
nes. Jam nepavyko. O mes parklupdysime visą Trantorą aktyviais 
savo veiksmais. 

- Kiek tam prireiks laiko? Ir kokia kaina mes šito pasieksime? 

- Kiek prireiks, tiek ir kovosime. O apie kainą negali būti net 
kalbos. Mūsų diversijos mums nieko nekainuoja, o nauda iš jų mil- 
žiniška. Laikinas elektros tiekimo sutrikdymas, vandentiekio bei ka- 
nalizacijos sprogdinimai, kondicionavimo sistemos sugadinimas - 
nieko daugiau mums ir nereikia. 

Kaspalovas papurtė galvą. 

- Panašūs veiksmai turi kumuliacines pasekmes. 

- Žinoma. Mes to ir siekiame, kad reakcija į kylančius nepatogu- 
mus - pasipiktinimas ir pasipriešinimas - turėtų kumuliacinį pobūdį. 
-Paklausykite, Imperija ritasi žemyn, ji žlunga. Tai kiekvienas žino. 
Technika ir be mūsų "pagalbos" vis tiek tai vienur, tai kitur neišven- 
giamai genda. Vadinasi, mes tik truputį pagreitiname procesą. 

- Vade, tai pavojinga. Trantoro infrastruktūra ypač sudėtinga. 
Vienas neatsargus žingsnis - ir iš planetos liks tik griuvėsiai. Truk- 
telėsite ne tą virvutę, ir Trantoras sugrius it kortų namelis. 

- Kol kas nieko panašaus neįvyko. 

- Bet gali įvykti. Ir kas bus, kai žmonės supras, jog tai mūsų 
darbas? Į skutus mus sudraskys! Kalbu ne apie saugumo pajėgas 
ar armiją. - tai padarys žmonių minia. | 

- Kam gali kilti mintis apkaltinti mus? Visais laikais dėl nesėk- 
mių žmonės kaltino vyriausybę ar Imperatoriaus patarėjus. Ir šįkart 
taip bus. 

- O mums kaip po to gyventi? Kur padėti tą kaltės jausmą? 

Pastaruosius žodžius Kaspalovas ištarė pašnibždomis. Buvo 
akivaizdu, jog senis nuoširdžiai išgyvena. Jo akys maldaujamai 
žvelgė į vadą, žmogų, kuriam jis prisiekė ištikimybę. O prisiekė jis 
todėl, kad buvo įsitikinęs, jog Namartis tęs Džoranumo pradėtą 
kovą už teisingumą bei lygybę. Nejaugi Džo-Džo norėtų, kad jo 
idealai būtų įgyvendinami štai tokiu būdu? | 

Namartis pliaukštelėjo liežuviu - šitaip tėvas ramina įsisiautėjusį 
vaiką. 

- Oi, Kaspalovai, tik nereikia bereikalingų sentimentų, gerai? 
Kai ateisime į valdžią, viską vėl surinksime ir sukursime iš naujo. 
Atgaivinsime džoranumiečių šūkius apie visaliaudinę vyriausybę - 
tegul kiek pažaidžia valdžia, - o kai įsitvirtinsime kaip reikiant, su- 
kursime tokią vyriausybę, kokia reikalinga mums. Ir Imperija su- 
stiprės. Trantoras taip pat. Galima bus įsteigti kažką panašaus į ta- 
rybas, kuriose dalyvautų atskirų pasaulių atstovai. Tegul sau plaka 
liežuviais, plepa apie ką tik nori, guodžiasi mintimi, jog sprendžia 
globalinės reikšmės klausimus, o valdysime mes: 

Kaspalovas nervingai trynė rankas. Regis, jis nežinojo, ką pa- 
sakyti. 

Namartis gudriai išsišiepė: 

- Jūs abejojate? Nebijokite, mes nepralaimėsime. Dabar viskas 
klostosi gerai, taip bus ir toliau. Imperatorius nežino, kas vyksta. 
Jis nieko neįtaria. O dabartinis Ministras Pirmininkas, tas matema- 
tikas... Tiesa, kadaise jis apmulkino Džoranumą, tačiau šiuo metu 
nurimo, pritilo. Jis nieko neveikia. 

- Bet jis turi tą... kaip ten... 

- Neverta net prisiminti. Džoranumas buvo pametęs galvą dėl 
tos nesąmonės tik todėl, kad jis mikogenietis. Ir istorija apie robotą 
jis taip lengvai patikėjo dėl to, kad pats kilęs iš Mikogeno. Nieko to- 
kio tas matematikas neturi... 

- A... prisiminiau: kažkas panašaus į istorinę psichoanalizę, ar 
kaip ten... Girdėjau, kaip sakė Džoranumas. 

- Nereikia. Dirbkite savo darbą. Jūs esate atsakingas už Ane- 
morijaus sektoriaus ventiliaciją, ar ne? Tai ir veikite. Pats sugalvo- 
kite, kaip sutrikdyti... Tarkim, kažkas sugedo - padidėjo drėgmė, 
atsirado šlykštūs kvapai ar dar kas nors... Niekas nuo to nemirs, 
todėl nereikia manyti, jog tai mirtina nuodėmė ir, pakėlus akis į dan- 
gų, melsti Dievo atleidimo. Viso labo tik sukursite žmonėms laiki- 
nus nepatogumus, jie bus nepatenkinti gyvenimu... Ar galime jumis 
pasikliauti? 

- Galbūt tie laikini nepatogumai labai nepakenks jauniems bei 
sveikiems žmonėms, o kaip juos ištvers ligoniai, seneliai, vaikai? 

- Be aukų nieko šiame pasaulyje nepasieksi. Taip nebūna, kad 
visai niekas nenukentėtų, - pasakė Namartis. - Darykite savo dar- 
bą. Jei esate toks doras, pasistenkite, jog kuo mažiau Žmonių nu- 
kentėtų. 

- Paklausykite, vade! - susijaudinęs sušuko Kaspalovas. - Tu- 
riu jums dar kai ką pasakyti. 

- Kalbėkite, - sumurmėjo Namartis. 

- Jau nebe pirmi metai mes krapštome skyles Trantoro pama- 
tuose. Ateis toks laikas, kai žmonių kantrybė baigsis. Jūs tuo pasi- 
naudosite ir užgrobsite valdžią. Norėčiau žinoti, kaip ketinate tai 
padaryti. 

- Kuo staigesnis bus mūsų smūgis, tuo sėkmingiau bus atlikta 
"chirurginė operacija". Kol kas dar nenusprendžiau, kaip tiksliai at- 
rodys tas "chirurginis smūgis". Bet mes jį smogsime. O iki tol... 
Tai jūs ketinate atlikti savo darbą ar ne? 

Kaspalovas paniuro ir nuleido galvą. 

- Taip, vade. 

- Galite eiti, Kaspalovai, - griežtai pasakė Namartis ir mostelėjo 
ranka. 

Senis pakilo, apsisuko ir išėjo. Namartis palydėjo jį žvilgsniu, 
po to pasisuko į dešinėje pusėje sėdėjusį žmogų: 

- Kaspalovu daugiau negalima pasitikėti. Jis parsidavė. Ketina 
mus išduoti, todėl ir klausinėjo apie mano planus. Stebėkite jį. 

Visi trys vyrai linktelėjo, pakilo ir išėjo. Namartis pasiliko vie- 
nas. Pasiekęs jungiklį, jis išjungė sienų apšvietimą. Tamsą sklaidė 
tik mažas šviesos kvadratėlis nuo lubų. "Kiekvienoje grandinėje bū- 
na silpnoji grandis. Ir ja būtina atsikartyti, - pagalvojo Namartis. - 
Mes visada šitaip elgėmės, todėl dabar turime stiprią organizaciją". 

Jis grėsmingai išsiviepė. Viskas klojasi gerai. Šiokie tokie vora- 
tinkliai nutįso ir iki Rūmų - dar nelabai tvirti bei patikimi, tačiau jie 
yra. Nieko, netrukus sutvirtės. 

6 skyrius 


Jau keletą dienų oras buvo puikus - šiltas, saulėtas, toks Rūmų 
teritorijoje retai pasitaikydavo. Haris prisiminė Dorsos pasakojimą 
apie tai, kodėl būtent šitas Trantoro rajonas buvo pasirinktas pa- 
stovia monarchų rezidencijos vieta. 

"Jei atvirai, - pasakė tada Žmona, - niekas jo net nesirinko. Kai 
Trantoro Karalystė tapo Imperija, monarchas turėjo didžiulį pasirin- 
kimą. Tinkama vieta rezidencijai galėjo būti bet koks kurortas, me- 
džiotojų dvarai, žiemos rūmai, vasarnamiai priė vandens telkinių... 
Bet kai planetoje vienas po kito pradėjo dygti kupolai, šitos vietos 
niekas nelietė, nes kaip tik šičia tuo metu gyveno Imperatorius. Kal- 
bama, jog ši vieta valdovui patikusi, todėl ji vienintelė ir liko atvi- 
ra, nepaslėpta po kupolu. Po to valdė kitas Imperatorius. Jis paste- 
bėjo šios vietos unikalumą, išskirtinumą. Taip ir tęsėsi..." 

Seldonas susimąstė: ką apie tai galėtų pasakyti psichoistorija? 
Ar ji būtų galėjusi numatyti, kad pasiliks kažkokia nepaslėpta po 
kupolu teritorija? Kodėl būtent ta vieta? Kokį vaidmenį čia suvaidi- 
no asmeniniai tuometinio Imperatoriaus norai, kuris kritiniu mo- 
mentu atsidūrė soste ir priėmė sprendimą... Kuo jis galėjo vadovau- 
tis? Gal tai tebuvo trumpas proto užtemimas! Štai šitaip ir gimsta 
chaosas - chaosas ir beprotystė. 

Kleonas Pirmasis gėrėjosi nuostabiu oru. 

- Aš senstu, Seldonai, - prisipažino valdovas. - Ne jums man 
apie tai kalbėti. Mudu esame vienmečiai. Nemanau, jog tai senatvės 
požymiai, bet man nesinori žaisti tenisą ar žvejoti. Maloniau tiesiog 
pasivaikščioti po parką. Beje, neseniai išvalė tvenkinį... 

Kalbėdamas Imperatorius triauškino riešutus. Savo forma jie 
priminė taip mėgstamas Helikone moliūgų sėklas, tik buvo kiek 
stambesni 1r ne tokio švelnaus skonio. 

Seldonas nelabai mėgo tuos riešutus, bet, Imperatoriaus vaiši- 
namas, negalėjo atsisakyti ir paėmė keletą. 

Kleono rankoje susikaupė riešutų lukštai, jis dairėsi, kur juos iš- 
mesti ir pastebėjo sodininką. Tas stovėjo įsitempęs it styga, kaip ir 
dera Imperatoriaus akivaizdoje. 

- Sodininke! - pašaukė jį Kleonas. 

Tas priėjo arčiau. 

- Klausau, Jūsų Didenybe? 

- Išmeskite kur nors šiukšles, - pasakė valdovas ir išpylė riešu- 
tų kevalus į atkištą vyriškio delną. 

- Klausau, sire. | 

- Gruberi, paimkite kartu ir mano šiukšles, - paprašė Haris. 

Gruberis ištiesė delną ir droviai ištarė: 

- Klausau, Ministre Pirmininke. 

Jis nuskubėjo išmesti šiukšlių. Imperatorius smalsiai pažvelgė į 
Seldoną. 

- Ar jūs su sodininku pažįstami? 

- O taip, sire. Tai mano senas bičiulis. 

- Sodininkas jūsų bičiulis? Kas jis toks? Koks nors buvęs ma- 
tematikas? 

- Ne, sire. Turbūt pamenate vieną tokį atsitikimą? Tai įvyko 
dar tada, kai... - Seldonas atsikrenkštė, galvodamas, kaip atsargiau 
bei taktiškiau įvardinti tą įvykį. - Netrukus po to, kai jūsų malone 
buvau paskirtas Ministru Pirmininku, mane mėgino užpulti kažkoks 
seržantas. | 

- A, jūs apie tą pasikėsinimą, - nerūpestingai ištarė Kleonas ir 
pakėlė į dangų akis, tarytum tenai ieškodamas paguodos. - Nega- 
liu suprasti, kodėl visi taip bijo ištarti šitą Žodį. 

- Turbūt todėl, - atsakė Seldonas, - kad mes visi kur kas labiau 
nerimaujame dėl mūsų Imperatoriaus saugumo negu jūs pats, sire. 

Kleonas ironiškai šyptelėjo. 

- Na...na.. O kuo čia dėtas tas Gruberis? Regis, taip jį pavadinote? 

- Taip, Jūsų Didenybe. Tas žmogus - Mandelis Gruberis. Pa- 
menate, tada vienas sodininkas puolė man į pagalbą? Jis neišsigan- 
do ginkluoto seržanto ir buvo pasirengęs plikomis rankomis apginti 
mane. 

- Ach taip! Ar tai ir yra tas pats sodininkas? 

- Taip, sire, tai jis. Laikau jį savo draugu. Kaskart, išėjęs į par- 
ką pasivaikščioti, sutinku jį. Regis, tas žmogus nusprendė mane 
saugoti. Esu jam labai dėkingas. 

- Nekaltinu jūsų... Beje, jei jau prisiminėme tą įvykį... kaip lai- 
kosi jūsų drąsioji žmonelė, Dorsa Venabili? Kažkodėl retai ją matau. 

- Ji juk istorikė, sire. Paskendusi praeityje... 

- Sakykite, ar jūs jos nebijote? Aš, jumis dėtas, bijočiau. Man 
pasakojo, kaip ta moteris tarsi uraganas puolė seržantą. Net gaila 
darosi vargšelio. 

- Ji už mane piestu stoja. Baiminasi dėl manęs. Tiesa, pasta- 
ruoju metu nėra ko bijoti. Viskas ramu. 

Imperatorius pažvelgė į tą pusę, kur nuėjo sodininkas. 

- Ar mes kaip nors apdovanojome šitą žmogų? 

- Sire, aš juo pasirūpinau. Jis turi žmoną ir dvi dukras. Pasirū- 
pinau, kad kiekvienos dukros lavinimui būtų skirta tam tikra suma. 

- Gerai. Manau, jį reikėtų paaukštinti pareigose. Ar jis geras so- 
dininkas? 

- Puikus, sire. 

- O mūsų vyriausiasis sodininkas, regis, Malkomberas... Ma- 
nau, jis nelabai tinkamas šiam darbui Be to, jam jau per septynias- 
dešimt. Kaip manote, ar Gruberis susitvarkys? 

- Esu įsitikinęs, jog susitvarkys. Jis taip myli savo darbą. Jau 
vien todėl, kad toks užsiėmimas leidžia jam neribotą laiką vaikštinėti 
gryname ore. 

- Įdomi rekomendacija. Na, tiek to, manau, jam pavyks. Man 
reikalingas žmogus, gebantis dirbti naujoviškai. Hm-m-m... aš pa- 
galvosiu. Galbūt jūsų bičiulis Gruberis kaip tik tas, kurio man rei- 
kia. Beje, Seldonai, ką turėjote galvoje sakydamas, jog dabar čia 
viskas ramu? 

- Tik tai, sire, jog dvariškiai nereiškia jokių nepasitenkinimo po- 
žymių. 

- Jūs nežinote, kiek skundų jie išpila ant mano galvos. Be to, 
kiekvieną savaitę gaunu pranešimus apie rimtas avarijas Trantore. 

- Panašūs įvykiai visada buvo, sire. 

- Neprisimenu, kad kada nors jie kartotųsi taip dažnai. 

- Jūsų Didenybe, komunikacijos sensta. Remontui atlikti reikia 
laiko bei lėšų. O dabar sunkmetis, todėl žmonės priešinsis mokes- 
čių didinimui. | 

- Niekada nebus tam tinkamo laiko. Žmones neigiamai įtakoja 
šitos avarijos. Seldonai, jūs pasirūpinkite tuo klausimu. O ką apie 
tai sako jūsų psichoistorija? 

- Tą patį, kaip ir elementarus sveikas protas: pasaulyje nieko 
nėra amžino. 

- Na... galima sakyti, mano nuotaika visai dienai sugadinta. 
Gerai, aiškinkitės pats, Seldonai. 

- Klausau, sire, - ramiai linktelėjo Haris. 

Imperatorius pasuko Rūmų link, o Seldonas pagalvojo apie tai, 
kad ir jo paties nuotaika nemažiau sugadinta. Avarijos Trantore se- 
niai jam nepatiko. Bet kaip tai sustabdyti? Kaip permesti krizę į Pe- 
niferiją? | 

Psichoistorija apie tai tylėjo. 


7 skyrius 


Reičis Seldonas jautėsi neapsakomai laimingas. Ir kaip nesi- 
džiaugsi - per keletą mėnesių tai buvo pirmoji šeimyninė vakarienė 
su motina ir tėvu. Vaikinas puikiai žinojo, jog šie žmonės nėra bio- 
loginiai jo tėvai. Bet argi tai svarbu? Jis juos laikė savo tėvais ir bu- 
vo tuo patenkintas. 

Dabartiniuose Seldono apartamentuose nebuvo tokia šilta bei 
jauki aplinka, kaip Strilingo Universiteto studentų miestelio kotedže. 
Bet nieko nepadarysi - Ministro Pirmininko apartamentai turi būti 
prašmatnūs ir prabangūs. 

Žiūrėdamas veidrodyje į savo atvaizdą, Reičis nenustojo stebė- 
tis. Jis buvo neaukšto ūgio, žemesnis už savo tėvus, kresnas, drū- 
tas, bet ne storulis, juodaplaukis, ūsuotas... Su dalietiškais ūsais 
jaunuolis nieku gyvu nesiskirtų. Ūsai - tai jo pasididžiavimas, Reičis 
juos ypač kruopščiai prižiūrėjo. 

Užtat akys... Iki šiol iš veidrodžio į jį žvelgė pamestinuko ber- 
niuko akys, to paties, kuriam kadaise netyčia buvo lemta sutikti 
gatvėje Harį su Dorsa, skubančius pas motušę Ritą. O dabar tas 
skurde gimęs ir užaugęs berniukas - valstybės tarnautojas, demog- 
rafijos ministerijos klerkas. 

- Na, kaip ministerijos reikalai? - pasidomėjo Seldonas. - Kaip 
tau sekasi, Reiči? 

- Įstatymai patvirtinti. Teismo sprendimai taip pat priimti. Kal- 
bos pasakytos... Tačiau žmones nelengva įtikinti. Galima kiek tik 
nori apie brolybę postringauti, bet žmonės vis tiek nesijaučia bro- 
liais. Liūdniausia, jog daliečiai nė kiek negeresni už kitus. Nori, kad 
su jais visi elgtųsi, kaip su lygiais, bet duok jiems valią - ir abejoju, 
ar jie su kitais taip pat elgsis. 

- Deja, Reiči, žmonių psichologiją ne taip lengva pakeisti, - pa- 
sakė Dorsa. 

- Bėda ta, - įsiterpė Seldonas, - jog niekas niekada to nemėgino 
daryti. Supranti, viską palikus savieigai, paskui visą šimtmetį gali 
tekti daryti tvarką. 

- Žinai, tėti, - nusišypsojo jaunuolis, - kartais man atrodo, jog 
tu už bausmę man įtaisei šį darbą. 

- Tai bent naujiena! Ir už ką turėčiau tave bausti? - nustebo Haris. 

- Bent jau už tai, kad savo laiku susigundžiau Džoranumo šū- 
kiais apie lygybę ir liaudies valdžią. 

- Negaliu tavęs dėl to kaltinti. Patys šūkiai tikrai patrauklūs, bet 
pats Žinai, jog džoranumiečiai naudojo juos savo tikslams - jie siekė 
užimti valdžią. O paskui... 

- Ir vis dėlto tavo paakintas aš įviliojau Džoranumą į spąstus, 
nors man ir imponavo jo idėjos. 

- Patikėk, man nebuvo lengva tavęs šito prašyti. 

- O dabar verti mane įgyvendinti Džoranumo programas tik 
dėl to, kad įrodytum, kaip tai sunku? 

Seldonas suplojo delnais. 

- Kaip tau tai patinka, Dorsa? Mūsų berniukas įsitikinęs, jog aš 
esu gudrus žaltys. Argi man tai būdinga? 

- Reiči, - ištarė moteris, slėpdama šypseną. - Nejaugi tu tokios 
prastos nuomonės apie tėvą, mielasis? 

- Ne. Žinoma, ne. Tėti, iš tikrųjų tu tiesus ir... teisingas. Ta- 
čiau, iškilus reikalui, žinai, kaip sudėlioti kortas. Argi ne šito nori pa- 
siekti su savo psichoistorija? 

Seldonas liūdnai atsakė: 

- Nedaug ko lig šiolei su ja pasiekiau. 

- Tai blogai. Aš vis tikėjausi, jog egzistuoja koks nors psichois- 
torinis metodas, padėsiantis tašką diskriminacijai ir beteisiškumui. 

- Galbūt toks ir yra, tik aš kol kas jo neaptikau. 

Po vakarienės Seldonas pasakė: 

- Reiči, man reikia su tavimi pasikalbėti. 

- Šit kaip? - nustebo Dorsa. - Be manęs, vadinasi? 

- Ministerijos reikalai, mieloji. 

- Ministerijos? Tikriausiai prašysi padaryti kažką tokio, kam aš 
prieštaraučiau. 

Seldonas griežtai atrėžė: 

- Nieko tokio, ko tu nenorėtum, neketinu prašyti. 

- Ma, viskas gerai, - nuramino ją Reičis. - Leisk mudviem su 
tėčiu pasikalbėti. Garbės žodis, paskui viską tau papasakosiu. 

- Prasideda... - Dorsa sukryžiavo ant krūtinės rankas, išpūtė 
akis. - Valstybinės paslaptys... 

- O tuneklysti, - pasakė Seldonas. - Ir labai svarbios. Aš kalbu 
rimtai, Dorsa. 

Dorsa pakilo, sučiaupė lūpas. Išeidama tepasakė: 

- Hari, nedrįsk mesti berniuko vilkams į nasrus. 

Jai išėjus, Seldonas ramiai ištarė: 

- Reiči, būtent tai aš ir ketinu padaryti. 


8 skyrius 


Seldonas su sūnumi atėjo į kabinetą, kurį jis pats vadino "ap- 
mąstymų vieta". Čia Haris sėdėdavo valandų valandas, mąstyda- 
mas apie tai, kaip išspręsti kasdienes nesibaigiančias Trantoro bei 
Imperijos problemas. 

- Reiči, ar tu skaitei apie padažnėjusias avarijas komunikacinėje 
mūsų planetos sistemoje? - paklausė Seldonas. 

- Taip. Tu juk žinai, kokia sena mūsų planeta, todėl panašūs 
procesai dėsningi. Planetos nepakeisi, vadinasi, tenka lopyti skyles. 

- Tu teisus, tačiau viskas ne taip paprasta, kaip gali pasirodyti 
iš pirmo žvilgsnio. Turiu šiuo klausimu savo nuomonę. 

Seldonas išsitraukė iš kišenės nedidelį rutulį. 

- Kas tai? - paklausė Reičis. | 

- Trantoro žemėlapis. Pūikus kompiuterinis modelis. Būk ma- 
lonus, nuimk viską nuo stalo. 

Seldonas padėjo rutulį stalo viduryje ir spustelėjo į krėslo ranktūrį 
įmontuotą mygtuką. Šviesa kambaryje užgeso, o stalo paviršius nušvi- 
to baltai. Tuo metu rutuliukas, regis, išsilydė ir išsisklaidė po stalą. 

Baltame fone iš lėto radosi dėmės bei taškeliai... Maždaug po 
trisdešimties sekundžių, susižavėjęs, Reičis sušuko: 


) 

- Juk tai ne gaublys, o žemėlapis! Tikrų tikriausias Trantoro 
žemėlapis! 

- O ką aš tau sakiau? Tiesa, parduotuvėje tokio nenupirksi. To- 
kius turi armijos vadai. Galima naudotis kaip gaubliu, tačiau hori- 
zontali projekcija padės aiškiau parodyti, ką aš noriu. 

- Ir ką tu nori man parodyti? | 

- Mes žinome, jog pastaraisiais metais padažnėjo avarijos. Tu 
sakai, jog dėl to kalta sena mūsų planeta. Tačiau tas padažnėjimas 
ypač ryškus, be to, galima pastebėti dėsningumą... Noriu pasakyti, 
jog beveik visos avarijos įvyksta dėl aptarnaujančio personalo ne- 
rūpestingumo. 

- Kas čia įtartino? Juk gali šitaip būti? 

- Gali. Proto ribose. Tokiems įvykiams priklauso net ir žemės 
drebėjimai. 

- Žemės drebėjimai? Trantore? 

- Seisminiu požiūriu Trantoras kaip reta rami planeta. Ir tai 
puiku, nes būtų rizikinga sukaustyti šarvais planetą, kuri kaip be- 
protė tirta po keletą kartų per metus. Bet kokie šarvai braškėtų per 
siūles. Nors Trantoras, kurį tavo mama pavadino geologiniu požiū- 
riu pridvisusia planeta (tik pamanyk, mūsų mylimą Trantorą!), dar 
nėra visai miręs. Retsykiais čia pasitaiko nežymūs žemės drebėji- 
mai, per pastaruosius porą metų jų buvo trys. 

- Nežinojau šito, tėti. 

- Ne tu vienas nežinojai. Trantoro danga nėra vientisa. Ji suda- 
ryta iš šimtų gabalų, o kiekvienas jų, reikalui esant, gali būti atjung- 
tas, pakeltas, paslinktas į šalį, siekiant išvengti įtampos ar slėgio, 
pasireiškiančių žemės drebėjimo metu. O kadangi žemės drebėjimai 
Trantore trunka maždaug minutę, dangos pakėlimas užima irgi tiek 
pat laiko, todėl žmonės beveik nieko nepajunta, nebent indų barš- 
kėjimą ar lengvą grindų vibraciją. Dar gali pajusti nežymų orų pa- 
sikeitimą - į planetą patenka išorinės oro masės. 

- Bet juk tai šaunu? 

- Iš tiesų, taip. Ta prasme viskas kompiuterizuota. Kad ir kur 
prasidėtų žemės drebėjimas, jis akimirksniu užfiksuojamas, ir įsi- 
jungia sistema, automatiškai pakelianti kupolus. 

- Irgi puiku. 

- Sutinku. Tačiau, kaip jau sakiau, per pastaruosius dvejus me- 
tus įvyko trys žemės drebėjimai, bet automatika neįsijungė... Ku- 
polai nebuvo pakelti, danga liko apgadinta, prireikė remonto. Su- 
gaištas laikas, įdėta daug darbo, klimatinės sąlygos ilgam liko ne- 

kontroliuojamos. Kaip manai, ar galėjo visais trimis atvejais būti 
kalta tik įranga? 

- Galimybė nedidelė. 

- Švelniai pasakyta - "nedidelė". Vienas prie šimto. Toks įspū- 
dis, jog kažkas tyčia atjungė automatiką prieš kiekvieną žemės dre- 
bėjimą. Ir dar. Maždaug sykį per šimtmetį Trantore pasitaiko mag- 
mos nutekėjimas. O panašius geologinius kataklizmus dar sunkiau 
kontroliuoti. Sunku net įsivaizduoti galimas pasekmes, jei tokia sti- 
chinė nelaimė nebūtų atskleista. Laimei, šiuo metu nieko panašaus 
neatsitiko. Bet pažvelk į žemėlapį. Štai pažymėtos vietos, kuriose 
pastaraisiais metais įvyko avarijos. Reikia pripažinti, jog nė sykio 
nepavyko nustatyti, kieno tai buvo kaltė. 

- Turbūt todėl, jog kiekvienas gelbsti savo kailį. 

- Ko gero, tu teisus. Bet pažiūrėk, kaip avarijos išsidėsčiusios. 
Na, ką pasakysi? 

Ant žemėlapio nušvito maži raudoni žiburiukai. 

- Na... - atsargiai ištarė Reičis. - Įtartinai tolygiai.. 

- Būtent. Juk atrodytų, avarijos turėtų įvykti tose vietos, kur 
Trantoro infrastruktūra labiausiai pažeidžiama bei susidėvėjusi - pa- 
čiuose seniausiuose rajonuose, kurie anksčiau už kitus buvo pa- 
slėpti po kupolais. Ar ne taip? Žiūrėk... dabar aš mėlynomis šviese- 
lėmis išryškinu seniausius rajonus. Matai? Avarijos čia nedažnesnės 
nei naujuose rajonuose. 

- Na ir?.. 

- Aš manau, Reiči, jog aplaidumas čia niekuo dėtas. Šitos ava- 
rijos neatsitiktinės. O jų tikslas -"sukelti žmonių nepasitenkinimą. Ir, 
beje, visoje planetoje... 

- Kažkodėl net nesitiki. 

- Nesitiki? Tuomet pažvelkime į avarijų laiką. - Mėlyni ir rau- 
doni taškai išnyko. Keletą akimirkų žemėlapis "tylėjo", po to vienas 
po kito pradėjo žiebtis geltoni žiburiukai. - Atkreipk dėmesį, - pa- 
sakė Haris. - Jie užsidega vienas po kito vienodais laiko intervalais. 
Tarsi laikrodis tiksėtų. 

- Manai, jog tai tyčiniai veiksmai? 

- Tikriausiai. Nežinau, kas jiems vadovauja, bet jų tikslas - su- 
kelti kuo daugiau triukšmo, pridaryti kuo daugiau žalos. Jie sten- 
giasi, kad "Naujienose" nuolat mirgėtų pranešimai apie avarijas. 
Taip pat ir žmonių sąmonėje. O su kiekvienu pranešimu tautos pa- 
sipiktinimas vis stiprėja. | 

Žiburėliai ant žemėlapio užgeso, stalo paviršius taip pat. Kam- 

baryje įsižiebė šviesa. Seldonas paėmė nuo stalo rutuliuką, įsidėjo į 
kišenę. 

- Bet kas galėtų šituo užsiimti? - susiraukė Reičis. 

Seldonas pasakė: 

- Prieš keletą dienų gavau pranešimą apie žmogžudystę Setčeme. 

- Ir kas čia tokio, - gūžtelėjo pečiais vaikinas. - Nors Setčemo 
sektorius nėra tuo pagarsėjęs, bet ir ten kasdien nužudomi šimtai 
žmonių. 

- Tenai šimtai, - linktelėjo Seldonas. - O štai Trantore kartais 
siekia net milijoną. Ir dažniausiai žudikų nepavyksta surasti... Ta- 
čiau tas atvejis, apie kurį užsiminiau, ypatingas, išskirtinis. Žmogų 
nusmeigė peiliu, bet kurį laiką jis dar buvo gyvas. Prieš mirtį nelai- 
mėlis spėjo ištarti vienintelį žodį. Jis pasakė: "Vadas". Įvykiu, su- 
prantama, buvo susidomėta. Nustatė nužudytojo asmenybę. Tas 
žmogus - vienas iš senųjų džoranumiečių. Tai Kaspalas Kaspalovas. 
Dirbo jis Anemorijoje, o ką veikė Setčeme - neaišku. Kaspalovas 
buvo vienas artimiausių Džoranumo žmonių. Ir štai jis nužudytas. 

Reičis susiraukė. 

-- Manai, jog džoranumiečiai pasitraukė į pogrindį? Nesąmonė! 
Jų seniai nebeliko. 

- Matai, neseniai tavo mama manęs paklausė, ar nemanau, jog 
džoranumiečiai lig šiolei veikia. Aš jai atsakiau, jog tokių judėjimų 
šleifas kartais tęsiasi šimtmečius. Dažniausiai jie išsisklaido po vi- 
sur. Ir vis dėlto - 0 jeigu tiems žmonėms pavyko išsaugoti savo or- 
ganizaciją, jeigu išliko pagrindinės jų pajėgos, jeigu jie nusprendė 
pašalinti tą, kuris netoleravo jų veiksmų, jeigu būtent džoranumie- 
čiai organizuoja visas tas avarijas? Galbūt jie šitaip rengiasi užgrobti 
valdžią? 

- Pernelyg daug tų "jeigu". 

- Žinau. Galbūt aš apskritai klystu. Juk kalbu apie žmogžudys- 
tę, įvykusią Setčeme, o kaip tik tenai jokių avarijų komunikacinė- 
je sistemoje nėra. 

- Ir ką tai įrodo? — 

- Galbūt Sėtčeme įsikūręs pogrindininkų centras. Nenorėdami 
patys sau pakenkti, jie "išbarsto" avarijas po visą Trantorą? Gali bū- 
ti ir taip, jog avarijos visai ne džoranumiečių darbas, o Setčemo di- 
nastijos narių. Jie vis dar puoselėja svajonę pasėdėti Imperatoriaus 
soste. 

- Oi, tėti. Tu čia rašai šakėmis ant vandens! 

- Žinau. Bet pamėgink įsivaizduoti, kad džoranumiečiai vis dėl- 

to veikia pogrindyje. Pamenu, dešiniąja Džoranumo ranka buvo 
Džembolas Dinas Namartis. Nėra patvirtinta, kad jis miręs, taip pat 
nėra duomenų, kad būtų išvykęs iš Trantoro. Nežinia, ką jis veikė 
šitą dešimtmetį. Suprantama, nesunku įsimaišyti tarp keturiasdešim- 
ties milijonų žmonių ir prapulti tarp jų. Žinoma, galbūt jo jau nebėra 
gyvo. 

- Ir ką gi mums daryti? 

- Būtų paprasčiausia kreiptis į saugumo tarnybą, bet aš negaliu 
šito padaryti. Šalia manęs dabar nėra Demerzelio. Jis buvo galinga, 
įtakinga asmenybė, o aš tik matematikas. Nereikėjo man tapti Mi- 
nistru Pirmininku, bet mane privertė. Tai vis Imperatoriaus noras 
- valdovas besąlygiškai tiki mano psichoistorijos galimybėmis. Ir be 
reikalo... 

- Regis, tu nusprendei pats save nulinčiuoti, tėti? 

- Kažkas panašaus. Ne, tu tik pamėgink įsivaizduoti, kaip aš 
aiškinu saugumo tarnyboms, demonstruoju jiems tai, ką tau ką tik 
rodžiau, - Seldonas pabarbeno pirštu į stalą. - Pradedu įrodinėti, jog 
pogrindinė organizacija kelia mums pavojų... Bet juk aš neturiu jo- 
kių faktų. Jie išklausys manęs, o kai išeisiu, pasijuoks 1š trenkto 
matematiko, o patys net piršto nepajudins. 

- Tai ką tuomet mums daryti? - spyrėsi vaikinas. 

- Paklausk kiek kitaip: ką tau daryti, Reiči? Man reikalingi įro- 
dymai. Noriu, kad padėtum man juos gauti. Mamos pasiųsti nega- 
liu - ji nenorės manęs palikti. Pats negaliu išvykti iš Rūmų. Iš pati- 
kimų Žmonių lieki tik tu. Tu jaunas, stiprus, puikus imtynininkas. 
Be to, esi gudrus kaip žaltys. Nenoriu, kad rizikuotum savo gyvy- 
be. Jokio heroizmo, jokių pasiaukojančių žygdarbių. Tik išsiaiškink 
viską, ką sugebėsi. Galbūt tau pavyks sužinoti, ar gyvas Namartis, 
ar dar veikia džoranumiečių organizacija, ar nerezga ko nors Set- 
čemo dinastija. Kad ir ką sužinotum, mums viskas pravers. Bet ne 
tai svarbiausia. Noriu štai ko: išsiaiškink, ar tikrai avarijos - tai di- 
versijų pasekmė, ir kokie pogrindininkų planai. Nujaučiu, kad jie 
mėgina sukelti kažką panašaus į visos tautos maištą. 

Reičis atsargiai paklausė: 

- Turbūt tu jau turi mano veiklos planą? 

- Žinoma. Noriu, kad išnaršytum tą Setčemo rajoną, kur buvo 
nužudytas Kaspalovas. Sužinok, ar jis buvo aktyvus džoranumie- 
čių judėjimo dalyvis. Jei pavyks, gali pats įsijungti L kokią nors po- 
grindinę grupę. 

- O ką? Galbūt ir pavyks. Juk visada galiu a siniėsii buvęs 

džoranumietis. Tiesa, aš dar jaunas, bet savo laiku Džoranumo idė- 
jos man iš tiesų darė įspūdį. 

- Taip. Tik yra viena bėda - tave gali atpažinti. Juk esi ne bet 
kas, o paties Ministro Pirmininko sūnus. Retsykiais tave rodo per 
holoviziją. Kai kas dar prisimins tavo interviu apie sektorių lygybę. 

- Tai tiesa, bet... 

- Jokių "bet". Apsiausi aukštakulnius ir tapsi keliais centimet- 
rais aukštesnis. Surasime žmogų, kuris padės pakeisti tavo veidą: 
ir antakius galima išpešioti, ir žandus padaryti putlesnius.. ir balso 
tembrą galima pakeisti. 

- Šitiek rūpesčių dėl kažkokių niekų, - gūžtelėjo pečiais Reičis. 

- Ir dar, - pagaliau ištarė Seldonas. - Tau teks nusiskusti ūsus. 

Reičio akys išsprogo, kurį laiką jis negalėjo pratarti žodžio. 

- Nuskusti ūsus?! - pagaliau išlemeno jaunuolis. 

- Kad veidas liktų lygus lygutėlis. Tada niekas tavęs neatpažins. 

- Bet tai neįmanoma. Tai tas pats, kas nusipjauti savo... žodžiu, 
tai prilygsta kastracijai. 

Seldonas papurtė galvą. 

- Na ką tu! Ūsai - tai tik jūsų nacionalinė keistenybė. Jugas irgi 
dalietis, bet ramiausiai gyvena be jokių ūsų. 

- Jugas man nerūpi. Jei ne jo matematika, apskritai neprisimin- 
čiau, kad toks yra. 

- Jis didis matematikas, ir ūsų nebuvimas jam visai netrukdo. 
Be to, po poros savaičių ūsai vėl ataugs ir bus dar vešlesni. 

- Kokios dvi savaitės! Prireiks dviejų metų, kol jie bus tokie, 
kaip dabar. 

Jis užsidengė ranka ūsus, tarsi mėgindamas juos apsaugoti. 

- Reiči, - ryžtingai pasakė Seldonas. - Tau teks pasiaukoti. 
Antraip gali patekti į bėdą. Nenoriu, kad rizikuotum. 

- Jau verčiau aš mirsiu! - suriaumojo vaikinas. 

- Liaukis! - griežtai pasakė Seldonas. - Mirti tau nereikia, o štai 
ūsus nuskusti teks. Beje... - Seldonas kiek sutriko. - Mamai nieko 
nesakyk. Aš pats. 

Reičis kurį laiką nemirksėdamas žiūrėjo į tėvą, pagaliau tyliai, 
liūdnai ištarė: 

- Gerai, tėti. 

- Surasiu žmogų, kuris galėtų pakeisti tavo išvaizdą. Kai tik bū- 
si pasirengęs, tuojau pat išskrisi į Setčemą. Aukščiau galvą, sūnau! 
Tai dar ne pasaulio pabaiga. 

"Reičis šyptelėjo. Haris palydėjo vaikiną žvilgsniu. Jo veidas bu- 

vo neramus. Viena - ūsus nusiskusti, bet visai kas kita - netekti 
sūnaus. Usai ir vėl ataugs, o štai sūnus... Haris puikiai suvokė, jog 
siunčia sūnų į pavojingą zoną. 


9 skyrius 


Žmogui būdinga klysti. Nebuvo išimtis ir Kleonas Pirmasis - 
Galaktikos Imperatorius, Trantoro karalius... Titulų jis turėjo gausy- 
bę, ir iškilmingomis progomis jie visi būdavo vardinami - garsiai, raiš- 
kiai, dainingai... Imperatorius buvo įsitikinęs, jog yra demokratas. 

Kleoną visada erzino, kai (iš pradžių Demerzelis, o po to ir Sel- 
donas), aptarinėdami kokius nors jo veiksmus, vadindavo juos 
"despotiškais" ar "tironiškais". 

Kleonas tikėjo, jog iš prigimties jis nėra nei tironas, nei despo- 
tas. Tačiau nežinia kodėl retsykiais Imperatoriui kildavo nenumal- 
domas noras griebtis ryžtingų bei griežtų veiksmų. Štai ir viskas! 

Neretai jis su nostalgija prisimindavo tuos laikus, kai Imperato- 
riai galėjo laisvai bendrauti su savo pavaldiniais. Deja, dabar valdo- 
vas buvo atskirtas nuo pasaulio - visi baiminosi, kad koks nors iš- 
sišokėlis nepasikėsintų į Imperatoriaus gyvybę. 

Abejotina, ar Kleonas Pirmasis galėtų kaip niekur nieko paple- 
pėti su kokiu nors nepažįstamuoju, tačiau pačiam valdovui atrodė, 
j0g tai būtų nuostabus potyris. Todėl jis tiesiog degė noru pasi- 
vaikščiojimo po parką metu užmegzti pokalbį su vienu iš pavaldinių 
- atsipalaiduoti, bent trumpam pamiršti, kad jis Imperatorius. O, 
kaip jis troško pabūti demokratu! 

Kad ir su tuo sodininku, apie kurį papasakojo Seldonas. Būtų 
taip kilnu, taip nuostabu asmeniškai padėkoti tam Žmogui už jo at- 
sidavimą, už drąsą. 

Pagaliau Kleonas ryžosi paskirti sodininkui susitikimą didžiaja- 
me rožyne, kur žydėjo ir kvepėjo įvairiausių rūšių bei spalvų rožės. 
"Pati tinkamiausia vieta, - mąstė Kleonas. - Galėjau vaikštinėdamas 
ir atsitiktinai su juo susitikti... Bet tiek to - bus geriau, jei tą žmo- 
gų kas nors atves. Juk negaliu slampinėti po parką ir laukti, kada 
jis pasirodys. Taip, laukti jo negaliu, aš vis dėlto esu Imperatorius". 

Sodininkas laukė Imperatoriaus sutartoje vietoje, šalia rožių 
krūmo. Akys išsprogusios, lūpos dreba. "Turbūt, - pagalvojo val- 
dovas, - niekas nepasakė vargšeliui, kodėl noriu jį matyti. Nieko, aš 
jį tuojau nuraminsiu. Tik... kuo jis vardu?" 

Kleonas atsisuko į jį lydėjusį valdininką ir tyliai paklausė: 

- Kuo vardu tas sodininkas? 

- Manelis Gruberis, sere. Jis dirba sodininku trisdešimt metų. 

Imperatorius linktelėjo, nusišypsojo ir ištarė: 

- O, Gruberi, tai jūs. Kaip malonu susipažinti su tokiu puikiu 
bei darbščiu sodininku! 

- Jūsų Didenybe, - kalendamas dantimis sumurmėjo Gruberis, 
- aš paprastas Žmogus, neturiu jokių talentų, tik nuoširdžiai sten- 
giuosi įtikti Jūsų Didenybei. 

- Na taip, - palingavo galva Imperatorius, svarstydamas, ar ne- 
galėjo sodininkas įžvelgti jo žodžiuose patyčių. Ach, tie maži žmoge- 
liai! Į viską žvelgia įtariai. Kaip su tokiais gali būti demokratas? -Ma- 
no Ministras Pirmininkas, - tęsė Kleonas, - papasakojo, kaip vieną 
sykį jūs puolėte jam į pagalbą. Pagirtinas poelgis, Gruberi. Ir dar jis 
sakė, jog esate puikus sodininkas. Regis, judu bičiuliai? 

- Jūsų Didenybe, Ministras Pirmininkas man labai malonus, 
bet aš savo vietą žinau. Niekada pirmas nepradedu pokalbio. 

- Taip, suprantu, Gruberi, jūs išsiauklėjęs žmogus, tačiau Mi- 
nistras Pirmininkas, kaip ir aš, didelis demokratas. Be to, puikiai 
pažįsta žmones. Aš pasikliauju jo nuomone. - Gruberis žemai nusi- 
lenkė. - Kaip jūs Žinote, mūsų vyriausiasis sodininkas Malkomberas 
jau pagyvenęs žmogus, jam metas į pensiją. Jam sunku dirbti to- 
kiose pareigose. 

- Sire, mes, sodininkai, labai jį gerbiame ir pasitikime jo patir- 
timi bei protu. 

- Puikiai pasakyta, Gruber, - linktelėjo Kleonas, - tačiau tai tik 
tušti žodžiai. Jis netinkamas tokioms pareigoms. Beje, ir pats seniai 
prašosi išleidžiamas į pensiją. Pažadėjau jį išleisti, kai tik surasiu tin- 
kamą pamainą. 

- O, Jūsų Didenybe, - išgąstingai sumurmėjo Gruberis, - pas 
mus darbuojasi penkios dešimtys sodininkų - ir vyrų, ir moterų... 

- Žinau. Bet aš pasirinkau jus, - pasakė Imperatorius ir nusišyp- 
sojo. O, kaip Kleonas laukė šitos akimirkos! Jis buvo įsitikinęs, jog 
Gruberis, išgirdęs šiuos žodžius, puls prieš jį ant kelių ir ims dėkoti. 

- Sire, - pasakė sodininkas. - Man pernelyg didelė garbė... 
 - Nesikuklinkite, - pertraukė jį Imperatorius, įsižeidęs, jog kaž- 
kas drįsta prieštarauti jo sprendimui. - Atėjo metas tinkamai įvertinti 
jūsų atsidavimą. Daugiau jums neteks kiurksoti šičia bet kokiu oru. 
Persikelsite į vyriausiojo sodininko kabinetą. Įsakysiu, kad jį su- 
remontuotų. Puikus kabinetas. Galėsite savo namiškius atsivežti į 
naujus apartamentus. Jūs juk turite šeimą? 

- Taip, Jūsų Didenybe. Žmona, dvi dukros ir žentas. 

- Puiku. Naujoje vietoje jums bus labai patogu. Galėsite mėgau- 
tis gyvenimu, Gruberi. Gyvensite po stogu, kaip tikras trantorietis, 
galėsite nesibaiminti dėl prastų orų. 

-- Koks iš manęs trantorietis, sire. Aš iš Anakreonu... 

- Žinau, Gruberi. Imperatoriui visi pasauliai lygūs. Jūs šitas 
pareigas užsitarnavote. | 

Imperatorius atsainiai linktelėjo ir nuėjo. Jis jautėsi patenkintas, 
atlikęs gailestingumo misiją. Sodininkas bent galėjo parodyti savo 
dėkingumą... nors, tiek to - darbas atliktas. Tai ir puiku. 

Viskas dabar atrodė smulkmena, palyginus su Trantore padaž- 
nėjusiomis avarijomis. 

Sykį Kleonas, apimtas įniršio priepuolio, pasakė, jog reikėtų 
bausti mirtimi kiekvieną, kas drįsta aplaidžiai elgtis su įrenginiais. 

- Štai nubausime vieną kitą, - pasakė jis, - ir viskas susitvar- 
kys. Pamąstys balandėliai prieš kišdami nagus kur nereikia. 

- Nežinau, sire, - pastebėjo Seldonas, - ar tokiomis despotiško- 
mis priemonėmis jums pavyks pasiekti tikslą. Darbininkai pradės 
streikuoti, atsisakys jums paklusti. O jei pakeisite juos kareiviais, 
bus dar blogiau. Kareiviai nemokės elgtis su įrenginiais, ir avarijos 
dar padažnės. 

Po visų tų rūpesčių nėra ko stebėtis, kad Kleonas su tokiu 
džiaugsmu ėmėsi spręsti naujo vyriausiojo. poamEo paskyrimo rei- 
kalus. 

O pagerbtasis Gruberis... palydėjo teisiasi Imperatorių pilnu 
siaubo žvilgsniu. Baigėsi jo laisvas gyvenimas. Dabar bus įkalintas 
tarp keturių sienų. Ta mintis jį baugino, bet argi kas nors gali pa- 
prieštarauti Imperatoriui? 


10 skyrius 


Reičis apsistojo prastame Setčemo viešbutyje. Versija buvo tokia: 
stinga pinigų. Pažvelgęs į veidrodį, jaunuolis pasišlykštėjo: ūsų nėra, 
žandenos nuskustos, plaukai pakirpti. Atrodo, kaip apipešiota višta. 

Dar blogiau - veido ovalas liko kažkoks vaikiškas. Klaikus vaizdas! 

Kad bent reikalai judėtų iš vietos, bet ir čia nieko gero. Seldo- 
nas davė jam perskaityti ataskaitas apie Kaspalovo mirtį. Ne kažin 
ką jis ten sužinojo. Žmogus buvo nužudytas, o saugos tarnybos 
darbuotojai nieko ypatinga nepastebėjo. 

Nors... kuo čia stebėtis. Pastarąjį šimtmetį nusikalstamumas 
išaugo daugelyje Imperijos pasaulių. Trantore taip pat. Bet saugu- 
mo tarnybų veikla nedavė laukiamų rezultatų. Saugumo darbuotojų 
skaičius buvo mažinamas, o tie, kurie liko savo darbo vietose, net 
neketino nertis iš kailio. Atlyginimai maži. Klestėjo korupcija. Nori, 
„kad valdininkas dorai dirbtų - mokėk jam. Nemokėsi - jis ras iš kur 
gauti pinigų. | 

Seldonas jau seniai mąstė apie šią problemą, bet reikalai neju- 
dėjo iš vietos. Atlyginimų nebuvo galima pakelti, nepadidinus mo- 
kesčių. O pamėgink padidinti mokesčius - mokesčių mokėtojai sie- 
na stos prieš tave. 

Seldono nuomone, tai buvo akivaizdus įrodymas, jog socialinė 
padėtis Imperijoje tikrai pablogėjo. 

Bet ką Reičiui daryti? Štai jis apsistojo tame pačiame viešbutyje, 
kur prieš mirtį gyveno Kaspalovas. Galbūt lig šiolei čia gyvena kaž- 
koks žmogus, susietas su žmogžudyste arba bent pažinojęs žudiką. 

Reičis pamanė, jog reikia atkreipti į save dėmesį - pasidomėti 
Kaspalovo mirties aplinkybėmis. Galbūt tada kas nors susidomės ir 
Reičiu? Tai pavojinga, bet jeigu vaikinas parodys neturintis jokių 
blogų užmačių, gal viskas bus gerai? | 

Reičis žvilgtelėjo į laikrodį. Priešpietinio aperityvo metas. Jis 
nusprendė keliauti į barą ir išbandyti laimę. 


11 skyrius 


Kaip ir kiekvienas sektorius, Setčemas laikėsi savo principų. 
Suprantama, moralinės normos skirtinguose sektoriuose buvo trak- 
tuojamos skirtingai. Skyrėsi ir draudimai. Pavyzdžiui, Setčeme 
viešpatavo sausas įstatymas. Į gėrimus buvo pilamos tonizuojan- 
čios medžiagos, bet nė lašo alkoholio. | 

Reičis užsisakė bokalą kažkokio gėrimo. Skonis jam nepatiko, 
bet jaunuolis po truputį sriubčiojo ir žvalgėsi į lankytojus. 

Pastebėjęs į save nukreiptą už kelių staliukų sėdinčios moters 
žvilgsnį, Reičis įsistebeilijo į ją. Moteris buvo graži, o jos žvilgsnis 
liudijo, jog Setčemo gyventojai toli gražu nėra tokie jau puritoniški. 

Netrukus moteris pakilo ir pajudėjo link Reičio staliuko. Vaiki- 
nas nenuleido nuo jos akių, apgailestaudamas, jog neturi galimybės 
leistis į meilės nuotykius. 

Priėjusi prie staliuko, mergina stabtelėjo ir nelaukdama kvietimo 
įsitaisė laisvoje kėdėje. 

- Sveikas! - nusišypsojo ji. - Kaip matau, tu naujokas? 

- Pataikei į dešimtuką, - nusišypsojo Reičis. - O senbuvius tu, 
regis, visus pažįsti? 

- Kažkas panašaus, - nesutrikusi atsakė mergina. - Mano var- 
das Manela. O tavo? 

Reičiui norėjosi prasmegti skradžiai. Tokia moteris! Liekna, 
kiek už jį aukštesnė (jam kaip tik tokios patiko), oda balta, vešlūs 
rudi plaukai. Apsirengusi kiek nerūpestingai, bet, jei bent kiek pa- 
sistengtų... 

- Nėra prasmės man prisistatyti, - mėgino pajuokauti jaunuolis. 
- Esu plikas kaip tilvikas. Kredų - nulis. 

- Ai-ai-ai... kaip gaila! - susiraukė Manela. - Ir nėra iš kur gauti? 

- Neprieštaraučiau. Beje, man reikalingas darbas. Nežinai, kur 
galėčiau įsitaisyti? 

- O kokio darbo ieškai? 

Vaikinas gūžtelėjo pečiais. 

- Neturiu kokių nors ypatingų talentų. Tiks bet koks, nesu iš- 
didus. 

Manela prisimerkė, pažvelgė į jaunuolį. 

- Žinai, ką tau pasakysiu, pone Nepažįstamasis? Tiks ir be kredų. 

Reičis apšalo. Ne, jis niekada nesiskundė moterų dėmesio sto- 
ka, bet tada buvo su ūsais, o dabar... Ką tokio ji rado šioje kvailo- 
je, vaikiškoje fizionomijoje? 

- Klausyk, - pasakė jaunuolis, mėgindamas pakeisti pokalbio 
temą, - prieš porą savaičių šitame viešbutyje mano draugužis gyve- 
no. Niekur jo nerandu. Tu visus čia pažįsti, gal girdėjai apie tokį 
Kaspalovą? Negirdėjai? Kaspalas Kaspalovas, - patikslino Reičis. 

Mergina kiek pagalvojo ir papurtė galvą. 

- Ne, tokio nežinau. 

- Blogai. Jis džoranumietis, kaip ir aš. - ( Nulis emocijų!) - Ar 
bent žinai, kas yra džoranumiečiai? 

Mergina vėl papurtė galvą 

- Ne-e. Žodį tokį girdėjau, bet nenutuokiu, ką jis reiškia. Čia 
toks darbas, ar ne? 

Reičis nuliūdo. 

- Ilgai reikėtų aiškinti, - burbtelėjo jis. 

Mergina suprato, jog pokalbis baigtas. Ji nenoriai pakilo ir lėtai 
nuėjo. 

Ką gi, nors Seldonas visada tvirtino, jog Reičis moka sužavėti 
žmones, regis, čia ne tas atvejis. Tokioms damoms pinigai reikalingi. 

Jaunuolis palydėjo Manelą žvilgsniu. Ji sustojo prie kito staliu- 
ko. Ten taip pat sėdėjo vienišas vyriškis - vidutinio amžiaus, švie- 
siaplaukis, švariai nuskustu veidu. 

Regis, su juo Manelai sekėsi ne ką geriau. Jiedu persimetė ke- 
liais žodžiais, ir mergina pasitraukė šalin. Reičiui nuoširdžiai jos pa- 
gailo. Turbūt šiandien Manelai prasta diena. Negali būti, kad tokiai 
gražuolei apskritai nesisektų su vyrais! 

Reičis užsisvajojo apie tai, kuo galėtų baigtis judviejų pažintis, 
jeigu... Ir čia prie jo staliuko prisėdo Manelos kalbintas vyriškis. 
Jaunuolis pyktelėjo ant savęs - nereikėjo leisti svajonių nuvedamam 
nuo realybės. Vyriškis jį užklupo netikėtai. 

Jis smalsiai apžiūrinėjo Reičį. 

- Atleiskite, - ištarė pagaliau. - Jūs ką tik kalbėjotės su mano 
drauge. 

Reičis nusišypsojo. 

- Ji tokia gera... | | 

- Tai tiesa. Ji labai gera mano draugė. Atleiskite, taip sutapo, 
bet aš girdėjau jūsų pokalbį. 

- Aš tarsi nieko tokio... 

- Ne, nesijaudinkite. Bet jūs pasakėte, jog esate džoranumietis. 

Reičio širdis suvirpėjo. Ir atsitik tu man šitaip. Manelai tas žo- 
dis - tik tuščias garsas, o štai jos draugužis... 

Ar jau galima teigti, kad jis pasuko teisingu keliu? O gal at- 
virkščiai? Gal jis atsidūrė spąstuose? 


12 skyrius 


Reičis įdėmiai apžiūrinėjo savo naują pažįstamą, tuo pat metu 
mėgindamas apsimesti naiviu linksmuoliu. Vyriškis iš padilbų žvel- 
gė į jį skvarbiomis žaliomis akimis. Jo dešinė ranka, sugniaužta į 
kumštį, gulėjo ant stalo. 

Reičis nemirksėdamas žiūrėjo į vyriškį ir laukė, kas bus toliau. 

- Taigi, jei aš teisingai išgirdau, jūs pasivadinote džoranumiečiu. 

Reičis nusprendė parodyti, kaip jis susijaudino. Jam neblogai 
sekėsi. | | 

- O kodėl jus tai sudomino, pone? - paklausė jis. 

- Todėl, sūneli, kad tu pernelyg jaunas. 

- Ne toks ir jaunas. Bent jau per holoviziją stebėjau Džoranumo 
pasisakymus. 

- Nejaugi? Gal gali ką nors pacituoti? 

- Taip pažodžiui, vargu... - gūžtelėjo pečiais vaikinas. - Bet es- 
mę prisimenu. 

- Labai jau tu drąsus, jaunuoli. Štai taip tiesiai šviesiai imti ir 
pasakyti, jog esi džoranumietis. Tai ne visiems patiks. 

- Man sakė, jog Setčeme daug džoranumiečių. 

- Gal ir taip. Ar dėl to čia atvykai? 

- Ieškau darbo. Maniau, gal koks džoranumietis man padės. 

- Dalyje taip pat pakankamai daug džoranumiečių. Tu iš kur būsi? 

(Viskas aišku, pajuto akcentą. Niekur nuo to nedingsi). 

- Gimiau Milimare, - atsakė jaunuolis. - - Po to Dalyje gyvenau. 

- Ir ką veikei? 

- Truputį mokiausi mokykloje... 

- Ir kodėl susidomėjai džoranumiečiais? 

Reičis nusprendė, jog pats laikas parodyti savo karštą būdą. 
Juk neįmanoma šitiek metų pragyvenus tokiame atstumtame, už- 
guitame sektoriuje neturėti objektyvių priežasčių palaikyti džoranu- 
miečius. Jis pareiškė: 

- Todėl, kas esu įsitikinęs, jog Žmonėms reikia duoti daugiau 
laisvės, suteikti galimybę dalyvauti valstybės valdyme... Sektoriai bei 
visi pasauliai turi būti lygūs. Nežinau, bet man atrodo, jog kiekvienas 
normalus žmogus apie tai galvoja, jei tik jis apskritai turi galvą. 

- O kaip dėl Imperatoriaus valdžios? Ar nori, kad ji būtų sunai- 
kinta? | 

Reičis susimąstė. Žinoma, galima buvo toli nužygiuoti, bet 
apie Imperatorių... 

- Aš to nesakiau, - papurtė galvą jaunuolis. - Nesu Imperato- 
riaus priešininkas, tačiau manau, jog vienam Žmogui visos Imperi- 
jos gal kiek perdaug. 

- Esmė visai ne ta. Kalbu apie Imperijos biurokratiją. O ką pa- 
sakysi apie Ministrą Pirmininką Harį Seldoną? 

- O ką aš galėčiau apie jį pasakyti? Nė ME SMMO nežinau apie tą 
žmogų. 

- Vadinasi, žinai, jog žmonėms reikia duoti ii valdžios? 

Reičis apsimetė sutrikęs. 

- Na, Džoranumas būtent taip kalbėjo! Girdėjau, kažkas tai pa- 
vadino "demokratija", bet aš nežinau, kas tai per daiktas. 

- Demokratija - tai toks valdymo būdas. Kai kurie pasauliai mė- 
gino ją pas save įgyvendinti. Nepasakyčiau, kad jiems pavyko. O tu 
demokratas? 

Reičis pakreipė galvą, apsimesdamas giliai susimąstęs. 

- Ne... kažkodėl nepatinka man šitas žodis. "Džoranumietis" - 
kažkaip artimiau... | 

- Suprantama, jei esi iš Dalio... 

- Aš tenai tik gyvenau kurį laiką. 

- „Visada stosi už lygybę. Daliečiai - engiama tauta, gyvenimo 
sąlygos suformavo tokį jų mąstymo būdą. 

- Girdėjau, jog Setčeme taip pat nemažai džoranumietiškai 
mąstančių. Jų tai tikrai niekas neengė. 

- Čia kita priežastis. Setčemo merai visada svajojo apie Impe- 
ratoriaus sostą. Negirdėjai? - Reičis papurtė galvą. - Prieš aštuonio- 
lika metų buvo čia tokia poniutė Reičėlė. Tai ji per plauką nenuver- 
tė Imperatoriaus. Setčemo žmonės maištingi. Tokių šičia daugiau 
nei džoranumiečių. 

- Nieko apie tai nežinau, - pasakė Reičis. - Nesu nusiteikęs 
prieš Imperatorių. 

- Bet tu už tai, kad liaudis savo rankose turėtų valdžią, tiesa? Ar 
tau neatrodo, jog koks nors renkamas organas galėtų valdyti Impe- 
riją, nesigilindamas į politiką ar partizaninę kovą? 

- Kas? - išsprogino akis Reičis. - Nieko nesupratau. 

- Pasakysiu paprasčiau. Ar gali žmonių minia greitai priimti 
sprendimą, kai... pasitaiko kokia nors svarbi situacija? Gal jie suge- 
ba tik sėdėti ir bartis? 

- Šito aš nežinau, bet man atrodo, jog bus neteisinga, jei keletas 
žmonių spręs už visus pasaulius. 

- O kovoti už juos, regis, esi pasirengęs? Ar tau tik liežuviu 
malti patinka? 

- Kol kas man niekas nesiūlė kovoti, - atsakė Reičis. 

- Ojei pasiūlytų? Ar tau tikrai artima demokratija ir džoranu- 
miečių idėjos? A? 

- O ką? Aš pasirengęs, jei tik kas nors iš to išeitų. 

- Drąsus jaunuolis. Vadinasi, atvykai į Setčemą, pasirengęs ko- 
voti už savo pažiūras? 

- Nevisai taip... - Reičis sujudėjo. - Sere, juk sakiau, kad darbo 
ieškau. Dabar taip lengvai jo nesurasi, o pinigų pas mane - nulis. 
Reikia kažkaip gyventi, ar ne taip? 

- Sutinku. O kuo tu vardu? 

Klausimas nuskambėjo netikėtai, bet Reičis nesutrikęs atsakė: 

- Planšas, sere. | 

- Tai vardas ar pavardė? 

- Tarsi vardas... 

+ - Regis, tu neturi pinigų ir esi be jokio išsilavinimo? 

- Panašiai, sere. 

- Ir jokios specialybės? 

- Aš galiu bet ką daryti. 

- Aišku. Štai ką tau pasakysiu, Planšai... 

Vyriškis išsitraukė iš kišenės nedidelį baltą trikampį, paspaudė, 
ir jo paviršiuje pasirodė raidės. Jis perbraukė per užrašą pirštu, ir 
raidės užsifiksavo. 

- Štai, - pasakė jis. - Čia parašyta, į ką tu gali kreiptis. Kai eisi 
1eškoti darbo, šitą pasiimk su savimi. Ten tau padės. 

Reičis paėmė iš vyriškio rankų trikampį, apžiūrėjo jį. Raidės 
vos matėsi, ir jis negalėjo perskaityti. Jaunuolis baukščiai pakėlė 
akis į vyriškį. . | 

- O jei kas pasakys, kad aš šitą daiktą pavogiau? 

- Šito negalima pavogti. Ten mano parašas... ir tavo vardas. 

- O jei paklaus, kas jūs toks? 

- Nepaklaus. Pasakyk jiems, kad tau reikia darbo. Tiksliai nie- 
ko nepažadu, bet yra galimybė jį gauti. O štai čia parašyta, kaip te-. 
nai nuvykti. 

Ir nepažįstamasis padavė jaunuoliui kitą kortelę. Adresą Reičis 
iškart perskaitė. 

- Dėkoju, - droviai ištarė jis. 

Vyriškis draugiškai jam pamojavo. 

Reičis pakilo ir išėjo iš baro, spėliodamas, kas jo laukia. 


13 skyrius 


Pirmyn atgal. Pirmyn atgal. Pirmyn atgal... 

Glebas Andorinas žvilgsniu bėgiojo paskui Namartį, kuris, su- 
nėręs už nugaros rankas, žingsniais matavo kambarį. Regis, jo aist- 
ros taip įsisiautėjo, jog vargšelis negalėjo nusėdėti vietoje. 

O Andorinas žiūrėjo į jį ir galvojo: "Juk šitas žmogus nėra pats 
protingiausias visoje Imperijoje. Net ir partijoje jis ne pats protingiau- 
sias. Ir ne pats talentingiausias ar gudniausias. Jį nuolat tenka pristab- 
dyti, kad nepriimtų neapgalyotų sprendimų. O žiūrėk, visus perspjo- 
vė. Mes galėjome nusispjauti į viską, pasiduoti, o jis - nieku gyvu. 
Kas žino, galbūt kaip tik toks žmogus mums ir reikalingas". 

Namartis staiga sustojo, tarsi pajutęs į save įsmeigtą Andorino 
žvilgsnį, atsisuko ir pasakė: 

- Jei ir vėl ketini pūsti man arabus dėl Kaspalovo, gali net nesi- 
stengti. 

- Kuriems galams man šito reikia, - gūžtelėjo pečiais Andori- 
nas. - Kokia iš to nauda? Darbas atliktas. Žala padaryta. 

- Kokia žala? Apie ką kalbi, Andorinai!? Jei nebūčiau to pada- 
ręs, mums patiems būtų galas! Nedaug reikėjo, ir tas žmogus mus 
būtų išdavęs... 

- Žinau. Aš ten dalyvavau. Girdėjau, ką jis kalbėjo. 

- Tuo labiau galėtum suprasti, jog neturėjome iš ko rinktis. Ne- 
turėjome! Manai, man labai malonu žudyti seną draugą? 

“ - Gerai jau... Tu neturėjai kitos išeities. | 

Namartis vėl pradėjo žingsniuoti po kambarį. Paskui staiga su- 
stojo, atsisuko ir paklausė: 

- Andorinai, ar tu dievais tiki? 

- Kuo? - nesuprato Andorinas. 

- Dievais? 

- Niekada tokio žodžio negirdėjau. O kas tai yra? 

- Galaktikos kalboje ir nėra tokio žodžio. Tai antgamtiškos jė- 
gos. Tai tiki ar ne? 

- Antgamtiškos jėgos? Iškart taip reikėjo sakyti. Ne, aš tuo ne- 
tikiu. Antgamtiška - tai kažkas tokio, kas egzistuoja nepriklausomai 
nuo gamtos dėsnių. Bet juk šitaip negali būti. Viskas paklūsta gam- 
tos dėsniams. Tu ką, meteisi į mistiką? 

Namartis pervėrė bendražygį ugningu žvilgsniu. O, šitas žvilgs- 
nis bet ką galėjo kiaurai perverti - akinantis, deginantis, piktas... 

- Nekalbėk niekų. Aš skaičiau apie tai. Trilijonai žmonių tuo tiki. 

- Žinau, - linktelėjo Andorinas. - Nuo senų senovės. 

- Būtent. Nuo priešistorinių laikų. Paties žodžio "dievai" kilmė 
nežinoma. Turbūt ta kalba, kurioje jis buvo vartojamas, ilgainiui 1š- 
nyko. Galbūt iš jos apskritai teliko tik šitas vienintelis žodis... O ar 
tu žinai, kiek daug yra įvairiausių tikėjimų bei dievų? 

- Turbūt tiek pat, kiek Galaktikoje gyvena bukagalvių. 

Namartis nuleido jo mintį negirdomis ir tęsė: 

- Kai kas mano, Jog šitas žodis atsirado dar tais laikais, kai 
žmonija gyveno vienintelėje planetoje. 

- Ir vėl mitologija. Nesąmonės. Jokios vienintelės planetos - 
žmonijos protėvynės - niekada nebuvo. 

- Ji turėjo egzistuoti, Andorinai, - nervingai pasakė Namartis. - 
Juk negalėjo būti taip, kad žmonės atsirado įvairiose planetose. Jie 
juk vienos genties. 

- Gal ir taip, bet nėra tokio pasaulio. Ar kas nors žino, kur jis? 
Nežino. O kaip jis vadinasi? Taip pat niekas nežino. Todėl nėra pra- 
smės net kalbėti apie tai. Tokio pasaulio nėra ir niekada nebuvo. 

- Manoma, jog dievai, - nepasidavė Namartis, - globoja žmo- 
nes, rūpinasi jais. Bent jau tais žmonėmis, kurie jais tiki. Tuo labiau 
senais laikais, kai egzistavo vienintelė žmonių planeta, dievai priva- 
lėjo globoti žmones. Panašiai kaip tėvai ar vyresnieji broliai. 

- Kaip gražu! Norėčiau pamatyti, kaip jie sugebėtų tupinėti ap- 
link kiekvieną žmogų visoje Galaktikoje ar bent visoje Imperijoje. 

- O gal jie ir tai sugeba padaryti? Gal jie amžini? 

- Kokia nauda iš tavo tų "o jeigu", "o gal"? 

- Aš svarstau. Esu mąstantis žmogus. Nejaugi tu niekada nelei- 
di savo protui paklaidžioti nežinomais takais? Ar laikai jį tvirtai už 
pavadėlio? 

- Manau, jog saugiausia jį laikyti už trumpo pavadėlio... Ir ką 
sako jūsų laisvas it vėjas protas, vade? 

Namartis piktai pašnairavo į Andoriną, bet veidas liko rimtas, 
susikaupęs. | 

- Jis man sako, - grėsmingai išsišiepė Namartis, - jog dievai 
mūsų pusėje. Žinoma, jeigu jie apskritai egzistuoja. 

- Tai puiku. Bet kur įrodymai? 

- Įrodymai? Na, gerai, tegul ne dievai... gal tai tik sėkmingai 
susiklosčiusios aplinkybės - gali vadinti, kaip tinkamas. Bet /abai 
sėkmingos aplinkybės. | 

Namartis nusižiovavo ir atsisėdo ant kėdės. Jis atrodė labai pa- 
vargęs. 

"Ir gerai, - pagalvojo Andorinas. - Pagaliau apsiramino. Gal 
dabar normaliai kalbės". | 

- O dėl komunikacijų avarijų... - prasižiojo Namartis, bet Ando- 
rinas jį pertraukė: 

- Žinai, vade, reikia pripažinti, jog Kaspaloyas buvo beveik tei- 
sus. Kuo labiau mes stengsimės, tuo didesnė tikimybė, jog Impe- 
rijos saugumas išsiaiškins, kas čia dedasi. Mes susisprogdinsime 
savo pačių užkasta bomba. 

- Bet kol kas nesusisprogdinome. Kol kas sprogdiname Impe- 
rijos saugumą. Nepasitenkinimas Imperija tiesiog tvyro ore. - Na- 
martis šyptelėjo, pakėlė rankas, kelis kartus sugniaužė ir vėl at- 
gniaužė kumščius. - Štai ji, ta įtampa. Aš ją jaučiu. Mes jau visai 
arti tikslo. Ir pasirengę kitam žingsniui. 

Andorinas nusišypsojo. 

- Apie smulkmenas neklausiu, vade. Kaspalovas neatsargiai 
pasmalsavo ir pražudė pats save. Aš ne Kaspalovas. 

- Todėl aš tau ir pasakysiu, kad tu ne Kaspalovas. Ir dar todėl, 
kad sužinojau kažką, ko tada nežinojau. 

- Leisiu sau pasvarstyti: turbūt suplanavai neramumus Rūmų 
teritorijoje, - atsargiai ištarė Andorinas. 

Namartis išdidžiai užrietė galvą. 

- Būtent. Ką dar galėčiau sumanyti? Tik kaip patekti į Rūmų 
teritoriją? Turiu ten informacijos šaltinių, bet jie viso labo tiktai šni- 
pai. Man reikalingi veiklūs, ryžtingi žmonės. | 

- Nelengva tokius veiklius bei ryžtingus žmones apgyvendinti 
labiausiai saugomoje Trantoro zonoje. 

- Tikrai. Žinai, kiek sukau galvą? Iki šiol ieškočiau išeities, jei 
ne dievų malonė... 

Andorinas kiek galėdamas tvardėsi: 

- Nesu linkęs kalbėti metaforomis. Sakyk, kas atsitiko. Tik, jei- 
gu galima, be dievų. 

- Gavau informaciją, - pašnibždomis pasakė Namartis, - kad 
Jo Didenybė, mūsų visų mylimas monarchas Kleonas Pirmasis, 
nusprendė pakeisti vyriausiąjį sodininką. Per ketvirtį amžiaus pir- 
ma vakansija. 

- Ir kas iš to? 

- Nesupranti? 

Andorinas susimąstė, papurtė galvą. 

- Turbūt tavo dievai nenori man pagelbėti. Ne, nežinau. 

- Kai skiriamas naujasis sodininkas, situacija maždaug tokia 
pat, tarsi būtų skiriamas pats Ministras Pirmininkas ar net Impera- 
torius. Jis, be abejo, panorės pakeisti visus savo pavaldinius. Išsiųs 
į pensiją visus, kas jam netinka ir prisirinks jaunų sodininkų. O jų 
prireiks nemažai - kelių šimtų. 

- Visko gali būti. 

- Tikrai taip. Visi ankstesni vyriausieji sodininkai šitaip elgėsi. 
O rinksis jis. tuos sodininkus iš Išorinių Pasaulių. 

- Kodėl iš Išorinių? 

- O tu smegeninę pajudink, jei dar turi, Andorinai. Argi tranto- 
riečiai, užaugę po kupolais, ką nors raukia apie sodininkystę? Jie te- 
matė kambarines gėles, zoologijos sodus bei parko medžius. Ką jie 
nutuokia apie gamtą? 

- A-a-a! Dabar jau supratau. 

- Norintieji būriais pasipils į Rūmų teritoriją. O mes turėsime 

galimybę prakišti saviškį... su padirbtais dokumentais. Gal kai kuriuos. 
atsijos, bet kažkas iš mūsiškių tikrai pateks. Štai ji, mūsų galimybė! 

Andorinui apsvaigo galva. Tarsi jis būtų patekęs į pašėlusį vie- 
sulo sūkurį. 

- O žinai, vade, regis ne be reikalo tu prabilai apie tuos savo die- 

us... Kaip tik ketinau tau kai ką papasakoti. Iš tos pačios operos. 

Namartis įtariai pažvelgė į pašnekovą ir staiga baukščiai apsi- 
žvalgė, tarsi tik dabar susirūpinęs saugumu. Kambarys, įrengtas 
senoviškos rezidencijos gilumoje, buvo puikiai ekranuotas. Niekas. 
neturėjo galimybės jų pasiklausyti, net surasti juos buvo sunku, ne- 
turint namo plano. Be to, visi įėjimai buvo kruopščiai saugomi. 

- Tu apie ką? - atsargiai pasidomėjo Namartis. 

- Suradau tau tinkamą žmogų. Jaunas kvailelis. Simpatiškas 
toks - pamatysi, tau iškart patiks. Fizionomija kvaila, akis išpūtęs... 
Dalyje gyvena, piestu stoja už lygybę. Džoranumas pati didžiausia 
jo meilė, žinoma, po dalietiškų kokledžių. Esu IEEĘS, jog dėl 
mūsų jis padarys viską. 

- Ar jis mūsiškis? - paklausė Namartis, neišsyk daūkėjas Ando- 
rino žodžiais. | 

- Jis joks. To vaikino galvoje košė, tačiau puikiai prisimena 
Džoranumą ir jo idėjas. 

- Taip, turėjo jis tokių gabumų, nieko nepasakysi. 

- Ir mes tai turime, tačiau šitas vaikėzas tiki Džoranumu, ne- 
nustoja kalbėjęs apie sektorių lygybę, apie liaudies valdomą Impe- 
riją. Net demokratiją paminėjo. 

Namartis prunkštelėjo. 

- Per dvidešimt tūkstančių metų nebuvo atvejo, kad demokra- 
tija 1lgai išsilaikytų. , 

- Tai tiesa, bet mums ne tas rūpi. Svarbiausia, kad šitas pus- 
galvis stačiai apsėstas. Vos tik jį pamatęs pamaniau: tai mūsų gin- 
klas. Ir galvojau, kur geriau jį pritaikyti. O dabar man viskas aišku: 
reikia jį pasiųsti į Rūmų teritoriją. 

- Ar jis išmano sodininkystę? 

- Manau, kad ne. Jei jis ir dirbo kada nors, tai tik prastus ne- 
kvalifikuotus darbus. Dabar tas vaikėzas įsidarbino vilkiko vairuo- 
toju. Bet reikia greitai apmokyti jį sodininkystės. Jei bent išmoks 
teisingai laikyti sodininko žirkles, manau, mums pavyks jį prastum- 
ti. O ko daugiau reikia? 

- Mums reikalingas žmogus, kuris reikiamu momentu galėtų 
atsidurti greta to, kurį ketiname pašalinti iš savo kelio... Ir kad ne- 
sukeltų jokių įtarimų. 

- Dar kartą tau sakau: tas vaikis - doro bukumo įsikūnijimas. 
Jo neįmanoma įtarti blogais ketinimais. 

- Ar jis padarys viską, ką jam liepsime? 

- Galvą dedu. 

- O kaip tu su juos susipažinai? 

- Ne aš. Iš pradžių Manela pakabino. 

- A... ta tavo mergšė! - Namartis susiraukė. - Draugė, taip sa- 
kant... 

- Ji ne mano vieno draugė, - atšovė Andorinas. - Todėl mums 
ir naudinga. Puikiai pažįsta žmones. Iš pirmo žvilgsnio gali pasaky- 
ti, kas ko vertas. Šitą vaikėzą ji užkalbino, nes jis jai patiko. O Ma- 
nelai retas vyras patinka... turiu galvoje aukščiau juosmens. Taigi 
suprask - kažką šitas vaikinas turi. Žodžiu, Manela su juo paplepė- 
j0, - beje, jis vardu Planšas, - po to priėjo prie manęs ir pasakė: 
"Glebai, čia tai, ko tau reikia". O Manela... ji neklysta. 

- Na, - prisimerkė Namartis, - kaip manai, kuo mums galės pa- 
gelbėti šitas tavo stebuklingas ginklas, atsidūręs Rūmų teritorijoje? 

Andorinas skėstelėjo rankomis. 

- Kaip tai? Jei viskas vyks pagal planą, jis pribaigs mūsų myli- 
mą Imperatorių Kleoną Pirmąjį. 

Namarčio veidą iškreipė pykčio grimasa. 

- Ką?! Ar proto netekai? Kam mums reikia žudyti Imperatorių? 
Jis - mūsų ramstis vyriausybėje. Priedanga, padėsianti mums val- 
dyti Imperiją. Kur tavo smegenys?! Kleonas bus mūsų marionetė. 
Jis nekliudys mums valdyti, o tai tik sustiprins mūsų pozicijas. 

Geranoriškumas išnyko 1š pašnekovo veido. 

- Tai ko tu nori... pagaliau? Ką tokio sumanei? Aš jau pavargau 
spėlioti. 

Vadas pakėlė ranką: 

- Tyliau, tyliau... Ramiai, nesikarščiuok. Nieko baisaus. Pats 
pamąstyk. Kas pražudė Džoranumą? Kas prieš dešimtį metų suž- 
lugdė mūsų planus? Tai vis tas prakeiktas matematikas su savo 
kvaila psichoistorija. Kleonas - absoliutus nulis, tai tas nenaudėlis 
valdo Imperiją. Mums reikia nugalabyti Harį Seldoną. Ir dabar aš 
visaip stengiuosi pademonstruoti, koks jis bejėgis idiotas, nieko ne- 
galintis pakeisti. Viena avarija po kitos, nelaimė po nelaimės, Impe- 
rijos pamatai kliba. Viską darau, kad tik Ministras Pirmininkas būtų 
apkaltintas dėl visų kataklizmų. Ir kai tam žmogui ateis galas, visa 
Imperija lengviau atsidus. 

Jis pakėlė ranką ir ryžtingai mostelėjo, tarsi demonstruodamas 
lemtingą smūgį. 

- O mus laikys herojais. Imperijos išgelbėtojais. Ar dabar su- 
pratai? A? Na, ar tavo tas karštakošis jaunuolis sugebės pribaigti 
Harį Seldoną? 

Andorinas pagaliau susitvardė. 

- Aš tuo įsitikinęs. O ką čia sugebėti? Kleoną jis kažkiek gerbia. 
Pats žinai - prasčiokai Imperatorių regi apgaubtą mistine aureole. O 
Ministrui Pirmininkui tokių 1 Jausmų jis neturi. | 

Taip pasakė Andorinas, tačiau jo sieloje siautėjo audra. Ne, jis 
visai ne to norėjo... Jis jautėsi apgautas. 


14 skyrius 


Manela nubraukė nuo kaktos plaukus ir nusišypsojo Reičiui. 

- Jau sakiau, kad tau nieko nekainuos. 

Reičis užsimerkė, pasikasė apnuogintą petį. 

- Kas žino, gal dabar pareikalausi? 

Ji gūžtelėjo pečiais, šelmiškai nusišypsojo. 

- Turiu teisę daryti viską, ką panorėsiu. Pavyzdžiui, linksmintis 
ir patirti malonumą. 

- Su manim? 

- Regis, čia nieko daugiau nėra. 

Po ilgos pauzės mergina sušnabždėjo: 

- Tu nieku gyvu tiek pinigų nesurastum. Beje, kaip tavo darbas? 

- Šiaip sau... Bet geriau negu nieko. Ar tu įkalbėjai tą vyriškį 
mane pasamdyti? 

- Nieko jo neprašiau, tik pasakiau, jog esi šaunus. 

- O jis nesupyks, kad mudu... 

- O kojam pykti. Tai jo neliečia. Beje, tau irgi neturėtų tai rūpėti. 

- O kas jis? Norėjau paklausti, kur jis dirba? 

- Regis, niekur. Jis turtingas. Kažkoks bųvusių merų giminaitis. 

- Kokių? Setčemo? 

- Aha. Negali pakęsti Imperatoriaus vyriausybės. Visi merai jos 
nekentė. Jis sako, jog Kleoną reikia... - Mergina nutilo. - Atsirišo 
liežuvis. Žiūrėk, niekam apie tai neprasitark. 

- Aš? Aš visai nieko negirdėjau. | 

- Tai ir gerai. 

- O kaip tas Andorinas? Ar jis atsidavęs džoranumiečiams? 
Koks nors svarbus asmuo jų organizacijoje? 

- Supratimo neturiu. Jis su manim apie tai nekalba. 

Manela smalsiai pažvelgė į jaunuolį: 

- O ko tu juo taip domiesi? 

- Noriu įsitrinti pas juos. Darbas švaresnis, pinigai didesni. Na, 
pati supranti. 

- Gal jis tau ir padės. Tu jam patikai, aš tikrai Žinau. 

- Gal galima padaryti, kad aš jam dar labiau patikčiau, a? 

- Kodėl gi ne? Pamėginsiu. Juk man tu patinki. Netgi labai... 

Reičis švelniai paglostė merginos petį. Jam taip norėjosi užsi- 
miršti ir galvoti tik apie ją... Jokių reikalų. 


15 skyrius 


- .. Glebas Andorinas, - ištarė Haris, trindamas akis. 

- Kas jis toks? - šaltai paklausė Dorsa. 

Išvykus Reičiui, ji su vyru elgėsi šaltai. 

- Lig šiolei nieko apie jį nebuvau girdėjęs, - atsakė Haris. - Ma- 
tai, kaip nelengva susitvarkyti su planeta, kurioje gyvena keturias- 
dešimt milijardų žmonių? Gerai pažįsti tik tuos, kurie kasdien tau 
šmėžuoja po akimis... Ką jau kalbėti apie dvidešimt penkis milijonus 
Išorinių Pasaulių? Negaliu atsistebėti, kaip Galaktikos Imperijai pa- 
vyksta egzistuoti tūkstančius metų. Turbūt tik iš inercijos. Bet am- 
žinųjų variklių nėra, ir greitai tam judėjimui turėtų ateiti galas. 

- Hari, pakaks filosofuoti, - pertraukė jį Dorsa. - Tai kas tas 
Andorinas? 

 - Vienas iš tų Žmonių, apie kuriuos man tikrai derėtų žinoti. 
Man pavyko įkalbėti saugumo tarnybos valdininkus, kad surinktų 
apie jį informaciją. Jis - vienas garsiausių Setčemo merų dinastijos 
narių. Tik todėl saugumiečių failuose ir saugomi duomenys apie 
Ji... Išdidus, pasipūtęs, bet plevėsa, todėl saugumiečiai nemato rei- 
kalo stebėti jį. 

- Ar jis susietas su džoranumiečiais? 

Haris gūžtelėjo pečiais. 

- Man susidarė įspūdis, jog tenykštis saugumas apie tokius ap- 
skritai nieko nežino. Vadinasi, arba džoranumiečių ten nėra, arba jie 
kol kas niekuo nepasižymėjo. O gal saugumo tarnybos jų veikla ne- 
domina? Dar gerai, kad vargais negalais pavyko gauti informaciją. 
Ir tai tik todėl, jog esu ne bet kas, o Ministras Pirmininkas. 

- Turbūt esi nepakankamai geras Ministras Pirmininkas? - sau- 
sai ištarė Dorsa. | 

- Regis, per keletą šimtmečių nebuvo labiau netinkamos kandi- 
datūros už mane. Bet tai niekaip nesusieta su saugumo tarnybų 
darbu. Ši tarnyba - labiausiai nepriklausomas vyriausybės dalinys. 
Abejoju, ar pats Kleonas žino, ką veikia šitie žmonės, nors saugumo 
tarnybos direktorius privalo periodiškai atsiskaityti Imperatoriui už 
savo veiklą. 

- Tikiuosi, saugumo tarnyba bent jau palaiko tave? 

- Manau, jog taip. Nors prisiekti negalėčiau. 

- O kodėl tu staiga susidomėjai tuo... kuo ten jis vardu? 

- Glebas Andorinas. Aš gavau Žinutę iš Reičio. 

- Tai ko tylėjai! - sušuko Dorsa. Jos akys džiaugsmingai suži- 
bo. - Kaip jis ten? Ar viskas gerai? 

- Regis, neblogai. Tačiau tikiuosi, jog daugiau nesiųs man pra- 
nešimų. Jei jį pričiups, tada tikrai bus blogai. Jis užmezgė kontak- 
tus su tuo Andorinu. 

- Ir su džoranumiečiais? 

- Nemanau. Regis, tarp jų nėra jokio ryšio. Džoranumiečių ju- 
dėjime dažniausiai dalyvauja proletariškos kilmės žmonės, o Ando- 
rinas - aristokratas. Ką bendrą jis gali turėti su demokratais? 

- Bet... jeigu jis kilęs iš Setčemo merų dinastijos, vadinasi, 
gviešiasi Imperatoriaus sosto, ar ne taip? 

- Jie visada to siekė. Reičėlę dar prisimeni? Ji - to Andorino teta. 

- O tau neatrodo, jog tas žmogus nori tik pasinaudoti džoranu- 
miečiais ir jų padedamas pasiekti savo tikslų? 

- Jei taip, jis netrukus supras, jog žaidžia pavojingą Žaidimą. 
Juk džoranumiečiai turi savų tikslų, o Andorinas, susidėjęs su jais, 
gali kaip reikiant nusvilti nagus. Ir dar... - po pauzės pridūrė Haris. 
- Reičis ten susipažino su moterimi, kuri draugauja su Andorinu. 
Jis tikisi galėsiąs iš jos nemažai sužinoti apie tą žmogų. Na matai, 
viską sąžiningai tau papasakojau, kad po to nekaltintum manęs sla- 
pukavimu. 

Dorsa nusiminė. 

- Kokia dar moteris? 

- Kiek supratau, ji iš tų, kurios bendrauja su daugeliu vyrų. O 
tie... intymioje aplinkoje gali prišnekėti jai ko tik nori.. 

- Ach, iš tų... - Moteris dar labiau nusiminė. - Vargšelis. Kai 
pagalvoju, kad jis... 

- Na, ką tu? Reičiui jau trisdešimt, jis turi patirties. Pats išsiaiš- 
kins su ta moterimi. Ir su kitomis taip pat. Tu manai, - Haris afsi- 
duso, ir Dorsa pastebėjo, koks jis pavargęs, - man tai patinka? 

Moteris nežinojo, ką jam atsakyti. 

16 skyrius 


Namartis niekada nepasižymėjo mandagumu bei geromis ma- 
nieromis. O po penkiolikos konspiracinio darbo metų jis tapo dar 
labiau tulžingas bei sudirgęs. 

- Na ir ilgai tu terliojiesi, Andorinai, - susierzinęs pasakė jis ir 
pakilo. 

- Bet pagaliau viską sutvarkiau, - gūžtelėjo pečiais Andorinas. 

- Ir kur tas tavo žadėtasis jaunuolis? Na, kur jis? 

- Ateis laikas, ir pasirodys. 

- O kodėl ne dabar? 

Pašnekovas pakreipė galvą, tarsi rinkdamas tinkamus žodžius, 
ir staiga išpyškino: 

- Neketinu jo čia atvesti, kol neišsiaiškinsiu kai kurių aplinky- 
bių. Noriu Žinoti, ar seniai tu sumanei nusikratyti to Hario Seldono? 

- Seniai? Visada to troškau. Ar sunku suprasti? Turime teisę 
atkeršyti tam bjaurybei už tai, ką jis padarė su Džo-Džo. Ir apskritai 
- jis Ministras Pirmininkas, jau vien todėl jį reikia patraukti iš kelio. 

- Bet pirmiausia reikia ne jį pašalinti, o Imperatorių Kle-o-ną! 
Arba juos abu. 

- Kuo tau kliudo tas marionetė? 

- Namarti, juk tu ne vakar gimęs. Neketinau tau kalbėti apie 
savo interesus, nemaniau, jog esi idiotas. Tikėjausi, kad pats su- 
prasi. Manęs nedomina jūsų planai, jei jūs neketinate nuversti Im- 
peratoriaus. | 

Vadas nusikvatojo: 

- Vadinasi, aš neklydau. Seniai supratau, jog mes tau - tik prie- 
monė, laipteliai, kuriais ketini pakilti į Imperatoriaus sostą. 

- O tu ko tikėjaisi? 

- Vadinasi, aš kuriu planus, rizikuoju, o kai viskas bus padaryta 
- vaisiais naudosiesi tu? Nuostabu, tiesa? 

- Bet juk tu irgi neliksi tuščiomis rankomis. Bet kada galėsi ti- 
kėtis naujojo Imperatoriaus palaikymo... O jis visada liks tau dėkin- 
gas. Juk aš tapsiu nauja marionete, ar ne taip? 

- Tai tu apie tai svajoji? Tapti niarionete? 

- Aš svajoju tapti Imperatoriumi. Juk visada šelpiau jus pini- 
gais, siunčiau jums žmones. Padėjau atkurti jūsų organizaciją čia, 
Setčemne. Ir galiu netgi dabar viską atsiimti. 

- Aš taip nemanau. 

- Nori surizikuoti? Tik nemanyk, jog man galima grasinti, kaip 

Kaspalovui. Jei bent plaukas nukris nuo mano galvos, jūs tą pačią 
akimirką lėksite iš Setčemo. O ir kituose pasauliuose vargu ar bū- 
site sutikti išskėstomis rankomis. 

- Vadinasi, tu reikalauji nužudyti Imperatorių? 

- Aš nesakiau "nužudyti". Kalbėjau apie tai, kad jį reikia nuvers- 
ti. Tęsinį pats sugalvok. 

Pastarąją frazę Andorinas palydėjo tikrai karališkų gestu - ne- 
rūpestingu ir tuo pačiu maloningu, tarytum jis jau sėdėtų soste. 

- Ir tada tu tapsi Imperatoriumi? 

- Taip. 

- Ne, tu juo nebūsi. Tave nugalabys, bet aš nebūsiu prie šito 
prikišęs nagų. Leisk duoti tau keletą patarimų. Kai Kleonas bus nu- 
žudytas, iškils sosto paveldėjimo klausimas, ir Imperatoriaus gvar- 
diečiai vieną po kito puls naikinti Setčemo merų dinastijos atstovus. 
Tave pirmiausia nugalabys. O štai jei mes pašalinsime tik Ministrą 
Pirmininką, tavo gyvybei nekils jokios grėsmės. 

- Kodėl? 

- Ministrai Pirmininkai keičiasi... jie ateina ir išeina. Kas gali ži- 
noti, galbūt pats Kleonas jau pavargo nuo to Seldono ir surengė 
pasikėsinimą į jį? Mes pasirūpinsime paskleisti tokius gandus. Tuo- 
met Imperatoriaus gvardiją ištiks šokas, o mes, pasinaudoję sąmy- 
šiu, greitai sudarysime naują vyriausybę. Galbūt visi tik padėkos 
mums už Seldono galvą... 

- Jūs naują vyriausybę sudarysite, o ką įsakysite daryti man? 
Sėdėti ir laukti? Kiek laukti? Amžinai? 

- Ne. Tapęs Ministru Pirmininku, aš sugalvosiu, kaip susido- 
roti su Kleonu. Galbūt pavyks sutarti su jo gvardija ar paveikti sau- 
gumo tarnybą. Tada surasiu kokį nors būdą jį nuversti, o tu užimsi 
jo vietą. 

- Nejaugi? Kodėl būtent aš? 

- Tu dar nesupratai? - prisimerkė Namartis. 

- Tu grieži dantį prieš Seldoną. Ir štai jį nužudysi. Kuriems ga- 
lams tau dar rizikuoti ir jaudintis? Judu su Kleonu kaip nors susi- 
tarsite, o man teks tūnoti savo dvare ir toliau svajoti? O gal tu, rū- 
pindamasis savo saugumu, įsakysi mane nudėti? 

- Ne! - suriko Namartis. - Kleonas gimė valdovu, su juo neįma- 
noma susitarti. Jis juk garsiosios Entunų dinastijos atstovas! O tu at- 
eisi į sostą, kaip naujosios dinastijos atstovas, neprisirišęs prie jokių 
tradicijų. Kam tau jų laikytis? Sostas po tavimi siūbuos, kratysis, va- 
dinasi, tau reikės tvirtos atsparos. Tai būsiu aš. Klausyk, Andorinai, 

mūsų laukia ne santuoka iš meilės, kuri, beje, trunka ne ilgiau nei me- 
tus, o santuoka, grįsta nauda, interesais... Ji truks, kol mudu būsime 
gyvi. Todėl privalome pasitikėti vienas kitu. 

- Tuomet prisiek, kad aš tapsiu Imperatoriumi! 

- Kuriems galams prisiekinėti. Juk sakau - tu pats tinkamiau- 
sias kandidatas, ir aš norėčiau, kad po Kleono mirties kuo greičiau 
užimtum Imperatoriaus sostą. O dabar pasistenk kuo greičiau ma- 
ne supažindinti su tuo vaikinu. 

- Gerai, tik nepamiršk, kuo jis išskirtinis. Toks kvailelis idealis- 
tas. Nebijo pavojų, padarys, ką jam liepsi, neuždavinėja kvailų klau- 
simų, dažniausiai nemąsto. Ir kelia nepaaiškinamą pasitikėjimą. 
Turbūt jo auka lengvai užkibtų net tada, jeigu Planšas laikytų ran- 
koje blasterį. 

- Sunku tuo patikėti. 

- Pamatysi jį - ir iškart patikėsi, - pažadėjo Andorinas. 


17 skyrius 


-Rečis nuleido akis. Vieno žvilgsnio pakako - jaunuolis išsyk at- 
pažino Namartį. Taip, tai tas pats žmogus, su kuriuo prieš dešimtį 
metų jis susitiko Dalyje, kur paspendė Džoranumui spąstus. 

Per dešimtį metų Namartis beveik nepasikeitė. Pyktis bei ne- 
apykanta, regis, draskė jį iš vidaus, ir, kaip pasirodė Reičiui, įsigėrė 
jam į kraują. Veidas dar labiau sulysęs, pavargęs, juodi plaukai pra- 
žilę, plonos lūpos kietai sučiauptos, o juodos akys švyti kraupia 
ugnimi. 

Šitą jaunuolis pastebėjo iš pirmo žvilgsnio ir čia pat nusuko 
akis į šalį, nusprendęs, jog Namartis ne tas žmogus, kuriam patin- 
ka, kai Žiūri jam tiesiai į akis. 

Tačiau Namartis tiesiog rijo jaunuolį akimis... Jo veido išraiška 
nesikeitė. Jis liko vos pastebimai išsiviepęs. 

Atsisukęs į prie durų trypčiojantį Andoriną, Namartis prabilo 
tokiu tonu, tarsi Reičio čia apskritai net nebūtų: 

- Vadinasi, tai jis. 

Tas linktelėjo ir tyliai atsakė: 

- Taip, vade. 

- Vardas? - iškart be įžangų paklausė Namartis. 

- Planšas, sere. 

- Ar tiki mūsų planais? 

- Taip, sere, - atsakė jaunuolis, stengdamasis laikytis Andorino 
nurodymų. - Esu demokratas ir noriu, kad liaudis aktyviau daly- 
vautų vyriausybės darbe. 

Namartis pamerkė Andorinui akį. 

- Tikras oratorius... Ar pasirengęs rizikuoti dėl mūsų tikslo? - 
vėl paklausė jis Reičio. - Ar padarysi viską, ką liepsime? Neišsigąsi? 
Nesuabejosi? 

- Aš pasirengęs. Įvykdysiu bet kokį jūsų įsakymą. 

- Ar sodininkystėje ką nors išmanai? 

- Ne, sere, - sutriko Reičis. 

- Vadinasi, esi trantorietis, užaugęs po kupolu? 

- Gimiau Milimare, sere, o užaugau Dalyje. 

- Gerai, - linktelėjo Namartis ir pasakė Andorinui: - Išvesk jį ir 
palik tiems žmonėms, kurie ten laukia. Juo pasirūpins. O tu sugrįžk 
čia. Mudviem reikia pasikalbėti. | 

Sugrįžęs Andorinas pastebėjo, kaip pasikeitęs Namartis. Jo 
akys linksmai švytėjo, lūpos piktdžiugiškai išsiviepusios. 

- Andorinai, - pareiškė vadas, - tie dievai, apie kuriuos neseniai 
kalbėjomės, padeda mums labiau, nei galėjau tikėtis. 

- Juk sakiau, kad tas vaikinas mums tinka. 

- Jis tinka daug labiau nei tu manai. Turbūt prisimeni tą seną 
istoriją, Kaip ponas Seldonas, mūsų dievinamas dabartinis Minist- 
ras Pirmininkas, atsiuntė savo posūnį pas Džoranumą ir įviliojo jį į 
pinkles? Tadą Džoranumas nepaklausė mano patarimo. 

- Taip, - atsakė Andorinas. - Prisimenu tą istoriją. 

- Šitą vaikiną aš tik vieną,kartą mačiau, bet negalėjau pamiršti. 
Nejaugi manai, jog mane galima apgauti? Tai kas, kad praėjo dešimt 
metų, kad tas šelmis nusiskuto ūsus, apsiavė batus aukštais kulnais. 
Šitas tavo Planšas - ne kas kitas, o Reičis, Hario Seldono posūnis! 

Andorinas išblyško. Jam užėmė kvapą. 

- Ar tu įsitikinęs, vade? - pagaliau susitvardęs paklausė jis. 

- Taip pat, kaip ir tuo, jog tu dabar stovi priešais mane. Kaip ir 
tuo, jog tu atvedei čia aršiausią mūsų priešą. 

- Kas galėjo pagalvoti... 

- Nieko, nusiramink, - šyptelėjo Namartis. - Tai pats nuosta- 
biausias dykinėjančio aristokrato poelgis. Tau padėjo dievai. Jei ne- 
būčiau jo pamatęs, jis ir vėl būtų apsukęs mus aplink pirštą - būtų 
šnipinėjęs ir atskleidęs tėtušiui mūsų slaptus planus. Bet dabar jam 
nepavyks - jis mūsų rankose. 

Vadas džiaugsmingai patrynė rankas ir, kiek luktelėjęs, tarsi 
pats suvokęs, jog jam tai nebūdinga, staiga nusijuokė. 

18 skyrius 


- Planšai, turbūt mudu daugiau nepasimatysime, - pasakė Manela. 

- Kodėl? - paklausė iš dušo išėjęs Reičis. 

- Glebas Andorinas man uždraudė. 

- Bet kodėl? 

„Mergina gūžtelėjo pečiais. 

- Sako, jog tavęs laukia svarbi užduotis, ir nėra čia ko 
tinginiauti. Gal jis tau surado geresnį darbą? 

- Kokį darbą? Ar j Jis ką nors sakė? 

- Ne. Tik pasakė, jog tau teks keliauti į Imperatoriškąjį sektorių. 

- Šit kaip? Ir dažnai jis tau apie tokius dalykus užsimena? 

- Juk pats žinai, kaip būna... Kai vyras su tavimi lovoje, jis ple- 
pa nesustodamas. 

- Žinau, - pasakė jaunuolis, nors pats kaip tik visada tokiais atvejais 
stengėsi laikyti liežuvį už dantų. - Ir ką dar įdomaus jis pasakojo? 

- Na, ko prikibai? - kaprizingai suraukė kaktą mergina. - Apie 
tave jis dažnai klausinėja. 

- Ir ką tu jam apie mane pasakoji? 

- Nieko tokio. Tik sakau, jog esi labai mielas. Žinoma, nepripa- 
žįstu, kad patinki man labiau nei jis. Toks prisipažinimas man ge- 
ruoju nesibaigtų. 

Reičis apsirengė. 

- Vadinasi, vienas - į kairę, kitas - į dešinę? | 

- Turbūt taip. O gal Glebas dar pakeis nuomonę? Man taip no- 
rėtųsi pabuvoti Imperatoriškame sektoriuje. Jei jis pasiimtų mane 
drauge... Niekada tenai nebuvau. 

Reičis vos neprasitarė. Tačiau laiku susizgribo, atsikosėjo ir ištarė: 

- Aš taip pat. 

- Kalbama, jog tenai patys didžiausi namai, gausu įdomių vietų, 
puikūs restoranai. O gyvena tik turtuoliai. Norėtųsi su tokiais susi- 
pažinti. Glebas, tiesa, nėra koks nors skurdžius, bet vis tiek... 

- Na taip, iš manęs tau nėra ko tikėtis, - burbtelėjo Reičis. 

- Liaukis! Negalima visą laiką galvoti tik apie kredus. Bet... 
kartais tenka. Ypač kai pagalvoju, jog netrukus Glėbui atsibosiu. 

- Tu negali atsibosi, - pamėgino Reičis įsiteigti merginai ir stai- 
ga suvokė, jog pasakė teisybę. 

- Vyrai visada taip sako, - pajuokavo Manela. - Bet man su ta- 
vimi patiko, Planšai. Būk atsargus. Kas žino, gal kada nors dar su- 
sitiksime. 

Reičis linktelėjo ir staiga pajuto, jog nesuranda tinkamų žo- 
džių, kuriais galėtų išreikšti jį apėmusius jausmus. 

Jaunuolis pasistengė nukreipti mintis į kitus dalykus. Įdomu, 
ką sumanė Namarčio žmonės. Jei jau nusprendė išskirti jį su Mane- 
la, vadinasi, laukia rimti darbai. O jis dar nieko neišsiaiškino. Ir tas 
keistas klausimas apie sodininkystę... 

Ir tėvui nieko negalėjo perduoti. Po susitikimo su Namarčiu 
buvo sekamas kiekvienas jo žingsnis. Jokių galimybių su kuo nors 
susisiekti. Tai turbūt dar vienas artėjančios krizės požymis. Regis, 
artėja atomazga. | 

Be jeigu jis viską supras tik po to, kai jau bus šaukštai po pietų, 
jeigu perduos naujienas tada, kai jos jau nebebus naujienos, vadina- 
si, jis patyrė nesėkmę. 


19 skyrius 


Ta diena Hariui Seldonui buvo nerami. Iš Reičio jokios žinutės. 
Haris niekaip negalėjo suprasti, kas ten vyksta. 

Ir dar nežinia, ką sumanė piktadariai. 

Žinoma, jie neketino veikti atvirai. Tai turėjo būti kažkas gud- 
raus, subtilaus. Kažin, ar jie ryžtųsi pulti Rūmus - čia patikima ap- 
sauga. 

Tokios mintys nedavė Hariui ramybės nei dieną, nei naktį. 

Sužibo signalinė lemputė. 

- Ministre Pirmininke, ar antrai valandai jūs paskyrėte audienciją? 

- Kokia dar audiencija? 

- Pas jus atėjo Mandelis Gruberis, sodininkas. Jo rankose do- 
kumentas, patvirtinantis apie audienciją. 

Seldonas prisiminė. 

- Taip, taip. Tegul užeina. 

Iš tiesų Seldonas neturėjo laiko kalbėtis su sodininku, bet tiek 
to - teko nusileisti. Regis, Gruberis buvo dėl kažko sunerimęs. 

- Įeik, Gruberi, - šiltai pakvietė jis sodininką. 

Sodininkas priėjo prie stalo ir apmirė. Jo galva mėšlungiškai tir- 
tėjo, akys lapsėjo ir išsiblaškiusios bėgiojo po kabinetą. Turbūt žmo- 
gus niekada nebuvo tokiuose prabangiuose apartamentuose. Seldo- 
nas vos susitvardė neištaręs: "Na, kaip tau čia patinka? Tu jau at- 
leisk. Aš ir pats čia nelabai jaukiai jaučiuosi". 

Bet jis ištarė kitokius žodžius: 

- Kas atsitiko, Gruberi? Ko toks nelaimingas? Na, sėskis štai 
čia. Drąsiau, nebijok. 

- Oi ne, pone Ministre Pirmininke, ką jūs? Aš čia viską išterliosiu. 

- Nieko baisaus. Išterliosi - nesunku nuvalyti. Na štai. Šaunu. 
Pasėdėk, atsipalaiduok, susikaupk ir klok, kas nutiko. 

Sodininkas minutę tylėjo, o po to pratrūko: 

- Pone Ministre Pirmininke! Mane skiria vyriausiuoju sodinin- 
ku. Pats didysis Imperatorius man pasakė. 

 - Taip, taip, aš girdėjau. Bet tai neturėtų tavęs bauginti. Sveikinu 
tavė, gavus paaukštinimą. Galima sakyti, ir aš jaučiuosi prie to prisi- 
dėjęs. Papasakojau apie tą lemtingą įvykį Jo Didenybei Imperatoriui. 
Tu nusipelnei to paaukštinimo, Gruberi. Ir su savo pareigomis ne- 
sunkiai susidorosi. O dabar sakyk, kas tave taip sujaudino? 

- Pone Ministre Pirmininke, tai vis dėl tų naujų pareigų! Nesu- 
sidorosiu aš. Ir patirties tokios neturiu. 

- O mes įsitikinę, jog tikrai susidorosi. 

Gruberis ne juokais sunerimo: 

- Ir ką, ar turėsiu sėdėti kabinete? Nepratęs aš taip. Juk nega- 
lėsiu net į lauką išeiti, su savo žvėreliais, su augalėliais pabūti. Tai 
tas pats, kas sėdėti kalėjime. 

Seldonas išsprogino akis. 

- Ką tu kalbi, Gruberi? Niekas nevers tavęs ilgiau negu priklau- 
so sėdėti kabinete. Vaikštinėk sau po sodą kiek tinkamas, daryk ką 
nori. Keičiasi tik vienintelis dalykas - tau nereikės sunkiai dirbti. 

- Bet juk aš nebijau sunkaus darbo. Man patinka. Ir tikrai žinau, 
jog turėsiu kabinete tūnoti. Pakankamai prisižiūrėjau į vyriausiąjį so- 
dininką. Tik popieriai, potvarkiai... O mes, paprasti sodininkai, jam 
pranešdavome, kas darosi už kabineto sienų. Jis sodą per holovizi- 
ją stebėdavo, štai kokie reikalai! - išpyškino Gruberis su neslepia- 
mu pasišlykštėjimu. Arg; šitaip suprasi, kaip kas auga, kaip gyvena. 
Ne, Ministre Pirmininke, aš taip negaliu. | 

- Paklausyk, Gruberi, būk tu vyras. Ne viskas taip blogai. Po 
truputį priprasi. | 

Gruberis papurtė galvą. 

- O nuo ko man reikės pradėti, pone Ministre Pirmininke? Ne- 
trukus užplūs kaip skėriai tie visi nauji sodininkai! Ne, man galas. 
Nuoširdžiai jums sakau. Negaliu aš! - nelauktai pratrūko Gruberis. 
- Negaliu ir nenoriu! | 

- Puikiai tave suprantu - tu nenori šito darbo. Man irgi ne prie 
širdies Ministro Pirmininko darbas. Turbūt netgi Imperatoriui kar- 

tais pabosta būti Imperatoriumi. Tačiau mes visi Galaktikoje priva- 
lome dirbti, o darbas - ne visada tik malonumas. 

- Šitą aš suprantu, Ministre Pirmininke... šitą suprantu... Bet 
juk Imperatorius - jis juk Imperatoriumi gimė. O jums lemta būti 
Ministru Pirmininku, nes niekas kitas su tomis pareigomis geriau 
už jus nesusidoros. Bet čia visai kitas reikalas. Pas mus atsiras ko- 
kios penkios dešimtys sodininkų, kurie toms parei goms labiau tin- 
kami. Štai jūs papasakojote Imperatoriui, kaip aš mėginau jus išgel- 
bėti. O gal dar sykį užtarsite už mane kokį žodį. Pasakysite, jog 
man būtų didžiausia padėka, jei valdovas sugrąžintų mane į anks- 
tesnes pareigas. Noriu vėl būti paprastu sodininku. 

Seldonas atsirėmė į kėdės atlošą. Jis atrodė pavargęs. 

- Gruberi, patikėk manimi, jei galėčiau, būtinai perduočiau Im- 
peratoriui tavo prašymą, bet leisk kai ką tau pasakyti. Pasistenk 
mane suprasti. Vyriausybėje milijonai žmonių, kiekvienas priima 
kažkokius sprendimus, kiekvienas kartais klysta. Vieni dirba negai- 
lėdami savęs, išmintingai, kiti - nemokšiškai, o dar kiti - aplaidžiai. 
Neįmanoma visko sužiūrėti. Ar supranti mane, Gruberi? 

- Suprasti tai suprantu, tik nežinau, kuo aš čia dėtas. 

- Norėjau pasakyti, jog vienintelė vieta, kur Imperatorius iš tie- 
sų valdo - tai Rūmų teritorija. Čia jo žodis - įstatymas, ir visi, kas 
čia darbuojasi, privalo besąlygiškai jam paklusti. Jei pasakyčiau val- 
dovui: "Jūsų Didenybe, prašau atšaukti savo sprendimą dėl sodinin- 
ko Gruberio paskyrimo" - tai prilygtų prašymui išleisti mane į at- 
sargą. Atvirai sakau, Jis verčiau išmes manė lauk, nėgu atšauks są- 

- Vadinasi, nieko negalima padaryti? - pasmerktojo balsu ištarė 
Gruberis. 

- Deja, taip. Bet nesijaudink. Aš tau padėsiu, kuo salkiarins 
Atleisk, bet daugiau neturiu laiko... 

Gruberis pakilo. Rankose jis nervingai glamžė žalią sodininko 
kepurę. Jo akyse kaupėsi ašaros. 

- Dėkoju, Ministre Pirmininke. Suprantu, jūs padėtumėte... bet 
negalite: Jūs... geras žmogus, pone Ministre Pirmininke. 

Nuleidęs galvą, jis nutipeno prie durų. 

Seldonas palydėjo sodininką žvilgsniu, pakraipė galvą. Ir kaip 
jis gali išspręsti rūpesčius kvadrilijonų žmonių, gyvenančių dvide- 
šimt penkiuose Imperijos pasauliuose, jei nesugeba padėti vienam 
sodininkui, prašančiam jo pagalbos? 

Vienam vieninteliam Žmogui jo psichoistorija nepajėgi pagelbėti. 
Kaip tuomet su kvadrilijonu? | 

Seldonas liūdnai palingavo galva, pažvelgė į paskirtų audiencijų 
sąrašą ir apstulbo. Neįprastai garsiai, nesavu balsu jis išrėkė į aparatą: 
- Pasivykite sodininką! Kuo greičiau sugrąžinkite jį! 


20 skyrius 


- Kaip ten su tais naujais sodininkais? - sušuko susijaudinęs Sel- 
donas, vos tik Gruberiui įžengus į kabinetą. 

Pamiršo jam net pasiūlyti atsisėsti. 

Gruberis, lapsėdamas akimis, mikčiodamas išstenėjo: 

- N-naujais s-sodinkais? 

- Tu juk pats minėjai, jog užplūs nauji sodininkai. Kas jie tokie? 

Gruberį klausimas akivaizdžiai nustebino. 

- O kaipgi? Jei naujas vyriausiasis sodininkas, vadinasi, nauji ir 
visi kiti. Taip įprasta. 

- Aš nieko apie tai negirdėjau. 

- Kai praėjusį sykį buvo keičiamas vyriausiasis sodininkas, jūs 
dar nebuvote Ministras Pirmininkas. Galbūt jūsų tada net Tranto- 
re dar nebuvo. 

- Paaiškink, kaip tai suprasti. 

- Na, suprantate, sodininkų šiaip sau iš darbo neatleidžia. Vieni 
numiršta, kiti pasensta, tada juos išleidžia į pensiją... O kai pasikei- 
čia vyriausiasis sodininkas, tada daugelį išleidžia į pensiją ir pasiren- 
ka kitus... jaunesnius. Gal kas naujų idėjų turės, juk reikia viską 
keisti, tobulinti. Teritorija mūsų, pats žinote, bus gal kokie penki 
tūkstančiai kvadratinių kilometrų. Kiek metų reikia, norint viską 
pakeisti, sutvarkyti. O juk dabar man teks viskuo pasirūpinti Pra- 
"šau, pone Ministre Pirmininke, užtarkite už mane žodelį, paprašy- 
kite Imperatoriaus! - Gruberis vos gaudė kvapą. - Juk esate toks 
protingas... Prašau! 

Seldonas, regis, buvo kurčias sodininko maldavimams, jis su- 
simąstė, kaktą išvagojo gilios raukšlės. 

- O iš kur paima tuos naujus sodininkus? 

- Renkasi iš visų pasaulių. Norinčių netrūksta. Netrukus už- 
plūs. Prireiks nemažiau metų, kol... 

- Iš kur jie atvyksta? 

- Iš bet kur. Reikia tik, kad jie išmanytų sodininko darbą. Kiek- 
vienas Imperijos pilietis turi teisę išbandyti laimę. 

- Ar trantoriečiai irgi mėgina laimę? 

- Ne, iš Trantoro nieko nėra. Iš kur čia atsirasti sodininkams - 
skverai po kupolais, gėlės vazonuose, žvėreliai narvuose... Tranto- 
riečiai net nenutuokia, kas yra tyras oras, tikri upeliai, gyva gamta. 

- Gerai, Gruberi. O dabar klausykis manęs. Duosiu tau užduo- 
tį. Kiekvieną dieną atneši man sąrašą atvykstančių sodininkų. Kad 
būtų visi duomenys: vardas, pavardė, iš kur atvyko, registracijos 
numeris, išsilavinimas, darbo patirtis. Skirsiu tau pagalbininkus - 
žmones su technika, supratai? Tu kokiu kompiuteriu naudojiesi? 

- Pačiu paprasčiausiu, kad galėčiau stebėti augalus bei žvėrelius. 

- Aišku. Duosiu tau žmonės, kurie padarys viską, ko negalėsi 
tu. Tai labai svarbų. 

- O jeigu aš viską padarysiu... 

- Gruberi, ne metas dabar derėtis. Nuvilsi - nebūsi vyriausiuoju 
sodininku. Ir išeisi į atsargą be jokios pensijos. 

Kai tik durys paskui sodininką užsidarė, Seldonas suriaumojo 
į aparatą: 

- Atšaukti visas šios dienos audiencijas! 

Jis atsirėmė į kėdės atlošą. Kūnas suglebo, širdis pašėlusiai dau- 
žėsi. Galvos skausmas plūstelėjo it karšta banga. Šitiek šimtmečių 
buvo stiprinama Rūmų apsauga, aprūpinama visomis įmanomomis 
saugumo priemonėmis, tvarkoma signalizacija. 

O pasirodo, būdavo laikas, kai į teritoriją įleisdavo būrius neži- 
nia ko! Turbūt net klausimų jokių neužduodavo. Rūpėjo tik viena - 
ar žmogus išmano sodininkystę. 

Koks neapsakomas totalus bukumas! Seldonas pritrūko žodžių. 

Gerai, jei jis laiku suspėjo. O jei ne? O jeigu jau vėlu?! 


21 skyrius 


Andorinas pusiau prisimerkęs stebėjo Namartį. Šitas žmogus 
jam niekada nepatiko. Ypač dabar. Ir kodėl jis, Andorinas, karališ- 
kos kilmės žmogus, turi bendrus reikalus su kažkokiu karštakošiu 
išsišokėliu, paranoiku? 

Atsakymą Andorinas Ž žinojo, todėl i ir buvo priverstas kęsti vis- 
ką, netgi vado tauškalus apie tai, kaip prieš dešimtmetį jis atgaivino 
džoranumiečių judėjimą, kaip jį ištobulino. Viešpatie, kiek galima vis 
apie tą patį! O Namarčio fizionomija švytėjo piktdžiugiška šypsena, 
ir jis vis kalbėjo ir kalbėjo - dainingai, tarsi deklamuotų eiles: 

- Metų metais tobulinau ryšius, rezgiau voratinklius, nepaisyda- 

mas sunkumų bei nesėkmių kūriau organizaciją, užmečiau meškerę 
ant vyriausybės, visomis įmanomomis priemonėmis stengiausi su- 
kelti masių nepasitenkinimą valdžia... - Staiga jis nutilo. - O juk aš 
tau kokį šimtą kartų apie tai pasakojau. Turbūt pabodo klausytis? 

Andorinas nenoriai nusišypsojo. Pasirodo, vadas ne toks jau 
kvailas - supranta, koks yra nuoboda, bet, regis, negali tvardytis. 

- Taip, - pripažino Andorinas. - Jau šimtus kartų pasakojai. 

Liguistas raudonis nutvieskė Namarčio skruostus. Jis pasakė: 

- Bet šitaip galėjo tęstis amžinai, jei ne tas "ginklas", pačiu laiku 
patekęs į mano rankas. Nė piršto nepajudinau - pats jaunikaitis pas 
mane atėjo. 

- Dievai tau atsiuntė Planšą. 

- Teisingai. Netrukus bus atrenkami sodininkai Rūmų teritori- 
jai. Dalyvaus ir vyrai, ir moterys. Puiki priedanga mūsų kariams. 
Eisi ir tu su Planšu. Judu turėsite blasterius. 

- Mus iškart užfiksuos ir suims, - tingiai, neslėpdamas sarkaz- 
mo ištarė Andorinas. - Kur tai matyta - ateiti į Rūmų teritoriją su 
užtaisytais ginklais? 

- Niekas jūsų nesulaikys, - tarsi nepastebėjęs balse ironijos tęsė 
vadas. - Jus išeis pasveikinti koks nors Rūmų šulas. Šį sykį tai bus 
ne kas kitas, o pats Haris Seldonas. Taip, taip... didysis mūsų ma- 
tematikas. 

- Regis, tu tuo net neabejoji. 

- Aš esu įsitikinęs. Viskas sutvarkyta. Beveik paskutinę akimir- 
ką jis sužinos, jog naujų sodininkų sąraše yra jo posūnis. Taigi - 
strimgalviais išbėgs jo pasitikti. Vos tik Ministrui Pirmininkui pasi- 
rodžius, sūnelis prisitaikys į jį iš blasterio. Mūsų žmonės sukels 
triukšmą, pradės šaukti: "Išdavystė!" Tada Planšas pribaigs Seldo- 
ną, 0 tu nudėsi Planšą. Po to numesi ginklą ir pabėgsi. Aš tau padė- 
siu pasprukti. Viskas sutvarkyta. 

- O Planšą būtina žudyti? 

Vadas suraukė kaktą. 

- Koks čia klausimas? Kodėl viena žmogžudystė tau patinka, o 
kita ne? Ar nori, kad tas šnipas apie mus išpliurptų Imperijos val- 
džiai? Be to, viskas atrodys tarsi šeimyninis kivirčas. Pasistengsime 
visą šitą istoriją pasukti šeimyninių kampu. Priminsime tautai apie 
Kraugerio Imperatoriaus Manovelo laikus. Žmonės, suprantama, 
liks sukrėsti Žiauraus įvykio. Tai bus paskutinis lašas, perpildęs jų 
kantrybės taurę. Ir ko jie pareikalaus? Žinoma, naujos vyriausybės. 
O Imperatorius negalės jiems prieštarauti. Tada pasirodysime mes. 

Žinoma, ne iškart. Iš pradžių bus sudaryta kokia nors laikinoji vy- 
riausybė. Tačiau mes pasirūpinsime, kad ji žlugtų. Po to stosime į 
atvirą kovą, ištrauksime senus džoarnumiečių šūkius... Ir labai 
greitai aš tapsiu Ministru Pirmininku. | 

- O aš? 

- Tu tapsi Imperatoriumi. 

Andorinas numykė. 

- Kažkodėl nesitiki. Viskas tavo suplanuota, numatyta. Taip 
nebūna. Kas nors vis tiek pakiš koją. Ne, rizika nepamatuota. Tu 
tikiesi, jog Reičis nušaus tėvą, po to aš nušausiu jį. Kodėl būtent 
aš? Nejaugi neatsiras žmogaus, kuris šiuo atveju rizikuotų mažiau, 
negu aš? | 

- Galima tokį surasti, bet niekas kitas nesusidoros geriau už ta- 
ve. Bet kas gali paskutinę akimirką išsigąsti ir sprukti į krūmus. O 
tu šito nepadarysi - esi suinteresuotas asmuo. 

- Bet rizika milžiniška! | 

- Tr tikslas ne bet koks. Tu juk nori tapti Imperatoriumi? 

- O kuo tu rizikuoji, vade? Liksi čia, jaukioje, šiltoje vietelėje ir 
lauksi naujienų? 

Namartis net persikreipė. 

- Na tu ir kvailys! Ir koks iš tavęs bus Imperatorius? Manai, 
likęs čia, nerizikuoju? Jei viskas lėks velniop, jei ką nors iš mūsų 
žmonių sučiups, manai jie neišplepės? O ir tu pats nenutylėsi, vis- 
ką apie mane išklosi. Juk taip? Imperatoriaus apsaugininkai, žinai, 
kokie "švelnučiai"... 

O jei planas žlugs, manai jie manęs nesuras? Visą Trantorą iš- 
šukuos, o vis tiek sučiups. Aš daugiau už kitus rizikuoju, sėdėda- 
mas čia, kaip tu sakai, jaukiai bei šiltai. Tai tu nori būti Imperato- 
riumi ar ne? 

Andorinas tyliai atsakė: 

- Aš noriu būti Imperatoriumi. 

Ir sąmokslo mašina pradėjo suktis. 


22 skyrius 
Reičis pastebėjo jam rodomą išskirtinį dėmesį - Andorinas jį 
laikė atskirai nuo kitų sodininkų. Kandidatai buvo apgyvendinti vie- 


name iš Imperatoriškojo sektoriaus viešbučių. 
Cia buvo į ką pasižiūrėti ir su kuo pabendrauti - susirinko žmo- 

nės beveik iš penkiasdešimties skirtingų pasaulių. Tačiau Reičio 
prie jų neprileido 

"Kodėl?" - spėliojo jaunuolis. Tai jį slėgė. Apskritai, išvykus iš 
Setčemo, jo nuotaika buvo slogi, jis nuolat grūmėsi su depresija. 

Andorinas vilkėjo grubų kombinezoną ir mėgino atrodyti, kaip 
tikras darbininkas. Jam irgi teks suvaidinti sodininko vaidmenį, ruo- 
šiamame "spektaklyje". | 

Reičiui buvo gėda, kad jis niekaip negali suvokti būsimo vaidi- 
nimo esmės. Jis izoliuotas, negali su niekuo bendrauti, negali įspėti 
tėvo. 

Bet labiausiai jį glumino įkyrus Andorino rūpestis. Tas žmogus 
niekur nuo jo nesitraukė, vertė jį drauge maitintis. 

Kodėl? Gal todėl, kad jie abu buvo Manelos meilužiai? Jaunuo- 
lis nedaug žinojo apie Setčemo moralines nuostatas. Gal čia papli- 
tusi poligamija? Jeigu du vyriškiai gyvena su ta pačia moterimi, tur- 
būt tarp jų susiklosto ypatingi santykiai... broliški? 

Reičis nieko panašaus nebuvo girdėjęs, bet ko tik gyvenime ne- 
būna. 

Jis prisiminė Manelą ir pajuto, kaip jos ilgisi. Gal tai ir yra dep- 
resijos priežastis? Jie baigė pusryčiauti su Andorinu, ir jaunuolis 
pajuto, jog savijauta vis blogėja. Tai jau ne depresija, o tikra nevil- 
tis. O ypatingų priežasčių tarsi ir nėra. 

Manela! 

Mergina kalbėjo norinti pamatyti Imperatoriškąjį sektorių. Gal 
Andorinas patenkino jos norą? Reičį taip kankino nerimas ir liūde- 
sys, jog, negalėdamas tverti, jis staiga paklausė: 

- Pone Andorinai, ar jūs kartais neatsivežėte čia panelės Mane- 
los Diubankua? 

Andorino akys iššoko ant kaktos. Jis garsiai nusijuokė. 

- Manelos? Manai, ji ką nors išmano apie sodininkystę? Ne, 
drauguži. Ji iš tų moterų, kurios sukurtos tik malonumams. Nieko 
kito nemoka. O kodėl tu klausi? 

Jaunuolis gūžtelėjo pečiais. 

- Nuobodu čia. Todėl pamaniau... 

Andorinas kurį laiką įdėmiai Žiūrėjo į vaikiną, po to pasakė: 

- Nejaugi tau ne vis tiek, su kokia moterimi lovoje vartytis? 
Manelai juk tinka bet koks vyriškis. Ji nesirenka. Nieko... Kai vis- 
kas pasibaigs, turėsi daugybę moterų. 

- O kada tai pasibaigs? 

- Greitai. Bet tavęs laukia svarbus darbas. 

Andorinas įdėmiai stebėjo pašnekovą. 

- Svarbus? Maniau, būsiu paprastas sodininkas... 

Jo balsas nuskambėjo abejingai, be jokio jaudulio. 

- Ne, Planšai, nebūsi paprastas sodininkas. Duosime tau blasterį. 

- Ką tokį? 

- Blasterį. 

- Niekada net rankose nesu tokio laikęs. 

- Nesijaudink, viskas paprasta. Pakeli. Prisitaikai. Spusteli 
mygtuką. Ir kai kas lavonas. | 

- Nemoku žudyti. 

- Sakeisi esąs vienas iš mūsų ir bendram labui padarysiąs viską. 

- Nemaniau, kad reikės žudyti. 

Reičiui būtina buvo nuslėpti, kad jis apmąsto Andorino žo- 
džius. Bet vis dėlto... Kodėl jis turėtų šaudyti? Ką jie sumanė? Ar jis 
turės galimybę įspėti apsaugą? i 

Andorino veidas pasikeitė - jis tapo ledinis. 

- Tu privalai nužudyti. 

Reičis sutelkė visas jėgas. 

- Ne, aš nieko nežudysiu. Ir taškas. 

- Planšai, - tvirtai pareiškė Andorinas. - Tu padarysi viską, ką 
tau įsakys. | | 

- Taip, bet nežudysiu. Kaip jūs mane priversite? 

- Įsakysiu - ir viskas. 

Reičio galvoje painiojosi mintys. Kodėl Andorinas toks įsitikinęs? 

- Ne, - papurtė galvą jaunuolis. 

- Nekvailiok, vaikine, mes tau pripumpavome vaistų. Neveltui 
drauge su tavimi valgau - stebiu, kad viską sušlamštum. Taip reikia. 

Reičis pajuto, kaip gerklę suspaudė baimė. Jis viską suprato. 

- Desperino?! 

- Būtent. O tu nuovokus, vaikine. 

- Bet juk tai... draudžia įstatymas! 

- Žinoma. Ir žmogžudystę taip pat draudžia. 
trankvilizatoriaus darinys. Tas preparatas sukelia nusivylimą, su- 
trikdo asmenybės orientaciją. 

Tarsi perskaitęs jaunuolio mintis, Andorinas paaiškino: 

- Jis sukelia neviltį. Juk tu dabar jauti beviltiškumą? 

- Ne, - sušnabždėjo Reičis. 

- Klausyk, pakaks juokauti. Namartis tave atpažino, nors tu ir 
be ūsų. Tu juk Reičis Seldonas... Ir, man įsakius, turėsi nudėti sa- 
vo tėvą. 

- Visų pirma nudėsiu tave... - sumurmėjo jaunuolis. 

„Jis lėtai pakilo. Nejaugi nesusidoros? Nesvarbu, jog Andorinas 
aukštesnis už jį, bet juk ne milžinas. Tokį viena ranka pusiau galima 
perlaužti. Bet, vos tik Reičis atsistojo, jam apsvaigo galva. Jis pa- 
mėgino ją pasukioti, tačiau tai negelbėjo. Viskas susiūbavo ir ėmė 
plaukti. 

Andorinas taip pat pakilo, žengė žingsnį atgal. Dešinė jo ranka 
slystelėjo į kišenę ir išniro su ginklu. 

- Nesu kvailas, - išsiviepęs pareiškė jis. - Dėl viso pikto pasiė- 
miau. Žinau, jog esi puikus imtynininkas, tačiau mudu nesigalynė- 
sime. - Jis pažvelgė į ginklą. - Tai ne blasteris. Tai neuroninė 
šmaikštis. Negaliu tavęs pasiųsti į aną pasaulį, kol neatlikai užduo- 
ties. Tačiau taip gausi į kairį petį, jog visam gyvenimui prisiminsi. 
Pragariškas skausmas. 

Reičis, kuris tuo metu artinosi prie Andorino, staiga sustojo. 
Jam tebuvo dvylika, kai jis savo kailiu patyrė, kas yra neuroninė 
šmaikštis. Vieno karto pakako - tikrai visą gyvenimą nepamirš. 

- Na štai, viskas gerai. Protingas berniukas, - pagyrė jį Ando- 
rinas. - Atsimink, aš su tavim nesiterliosiu. Tik dešinę ranką reikia 
pasaugoti; ja turėsi laikyti blasterį. O dabar sėskis. Ir daugiau šitaip 
nejuokauk. Vadinasi, teks tau, drauguži, dar pasistiprinti desperinu. 
Turbūt per maža buvo dozė. 

Reičis pajuto, kaip preparato sukelta desperacija jį apima vis 
labiau ir labiau. Burna išdžiūvo, akyse dvejinosi, jis negalėjo ištar- 
ti nė žodžio. 

Reičis suvokė tik viena: jis privalo padaryti tai, ką jam įsakys 
Andorinas. 


23 skyrius 


- Ne! - įtūžęs suriko Haris. - Dorsa, tu ten visai nereikalinga. 

Bet žmona žiūrėjo į jį tvirtai ir ryžtingai. 

- Tuomet aš ir tavęs neleisiu. 

- Bet aš privalau tenai eiti. 

- Nieko tu neprivalai. Pagal tradiciją juos turi sutikti vyriausia- 
sis sodininkas. 

- Taip. Bet Gruberis nesusidoros. Tr nuotaika jo klaiki. 

- Vadinasi, reikia pasiųsti ką nors iš padėjėjų. Arba tegul eina 
ankstesnis vyriausiasis sodininkas. 

- Jis serga. Be to... - Haris kiek sutriko. - Tarp atvykusių so- 
dininkų yra ir trantoriečių. Jų dvylika. Nežinia, ką jie čia veikia. 
Turiu sąrašą. 

- Vadinasi, juos reikia sulaikyti. Tai paprasta. Kam tu viską ap- 
sunkini? L 

- Mes juk nežinome, kodėl jie čia. Kažkas vyksta... Ne, aš ne 
tą norėjau pasakyti. Jie daug ką gali. Variantų daug, nežinia, ką jie 
sumanė. Žinoma, mes juos areštuosime, bet prieš tai turiu kai ką 
sužinoti. 

Supranti? Reikia nieko nepraleisti, visus tikrinti. Be to... 

Seldonas staiga nutilo, ir Dorsa jį paskubino: 

- Na, dėstyk, kas dar "Be to"? 

Drebančiu balsu Seldonas sušnabždėjo: 

- Vienas iš tų dvylikos - Reičis. Jis pasivadino Planšu. 

- Kas?! 

- Ko tu stebiesi? Juk pats išsiunčiau jį į Setčemą, kad įsijungtų 
į džoranumiečių judėjimą. Ir jam pavyko. Aš juo tikiu. Jei jis čia, 
tikriausiai turi kokį nors planą, galbūt žino, kaip įkišti pagalį į ratus. 
O aš noriu būti įvykių centre. Noriu matyti sūnų ir, jei prireiks, jam 
padėti. 

- Jei nori jam padėti, pastatyk prie tų atvykusių sodininkų pen- 
kiasdešimt apsaugininkų. Iš abiejų pusių. 

- Ne. Tai nepadės. Gvardiečiai bus tenai, bet bus pasislėpę. 
Apsimetėliams sodininkams reikia suteikti galimybę atsiskleisti, jų 
rankos turi būti laisvos. Tik taip sužinosime jų planus. Svarbiausia 
- laiku juos sustabdyti. O tada areštuosime. 

- Tai rizikinga. Ir visų pirma - Reičiui. 

- Kartais tenka rizikuoti. Yra svarbesnių dalykų negu kieno 
nors gyvybė, Dorsa. | 

- Tai Žiauru! 

- Manai, aš neturiu širdies? Tačiau, netgi jei mano širdžiai lemta 
nustoti plakus, pirmiausia aš galvosiu apie psichois... 

- Nereikia! - sustabdė jį žmona ir nusisuko. Jai buvo neapsako- 
mai skaudu. | 

- Aš viską suprantu, - švelniai ištarė Haris. - Bet tau tenai nega- 
lima. Tavo pasirodymas bus toks netikėtas, jog sąmokslininkai gali 
įtarti... Jie gali atsisakyti sumanymo. Dorsa, - pridūrė jis. - Tu sa- 
kai, jog tavo pareiga mane ginti. Pati puikiai supranti, jog tai svar- 
biau negu ginti Reičį. Gindama mane, tu tuo pačiu gini ir psichois- 
toriją. Ir visą žmoniją. Tai labai svarbu. Iš psichoistorijos žinau, jog 

privalau bet kuria kaina išsaugoti mūsų centrą. Būtent tai ir noriu 
padaryti. Supranti? 

- Suprantu, - sušnabždėjo Dorsa ir apsisukusi nuėjo. 

"Tikiuosi, aš teisus", - pagalvojo Seldonas. 

Jei jis klysta, Dorsa jam niekuomet neatleis. Ir jis pats sau ne- 
atleis. O tada teprasmenga psichoistorija ir visa kita. 


24 skyrius 


Pretendentai į sodininkus išsirikiavo lygiomis eilėmis - kojos 
pečių plotyje, rankos už nugaros, visi su žaliais, erdviais kombine- 
zonais plačiomis kišenėmis. Neatskirsi, kur vyras, kur moteris, ne- 
bent pagal ūgį. Plaukai paslėpti po gobtuvais. Apskritai sodininkai 
turėjo trumpai kirptis, jiems buvo draudžiama nešioti ūsus bei barz- 
das. Nors niekas negalėjo pasakyti, kodėl taip yra. Tokia tradicija 
- ir visas atsakymas. O tradicijos ne visada protingos, pasitaiko ir 
kvailų. 

Priešais sodininkus stovėjo Mandelis Gruberis su savo padėjė- 
jais. Gruberis visas drebėjo ir nenustodamas mirksėjo. 

Haris Seldonas kietai sučiaupė lūpas. Kad tik Gruberis išspaus- 
tų iš savęs bent pasisveikinimą. Perbėgęs akimis per sodininkų ei- 
les, Seldonas išsyk surado sūnų. Jo širdis suvirpėjo. Štai jis, Reičis, 
stovi pirmoje eilėje, įsitempęs, žiūri tiesiai priešais save. Net nemė- 
gina susitikti su tėvu žvilgsniu, tarsi apskritai jo nepažintų. "Gerai, 
- pagalvojo Haris. - Ir nereikia. Šauniai laikosi vaikinas". 

Štai Gruberis išlemeno nerišlų pasveikinimą, ir prabilo Seldo- 
nas. Pirmiausia jis atsistojo priešais Gruberį, kiek pasilenkė ir pasa- 
kė jam: 

- Dėkoju jums, vyriausiasis sodininke. Ponios ir ponai, Impe- 
ratoriaus sodininkai. Jūsų laukia rimtas bei atsakingas darbas. Jūsų 
pečius užguls rūpesčiai, būsite atsakingi už vienintelės, esančios po 
atviru dangumi Galaktikos Imperijos Trantoro sektoriaus salelės 
grožį. Būtent jums teks pasirūpinti, kaip išsaugoti išskirtinį ir nepa- 
kartojamą gamtos kampelį, nuostabiausią visoje Imperijoje. 

Jums vadovaus Mandelis Gruberis. Jis netrukus taps vyriau- 
siuoju sodininku. Apie visus jūsų poreikius, taip pat apie jūsų pasiū- 
lymus jis praneš man, o aš, iškilus reikalui, pranešiu Jo Didenybei 
Imperatoriui. Vadinasi, nuo Imperatoriaus sosto jus skirs tik trys 
laipteliai ir jūs, galiam sakyti, būsite Jo Didenybės matymo lauke. 

Esu įsitikinęs, jog valdovas ir dabar mus stebi per Mažųjų Rūmų 
langą - štai jie, ar matote? Štai tas pastatas po skaidriu kupolu - as- 
meninė Jo Didenybės rezidencija. Jis Žiūri į mus ir džiaugiasi. 

Bet pirmiausia jūsų laukia apmokymai. Jų metu susipažinsite 
su Rūmų teritorija, suprasite, ką čia reikia daryti. Jums teks... 

Tardamas šiuos žodžius, Seldonas priėjo prie pat sūnaus. Tas 
sustingo pradinėje pozoje stiklinėmis akimis. 

Seldonas visomis išgalėmis stengėsi neatrodyti pernelyg gera- 
širdžių. Staiga jis susiraukė. Žmogus, stovėjęs Reičiui už nugaros, 
pasirodė jam labai pažįstamas. Visai neseniai Haris matė jo holog- 
rafinį portretą. Ar tai ne Glebas Andorinas iš Setčemo? Jis globojo 
Reičį Setčeme. Ką jis čia veikia? 

Andorinas pastebėjo Seldono žvilgsnį. Jo lūpos suvirpėjo, išta- 
rė kažkokį trumpą žodį. Iš už nugaros išniro dešinė Reičio ranka. 
Joje buvo suspaustas blasteris. Tuo pat metu sužibo blasteris ir 
Andorino rankoje. 

Seldonas pakraupo. Kaip jie galėjo įsinešti ginklus į Rūmų teri- 
toriją? Prasidėjo panika, pasigirdo riksmai: "Išdavystė! Išdavystė!" 
Žmonės puolėsi bėgti kur akys veda. | 

Seldonas abstulbęs žiūrėjo į blasterį sūnaus rankoje, nutaikytą 
tiesiai į jį. O Reičis žiūrėjo į Harį taip, tarsi neatpažintų tėvo. Haris 
suprato, jog sūnus netrukus paleis šūvį... pajuto esantis per plau- 
ką nuo mirties. 


25 skyrius 


Seldonas puikiai žinojo, kaip veikia blasteris. Tylus, atodūsį 
primenantis garsas, ir iš aukos lieka tik šlapia vieta. 

Jis suvokė, jog mirs anksčiau, negu išgirs šį garsą, todėl nuste- 
bo, išgirdęs kažką panašaus į atodūsį. Netikėdamas savo akimis, 
Haris apčiupinėjo save nuo galvos iki kojų. 

Nejaugi jis gyvas? 

Reičis vis taip pat stovėjo priešais, sustingęs su į jį nutaikytu 
blasteriu. Jaunuolis nejudėjo, jis priminė išjungtą automatą. 

Už Reičio nugaros, kraujo klane raitėsi tai, kas liko iš Andorino, 
o šalia jo stovėjo sodininkas su blasteriu rankoje. Staiga jis nusime- 
tė gobtuvą. Tai buvo trumpai apsikirpusi jauna moteris. 

Drąsiai pažvelgusi į Seldoną, ji ištarė: 

- „Jūsų sūnus mane pažįsta Manelos Diubankua vardu. Esu 

saugumo tarnybos karininkė. Ar pasakyti savo registracinį numerį, 
pone Ministre Pirmininke? 

- Nereikia... - vos išstenėjo Seldonas. Čia jau pasirodė Impera- 
toriaus apsauga. - O mano sūnus? Kas jam?! 

- Manau, jis paveiktas desperino, - paaiškino moteris. - Nesi- 
jaudinkite. Jį galima pašalinti iš organizmo. Atleiskite... - Ji žengė 
pirmyn ir paėmė iš Reičio rankos ginklą, - kad anksčiau neįsikišau. 
Buvau priversta laukti atomazgos, bet vos nepavėlavau. 

- Aš taip pat. Reičį reikia nuvežti į Rūmų ligoninę. 

Staiga iš Mažųjų Rūmų pasigirdo prislopintas triukšmas. Seldo- 
nas pamanė, jog valdovas 1š tiesų stebėjo įvykius pro langą. Jei taip, 
jis turbūt visai įsiuto. 

- Prašau pasirūpinti mano sūnumi, panele Diubankua, - paprašė 
Haris. - Turiu pasimatyti su Imperatoriumi. 

Aplenkdamas minią žmonių, Seldonas be jokių skrupulų įsiver- 
žė į Mažuosius Rūmus. Kleonas vis tiek įsiutęs - nėra ko prarasti. 

Tačiau viduje, ant pusiau apvalių laiptų, apsuptas sutrikusių so- 
dininkų, gulėjo Kleono Pirmojo, Jo Didenybės Galaktikos Impera- 
toriaus, kūnas. Tik pagal karališką mantiją ir buvo galima atpažinti, 
kas tapo šūvio auka. Apimtas siaubo, prisišliejęs prie sienos, susi- 
rietęs stovėjo ne kas kitas, o Mandelis Gruberis. 

Seldonas priėjo prie sodininko, pasilenkė, pakėlė nuo grindų 
blasterį. Akivaizdu, jog tai buvo Andorino blasteris. 

Haris pašnibždomis ištarė: 

- Ką tu padarei, Gruberi? 

Gruberis, sunkiai tardamas žodžius, pradėjo raudoti: 

- Visi ten... bėgiojo... rėkavo. Pamaniau... niekas net nesuži- 
nos. Pamanys, jog... kas nors kitas... nužudė Imperatorių. Bet po 
to...nespėjau pabėgti. 

- Bet kodėl, Gruberi? Kodėl?! 

- Nenorėjau būti vyriausiuoju sodininku... - išvebleno jis ir ne- 
teko sąmonės. 

Seldonas, apimtas siaubo, spoksojo į jį. 

Štai kaip viskas baigėsi. Jis gyvas. Reičis taip pat. Andorinas nu- 
šautas, džoranumiečių pogrindis tikrai bus susektas ir likviduotas. 

Kaip ir nurodo psichoistorija, centras išsaugotas. 

Ir vis dėlto šitas nelaimingas žmogus... dėl stebėtinai trivialios 
priežasties - tokios trivialios, jog analizėje bei prognozėse ji net ne- 
buvo numatyta, nužudė Imperatorių. 

"Ir ką gi mums dabar daryti? - apimtas nevilties galvojo Seldo- 
nas. - Kas dabar bus?" 

TREČIA DALIS 
DORSA VENABILI 


Dorsa Venabili... Daugelį momentų iš Hario Seldono gyveni- 
mo galima pavadinti legendiniais, jie nėra tikslūs. Beveik neįma- 
noma sudaryti nepriekaištingą, paremtą faktais šio žmogaus biog- 
rafiją. Tačiau turbūt didžiausia paslaptimi buvo apgaubta Seldo- 
no žmona, Dorsa Venabili. Duomenų apie šią moterį išliko labai 
nedaug. Tiksliai žinoma, kad ji gimė Cinoje. Po to dirbo Tranto- 
re, Strilingo Universiteto istorijos fakultete. Tenai susipažino su 
Hariu Seldonu ir tapo neatskiriama jo palydove. Jų sąjunga tru- 
ko dvidešimt aštuonerius metus. Jos gyvenimas, taip pat kaip ir 
Hario Seldono, gausus prasimanymų. Sklando neįtikėtini pasako- 
jimai apie nepaprastą šios moters fizinę jėgą bei jos įniršį. Turbūt 
dėl to ją praminė Tigre. Bet staigus Dorsos dingimas dar paslap- 
tingesnis negu atsiradimas. Vienu metu jos nebeliko, ir niekas ne- 
žino, kur ji dingo. 

Jos istorikės kvalifikaciją patvirtina išlikę darbai apie... 


GALAKTIKOS ENCIKLOPEDIJA 


1 skyrius 


Vandai buvo jau beveik aštuoneri (skaičiuojant standartiniu 
Galaktikos laiku). Baisi koketė, tikra mažoji ledi. Tankūs kaštoniniai 
plaukai, žydros akys, kurios, mergaitei augant vis tamsėjo. Turbūt 
galiausiai jos pasidarys rudos, kaip tėvo. 

Pastarosiomis dienomis mergaitės galvoje sukosi vienas skai- 
čius - šešiasdešimt. 

Baisus skaičius! Toks didžiulis! Netrukus senelio gimtadienis. 
Jam sukaks šešiasdešimt, o juk tai šitiek daug! Be to, praėjusią nak- 
tį mergaitė susapnavo blogą sapną... 

Vanda nusprendė susirasti mamą ir pasiklausti, ką galėtų reikšti 
toks sapnas. 

Mama kaip tik buvo pas senelį ir kalbėjosi su juo apie artėjantį 
gimtadienį. Mergaitė sutriko. Jai buvo nepatogu klausinėti apie sap- 
ną, girdint seneliui. | 

Moteris pastebėjo dukros sumišimą. 

- Minutėlę, Hari, - pasakė ji. - Tik sužinosiu, kas neduoda 
Vandai ramybės. Na, kas tau, mažylė? 

"Vanda truktelėjo mamą už rankos. 

- Ma, aš tau paskui pasakysiu. Tik tau vienai. 

Manela nusišypsojo, atsisuko į Seldoną. 

- Matai, Hari, kaip anksti tai prasideda. Savas gyvenimas, savi 
sunkumai. Vaikeli, ar eisime į tavo kambarį? 

- Taip, mama, - ištarė Vanda. Buvo akivaizdu, jog mergaitei iš- 
kart palengvėjo. 

Susikibusios už rankų, jos nuėjo į vaikų kambarį. Manela pa- 
klausė: 

- Na, tai kas gi nutiko? 

- Tai dėl senelio, mama, 

- Dėl senelio? Niekada nepatikėsiu, kad jis tave galėjo nu- 
skriausti. 

- Jis ne... - Vandos akyse pasirodė ašaros. - Ar jis mirs? 

- Tavo senelis? Iš kur dabar tokios mintys? 

- Bet jam netrukus bus šešiasdešimt. Jis toks senas. 

- Nieko panašaus. Žinoma, jis nebejaunas, bet dar nesenas. 
Žmonės išgyvena iki aštuoniasdešimties... net iki šimto. Mūsų se- 
nelis dar toks stiprus ir sveikas. Jis dar ilgai gyvens. 

- Ar tu tikrai žinai? - kūkčiojo mergaitė. 

Manela apkabino dukrelę, pažvelgė jai tiesiai į akis. 

- Paklausyk, Vanda, kada nors mes visi mirsime. Pameni, aš 
tau jau sakiau apie tai? Tačiau kol tas "kada nors" dar toli, neverta 
dėl to sielotis, - švelniai kalbėjo moteris, šluostydama mergaitės vei- 
du riedančias ašaras. - Senelis dar ilgai gyvens. Tu užaugsi, turė- 
si savo vaikų, o jis vis dar bus gyvas. Pamatysi. O dabar eime. 
Noriu, kad pati pasikalbėtum su seneliu. 

Vanda linktelėjo. | 

Kai jiedvi sugrįžo, Seldonas pažvelgė į anūkę ir paklausė: 

- Tai kas atsitiko, Vanda? Ko tu susijaudinai? 

Mergaitė papurtė galvą. 

Haris pažvelgė į Manelą: 

- Kas jai? 

- Tegul pati pasako. | 

Seldonas įsitaisė krėsle ir delnu patapšnojo sau per šlaunis. 

- Atejk čia, Vanda. Sėskis ir papasakok man, kokia bėda tave 
ištiko. 

Vanda susirangė seneliui ant kelių. Ji vis dar kūkčiojo ir trynė 
delnais akis. 

- Man baisu, - sumurmėjo ji. 

- Na jau. Nereikia bijoti. Pasakok viską savo seneliui, 

Vanda vėl apsipylė ašaromis. 

- Taip... Seneli, tu jau senas! 

- Na, žinoma. Man jau šešiasdešimt, mažyle. 

Jis stipriai apkabino anūkę, prisiglaudė ir pasilenkęs sušnabždėjo: 

- Ir pats nelabai tuo džiaugiuosi. Žinai, kaip aš tau pavydžiu - 
tau dar nėra net aštuonerių. 

- Seneli, tavo visi plaukučiai žili... 

- Na, jie ne visada tokie buvo. Tik neseniai pražilau. 

- Jei plaukai žili, vadinasi, greitai mirsi... 

Seldonas apstulbo. 

- Kas čia atsitiko? - paklausė jis Manelos. 

- Neturiu supratimo, kas čia jai staiga užplaukė. 

- Sapnavau blogą sapną, - išlemeno Vanda. 

Haris atsikosėjo. 

- Na, Vanda, ką reiškia "blogas sapnas"? Kartais kiekvienas iš 
mūsų susapnuojame ką nors nemalonaus. Ir nieko čia baisaus. Už- 
tat kaip smagu, kai nubundi ir supranti, jog viskas gerai, o tai buvo 
tik sapnas. | 

- Bet aš sapnavau, jog tu mirsi! - ištarė mergaitė. 

- Suprantu, vaikeli. Tai nieko nereiškia. Nagi, pažvelk į į mane. 
Aš toks sveikas, linksmas, stiprus. Štai žiūrėk - šypsausi. Negi esu 
panašus į mirštantį? Ar panašus? 

- N-ne... 

- Na, štai. O dabar eik žaisti ir pamiršk visas šitas kvailystes. 
Netrukus mano gimtadienis, ir mes visi šauniai pasilinksminsime. 
Na, eik į savo kambarį, mažyle. 

Vanda nusišypsojo pro ašaras ir išėjo, o Manela pasiliko. 


2 skyrius 


- Kaip manai, iš kur tokios mintys? - paklausė Seldonas marčios. 
- Gali būti iš bet kur... Ji turėjo augintinį. Ir pameni, gyvūnėlis 
mirė? Vienos jos draugės tėtis žuvo... Aš jau nekalbu apie tai, ko ji 
per holoviziją prisižiūri kiekvieną dieną. Juk negalima auginti vaiko, 
paslėpus po gaubtu, kad jis nieko nežinotų apie mirtį. Neketinu nie- 
ko nuo Vandos slėpti. Ji turi suvokti, jog mirtis - natūralus dalykas. 

- Manela, aš nekalbu apie mirtį apskritai. Nesuprantu, kodėl ji 
staiga prabilo apie mano mirtį. 

Manela sutriko. Seldonas jai buvo brangus. "Viešpatie, kaip 
švelniau jam pasakyti, kad jis neįsižeistų?" - pagalvojo moteris. Bet 
pasakyti būtinai reikėjo. 

- Hari, - ištarė moteris. - Nepyk, bet tu pats kaltas. 

- Aš? | 

- Žinoma, tu! Pastaruoju metu nuolat kalbi apie tai, jog tau jau 
šešios dešimtys ir skundiesi, koks tu senas. Ir jubiliejaus šventę ren- 
giame tik tam, kad tu nusiramintum ir pakeistum savo nuomonę. 

- Manai, jog sulaukęs šešiasdešimties kas nors džiaugiasi? - sų- 
murmėjo Haris. - Palauk! - jis juokais pagrasė marčiai pirštu. - Su- 
lauksi mano metų, pati pamatysi. 

- Jei pavyks sulaukti, pamatysiu. Bet nereikia nuolat apie tai 
kalbėti. Tai baugina mergaitę. Ji tokia jautri. 

Haris atsiduso, pakraipė galvą. 

- Atleisk, Manela, tačiau man iš tiesų nelinksma. Pažiūrėk į ma- 
no rankas. Visos nusėtos senatvinėmis dėmėmis, netrukus sunkų 
bus jas lankstyti. O koks tvirtas buvau. Imtynininkas. Dabar bet 
koks vaikas mane vienu pirštu iš kojų išverstų. 

- Nesuprantu, kuo tu skiriesi nuo kitų savo bendraamžių? Sme- 
geninė puikiai veikia... Juk pats visada mėgai kartoti, jog tai svar- 
biausia. 

- Žinau, bet kūno būsena man nepatinka. Ir tai mane liūdina. 

Moteris supratingai linktelėjo ir kiek ironiškai pasakė: 

- Suprantama, juk Dorsa, regis, visai nesensta. 

- Na taip, taip... Štai aš ir mąstau... - susinervino Haris ir nu- 
suko akis į šalį. 

Buvo akivaizdu, jog ši tema jam nelabai maloni. 

Manela žiūrėjo į jį. Moteris atrodė susirūpinusi. Hario bėda ta, 
kad jis nesupranta vaikų. Beje, ir apskritai žmonių. Net keista, kaip 
jam pavyko dešimtį metų išbūti Ministro Pirmininko pareigose, kai 
jis šitaip nepažįsta Žmonių. 

Suprantama, juk jis visa galva pasinėręs į savo psichoistoriją. 
Jam rūpi kvadrilijonų žmonių likimai, 0 konkretus Žmogus nėra 
gatvėje, kai vaikinui jau buvo dvylika, o kitų vaikų net iš arti nema- 
tė. Dabar jis turi anūkę Vandą, kuri seneliui - tikra mįslė. Turbūt to- 
kia ir liks. 

Manela galvojo apie Harį, buvo pasirengusi apginti jį nuo jam 

svetimo išorinio pasaulio. Turbūt tai buvo vienintelė problema, dėl 
kurios jiedvi su Dorsa sutarė - abi buvo pasirengusios ginti Seldoną. 

Prieš dešimtį metų Manela išgelbėjo Hario gyvybę. Dorsos re- 
akcija buvo keista - jai pasirodė, jog mergina pažeidė jos, kaip Žmo- 
nos ir Hario apsaugininkės, teises. Dorsa lig šiolei neatleido Mane- 
lai. Seldonas taip pat kažkuria prasme išgelbėjo Manelos gyvybę. 

Ji užsimerkė ir viską taip tiksliai prisiminė, tarsi tai būtų nutikę 
tik vakar... 


3 skyrius 


Tai atsitiko praėjus savaitei po pasikėsinimo į Imperatorių Kle- 
-oną. O, tai buvo kraupi savaitė! Visas Trantoras buvo apimtas siau- 
bo ir panikos. 

Haris Seldonas liko Ministru Pirmininku, nors realios valdžios 
jis neturėjo. Pasikvietęs į kabinetą Manelą Diubankua, pasakė: 

- Noriu jums padėkoti, kad išgelbėjote Reičį ir mane. Atleiski- 
te, kad anksčiau to nepadariau. Savaitė pasitaikė tokia... na, jūs pati 
suprantate, - atsiduso jis. 

Mergina paklausė: 

- O kas bus tam išprotėjusiam sodininkui? 

- Jis nubaustas mirties bausme. Iškart! Be jokio teismo bei tardy- 
mų. Mėginau jį išgelbėti, tikinau, kad jis buvo netekęs sveikos nuovo- 
kos, tačiau niekas manęs neišgirdo. Jei jis būtų įvykdęs kitokį nusikal- 
timą, jį būtų areštavę, tardę, teisę... Bet nužudyti Imperatorių... 

Seldonas pakraipė galvą. 

- Kas gi dabar bus, pone Ministre Pirmininke? - paklausė mergina. 

- Pasakysiu apie savo įžvalgas. Manau, jog Entunų dinastijai 
galas. Kleono sūnus nebus tinkamas sosto įpėdinis. Regis, jis ir 
pats nelabai to nori. Jis baisiai bijo pasikėsinimo, ir aš jo nesmerkiu 
už tai. Dabar jam geriausia išeitis - išvykti į kurį nors šeimyninį 
dvarą, esantį Išoriniuose Pasauliuose ir gyventi tenai be rūpesčių. 
Jis karališkos šeimos narys, niekas jam nekliudys. O štai jums ir 
man... kažin ar taip pasiseks. 

- Ką ketinate pasakyti, sere? - susirūpino Manela. 

- Nesunku įrodyti, kad jūs nužudėte Andoriną. Jis išmetė blasterį, 
kuris pateko į Gruberio rankas. Pasinaudojęs tuo ginklu, sodininkas ir 
nužudė Imperatorių. Vadinasi, jus gali palaikyti nusikaltimo bendrinin- 
ke. Nesunku įrodyti, kad viskas buvo iš anksto suplanuota. 

- Bet juk tai kvailystė! Esu saugumo tarnybos karininkė. Vyk- 
džiau savo pareigą. 

Seldonas liūdnai nusišypsojo. 

- Mąstote logiškai, bet dabar ne tas metas. Dabar, kadangi nėra 
teisėto sosto paveldėtojo, valdžią tikriausiai paims karinė chunta. O 
jei taip nutiks, jie veiks ypač griežtai - slopins bet kokį nepaklusnu- 
mą ar nepasitenkinimo apraišką, imsis radikalių priemonių, negal- 
vodami apie teisingumą, pamynę logiką. Ir jeigu jie jus apkaltins, 
panele Diubankua, būsite nubausta mirtimi. Ir ne todėl, kad tai būtų 
teisinga, ar kad taip reikalauja įstatymas - tokia bausmė užčiaups 
burnas Trantoro gyventojams. Ir mane patį gali apkaltinti dalyva- 
vus nusikaltime. Juk neprivalėjau išeiti pasitikti sodininkų. Tai pagal 
pareigas man nepriklauso. Nebūčiau išėjęs, niekas nebūtų į mane 
pasikėsinęs... Tuomet jūs nebūtumėte nušovusi Andorino, o Impe- 
ratorius būtų likęs gyvas. Matote, kiek sutapimų? 

- Niekada nepatikėsiu, jog tokia nesąmonė kam nors galėtų 
šauti į galvą. 

- Gal ir nešaus. Bet aš pateiksiu jiems pasiūlymą, kurio jie ne- 
galės atsisakyti. 

- Kokį pasiūlymą? | 

- Atsistatydinsiu savo noru. Išeisiu. Turiu prijaučiančių žmo- 
nių ir šičia ir, kas dar svarbiau, Išoriniuose Pasauliuose. Jie neno- 
rėtų, kad atsistatydinčiau. Visi pamanys, jog šitaip su manim buvo 
susidorota, ir kariškiai tikrai turės nemalonumų. Tačiau, jeigu pa- 
sitraukdamas, viešai visus patikinsiu, jog karinis valdymas - būtent 
tai, ko šiuo metu reikia Trantorui bei Imperijai, aš labai pagelbėsiu 
kariškiams. Juk taip? - Seldonas kiek pagalvojo ir pasakė: - Be to, 
dar yra psichoistorija. 

Štai tada Manela pirmą sykį išgirdo tą žodį. 

- O kas tai? 

- Tai mano viso gyvenimo darbas. Kleonas šventai tikėjo šio 
mokslo galia, ir visi Rūmuose įsitikinę, jog psichoistorija bus rimta 
paspirtis vyriausybei. 

Net nesvarbu, kad jie nežino jokių smulkmenų apie šį mokslą. 
Dar geriau, kad nežino. Vadinasi, suteiks man galimybę, kaip pri- 
vačiam asmeniui, tęsti savo darbą. Bent jau aš to tikiuosi... O dabar 
pasikalbėkime apie jus. 

- Ką jūs siūlote? 

- Norėčiau kreiptis į naująją vyriausybę su prašymu atleisti jūs 
iš saugumo tarnybos, suteikiant garantiją, jog nebus jums pateikta 

jokių kaltinimų dėl pastarųjų dienų įvykių, Esu įsitikinęs, jog man 
pavyks. 

- Bet juk tai bus mano karjeros pabaiga. 

- Jūsų karjerai galas bet kuriuo atveju. Net jeigu Imperatoriaus 
apsaugai nepavyks prieš jus sukurpti jokių kaltinimų, nejaugi tikitės 
likti saugumo tarnyboje? 

- Tai ką man daryti? Juk reikia kažkaip užsidirbti pragyvenimui? 

- Panele Diubankua, aš tuo pasirūpinsiu. Man turbūt teks grįžti 
į Strilingo Universitetą ir tenai tęsti tyrimus psichoistorijos srityje. 
Manau, jums atsiras darbo pas mane. | 

Manela nustebusi sušnabždėjo: 

- Bet kodėl turėtumėte... 

- Keistas klausimas! Išgelbėjote mudu su Reičiu nuo mirties. 
Suprantama, jog jaučiuosi jums skolingas. 


Viskas klostėsi taip, kaip ir numatė Seldonas. Jis ramiai, sava 
valia paliko Ministro Pirmininko pareigas. Buvo suformuota karinė 
vyriausybė - chunta, kuriai vadovavo Imperatoriaus apsaugos at- 
stovai. Seldonas sugrįžo į Strilingo Universitetą, o Manela, taip pat 
palikusi tarnybą, išvyko į Strilingą drauge su Seldonų šeima. 


4 skyrius 

Įėjo Reičis, pūsdamas į sušalusius pirštus. 2 

- Na, žinote, - pasakė jis, - kartais man net patinka orų pasi- 
keitimai, antraip po kupolu galima būtų numirti iš nuobodulio. Bet 
šiandien 1r taip šalta, o jie dar vėjo įleido. Pamatysite, netrukus kas 
nors ims ir apskųs dirbtinio klimato tarnybą. 

- Negalėčiau tvirtinti, jog tai tik jų kaltė, - numykė Haris. - Pas- 
taruoju metu ne tik orai kraustosi iš proto... 

- Suprantu. Visuotinis polinkis į blogį. Tai diagnozė, - linktelėjo 
Reičis 1r patrynė ranka ūsus. 

Toks judesys jau tapo jo įpročiu. Matyt, jaunuolis niekaip ne- 
galėjo pamiršti tų Setčeme praleistų baisių mėnesių, kai jis buvo be 
ūsų. Pastaruoju metu jis kiek papilnėjo, atrodė panašus į patenkintą 
gyvenimu miesčionį. Net dalietiškas akcentas buvo kur kas mažiau 
pastebimas. 

Reičis nusivilko lengvą apsiaustą ir pasidomėjo: 

- Na, kaip jaučiasi mūsų senelis jubiliatas? 

- Mėgina susitaikyti su likimu. Palauk, sūnau. Juk netrukus ir 
tavo jubiliejus? Tada ir pažiūrėsime, ar labai džiūgausi. Keturiasde- 
šimt - taip pat nemažai. 

- Na, tai dar ne šešiasdešimt. 

- Pajuokavote - ir pakaks, - įsiterpė Manela, savo delnuose šil- 
dydama vyro rankas. 

- Nepyk, sūnau, - skėstelėjo rankomis Seldonas. - Matai, tavo 
žmona įsitikinusi, jog mes per dažnai kalbame apie mano jubiliejų. 
Įbauginome Vandą. Vargšelė labai sunerimusi, nusiminusi ir galvo- 
ja, JOg aš greit mirsiu. 

- Štai kaip? Buvau pas ją užėjęs, ji sakė mačiusi blogą sapną. 
Ar tavo mirtį sapnavo? 

- Turbūt, - pasakė Haris. 

- Tai praeis. Sapnai išsisklaido... 

- Nežinau, ar tai greitai praeis, - nesutiko Manela. - Ji niekaip 
negali pamiršti, nuolat apie tai kalba. O tai nėra gerai. Reikės išklau- 
sinėti mergaitę... 

- Tavo valia, - nusišypsojo Reičis. - Brangioji mano žmonele, 
nedrįstu tau prieštarauti. Tu geriau išmanai, kaip auklėti Vandą. 

( Brangioji žmonele! O juk taip nelengvai jam pavyko šito pa- 
siekti!) | 

Reičis puikiai prisiminė, kaip į jo ketinimą vesti Manelą reaga- 
vo motina. Naktiniai košmarai... Kadaise jie kankino ir Reičį - juose 
jis matė įniršusią Dorsą Venabili. 


5 skyrius 


Atsipeikėjęs po desperino sukeltos užmaršties, Reičis pirmiau- 
sia pajuto, jog kažkas jį skuta. 

Jo žandu slydo skustuvas. Jaunuolis susiraukė, pamėgino pa- 
sipriešinti. | 

- Tik nelieskite viršutinės lūpos, noriu, kad vėl ataugtų ūsai. 

Kirpėjas prikišo prie Reičio veido veidrodėlį. 

- Netrukdyk kirpėjui, sūnau, - pasakė Dorsa, sėdėjusi ant ligo- 
nio lovos. - Ir nesijaudink. 

Reičis pažvelgė į motiną ir išsyk nusiramino. Išėjus kirpėjui, 
Dorsa paklausė: 

- Kaip jautiesi, sūnau? 

- Bjauriai, - saumurmėjo jaunuolis. - Toks liūdesys, jog staugti 
norisi. 

- Tai vis dar desperino poveikis. Nieko, netrukus praeis. 

- Net nesitiki.. Ar seniai aš čia? 

- Nesvarbu. Pasisemk kantrybės. Viskas bus gerai. Net nejsi- 
vaizduoji, kiek to šlamšto buvo pripumpuota į tavo organizmą. 

 Reičis nervingai apžiūrėjo palatą. 

- Ar Manela mane aplankė? 

- Ta moteris? - paniekinamai paklausė Dorsa. - Ne. Tau dar 
anksti priiminėti lankytojus. Tik man padarė išimtį, nes esu tavo 
motina. Be to, kam tau dabar reikia su ja susitikti. Juk esi ne pačios 
geriausios formos. 
= Ir gerai, - sumurmėjo jaunuolis. - Tegul mane tokį pamato. 
Noriu miego... - vos girdimai ištarė jis ir pasisuko ant šono. 

Dorsa pakraipė galvą. 

- Nežinau, ką daryti su Reičiu, - pasakė į ji Hariui. - Su juo ne- 
įmanoma kalbėti. 

- Jis dar labai silpnas. - Seldonas nusisuko. - Pirmiausia leisk 
jam pasveikti. 

- Nuolat kalba apie tą moterį. Kuo ten ji vardu? 

- Manela Diubankua. Metas būtų įsiminti. 

- Regis, jis ketina su ja gyventi. Nori ją vesti. 

"Haris gūžtelėjo pečiais. | 

- Mudviejų sūnui jau trisdešimt, jis turi savo galvą. 

- Bet mes jo tėvai, privalome tarti ir savo žodį. 

Haris atsiduso. 

- Savo žodį tu jau pasakei, tačiau jis pasielgs taip, kaip pats nu- 
spręs. 

- Ir tu nieko daugiau nepasakysi? Sėdėsi rankas sudėjęs ir Žiū- 
rėsi, kaip jis rengiasi vesti tą moterį? 

- O ką aš turėčiau daryti? Dorsa, juk ta moteris išgelbėjo jam 
gyvybę! Manai, jis tą pamiršo? Be to, ji i1r mane išgelbėjo. 

- Po to tu ją išgelbėjai. Vadinasi, judu atsiskaitę. 

- Nieko aš ne... 

- Nesiginčyk su manim! Šitie šakalai kariškiai, dabartiniai Im- 
perijos valdovai, būtų ją pribaigę, jei nebūtum numetęs jiems rie- 
baus kąsnio. Juk savo noru atsisakei Ministro Pirmininko pareigų 
ir palaikei kariškius. Tuo ir išgelbėjai tą moterį. 

- Galbūt, bet asmeniškai Reičis jai už tai neatsidėkojo. 

- Gerai, bet man ta moteris nepatinka. Ar bent turiu teisę apie 
tai pasakyti? 

- Turi, bet iš to jokios naudos. - Haris nevalingai nusuko 

žvilgsnį į šalį - Dorsos akys stačiai svaidė žaibus. - Mieloji, noriu 
suprasti, kodėl taip nekenti Manelos? Jei ne ji, mudu su Reičiu jau 
būtume lavonai. 

Dorsa kiek sutriko. 

- Taip, Hari. Aš žinau. Tačiau jei ne ji, aš būčiau judu išgelbė- 
jusi. Manai, turėčiau būti jai už tai dėkinga? Kaskart, kai tik pama- 
tau šitą moterį, prisimenu savo nesėkmę. Zinau, jog tai kvailas jaus- 
mas, neteisingas... Bet nereikalauk iš manęs, kad ją mylėčiau. Hari, 
aš to negaliu. | 


Kitą dieną Dorsa patyrė dar vieną išbandymą. Gydytojas jai pa- 
sakė apie Reičio norą pamatyti Manelą. 

- Jo būsena dar tokia, kad jis negali priiminėti lankytojų, - mė- 
gino protestuoti Dorsa. 

- Priešingai. Ligonis greitai sveiksta. Be to, jis pats šito nori. 
Manau, reikia nusileisti jam. 

Manela atėjo, ir Reičis labai apsidžiaugė. 

Jis akimis paprašė, kad motina išeitų. Dorsa piktai sučiaupė lū- 
pas, bet iš palatos vis dėlto išėjo. 

Ir štai atėjo diena, kai Reičis pareiškė motinai: 

- Ma, ji už manęs ištekės. 

- Nustebinai! - prunkštelėjo Dorsa. - Žinoma, ištekės! O kur ji 
dings? Iš darbo saugumo tarnyboje išmetė... 

- Mama, elgiesi taip, tarsi norėtum mane prarasti. Nekalbėk 
daugiau šitaip, gerai? 

- Tik noriu, kad tau būtų geriau. 

- Savimi aš pasirūpinsiu. Pažiūrėk į mane. Ką gero galiu jai 
duoti? Ar aš koks gražuolis? Ir ūgio nedidelio... Be to, tėtis dabar 
jau ne Ministras Pirmininkas. Nėra kuo ypatingai didžiuotis. Ji ga- 
lėtų susirasti geresnę partiją, tačiau pažadėjo tekėti už manęs. Aš 
noriu ją vesti. 

- Bet juk puikiai Žinai, kas ji tokia! 

- Žinoma. Ji - tai moteris, kuri myli mane. Ir aš ją myliu. Štai 
ir viskas. 

- Ne viskas. Prisimink, kas ji buvo anksčiau. Ką veikė Setče- 
mė, vykdydama užduotį? Juk pats buvai vienas iš jos klientų. O 
kiek tokių buvo? Ar sugebėsi pamiršti jos praeitį? Dabar tu pro ro- 
žinius akinius žiūri, o paskui... Ateis diena, kai susipyksite, ir tu 
pratrūksi, pavadinsi ją šliund... 

- Tylėk! - apimtas įniršio suriaumojo Reičis. - Jei mudu kada 
nors susipyksime, galiu pavadinti ją kvaile, nevala, pasipūtėle ar dar 

kaip nors. Ji taip pat gali mane išvadinti kaip tinkama. Tačiau bet 
kokie žodžiai ilgainiui užsimiršta, ir žmonės vėl susitaiko. 

- Tau dabar taip atrodo. Palauk, dar prisiminsi mano žodžius. 

Reičis išblyško. 

- Mama, - pasakė jis, - judu su tėvu drauge jau beveik dvide- 
šimt metų. Pasitaikydavo, kad ginčijotės, pykotės. Savo ausimis 
girdėjau. Bet ar bent sykį jis ištarė kokį nors žodį, kuris tave įskau- 
dintų iki sielos gelmių? O aš argi kada nors įžeidžiau tave? Štai i if 
dabar, nors esu beprotiškai įsiutęs, negaliu to padaryti. 

Iš Dorsos veido nebuvo galima suprasti, kokios emocijos gru- 
miasi jos širdyje, bet moteris negalėjo ištarti nė žodžio. 

- Man regis, tu tiesiog pavyduliauji... Juk Manela išgelbėjo tėvą 
nuo mirties. Norėjai viena būti jo gynėja. Na, nepasisekė tau, ir 
nieko čia baisaus. Ar būtų geriau, jei Manela nebūtų nušovusi An- 
dorino, ir tėvas būtų žuvęs? Beje, aš taip pat? 

Dorsa vos gaudydama kvapą ištarė: 

- Jis neleido man eiti drauge... ir pats nuėjo pasitikti tų sodi- 
ninkų. Haris neturėjo to daryti. 

- Atleisk; bet Manela čia niekuo dėta. 

- Ar tu iš dėkingumo rengiesi ją vesti? 

- Ne. Aš ją vesiu iš meilės. 

Daugiau Dorsa nieko nesakė sūnui. Iki pat vestuvių. Po tuok- 
tuvių ceremonijos Manela pasakė vyrui: 

- Nors ir įkalbėjome tavo mamą ateiti į ceremoniją, ji atrodė 
tamsesnė už debesį. 

Reičis linksmai nusijuokė: 

- Nekalbėk niekų. Jos veidas negali būti panašus į debesį. Tai 
tik tavo vaizduotės pasekmė. 

- Nieko panašaus... Ką tokio mudu turėtume padaryti, kad 
Dorsa atsileistų? 

- Nieko. Viskas praeis. 

Deja, nepraėjo. 

Po dviejų metų gimė Vanda. Dorsa be proto mylėjo anūkę, bet 
mergaitės motina ir Reičio žmona jai taip ir liko "ta moteris". 


6 skyrius 
Haris Seldonas grūmėsi su melancholija. Visi tarsi susitarę: 


Dorsa, Reičis, Amarilis, Manela tvirtino, jog šešiasdešimt - tai dar 
ne senatvė. 

Ką jie išmano? Jam buvo trisdešimt, kai gimė psichoistorijos 
idėja. Po dvejų metų matematikų kongrese jis perskaitė garsųjį sa- 
vo pranešimą... O po to įvykiai jaunuolį užgriuvo tarsi lavina: trum- 
pas susitikimas su Imperatoriumi Kleonu, pažintis su Demerzeliu, 
pabėgimas nuo tariamo persekiojimo, klaidžiojimas po Trantorą... 
susitikimas su Dorsa, vėliau su Jugu, su Reičiu... Dar buvo Miko- 
genas, Dalis, Setčemas... 

Būdamas keturiasdešimties Haris tapo Ministru Pirmininku, o su- 
laukęs penkiasdešimties atsistatydino. O dabar jam jau šešiasdešimt. 

Tris dešimtmečius jis paskyrė psichoistorijai. Kiek dar metų 
prireiks? Kiek jam dar skirta gyventi? Galbūt jis numirs, o Psi- 
choistorijos Projektas taip 1r nebus baigtas? 

"Ne mano mirtis mane baugina, - mąstė Seldonas. - Baisu, kad 
Projektas liks nebaigtas". 

Jis atsiduso, pakilo iš krėslo ir nuėjo aplankyti Jugo. Pastaruoju 
metu jiedu matėsi retai, nes Projektas išsiplėtė, dirbti reikėjo daug... 
Pirmaisiais metais, Strilingo Universitgte, jie darbavosi tik dviese - 
Seldonas ir Jugas Amarilis. O dabar... 

Amariliui jau netrukus penkiasdešimt. Jis tarsi prigeso. Visas 
atsidavė tik darbui, daugiau jo gyvenime nebuvo nieko: nei moterų, 
nei draugų, nei hobio, nei kokių nors pasaulietiškų pramogų. 

Amarilis prisimerkęs pažvelgė į įėjusį Seldoną. Šis nepajėgė nu- 
slėpti užuojautos bendražygiui. Jugas labai pasikeitė ir išoriškai, ne- 
seniai jam buvo atlikta oftalmologinė operacija - nuolatinės akių per- 
kovos pasekmė. Dabar jis jau matė puikiai, tačiau dar nespėjo po 
operacijos apsiprasti - dažnai mirksėjo, atrodė kažkoks mieguistas. 

- Na, kaip einasi, Jugai? - paklausė Haris. - Ar jau matai šviesą 
tunelio gale? | 

- Šviesą? Gal ir taip, - linktelėjo Amarilis. - Tu, žinoma, atkrei- 
pei dėmesį į mūsų naują bendradarbį Tamvilį Elarą? 

- O kaipgi! Juk pats jį į darbą priėmiau. Užsispyręs toks, agre- 
syvus. Ir kaip jam sekasi? 

- Žinai, Hari, su juo ne taip paprasta dirbti. O kaip jis žvengia! 
Mane nerviškai veikia. O apskritai šaunus vaikis. Nauja jo lygčių 
sistema puikiai įsikomponavo į Pagrindinio Radianto schemą. Re- 
gis, su jos pagalba išspręsime chaotiškumo problemą. 

- Regis... ar tikrai išspręsime? 

- Kol kas sunku tiksliai pasakyti, bet aš tikiuosi. Kelis kartus 
tikrinau lygtis, negaliu prie jų prikibti. Mintyse jau pavadinau jas 
"achaotinėmis lygtimis". 

- Tuomet reikia sutelkti visas pajėgas, - pasakė Seldonas, - ir 
skrupulingai patikrinti. 

- Pasodinau prie to darbo dvylika žmonių. Patį Elarą taip pat, - 
pasakė Amarilis ir įjungė Pagrindinį Radiantą. Dabar šis prietaisas 
buvo patobulintas. Orė ėmė plaukti smulkios lygčių eilutės, sunkiai 
matomos be padidinimo. - Štai taip, - pasakė Jugas. - Prijungsime 
čia naujas lygtis ir turėsime galimybę prognozuoti įvykius. 

- Žinai, - pasakė Haris, - kaskart, dirbdamas su Pagrindinių 
Radiantu, negaliu atsidžiaugti - elektrofokusuoklis taip palengvina 
darbą. Viskas taip aišku ir suprantama - ateities linijos, grafikai. Juk 
tai irgi buvo Elaro idėja, ar ne? 

- Taip, tačiau projektas Sindos Monej. 

- Puiku, jog prie Projekto darbuojasi tiek gabių vyrų bei mote- 
rų. Toks pojūtis, tarytum prisiliestum prie ateities. 

- Kaip manai, ar toks žmogus kaip Elaras galėtų ateityje vado- 
vauti Projektui? - tarsi tarp kitko paklausė Jugas, vis dar žiūrėda- 
mas į Pagrindinį Radiantą. , 

- Tikriausiai... Kai mudu jau nebegalėsime dirbti. Arba, kai nu- 
mirsime. | | 

Amarilis atsilošė krėsle ir išjungė prietaisą. 

- Ir aš to norėčiau, Hari. | 

- Pastarąjį dešimtmetį psichoistorija mūsų nenuvylė. 

Tai buvo tiesa, bet Haris žinojo, jog švęsti pergalę dar anksti. 
Viskas klostėsi sklandžiai, be ypatingų netikėtumų. 

Psichoistorija išpranašavo, jog po Kleono mirties tyrimų cen- 
tras išliks, nors, atvirai sakant, tos prognozės atrodė miglotai. Taip 
ir buvo. Kleonas žuvo, dinastijai atėjo galas, o centras išliko, ir 
Trantore buvo palyginti ramu. 

Tą ramybę užtikrino militaristinis valdymas. Dorsa buvo teisi, 
pavadindama chuntos narius šakalais. Ir vis dėlto jiems pavyko išlai- 
kyti Imperiją savo rankose, ir psichoistorija buvo toliau tobulinama. 

Ne taip seniai Jugas užsiminė, jog reikia kurti Fondus - atskir- 
tus vieną nuo kito, izoliuotus, nepriklausomus nuo Imperijos struk- 
tūrų. Tai būtų nauji geresnės ateities Imperijos daigai. 

Seldonas daug mąstė apie tai, kokios galėtų būti Fondų kūrimo 
pasekmės. Bet jam trūko laiko ir... turbūt jaunatviškos ugnelės. 
Analitiškam, blaiviam jo protui stigo lankstumo, kūrybiškumo... 
Prieš tris dešimtis metų Seldonas turėjo šias Dievo dovanas, tačiau 
metai bėgo... 

Turbūt metas perduoti visus reikalus jaunam, energingas Ela- 

rui, tačiau tokia perspektyva Hario visai nedžiugino. Jį kankino pa- 
vydas: tai jis atrado psichoistoriją, jis buvo pirmas, jis krimto kar- 
čias to mokslo šaknis, o dabar atiduoti viską jaunam išsišokėliui, 
leisti jam mėgautis saldžiais pasiekimų vaisiais! Taip, Haris pavydė- 
j0 tam gabiam jaunuoliui, nors jam buvo gėda tai pripažinti. 

Ir visgi, kad ir ką jaustų Haris, jis neišvengiamai priklausė nuo 
jaunų mokslininkų. Psichoistorija - nėra jo ar Amarilio nuosavybė. 
Per tą dešimtmetį, kai Seldonas buvo Ministras Pirmininkas, jo psi- 
choistorija tapo valstybinės svarbos Projektu. Jam buvo skiriamos 
didžiulės subsidijos. Įdomu tai, kad, Seldonui atsistatydinus, reika- 
lai nepablogėjo, veikiau priešingai - Projektas išsiplėtė, darbas judė- 
j0 greičiau. Tardamas ar girdėdamas iš kitų lūpų oficialų pavadini- 
mą "Psichoistorinis Hario Seldono Projektas Strilingo Univesitete", 
Haris net raukydavosi - skambėjo labai jau pompastiškai. Tiesa, 
dažniausiai buvo naudojamas sutrumpintas pavadinimas, tiesiog: 
"Projektas". 

Karinė chunta, regis, matė Projekte potencialų politinį ginklą, i 1 
ko! militaristai laikėsi tokios nuomonės, nebuvo jokių nesklandumų 
su Projekto finansavimu. Bet subsidijos reikalavo, kad būtų patei- 
kiamos ataskaitos apie pasiekimus. Tiesą pasakius, jos buvo gana 
miglotos, netikslios. Tarp paviršutiniškų pranešimų kai kur mirgėjo 
matematiniai paskaičiavimai, tačiau, net ir labai norėdami, chuntos 
nariai vargu ar būtų galėję ką nors tuose skaičiuose suprasti. 

Išeidamas iš laboratorijos, Seldonas jautė, kad jo padėjėjas pa- 
tenkintas pasiekimais. Deja, paties Seldono nuotaika buvo beviltiš- 
kai prasta. 

Galiausiai jis nusprendė, jog; tai dėl to ssikiaiė jubiliejaus. Buvo 
sumanyta linksma iškilminga šventė, bet pačiam Hariui atrodė, jog 
tai tebus dar vienas priminimas apie senatvę. 

Be to, šventė sujaukė įprastinę tvarką. Haris visada buvo kon- 
servatyvus, 0 pastaruoju metu ir jo darbo kabinetas, ir dar keli gre- 
ta esantys kambariai pilni žmonių. Iš kažkur nešiojami baldai, kaž- 
kokie prietaisai - neįmanoma normaliai dirbti. "Kada visa tai baigsis 
ir aš vėl galėsiu dirbti?" - mintyse klausė savęs Haris. Tik Amarilis 
griežtai atsisakė judintis iš savo darbo vietos. 

Retsykiais Seldonas susimąstydavo, kam šovė į galvą surengti 
šitą šventę. Žinoma, tai sugalvojo ne Dorsa. Ji puikiai pažįsta Harį, 
todėl nesiryžtų šitaip jį varginti bei erzinti. Ir ne Amarilis ar Reičis. 
Šiedu apskritai niekada neprisimindavo Hario gimtadienio. Seldonas 
įtarė, jog tai bus Manela ir net apsižodžiavo su ja. 

Manela atvirai prisipažino, kad šventės organizavimu tikrai rū- 
pinasi ji, tačiau idėją jai pakišo Tamvilis Elaras. 

"Genijus, - pagalvojo Seldonas. - Genijus, kad jį kur bala!" 

Jis giliai atsiduso. Greičiau jau baigtųsi šitas jubiliejus! 


7 skyrius 


- Ar galiu užeiti? - paklausė Dorsa, įkišusi pro duris galvą. 

- Ko tu klausi? Čia be manęs nieko daugiau nėra. 

- Dėl viso pikto. Juk čia ne tavo kabinetas. 

- Būtent, - burbtelėjo Haris. - Iš saviškio buvau išguitas dėl to 
nelemto jubiliejaus. Viešpatie, jau greičiau viskas baigtųsi! 

- Taigi. Jei tik ta moteris ką nors sugalvoja, netrukus iš musės 
išauga didžiausias dramblys. 

Haris suskubo užstoti Manelą: 

- Esu įsitikinęs, jog mūsų marčios ketinimai buvo patys ge- 
riausi... 

- Apsaugok: mane nuo tokių gerų ketinimų! - prunkštelėjo Dor- 
sa. - Bet aš ne dėl to pas tave atėjau. Yra ir svarbesnių dalykų. 

- Na, tai sakyk. 

- Kalbėjau su Vanda apie jos sapną... - ištarė moteris ir užsikirto. 

Haris atsikrenkštė. 

- Na, kam tu... Reikia, kad mergaitė pamirštų apie tai. 

- Ne. Tu jos neklausei, ką tiksliai ji sapnavo? 

- Žinoma, ne. Kam versti vaiką vėl jaudintis? 

- Tėtušis su mamyte irgi nesiteikė su ja pasikalbėti. Teko man 
išklausinėti mergaitę. 

- Dorsa, kam reikia kankinti vaiką? 

- Jaučiau, jog būtina tai padaryti, - pasakė moteris. - Tai štai. 
Pirmiausia ji sapnavo būdama ne vaikų kambaryje. 

- Ir kurgi Vanda susapnavo tą košmarą? 

- Tavo kabinete. 

- Ką mergaitė galėjo daryti mano kabinete? 

- Norėjo pasižiūrėti, kaip suaugusieji ruošiasi iškilmėms, įsėlino, 
bet čia rado tik tuščias sienas. Ir dar kabinete stovėjo tavo krėslas 
- didžiulis, gilus, aukštas, minkštas ir sulūžęs... Turbūt tu jį taip 
myli, kad nieku gyvu nesutiksi skirtis. 

Haris atsiduso - žmonos žodžiai jam priminė seną ginčą. 

- Visai jis nesulaužytas, - sumurmėjo Haris. - Man naujo ne- 
reikia... Ir kas buvo po to? 

- Ji įsiropštė į krėslą, užsisvajojo apie artėjančią šventę... O po 
to, jos žodžiais tariant, tarsi užsnūdo. Galvoje viskas taip susijau- 
kė... ir mergaitė nieko neprisimena, išskyrus savo sapną. Sapne 
Vanda regėjo du vyrus. Jie kalbėjosi. 

- Ir apie ką? 

- Vanda tiksliai nepamena. Pats žinai, kaip sunku kartais būna 
atkurti sapno vaizdus, ypač tada, kai sapnuoji neįprastoje vietoje. 
Mergaitė tik prisimena, kad jie kalbėjo apie mirtį. Jai pasirodė, jog 
apie tavo mirtį, nes tu jau senas. Tiksliai ji prisimena tik du žodžius: 
"mirtis" ir "ližikai". 

- Ir kaip tai suprasti? 

- Nežinau. Po to tie vyrai nutilo ir išėjo iš kabineto. Mergaitė at- 
sibudo tavo krėsle, jai pasidarė šalta ir baisu. Nuo to laiko ji niekur 
neranda ramybės. 

Seldonas susimąstė. 

- Paklausyk, mieloji, - pasakė jis po pauzės, - ar verta taip su- 
reikšminti vaikiškus sapnus? 

- Pirmiausia reikia pagalvoti, ar tai tikrai buvo sapnas. 

- Dorsa, ką tu mėgini pasakyti? 

- Vanda tiksliai nepamena, ar tikrai ji buvo užmigusi. Ji sako: 
"tarsi užsnūdau". Galbūt ji tik snaudė ir išgirdo realų dviejų vyrų 
pokalbį. 

- Gyvų vyrų? Kurie tarėsi, kaip mane nužudyti... Vandos la- 
biausiai mėgstamais vaisiais ližikais? 

- Na taip... Kažkas panašaus. 

- Dorsa, - ryžtingai pasakė Seldonas. - Žinau, jog tau kiekvie- 
name žingsnyje vaidenasi man gresiantis pavojus, bet šįkart tu nu- 
ėjai per toli. Kuriems galams dabar mane žudyti? 

- Tarp kitko, du pasikėsinimai jau buvo. 

- Taip, bet reikia atsižvelgti į aplinkybes. Pirmasis pasikėsini- 
mas įvyko greitai po to, kai Kleonas mane paskyrė Ministru Pirmi- 
ninku. Tai buvo Rūmų mafija. Jie jautėsi įžeisti, jiems nepatiko ne- 
tikėtas Imperatoriaus pasirinkimas. Kai kam tada pasirodė, jog, ma- 
ne nužudžius, viskas stos į savo vietas. O antrą sykį kėsinosi džo- 
ranumiečiai. Jie veržėsi į valdžią ir buvo įsitikinę, jog aš stoviu 
jiems skersai kelio. Be to, dar užslėptas Namarčio pyktis, noras 
man atkeršyti. Laimei, abu bandymai buvo nesėkmingi. Bet iš kur 
galėtų rastis trečias? Jau dešimt metų nesu Ministras Pirmininkas. 
Kas aš dabar? Senstantis matematikas, beveik pensininkas, niekas 
manęs nebijo, niekam netrukdau. Džoranumiečiai sunaikinti, Na- 

marčiui įvykdyta mirties bausmė. Kodėl kažkas galėtų norėti mano 
mirties? Nusiramink, Dorsa, nenoriu, kad dėl manęs išgyventum. 

Dorsa pakilo, priėjo prie stalo, pasilenkė prie pat Hario. ir a1š- 
kiai ištarė: 

- Žinoma, tau lengva samprotauti apie priežastis, bet niekas 
priežasčių net neieškos. Mūsų dabartinė vyriausybė už nieką neat- 
sako, ir jei kas nors panorės... 

- Liaukis! - griežtai pasakė Seldonas. - Daugiau nė žodžio, 
Dorsa. Neburnok prieš valdžią. Šitaip įstumsi mus visus į bėdą... 

- Bet juk aš tik tau sakau, Hari! 

- Kol kas taip, bet įprasi ir paskui nesusitvardysi - pasakysi ką 
nors viešai. Ir būtinai atsiras, kas mielai tave paskųs. Labai tavęs 
prašau - nustok kalbėjusi politinėmis temomis. 

- Aš pasistengsiu, Hari, - pasakė Dorsa, apsisuko ir akivaizdžiai 
susierzinusi išėjo iš kambario. 

Seldonas palydėjo ją žvilgsniu. Dorsa irgi truputį paseno, bet 
jos senatvė buvo stebėtinai graži, todėl jam kartais ir atrodė, jog 
žmona visai nesensta. Ji buvo vos dviem metais jaunesnė už Harį., 
bet per dvidešimt aštuonerius judviejų bendro gyvenimo metus pa- 
sikeitė mažiau negu jis. 

Jos plaukai kiek pražilo, bet pro sidabro spalvos sruogas ma- 
tėsi šelmiškos rudos garbanos. Veido oda atrodė labiau suglebusi, 
balsas duslesnis, rengėsi ji vyresnio amžiaus moteriai tinkančiais 
drabužiais. Tačiau judesiai išliko greiti. Atrodė, jog niekas negalė- 
tų Dorsai sukliudyti bet kuriuo atveju atskubėti vyrui į pagalbą. 

Seldonas atsiduso. Nelengva, kai prieš tavo valią tave saugo ir 
gina... Kartais - tiesiog nepakenčiama! 


8 skyrius 


Vos išėjus Dorsai, atskubėjo Manela. 

- Atleisk, kad klausiu, bet ką tau sakė Dorsa? 

- Nieko ypatingo. Apie Vandos sapnus. 

Moteris prikando lūpą. 

- Taip ir žinojau. Vanda sakė, kad Dorsa j jos klausinėjo. Kodėl 
ji nepalieka vaiko ramybėje? Galima pamanyti, jog susapnuoti blogą 
sapną - nusikaltimas. 

- Supranti, - pamėgino nuraminti marčią Seldonas, - ji sakė, 
jog Vanda kai ką prisiminė. Nežinau, ar mergaitė tau sakė, bet ji 
tarsi girdėjo žodžius "mirtis" ir "ližikai". 

- Hm-m-m... - susiraukė Manela, bet netrukus nusišypsojo ir 
pasakė: - Nematau nieko blogo. Vanda labai mėgsta ližikus, tikisi 
pamatyti juos ant šventinio stalo, laukia nesulaukia... Bet kodėl mes 
šitiek dėmesio skiriame vaiko sapnui? Nenoriu daugiau nieko apie 
tai girdėti. Tiesiog nebeturiu jėgų klausytis tų nesąmonių! 

- Sutinku. Pasistengsiu įkalbėti Dorsą, kad paliktų šitą temą ra- 
mybėje. 

- Gerai. Nes man nesvarbu, kad ji Vandos senelė. Aš juk mer- 
gaitės mama ir mano norai svarbesni. 

- Be abejo, - linktelėjo Seldonas, palydėdamas Manelą akimis. 

Dar vienas rūpestis - nesibaigiantis dviejų moterų priešiškumas. 


9 skyrius 


Tamviliui Elarui trisdešimt šešeri. Kurti Projektą jis pradėjo bū- 
damas vyresnysis matematikas, prieš ketverius metus. Vyriškis 
aukšto ūgio, liesas, gudriai primerktomis akimis, nepaprastai pasi- 
tikintis savimi ir net nemėginantis to slėpti. 

Elaras turėjo tankius, banguotus, ilgus, kaštoninius plaukus. 
Juokėsi jis dažnai ir garsiai, tačiau tai nemenkino jo matematinių 
gabumų. 

Anksčiau Elaras dirbo Vakarų Mandanos sektoriaus Universi- 
tete. Prisiminęs tą dieną, kai jis pirmą kartą pasirodė Strilinge, Sel- 
donas šyptelėjo. Amarilis tada labai įtariai sutiko naująjį matematiką. 
Nors, atvirai sakant, Amariliui apskritai būdingas įtarumas. Turbūt 
šitas žmogus buvo įsitikinęs, jog psichoistorija - tai jo ir Hario as- 
meninė nuosavybė. | 

Bet dabar, po ketverių metų, net ir jis buvo priverstas pripažinti 
Elaro pasiekimus. Be to, šis jaunuolis palengvino ir paties Amarilio 
darbą. 

- Jo sukurta metodika unikali ir puiki, - pasakė Jugas. - Dau- 
giau niekas Projekte to nepadarys. Man niekada nebūtų kilusi tokia 
mintis. Beje, ir tau, Hari. 

- Na, - pasakė Seldonas. - Nėra kuo stebėtis. Aš jau nebe jaunas. 

- Tik štai... - sumurmėjo Amarilis, - jei jis taip garsiai nežvengtų. 

- Nieko nepadarysi. Kiekvienas juokiasi savaip. 

Iš tiesų ir pačiam Seldonui buvo nelengva susitaikyti su Elaro 
pasiekimais. Kaip apmaudu, kad jam pačiam nekilo tokia mintis... 
dėl taip vadinamų achaotinių lygčių! 

Apmaudas buvo toks stiprus, jog Haris nusprendė pats save 
įtikinti, kad viskas ne taip jau blogai. Juk ne kas nors kitas, o bū- 
tent jis, Haris Seldonas, padėjo psichoistorijos mokslo pamatus. O 
achaotinės lygtys pačiu natūraliausiu būdu išplaukė būtent iš tų pa- 
matų. Ar galėjo Elaras padaryti tai, ką padarė Haris prieš trisdešimt 
metų? Ne, negalėjo. Seldonas buvo tvirtai įsitikinęs. Bepigu dirbti, 
kai pagrindai jau padėti. 

Tai buvo gryna tiesa, tačiau susitikęs su Elaru Seldonas visada 
jausdavosi nesmagiai. Šitaip pavargusi senatvė susitinka su žydinčia 
jaunyste... 

Reikia pripažinti, jog pats Elaras niekada nesistengė pabrėžti am- 
žiaus skirtumą. Jis visada pagarbiai bendravo su Seldonu ir neleido 
sau net užsiminti apie tai, jog geriausi Hario metai jau praeityje. 

Žinoma, Elaras labai domėjosi Seldono jubiliejumi, jam priklausė 
ir triukšmingų iškilmių idėja (užuomina į senatvę?). Šitą mintį Haris 
atmetė. Antraip tektų sutikti su begaliniais žmonos įtarinėjimais. 

Elaras ryžtingais žingsniais artėjo prie Seldono. 

- Maestro... - Seldonas, kaip visada, susiraukė. Jis norėjo, kad 
vyresnieji bendradarbiai vadintų jį tiesiog Hariu, bet juk neimsi dėl 
tokių niekų ginčytis su Elaru. - Maestro, - pakartojo jaunuolis. - 
Sklinda gandai, kad generolas Tenaras jus kviečia į Rūmus. 

- Taip. Jis perėmė vadovavimą ir turbūt nori pasižiūrėti į mane 
ir išklausinėti, kas ta psichoistorija ir su kuo ji valgoma. Šį klausimą 
man užduoda visi valdovai dar nuo Kleono ir Demerzelio laikų. 

Generolas Tenaras užėmė Imperijos valdovo postą visai nese- 
niai - chuntos gretose lyderiai keitėsi tarsi stikliukai kaleidoskope: 
vieni žlugdavo, nežinia iš kur atsirasdavo kiti. 

- Tačiau jis mėgina ištempti jus iš Strilingo būtent dabar - pa- 
čiame šventės įkarštyje? 

- Nieko-baisaus. Atšvęsite be manęs. 

- Ką jūs, maestro, kaip galima! Tikiuosi, nesupyksite, bet mes 
pasitarėme ir nusiuntėme į Rūmus kolektyvinį prašymą, kad jūsų 
atvykimas būtų atidėtas savaitei. 

- Ką? - susierzino Seldonas. - Šito daryti nereikėjo... tai rizikinga! 

- Viskas gerai. Jie sutiko atidėti susitikimą su jumis. Tos savai- 
tės jums, 01 kaip prireiks! 

- Ir kam man jos prireiks? 

Elaras kiek sutriko: 

- Galima, aš jums viską atvirai išklosiu, maestro? 

- Žinoma, visada to norėjau. 

Elaras įraudo, tačiau balsas išliko tvirtas bei ryžtingas. 

-- Man nėra lengva apie tai kalbėti. Jūs genialus matematikas, 
kiekvienas tai patvirtins. Tačiau turbūt absoliučių genijų nebūna. 

- Elarai, šitą aš suprantu neblogiau už jus. 

- Žinau. Bet jūs nemokate bendrauti su paprastais žmonėmis... 
su bukagalviais. Jūs neturite apsukrumo, gudrumo, nesate linkęs į 
kompromisus, nemokate meluoti. Todėl, bendraudamas su vyriau- 
sybėje sėdinčiais siaurapročiais, galite prisidaryti bėdų, sukelti pa- 
vojų Projektui bei savo gyvybei. 

- Apie ką jūs kalbate? Ar aš jau visai suvaikėjęs senis? Juk 
daug metų bendravau su politikais. Jei nepamiršote, visą dešimtme- 
tį buvau Ministru Pirmininku. 

- Atleiskite, maestro, bet negalima pasakyti, jog buvote puikus 
Ministras Pirmininkas. Bendravote su išmintingu bei intelektualiu 
Demerzeliu ir su Imperatoriumi Kleonu, kuris buvo geraširdis, švel- 
nus žmogus. Dabar gi jums teks susidurti su kariškiais. Daugelis jų 
negali pasigirti nei protu, nei gerumu. Tai visai kitokie žmonės. 

- Su kariškiais man taip pat teko bendrauti ir vis dar esu gyvas... 

- Tačiau jums neteko bendrauti su generolu Tenaru. Tai visai 
kitoks žmogus. Aš tai žinau. 

- Judu asmeniškai pažįstami? 

- Asmeniškai - ne, tačiau jis irgi iš Mandanos. Ten jis buvo di- 
delis žmogus. 

- Ir ką jūs Žinote apie tą žmogų? 

- Jis netašytas, užsispyręs, Žiaurus. Bendrauti su juo nelengva 
ir pavojinga. Tos savaitės jums prireiks - turėsite laiko pasirengti 
Judviejų susitikimui. 

Seldonas susimąstęs kramtė lūpas. Elaras buvo teisus. Nors 
Haris turėjo šiuo klausimu savo nuomonę, tačiau jam iš tiesų nebus 
lengva bendrauti su kvailu, pasipūtusiu, karštakošiu egoistu, kurio 
rankose sutelkta neribota valdžia. 

- Nieko, kaip nors susidorosiu. Ačiū, kad įspėjote. Bet kuriuo 
atveju, šiuo metu chuntą gali jaudinti tik vienas dalykas - neramu- 
mai Trantore. Kariškiai ir taip išsilaikė valdžioje ilgiau, negu buvo 
galima numatyti. 

- Argi mes ką nors ta tema prognozavome? Nežinojau, jog tu- 
rime kokius nors paskaičiavimus dėl chuntos valdymo trukmės. 

- Amarilis, pasinaudojęs jūsų achaotinėmis lygtimis, kai ką pa- 
skaičiavo. Beje, - po pauzės pasakė Seldonas, - kai kur jos vadina- 
mos "Elaro lygtimis". 

- Aš pats jų taip nepavadinau, maestro. 

- Nesupykite, bet aš to nenorėčiau. Psichoistorijos darbuose 
turėtų viešpatauti skaičiai, o ne vardai. Ar suprantate mane? | 

- Suprantu, maestro. Ir visiškai su jumis sutinku. 

- Atvirai sakant, - droviai tęsė Seldonas, - jaučiuosi sutrikęs, 
kai išgirstu kalbant apie fundamentalias Seldono psichoistorines 
lygtis. Bėda ta, jog toks išsireiškimas tvirtai A Ir nieko čia 
nepadarysi. 

- Atleiskite, maestro, bet jūs vertas tokios išimties. Būtent jūs 
padėjote psichoistorijos mokslo pamatus. Ir jo idėja priklauso 
jums... Bet, jei neprieštaraujate; norėčiau sugrįžti prie pokalbio apie 
būsimą jūsų susitikimą su generolu Tenaru. 

- Kuria prasme? 

- Vis mąstau apie tai, kaip apskritai išvengti judviejų susitikimo. 

- Įdomu, kaip galėčiau tą padaryti, jei jis mane kviečia atvykti 
į Rūmus? 

- Pavyzdžiui, galite pasakyti, jog prastai jaučiatės, ir vietoje sa- 
vęs nusiųsti ką nors kitą. 

- Ir ką gi? 

Elaras tylėjo, bet Seldonas jau žinojo atsakymą. 

- Jus? 

- Kodėl gi ne? Manau, man pavyktų. Esu generolo žemietis, o 
tai jau šis tas. Jūs turite aibę reikalų, esate nebejaunas Žmogus - 
žodžiu, nesunku bus įtikinti generolą, jog prastai jaučiatės. O aš, at- 
leiskite, susitikęs su juo, sugebėsiu geriau už jus išsisukti. 

- Pameluoti? 

- Jei to prireiks. 

- Bet juk tai rizikinga. 

- Nelabai. Abejoju, ar jis galėtų duoti įsakymą manė nužudyti. 
Jei jis įsiustų, aš galėčiau nuolankiai prašyti, maldauti, 0 ir jūs už- 
tartumėte už mane: atseit, jaunas, žalias, nepatyręs... Bet kuriuo at- 
veju jau geriau man patekti į bėdą. Projektas be manęs nežlugs, o 
be jūsų viskas sugrius. | 

Seldonas suraukė antakius ir pasakė: 

- Ne, Elarai, neketinu slėptis už jūsų nugaros. Jei generolas pa- 
geidauja mane matyti, jis ir pamatys. Kodėl turėčiau tirtėti iš baimės 
ir versti jus dėl manęs rizikuoti? Kuo jūs mane laikote? 

- Doru, kilniu žmogumi. O šiuo atveju reikalingas apsukrus ir 
gudrus. 

- Be reikalo neįvertinate mano gebėjimų. Pasistengsiu būti gud- 
resnis. 

Elaras neaptenkintas gūžtelėjo pečiais. 

- Tiek to, nieko nepadarysi. Juk suprantate, kad negaliu su ju- 
mis ginčytis. | 

- Tikrai, Elarai. Ir be reikalo sumanėte atidėti susitikimą. Gar- 
bės Žodis, mielai pasprukčiau iš jubiliejaus į susitikimą su genero- 
lu. Pats Žinote, jog šitos iškilmės - ne mano idėja, - sumurmėjo Sel- 
donas. 

- Atleiskite, - išlemeno Elaras. 

- Tiek to, nesijaudinkite, - pasakė Seldonas. - Pagyvensim - 
pamatysim. 

Jis apsisuko ir išėjo. O, kaip jam norėjosi, kad viskas riedėtų 
kaip sviestu patepta! Kad Projektas būtų panašus į tobulai suderintą 
mechanizmą, kad jam nereikėtų spręsti problemų dėl pavaldinių! 
Kaip to pasiekti? Turbūt tektų paaukoti visą likusį gyvenimą. O ir 
charakterį reikėtų keisti. Bet tai neįmanoma! 

Seldonas atsiduso ir nuėjo pasikalbėti su Amariliu. 


10 skyrius 


Į kabinetą Haris įėjo nepasibeldęs. 

- Jugai, - dar nuo slenksčio pareiškė jis, - mano susitikimas su 
generolu atidėtas. 

Seldonas prisėdo ant kėdės krašto šalia Amarilio ir kantriai lau- 
kė, kol šis atsitrauks nuo darbo. Pagaliau Amarilis teikėsi pakelti į 
Harį akis. 

- Ir kuo generolas tai paaiškina? 

- Tai ne dėl jo kaltės. Kažkas iš mūsų matematikų sukurpė ko- 
lektyvinį prašymą generolui... Prašo atidėti mūsų susitikimą. Su- 
pranti, dėl jubiliejaus iškilmių. Man tai nepatinka. 

- Kodėl tuomet leidai išsiųsti jiems tokį prašymą? 

- Nieko aš neleidau! Kažkokia saviveikla. Sutinku, jog yra dalis 
ir mano kaltės, - susiraukė Seldonas. - Taip ilgai dejavau, kad man 
jau šešios dešimtys, jog visi pavargo klausytis ir nusprendė mane 
pralinksminti - surengti iškilmes. 

- Ką gi, - prisimerkė Amarilis, - pasinaudosime šia savaite. 

Sėldonas įsitempė, suraukė antakius. | 

- Ar kas nors negerai? 

- Ne. Kol kas viskas gerai, bet nieko neatsitiks, jei patikrinsi- 
me. Supranti, Hari, toks dalykas... Pirmą kartą per trisdešimt metų 

psichoistorija pasiekė tokį lygį, kai atsirado reali galimybė progno- 
zuoti. Tai, žinoma, tik lašas jūroje, mažytis taškelis milžiniškame 
žmonijos kontinente, bet kol kas nieko daugiau mums nepavyko 
pasiekti. Vadinasi, taip... Mes norime pasinaudoti savo pasiekimais, 
įrodyti patys sau, jog psichoistorija tapo mokslu, gebančiu progno- 
zuoti. Todėl nepakenks, jei dar sykį patikrinsime, ar tikrai atsakin- 
gai pasirengėme, ar ko nors nepraleidome. Net ir ši mažytė prog- 
nozė yra labai sudėtinga, todėl tos savaitės mums tikrai prireiks. 

- Gerai. Prieš išvykdamas į susitikimą su generolu norėčiau su 
tavimi pasikalbėti, galbūt ką nors man patarsi. O kol kas... laikyk 
liežuvį už dantų, kad nebūtų jokio informacijos nutekėjimo. Nie- 
kam nė žodžio. Supranti, jei viskas žlugs, nenorėčiau, kad darbuo- 
tojai pultų į paniką. Mudu kaip nors išgyvensime nesėkmę ir vėl 
bandysime iš naujo. | 

- Mudu abudu... - sunėręs virš galvos rankas liūdnai ištarė Ju- 
gas Amarilis. - Pameni, jak kažkada taip ir buvo - viską pradėjome 
tik mudu? 

- Puikiai prisimenu ir jaučiu nostalgiją tiems laikams. Tiesa, ta- 
da mes dar neturėjome... | 

- Daug ko tada neturėjome - Pagrindinio Radianto, elektrofo- 
kusuoklio... | 

- Ir vis dėlto šaunios dienelės buvo 

- Šaunios, - pritarė Amarilis ir nusišypsojo. 


11 skyrius 


Universitetas neatpažįstamai pasikeitė, ir Seldonas nieko nega- 
lėjo sau padaryti - jam tai patiko. 

Pagrindinės Projekto darbuotojų užimamos patalpos sutvisko 
įvairiaspalvėmis šviesomis, pasirodė holografiniai vaizdai: Seldo- 
nas... įvairiausiu metu, įvairiausiose vietose; jaunutė gražutė Dorsa; 
po paauglys Reičis, dar nesušukuotas, neaprengtas, netašy- 

.. O štai Seldonas su Amariliu - taip pat stebėtinai jauni - palinkę 
-- kompiuterių. Netgi Demerzelio nepamiršo. Pamatęs jį, Haris 
sunkiai atsiduso ir pajuto, kaip jam stinga seno bičiulio. Jo buvimas 
šalia visada įkvėpė, suteikė pasitikėjimo. 

O štai Imperatoriaus Kleono atvaizdo galerijoje nebuvo. Ne to- 
dėl, kad jį sunku buvo gauti. Dabar, chuntos valdymo laikais, ne- 
protinga buvo priminti žmonėms apie praeitį. 

Aplinkui viskas spindėjo, švytėjo. Universitetas nebebuvo pana- 
šus į griežtą mokymo įstaigą - Haris jo tokio niekada nematė. Pats pa- 
statas tviskėjo, mainėsi tamsoje visomis vaivorykštėmis spalvomis. 

- Ištisos trys dienos! - sušuko Haris apimtas džiugesio ir kartu 
siaubo. | 

- Taip, trys dienos, - linktelėjo Dorsa. - Taip norėjo Universi- 
tetas. 

- Bet kokios išlaidos! Kiek darbo įdėta!- Seldonas susiraukė, 
pakraipė galvą. | 

- Išlaidos minimalios, - nesutiko Dorsa, - palyginus su tuo, 
kiek tu davei Universitetui. O darbavosi visi savo noru, ypač stu- 
dentai. “ 

Priešais Seldono akis atsivėrė Universiteto pastatų panorama, 
primenantį pasakų pilį. Haris negalėjo sulaikyti šypsenos. 

- Patenkintas? - šyptelėjo Dorsa. - Na, matai. Tu tik niurzgėjai, 
burbėjai, skundeisi, kaip tau nepatinka šitas pasiruošimas jubiliejui. 
Manei, jog sumanymo tikslas - priminti tau, koks esi senas... Pa- 
matytum dabar pats save! Visas švieti iš laimės! 

- Garbės žodis, tikrai labai malonu! Net įsivaizduoti nieko pa- 
našaus negalėjau. 

- Nėra kuo stebėtis, Hari. Tave žino visas pasaulis, visa Imperija. 

- Ne, tai netiesa, - prieštaravo Seldonas. - Niekas nežino apie 
mane, tuo labiau apie psichoistoriją. Žino tik Projekto dalyviai. Ir 
tai toli gražu ne viską. 

- Tai nesvarbu. Dabar svarbiausias - /u. Kvadrilijonai žmonių, 
kurie nieko konkrečiai nežino apie tave bei tavo darbą, žino, jog tu 
Haris Seldonas - didysis Imperijos matematikas. 

- Na... - Seldonas susižavėjęs dairėsi, - maždaug panašiai aš 
dabar ir jaučiuosi. Bet kur tai matyta - trys dienos, trys naktys! Kas 
bus su įrenginiais, su archyvu, su visomis medžiagomis? Juk viską 
šičia apvers aukštyn kojomis! 

- Nesirūpink. Viskas padėta saugioje vietoje. Kompiuteriai bei 
kita įranga - apsaugos lauko žinioje. Studentai pasirūpino. 

- Ir tu, Dorsa? - švelniai šypsodamasis paklausė Haris. 

- Ne tik aš. Labiausiai iš kailio nėrėsi tavo kolega Tamvilis Elaras. 

Haris susiraukė. 

- Kas negerai? - nustebo moteris. - Ar jis tau nepatinka? 

- Nepasakyčiau, kad nepatinka... tik jis mane vadina "maestro". 

- O, tai baisus nusikaltimas! - pajuokavo Dorsa. 

- Ir dar... jis jaunas, - sumurmėjo Seldonas. 

- Tai dar baisesnis nusikaltimas! Oi, Hari, senėjimas - tai ištisas 
mokslas. Senti reikia geranoriškai, garbingai, gražiai, oriai. Ir pra- 
dėti reikia nuo to, kad visi matytų, kaip tu mėgaujiesi gyvenimu, 
kaip esi savimi patenkintas. Tada ir visi aplink tave bus patenkin- 
ti ir laimingi. Argi tu ne šito trokšti? Na, eime. Pakaks čia slapsty- 
tis, prisidengus manimi. Sveikinkis su svečiais, šypsokis, kalbink 
juos. Ir nepamiršk, jog po banketo turėsi pasakyti kalbą. 

- Negaliu pakęsti banketų, dar labiau nemėgstu kalbėti prieš 
publiką. 

- Teks, niekur tu nedingsi. Na, eime! 

Seldonas atsiduso ir pakluso žmonai. Šiandien jis tikrai atrodė 
įspūdingai. Jau prieš metus nusivilko sunkią, prašmatnią Ministro 
Pirmininko mantiją, seniai nebedėvėjo helikonietiško stiliaus kostiu- 
mų. Šiandien jis mūvėjo nepriekaištingai išlygintas griežto stiliaus kel- 
nes bei dėvėjo paprastą tuniką. Kairėje krūtinės pusėje spindėjo em- 
blema su užrašu: "Psichoistorinis Strilingo Universiteto Hario Seldono 
Projektas". Garsaus matematiko veidą vagojo raukšlės, plaukai bal- 
tavo sidabru, tačiau akys spindėjo linksmai bei jaunatviškai. 

Pirmiausia Haris žvilgtelėjo į tą kambarį, kuriame susirinko vai- 
kai. Visi baldai iš čia buvo išnešti, stovėjo tiktai šventinis stalas. 
Vos tik profesoriui įėjus, vaikai puolė prie jo. Jie puikiai žinojo, kas 
šiandien svarbiausias asmuo... Hariui teko gintis nuo į jį besitiesian- 
čių saldumynais išterliotų mažų rankučių. 

- Palaukite, vaikai, palaukite, - ištarė jis. - Nagi, pažvelkite čia... 

Seldonas ištraukė iš kišenės mažytį kompiuterizuotą robotą ir 
pastatė ant grindų. Imperijoje, kur seniai nebebuvo robotų, vai- 
kams akys ant kaktos iššoko. Visi išsyk pritilo ir stebėjo roboto ju- 
desius. Tai buvo gauruotas žvėrelis. Sukonstruotas taip, jog galėjo 
keisti savo išvaizdą. Kiekvienas toks pasikeitimas sukeldavo 
džiaugsmo šūksnius. Pasikeitus žvėrelio išorei, keisdavosi ir jo ju- 
desiai bei skleidžiami garsai. 

- Na štai, - nusišypsojo Seldonas, - žiūrėkite, žaiskite tik šiukštu 
nesulaužykite. Vėliau kiekvienas gausite po tokį daikčiuką dovanų. 

Prie pagrindinės salės durų Seldoną prisivijo Vanda. 

- Seneli! | 

- Kaip laikaisi, Vanda? Ar tau linksma? - paklausė Haris, pakė- 
lęs mergaitę ir sukdamas ją ore. 

- Linksma. Tik tu į tą kambarį neik. 

- Kodėl? Tai mano kabinetas. Aš jame dirbu. 

- Bet juk čia aš susapnavau tą baisų sapną. 

- Žinau, mieloji. Tau jau viskas praėjo, ar ne taip? 

Seldonas kiek sutriko. Nusprendęs, jog vis dėlto reikėtų pasi- 
kalbėti su anūke, jis apkabino mergaitę ir nusivedė prie kėdžių, su- 
statytų koridoriaus pasieniu. Po to atsisėdo ir pasisodino Vandą ant 
kelių. 

- Pasakyk, ar tai tikrai buvo sapnas? 

- Tarsi sapnas. 

- Tu tikrai miegojai? 

- Regis, taip. 

Seldonas pastebėjo, jog mergaitė nervinasi, ir nusprendė nebe- 
kankinti jos klausimais. 

- Tiek to, - nusišypsojo jis, - nesvarbu, ar tai buvo sapnas, ar 
ne, bet tu matei du vyriškius, kurie kalbėjo apie mirtį ir ližikus? - 
Vanda vėl linktelėjo. - O gal tau tik pasigirdo, kad jie paminėjo bū- 
tent ližikus? 

- Ne-e. Jie apie ližikus kalbėjo. 

Haris suprato, jog nieko daugiau iš mergaitės neišpeš. Jis palei- 
do anūkę ir, paglostęs galvą, pasakė: 

- Bėk ir linksminkis, mažyle. O sapną išmesk iš galvos. 

- Gerai, seneli. 

Vanda iškart pralinksmėjo ir bėgte pasileido pas vaikus. 

Seldonas žingsniavo per salę, ieškodamas akimis Manelos. Ieš- 
koti teko ilgai, nes kiekviename žingsnyje kas nors jį sustabdyda- 
vo, sveikino, linkėjo laimės... 

Pagaliau jis pamatė Manelą. Kartodamas: "Atsiprašau, atleiski- 
te...", Haris sunkiai skverbėsi pro minią. 

- Manela! - pašaukė pagaliau marčią ir, įsikibęs jai į parankę, 
pasivedėjo į šalį, nenustodamas šypsotis svečiams. 

- Ar kas atsitiko, Hari? - paklausė moteris. 

- Aš vėl apie Vandos sapną. 

- Tik nesakyk, kad ji dar nepamiršo to košmaro! 

- Taip, sapnas vis neduoda mergaitei ramybės. Klausyk, ar yra 
ant stalų ližikų? 

- Žinoma. Ir ant vaikų stalų, ir ant suaugusių. Visi juos taip 
mėgsta. Aš jau ragavau. Paragauk, pats įsitikinsi, kaip gardu! 

- Aš štai. apie ką galvoju... O jei tai nebuvo sapnas, jei Vanda iš 
tiesų girdėjo vyrus kalbant apie mirtį nuo ližikų?.. 

Seldonas sutriko ir nutilo. 

- Manai, jog kažkas juos užnuodijo? Nesąmonė! Tuomet visi 
vaikai jau būtų negyvi. ž 

- Taip... Aš suprantu, - sumurmėjo Haris, dar labiau sutrikęs. 

Jis linktelėjo Manelai ir nuėjo atgal per salę. Žingsniavo taip pa- 
skendęs savo mintyse, jog vos neprasilenkė su Dorsa. 

- Kokia veido išraiška! - sustabdė jį žmona. - Apie ką mąstai? 

- Prakeikti ližikai. Niekaip iš galvos neišeina. 

- Aš irgi apie juos galvoju, bet nieko negaliu suprasti. 

- Kažkaip darosi baugu. O jeigu jie užnuodyti? 

- Ne, dėl šito gali būti ramus. Visi banketui pateikti produktai 
kruopščiai patikrinti. Tu, žinoma, vėl pasakysi, jog tai tikrų tikriau- 
sia paranoja, bet aš privalau tave saugoti. Tą ir darau. 

- Vadinasi, visas maistas... 

- Patikėk - maistas neapnuodytas. 

- Tai ir gerai, - nusišypsojo Haris. - Nuraminai mane. Na, aš 
taip nemaniau, bet... 

- Tikėkimės, - pasakė Dorsa. - Man tik neduoda ramybės bū- 
simas tavo susitikimas su tuo pabaisa Tenaru. Beliko vos kelios 
dienos. | | 

„ - Nevadink jo pabaisa, Dorsa. Būk atsargi. Ir sienos turi au- 
sis... 

- Tu teisus, - tyliai pasakė moteris. - Apsižvalgyk. Atrodo, visi 
laimingi, visi šypsosi, tačiau niekas negali Žinoti, kas iš mūsų 
"draugų" po vakarėlio skubės pranešti savo viršininkui apie tai, kas 
ir kaip čia buvo. O, žmonės! Kaip tai bjauru, kaip šlykštu! Ir pavo- 
jinga. Todėl aš keliausiu pas Tenarą drauge su tavim, Hari. 

- Dorsa, tai neįmanoma. Tu tik dar labiau viską sugadinsi. Ne- 
bijok. Nuvažiuosiu vienas ir viską pats sutvarkysių. 

- Bet tu neturi supratimo, kaip kalbėtis su tuo generolu! 

- O tu turi? - liūdnai paklausė Haris. - Kalbi visai kaip Elaras. 
Tas jaunuolis įsitikinęs, jog aš visiškas mulkis, niekam tikęs nuse- 
nęs kvailys. Jis pasišovė vietoj manęs keliauti pas generolą. Žinai, 
aš kartais pagalvoju, kiek žmonių Trantore norėtų pasikeisti su ma- 
nim vietomis? Dešimtys? O gal milijonai? 


12 skyrius 
Štai jau dešimt metų, kai Galaktikos Imperija neturi Imperato- 
riaus, o Rūmuose, atrodo, niekas nepasikeitė. Per tūkstantmečius 


Imperatoriaus figūra tapo legendinė, beveik nereali, ir dabar, regis, 
niekas net nepastebėjo, kad Jo Didenybės nebėra. 

Nebebuvo to, kuris, apsivilkęs didingą Imperatoriaus mantiją 
vadovavo oficialioms ceremonijoms, to, kuris iškilmingu balsu 
skelbdavo savo įsakymus... Dabar niekas nejautė valdovo gailes- 
tingumo ar abejingumo, nurimo Rūmų iškilmės, nutilo slaptos intri- 
gos. Asmeniniai Imperatoriaus apartamentai Mažuosiuose Rūmuo- 
se buvo tušti - čia nebeliko nieko iš buvusios valdovo šeimos. 

Tačiau sodininkų armija ir toliau rūpinosi Rūmų parkais bei so- 
dais. Čia buvo ideali tvarka. Tarnai taip pat palaikė idealią švarą Rū- 
mų patalpose. Viskas riedėjo sava vaga, visas personalas dirbo įpras- 
tinius darbus. Aukšti valdininkai leido įsakymus - taip, kaip kadaise 
pats Imperatorius. Ir valdininkai Rūmuose nedaug tepasikeitė... Nau- 
jai atvykusieji būdavo apmokomi laikytis įprastinių tradicijų. 

Susidarė įspūdis, jog Imperija tiek įprato būti valdoma Impera- 
toriaus, jog maloniai sutiko paklusti Rūmuose sklandančiai valdovo 
šmėklai. 

Ir chunta apie tai žinojo. Arba bent jautė. Per dešimtmetį niekam 
iš kariškių nekilo mintis įsikelti į asmeninius Imperatoriaus aparta- 
mentus. Jie tarsi suprato, jog neturi teisės nurodinėti Rūmuose. 

Netgi generolas Tenaras nedrįso pasikėsinti į Mažuosius Rū- 
mus. Jis apsistojo viename iš Rūmų teritorijoje buvusių pasatų ir 
čia įsirengė savo kabinetą. 


Tenaras buvo kresnas, nedidelio ūgio, ūsuotas. O ne, jo ūsai 
nebuvo panašūs į daliečių - jie buvo siauri, tvarkingai pakirpti. Rudi 
ūsai ir šaltos žydros akys... Turbūt jaunystėje tas žmogus buvo ne- 
gi gražus. Bet dabar jo veidas atrodė sudribęs, paburkęs, iš akių 
telikę siauri plyšeliai. 

Piktai, kaip gali sau leisti tik žmogus, laikantis save vieninteliu 
milijonų pasaulių šeimininkų, bet nedrįstantis pasiskelbti Imperato- 
riumi, jis kartą pasakė Henderui Linui: | 

- Aš galėčiau savo dinastiją įkurti! - ir, grėsmingai apžvelgęs kam- 
barį, saumurmėjo: - Čia nelabai tinkama vieta Imperijos valdovui. 

Linas išdrįso paprieštarauti: 

- Visų svarbiausia, kad jūs esate valdovas. Jau verčiau būti val- 
dovu šičia, negu marionete Rūmuose. 

- Bet dar geriau būti valdovu Rūmuose. Kodėl gi ne? 

Linas turėjo pulkininko laipsnį, tačiau jo užduotis buvo - sakyti 
Tenarui tai, ką jis nori išgirsti, ir perduoti kitiems jo įsakymus. 
Retsykiais, kai tai nebuvo pavojinga, jis išdrįsdavo ką nors patarti 
generolui. 

Liną visi vadino Tenaro "liokajum!". Jis apie tai žinojo ir visai 
neprieštaravo. Šitaip jis apsidraudė nuo daugelio problemų, tačiau 
suprato, jog dažniausiai liokajų karjera blogai baigiasi. 

Žinoma, galėjo išaušti tokia diena, kai ir pats Tenaras nusiris 
žemyn laikinosios chuntos piramidės laiptais, tačiau Linas nebuvo 
įsitikinęs, kad įžvalga padės jam laiku pajusti pavojų ir pasprukti. 
Galų gale... už viską gyvenime tenka mokėti. 

- Žinoma, generole, jūs galėtumėte įkurti dinastiją, - mandagiai 
pritarė Linas. - Imperijos istorijoje buvo daug tokių pavyzdžių. Bet 
tam reikia laiko. Žmonės lėtai pripranta prie naujovių. Dažniausiai 
tik antrajam ar trečiajam dinastijos įpėdiniui pavyksta tapti tikru 
Imperatoriumi, tokiu, kurį priima tauta. 

- Nesąmonė! Reikia tiesiog imti ir pasiskelbti Imperatoriumi. 
Kas išdrįs man prieštarauti? Juk laikau Imperiją kietose rankose. 

- Tai tiesa, generole. Jūsų pozicijos Trantore bei Vidiniuose 
Pasauliuose tvirtos, tačiau labiau nutolę Išoriniai Pasauliai kažin ar 
sutiks su įsigalinčia nauja dinastija. 

- Vidiniai Pasauliai ar Išoriniai - nematau jokio skirtumo. Dabar 
kariškiai viską valdo. Jie susidoros su tomis problemomis. 

- Tiesą sakote, - sutiko Linas, - tačiau provincijos turi savo 
ginkluotąsias pajėgas, kurios gali jūsų nepalaikyti. Nelengvi dabar 
laikai. 

- Vadinasi, tu siūlai man elgtis atsargiai? 

- Visada buvau tokios nuomonės, generole. 

- Jei pernelyg dažnai tai kartosi, kada nors man gali pabosti. 

Linas liūdnai atsiduso ir nuleido akis. 

- Generole, siūlau tik tokius dalykus, kurie jums naudingi. 

- Panašiai, kaip amžina tavo dainelė apie tą Harį Seldoną? - 
burbtelėjo Tenaras. 

- Tas žmogus jums kelia rimtą pavojų, generole. 

- Tai favo nuomonė, o man taip neatrodo. Kas jis toks? Apgai- 
lėtinas nusenęs profesorius! 

- Dabar - taip. - sutiko Linas. - Bet kadaise buvo Ministras 
Pirmininkas. | 2 

- Žinau, bet tai buvo Kleono laikais. O ką jis po to padarė? 
Niekaip negaliu suprasti, kodėl tokiais neramiais laikais turėčiau bi- 
joti kažkokio suknisto profesoriaus? Štai provincijų gubernatoriai 
maištauja:.. 

- Žmonės kartais klysta, - atsargiai priminė Linas, - manydami, 
jog ramus, mažas žmogelis negali jiems pakenkti. Seldonas būtent 


170 


taip atrodo. Tačiau prieš dvidešimt metų džoranumiečių organiza- 
cija per plauką nenuvertė tuometinio Ministro Pirmininko Demer- 
zelio. - Generolas linktelėjo, nors akivaizdžiai matėsi, kad jis to ne- 
prisimena. - Būtent Seldonas padarė galą šitam judėjimui ir po to 
užėmė Ministro Pirmininko postą. Tačiau džoranumiečiai išgyveno, 
pasitraukė į pogrindį... Ir vėl tas pats Seldonas susekė juos ir su- 
darė organizacijos sunaikinimo planą. Tiesa, truputį neapskaičiavo 
- nespėjo apsaugoti Kleono, ir Imperatorius buvo nužudytas. 

- Bet Seldonas ir vėl išgyveno, ar ne taip? 

- Jūs visiškai teisus. Išgyveno. 

- Keista. Nesugebėjo įžvelgti rengiamo pasikėsinimo prieš Im- 
peratorių! Už tokius dalykus tikrai turėtų lėkti Ministro Pirmininko 
galva. 

- Turėtų, jūsų teisybė. Tačiau chunta paliko jį tamMyDSe Jiems 
pasirodė, jog tai išmintingas sprendimas. 

- Kodėl? 

- Dėl kažkokios psichoistorijos. 

- Neturiu supratimo, kas tai yra, - abejingai burbtelėjo Tenaras. 

Iš tiesų nuskambėjęs žodis sukėlė jam kažkokius neaiškius pri- 
siminimus - Linas ne sykį buvo užsiminęs apie tą nelemtą psichois- 
toriją, tačiau Tenaras vis neturėdavo noro jo klausytis. Linas, savo 
ruožtu, buvo atsargus ir neskubino įvykių. Tačiau šiandien jis ne- 
įprastai sunerimęs ir atkaklus. "Turbūt, - pamanė generolas, - rei- 
kia leisti jam išlieti širdį". 

- Apie tai apskritai nedaug kas žino, - atsiduso Linas. - Psi- 
choistorija domisi kai kas iš intelektualų. 

- Ir kas tai yra? 

- Kažkokia sudėtinga matematinė sistema. 

Tenaras susiraukė. 

- Šito tai jau nereikia. Suskaičiuoti savo pulkus aš kaip nors 
sugebėsiu, o daugiau jokios matematikos man nereikia. 

 - Sklando gandai, - neketino pasiduoti Linas, - jog pasitelkus 
šitą psichoistoriją galima prognozuoti ateitį. 

Generolas išpūtė akis. 

- Ar tas Seldonas būrėjas? 

- Ne visai. Tai toks mokslas. 

- Netikiu. 

- Sunku patikėti, bet Trantore - ir ne tik čia - Seldonas tapo iš 
tiesų legendine figūra. Ne taip svarbu, ar realiai ta psichoistorija ką 
nors gali. Svarbiausia, kad žmonės tuo patikėtų. Tuomet šitas 


171 


mokslas gali pagelbėti išlaikyti valdžią. Manau, kad jūs jau tą su- 
pratote, generole. Tereikia išpranašauti, kad jūs valdysite ilgai ir 
sėkmingai, o Imperija jūsų valdymo laikotarpiu suklestės, ir žmo- 
nės, patikėję tokia teigiama pranašyste, patys padės jai išsipildyti. 
Kita vertus, tas Seldonas gali, pavyzdžiui, išpranašauti pilietinį karą. 
Žmonės vėl patikės, ir tada mūsų valdžia susvyruos. 

- Tokiu atveju, pulkininke, reikia padaryti taip, kad tos progno- 
zės būtų mums palankios. 

- Taip, bet Seldonas nėra mūsų režimo šalininkas. Psichoisto- 
rija gali mums pasitarnauti tik tuo atveju; jei Projektui vadovaus 
kas nors kitas, ne Seldonas. 

- Ar jūs jau ką nors numatėte? 

- Taip. Tik reikia atsikratyti Seldono. 

- Nejaugi sunku tai padaryti. Nužudyti jį - ir taškas. 

- Generole, būtų geriau, jei vyriausybė nesipainiotų į tokius dalykus. 

- Paaiškink! 3 

- Netrukus jis atvyks čia... susitikti su jumis. Galėsite susipa- 
žinti, apžiūrėti jį. Štai tada ir nuspręsite, ko verti mano siūlymai. 

- Kada jis atvyks? | 

- Turėjo jau atvykti, bet jo bendradarbiai paprašė atidėti susiti- 
kimą. Šiuo metu kaip tik švenčiamas Seldono jubiliejus. Regis, še- 
šiasdešimtmetis. Pamaniau, jog protinga būtų patenkinti jų prašymą. 

- Kam to reikėjo? - nepatenkintas atšovė generolas. - Negaliu 
pakęsti visokių kompromisų. Tai silpnumo požymis. 

- Generole, jūs, kaip visada, teisus. Tačiau pamaniau, jog 
mums bus naudinga stebėti, kaip vyksta tos iškilmės. 

- Kuriems galams? 

- Žinojimas visada naudingas. Ar norite žvilgtelėti? 

- Ar tai būtina? - paniuro generolas. 

- Manau, jums bus įdomu. 

Kabinete užgeso šviesa, patalpą užliejo garsai bei vaizdai, akies 
mirksniu pakeitę niūrų generolo kabinetą. 

Linas pusbalsiu komentavo iškilmes: 

- Šventė vyksta Projekto darbuotojų užimamose patalpose, 
tačiau iškilmėse dalyvauja visas Universitetas. Tuojau pamatysite 
panoraminę apžvalgą ir įsitikinsite, jog šventė vyksta didžiulėje erd- 
vėje. Turiu pranešimų apie tai, jog Seldono jubiliejus šiuo metu 
švenčiamas ir kituose Trantoro Universitetuose... galima sakyti "ne- 
akivaizdžiai". Šventė truks tris dienas. 

- Vadinasi, visas Trantoras švenčia to Žmogaus gimtadienį? 

- Turbūt taip. Daugiausiai tai mokslininkai. Visoje planetoje 
švenčia, kai kas ir iš kitų pasaulių prisijungė. 

- O iš kur transliacija? 

Linas šyptelėjo. | 

- Turime Projekte savų Žmonių - patikimi informacijos šaltiniai. 

- Na gerai. Sakyk, ką tu apie tai galvoji? 

- Generole, man regis, jog tai...Seldono asmens kultas. Jis taip 
garsiai pareiškė apie save, taip susitapatino su psichoistorija, jog 
negalima staiga ir atvirai tą Žmogų nudėti. Tokiu būdu sukelsime 
nepasitikėjimą jo mokslu. Ir mums iš jo nebus jokios naudos. 

Kita vertus, Seldonas jau senas. Nesunku įsivaizduoti, jog ne- 
trukus jį pakeis kas nors jaunesnis... Tas, kurį mes pasirinksime, 
tas, kuris palankiai vertina mūsų siekius bei tikslus. Privalome nu- 
versti Seldoną nuo pjedestalo taip, kad atrodytų, jog tai natūralus 
procesas. ; 

- Vadinasi, tu manai, jog turėčiau su juos susitikti? 

- Taip. Pamatysite, kuo jis kvėpuoja ir nuspręsite, kokių prie- 
monių mums reikia imtis. Bet turime būti itin atsargūs, nes jis po- 
puliarus, žinomas Žmogus. 

- Ne tokių mačiau! - prunkštelėjo generolas. 


13 skyrius 


- Taip, - pavargusiu balsu ištarė Haris Seldonas, - tikras trium- 
fas. Tai buvo nuostabu. Net nežinau, kaip sulaukti septyniasdešimt- 
mečio. Noriu, kad vėl viskas pasikartotų. Tik, turiu pripažinti, bai- 
siai pavargau. 

- Tėti, tau reikia gerai išsimiegoti, - patarė Reičis. - Miegas vis- 
ką gydo. 

- Net nežinau, ar pavyks kiek pailsėti, už poros dienų manęs 
laukia susitikimas su mūsų didžiuoju valdovu. 

- Pas jį keliausi ne vienas, - ryžtingai pareiškė Dorsa. 

Haris nusiminė. 

- Liaukis, Dorsa. Nekalbėkime daugiau apie tai. Man labai 
svarbu susitikti su tuo žmogumi akis į akį. 

- Tai pavojinga. Ar jau pamiršai, kuo baigėsi, kai prieš dešimt 
metų neleidai man drauge su tavim pasitikti sodininkus? | 

- Norėčiau pamiršti, tačiau tu porą kartų į savaitę vis man pri- 
meni. Bet dabar tikrai nusprendžiau keliauti vienas. Ką jis man gali 

padaryti? Esu niekam nepavojingas senis, atvykęs sužinoti, ko gar- 
biam generolui iš manęs reikia. 

- Kaip pats manai, ko iš tiesų jam reikia? - paklausė Reičis. 

- Matyt, to paties, ko reikėjo Kleonui. Turbūt pamanė, jog psi- 
choistorija gali prognozuoti ateitį ir nusprendė pasinaudoti ja... Be- 
veik prieš tris dešimtis metų pasakiau Imperatoriui Kleonui, jog ma- 
no mokslo ne tokia paskirtis. Vėliau nuolat kartojau tai, būdamas 
Ministru Pirmininku. Ir dabar tą patį pasakysiu generolui Tenarui. 

- Tik kažin, ar jis tuo patikės? - suabejojo Reičis. 

- Sugalvosiu ką nors, pasistengsiu, kad mano žodžiai skambė- 
tų įtikinamai. 

- Nenoriu, kad vienas važiuotum, - atkakliai tvirtino Dorsa. 

- Nori ar ne - tai nieko nekeičia. 

Į pokalbį įsiterpė Tamvilis Elaras: 

- Aš čia vienintelis ne jūsų šeimos narys. Net nežinau, kaip jūs 
pažiūrėsite į mano siūlymą. 

- Kalbėkite, - mostelėjo ranka Haris. - Pradėjote, tai - pirmyn. 

- - Norėčiau pasiūlyti kompromisą. Galėtume kai kurie iš mūsų 
lydėti maestro. Keletas žmonių... garbės sargybos teisėmis. Ne, aš 
nesakau, jog mes visa minia įsiveršime į generolo kabinetą. Net į 
Rūmų teritoriją kojos nekelsime. Netoli teritorijos ribos įsikursime 
kokiame nors viešbutyje - pasidarysime sau šventę. 

- Tai bent! Tik šventės man betrūko, - susijuokė Seldonas. 

- Maestro, aš nekalbu apie jus. Jūs keliausite į susitikimą su 
Tenaru. O mūsų buvimas netoliese neliks nepastebėtas. Jis pri- 
mins Imperatoriškojo sektoriaus gyventojams, koks jūs populiarus 
ir garsus žmogus. Beje, generolui taip pat. Be to, žinodamas, jog 
mes esame šalia ir laukiame jūsų sugrįžtant, Tenaras gerai pagal- 
vos, kaip reikia su jumis elgtis. 

Stojo ilga pauzė. Pagaliau Reičis pasakė: 

- Ne. Kažkaip labai teatrališka... Tėčiui tai nebūdinga. 

- Manęs nedomina, kas jam būdinga, o kas ne, - išpyškino 
Dorsa. - Svarbiausia, kad Haris būtų saugus. Man visai patinka 
daktaro Elaro pasiūlymas. Jei jau negalime lydėti Hario į Rūmų te- 
ritoriją, kodėl mums neįsikūrus kur nors netoliese? Puiku. Ačiū 
jums, daktare. Gera mintis. | 

- Aš to nenoriu, - purtė galvą Seldonas. 

- Bet aš noriu! - spyrėsi Dorsa. - Būsiu kiek galima arčiau tavęs. 

Iki tol tylėjusi Manela pasakė: 

- Kai prisimenu, kokie tenai viešbučiai... Taip, ten tikrai galima 
neblogai pasilinksminti. 

- Pasilinksminti? Kokie dar pasilinksminimai? - užsiplieskė 
Dorsa. - Gerai, priimu tavo balsą. Juk atiduodi jį už mane? 

Taip ir nusprendė. Kitą dieną maždaug dvylika Projekto dar- 
buotojų apsistojo viešbutyje "Kupolo kraštas". Jie pasirinko kamba- 
rius, iš kurių langų matėsi Rūmų teritorija. 

Kitą vakarą pas Seldoną atėjo ginkluoti gvardiečiai ir nuvedė jį 
į susitikimą su generolu. 

Maždaug tuo pat metu Dorsa kažin kur dingo, tačiau niekas to 
nepastebėjo ir jos neieškojo. Kai pagaliau buvo pastebėta, jog Dor- 
sos nėra, visi sunerimo. Ir geros nuotaikos nebeliko. 


14 skyrius 


Dorsa Venabili dešimtį metų gyveno Rūmų teritorijoje. Būdama 
Ministro Pirmininko žmona, ji turėjo leidimą, su kuriuo buvo galima 
patekti į teritoriją ir laisvai tenai vaikštinėti. Ant leidimo buvo jos 
pirštų antspaudai. 

Sumaišties, kuri kilo nužudžius Imperatorių, metu niekam ne- 
atėjo į galvą atimti iš Dorsos leidimą. Ji ir pati apie tai net neprisi- 
minė. Tik dabar, pirmą sykį po to baisaus košmaro, jai prireikė pa- 
tekti į Rūmų teritoriją. Ir moteris apsidžiaugė, prisiminusi, jog gali 
tai padaryti. | | 

Kai Dorsa išėjo iš po kupolo į atvirą erdvę, jau temo ir buvo vė- 
soka. Po kupolu naktį truputį šviesiau, negu atviroje erdvėje, o die- 
ną - tamsiau. Ir, žinoma, po kupolu buvo šilčiau. 

Dauguma trantoriečių apie tai nemąstė, nes visą gyvenimą pra- 
leido po kupolu. Dorsos oro pasikeitimas nenustebino ir nenuvylė. 
Jai ne tas rūpėjo. 

Keliu, vedančiu iš viešbučio, moteris nužingsniavo Rūmų teri: 
torijos link. Kelias puikiai apšviestas, matomumas geras. 

Dorsa žinojo netoli benueisianti - netrukus ją sulaikys. Chunta 
išgyvena nelengvus laikus. Ją būtinai pastebės. 

Nuojauta moters neapgavo. Priešais atriedantis nedidelis auto- 
mobilis sustojo šalia ir apsaugininkas paklausė: 

- Ką jūs čia veikiate? Kur keliaujate? 

Dorsa niekaip nesureagavo į griežtą jo klausimą ir drąsiai 
žingsniavo toliau. 

- Stok! - suriko apsaugininkas ir žaibo greičiu iššoko iš automo- 
bilio. Dorsai tik šito ir reikėjo. Vyriškis laikė atkišęs blasterį. Regis, 
neketino taikytis į moterį, tik norėjo pademonstruoti turįs ginklą. 

- Jūsų registracijos numeris? - pareikalavo apsaugininkas. 

- Man reikalinga jūsų mašina, - įžūliai atrėžė Dorsa. 

- Kas?! - nieko nesuprasdamas paklausė vyriškis. - Greičiau 
sakykite savo registracijos numerį! 

Tik dabar jis kilstelėjo blasterį. 

- Kuriems galams jums reikalingas mano registracijos numeris? 
- ramiai ištarė Dorsa, ryžtingai artėdama prie vyriškio. 

Apsaugininkas žengė žingsnį atgal. 

- Jei tuojau pat nesustosite ir neparodysite savo registracijos 
numeriu, aš šausiu. 

- Nešausite! Meskite ginklą. 

Sargybinis sukando lūpas, jo pirštas ką tik vos nepaspaudė 
blasterio mygtuko, bet... 

Po to jis niekaip nesugebėjo paaiškinti, kaip viskas vyko. Varg- 
šelis nepaliovė kartojęs: "Iš kur galėjau žinoti, jog priešais mane pati 
Tigrė? (O, ateis tokia diena, kai jis didžiuosis šiuo susitikimu!) Ji 
puolė mane pasiutusiu greičiu, nieko nespėjau suvokti!" 

Dorsa griebė apsaugininką už rankos, laikiusios blasterį, pakė- 
lė ją aukštyn. 

- Mesk ginklą, girdi? - sušvokštė ji. - Antraip, sulaužysiu ranką, 
supratai?! 

Sargybinis negalėjo nei įkvėpti, nei iškvėpti - širdį tarytum kas 
replėmis spaudė. Supratęs, jog negali riktis, jis išmetė ginklą. 

Dorsa paleido vyriškio ranką, tačiau tas dar nespėjo atsitokėti, 
O ji jau stovėjo nukreipusi į sargybinį nuo žemės pakeltą jo paties 
blasterį. 

- Tikiuosi, tavo detektoriai vietoje? - pašaipiai paklausė ji. - Tik 
neskubėk pranešti apie įvykį. Pajudink smegeninę - ką pasakys tavo 
viršininkai. Patariu rimtai pagalvoti. Nesugebėjai sulaikyti beginklės 
moters, vėliau ji iš tavęs dar ir blasterį atėmė... Vargu, ar kam nors 
tai patiks. Skrisi iš tarnybos velniop. 

Apstulbusio sargybinio akyse Dorsa sėdo į automobilį ir nurū- 
ko pagrindiniu keliu. Ji čia nebuvo dešimtį metų, todėl nelabai pri- 
siminė, kur reikia važiuoti, tačiau automobilis tarnybinis - vargu, ar 
ją greitai kas nors stabdys. Reikėjo skubėti. Mašina, didindama 
greitį, skriejo pirmyn. 

Moteris važiavo dviejų šimtų kilometrų per valandą greičiu, to- 
dėl atkreipė sargybinių dėmesį. Iš automobilyje įtaisyto radijo imtu- 
vo pasigirdo neramūs klausimai, reikalaujantys paaiškinti, kodėl 
mašina lekia tokiu greičiu. Netrukus detektoriai parodė, jog Dorsą 
vejasi kitas automobilis. | 

Moteris suprato, kad paskelbtas pavojus, nujautė, kad priekyje 
j0s laukia kiti automobiliai. Tai kas? Ką jie gali padaryti? Nejaugi 1š- 
kart nušaus? Turbūt iš pradžių panorės sužinoti, kas ji tokia? 

Prie įvažiavimo į Rūmų teritoriją jos iš tiesų laukė dvi mašinos. 
Moteris lyg niekur nieko sustabdė mašiną ir nužingsniavo link pa- 
stato. 

Du sargybiniai suglumo pamatę, jog iš milžinišku greičiu lėku- 
sios mašinos išlipo ne drūtas apsaugininkas, o... moteris. Jie pas- 
tojo Dorsai kelią. 

- Ką jūs čia veikiate? Kas čia dedasi? 

- Turiu svarbų pranešimą pulkininkui Henderui Linui, - ramiai 
pasakė Dorsa. 

Jūsų registracijos numeris? 

- Prašau man netrukdyti. 

- Aš pasakiau: registracijos numeris. 

- Aš skubu. 

- Klausyk, - staiga pasakė kitas sargybinis, - Žinai, į ką ji man 
panaši? Į buvusio Ministro Pirmininko bobą, daktarę Venabili. Į 
Tigrę! 

Sargybiniai kiek sutriko, bet vis dėlto vienas jų tvirtai pareiškė: 

- Jūs areštuota. 

- Nejaugi? - šyptelėjo Dorsa. - Turėtumėte žinoti, jog Tigrė 
stipresnė už bet kurį iš jūsų ir reakcija mano žaibiška. Turiu kitą 
pasiūlymą: palydėkite mane pas pulkininką Liną, ir pažiūrėsime, ką 
jis pasakys. 

- Jūs areštuota, - pakartojo sargybinis ir į Dorsą nukrypo išsyk 
keturi blasteriai. 

- Ką gi, - vėl šyptelėjo moteris, - jei taip norite... 

Žaibiškas judesys - ir išsyk du sargybiniai, dejuodami ir aikčio- 
dami, susirietė ant žemės, o abiejose moters rankose atsirado po 
blasterį. 

- Nenorėjau jų skriausti, - paaiškino moteris, - bet tikriausiai 
sulaužiau jiems riešus. Dabar jūs likote dviese, o aš šaudau nepaly- 
ginamai greičiau už jus. Tik pajudėsite, ir padarysiu tai, ko daryti la- 
bai nenorėčiau, - pribaigsiu jus abu. 

Sargybiniai, praradę kalbos dovaną, suakmenėjo. 

- Dar kartą patariu jums: geruoju palydėkite mane pas pulkinin- 
ką, - pasakė moteris. - O po to suraskite gydytoją, kuris padės jūsų 
kolegoms. | 

Vienas jos pasiūlymas jau buvo nereikalingas - pulkininkas Li- 
nas pats išėjo iš savo kabineto. 

- Kas čia dedasi? Ką visa tai... 

Dorsa atsisuko į jį, | 

- A, tai jūs. Leiskite prisistatyti. Aš daktarė Dorsa Venabili, pro- 
fesoriaus Hario Seldono žmona. Atėjau pas jus svarbiu reikalu. Ši- 
tie keturi nenorėjo manęs įleisti, teko nelabai mandagiai su jais pa- 
bendrauti. Liepkite jiems išeiti, noriu pasikalbėti su jumis vienu du. 
Neketinu nieko blogo jums padaryti. 

Linas paniuręs apžvelgė sargybinius, po to jo žvilgsnis sustojo 
ties Dorsa. | 

- Nelinkite man nieko blogo? Nesvarbu, kad šitie keturi vyrai 
su jumis nesusidorojo, man pakvietus, čia atsiras keturi šimtai sar- 
gybinių. 

- Ir tegul. Jei nuspręsčiau jus nušauti, jie vis tiek nespėtų. Pa- 
leiskite apsaugą, ir mudu pasikalbėsime žmoniškai. 

Linas įsakė sargybiniams išeiti ir tarė: 

- Gerai, užeikite. Pasikalbėsime, jei taip norite. Bet leiskite jus 
įspėti, daktare Venabili, mano atmintis puiki. 

- Mano taip pat, - linktelėjo moteris ir drauge su pulkininku įė- 
jo įjo kabinetą. : 

Pabrėžtinai mandagiu tonu Linas pasidomėjo: 

- Paaiškinkite man normaliai, daktare Venabili, kodėl atėjote 
čia? 

Dorsa nusišypsojo nepiktai, bet ir nešvelniai. 

- Visų pirma todėl, kad įrodyčiau jums, jog galiu čia patekti. 

- A? 

- Jūs teisingai išgirdote. Mano vyrą išvežė į susitikimą su gene- 
rolu Tenaru. Vyriausybiniu automobiliu, su apsauga... Beveik tuo 
pačiu metu aš išėjau iš viešbučio. Man teko susidurti su penketu sar- 
gybinių, iš vieno "pasiskolinau" automobilį, kuriuo ir atvažiavau čia. 
Bet jų galėjo būti 1r penkios dešimtys. 

Linas flegmatiškai linktelėjo. ' 

- Jus žmonės vadina Tigre. 

- Būtent. O dabar galiu pasakyti, kodėl aš čia. Noriu įsitikinti, jog 
mano vyras saugus. Jis įžengs į generolo irštvą - atleiskite man už 
vaizdingą išsireiškimą, - ir noriu, kad iš ten išeitų gyvas ir sveikas. 

- Kiek žinau, jūsų vyrui niekas negresia. Bet... jeigu jūs taip su- 
nerimusi, kodėl atėjote pas mane? Kodėl nenukeliavote tiesiai pas 
generolą? | 

- Todėl, kad iš judviejų smegenis turite tik jūs. 

Po trumpos pauzės Linas pusbalsiu sumurmėjo: 

- Nelabai maloni pastaba, jei kas išgirs... 

- Jums ji kur kas pavojingesnė negu man, todėl ir pasirūpinsi- 
te, kad mūsų niekas neišgirstų. Jei manote, jog mane galima leng- 
vai užliūliuoti žodžiais, paimti už rankos ir išvesti iš kabineto, jūs 
klystate. Nejaugi jums atrodo, jog sėdėsiu rankas sudėjusi, kai ma- 
no vyrą areštuos, o gal net nubaus mirtimi, jūs dar labiau klystate, 
- pasakė Dorsa, žvilgsniu parodžiusi į du ant stalo gulinčius blaste- 
rius. - Į teritoriją įėjau tuščiomis rankomis, o atėjau pas jus su 
dviem blasteriais. Neturėčiau jų, susirasčiau peilius, jais moku kau- 
tis virtuoziškai. Aš pavojinga net ir būdama beginklė. Štai šitas sta- 
las - metalinis ir labai tvirtas. 

- Taip. 

Dorsa pakėlė rankas, pasukiojo per riešus, parodydama, jog 
rankose nieko neturi. Tada padėjo rankas ant stalo delnais žemyn. 

Palaukusi keletą akimirkų, moteris suspaudė dešinę ranką į 
kumštį, užsimojo ir su baisia jėga trenkė į stalą. Garsas buvo krau- 
pus - tarytum metalas būtų atsitrenkęs į metalą. Moteris nusišyp- 
sojo ir pasukiojo ranką. 

- Jokios mėlynės, jokio įdrėskimo... ir visai neskauda, - pasakė 
ji. - O dabar pažiūrėkime į stalą. Matote, jis įlenktas. Jei su tokia jė- 
ga tvosiu kam nors per galvą, tai tikrai suknežinsiu kaukolę. Nieka- 
da to nedariau, nesu nužudžiusi nė vieno žmogaus, tik kai ką esu 
sužeidusi. Tačiau, jei profesoriui Seldonui kils pavojus... 

- Ko jūs vis grasinate? 

- Negrasinu. Tai tik mano pažadai. Jei niekas nelies mano vy- 
ro, aš irgi nieko neliesiu. Tačiau, jeigu jį bent pirštu kas nors palies, 
man teks jus kaip reikiant aptalžyti, pulkininke Linai. O gal net nu- 
dėti. Aš jums tai pažadu. O jei prireiks, tą patį padarysiu ir genero- 
lui Tenarui. 

Linas sušvokštė: 

- Net jeigu jūs būtumėte tigrių tigrė, vis tiek prieš visą armiją 
neatsilaikysite! Na, ką į tai atsakysite? 

- Pulkininke, jūs puikiai žinote, ką reiškia gandai, - šyptelėjo 
Dorsa. - Žmonės taip mėgsta viską pagražinti, išpūsti... Iš tiesų nie- 
ko tigriško niekada nepadariau, bet apie mane pasakojama daug 

nebūtų dalykų. Jūsų apsaugininkai ėmė drebėti iš baimės, vos tik 
mane atpažinę. Ir dabar jie būtinai paskleis gandus apie tai, kaip, 
skindamasi kelią pas jus, paguldžiau juos ant menčių. O jūsų armi- 
ja? Net jeigu jie mane ir sunaikins... Jums reikėtų bijoti tautos rūs- 
tybės. Chunta ir taip vos išlaiko valdžią, o tokia istorija dar pablo- 
gintų padėtį. Gerai pagalvokite. Man tereikia patikinimo, jog niekas 
nelies profesoriaus Seldono. 

- Mes neturime ketinimų jam grasinti, nenorime padaryti pro- 
fesoriui nieko bloga. 

- Tai kam reikėjo šito susitikimo? 

- Kas čia tokio? Generolas domisi psichoistorija. Kleonas juk 
visą gyvenimą ja domėjosi, taip pat ir Demerzelis, kol buvo Minist- 
ras Pirmininkas. Kodėl mes negalime susidomėti? Kuo mes pra- 
stesni? Mums ji dar įdomesnė. 

- Ir kodėl gi? 

- Todėl, kad praėjo daug laiko. Kaip suprantu, iš pradžių tai 
buvo tik idėja, gimusi profesoriaus Seldono galvoje. Jis pradėjo 
dirbti, vis labiau įsitraukdamas, telkdamas aplink save žmones. Ir 
štai praėjo jau trisdešimt metų. Beveik visą tą laiką profesorių sub- 
sidijavo vyriausybė, todėl, manau, ji turi teisę dabar pareikalauti 
ataskaitos apie atliktą darbą. Turbūt nuo. Kleono laikų tas mokslas 
gerokai pažengė į priekį? Štai tegul profesorius mums ir atsako. 
Mums reikia šiek tiek aiškesnės, realesnės informacijos, nei ore ju- 
dančios lygčių eilutės. Suprantate'? 

- Taip, - paniuro Dorsa. 

- Ir dar štai kas. Nemanykite, jog grėsmę jūsų vyrui kelia tik 
vyriausybė, ir, jei kas atsitiks profesoriui, būtent ją bus galima dėl 
visko apkaltinti. Jis pakankamai turi ir asmeninių priešų. 

- Aš to nepamiršiu. O dabar noriu, kad palydėtumėte mane pas 
generolą Tenarą. Noriu stebėti jo susitikimą su mano vynu ir įsiti- 
kinti, kad jam viskas gerai. 

- Tai padaryti nebus lengva ir ilgai užtruks. Negaliu nutraukti jų 
pokalbio, bet jeigu palauksite, kol jis pasibaigs... 

- Nieko neketinu laukti. Veikite! Ir nesitikėkite likti gyvas, jei 
mane apgausite. 


16 skyrius 


Generolas Tenaras išpūtęs akis žiūrėjo į Seldoną, pirštų galiu- 
kais piktai barbendamas į stalą. 

- Trisdešimt metų, - ištarė jis. - Ir jūs drįstate pasakyti, jog ne- 
turite ką man parodyti? 

- Jei tiksliau, tai dvidešimt aštuoneri, generole. 

Tenaras nuleido repliką negirdomis. 

- Ir visą šį laiką buvote vyriausybės remiamas. Ar jūs žinote, 
profesoriau, kiek milijardų kredų surijo jūsų Projektas? 

- Tiksliai nepasakysiu, generole, bet jūs juk turite dokumentus. 

- Taip, mes turime. Vyriausybiniai fondai, profesoriau - ne šuli- 
nys be dugno. Ir laikai dabar sunkūs. Mes atsakingai žiūrime į lėšų 
švaistymą. Ne taip, kaip Kleonas. Mokesčių taip lengvai nepadidin- 
si. Be to, pinigai mums reikalingi ir kitoms reikmėms. Pasikviečiau 
jus, nes noriu įsitikinti, kad, remdami jūsų psichoistoriją, nešvaisto- 
me pinigų vėjais. Nesugebėsite mūsų įtikinti, atvirai jums sakau - 
subsidijavimas bus nutrauktas. Dirbkite visuomeniniais pagrindais. 

- Generole, jūs reikalaujate iš manęs neįmanomo dalyko. Bet 
noriu pasakyti, jog, nutraukę subsidijuoti Projektą, jūs liksite be at- 
eities. Duokite man laiko, ir kada nors... 

- Pasikeitė jau ne viena vyriausybė, o jūs, profesoriau, traukiate 
vis tą pačią dainelę: "Duokite man laiko". Sakykite, profesoriau, ar- 
gi jūs neteigiate, jog psichoistorija pranašauja chuntai trumpalaikį 
valdymą? Tuo pačiu ir man? 

Seldonas suraukė antakius. 

- Kol kas metodika nėra tokia tobula, kad būtent tai galėčiau 
teigti. 

- O aš jums sakau, kad jūsų Projekto darbuotojai tik apie tai ir 
kalba. 

- Ne, nieko panašaus, - pasakė Seldonas. - Gali būti, jog kai 
kurie mūsų darbuotojai leido sau šitaip drąsiai interpretuoti mūsų 
gautas išvadas, tačiau yra ir kitokių minčių... visai priešingų. Štai 
kodėl mums būtina tęsti darbą. O šiuo metu, turėdami netobulą 
metodiką bei nepilnus duomenis, galime pateikti ne visai tikslias 1š- 
vadas. | k“ 

- Bet jeigu paskelbsite išvadas, jog vyriausybė nestabili, ir pa- 
sakysite, kad šitaip teigia psichoistorija, jūs dar labiau išklibinsite ir 
taip nestabilią vyriausybės padėtį. | 

- Galbūt, generole. Tačiau jei paskelbsime priešingą informaci- 
ją, tai padės stabilizuoti esamą padėtį. Mes ne sykį apie tai kalbėjo- 
me su Imperatoriumi Kleonu. Psichoistoriją galima naudoti kaip 
ginklą, galima paveikti žmonių protus ir pasiekti trumpalaikių rezul- 
tatų. Tačiau, jei ateityje paaiškės, jog prognozės netikslios, niekas 
šiuo mokslu nebetikės, ir jo dienos baigsis. 

- Pakaks. Kalbėkime atvirai. Ką, jūsų nuomone, psichoistorija 
sako apie mano valdymą? 

- Mūsų nuomone, ji atskleidžia, jog pastebimi kai kurie nesta- 
bilaus valdymo elementai. Tačiau mes nežinome, kaip galima pa- 
keisti padėtį nei į gerąją, nei į blogąją pusę. “ 

- Kitaip sakant, jūsų mokslas prognozuoja tai, ką visi ir taip Ži- 
no. Ir tokioms nesąmonėms vyriausybė skiria šitiek pinigų! 

- Ateis laikas, kai psichoistorija pasakys tai, ko be jos pagalbos 
niekas negalėtų sužinoti, ir tada šimteriopai atsipirks visos išlaidos. 

- Ir kiek reikės šito laukti? 

- Nelabai ilgai. Pastaraisiais metais mes pasiekėme daug žadan- 
čių rezultatų. 

Tenaras vėl pradėjo nervingai barbenti pirštais į stalą. 

- Mažoka... Pasakykite man ką nors konkretaus. Tuojau pat. 

Seldonas kiek sutriko. 

- Galiu jums pateikti smulkią ataskaitą, bet tam reikia laiko. 

- O kaipgi! Dienos, mėnesiai, metai - taip niekada ir nepamaty- 
siu jūsų smulkios ataskaitos. Manote, esu pusgalvis? 

- Ne, žinoma, ne, generole. Bet noriu, kad ir manęs nelaikytu- 
mėte bepročiu. Galiu jums pateikti tik tokią informaciją, dėl kurios 
neabejoju. Tyrimai kai ką rodo, bet mano asmeninės interpretaci- 
jos gali būti klaidingos. Bet jeigu jūs reikalaujate... / 

- Taip, reikalauju. 

- Kalbėjote apie mokesčius. Sakėte, jog sunku juos padidinti. 
Žinoma, nelengva. Kiekvienai vyriausybei vienaip ar kitaip tenka 
spręsti šį klausimą. Yra tik du būdai gauti pinigų. Pirmas - apiplėšti 
artimą, antras - įtikinti savo piliečius gera valia atiduoti pinigus vy- 
riausybei. 

Galaktikos Imperijoje jau tūkstančius metų tvarkomasi išmintin- 
gai, todėl apie artimo apiplėšimą negali būti net kalbos, nebent kiltų 
koks nors maištas ir tektų jį malšinti. Tai atsitinka gana retai, ir vargu 
ar vyriausybė galėtų iš to gauti didelę naudą. - Seldonas giliai įkvėpė 
ir tęsė: - Vadinasi, pinigų galima gauti tik apgaudinėjant piliečius ir 
mokesčių pavidalu išviliojant dalį jų pajamų į valstybės iždą. 

Tačiau laikui bėgant reikalai su mokesčiais darosi vis sudėtin- 
gesni. Skirtingi pasauliai, skirtingi sektoriai... kiekvienas reikalauja 
diferencijuoto požiūrio. Be to, mokesčių inspekcijos aparatas vy- 
riausybėje vis plečiasi ir tampa nekontroliuojamas. Eilinis pilietis ne- 
supranta, už ką jis moka mokesčius, koks jų surinkimo mechaniz- 
mas; už ką mokėti būtina, už ką galbūt galima ir nemokėti. O ir pati 
vyriausybė bei mokesčių inspekcija ne visada turi aiškią viziją. 

Nevisai aiškus ir surinktų mokesčių paskirstymas. Pasitaiko, 
jog pinigai iššvaistomi nereikšmingiems, nenaudingiems projek- 
tams... 

Pamažu mokesčių padėtis tampa nevaldoma. Dėl to kyla žmo- 
nių neapsitenkinimas, prasideda masių bruzdėjimas. Istorijos vado- 
vėliuose dėl tokios padėties kaltinami godūs verslininkai, korumpuo- 
ti politikai, grubūs kariškiai, ambicingi vice karaliai... Bet jie tik 
žmonės, todėl ir naudojasi privilegijomis, kurias jiems suteikia ne- 
skaidri ir nevaldoma mokesčių sistema. 

- Ką mėginate man įrodyti? - kimiu balsu paklausė generolas. - 
Kad mūsų mokesčių sistema perdėm sudėtinga? 

- Ji visada tokia buvo. Vienintelis dalykas, ką tiksliai progno- 
zuoja psichoistorija - tai neišvengiamas mokesčių didėjimas. 

- Ir ką su tuo daryti? 

- Šito negaliu pasakyti. Bet būtent ta tema ketinau jums pateikti 
ataskaitą. 

- Velniop ataskaitą! Mokesčių surinkimo sistema labai sudėti- 
na? Jūs tą norite pasakyti? 

- Turbūt, - atsargiai pasakė Seldonas. 

- Reikia ją supaprastinti? 

- Aš dar turiu ištyrinėti... 

- Niekai! Man nereikia jokios ataskaitos. Visiems aišku, jog žo- 
džio "sudėtingas" antonimas yra žodis - "paprastas". 

- Jūsų valia, generole. 

Tą pačią akimirką generolas staiga pažvelgė į duris - pasigirdo 
skambutis. Tenaras sugniaužė kumščius. Po sekundės kambaryje 
pasirodė holografinis pulkininko Lino ir Dorsos Venabili atvaizdas. 

Seldonas, apstulbęs, suriko: 

- Dorsa, ką tu čia veiki? 

Generolas nutylėjo, tik grėsmingai suraukė antakius. 


17 skyrius 


Tą naktį generolas prastai miegojo. Apie pulkininką neverta net 
kalbėti... Jiedu sutrikę žiūrėjo vienas į kitą. 

- Pakartokite dar kartą, --burbtelėjo Tenaras. - Ką padarė ta 
moteris? 

Linas atrodė suglumęs. 

- Generole, tai Tigrė, - išlemeno jis. - Ją žmonės taip vadina. 

Kažkas joje yra tokio... Ji panaši į nežmogį. Galbūt tai nepaprastai 
ištreniravusi savo kūną sportininkė ar kažkas panašaus. Ir velniškas 
pasitikėjimas savimi. Pasakysiu jums atvirai - tai baisus Žmogus. 

- Ji tave išgąsdino? Boba?! 

- Jums leidus, generole, dar sykį papasakosiu, ką ji padarė. Be 
to, kai ką apie ją girdėjau. Iš pradžių netikėjau gandais, bet po va- 
karykščio... 

Ir Linas iš naujo papasakojo generolui apie vakarykščius įvy- 
kius. Tenaras klausėsi, o jo žandai vis labiau pūtėsi. 

- Blogai, - pagaliau ištarė jis. - Ir ką mums daryti? 

- Man regis, viskas paprasta. Mums reikalinga psichoistorija. 

- Tai jau tikrai, - pritarė generolas. - Seldonas man čia smege- 
nis pudrino dėl mokesčių. Atseit... Tiek to, nesvarbu. Apie tai vė- 
liau. Tęsk. 

- Jau sakiau, kad psichoistorija mums reikalinga... be Seldono. 
Bet kuriuo atveju, jo karjerai ir gyvenimui atėjo galas. Tai persenęs 
mokslininkas, gyvenantis tik praeities nuopelnais. Per tris dešimt- 
mečius nieko nesugebėjo pasiekti. Kai viską perims jauni, perspek- 
tyvūs Žmonės, reikalai pajudės. 

- Gerai, sutinku. O ką su jo žmona daryti? 

- Būtent. Apie ją mes anksčiau net negalvojome, neįvertinome iš 
jos kylančio pavojaus. Ta moteris visada laikėsi šešėlyje. Dabar esu 
įsitikinęs, jog, kol ji gyva, mums nepavyks tyliai pašalinti Seldono. 

- Tikrai manai, kad ji galėtų mudviem kaip nors pakenkti, jei 
nudėsime senį? - išsišiepė generolas. 

> Taip. Ir dar baiminuosi, kad ji gali sukelti neramumus. Ji taip 
ir pasakė. 

- Tu daraisi bailys. 

- Ne, generole. Aš tik blaiviai mąstau. Neketinu pasiduoti, bet 
šita Tigrė tikrai pavojinga. - Linas kiek patylėjo ir pridūrė: - Patikimi 
žmonės man pasakojo apie ją, bet, prisipažinsiu, nekreipiau į tai dė- 
mesio. 

- Ir kaip mes galime jos atsikratyti? | 

- Mes - nežinau, - pasakė Linas, po to susiraukė ir lėtai ištarė: 
- Bet jei ne mes, kas nors sugebės tai padaryti. 


18 skyrius 


Seldonas tą naktį blogai miegojo. Išaušusi diena nežadėjo nieko 
gero. Jis retai kada pyko ant žmonos, bet šįkart buvo /abai piktas. 

- Kokia kvailystė! Baisi kvailystė! - sušuko jis. - Argi nepakan- 
ka to, kad mes visi apsistojome tame viešbutyje? Jau vien tas fak- 
tas galėjo tam paranojikui generolui pakišti mintį apie sąmokslą! 

- Apie kokį sąmokslą, Hari? Buvome beginkliai, sudarėme 
linksmos kompanijos įspūdį. Visiems turėjo atrodyti, jog tęsiasi ta- 
vo jubiliejaus iškilmės... Jokios grėsmės iš mūsų pusės nebuvo ir 
būti negalėjo. | 

- Taip, bet paskui tu įžūliai įsiveržei į Rūmų teritoriją, sutrukdei 
mūsų su generolu pokalbį, nors prieš tai daug sykių sakiau tau, jog 
šito nenoriu. Juk žinai, kad turėjau savų planų. 

- Tavo norai, tavo planai, tavo nurodymai - visa tai antraeiliai 
dalykai. Svarbiausia - tavo saugumas. 

- Man negrėsė joks pavojus. 

- Nesu tokia rami, kaip tu. Jau du kartus kėsinosi į tavo gyvy- 
bę. Kodėl manai, jog nebus trečio bandymo? 

- Kartoju: abu pasikėsinimai buvo tada, kai dirbau Ministru Pir- 
mininku. Tada galbūt ir buvau ta figūra, kūrią reikėjo pašalinti. Bet 
kam šaus į galvą žudyti seną matematiką? 

- Būtent tai ir noriu išsiaiškinti, - pasakė Dorsa. - O išsiaiškinu- 
si, užbėgti nusikaltimui už akių ir išsaugoti tavo gyvybę. Iš pradžių 
pasikalbėsiu su kai kuo iš tavo bendradarbių. | 

- Ne. Tik sujauksi darbinę jų nuotaiką, sudrumsi vandenį. Palik 
juos ramybėje. 

- Šito negaliu padaryti, Hari. Privalau tave saugoti ir ginti. Tą 
darau jau dvidešimt aštuonerius metus. Darysiu ir toliau. Tu man 
nesukliudysi. 

Jos akys degė, ir Haris suprato - nieko nebus: ji pasielgs taip, 
kaip pati nusprendė. 

Vyro saugumas Dorsai - svarbiau už viską. 


19 skyrius 


- Atleisk, Jugai, ar galiu tave trumpam atitraukti nuo darbo? 

- Žinoma, Dorsa. Ko dar klausi? Kuo galiu tau padėti? - links- 
mai nusišypsojo Amarilis. | 

- Man būtina kai ką išsiaiškinti. Tikiuosi, kad nesijuoksi iš manęs. 

- Pasistengsiu. 

- Jūs turite tokį prietaisą - Pagrindinį Radiantą? Vis girdžiu 
apie jį, o ir Haris nuolat apie tą prietaisą kalba, todėl beveik įsivaiz- 

duoju, kaip jis veikia, nors niekada neteko jo matyti. Ar tu galėtum 
man jį parodyti? 

Amarilis susimąstė. 

- Matai, Pagrindinis Radiantas - tai įslaptintas objektas, juo gali 
naudotis tik tie, kas turi tam leidimą. O tu jo neturi. 

- Žinau, bet mudu juk dvidešimt aštuonerius metus pažįstami... 

- Taip. Be to, tu esi Hario žmona. Na, gerai. Leisime sau šiek 
tiek nusižengti. Visaverčių Pagrindinių Radiantų pas mus yra du. 
Vienas jų Hario kabinete, antras - štai čia. 

Dorsa pažvelgė į matinį juodą kubą, stovintį ant stalo. 

- Šitas? - nepatikėjo moteris. 

- Taip. Jame sukauptos lygtys, apibūdinančios ateitį. 

- O kaip į jas pasižiūrėti? 

Amarilis spustelėjo mygtuką. Kambaryje sutemo, bet juodas 
kubas iškart paskleidė baltą šviesą, kurios spinduliuose pakibo žen- 
klai, rodyklės, linijos. Atrodė, jog matematiniai ženklai juda, bet, kai 
Dorsos akys kiek apsiprato, ji suvokė, jog taip nėra. 

-- Vadinasi, tai ir yra ateitis? - nustebo Dorsa. 

- Galbūt, - atsakė Jugas ir išjungė prietaisą. - Aš padidinau, to- 
dėl tu matei ženklus bei skaičius. Be padidinimo būtų matomos tik 
tamsios ir šviesios dėmės. 

- Vadinasi, tyrinėdami šitas dėmes, jūs spręsite apie tai, kas 
mūsų laukia ateityje? | 

- Teoriškai - taip. Bet yra dar du dalykai. 

- Ir kas gi tai? 

- Šitas lygtis išvedė ne koks nors konkretus žmogus. Dešimtis 
metų mes įvedinėdavome į kompiuterį vis sudėtingesnes progra- 
mas, o kompiuteriai patys išvesdavo ir saugodavo lygtis. Tačiau 
mes tiksliai nežinome, ar jos teisingos ir kokia jų reikšmė. Viskas 
priklauso nuo programavimo proceso. 

- Vadinasi, tos lygtys gali būti 1r klaidingos? 

- Gali,- linktelėjo Amarilis ir patrynė ranka pavargusias akis. 

"Kaip jis paseno paskutiniu laiku! - pagalvojo Dorsa. - Jis juk 
dešimčia metų už Harį jaunesnis, o atrodo vos ne vyresnis". 

- Žinoma, - pavargusiu balsu tęsė Jugas. - Mes tikimės, jog ne 
visos lygtys klaidingos, bet čia iškyla antra problema. Nors mudu 
su Hariu tikrinome, gilinomės į jas daugelį metų, niekada negalime 
visų šimtu procentų garantuoti, kokia jų reikšmė. Jas juk išvedė 
kompiuteris! Kai ką mes atkapstėme. Žinai, kaip tik dabar prakai- 
tuoju ties tuo, ką mes vadiname "A-23 atkarpa". Tai klaikiai paini 

lygčių sistema. Kol kas mes nesugebėjome jos realiai pritaikyti. Ta- 
čiau vis artėjame prie tikslo, ir aš tikiu, jog psichoistorija pagaliau 
taps tuo, kuo mes svajojame ją pamatyti - patikima ateities progno- 
zavimo metodika. 

- O kiek darbuotojų gali prieiti prie Pagrindinio Radianto? 

- Iš esmės, visi Projekto darbuotojai. Tačiau iš anksto reikia 
apie tai pranešti, ir Pagrindinis Radiantas nustatomas taip, kad ma- 
tematikas gautų tik tą lygčių dalį, kurios reikalingos konkrečiam jo 
darbui. 

- O jūs negalvojate pagaminti dar keletą Pagrindinių Radiantų? 

- Net nežinau, ką atsakyti, - atkišęs lūpas ištarė Jugas. - Mes 
aptarėme klausimą, jog būtų neblogai sukurti dar trečią prietaisą ir 
paskirti ką nors už jį atsakingą. Pasiūliau Hariui Tamvilį Elarą... Na, 
tu jį Žinai... 

- Taip, Žinau. 

- Norėjome trečią prietaisą įrengti jo kabinete. Tas jaunuolis 
šiuo metu Projekte užima trečią poziciją... po Hario ir manęs. Ta- 
čiau Haris vis dar dvejoja. 

- Kodėl? Ar tu Žinai? 

- Jei Elaras gaus Pagrindinį Radiantą, tai bus oficialus patvirti- 
nimas fakto, kad jis yra trečias žmogus Projekte. Vadinasi, jis iškils 
virš kitų matematikų. Tačiau kai kurie iš jų vyresni už Elarą, o ir 
pareigos jų aukštesnės. Aš. manau, jog dėl to neverta sukti galvas, 
tačiau Haris... Na, tu jį Žinai. 

- Taip. O kas, jeigu pulkininkas Linas iš chuntos matė Pagrin- 
dinį Radiantą? š 

- Linas? 

Pulkininkas Henderis Linas, Tėnaro saitais liokajus. 

- Aš tuo abejoju. 

- Supranti, jis kalbėjo apie kubus, lygčių grandines... O aš ką 
tik juos pamačiau savo akimis. Negaliu atsikratyti minties, kad jis 
jau buvo čia ir matė, kaip veikia Radiantas. 

Amarilis papurtė galvą. 

- Negaliu įsivaizduoti žmogaus iš chuntos savo arba Hario ka- 
binete. 

- Sakyk, ar kas nors iš Projekto žmonių galėtų dirbti chuntos 
naudai? | 

- Niekas, - tvirtai atsakė Jugas. - Tai neįtikėtina. Gali būti, kad 
Linas pats nematė Radianto, o jam kas nors apie tą prietaisą papa- 
sakojo. 

- Ir kas galėjo jam papasakoti? 

Amarilis kiek pagalvojo ir atsakė: 

- Niekas: 

- Na gerai, mudu ką tik kalbėjome apie taip vadinamus vidinius 
rūpesčius, susietus su tikimybe Elarui gauti trečią Pagrindinį Ra- 
diantą. Turbūt tokime dideliame kolektyve, kur dirba šimtai žmo- 
nių, neretai kyla kokie nors smulkūs nesutarimai, barniai. 

- Taip. Vargšas Haris... jis man retsykiais skundžiasi. Jam ten- 
ka gesinti visus "gaisrus". Nujaučiu, kaip tai nelengva. 

- Sakyk, ar šitie ginčai tokie rimti, jog gali trikdyti Projekto 
darbą? 

- Ne, jie nėra tokie rimti. | | 

- O ar yra darbuotojų, kurie labiau už kitus triukšmauja? Noriu 
paklausti, ar galima išvengti devyniasdešimties procentų vidinės 
trinties, atleidus iš darbo penkis ar šešis procentus personalo? 

- Nebloga 1dėja, - linktelėjo Amarilis, - tik aš nelabai Žinau, ko 
reikėtų atsikratyti. Aš beveik nesikišu į "vidinę politiką". Žinoma, vi- 
sų šių smulkmenų neįmanoma išvengti. bet stengiuosi laikytis kuo 
toliau nuo visokių rietenų. 

- Keista... - pakraipė galvą Dorsa. - Susidaro įspūdis, jog tokiu 
būdu tu neigi psichoistorijos patikimumą. 

- Kaip tai? | 

- Kaip galima tvirtinti, jog pasiekėte tokią stadiją, kada galima 
prognozuoti ateitį ir ją valdyti, jei jūs negalite susidoroti su apmau- 
džiomis smulkmenomis paties Projekto viduje. 

Amarilis sukikeno. Tai buvo nebūdinga šitam žmogui. Juokėsi 
jis retai. 

- Atleisk, Dorsa. Tu palietei problemą, kurią mes jau išspren- 
dėme. Mes apie tai jau galvojome. Pats Haris sukūrė lygtis, atsklei- 
džiančias šitą trintį tarp asmenybių. O aš atradau būdą, kaip mini- 
maliai tą įtampą sumažinti. Tačiau kiekvienu konkrečiu atveju daž- 
niausiai būna taip, jog, niveliavus trintį vienoje vietoje, ji sustiprė- 
ja kitoje. Uždarame kolektyve visai to išvengti neįmanoma. Pasitel- 
kus Elaro achaotines lygtis man pavyko įrodyti, jog čia visos pa- 
stangos bergždžios - nieko padaryti neįmanoma. Haris tai vadina 
"asmeninių problemų konservavimo dėsniu". | 

- Įspūdinga, - šyptelėjo Dorsa, - bet kokia iš to nauda? Kam vi- 
so to reikia, jei galiausiai vis tiek paaiškės, jog nieko pakeisti nega- 
lima, jog blogis kaupiasi, o, norint apsaugoti Imperiją nuo griūties, 
reikia sugriauti kažką kitą? 

- Kai kas būtent taip ir galvoja. Aš nesutinku su tokiu teiginiu. 

- Gerai. Grįžkime į realybę. Sakyk, ar tuose vidiniuose nesuta- 
rimuose yra kažkas tokio, kas keltų grėsmę Hariui? Turiu galvoje 
fizinę grėsmę. 

- Grėsmę Hariui? Žinoma, ne. Kaip tau galėjo ateiti į galvą tokia 
mintis? 

- Galbūt kas nors norėtų užimti jo vietą - koks nors ambicin- 
gas, agresyvus žmogus, trokštantis nuskinti visus laurus? Kas nors, 
kam atrodo, jog Seldonas užsisėdėjo Projekto vadovo pareigose? 

- Niekada niekas šitaip nekalbėjo apie Harį. 

Atrodė, jog moteris nebuvo patenkinta jo atsakymu. 

- Nereikia tikėtis, jog kas nors garsiai apie tai pasakys. Tai sa- 
vaime suprantama. Na, ačiū tau, Jugai. Tu man pagelbėjai. Atleisk, 
kad atitraukiau nuo darbo. 

Amarilis palydėjo ją žvilgsniu. Jis kiek sunerimo, bet, pasinėręs 
į darbą, netrukus pamiršo apie pokalbį su Dorsa. 


20 skyrius 


Viena iš priežasčių retsykiais atsitraukti nuo darbo (o tokių 
priežasčių buvo nedaug) - tai vizitai pas Reičį. Jo šeima gyveno ne- 
toli studentų miestelio. Kai Seldonas keliaudavo tenai, jo širdį už- 
plūsdavo meilė sūnui. Linksmas, geras, atsidavęs, sumanus - kaip 
tokio nemylėti! Ir dar - neįtikėtinas gebėjimas sužavėti kiekvieną 
sutiktą Žmogų. 

"Tai Harį nustebino dar tada, kai Reičiui tebuvo dvylika. Tuo- 
met jis buvo Bilibotono valkata, murzinas beglobis, tačiau suvirpino 
Hario ir Dorsos širdis. O kaip jis pakerėjo Reičėlę, tuometinę Set- 
čemo merę! Po to Reičis pelnė Džoranumo pasitikėjimą. Prisiminė 
Haris ir kaip jo sūnus užkariavo gražuolės Manelos širdį. Seldonas 
nesigilino, nesvarstė, kodėl taip yra, tačiau mėgavosi kiekvienu su- 
sitikimu su sūnumi. . 

- Ar viskas gerai? - kaip visada paklausė jis, įžengęs į Reičio 
namus. | 

Reičis atidėjo į šalį darbus ir nusišypsojo. 

- Viskas gerai, tėti. 

- Kažkodėl nesigirdi Vandos. 

- Ji su Manela išėjo apsipirkti. 

Seldonas įsitaisė krėsle ir nusišypsojo, žiūrėdamas į betvarkę 
ant Reičio darbo stalo. 

- Kaip laikosi tavo knyga? 

- Ji... gerai. Aš pats kiek prasčiau, - atsiduso Reičis. - Bet, kai 
baigsiu rašyti knygą, tai bus tikra sensacija. Juk lig šiolei niekas ne- 
rašė knygų apie Dalį! - Haris seniai pastebėjo - vos tik sūnus pra- 
bildavo apie savo tėvynę, tuojau pat pradėdavo kalbėti vietiniu žar- 
gonu. - O kaip tu, tėti? Turbūt negali atsidžiaugti, kad jubiliejaus 
šventė jau baigėsi? 

- Žinoma. Aš vos ištvėriau. 

- Tikrai? Tačiau tu šito neparodei. 

- Na, stengiausi... Nesinorėjo kitiems nuotaiką gadinti. 

- Kaip tau patiko mamos įsiveržimas į Rūmų teritoriją? Dabar 
visi tik ir kalba apie tai. 

- Žinoma, tai manęs nesužavėjo... švelniai tariant. Tavo mama 
- nuostabus žmogus, bet su ja nelengva. Regis, ji sujaukė mano 
planus. 

- Ir kokie tie planai? 

Seldonas atsilošė krėsle. Jam visada buvo malonu kalbėtis su 
Reičiu - sūnus jį suprasdavo, be to, juo galima pasitikėti. Ir dar - 
jis nieko neišmanė apie psicoistoriją. Po tokių pokalbių Haris daž- 
nai apmąstydavo sūnaus žodžius, dėliodavo juos vienaip ir kitaip, 
kol galiausiai jam pradėdavo atrodyti, jog tai jo paties mintys. 

- Ar mes ekranuoti? - tyliai paklausė Haris. 

- Visada, - atsakė Reičis. 

- Puiku. Aš padariau tai, ką ketinau - pakišau generolui Tenarui 
įdomių minčių. 

- Kokių minčių? 

- Kai ką išdėsčiau jam apie mokesčių sistemą. Ypač akcenta- 
vau tą faktą, jog mokesčių sistema darosi labai sudėtinga, nepro- 
duktyvi ir... brangiai kainuoja. Iš čia natūraliai peršasi išvada, jog 
sistemą būtina supaprastinti. 

- Taip. Tai tikrai įdomu. 

- Gali būti, jog po mūsų pokalbio generolas mesis į kitą kraštu- 
tinumą ir persistengs - pernelyg supaprastins sistemą. Matai, abu 
kraštutinumai šioje srityje pavojingi. Sudėtingos sistemos žmonės 
nesupranta ir nustoja mokėti mokesčius, tačiau tereikia ją supapras- 
tinti, ir visiems atrodo, jog tai neteisinga. Tada prasideda protestai. 
Pats paprasčiausias - pagalvės mokestis, kai visi moka po lygiai. 
Tačiau akivaizdu, jog negalima vienodai plėšti nuo turtuolio ir nuo 
vargšo. 

- Ar paaiškinai tai generolui? 

- Nepavyko. 

- Manai, jis įves pagalvės mokestį? 

- Man pasirodė, jog jis linksta prie to. Jei generolas panorės 
įgyvendinti tokią sistemą, Žmonės įsisiautės, ir vyriausybei tikrai 
bus ne pyragai. 

- Vadinasi, tu tyčia numetei jam tokią idėją? 

- Suprantama. 

Reičis pakraipė galvą. 

- Nesuprantu tavęs, tėti. Juk tu geras, švelnus žmogus. Ir stai- 
ga imiesi kurstyti ugnį, kuri gali kaip reikiant įsiliepsnoti. Gali pra- 
sidėti net sukilimai, o juos teks malšinti. Tai neapseis be žmonių au- 
kų. Ar pagalvojai apie tai? 

Haris sunkiai atsiduso. 

- Reiči, aš tik apie tai ir galvoju. Kai tik pradėjau kurti psichois- 
toriją, Maniau, jog tai bus išskirtinai teorinis mokslas. Tačiau bėga 
metai, dešimtmečiai, mes vis daugiau sužinome, ir neišvengiamai 
kyla noras pabandyti... pasižiūrėti, ką duos gauti rezultatai? 

- Koks šito tikslas? Kad žūtų žmonės? | 

- Ne. Noriu, kad žūtų kuo mažiau žmonių. Jei mūsų psichois- 
torinė analizė teisinga - ji prognozuoja, jog chunta išsilaikys vos ke- 
letą metų. Ir yra keli būdai pagreitinti jos pasitraukimą. Visi jie pa- 
reikalaus kažkiek aukų. Tačiau šitas būdas - mano gudrybė su mo- 
kesčiais - turėtų būti pats švelniausias, ramiausias ir mažiausiai 
skausmingas. Bet tik tuo atveju, jei analizės rezultatai teisingi. 

- O jeigu ne? Kas tada? 

- Tada gali įvykti bet kas. Bet juk turi pagaliau psichoistorija 
pasiekti tokią stadiją, kai jos išvadas galima būtų pritaikyti praktiš- 
kai. Ilgus metus laukėme tokios galimybės, kada su mažiausia pa- 
klaida galėsime prognozuoti įvykių pasekmes. Žaidimas su mokes- 
čiais kažkuria prasme yra pirmasis tikras psichoistorinis eksperi- 
mentas. 

- Pasiklausius tavęs, susidaro įspūdis, jog viskas labai jau pa- 
prasta. 

- Tai iliuzija. Net neįsivaizduoji, kokia psichoistorija sudėtinga. 
Tai tikrai nėra paprasta. Istorija rodo, jog pagalvės mokestis ne 
kartą buvo taikomas. Žmonės niekada nebuvo juo patenkinti, jie 
bruzdėjo, protestavo, tačiau vyriausybė sugebėdavo išsilaikyti. Už- 
tat žmonės pasiekdavo, kad vyriausybė turėdavo nusileisti ir at- 
šaukti mokesčius. Jei pagalvės mokestis būtų toks pavojingas, tik- 
rai nė viena vyriausybė nesiryžtų jo įvesti. Tačiau Trantoro situacija 

netipiška. Psichoistorinė analizė atsekė politinį visuomeninės siste- 
mos nestabilumą, todėl, jei dabar būtų įvestas pagalvės mokestis, 
tai sukeltų ypač stiprų protestą. 

Reičis pakraipė galvą. 

- Tikiuosi, viskas bus gerai, tėti. Bet kas atsitiks, jei generolas 
viešai paskelbs, jog veikė pagal psichoistorinės analizės pateiktus 
nurodymus? Grimzdamas į dugną, jis ir tave sykiu nusitemps... 

- Esu beveik įsitikinęs, jog mudviejų pokalbis buvo įrašinėja- 
mas. Jei generolas jį paviešins, iš ten paaiškės, kad aš jam patariau 
neskubėti, palaukti, kol užbaigsiu analizę iki galo ir pateiksiu jam 
oficialią ataskaitą. Tačiau jis nesutiko laukti. 

- O ką apie tai galvoja mama? 

- Su ja dar nekalbėjau apie tai, - atsakė Haris. - Ji turi kitų pla- 
nų - eilinė "raganų medžioklė". 

- Tikrai? 

- Tai jau taip. Projekto darbuotojų tarpe mėgina atkapstyti po- 
grindinę organizaciją, veikiančią prieš mane. Gali tai įsivaizduoti! Jai 
atrodo, jog Projekte nemažai Žmonių, kurie tik ir svajoja, kaip mane 
nuversti. Jei atvirai, turbūt aš pats labiausiai šito noriu, - atsiduso 
Seldonas. - Taip norisi nusimesti nuo savo pečių visą naštą - Pro- 
jektą, psichoistoriją... - ir užkrauti ją kitiems. 

- Turbūt mama vis negali pamiršti Vandos sapno. Pats žinai, 
kaip jai rūpi tavo saugumas. 

- Nuoširdžiai tikiuosi, jog nėra jokio sąmokslo. Ir būti negali. 

Tėvas ir sūnus garsiai nusikvatojo. 


21 skyrius 


Kažkodėl elektrofizikos laboratorijoje buvo pastebimai šalčiau, 
negu kitose patalpose. Dorsa sėdėjo ir stebėjo vienintelę čia dirbu- 
sią moterį. Ji laukė, kol mergina pabaigs darbą. 

Liekna, smulkių veido bruožų. Gražia jos nepavadinsi - veidą 
gadino plonos lūpos bei kažkoks keistas smakras. Rudos, protingos 
akys. Ant rašomojo stalo švietė lentelė su užrašu: "Sinda Monej". 

Pagaliau mergina pasisuko į Dorsą ir pasakė: 

- Prašau man atleisti, daktare Venabili, bet yra tokių procesų, 
kurių negalima nutraukti net dėl Projekto direktoriaus žmonos. 

- Ir nereikia. Nenoriu, kad dėl manęs mestumėte pradėtą dar- 
bą. Girdėjau apie jus daug gerų žodžių. 

- Tai visada malonu. Ir kas gi mane gyrė? 

- Tiksliai net neprisimenu, - atsakė Dorsa. - Kaip suprantu, jūs 
viena iš geriausių Projekte dirbančių matematikų. 

Mergina nusišypsojo. 

- Žinote, matematikai pas mus laikomi aristokratais. Norėčiau 
būti tokia, kaip visi, norėčiau, kad mane laikytų tik eiline Projekto 
darbuotoja. Koks skirtumas - ar tu matematikas, ar ne? 

- Sutinku su jumis. Sakykite, ar seniai čia dirbate? 

- Dvejus su puse metų. Iki tol mokiausi aspirantūroje Strilinge 
ir atlikau šičia praktiką. 

- Turbūt sėkmingai čia darbuojatės? 

- Du kartus buvau paaukštinta. 

- Ar teko susidurti su kokiais nors sunkumais? Sakykite atvi- 
rai, daktare Monej. 

- Darbas sudėtingas... Bet jūs turbūt turite galvoje asmeninio 
pobūdžio sunkumus? Manau, tokiame dideliamė kolektyve tai visai 
natūralų. Kažkokie pykčiai, barniai. Juk esame gyvi žmonės. 

- Bet nieko rimta? 

Mergina papurtė galvą. 

- Ne. 

- Kiek žinau, daktare Monej, būtent jūs sukūrėte įrenginį, taip 
reikalingą darbui su Pagrindiniu Radiantu. Šito prietaiso pagalba 
galima gauti kur kas daugiau informacijos. 

Mergina patenkinta nusišypsojo. 
 - Jūs ir apie tai žinote? Taip, tai elektrofokusuoklis. Po to atra- 
dimo profesorius Seldonas išrūpino man štai šitą nedidelę laborato- 
riją ir paskyrė mane atsakinga už darbą šioje srityje. 

- Esu nustebusi. Juk tokia sėkmė turėjo atverti jums kelią į 
Projekto elitą. 

- Na, ką jūs... - sutriko Sinda. - Tai būtų neteisinga. Juk tai 
techninis darbas... inžinerinis. 

- O kas dar su jumis dirbo? 

- Argi jūs nežinote? Tamvilis Elaras. Tai buvo jo idėja, o aš ją 
įgyvendinau. 

- Ar išradėjo šlovė atiteko jam? 

- Ne! Nereikia apie jį šitaip galvoti. Elaras ne toks žmogus. Jis 
sąžiningai pasidalino.su manim išradėjo teises. Norėjo, kad įrenginys 
būtų pavadintas mudviejų vardais, bet jam nepavyko to pasiekti. 

- Kodėl? 

- Tai profesoriaus Seldono nurodymas. Jo nuomone, svarbiau- 
sia įrenginių funkcija, o ne jų kūrėjų vardai. Todėl mūsų kūrinys 

pavadintas tiesiog elektrofokusuokliu. Tiesa, kai dirbame drauge su 
profesoriumi, jis vadina prietaisą mūsų vardais. Žinote, daktare Ve- 
nabili, atvirai sakant, tai malonu ausiai. Labai tikiuosi, jog kada 
nors Si mūsų išradimai bus pavadinti mūsų vardais. 

- Aš taip pat, - pasakė Dorsa. - Regis, tas Elaras neblogas 
žmogus. Jūs taip teigiamai apie jį kalbate. 

- Taip, - linktelėjo Monej. - Su juo malonu dirbti. Kaip tik da- 
bar kuriu naują, galingesnį įrenginio variantą. Tiksliai net negalių 
pasakyti, kam jis skirtas. Daktaras Elaras vadovauja mano darbui. 

- Ir yra rezultatai? 

- O taip. Jau perdaviau daktarui Elarui įrenginio prototipą. Jis 
ketina išbandyti. Jei viskas bus gerai, tęsime darbą. 

- Daktare Monej, kaip jūs manote, kas būtų, jei profesorius 
Seldonas atsisakytų Projekto vadovo pareigų? - paklausė Dorsa. - 
Jei sugalvotų išeiti į atsargą? 

Mergina nustebo. 

- Argi profesorius ketina išeiti? 

- Tarsi neketina. Aš tik išsakiau prielaidą. Kaip manote, kas to- 
kiu atveju perimtų vadovavimą? Man susidaro įspūdis, kad jūs tose 
pareigose matote būtent Elarą. 

Mergina sutriko, bet netrukus susikaupė ir atsakė: 

- Turbūt... taip. Vargu, ar iš naujų darbuotojų atsiras talentin- 
gesnis už Elarą. Jis geriausiai galėtų vadovauti Projektui. Tačiau 
daktaras Elaras dar pakankamai jaunas. Projekte yra kur kas vyres- 
nių darbuotojų, kurie nepanorės dirbti, jei jiems vadovaus jaunas iš- 
sišokėlis. 

- Ar kalbate apie konkretų žmogų? Galite atvirai išsakyti savo 
mintis, mūsų pokalbis konfidencialus. 

- Tokių žmonių ne tiek daug, bet... daktaras Amarilis - jis tik- 
rai teisėtas įpėdinis. 

- Suprantu, ką norite pasakyti, - linktelėjo Dorsa. - Ką gi, ačiū 
už pagalbą. Netrukdysiu. 

Dorsa išėjo, galvodama apie elektrofokusuoklį... ir apie Jugą 
Amarilį. 


22 skyrius 
- O, čia vėl tu, Dorsa, - atsisukęs pasakė Jugas. 


- Atleisk, Jugai, vėl tave trukdau. Jau antrą kartą šią savaitę. 
Juk pas tave retai kas-užeina, ar ne taip? 

- Taip. Nesu mėgėjas plepėti su kuo nors darbo metu. Išsiblaš- 
kai, pameti mintį... Aš ne tau taikau, atleisk. Judu su Hariu - visai 
kas kita. Niekada nepamiršiu, kiek gero man padarėte. 

- Nereikia, Jugai, - sumosavo rankomis Dorsa. - Tu irgi nema- 
žai Hariui padėjai. Seniai už viską atsilyginai. Su kaupu. Pasakyk at- 
virai, kaip juda Projektas? Haris tyli it žuvis. Bent jau man jis nie- 
ko nesako. 

Amarilis sunėrė rankas virš galvos. Jo veidas nušvito. Atrodė, 
tarsi Dorsa būtų jam įkvėpusi gyvybės. 

- Gerai, papasakosiu. Viskas klostosi puikiai. Tiesa, sunku tiks- 
liai papasakoti, nenaudojant matematikos, tačiau per pastaruosius 
porą metų pasiekėme puikių rezultatų. Tarsi-iki šiol būtume klai- 
džioję po brūzgynus, o dabar pagaliau suradome tikrą kelią. 

- Girdėjau, kad jums labai padėjo naujos, daktaro Elaro išvestos 
lygtys. 

- Achaotinės lygtys? Taip. Neįtikėtinai pagelbėjo. 

- Taip pat ir elektrofokusuoklis. Neseniai kalbėjausi su jį sukū- 
rusia mergina. | 
- Su Sinda Monej? 

- Taip, su ja. 

- Ji labai protinga. Mums pasisekė su ta darbuotoja. 

- Jugai, ar tu beveik visą laiką dirbi su Pagrindiniu Radiantu? 
- Taip, beveik visą laiką. 

- Ir naudojiesi elektrofokusuokliu? 

- Suprantama. 

- O tu neketini išeiti atostogų? 

Amarilio akys greitai sumirksėjo, jis prisimerkė. 

- Atostogų? Kam man tos atostogos? 

- Atrodai toks pavargęs, todėl ir paklausiau. 

- Pasitaiko... kartais pavargstu, tačiau neketinu mesti darbo. 

- Ar pastaruoju metu nesijauti pavargęs labiau nei bet kada? 

- Galbūt. Bet aš nebe jaunuolis, Dorsa. | 

- Tau tik keturiasdešimt devyneri. 

- Bet juk ne dvidešimt, tiesa? 

- Tiek to... Pasakyk atvirai, - klausiu norėdama pakeisti pokal- 
bio temą, - kaip dabar Haris dirba? Juk pažįsti jį geriau už mane, 
judu darbuojatės šitiek metų ranka rankon. 

- Dorsa, jis dirba tarytum apsėstas. Nepastebiu jame jokių per- 
mainų. Amžius jo niekaip neveikia. Iki šiol Projekte nėra žmogaus 
prilygstančio jam nei protu, nei įžvalgumu, nei darbštumu. 

- Malonu tai girdėti. Man regis, jis pats nėra apie save tokios 
geros nuomonės. Niekaip žmogus negali susitaikyti su savo amžiu- 
mi. Vos įkalbėjau švęsti jubiliejų. Beje, nemačiau tavęs šventėje. 

- Aš neilgai buvau. Pati Žinai, jog vakarėliuose nesmagiai jau- 
čiuosi. 

- Kaip manai, ar Haris pavargo? Kalbu ne apie protinę, o apie 
fizinę būseną. Sakyk atvirai. Galbūt jam tokia atsakomybė jau tam- 
pa nepakeliama? 

Amarilis ne juokais nustebo. 

- Aš apie tai niekada negalvojau. Negaliu įsivaizduoti, jog Haris 
pavargo. 

- Jugai, jis juk gyvas žmogus. Kartais man atrodo, kad jam no- 
risi viską mesti ir perduoti vadovavimą kam nors kitam... jaunes- 
niam. 

- Ką?! Juk tai kvaila! Stačiai neįtikėtina! 

- Esi tuo įsitikinęs? 

- Absoliučiai! Jis to nepadarytų, nepasitaręs su manim. Tačiau 
man Haris apie tai niekada neužsiminė. 

- Jugai, pasvarstyk ramiai. Haris iš tiesų pavargo, nors ir sten- 
giasi to neparodyti. Kas, jeigu jis nuspręs išeiti? Kas bus su Projek- 
tu? Su psichoistorija? 

- Tu juokauji, Dorsa? - prisimerkęs paklausė Amarilis. 

- Ne. Tik stengiuosi pažvelgti į ateitį. 

- Jei Haris išeis, jo vietą, be abejo, užimsiu aš. Mudu drauge 
kūrėme Projektą, po to ilgus metus dirbome tik dviese. Kiti tik vė- 
liau prisijungė. Niekas geriau už mane nesupranta, kas yra Projek- 
tas, po Hario, žinoma. Regis, tu nustebai, Dorsa? Ar manai, jog aš 
neteisus? 

- Niekas nesiginčija. Tu tikrai pats tinkamiausias Projekto va- 
dovas, teisėtas Hario įpėdinis. Ir apie psichoistoriją viską Žinai. Tik 
ar tau norisi stačia galva nerti į visas tas intrigas, apie kurias mu- 
du praėjusį kartą kalbėjome? Juk tokiu atveju nutolsi nuo tiesiogi- 
nio savo darbo. Ar susidorosi7? Haris todėl ir pavargo, kad nuolat 
turi visus laikyti kietame kumštyje. 

- Taip, aš susidorosiu, bet nenoriu apie tai kalbėti. Ko tu atėjai, 
Dorsa? Nori įspėti, jog Haris ketina mane atleisti? 

- Ką tu! - pasipiktino moteris. - Kaip galėjai šitaip pagalvoti? 
Argi Haris kada nors išdavė draugus? 

- Gerai. Nekalbėkime apie tai. Atleisk man, Dorsa, bet tikrai tu- 
riu daug darbo. 

Amarilis nusisuko ir palinko prie stalo. 
- Taip, žinoma. Netrukdysiu tau. 
Dorsa nepatenkinta išėjo. 


23 skyrius 


- Įeik, mama, - nusišypsojo Reičis. - Placdarmas laisvas. Ma- 
nelą su Vanda išsiunčiau pasivaikščioti. 

Dorsa įėjo, apsižvalgė ir atsisėdo ant pirmos pasitaikiusios kėdės. 

- Ačiū, sūnau. 

Kurį laiką ji sėdėjo susimąsčiusi, tylėdama. Atrodė, jog galinga 
Imperija visu savo svoriu prislėgė moters pečius. 

Po kurio laiko Reičis pasakė: 

- Man lig šiolei nepavyko su tavimi pasikalbėti apie tai, kaip 
ryžaisi šturmuoti Rūmų teritoriją. Ne kiekvienas gali pasigirti, kad 
turi tokią motušę! 

- Apie tai nesikalbėsime, sūnau. 

- Gerai jau... Tada pasakyk, kas atsitiko. Atrodai tarsi nesava. 

- Taip ir jaučiuosi. Nuotaika šlykšti, nes vis galvoju apie svar- 
bius. dalykus, o su tavo tėvu apie juos negaliu pasikalbėti. Jis nuo- 
stabus žmogus, bet sunku su juo rasti bendrą kalbą. Vos tik prade- 
du kalbėti, kaip nerimauju dėl jo saugumo, jis tuojau pat atkerta, 
jog nėra priežasties jaudintis ir nereikia jo globoti. 

- Mama, bet juk jis teisus - tu dažniausiai viską išpūti ir neri- 
mauji.be jokios priežasties. | 

- Dėkoju, nuraminai. Kalbi lygiai taip, kaip tavo tėvas, o aš ne- 
galiu rasti sau vietos. Nežinau, ko griebtis. 

- Tuomet tau reikia išlieti širdį, mama. Klok man viską nuo 
pradžių. 

- Viskas prasidėjo nuo Vandos. 

- Nuo to nelemto sapno? Ir vėl apie tą patį. Mažylė kažką su- 
sapnavo, 0 tu iš musės padarei dramblį. Juk tai kvaila. 

- Manau, jog tai nebuvo sapnas. Mergaitė 1š tiesų girdėjo du 
vyriškius kalbant apie jos senelio mirtį. 

- Mama, tai tik tavo prielaida. Kaip galima įrodyti, jog tai tiesa? 

- Pamėgink įsivaizduoti, kad tai tiesa. Ji įsiminė tik du žodžius: 
"mirtis" ir "ližikai". Kuo čia dėti ližikai? Tikriausiai vyriškiai naudojo 
visai kitą žodį, tik jo skambesys mergaitei buvo panašus į žodžio "li- 
žikai" skambesį. Koks tai galėjo būti žodis? Tu, žinoma, manai, jog 

tai tik mano liguistos vaizduotės vaisius. O jeigu taip yra iš tikrųjų? 
Tai reiškia, jog prieš tavo tėvą rengiamas sąmokslas. Ir jį rengia ne 
kas kitas, o Projekto darbuotojai. 0 

- Sąmokslas? Projekto darbuotojai? Neįtikėtina. Tas pats, kaip 
ieškoti logikos vaiko sapne. 

- Juk bet kuriame didžiuliame kolektyve pasitaiko ginčų, intri- 
gų, pavydo. 

- Suprantama. Mes sakome vieni kitiems užgaulius žodžius, 
nervinamės, pykstamės, bet tai nereiškia, jog kažkas nori nužudyti 
tėtį. Nieku gyvu nepriversi tėčio patikėti tokia nesąmone. Aš irgi 
netikiu. Vadinasi, - vaikščiodamas po kambarį pasakė Reičis, - bū- 
tent šita mintis pastaruoju metu nedavė tau ramybės? Tu mėginai 
išnarplioti prieš tėtį ruošiamą sąmokslą? | 

Dorsa linktelėjo. 

- Ir tau nepavyko? 

Moteris vėl linktelėjo. 

- O tu nepagalvojai, kodėl tau nepavyko? Turbūt todėl, kad jo- 
kio sąmokslo nėra? 

Dorsa papurtė galvą. 

- Man kol kas nepavyko, tačiau įsitikinimas liko. Aš teisi. Jau- 
čiu tai intuityviai. 

Rečis nusijuokė. 

- Kažkaip banalu. Net keista tai girdėti iš tavo lūpų, mama. 

- Aš manau, jog tas žodis - tai "fizikai". 

- Kuo čia dėti fizikai? 

- Projekte dalyvauja įvairaus profilio specialistai. Jų tarpe ir fizikai. 

- Na ir?.. 

- Turbūt sąmokslininkai nori kam nors iš fizikų įsakyti, kad 
nužudytų Harį. Vanda nežino žodžio "fizikai", tačiau be galo mėgs- 
ta vietinius vaisius ližikus, todėl ir sutapatino šiuos du žodžius. 

- Tu nori pasakyti, jog asmeniniame tėčio kabinete buvo paša- 
liniai žmonės... Beje, kiek ten jų buvo? 

- Vanda sako, jog buvo du vyrai. Nujaučiu, jog vienas 1š jų - 
pulkininkas Henderis Linas, žinomas chuntos šulas. Regis, jam bu- 
vo pademonstruota, kaip veikia Pagrindinis Radiantas, ir jis su kaž- 
kuo tarėsi, kaip pašalinti iš kelio Harį. 

- Mama, tu man atleisk, bet tai skamba visai kvailai. Pulkinin- 
kas Linas kalbėjosi su kažkuo, kaip nužudyti mano tėtį jo paties 
kabinete, ir nepastebėjo krėsle snaudžiančios mažos mergaitės, ku- 
ri galėjo judviejų pokalbį nugirsti! Tu tą nori pasakyti? | 

- Regis, taip. 

- Vadinasi, jei buvo minimi fizikai, tai antras Žmogus turėjo 
„būti matematikas? 

- Man irgi taip atrodo. 

- O man vis dar atrodo, jog tai neįtikėtina. Be to, Projekte gal 
penkios dešimtys matematikų. Apie kurį iš jų tie vyrai kalbėjo? 

- Su kai kurias Projekto darbuotojais aš kalbėjausi: ir su mate- 
matikais, ir su fizikais. Tiesa pasakius, nieko tiksliai nesužinojau. 
Bet juk tu supranti, kad negalėjau klausti tų žmonių tiesiai šviesiai? 

- Žodžiu, niekas iš tų, su kuriais bendravai, neišsidavė ką nors 
įtariantys apie sąmokslą? 

- Ne. 

- Nėra kuo stebėtis, nes... 

- Reiči, nereikia. Žinau, ką pasakysi. Nejaugi manai, jog, malo- 
niai besišnekučiuodami, jie ims ir atskleis man visas kortas? Juk 
nemėginau tarsi replėmis ištraukti iš jų informacijos. Įsivaizduoji, 
ką pasakytų tavo tėvas, jei drįsčiau įžeisti ką nors iš jo dievinamų 
matematikų? - Ir staiga pasikeitusiu balsu Dorsa paklausė: - Reiči, 
ar tu seniai kalbėjaisi su Jugu Amariliu? ' 

- Pastaruoju metu nesikalbėjau. Pati žinai - jis nemėgsta tuščių 
kalbų. Atimk iš to Žmogaus psichoistoriją - ir liks tik kaulai bei 
oda... 

Dorsa liūdnai nusijuokė, įsivaizdavusi, kaip atrodytų Jugas. 

- O aš neseniai su juo kalbėjausi. Jis man pasirodė kažkoks ne- 
savas, nutolęs nuo aplinkos, tarsi nieko aplinkui nepastebėtų. Ir be 
galo pavargęs. 

- Taip: Tai Jugui būdinga. 

- Ar tau neatrodo, jog pastaruoju metu jo būklė prastėja? 

Kiek pagalvojęs, Reičis atsakė: 

- Visko gali būti. Mes juk visi senstame, mama. Tik tu viena 
vis tokia pat! | 

- O tu nepastebėjai, kaip pasikeitė Jugo elgesys? Jis kažkoks 
nestabilus. 

- Kas? Jugas? Tik leisk jam pasilikti su psichoistorija, ir tam 
žmogui nieko daugiau nereikia. Taip ir sėdės prasmegęs savo lyg- 
tyse iki gyvenimo pabaigos. 

- Man taip neatrodo. Yra kažkas, kas netgi labai jį domina. Tai 
valdžios perėmimas. 

- Koks dar perėmimas? 

- Užsiminiau, jog vieną gražią dieną Haris panorės atsistatydin- 

ti, ir paaiškėjo, jog Amarilis net neabejoja, kad būtent jis po Hario 
taps Projekto vadovu. | | 

- Ir kuo čia stebėtis? Manau, tuo niekas neabejoja. Jugas - tei- 
sėtas įpėdinis. Ir tėvas taip galvoja. 

- Tu teisus. Bet įsivaizduoji, Jugas pamanė, jog atėjau pas jį 
pranešti, kad Haris ketina paskirti vadovu ne jį, o kažką kitą. Kaip 
jis gali šitaip pagalvoti apie Harį? 

- Taip. Keista... - sumurmėjo Reičis, įdėmiai žiūrėdamas į mo- 
tiną. - Mama, tu nori pasakyti, kad sąmokslo gijos tiesiasi į Jugą, 
kad jis trokšta nusikratyti tėčio ir užimti jo vietą? 

- Argi tai neįmanoma? 

- Mama, tai tikrai neįmanoma. Jei Jugui kažkas ne taip - kaltas 
tik pervargimas ir niekas daugiau. Nuo ryto iki vakaro spoksoti į tas 
lygtis! Kiekvienam gali stogas nučiuožiti. 

- Tu teisus, - staigiai pakilusi nuo kėdės pasakė Dorsa. 

Reičis krūptelėjo. 

- Tu apie ką? 

- Apie tai, ką tu pasakei. Tu man davei naują mintį. Tai labai 
svarbu. 

Tvirtu žingsniu Dorsa išėjo. 


24 skyrius 


Dorsa priekaištavo Hariui: 

- Keturias dienas praleidai Galaktikos Bibliotekoje. Išdūmei, 
man nepasakęs nė žodžio. Vėl įsigudrinai be manęs išvykti. | 

Vyras ir žmona žiūrėjo į holografinius vienas kito atvaizdus. 
Haris ką tik sugrįžo iš Imperijos sektoriuje esančios Galaktikos Bib- 
liotekos. Iš savo kabineto paskambino Dorsai ir pranešė, kad jis 
jau Strilinge. "Netgi kai ji pyksta, - pagalvojo profesorius, - ji vis 
tiek tikra gražuolė". Jam taip norėjosi, kad šiuo momentu žmona 
būtų šalia, - tikra, ne jos atvaizdas, - kad jis galėtų jausti Dorsą, 
glostyti jos skruostus. 

- Dorsa, - ištarė Haris, stengdamasis kalbėti griežtai. - Buvau 
tenai išvykęs ne vienas. Su manim keliavo keletas Projekto darbuo- 
tojų. Galaktikos Biblioteka skirta mokslininkams. Tai saugi vieta, 
net neramiais mūsų laikais man ten nėra jokios grėsmės. Manau, 
ateityje dažnai teks tenai lankytis. | 

- Ir tu ketini vėl išdumti, net neįspėjęs manęs? 

- Dorsa, juk negaliu gyventi, nuolat galvodamas apie mirtį. Ir 
nenoriu, kad vedžiotum mane už rankos. Bibliotekininkai to nesu- 
pras. Tie žmonės man reikalingi, nenorėčiau sukelti jiems nepato- 
gumų. Bet manau, kad aš... norėjau pasakyti mes... galėtume kur 
nors šalia Bibliotekos išsinuomoti kambarį. | 

Moteris susiraukė, pakraipė galvą ir pakeitė pokalbio temą. 

- Žinai, pastarosiomis dienomis porą kartų aplankiau Jugą ir 
pasikalbėjau su juo. 

- Puiku. Aš džiaugiuosi. Jį būtina retsykiais išjudinti. Žmogus 
visai įsirausė į Projektą. 

- Tikrai. Jam ne viskas gerai. Tai visai ne tas Jugas, kuris šitiek 
metų gyveno šalia mūsų. Dabar jis užsisklendęs savyje, abejingas 
visam pasauliu, išvargęs. Ir jam akivaizdžiai neduoda ramybės vie- 
nas klausimas - jis pasiryžęs užimti tavo pareigas, kai tu išeisi į at- 
sargą. 

- Bet juk tai savaime suprantama. Būtent taip viskas ir bus, jei 
jis gyvens ilgiau už mane. 

- O tu manai, negyvens? 

- Jis vienuolika metų už mane jaunesnis, tačiau gyvenime vis- 
ko pasitaiko. Nuo netikėtumų niekas neapdraustas. 

- Ar tu Ir pats pastebėjai Jugo būseną? Jis atrodo už tave vy- 
resnis. Ir elgiasi kaip tikras senis. Šitie požymiai pasireiškė ne taip 
seniai. Ar tik jis nesusirgo? 

- Kalbi apie fizinę būseną? Nemanau. Visų Projekto darbuotojų 
sveikata periodiškai tikrinama. Nors aš sutinku su tavo nuomone - 
Jugas atrodo prastai. Mėginau įkalbėti jį, kad išeitų atostogų porai 
mėnesių ar dar daugiau... kiek tik panorės. Siūliau išvykti iš Tran- 
toro, visiškai atsiriboti nuo Projekto. Galima būtų apmokėti už jo 
poilsį kur nors Getorine. Tai puikus kurortas ir nelabai toli. 

Dorsa nekantriai papurtė galvą. 

- Neabejoju, kad jis atsisakė. Aš irgi jam siūliau atostogas, ta- 
čiau jis taip į mane pasižiūrėjo, tarsi pirmą sykį girdėtų šitą žodį. Ir 
griežtai atsisakė. | 

- Tai ką mums su juo daryti? - paklausė Seldonas. 

- Pirmiausia pamėginkime suprasti, kas dedasi, - pasakė Dor- 
sa. - Jugas Projekte darbuojasi dvidešimt metų. Lig šiolei mes jokių 
keistenybių nepastebėjome. Ir staiga jis taip nusilpo... Amžius čia 
niekuo dėtas, jam dar nėra nei penkiasdešimties. 

- Tu jauti, jog čia yra kažkokia priežastis? 

- Taip. Sakyk, ar ilgai judu naudojatės tuo elektofokusuokliu? 

- Maždaug porą metų, gal kiek ilgiau. 

- Kaip suprantu, tuo prietaisu naudojasi visi, kas dirba su Pa- 
grindiniu Radiantu? 

- Taip ir yra. 

- Vadinasi, dažniausiai tu ir Jugas? 

- Taip. 

- Bet Jugas naudojasi dažniau negu tu? 

- Jis nesitraukia nuo Pagrindinio Radianto bei lygčių. O aš, de- 
ja, nemažai laiko turiu skirtį administravimo reikalams. 

- O kaip tas elektrofokusuoklis veikia žmogaus organizmą? 

Haris nustebo. 

- Mano žiniomis, jokio ypatingo poveikio nėra. 

- Čia kažkas ne taip. Šitas prietaisas naudojamas maždaug po- 
rą metų, ir per tą laiką tu taip pat pasikeitei - tapai irzlus, nervin- 
gas, greitai pavargsti... 

- Aš tiesiog senstu, Dorsą. 

- Niekai! Kas tau sakė, jog sulaukus šešiasdešimties prasideda 
senatvinis marazmas? Tu prisidengi savo amžiumi ir teisini save. 
Liaukis tai daręs. Tu jautiesi panašiai, kaip ir Jugas. Ar nemanai, 
jog čia yra apie ką pagalvoti? 

- Žinoma. Tai amžius bei pervargimas. 

- Ne. Tai elektrofokusuoklis. Tai jis jus abudu išsekino. 

Kiek patylėjęs, Haris prabilo: 

- Dorsa, aš negaliu tau įrodyti, jog tu neteisi. Nesuprantu, kaip 
tai galėtų atrodyti. Elektrofokusuoklis - tai įrenginys, produkuojan- 
tis neįprastą elektroninį lauką. Bet tai tik laukas... žmones jis veikia 
nuolat. Jis negali kenkti žmogui... Bet kuriuo atveju mes negalime 
atsisakyti to prietaiso. Be jo dabar nebūtų įmanoma tęsti Projekto. 

- Gerai, Hari, noriu tavęs paprašyti vieno dalyko. Niekur neiš- 
eik iš Projekto patalpų, neįspėjęs manęs. Ar supratai? 

- Dorsa, kaip galiu su tuo sutikti? Tu mėgini.man uždėti tram- 
domuosius marškinius! | 

- Tai neilgam. Kelioms dienoms. Blogiausiu atveju... savaitei. 

- Bet kas gali per tą laiką atsitikti? 

- Pasikliauk manimi, - tepasakė Dorsa. 


25 skyrius 
Haris Seldonas pasibeldė į Amarilio kabineto duris. Jugas atsi- 


suko. | 
- Hari, malonu tave matyti! 

- Turbūt turėčiau dažniau pas tave užsukti. Senais gerais laikais 
mudu beveik nesiskyrėme. O dabar man tenka rūpintis šimtais žmo- 
nių, ir tai trukdo mudviem dažniau matytis. Ar girdėjai naujienas? 

- Kokias naujienas? 

- Chunta ketina įvesti pagalvės mokestį. Ir, beje, nemažą. Rytoj 
viešai bus apie tai paskelbta. Iš pradžių mokestį įves tik Trantore, 
o Išorinius Pasaulius kol kas paliks ramybėje. Toks sprendimas 
mane kiek nuvylė. Tikėjausi, jog mokestis bus įvestas iškart visoje 
Imperijoje. Turbūt pernelyg uoliai agitavau generolą, kad būtų at- 
sargus. 

- Užteks ir Trantoro, - pasakė Amarilis. - Išoriniai Pasauliai 
puikiai supras, jog netrukus reforma pasieks ir juos. 

- Dabar belieka tik laukti ir stebėti įvykius. 

- Kai tik bus paskelbtas pranešimas, kils didžiulis triukšmas. 
Prasidės demonstracijos, dar nespėjus įsigalioti sprendimui. 

- Tu taip manai? 

Amarilis įjungė Pagrindinį Radiantą. 

- Pats pagalvok, Hari. Jei taip neatsitiks, vadinasi, visas mūsų 
darbas - šuniui ant uodegos. Tuomet aš atsisakau tikėti psichoistorija. 

- Pasistengsiu laikytis tvirtai, - nusišypsojo Seldonas. - Jugai, 
kaip tu jautiesi pastaruoju metu? 

- Normaliai. Beveik...O kaip tu pats jautiesi? Mane pasiekė gan- 
dai, jog susiruošei į pensiją. Net ir Dorsa kažką apie tai užsiminė. 

- Nekreipk į ją dėmesio. Ją apsėdo kažkokia nesąmoninga min- 
tis. Dorsa tvirtina, jog Projektui gresia pavojus. 

- Koks pavojus? 

- Verčiau neklausinėk. Pataruoju metu su ja neįmanoma susi- 
kalbėti. 

- Man pasisekė, kad esu viengungis, - šyptelėjo Amarilis ir tyliai 
paklausė: - Jei tu iš tiesų susiruošei išeiti, kokie tavo planai, Hari? 

- Tu užimsi mano vietą. Kokie dar gali būti kitokie planai? 

Amarilis patenkintas nusišypsojo. 


"26 skyrius 
Dorsos Venabili ir Tamvilio Elaro pokalbis vyko nedidelėje pa- 
grindinio Universiteto pastato konferencijų salėje. Elaras klausėsi 


moters, ir jo skruostai vis labiau kaito. Galiausiai jis neištvėrė ir 
pratrūko: 

- Neįtikėtina! 

Po to nutilo, įnirtingai patrynė smakrą, susitvardė ir pasakė: 

- Nenoriu jūsų įžeisti, daktare Venabili, bet jūsų prielaidos ma- 
žų mažiausiai keistos. Jūs neteisi. Mūsų kolektyve tai neįmanoma. 
Ne, jūsų įtarimai nepagrįsti. Jei būtų taip, kaip jūs sakote, aš, be 
abejo, apie tai žinočiau. Tikrai taip nėra. Net negalvokite apie tai. 

- Bet aš apie tai galvoju, - atkakliai krestelėjo galvą Dorsa. - Ir 
turiu tam priežasčių. 

- Net nežinau, kaip čia išsireikšti, kad mano žodžiai jūsų ne- 
įžeistų, daktare Venabili, - numykė Elaras, - bet jeigu žmogus toks 
išradingas ir karštai trokšta ką nors įrodyti, jis suras, kaip pagrįsti 
savo prielaidas. 

- Mėginate mane apkaltinti paranoja? 

- Sakykime taip: aš manau, kad jūs perdėtai rūpinatės maestro 
ir nerimaujate dėl jo. 

Dorsa kiek patylėjo, apsvarstydama Elaro žodžius. 

- Sutinku su jūsų mintimi, jog išradingas žmogus suras, kaip 
įrodyti savo teisumą. Štai, pavyzdžiui... aš dabar galiu pareikšti 
jums kaltinimus. | 

Elaro akys iššoko ant kaktos. | 

- Kaltinimus? Man? Įdomu! Labai norėčiau juos išgirsti! 

- Puiku. Išgirsite. Sakykite, ar švęsti profesoriaus Seldono jū- 
biliejų buvo jūsų idėja? 

- Aš mąsčiau apie tai, neneigiu, bet ir kiti apie tai galvojo. Ma- 
€stro pastaruoju metu taip išgyvena dėl savo amžiaus, todėl visai 
suprantama, jog mums norėjosi pakelti jam nuotaiką. 

- Sutinku, galbūt galvojo ir kiti, bet jūs atkakliau už kitus ragi- 
note iškilmingai švęsti... ir mano marčią užkrėtėte ta idėja. Be to, 
kai Manela pradėjo ruoštis, įtikinote ją, jog tai turėtų būti prabangi 
šventė. Juk taip? 

- Net nežinau, ar tai buvo mano įtaka. O jeigu ir taip, kas čia 
blogo? 

- Iš esmės gal ir nieko. Bet argi surengdamas tris dienas truku- 
sias pompastiškas iškilmes neturėjote savų tikslų? Juk norėjote 
žmonėms iš chuntos parodyti, jog Haris Seldonas pernelyg popu- 
liarus žmogus ir, suprantama, kelia jiems rimtą grėsmę? 

- Niekas nepatikės, kad aš to siekiau. 

- Kol kas tai tik mano prielaidos, - šyptelėjo moteris. - Keliau- 
kime toliau. Rengdami iškilmes, jūs nurodėte atlaisvinti pagrindines 
Projekto patalpas... 

- Laikinai. Dėl akivaizdžių priežasčių, - patikslino Elaras. 

- . ir pareikalavote, kad niekas tenai neužeitų. Niekas tuo me- 
tu patalpose nedirbo, tik vienas Jugas Amarilis. 

- Nemanau, jog maestro jautėsi nelaimingas, kad prieš jo jubi- 
liejaus šventę bendradarbiai truputį pailsėjo. 

- O aš sakau, jog tuščiuose kabinetuose labai patogu vesti slap- 
tas derybas. Juk kabinetai patikimai ekranuoti. 

- Taip, aš ten "derėjaus:" su jūsų marčia, prekybininkais, dizai- 
neriais... Su kuo tik nekalbėjau. Bet juk tai buvo būtina, nejaugi tuo 
abejojate?. 

- O jeigu vienas iš tų... derybininkų buvo chuntos atstovas? 
"Kas tada? 

Elaras taip pažvelgė į Dorsą, tarsi ta būtų skėlusi jam antausį. 

- Tai netiesa, daktare Venabili. Kuo jūs mane laikote? 

Dorsa jam neatsakė. 

- Jūs, - tęsė ji toliau, - labai stengėtės įtikinti daktarą Seldoną, 
kaip rizikinga jam susitikti su generolu Tenaru, net pasišovėte jį pa- 
keisti ir pats vykti į tą susitikimą. Daktaras Seldonas nesileido įkal- 
bamas ir pareiškė pats vyksiąs pas generolą. Ir mano išvada tokia: 
būtent šito jūs 1r siekėte. 

Elaras nervingai nusijuokė. 

- Dievaži, su visa pagarba jums, daktare Venabili, turiu pareikš- 
ti, jog tai labai panašu į paranoją. 

Dorsa neketino trauktis. 

- Paskui, po šventės, jūs pasiūlėte neišleisti profesoriaus vieno, 
vykti drauge su juo ir apsistoti viešbutyje. Juk taip? 

- Taip... prisimenu. Beje, jūs tada pasakėte, jog tai puiki mintis. 

- Ar negalėjo tokia akcija būti sugalvota tam, jog dar labiau su- 
erzintų chuntą ir eilinį kartą pademonstruotų Seldono populiarumą? 
Ir dar daugiau - kad man kiltų pagunda prasibrauti į Rūmų teritoriją? 

- Argi aš galėjau jus sulaikyti? - piktai paklausė Elaras. - Jūs 
pati taip nusprendėte. | 

Dorsa nekreipė į jo žodžius jokio dėmesio ir dėstė toliau: 

- Žinoma, jūs tikėjotės, jog mano įsiveržimas dar labiau nuteiks 
chuntą prieš daktarą Seldoną. 

- Bet kam man viso to reikia, daktare Venabili? 

- Turiu prielaidą: turbūt tam, kad galima būtų lengvai atsikraty- 

ti profesoriaus Seldono ir užimti jo vietą - tapti Projekto vadovu. 

- Kaip jums tokios nesąmonės atėjo į galvą! Negaliu patikėti, 
jog kalbate rimtai. Turbūt, kaip pasakėte pokalbio pradžioje, mėgi- 

nate įrodyti man, ką gali padaryti išradingas protas, norintis rasti 
įrodymus? | 

- Gerai, pasikalbėkime apie kitką. Jau sakiau, kad turėjote ga- 
limybę pasinaudoti tuščiomis patalpomis ir saugiai vesti tenai dery- 
bas. O gal jūs Seldono kabinete kaip tik ir kalbėjotės su vienu iš 
chuntos atstovų? : 

- Juokinga. 

- Tačiau jus girdėjo. Į kabinetą ėjo maža mergaitė, įsitaisė 
krėsle taip, kad jums nesimatė, ir išgirdo jūsų pokalbį. 

Elaras susiraukė. 

- Ir ką tokio ji išgirdo? 

- Ji pasakė, jog kabinete du vyriškiai kalbėjo apie mirtį. Ji dar 
vaikas, todėl tiksliai viso pokalbio neprisiminė, bet į jos atmintį įsi- 
rėžė du žodžiai - "mirtis" ir "ližikai". 

- Atleiskite, bet nuo fantazijų jau perėjote į beprotybę. Kuo čia 
dėti "ližikai" ir ką bendra su tuo turiu aš? 

- Mergaitė labai mėgsta šiuos vaisius, ir ant šventinio stalo jų 
buvo daug. Iš pradžių pamaniau, jog ližikai gali būti užnuodyti. Ačiū 
Dievui, paaiškėjo, jog taip nėra. 

- Dėkoju, kad nuraminote. 

- Po to supratau, jog iš tiesų mergaitė girdėjo visai kitą žodį, 
kurio skambesys jai asocijavosi su taip mėgstamais ližikais. 

- Ir jūs iššifravote tą žodį? - prunkštelėjo Elaras. 

- Turbūt tai buvo žodis "fizikai"? 

- Na ir kas? 

- Tas, kas pasikėsinti į profesorių Seldoną turėjo fizikai, Pro- 
jekto darbuotojai. 

Dorsa nutilo, susiraukė. Jos ranka palietė krūtinę. 

Elaras susirūpinęs paklausė: 

- Ar prastai jaučiatės, daktare Venabili? 

- Ne, - atsakė ji ir susigūžė. 

Kurį laiką Dorsa tylėjo. Elaras atsikrenkštė. Suteikęs veidui 
nuobodžiaujančią išraišką, jis pasakė: | 

- Jūsų mintys kuo toliau, tuo labiau absurdiškos. Ir, atleiskite, 
aš pavargau. Gal baikime šį pokalbį? 

- Mudu jau beveik baigėme, daktare Elarai. Sakykite, jūs daly- 
vavote, kuriant elektrofokusuoklį? Tai jūsų kūrinys? 

- Taip, būtent mano. 

- Bet ne tik jūsų. Mano žiniomis, konstravo prietaisą Sinda Mo- 
nej. Ar ne taip? 

- Ji inžinierė ir dirbo pagal mano nurodymus. Ji tik vykdytoja. 

- Sutinku. Ji vykdytoja. Fizikė. Elektrofokusuoklį surinko fizikas. 

Elaras iškošė pro dantis: | 

- O Dieve!.. Gal baikime pagaliau šitą absurdišką ir betikslį po- 
kalbį? 

Tačiau Dorsa, tarsi negirdėdama jo žodžių, žengė toliau: 

- Dabar nenorite pripažinti Sindos nuopelnų, kuriant prietaisą, 
tačiau asmeniškai jai nešykštėjote pagyrimų. Turbūt šitaip norėjote 
palaikyti moters entuziazmą? Ji pasakė, jog deramai įvertinote jos 
indėlį. Ta moteris jums už tai dėkinga. Ir dar ji pasakė, kad tęsia 
darbą toliau, siekdama modernizuoti elektrofokusuoklį, sustiprinti 
jo poveikį. Žinau ir tai, kad jums jau perduotas pagerinto modelio 
prototipas, ir jūs ketinate išbandyti prietaisą. 

- Kaip tai susieta su mūsų pokalbio tema? 

- O taip: dirbdami su elektrofokusuokliu, daktaras Seldonas ir 
Jugas Amarilis pradėjo jaustis blogai. 

- Bet tas prietaisas negali pakenkti žmogui! 

Dorsa prispaudė prie kaktos delną ir visa suvirpėjo. 

- Dabar, - toliau tęsė ji, - jūs turite dar galingesnį prietaisą, ku- 
ris gali dar labiau pakenkti - jis žudo greitai, o ankstesnis modelis 
tą darė iš lėto. 

- Neįtikėtina nesąmonė! 

- Taigi - tas pats prietaisas, fizikos ir fiziko kūdikis, gali būti 
panaudotas, kaip žmogžudystės įrankis. Ir niekas nieko neįtars. Tie- 
siog, naudojantis neseniai pagamintu, dar tinkamai nepatikrintu 
prietaisu, įvyko nelaimingas atsitikimas... Štai ir viskas. Štai jums 
1r "ližikai", daktare Elarai, - pasakė Dorsa ir, susiraukusi, griebėsi 
už šono. į | 

- Jūs blogai jaučiatės, daktare Venabili? - tyliai paklausė Elaras. 

- Ne. Man viskas gerai. Tai ar aš teisi? 

- Paklausykite, ką jūs čia man prikalbėjote, visai nesvarbu. 
Maža kas galėjo pasigirsti vaikui. Vadinasi, jūsų išvada tokia - elek- 
trofokusuoklis gali tapti žmogžudystės įrankiu? Prašau: galite 
tempti mane į teismą, sukvieti ekspertų komisiją... Tegul tikrina 
prietaisą. Tegul paima netgi naują modelį 1r ištiria jo poveikį žmo- 
gaus organizmui. Nieko tokio neaptiks - jis žmogui nekenkia. 

- Netikiu... - ištarė Dorsa, po to prispaudė prie kaktos abidvi 
rankas ir užsimerkė. 

Jai apsvaigo galva, moteris susvirduliavo. 

- Jums tikrai negera, daktare Venabili, - pasakė Elaras. - Taip 
1r turėjo būti! O dabar, jums leidus, kalbėsiu aš. 

Dorsa atsimerkė, bet negalėjo ištarti nė žodžio. 

- Jūsų tylėjimą priimu, kaip sutikimo ženklą, daktare Venabili. 
Ko būtų verti mano ketinimai atsikratyti daktaro Seldono bei Ama- 
rilio ir tapti Projekto vadovu? Jūs vis tiek kiekvienam mėginimui 
pasikėsinti būtumėte užbėgę už akių. Net sėkmės atveju jūs mane 
į skutus sudraskytumėte. Esate nepaprasta moteris. Labai nepa- 
prasta - tokia stipri, ryžtinga, tvirta! Ir kol jūs gyva, maestro nė 
plaukas nuo galvos nenukris. 

- Taip! - blykstelėjo akimis Dorsa. 

- Būtent taip ir pasakiau chuntos žmonėms. Taip, aš su jais kal- 
bėjausi. Jie labai domisi psichoistorija. Tai suprantama. Ir kodėl gi 
jiems nepaklausti, kaip juda Projektas? Tiesą sakant, jie nieku gyvu 
negalėjo patikėti tuo, ką papasakojau apie jus. Patikėjo tik tada, kai 
patys įsitikino. Įsiveržusi į Rūmų teritoriją, jūs pati įlindote į spąs- 
tus. Tai juos galutinai įtikino ir jie pritarė mano planui. 

- Aha! Štai mes ir prisikasėme iki tiesos... - pavargusiu balsu 
ištarė Dorsa. 

- Pasakiau jums, jog elektrofokusuoklis negali pakenkti žmo- 
gui. Taip ir yra. Amarilis ir jūsų brangiausias Haris tiesiog sensta, 
nors jūs ir negalite su tuo susitaikyti. Juk jie paprasti žmonės. Or- 
ganiniams audiniams elektromagnetinis laukas nedaro neigiamo po- 
veikio. Tačiau jis gali neigiamai veikti jautrius tokiam laukui prietai- 
sus. Jei pamėginsime įsivaizduoti žmogų, sudarytą iš metalo ir 
elektroninių schemų, tokiam žmogui elektromagnetinis laukas, be 
abejo, turės neigimą poveikį. Apie tokias dirbtines būtybes byloja 
legendos. Mikogeniečiai panašių legendų pavyzdžiu sukūrė savo re- 
ligiją. Tas būtybes jie vadina robotais. Jei patikėsime, kad robotai 
egzistuoja - jie turėtų būti stipresni už žmones, pasižymėti greita re- 
akcija... Norėjau pasakyti, kad jie turėtų tokius bruožus; kuriais iš- 
siskiriate jūs, daktare Venabili. Štai tokį robotą intensyvaus elektro- 
fokusuoklio pagalba tikrai galima nesunkiai išvesti iš rikiuotės. Kaip 
tik toks prietaisas pas mane čia yra... ir jis veikia žemais dažniais 
nuo pat tos akimirkos, kai mudu čia atėjome. Štai kodėl jūs pasiju- 
tote prastai, daktare Venabili. Tai su jumis vyksta pirmą kartą, aš 
tuo įsitikinęs. | 

Elaras nusišypsojo. Jis buvo patenkintas savimi. 

- Jeigu jūs būsite eliminuota iš žaidimo, jokių rūpesčių nei su 
maestro, nei su Amariliu, be abejo, nekils. Be jūsų Seldonas greitai 
užges, puls į neviltį ir pats atsistatydins. O ten ir iki kapų takelis 
netolimas. O Amarilis? Jis tikras kūdikis. Greičiausiai nei vieno, nei 

antro tiesiogine prasme žudyti neprireiks. Na, daktare Venabili, ar 
smagu jaustis demaskuota? Šitiek metų sėkmingai nuo visų slėpė- 
te, kas iš tiesų esate! Stebuklas, kaip.niekas iki šiol nesuprato! Bet 
aš esu tikrai puikus matematikas - stebiu, mąstau, darau išvadas... 
Prisipažinsiu, netgi aš nebūčiau supratęs, jei ne tas fanatiškas jūsų 
atsidavimas maestro, jei ne tie pykčio protrūkiai, kai jūs demonst- 
ruodavote neregėtą, nežmogišką jėgą. 

Atsisveikinkime, daktare Venabili. Man tereikia tik įjungti prie- 
taisą visu galingumu. Jūs buvote istorikė, o dabar tapsite istorija. 

 Dorsa, sutelkusi visas jėgas, vis dėlto pakilo. 

- Tu manęs tinkamai neįvertinai. Aš dar galiu gintis! - sušnabž- 
dėjo ji ir, suriaumojusi nesavu balsu, puolė Elarą. 

Tas, išsproginęs akis, suriko, atšoko nuo jos. 

Bet Dorsa akimirksniu atsidūrė šalia, ir jos kumštis pakilo, pa- 
sirengęs lemtingam smūgiui. Skiausčiu delnu ji kirto Elarui per kak- 
14. Kažkas sutraškėjo, ir Elaras tą pačią akimirką krito ant grindų 
negyvas. 

Dorsa išsitiesė ir nuėjo link durų. Reikėjo būtinai surasti Harį. 
Ir suspėti viską jam papasakoti! 


27 skyrius 


Haris Seldonas pašoko. Tokios Dorsos jis niekada nebuvo ma- 
tęs: persikreipusiu veidu, susirietusi, ji vos judėjo, svirduliuodama 
tarsi būtų girta. 

- Dorsa! Kas atsitiko? Kas?! 

Haris pripuolė prie žmonos, apkabino per taliją. Ji be gyvybės 
ženklų sukniubo vyrui ant rankų. Seldonas ją pakėlė, paguldė ant 
kušetės. 

- Mieloji, kas atsitiko? 

Sunkiai kvėpuodama, Dorsa viską jam papasakojo. Haris klau- 
sėsi ir glostė žmonos plaukus. Patikėti buvo sunku, mintys galvoje 
painiojosi, bet jis mėgino save įtikinti. 

- Elaras nebegyvas, - sušnabždėjo Dorsa. - Aš vis dėlto nužu- 
džiau Žmogų... Tai buvo pirmas kartas... Tai dar blogiau... 

- Dorsa, ar tu labai nukentėjai? 

- Labai... Elaras įjungė savo prietaisą... spėjo įjungti visu galin- 
gumu. 

- Viską galima pataisyti. 

 - Kaip? Niekas Trantore nežino, kaip tą padaryti. Man reikalin- 
gas Denielas... 

Denielas Demerzelis. Giliai širdyje Haris visada įtarė, jog tai 
įmanoma. Jo bičiulis robotas paskyrė jam gynėją, kuri taip pat yra 
robotas. Šitaip jis pasirūpino, kad psichoistorija ir Fondas, kurie kol 
kas egzistavo tik svajonėse, nežūtų ir tarsi į dirvą pasėtos sėklos gi- 
liai įleistų šaknis. Sumanymas buvo gal ir neblogas, bet Haris įsi- 
mylėjo savo gynėją - robotą. Dabar viskas įgijo prasmę, atėjo atsa- 
kymai į visus klausimus, išsisklaidė visos abejonės. Bet tai jau ne- 
svarbu. Dabar svarbiausia - Dorsa. 

- Ne, - sušvokštė Seldonas. - To neturi įvykti. 

- Turi... - sumurmėjo Dorsa. Plačiai atmerktomis akimis jį Žiū- 
rėjo į Seldoną. - Turi... Norėjau tave išgelbėti, bet nesugebėjau. Ne- 
sugebėjau svarbiausio dalyko... Kas gi dabar gins tave? 

„Seldonas tarsi pro rūką matė mylimosios veidą. Kažkas darėsi 
jo akims... 

- Nesijaudink dėl manęs, Dorsa. Tau pačiai reikia... Tai tu... 

- Ne. Reikia tavimi pasirūpinti, Hari. Pasakyk Manelai... pasa- 
kyk, kad aš jai atleidau. Jai geriau pavyko... Viską paaiškink Van- 
dai. Judu su Reičiu... saugokite vienas kitą... 

- Ne, ne ir ne! - nepaliaudamas kartojo Seldonas, siūbuodamas 
it palaužtas medis. - Tu šito nepadarysi! Laikykis, Dorsa. Prašau 
tavęs, mylimoji! 

Dorsa papurtė galvą ir pamėgino nusišypsoti. 

- Lik sveikas, Hari, mano meile. Niekada nepamiršiu... ką tu 
dėl manęs padarei. 

- Aš nieko, nieko dėl tavęs nepadariau! . 

- Tu... mane mylėjai, ir tavo meilė padėjo man... tapti žmogumi. 

Dorsos akys buvo atmerktos, bet... viskas jau buvo baigta. 

Tą pačią akimirką durys plačiai atsidarė, ir į Seldono kabinetą 
įsiveržė uždusęs Amarilis. 

- Hari, prasidėjo demonstracijos, sukilimai. Viskas įvyko grei- 
čiau nei tu tikė... 

Staiga jis užsikirto, apstulbęs pažvelgė į Seldoną, nukreipė 
žvilgsnį į be gyvybės ženklų gulintį Dorsos kūną ir sušnabždėjo: 

- Kas atsitiko? 

Haris pažvelgė į bičiulį paklaikusiomis bėpročio akimis. 

- Sukilimai! Man dabar nerūpi jokie sukilimai! Man dabar nie- 
kas pasaulyje nerūpi! , 

KETVIRTA DALIS 
VANDA SELDON 


Vanda Seldon - ... Gyvenimo saulėlydyje Haris Seldonas buvo 
labiausiai prisirišęs prie savo anūkės Vandos. Dar jaunystėje liku- 
si našlaite, užaugusi, Vanda paskyrė savo gyvenimą psichoistori- 
jai ir tapo Projekto bendradarbe. Ji užėmė Jugo Amarilio vietą. 

Vandos darbo esmė nebuvo iki galo žinoma, ji taip ir liko 
mįslė, nes mergina dirbo viena. Jos atlikti tyrimai buvo žinomi tik 
pačiam Hariui Seldonui bei jaunuoliui vardu Stetinas Palveris, 
kurio įpėdinis, Primas Palveris, po keturių šimtų metų prisidėjo 
prie Trantoro atgaivinimo iš griuvėsių. Tai įvyko po "Didžiojo Su- 
naikinimo" ( 300 G.M.)... 

Nepaisant to, jog tiksliai įvertinti Vandos Seldon įnašą, ku- 
riant Fondą, labai sudėtinga, niekas neabejoja, jog jis tikrai buvo 
svarus... 


GALAKTIKOS ENCIKLOPEDIJA 


1 skyrius 


Haris Seldonas, kiek šlubčiodamas, įžengė į Galaktikos Biblio- 
teką ir pasuko tenai, kur rikiavosi skiterių (nedidelių savaeigių ve- 
žimėlių) virtinės. Šitos transporto priemonės pagalba buvo galima 
greičiau judėti ilgais Bibliotekos koridoriais. 

Tačiau pakeliui profesoriaus dėmesį atkreipė trys vyrai, kurie, 
įsitaisę galaktografikos kabinete, stebėjo trimatį Galaktikos vaizdą. 
Vaizdas lėtai sukosi, imituodamas žvaigždžių sistemų judėjimą ap- 
link centrą. 

Iš tenai, kur Haris sustojo, matėsi nutolusi Anakreono provin- 
cija, apšviesta raudonomis ugnelėmis. Provincija buvo įsikūrusi Ga- 
laktikos krašte ir užėmė didžiulį plotą, tačiau žvaigždžių čia matė- 
si nedaug. Anakreonas negarsėjo nei aukštu pragyvenimo lygiu, nei 
kokiais nors išskirtiniais pasiekimais kultūros srityje. Turbūt visų 
įdomiausia buvo tai, jog jis nutolęs nuo Trantoro per dešimtį tūks- 
tančių parsekų. | 

Seldonas, staiga apimtas nepaaiškinamo susidomėjimo, įsitaisė 

prie artimiausio kompiuterio ir ėmėsi ieškoti informacijos. Jis intui- 
tyviai pajuto, jog toks susidomėjimas Anakreonu būtinai turėtų būti 
politinio pobūdžio. Dėka geografinių šitos provincijos koordinačių, 
ji buvo viena nestabiliausių pasaulių iš visų, kuriuos savo rankose 
mėgino išlaikyti tuometinis Imperijos rėžimas. Žiūrėdamas į kom- 
piuterio ekraną, Haris įtempęs ausis klausėsi trijų jaunuolių pokal- 
bio. Bibliotekoje politinės diskusijos vykdavo gana retai. Jei atvirai, 
jos čia nebuvo skatinamos. 

Nė vienas iš vyriškių nebuvo profesoriui pažįstamas. Tai jo ne- 
stebino. Biblioteka turėjo nedaug nuolatinių lankytojų (juos visus iš 
matymo Seldonas pažinojo), tačiau salės buvo atviros visiems 
Trantoro piliečiams, tik, žinoma, ribotam laikui. Seldonas buvo tarp 
tų išrinktųjų, kuriems buvo leidžiama dirbti Bibliotekoje, kiek tik 
širdis geidžia. Jis labai vertino galimybę dirbti atskirame kabinete, 
be to, profesorius galėjo naudotis visomis saugyklomis bei įrengi- 
niais. 

Vienas iš trijų vaikinų, kurį Seldonas (ne be priežasties!) pra- 
minė Kumpanosiu, tyliai, bet greitai pasakė: 

- Nesąmonė. Negali jie amžinai ten kiurksoti, o kai tik-išsineš- 
dins, viskas vėl stos į savo vietas. 

Seldonas suprato apie ką kalbama. Vos prieš tris dienas per 
trantorviziją buvo paskelbtas pranešimas, jog Imperijos vyriausy- 
bė pademonstravo jėgą, norėdama priversti įsisiautėjusio Anakre- 
ono gubernatorių laikytis tvarkos. Seldonas atliko psichoistorinę si- 
tuacijos analizę, ir ji parodė, jog ta priemonė neduos jokios naudos. 
Tačiau vyriausybė nepanoro įsiklausyti į jo rekomendacijas. Mat 
buvo įžeista jos savimeilė. Dabar, klausydamasis Kumpanosio min- 
čių, Haris liūdnai šyptelėjo - jaunuolis kalbėjo jo žodžiais, nors ir nie- 
sinaudojo psichoistorijos išvadomis. 

O Kumpanosis tęsė: 

- Ojei nusispjautume į tą Anakreoną? Ką mes prarandame? Jis 
vis tiek liks savo vietoje, kaip ir buvęs - pačiame Imperijos krašte. 
Juk negali vargšelis susikrauti savo rakandus ir išdumti pas Andro- 
medą? Ar ne taip? Vadinasi, jam ir toliau teks su mumis prekiauti. 
Gyvenimas tęsiasi. Argi taip svarbu - paklūsta jie Imperatoriui ar ne? 

Antrasis vyriškis - šį Seldonas pakrikštijo Plikiu (taip pat ne be 
priežasties!), pasakė: 

- Gal ir taip, tik čia viskas į vieną kamuolį suvyta. Atsiskirs 
Anakreonas, o netrukus pasipils iš paskos ir kitos tolimos provin- 
cijos. Ir Imperija sugrius. 

- Tai kas? - įnirtingai prabilo Kumpanosis. - Imperija vis tiek 
toliau nepajėgs egzistuoti... tokia, kokia ji dabar yra. Ji pernelyg di- 
džiulė. Tegul Išoriniai Pasauliai keliauja savais keliais. Tada bus pa- 
prasčiau Vidinius suvaldyti. Jei pasienio provincijos politiškai mums 
nebepriklausys, ekonomiškai jos vis tiek bus mūsų. 

- Būtų neblogai, - pasakė trečiasis, kurį Seldonas praminė Rau- 
donskruosčiu, - jei paaiškėtų, jog tu teisus. Tik aš tuo abejoju. Jei 
pasienio provincijos išsikovos nepriklausomybę, jos pirmiausia pa- 
sistengs sustiprinti savo valdžią bei įtaką. Tai bus nenaudinga kai- 
mynams. Įsižiebs konfliktai, prasidės karas, kiekvienas gubernato- 
rius pareikš norą tapti Imperatoriumi. Vėl prasidės niūrūs laikai, 
kaip kad buvo Trantoro Karalystės kūrimosi periodu. 

Plikis nesutiko: | 

- Esu įsitikinęs, jog nebus taip jau blogai. Jei Imperija ir suby- 
rės, tai netrukus vėl atsigaus, kai tik žmonės suvoks, jog chaosas 
- tai karai bei skurdas. Tada visi prisimins auksines dienas, kai Im- 
perija buvo vieninga, ir viskas vėl sugrįš į savo vėžes. Juk mes ne 
kokie nors barbarai. Ką nors sugalvosime, išsisuksime. 

- Tikrai, - sutiko Raudonskruostis. - Nepamirškime, jog Impe- 
rija ne sykį buvo susidūrusi su krizėmis ir visada išsikapstydavo. 

Bet Raudonskruostis papurtė galvą ir pasakė: 

- Tai nėra eilinė krizė. Šįkart viskas gerokai rimčiau. Procesas 
tęsiasi jau nebe pirmą šimtmetį. Per dešimtį chuntos valdymo metų 
ekonomika buvo sugriauta, o po to, kai chunta pasitraukė ir vadžią 
perėmė naujasis Imperatorius, Imperija dar labiau nusilpo. Manau, 
pasienio provincijos savaime atskils. 

- Bet ištikimybė Imperatoriui... - nepasidavė Raudonskruostis. 

- Kokia ištikimybė? - prunkštelėjo Kumpanosis. - Po pasikėsi- 
nimo į Kleoną mes ne vienerius metus gyvenome be jokio Impėra- 
toriaus, ir niekam tai netrukdė. O dabartinis Imperatorius - apskri- 
tai tik marionetė. Ką jis gali? O ir kiti taip pat. Todėl, tai visai ne kri- 
zė. Tai pabaiga. | | 

Du. vyrai paniurę žiūrėjo į Raudonskruostį. Plikis pasakė: 

- Regis, tu iš tiesų taip manai? Negi tau atrodo, jog Imperijos 
vyriausybė sėdės sudėjusi rankas? | 

- Taip! Ji, panašiai kaip ir judu, praradusi viltį. O kai patikės, 
jau bus vėlu. 

- Na, tarkim, vyriausybė patikės. Ko iš jos galima laukti? - pa- 
klausė Plikis. 

Raudonskruostis mąsliomis akimis pažvelgė į galaktografą, tar- 
si tikėdamasis tenai surasti atsakymą. 

- Nežinau... Paklausykite: ateis diena, ir aš numirsiu, o tada 
man nieko nereikės... Mano amželiui pakaks tos tvarkos. Gal po 
manęs ir bus blogai, bet tegul kiti dėl to suka galvas. Manęs jau 
nebebus. Beje, ne aš vienas taip galvoju. Ar teko girdėti apie tokį 
Harį Seldoną? 

- Suprantama, - atsiliepė Kumpanosis. - Ar ne jis prie Kleono 
buvo Ministras Pirmininkas? 

- Jis, - linktelėjo Raudonskruostis. - Regis, tas žmogus moks- 
lininkas. Prieš porą mėnesių transliavo jo interviu. Mane nustebino, 
kad jis irgi įsitikinęs, jog Imperija žlugs. Jis pasakė... 

- Jis pasakė, - pertraukė jį Plikis, - jog mes visi skrisime po vel- 
nių, ir blogiui nebus galo. 

- Ną, ne, - papurtė galvą Raudonskruostis. - Jis atsargus žmo- 
gus. Jis tik pasakė, jog yra tokia tikimybė. Tačiau tas mokslininkas 
klysta. Tai ne tikimybė, tai realybė. Būtent faip ir bus. 

Seldonas nusprendė, jog metas įsiterpti. Šlubčiodamas, jis pri- 
ėjo prie stalo, kur sėdėjo trijulė, ir uždėjo ranką Raudonskruosčiui 
ant peties. 

- Sere, - pasakė Seldonas. - Ar galima su jumis pasikalbėti po- 
rą minučių? 

Raudonskruostis krūptelėjo, pažvelgė į Seldoną iš apačios 
aukštyn ir nustebęs ištarė: 

- Ar jūs kartais ne profesorius Seldonas? 

- Kartais, taip, - šyptelėjo Haris ir parodė jaunuoliui leidimą į 
Biblioteką, kur buvo jo nuotrauka. - Norėčiau su jumis pasikalbėti. 
Poryt, ketvirtą trisdešimt mano kabinete. Čia, Bibliotekoje. Tinka? 

- Apskritai, tai aš būsiu darbe. 

- Sugalvok ką nors. Tai labai svarbu. 

- Atvirai sakant, net nežinau, sere. 

- Pasistenk. Jei bus sunkumų, aš sutvarkysiu. O dabar, džen- 
telmenai, jei neprieštaraujate, norėčiau kiek padirbėti su Galaktikos 
modeliu. Seniai neteko... 

Visi trys linktelėjo, jie buvo akivaizdžiai suglumę. Netrukus vie- 
nas po kito jaunuoliai paliko nišą, o Seldonas įsitaisė prie pulto. 

Ištiesė ranką, paspaudė mygtuką, ir raudoni žiburėliai, žymin- 
tys Anakreono provinciją, išnyko. Galaktika liko panaši į šviečiančią 
linzę, kurios centre išryškėjo sfera, už kurios buvo juoda skylė. 

Paskirų žvaigždžių nesimatė. Reikėjo padidinti vaizdą. O ir pa- 

didinus, buvo galima stebėti tik tam tikrą Galaktikos plotą. Tačiau 
Seldonui norėjosi matyti visą Galaktiką - visą mirštančią Imperiją. 

Jis spustelėjo dar vieną mygtuką, ir Galaktikos modelis nušvito 
auksaspalviais žiburėliais. Tai buvo apgyvendintos planetos - dvi- 
dešimt penki milijonai. Išsisklaidžiusio rūko fone Galaktikos kraš- 
tuose auksaspalviai taškeliai žibėjo rečiau. Arčiau centro jie kon- 
centravosi... tarsi žiedu jį apsupo. Pačiame centre sfera liko balta. 
Suprantama - juk tokioje energetinių srautų sankaupoje negalėjo 
būti apgyvendintų planetų. 

Seldonas spustelėjo dar vieną mygtuką. Auksinukai dingo, o 
nedidelis Galaktikos plotas nušvito mėlynai. Tai buvo Trantoras ir 
jam priklausantys pasauliai... netoli Galaktikos centro. Lyginant su 
milžiniška Galaktika, Trantoras atrodė nedidelis, tačiau būtent čia 
buvo sutelkti ryškiausi kultūros bei mokslo pasiekimai, būtent 
Trantoras tapo lig šiolei neregėto klestėjimo bei valdžios simboliu. 

Tačiau netgi jis dabar buvo pasmerktas. 

Už Seldono nugaros išsirikiavusi trijulė, regis, perskaitė profe- 
soriaus mintis. Plikis tyliai paklausė: 

- Ar tikrai Imperija žus? 

Seldonas dar tyliau atsakė: 

- Gali žūti. Yra tokia tikimybė. Juk bet kas gali nutikti. 

Profesorius pakilo, nusišypsojo vyrams ir išėjo. Tačiau jo gal- 
voje kirbėjo nerami, įkyri mintis: "Žus! Žus!" 


2 skyrius 


Seldonas atsiduso ir įsirangė į vieną iš nišoje stovėjusių skiterių. 

Vos prieš keletą metų jis mielai žingsniuodavo pėsčiomis ilgais 
Bibliotekos koridoriais ir džiaugėsi pats savimi - štai, žiūrėkite, man 
jau šešiasdešimt, o aš dar visai šaunus! 

Dabar jam septyniasdešimt, ir kojos tapo nepaklusnios, todėl 
tenka naudotis skiteriais. Naudojosi jais ir jaunesni, tačiau taupyda- 
mi laiką, o Seldonui tai buvo būtinybė. 

Seldonas ištraukė skiterį iš nišos, spustelėjo mygtuką ant valdy- 
mo skydelio. Skiteris pakilo nuo grindų ir lengvai, gracingai, tyliai 
pajudėjo pirmyn. Profesorius atsilošė ant sėdynės, dairydamasis į 
pro šalį plaukiančias sienas bei pėsčiomis einančius Bibliotekos lan- 
kytojus. 

Matė ir keletą skubančių bibliotekininkų. Jiems profesorius 

maloniai nusišypsojo. Bibliotekininkų gildija buvo seniausia Impe- 
rijoje, ji puoselėjo senovines tradicijas. Jie visi vilkėjo erdvius snie- 
go spalvos apsiaustus. 

Trantore, kaip ir kituose pasauliuose, buvo savitas požiūris į 
augmeniją ant vyrų veidų. Vietiniai trantoriečiai - bent jau daugelio 
planetos sektorių gyventojai - neturėjo nei ūsų, nei barzdų. Taip bu- 
vo priimta nuo seno. Apžėlę vaikščiojo tik daliečiai, kurie nieku gy- 
vu nesutiko skirtis su vešliais ūsais. Tai buvo jų nacionalinis pasi- 
didžiavimas. 

O štai bibliotekininkai nuo senų senovės vaikščiojo barzdoti. 
Trumpa, išpuoselėta barzdelė nuo ausies ligi ausies, bet ūsų nebu- 
vo. Tai išskyrė juos iš kitų, ir Seldonas, visada švariai nusiskutęs, 
tarp Šių Žmonių jautėsi balta varna. 

Tačiau labiausiai traukė akį jų kepuraitės. Jos buvo kvadrato 
formos. Kampai ant viršugalvio sutvirtinami įvairiaspalvėmis sago- 
mis. Tiems, kas buvo susipažinę su bibliotekininkų gildijomis, pa- 
gal kepuraitės spalvą buvo nesunku atskirti, kiek metų ištarnavo vie- 
nas ar kitas gildijos narys, kokioje srityje jis specializuojasi, kokia 
jo tarnybinė padėtis... Tereikėjo vienam bibliotekininkui pažvelgti į 
kitą, ir jis žinojo, kaip dera elgtis su savo kolega, kiek pagarbos ar 
nuolankumo jam parodyti. 

Galaktikos Biblioteka buvo pats didžiausias statinys Trantore 
(o galbūt ir visoje Galaktikoje) - didesnė net už Imperatoriaus Rū- 
mus. Kadaise ji spindėjo, švietė, didžiuodamasi savo galybe bei šlo- 
ve. Tačiau, kaip ir visa Imperija, ji neišvengė liūdnos dalios - taip 
pat paseno, nuvyto, ir dabar buvo panaši į turtuolę senę, kurios 
raukšlėtą kaklą puošė dar jaunystėje dėvėti deimantai... 

Skiteris sustojo prie įmantriai raižytų durų. Tai buvo Vyriausio- 
jo Bibliotekininko kabinetas. Seldonas išlipo. | 

„Lasas Zenovas pasitiko profesorių su šypsena. 

- Prašau užeiti, mano bičiuli, - cypiančiu balsu ištarė jis. Seldo- 
nas dažnai pagalvodavo, jog turbūt šitas žmogus jaunystėje dainavo 
tenoru, bet vis nesiryždavo paklausti. Vyriausiasis Bibliotekininkas 
visada atrodė išdidus, pasipūtęs, todėl toks klausimas jį turbūt 
įŽeistų. | 

- Būkite pasveikinti, - pasakė Seldonas. 

Zenovo barzda buvo žila, beveik balta. Jo galvą puošė balta ke- 
puraitė. Seldonas puikiai suprato, kodėl būtent balta. Tai reiškė 
aukščiausią bibliotekininko hierarchijos padėtį. 

Zenovas patenkintas trynė rankas. 

- Hari, paprašiau jus užeiti, nes turiu jums gerų naujienų. Mes 
vis dėlto ją suradome! 

- Ką jūs turite galvoje, Lasai? 

- Tinkamą planetą! Prašėte surasti planetą, kuri būtų gerokai 
nutolusi nuo Trantoro, - pasakė Zenovas, šypsodamasis. - Teisin- 
gai pasielgėte, kad kreipėtės būtent į mus. Biblioteka gali viską, 
drauguži. 

- Tuo aš neabejoju. Papasakokite apie tą planetą. 

- Gerai, bet pirmiausia parodysiu, kur ji yra. 

Dalis kabineto sienos nuslydo į šalį, šviesa užgeso, ekrane pa- 
sirodė trimatis Galaktikos modelis. Jis lėtai sukosi aplink nematomą 
savo ašį. Anakreono provincijos ribos apvestos raudona linija.. Sel- 
donas galėjo prisiekti, jog tai neatsitiktinai. 

Ir staiga pačiame tolimiausiame provincijos kamputyje sužibo 
mėlynas taškelis. 

- Štai ji, - ištarė Zenovas. - Ideali planeta. Normalaus dydžio, 
gausu vandens, atmosferoje pakankamai deguonies, yra augmeni- 
jos, turtinga vandens fauna. Kaip sakoma, imk ir naudokis. Nepri- 
reiks jokios pertvarkos... bent jau iki tol, kol ten neatsiras daugiau 
žmonių. | 

- Ar planeta neapgyvendinta? - paklausė Haris. 

- Absoliučiai. Nė gyvos dvasios. 

- Bet kodėl? Jei jūs gavote apie tą planetą smulkią informaciją, 
manau, savo laiku dar kas nors galėjo ją ištyrinėti. Kodėl gi ji nebu- 
vo kolonizuota? 

“- Ji tikrai ištyrinėta, bet tenai buvo siunčiama tik technika... be 
žmonių.. O nebuvo kolonizuota turbūt todėl, kad nutolusi nuo visų 
svarbiausių taškų. Planeta sukasi aplink savo žvaigždę... Taip, ji la- 
bai toli, todėl nesuviliojo potencialių kolonistų, bet jums kaip tik 
tiks. Juk pats sakėte: "Kuo toliau, tuo geriau". 

- Taip, - linktelėjo Seldonas. - Ir dabar taip sakau. Ar ji turi pa- 
vadinimą, ar tai tik skaičių bei raidžių kombinacija? 

- Norite - tikėkite, norite - ne, bet pavadinimą ji turi. Tie, kas 
siuntė tenai techniką, ją pavadino Terminusu. Tai senovinis žodis, 
jis reiškia "linijos pabaiga". Iš tiesų taip ir yra. 

- Ar planeta priklauso Anakreono provincijai? - pasidomėjo 

Seldonas. | 

- Ne, - papurtė galvą Zenovas. - Gerai įsižiūrėkite ir pamatysi- 
te, jog mėlynas taškelis - Terminusas - yra už Anakreono ribų. At- 
stumas iki jo sudaro penkiasdešimt šviesmečių. Terminusas niekam 
nepriklauso. Atvirai sakant, jis nėra net sudėtinė Imperijos dalis. 

- Vadinasi jūs teisus, Lasai. Tai tikrai ta planeta, kurios mes 
ieškome. 

- Argi nesakiau? - patenkintas nusišypsojo Lasas. - Tik ar ne- 
bus taip: vos tik jūs okupuosite Terminusą, o Anakreonas ims ir 
pareikš į jį savo teises? 

- Visko gali būti, - linktelėjo Seldonas. - Bet kaip nors išsiaiš- 
kinsime. Vėliau. 

Zenovas vėl ėmė trinti rankas. 

- Koks neapsakomai puikus projektas! Įsikurti niekino nepalies- 
tame pasaulyje, tolimame, izoliuotame ir dešimtmetis po dešimtme- 
čio kaupti žinias, krauti jas į taupyklę, sisteminti viską, ką sukūrė 
žmonija. Juk tai bus kažkas dar didingesnio bei vertingesnio už En- 
ciklopediją, saugomą mūsų Bibliotekoje. Ech, būčiau jaunesnis, 
mielai dalyvaučiau šitoje ekspedicijoje! 

Seldonas liūdnai atsiduso. 

- Bet juk jūs dvidešimčia metų jaunesnis už mane. 

"Dabar jau sunku surasti žmogų, kuris nebūtų už mane jau- 
nesnis", - liūdnai pagalvojo profesorius. 

- O taip, - nusišypsojo Zenovas. - Girdėjau, neseniai atšventėte 
septyniasdešimtmetį. Tikiuosi, šauniai pasilinksminote? 

- Aš nešvenčiu savo gimtadienių, - liūdnai pasakė Seldonas. 

- Tikrai? Bet juk anksčiau švęsdavote? Pamenu tą garsią istoriją 
su jūsų šešiasdešimtmečio jubiliejumi. 

Seldonui sugėlė širdį - taip skaudžiai, tarsi pati baisiausia jo gy- 
venime nelaimė būtų įvykusi tik vakar. 

- Nereikia apie tai, - tyliai paprašė jis. 

Zenovas sutriko. 

- Atleiskite, pasikalbėkime apie ką nors kitą... Tai štai, jei Ter- 
minusas iš tiesų ta planeta, kurios jums reikia, turbūt teks padvigu- 
binti pastangas, ruošiant enciklopedijos projektą. Biblioteka pasiren- 
gusi jums padėti. 

- Žinau, Lasai, ir esu jums už tai dėkingas. Mums tikrai teks 
pasiraitoti rankoves. 

Jis atsistojo, bet neįstengė nusišypsoti - taip skaudžiai palietė 
sielą netikėtas priminimas apie dešimtmečio senumo įvykius, lem- 
tingo jubiliejaus iškilmes. 

- Na, aš jau eisiu, - pasakė profesorius. - Imsiuosi savo darbų. 

Išeidamas Haris pajuto sąžinės priekaištą. Nuolat tenka visus 
apgaudinėti. Lasas Zenovas net nenutuokia, kokie iš tiesų jo planai. 

3 skyrius 


Haris Seldonas įžengė į patogų kabinetą, kuriame dirbo pasta- 
ruosius keletą metų. Čia, kaip ir kitose Galaktikos Bibliotekos pa- 
talpose, jautėsi kažkokio nuovargio, žlugimo dvasia. Toks pojūtis, 
tarsi daiktas pernelyg ilgai stovėtų toje pačioje vietoje. Tačiau Sel- 
donas žinojo, jog viskas čia gali taip ir likti... ir stovėti dar ne vieną 
amžių. | 

Kaip jis čia atsidūrė? 

Haris 1r vėl prisiminė praeitį, mintimis išnaršė visą savo gyve- 
nimą. Žinoma, tai buvo susieta su senatve. Deja, praeityje liko kur 
kas daugiau... negu ateityje. Galbūt todėl protas instinktyviai grę- 
žėsi nuo iliuzinės ateities ir vis sugrįždavo atgal - prie to, kas ne- 
grįžtamai praėjo. 

Tačiau iš šios taisyklės buvo ir išimčių. Praėjo daugiau nei tris- 
dešimt metų, ir per tą laiką psichoistorija pagaliau išbrido į tiesų ke- 
lią. Taip. Nors ir sunkiai - girgždėdama, inkšdama, tačiau progresas 
akivaizdus. O prieš šešerius metus įvykiai pasisuko visai netikėta 
kryptimi. 

Seldonas tiksliai žinojo, kodėl tai tapo įmanoma. 

Tai vis Vanda, Hario anūkė. Jis užsimerkė ir mintimis nuklydo 
į tų dienų prisiminimus. 

Vandai buvo dvylika. Jos nuotaika buvo prasta. Manela pagim- 
dė antrą vaiką - mažylę Belisą ir visą dėmesį skyrė naujagimei. 

Reičis, Vandos tėvas, pagaliau baigė rašyti knygą apie savo tė- 
vynę, Dalio sektorių. Knyga susilaukė sėkmės, per trumpą laiką 
Reičis tapo garsenybe. Jis buvo pakviestas skaityti paskaitas ir 
mielai sutiko, nes gimtojo sektoriaus rūpesčiai jį visada jaudino. 
Sykį jis pasakė tėvui: "Žinai, kai kalbu apie Dalį, man nereikia slėpti 
savo dalietiško akcento ar žargono. Priešingai, visi tik ir laukia, kad 
pradėsiu kalbėti dalietiškai". 

Reičis įsitraukė į veiklą, dažnai kur nors išvykdavo, namuose 
būdavo retai, o jei ir būdavo, daugiausia laiko praleisdavo su mažyle. 

O Dorsos... jos daugiau nebebuvo, ir niekas negalėjo užgydyti 
žaizdos Hario širdyje. Jo reakcija į žmonos mirtį buvo kažkokia 
"žiauri, neadekvati: Hario sąmonėje ta mirtis siejosi su Vandos sap- 
nu, nuo kurio viskas ir prasidėjo. 

Gerai pagalvojus, žinoma, Vanda čia niekuo dėta. Seldonas 
protu tai suvokė, tačiau stengėsi kuo rečiau matytis su Vanda. 
Mergaitė dėl to labai liūdėjo. Ji liko viena. 

Ką daryti? Vanda buvo priversta ieškoti paguodos pas Žmogų, 
kuris, regis, visada džiaugėsi jos draugija. Tik jam vienam mergaitė 
galėjo išlieti širdį. Tai buvo Jugas Amarilis, dešinioji Hario Seldono 
ranka, jo ištikimas bendražygis, žmogus, be galo atsidavęs mokslui. 

Amarilis niekada nieko neturėjo, išskyrus psichoistoriją. Haris 
kadaise turėjo Dorsą, Reičį, o Jugas - nei žmonos, nei vaikų. To- 
dėl, vos tik pasirodžius Vandai, jis kaipmat pasikeisdavo. Ir elgėsi 
su ja, kaip su lygia. O mergaitei tai labai patiko. 


Taigi... prieš šešerius metus vieną gražią dieną Vanda įžengė į 
Jugo kabinetą. Jis atsisuko, prisimerkė, pažvelgė į mergaitę. Regis, 
ne iš karto ją pažino. 

- A, tai tu, mieloji Vanda! - pagaliau sušuko Amarilis. - O ko 
tokia liūdna? Tokiai gražiai mergaitei netinka liūdėti. 

Apatinė. Vandos lūpa suvirpėjo. 

- Niekas manęs nemyli... - sušnabždėjo ji. 

- Ką tu išsigalvoji! 

- Visi myli mano sesę, į mane jiems nusispjaut. 

- Aš tave myliu, mieloji. | 

- Tik tu vienas mane ir myli, dėde Jugai. 

Dabar jau Vanda negalėjo tarsi mažytė susirangyti Amariliui ant 
kelių. Ji prigludo prie vyriškio peties ir pravirko. 

Amarilis sutriko, jis nežinojo, ką daryti. Todėl apkabino mer- 
gaitę ir pradėjo ją guosti: 

- Na... neverk, nereikia verkti... - Turbūt iš gailesčio, o gal dėl 
to, kad jo gyvenime nebuvo net dėl ko verkti, vyriškio akyse pasi- 
rodė ašaros ir... nuriedėjo skruostais. - Paklausyk, Vanda, - susi- 
tvardęs kiek galėdamas linksmiau ištarė jis, - nori, parodysiu tau 
kai ką labai gražaus? 

- Ką-a? - sukūkčiojo mergaitė. 

Amarilis visoje Visatoje žinojo tik vieną gražų daiktą. 

- Ar tu kada nors matei Pagrindinį Radiantą? - paklausė jis. 

- Ne-e. O kas tai? | 

- Tai prietaisas, kuriuo mudu su tavo seneliu naudojamės. 
Matai? Štai jis. 

Jugas parodė juodą kubą, stovėjusį ant rašomojo stalo. 

- Nieko čia gražaus, - prunkštelėjo Vanda. 

- Kol kas - nieko, - sutiko Jugas. - Bet palauk. Pažiūrėsi, kas 
bus, kai įjungsiu. 

Ir įjungė. Kambaryje užgeso šviesa. Suspindo įvairiaspalviai 
taškeliai. | | | 

- Matai? O dabar padidinsiu vaizdą, ir visi šitie taškeliai taps 
įvairiais matematiniais ženklais. 

. Jis taip ir padarė. Atrodė, tarsi ore kažkas tyliai sušlamėjo, ir 
aplink sumirgėjo ženklai - raidės, skaičiai, rodyklės, linijos... Nieko 
panašaus Vanda niekada nebuvo mačiusi. 

- Na, argi negražu? - paklausė Amarilis. 

- Taip, gražu, - ištarė mergaitė, įdėmiai apžiūrinėdama ženklus, 
kurie (suprantama, Vanda šito nežinojo) reiškė skirtingus ateities 
variantus. - Tik man nepatinka štai šita atkarpa. Kažkokia netaisyk- 
linga, - ir ji bakstelėjo pirštu į kairėje pusėje išsidėsčiusią lygtį. 

- Netaisyklinga? Kodėl tau taip atrodo? - paklausė Amarilis. 

- Todėl, kad ji negraži... Aš kaip nors ją pakeisčiau, perdaryčiau. 

Amarilis nervingai atsikosėjo. | 

- Nagi, aš tuojau ją padidinsiu, - pasakė jis, ir lygtis priartėjo. 
Jugas prisimerkęs ėmėsi įdėmiai ją apžiūrinėti. | 

- Ačiū tau, dėde Jugai, - pasakė Vanda, - už šituos gražius Ži- 
buriukus. Galbūt kada nors suprasiu ir jų reikšmę. 

- Gerai. Tikiuosi, tu bent kiek pralinksmėjai? 

- Ačiū... truputį, - sumurmėjo Vanda, nusišypsojo ir išėjo iš ka- 
bineto. 

Amarilis buvo piktas. Jis negalėjo pakęsti jokių kritinių pastabų 
apie Pagrindinį Radiantą. O čia štai tau - dvylikametė mergiotė, nie- 
ko apie tai neišmMananti... 

Jugas Amarilis negalėjo net pagalvoti, jog nuo šios akimirkos 
prasidėjo psichoistorijos revoliucija. 


4 skyrius 


Vakarop Amarilis užsuko į Hario Seldono kabinetą. Tai buvo 
neeilinis įvykis, nes Jugas beveik niekur iš savo kabineto neišeida- 
vo, net neužsukdavo paplepėti pas už sienos dirbančius kolegas. 

- Hari, - sutrikęs išlemeno jis, - atsitiko kažkas baisaus. Tai ne- 
įtikėtina. 

Haris liūdnai pažvelgė į bičiulį. Jam tik penkiasdešimt treji, o 
atrodo kur kas vyresnis - sulinkęs, nusikamavęs. Kai Haris prisis- 
pyręs reikalaudavo, Jugas sutikdavo užsukti pas gydytoją. Gydy- 
tojai visi kaip susitarę patarė jam pailsėti (kai kas siūlė apskritai iš- 

eiti į pensiją). Jie tvirtino, jog tai vienintelis būdas išsaugoti sveika- 
tą, antraip... Haris klausėsi ir liūdnai lingavo galvą. "Tereikia atimti 
iš jo darbą, ir jis neišgyvens... dar greičiau numirs". 

Čia Seldonas suvokė, jog taip paskendo mintyse, kad neišgir- 
do, ką pasakė Jugas. | 

- Atleisk, Jugai, - sumurmėjo jis. - Kažkur nuklydau mintimis. 
Ką tu pasakei? 

- Pasakiau, jog atsitiko negirdėtas dalykas. 

- Kas, Jugai?! 

- Pas mane buvo užėjusi Vanda... Žinai, ji labai liūdna. 

- Kodėl? 

- Turbūt kaltas tas antras vaikas. 

- Ach taip... - kaltai šyptelėjo Haris. 

- Ji taip ir pasakė. Verkė man ant peties. Prisipažinsiu - aš irgi 
apsiašarojau. Po to nusprendžiau ją nuraminti. Žodžiu... ryžausi jai 
parodyti Pagrindinį Radiantą. 

Čia Amarilis kiek sutriko. Buvo akivaizdu, kad jis renka žo- 
džius, mėgindamas tiksliau atkurti įvykį. 

- Na, Jugai? Kas gi po to įvyko? 

- Na... ji žiūrėjo į įvairiaspalvius žiburėlius, ir aš padidinau at- 
karpą... būtent - 42R254. Pameni? 

- Ne, Jugai, - suglumo Seldonas. - Mano atmintis ne tokia ge- 
ra, kaip tavo. 

- O reikėjo įsiminti, - pakraipė galvą Amarilis. - Kaipgi galima 
dirbti, jei... Na, nepyk, tiek to. Noriu tave pradžiuginti: Vanda pa- 
rodė į vieną atkarpą ir pasakė, kad ji netaisyklinga ir, jos nuomone, 
negraži. 

- Tai kuo čia džiaugtis? Kiekvieno skonis skirtingas. 

- Nesiginčiju. Bet po to, mergaitei išėjus, ilgai galvojau... Hari, 
su ta atkarpa iš tiesų ne viskąs gerai. Programavime pasitaikė 
spragų, ir būtent tas gabalas, kuris nepatiko Vandai, yra netaisyk- 
lingas. Ir, reikia pripažinti, tikrai negražus. 

Haris išsitiesė, suraukė antakius. 

- Palauk, Jugai, aš mėginu suprasti. Vanda kažkur bakstelėjo 
pirštu, pasakė, jog čia kažkas negerai, ir; paaiškėjo, kad ji buvo /eisį? 

- Taip, bakstelėjo, bet ze bet kur. Ji labai tiksliai parodė tą vietą. 

- Bet tai neįtikėtina. 

- Tačiau atsitiko būtent taip. Juk savo akimis mačiau. 

- Nesakau, jog to nebuvo. Noriu pasakyti, jog tai neįtikėtinas 
sutapimas. 

- Taip? Tu puikiai išmanai psichoistoriją, turi didžiulę patirtį, 
bet juk negalėtum, vos žvilgtelėjęs į naują lygčių sistemą, pasakyti, 
kad viena jos dalis neteisinga? 

Haris gūžtelėjo pečiais. 

- Jugai, o kodėl tu būtent tą lygčių sistemą padidinai? Kodėl 
pasirinkai būtent ją? 

Dabar jau Amarilis gūžtelėjo pečiais. 

- Na... galbūt tai sutapimas. Tiesiog spustelėjau mygtuką, ir 
viskas... | | 

- Negali būti tik sutapimas, - sumurmėjo Seldonas, po to nutilo, 
giliai susimąstė ir pagaliau uždavė lemtingą klausimą: - Jugai, ar tau 
pačiam šios lygtys anksčiau nekėlė jokių abejonių? Ar neįtarei, kad 
su jomis kažkas negerai? 

Amarilis susikišo rankas į striukės kišenes, pasimuistė. 

- Regis, buvo... Matai... 

- Tai, regis, ar iš tiesų buvo? 

 - Buvo. Įvedinėdamas tą sistemą, suabejojau, jau buvau betie- 
siąs ranką prie programavimo įrenginio... Jaučiau kažkokį vidinį 
nerimą. Tačiau turėjau daug darbo, todėl taip viską ir palikau. Ma- 
niau, laikinai. O po to... Vanda nurodė būtent tą pačią vietą, ir aš 
nusprendžiau patikrinti. 

- Ir tu, norėdamas pralinksminti Vandą, pasirinkai būtent šitą 
lygčių sistemą! Ji tarsi ištraukė tą mintį iš tavo pasąmonės. 

- Kas gali žinoti! - pasakė Jugas. 

- O kaip tik prieš tai judu apsikabinę raudojote? - Amarilis dar 
labiau sutriko. - Regis, supratau, kas atsitiko, - pasakė Haris. - 
Vanda perskaitė tavo mintis. 

Amarilis pašoko tarsi įgeltas. 

- Tai neįmanoma! - sušuko jis. 

Seldonas lėtai ištarė: 

- Pažinojau kadaise žmogų, turintį tokių gebėjimų... Bet jis... - 
Haris kiek patylėjo, prisiminęs Edą Demerzelį. - Jis buvo daugiau 
nei žmogus ir gebėjo ne tik skaityti mintis, bet ir valdyti žmonių po- 
elgius. Galbūt ir Vanda turi tokių gebėjimų... 

- Negaliu patikėti, - atkakliai purtė galvą Amarilis. 

- O aš galiu, - pasakė Haris ir atsiduso. - Tik nežinau, ką su 
tuo daryti. * 

Jau tada jis miglotai pajuto, jog prasideda psichoistorijos revo- 
liucija - bet tik miglotai... 

5 skyrius 


- Tėti, - susirūpinęs pasakė Reičis, - tu prastai atrodai. 

- Taip, - linktelėjo Haris. - Šuniškai pavargau. O kaip tu laikaisi? 

Reičiui jau sukako keturiasdešimt ketveri, plaukuose kur ne 
kur žibėjo žilė, bet ūsai vis dar buvo juodi ir vešlūs. Haris kartais 
galvodavo, ar tik sūnus jų nedažo, tačiau suprato, jog nereikia jo 
apie tai klausinėti. 

- Ar laikinai esi laisvas nuo paskaitų? - paklausė Haris. 

- Taip. Trumpam. Taip malonu būti namie, bendrauti su Mane- 
1ą, su Vanda ir su tavimi, tėti. 

- Dėkoju, sūnau. Turiu tau naujieną. Teks atsisakyti paskaitų. 
Tu man čia reikalingas. 

Reičis susiraukė: 

- Kam? 

Tėvas du sykius siuntė Reičį atlikti svarbias, pavojingas už- 
duotis, bet tai buvo seniai, džoranumiečių bruzdėjimo laikais. O da- 
bar juk ramu. Chunta nuversta, į sostą atėjo naujasis Imperatorius. 

- Tai susieta su Vanda. 

- Su Vanda? Kas jai? 

- Nieko baisaus, bet ją teks pilnai genetiškai ištirti. Be to, ir ta- 
ve, ir Manelą, ir mažylę. 

- Net ir Belisą? O kas dedasi? 

- Seldonas sutriko. 

- Reiči, tu juk žinai, jog mudu su mama visada sakėme, kad esi 
ypatingas - neapsakomai žavus, gali lengvai pelnyti bet kurio žmo- 
gaus pasitikėjimą. 

- Žinau. Visada taip sakydavai, kai būdavai paruošęs man kokią 
nors kraupią užduotį. Tačiau turiu tave nuvilti: aš pats nieko pana- 
šaus niekada nejutau. 

- Ne, tu neteisus. Juk sužavėjai mane... ir Dorsą, - sunkiai 1š- 
tarė Seldonas (žmonos vardas, nors jau praėjo keturi metai po jos 
mirties, visada skausmingai suspausdavo jo širdį). - O Setčeme iš- 
kart sužavėjai Reičėlę. Po to pelnei Džoranumo pasitikėjimą. Ir Ma- 
nelos širdį pavergei. Kuo tu visa tai paaiškinsi? 

- Protu bei grožiu, - pajuokavo Reičis. 

- Ar tau niekada nešovė į galvą, jog galėjau prisiliesti prie žmo- 
nių sąmonės, jų minčių bei jausmų? 

- Ne, apie tai niekada negalvojau. Ir, jei atvirai, man tai atrodo 
kvailai... Atleisk, tėti. 

- O ką tu pasakysi, jei atskleisiu... Reiči, Vanda perskaitė Jugo 
mintis... vienu pakankamai kritiniu momentu. 

- Ką aš pasakysiu? Tai sutapimas arba iliuzija. 

- Kadaise pažinojau kai ką, kas galėjo manipuliuoti žmonių 5ą- 
mone. 

- Kas tai buvo? 

- Negaliu apie jį kalbėti, bet patikėk mano žodžiais. 

“ - Na... - vis dar abejojo Reičis. 

- Lankiausi Galaktikos Bibliotekoje ir specialiai gilinausi į tai. 
Egzistuoja įdomi istorija - jai apie dvidešimt tūkstančių metų. Ten 
pasakojama apie mergaitę, nedaug vyresnę už Vandą... Ji mokėjo 
bendrauti su visa planeta, besisukančia aplink žvaigždę Nemezidę. 

- Žinoma, tai pasaka. 

- Be abejo. Ir jos tik dalis išlikusi. Bet ta mergaitė stebėtinai pri- 
mena Vandą. | 

- Tėti, ką tu sumanei? - susiraukė Reičis. 

- Supranti, sūnau, aš nesu įsitikinęs... Man reikia pasižiūrėti į 
genomo šifruotę ir surasti panašių į Vandą žmonių. Žinau, jog kar- 
tais pasaulyje gimsta vaikai, apdovanoti tokiais mentaliniais gebėji- 
mais. Dažniausiai tokios galimybėmis nieko gero jiems neatneša, ir 
jie priversti slėpti jas, kad nepakliūtų į bėdą. Po to vaikai užauga, o 
jų talentai, jų išskirtiniai gebėjimai glūdi jų sąmonėje... guli, tarsi Že- 
mėje užkastas lobis. Kažkas panašaus į savisaugos instinktą. Be 
abejo, milžiniškoje mūsų Imperijoje, net ir pačiame Trantore, turėtų 
būti panašių į Vandą vaikų ir suaugusiųjų. Genetiškai ištyrus Van- 
dos genomą, bus galima surasti tokius žmones. 

- Ir ką tu su jais darysi? | 

- Kažkodėl jaučiu, jog būtent tokie žmonės man bus labai rei- 
kalingi, toliau tobulinant psichoistorijos metodiką. 

- Vadinasi, - prisimerkė Reičis, - tu ketini paversti Vandą psi- 
choistorike? 

- Galbūt. 

- Kaip Jugą? Ne, tėti! 

- Kodėl ne? 

- Noriu, kad ji augtų kaip normali mergaitė ir taptų tikra mote- 
rimi. Nieku gyvu neleisiu, kad pasodintum mergaitę prie Pagrindi- 
nio Radianto ir paverstum gyvu psichoistorinės matematikos pa- 
minklu. , 

Seldonas nesutiko: 

- To tikriausiai nebus, nesijaudink, Reiči, bet dabar mums rei- 

kalingas Vandos genomas. Pats žinai, kad tūkstančius metų siekia- 
ma, jog kiekvieno žmogaus genomas būtų patalpintas jo faile. Tam 
trukdė tik finansiniai sunkumai, tačiau niekas neabejoja, jog tai pa- 
daryti būtina. Tikiuosi, pats supranti, kokia iš to būtų nauda. Net 
jeigu mes nieko ypatinga nerasime, bent jau sužinosime, kokiomis 
ligomis linkusi sirgti Vanda... Esu įsitikinęs, jog žinodami Jugo ge- 
nomą, dabar tikrai galėtume jam pagelbėti, sustabdyti jo organizmo 
silpimo procesą. Čia nėra nieko sudėtingo ar kenksmingo. 

- Tėti, gal tu ir teisus, tik kažin, ar tau pavyks. Galiu prisiekti, 
jog Manela it siena stos prieš tokį tavo sprendimą. 

- Gerai. Bet atmink - daugiau jokių važinėjimų su paskaitomis. 
Tu man reikalingas čia. 

- Pagyvensim - pamatysim, - pasakė Reičis ir išėjo. 

Haris užsimerkė. Ką daryti? Edas Demerzelis buvo vienintelis 
jo pažįstamas, gebantis skaityti žmonių mintis. Dabar jis tikrai Ži- 
notų, ką daryti. Ir Dorsa žinotų. Ji turėjo žmonėms nebūdingą 
įžvalgą. 

Ir priešais Hario akis tarsi melsvame rūke iškilo nauja psi- 
choistorijos vystymosi kryptis - miražas ir nieko daugiau. 


6 skyrius 


Gauti pilną Vandos genomą, pasirodo, nebuvo taip paprasta. 
Pirma, buvo nedaug biofizikų, turinčių tokiam tyrimui reikalingą 
įrangą, O ir tie patys apsikrovę darbais. 

Antra, Seldonas negalėjo tiesiai šviesiai pasakyti, kam jam to 
tyrimo prireikė - jis nenorėjo skatinti nepageidaujamą biofizikų 
smalsumą. Haris jautė, jog ypač svarbu, kad jo ketinimai sužinoti 
neįprastų Vandos mentalinių galimybių prigimtį, liktų paslaptimi. 

Be to, kaip paaiškėjo, toks tyrimas kainavo didžiulius pinigus. 

Pakraipęs galvą, Seldonas pasakė biofizikei Mainai Endelecki: 

- Daktare Endelecki, bet kodėl taip brangu? Aš ne specialistas, 
bet esu įsitikinęs, jog visa procedūra kompiuterizuota. Tereikia 
jums gauti odos ląsteles, ir po kelių dienų bus galima išskirti geno- 
mą 1r jį ištyrinėti. 

- Taip ir yra. Bet iš milijardų kitų nukleotidų išskirta dezoksiri- 
bonuklininės rūgšties molekulė - tai tik pradžia, tik nedidelė dalis. 
Po to reikia ją ištyrinėti, sulyginti su kokiu nors standartu. Be to, 
turėkite omenyje, jog, nors mes ir turime informaciją apie dauge- 

lį genomų, tai tik lašas jūroje, lyginant su gausybe iš tiesų egzistuo- 
jančių genomų variantų, todėl negalime tiksliai pasakyti, kiek mūsų 
turimi genomai atitinka standartą. 

- Bet kodėl jų tiek. nedaug? - paklausė Seldonas. 

- Dėl įvairių priežasčių. Pirmiausia - kaina. Nedaug yra žŽmo- 
nių, pasirengusių pakloti tyrimams krūvą kredų. Nebent tik tuo at- 
veju, jei tai gyvybiškai svarbu. O jei taip nėra, žmonės atsisako ty- 
rimų, nes bijo, kad bus aptikta kas nors neigiamo. Todėl dar sykį 
klausiu: ar tikrai esate įsitikinęs, kad jūsų anūkei būtina atlikti tokius 
tyrimus? 

- Taip. Tai labai svarbu. 

- Kodėl? Ar pastebėjote kokius nors nukrypimo nuo normos 
požymius? 

- Ne, ne... Visai priešingai. Suprantate, ji nepaprastas vaikas, 
todėl norėčiau sužinoti, kur slypi to priežastis. 

- Kokia prasme ji nepaprasta? 

- Savo protiniais gebėjimais. Bet smulkmenų negaliu jums pa- 
aiškinti, nes pats nesuprantu. Tikiuosi, suprasiu, kai bus baigtas ty- 
rimas. 

- Kiek mergaitei metų? | 

- Dvylika. Netrukus sukaks trylika. 

- Tokiu atveju man reikės jos tėvų sutikimo. 

Seldonas atsikrenkštė. | 

- Tai bus nelengva. O-mano sutikimo jums nepakanka? Juk 
esu mergaitės senelis. 

- Man pakanka, bet juk pats suprantate - yra dar ir įstatymai. 
Nesinorėtų netekti licencijos. | 

Hariui teko dar sykį kreiptis į Reičį. Tas ir vėl priešinosi. Jam 
(tik dar įnirtingiau) antrino Manela: "O jei genome bus pastebėta 
kokia nors patologija? Tada ją užtąsys po laboratorijas. Mergaitė 
taps bandomuoju triušiu?" Kokių tik priekaištų neišgirdo Haris - 
esą, jis, Psichoistorijos Projekto fanatikas, nori atimti iš anūkės 
normalią paauglystę, neleidžia mergaitei džiaugtis gyvenimu, ketina 
pasodinti prie darbo, neleisti bendrauti su bendraamžiais... Tačiau 
profesorius nepasidavė: 

- Reiči, juk žinai, kad niekada mergaitei nieko bloga nepadary- 
siu. Bet ištirti ją būtina. Man reikalingas Vandos genomas. Jei mano 
prielaidos pasitvirtins, vadinasi, prasidės nauja Galaktikos era... 


Daktarė Endelecki - žilagalvė, bet jauno veido moteris - pasiti- 

ko juos prie savo kabineto durų ir pažvelgė į mergaitę. Ši žiūrėjo į 
moterį smalsiu, bebaimiu žvilgsniu. Daktarė nusišypsojo ir kreipėsi 
į suaugusiuosius: 

- Mama, tėtis ir senelis, ar ne taip? 

- Taip, - pasakė Haris. 

Rėičis atrodė prislėgtas. Manelos akys paraudusios, paakiai pa- 
burkę, ji atrodė nemiegojusi, pavargusi. 

- Vanda, - kreipėsi daktarė į mergaitę. - Papasakosiu tau, kaip 
bus atliekamas tyrimas. Sakyk, ar tu dešiniarankė? 

- Taip, ponia. 

- Na štai. Tuomet ant tavo kairiosios rankos padarysime tiška- 
lą - tokią dėmę. Užlašinsiu ant jos nuskausminamųjų vaistų. Pajusi 
tarsi šalto vėjelio dvelksmą. Štai ir viskas. Po to paimsiu nuo tavo 
rankos odos gabalėlį - visai mažytį. Neskaudės, ir kraujo nebus, 
neliks net įbrėžimo. Tada patepsiu tą vietą dezinfekuojančiu skys- 
čiu. Tai truks keletą minučių. Na, ar baisu? 

- Nė trupučio! - Vanda papurtė galvą ir ištiesė ranką. 

Kai procedūra buvo baigta, daktarė pasakė: 

- Dabar viską patalpinsiu po mikroskopu, pasirinksiu ląstelę ir 
paleisiu kompiuterinę genų analizę. Ji viską ištyrinės... iki paskuti- 
nio nukleotido. Bet jų tenai milijardai. Todėl prireiks visos dienos. 
Žinoma, viskas automatizuota, bet aš vis tiek sėdėsiu šalia ir stebė- 
siu prietaisus. Na, o jums to daryti visai nebūtina. 

Kai tik genomas bus paruoštas, prasidės pati ilgiausia tyrimų 
dalis. Prireiks kelių savaičių. Būtent todėl procedūra taip brangiai 
kainuoja. Darbas sunkus ir ilgai trunkantis. Kai turėsiu rezultatus, 
nieko nelaukdama jums pranešiu. 

Ji nusigręžė - tarsi leido suprasti, jog pašaliniai laisvi. Po to at- 
sisėdo ir palinko prie ant stalo stovėjusio prietaiso. 

Haris, kiek sutrikęs, paklausė: 

- Ar negalėtumėte iškart man pranešti, jei aptiksite ką nors ne- 
paprastą? Norėjau pasakyti, kad nelauktumėte tyrimų pabaigos. 

- Pirmomis valandomis aptikti kažką tokio beveik neįmanoma. 
Bet pažadu jums, profesoriau, jeigu kas, aš jums pranešiu. 

Manela įsikibo Vandai į parankę ir išdidžiai išėjo iš kabineto. 
Paskui jas išskubėjo Reičis. Haris pasilenkė prie daktarės ir pasakė: 

- Daktare Endelecki, tai kur jas svarbiau, negu jūs manote. 

Moteris linktelėjo. 

- Kad ir kokia būtų priežastis, aš padarysiu viską, profesoriau. 

Seldonas kietai sučiaupė lūpas, atsisveikino ir išėjo. Jis buvo 

nusivylęs. Kas jam įkalė į galvą, jog po penkių minučių jau gaus at- 
sakymą? Haris ir pats nesuprato. O dabar štai tau - teks laukti ke- 
letą savaičių. Ir dar nežinia, koks bus atsakymas. 

Haris sugriežė dantimis. Ar jo sumanymas - Antrasis Fondas - 
kada nors bus įkurtas ar taip ir liks tik nepasiekiamas miražas? | 


7 skyrius 


Nervingai šypsodamasis, Haris Seldonas įžengė į daktarės En- 
delecki kabinetą. 

- Juk sakėte, kad teks palaukti porą savaičių! O jau mėnuo 
praėjo, daktare. 

Moteris linktelėjo. 

- Atleiskite, profesoriau, bet jūs pats norėjote, kad viskas būtų 
kruopščiai ištirta. Aš tą ir padariau. 

- Na, - susijaudinęs paklausė Seldonas, - ir ką gi jūs aptikote? 

- Maždaug šimtą defektinių genų. 

- Ką?! Defektinių genų! Jūs juokaujate, daktare? 

- Kalbu rimtai. Ir nėra čia kuo stebėtis. Nėra genomų, kuriuose 
nebūtų maždaug šimto ydingų genų. Dažniausiai jų būna dar dau- 
giau. Viskas ne taip blogai, kaip atrodo. 

- Taip, suprantu. Aš juk nesu specialistas. 

Daktarė Endelecki atsiduso, pasimuistė. 

- Ar jūs nieko neišmanote apie genetiką, profesoriau? 

- Ne. Žmogus juk negali visko žinoti. 

- Jūs teisus. Štai, pavyzdžiui, aš nieko nežinau apie jūsų... kaip 
ji ten vadinasi? Ach, taip... psichoistorija. - Moteris gūžtelėjo pe- 
čiais ir tęsė: - Panorėjusi susipažinti su jūsų psichoistorija, turėčiau 
pradėti nuo pat abėcėlės... Tai štai. O dėl genetikos... 

- Taip? 

- Defektinis genas dar nieko nereiškia. Tiesa, kai kurie ydingi 
genai sukelia rimtas ligas. Bet tai retas atvejis. Daugelis defektinių 
genų - tai kažkas panašaus į išklerusius ratus. Mašina truputį virpa, 
bet vis tiek važiuoja. | 

- Būtent taip yra ir Vandos atveju? 

- Taip. Kažkas panašaus. Jei visi genai būtų idealios būklės, 
mes visi būtume panašūs tarsi du vandens lašai. Ir elgtumėmės pa- 
našiai. Būtent genų skirtingumas daro mus skirtingais. 

- Ar bėgant metams padėtis neblogėja? 

- Taip. Bėgant metams, mes pradedame jaustis prasčiau. Pa- 
stebėjau, kad jūs šlubčiojate. Kas jums? 

- Reumatas... - sutriko Haris. 

- Ar jis visą gyvenimą jus kamavo? 

- Žinoma, ne. 

- Tai štai: kai kurie iš jūsų genų laikui bėgant išklero, ir todėl 
jūs šlubčiojate. 

- O kas nutiks Vandai, kai ji užaugs? 

- Nežinau. Nesiimu prognozuoti ateities, profesoriau. Regis, tai 
kaip tik jūsų sritis. Bet manyčiau, jog Vandai nenutiks nieko ypatin- 
ga. Ji, kaip ir visi žmonės, natūraliai pasens... 

- Ar jūs esate įsitikinusi? - paklausė Seldonas. 

- Jums teks patikėti mano žodžiais. Norėjote sužinoti, koks 
Vandos genomas ir smarkiai rizikavote - galėjote išgirsti tokius da- 
lykus, apie kuriuos jau verčiau nežinoti. Bet, mano nuomone, nieko 
baisaus mergaitei negresia. 

- Bet tie, kaip jūs sakote... išklibę genai - ar jų niekaip negalima 
sutvirtinti, užfiksuoti? 

- Ne. Pirmiausia tai būtų labai brangu. Antra, nežinia, ar jie iš- 
liktų toje užfiksuotoje būsenoje. Be to, žmonės tam nepritaria. 

- Bet kodėl? 

- Jie apskritai nusiteikę prieš mokslą. Jūs tai turėtumėte puikiai 
žinoti. Ypač po Kleono mirties visi puolėsi į mistiką. Žmonės nebe- 
tiki medicininės genų fiksacijos galimybe. Jie renkasi gydymą pas 
šarlatanus - uždėjo rankas, kažką pašnabždėjo, ištarė užkeikimo žo- 
džius... Atvirai jums pasakysiu - man nelengva dirbti. O ir subsidi- 
jos niekinės. 

Seldonas linktelėjo. 

- Žinoma, puikiai jus suprantu. Ir psichoistorija aiškina tokios 
padėties priežastis, bet, atvirai sakant, nesitikėjau, kad padėtis taip 

"greitai pasikeis. Turbūt pernelyg pasinėriau į savo darbą ir nepaste- 
bėjau, kas dedasi aplinkui. Štai jau tris dešimtmečius, - giliai atsi- 
dusęs ištarė Seldonas, - stebiu, kaip lėtai griūva Galaktikos Impe- 
rija. Ir dabar, kai ji priartėjo prie visiško paralyžiaus, nematau bū- 
dų, kaip tai sustabdyti. 

- Nejaugi mėginate sustabdyti? - daktarė nustebusi kilstelėjo 
antakius. 

- Taip, mėginu. 

- Linkiu jums sėkmės... Dėl jūsų reumato... Žinote, prieš pen- 
kiasdešimt metų jį buvo galima išgydyti, o dabar jau vėlu. 

- Kodėl? 

- Nebėra aparatūros, kuri tada buvo taikoma gydymui. Ir spe- 
cialistai, kurie tada gilinosi į šią problemą, dabar užsiima kitais da- 
lykais. Medicina irgi žlunga: 

- Kaip ir visa kita... - sumurmėjo Seldonas. - Bet grįžkime prie 
Vandos. Suprantate, man atrodo, kad ji nepaprasta mergaitė. Ir jos 
smegenys skiriasi nuo kitų Žmonių smegenų. Sakykite, ką rodo ge- 
nai? Turiu galvoje jos smegenis. 

Daktarė Endelecki atsilošė kėdėje. 

- Profesoriau, ar jūs žinote, kiek genų dalyvauja smegenų 
funkcijoje? 

- Ne. 

- Tada priminsiu jums, jog smegenų funkcija - pats sudėtin- 
giausias žmogaus organizmo funkcionavimo aspektas. Smegenų 
darbe dalyvauja tūkstančiai genų. 

- Tūkstančiai? 

- Būtent. Visus juos ištyrinėti ir aptikti kažką... stačiai neįma- 
noma. Aš tikiu, ką jūs sakote apie Vandą. Galbūt ji nepaprasta mer- 
gaitė... ir jos smegenys taip pat, bet jos genai šito nerodo. Galiu pa- 
sakyti tik tiek - su mergaitės smegenimis viskas gerai. 

- Sakykite, ar jūs galėtumėte surasti kitų žmonių, kurių genai, 
atsakingi už smegenų veiklą, būtų tokie pat, kaip Vandos? 

- Abejoju. Net jeigu atsirastų panašios į Vandos smegenys, jų 
genų skirtingumas būtų milžiniškas. Tai tuščias laiko švaistymas. 
Bet sakykite, profesoriau, kodėl jūs manote, jog Vandos smegenys 
išskirtinės? 

- Atleiskite, - papurtė galvą Seldonas, - bet šito negaliu jums 
pasakyti. 

- Tokiu atveju, negalėsiu jums padėti. Bet kaip jūs pastebėjote, 
jog Mergaitės smegenys ypatingos? 

- Atsitiktinai... - saumurmėjo Seldonas. - Visiškai atsitiktinai. 

- Na, tuomet ir žmones, kurių smegenys panašios į Vandos, 
taip pat atsitiktinai surasitė. 

Pauzė kiek užsitęsė. Po to Seldonas paklausė: 

- Ar daugiau nieko man nepasakysite? 

- Turbūt ne. Tik pasakysiu, jog netrukus atsiųsiu jums sąskaitą. 

Seldonas sunkai atsistojo. Reumatas ne juokais jį kankino. 

- Gerai. Dėkoju, daktare. Atsiųskite sąskaitą. Aš apmokėsiu. 

Išeidamas iš gydytojos kabineto, Seldonas galvojo, ką jam to- 
liau daryti. 0 

8 skyrius 


Kaip ir bet kuris kitas mokslininkas, Seldonas naudojosi Ga- 
laktikos Biblioteka. Dažniausiai susisiekdavo su Bibliotekos duome- 
nų banku, bet retsykiais ir pats čia užsukdavo. Turbūt jam norėjosi 
išsiveržti iš Psichoistorinio Projekto gniaužtų. Pastaraisiais metais, 
nusprendęs surasti žmones, kurių smegenys būtų panašios į Van- 
dos, jis netgi išsinuomojo nedidelį butuką šalia Bibliotekos, ir jam 
nereikėjo po sunkios darbo dienos skubėti į Strilingą. 

Tačiau dabar jo sukurtas planas prašėsi koreguojamas, ir Sel- 
donas nusprendė susitikti su Lasu Zenovu. 

Paaiškėjo, jog susitarti su šiuo žmogumi dėl susitikimo ne taip 
jau paprasta. Jis brangino ir savo padėtį, ir savo laiką. Buvo kalba- 
ma, jog netgi pats Imperatorius ne sykį buvo priverstas laukti su- 
sitikimo su Lasu Zenovu. 

Tačiau Seldonui nebuvo ypatingai sunku. 

- Kokia garbė, pone Ministre Pirmininke! - pasakė sveikinda- 
masis su juo Vyriausiasis Bibliotekininkas. 

Seldonas nusišypsojo. 

- Turbūt žinote, jog atsisakiau šių pareigų prieš šešiolika metų. 

- Bet.titulas vis tiek liko. Be to, būtent jūs visus išvadavote iš 
chuntos gniaužtų, sere. O chunta ne sykį kėsinosi į Bibliotekos ne- 
liečiamybę. 

"Aha, - pagalvojo Seldonas, - tai štai kodėl jis taip mielai sutiko 
mane priimti". 

- Tai tik kalbos, - balsu pasakė profesorius. 

- O dabar pasakykite, - Zenovas vis dėlto pažvelgė į laikrodį, - 
kas jus atvedė pas mane ir kuo galiu jums padėti? 

- Vyriausiasis Bibliotekininke, - prabilo Seldonas. - Mano rei- 
kalas ypatingas, subtilus. Man reikia didesnės erdvės jūsų Bibliote- 
koje. Norėčiau, kad leistumėte patalpinti kur nors savo bendradar- 
bius. Mes kuriame ypač svarbią programą. 

Lasas Zenovas nutaisė nepatenkintą grimasą. 

- Jūs pernelyg daug prašote. Ar negalėtumėte man paaiškinti, 
kuo jūsų programa taip svarbi? 

- Galėčiau. Mūsų Imperija žlunga. 

Stojo tyla. Pagaliau Zenovas pasakė: 

- Girdėjau apie jūsų tyrinėjimus psichoistorijos srityje. Man sa- 
kė, kad jūsų naujasis mokslas atveria galimybę prognozuoti ateitį. 
Ar dabar kalbate, remdamasis psichoistorijos prognozėmis? 

- Ne. Kol kas psichoistorija neleidžia tvirtai ką nors pasakyti 
apie ateitį. Bet ir be psichoistorijos pagalbos nesunku pastebėti, jog 
Imperija žlunga. Juk tai akivaizdu. | 

Zenovas atsiduso. 

- Darbas suryja visą mano laiką, profesoriau. Politikoje aš nie- 
ko nenutuokiu. 

- Jei norite, galite pasižiūrėti į jūsų Bibliotekoje sukauptą me- 
džiagą. Nereikia net iš kabineto išeiti. 

- Prisiminkite seną patarlę apie tai, jog batsiuvys visada be ba- 
tų, - liūdnai šyptelėjo Zenovas. - Tai apie mane. Man kaip tik atro- 
do, jog Imperija pastaruoju metu atsinaujino. Juk mes pagaliau vėl 
turime Imperatorių! 

- Tai tik simbolis, pone Vyriausiasis Bibliotekininke. Jokio 
vaidmens realiame gyvenime tas žmogus neatlieka. Išoriniai Pasau- 
liai gyvena pagal savo taisykles. Jie turi net savo armijas, kurios 
nepaklūsta Imperatoriui. Jei Imperatorius pamėgintų kur nors už 
Vidinių Pasaulių ribų priminti apie savo galybę, jis patirtų nesėkmę. 
Po kokių dvidešimties metų kai kurie Išoriniai Pasauliai tikrai pa- 
skelbs apie savo nepriklausomybę. 

Zenovas vėl atsiduso. 

- Jeigu jūs teisus, vadinasi, mes išgyvename pačius sunkiau- 
sius Imperijos laikus. Bet ką tai turi bendra su jūsų noru patalpinti 
Bibliotekoje savo bendradarbius? 

- Jei žus Imperija, toks pat likimas ištiks ir Biblioteką. 

- To negali būti! - karščiavosi Zenovas. - Ir anksčiau pasitai- 
kydavo sunkių laikų, bet kiekvienas valdovas suvokė, jog Galakti- 
kos Bibliotekoje sukauptos visos žmonijos Žinios, visa jos išmintis. 
Ir toks neįkainojamas lobynas privalo išlikti. 

- Vargu. Jūs ką tik pasakėte, jog chunta kėsinosi į jūsų nelie- 
čiamybę. 

- Na, ne taip atvirai kėsinosi... 

- Kitą sykį kas nors gali pasikėsinti ir rimčiau. Mes neturime 
leisti, kad Bibliotekai kas nors nutiktų. 

- Argi jūsų buvimas Bibliotekoje - jos saugumo garantas? 

- Ne. Ne mūsų buvimas. Tai tas projektas, kurį aš dabar ren- 
giu. Noriu sudaryti milžinišką Enciklopediją ir joje sukaupti visas 
žinias, reikalingas Ž žmonijai. Jei atsitiktų blogiausia, ir senasis pasau- 
lis būtų sugriautas, tos žinios žmonėms padėtų sukurti naują pasau- 
lį. Pavadinsime ją Galaktikos Enciklopedija. Norėčiau sukurti nepri- 

klausomą, apibendrintą leidinį, kuriame būtų galima surasti pačią 
būtiniausią informaciją. | 

- O jeigu ir ji žus? 

- Tikiuosi, to nebus. Norėčiau surasti planetą, esančią pačiame 
Galaktikos pakraštyje ir pasiųsti tenai enciklopedininkų ekspediciją. 
Ten jie galėtų dirbti netrukdomi. Bet kol tokios planetos neradome, 
norėčiau, kad mano darbo grupė dirbtų čia - tyrinėtų Bibliotekos 
fondus ir atrinktų informaciją būsimai Galaktikos Enciklopedijai. 

Zenovas šyptelėjo. 

- Supratau jus, profesoriau Seldonai, bet nesu įsitikinęs, ar jū- 
sų norus galima įgyvendinti. 

- Kodėl? 

- Suprantate, Vyriausiasis Bibliotekininkas - tai ne absoliutus 
monarchas. Bibliotekoje yra Taryba. Nemanykite, jog man bus 
lengva prastumti į Tarybą jūsų Enciklopedinį Projektą. 

- Aš nustebintas. 

- Neverta stebėtis. Matote, aš nesu labai populiarus Vyriausia- 
sis Bibliotekininkas. Štai jums akivaizdus pavyzdys: jau keletą metų 
Taryba siekia apriboti skaitytojų patekimą į Biblioteką. Aš nuolat 
tam priešinuosi. Netgi tai, jog paskyriau jums nedidelę patalpą, su- 
kėlė Tarybos nepasitenkinimą. 

- Apriboti patekimą į Biblioteką? 

- Būtent. Principas toks: jei kam nors prireiks informacijos, jis 
gali pasikonsultuoti su bibliotekininku. Šis suteiks abonentui reika- 
lingą informaciją. Taryba nenori, kad žmonės ramiai vaikštinėtų po 
Biblioteką 1r laisvai naudotųsi kompiuteriais. Jie teigia, jog išlaidos 
remontui bei aptarnavimui be galo didžiulės. 

- Bet tai neįtikėtina! Tūkstančius metų Žmonės laisvai lankosi 
Bibliotekoje! 

- Taip, yra tokia tradicija. Bet pastaruoju metu subsidijos taip 
sumažėjo, ir mums nepakanka lėšų... mes nepajėgiame išlaikyti 
Bibliotekos. 

Seldonas pasikasė smakrą. 

- Jei subsidijos sumažėjo, tuomet turėjote sumažinti darbuoto- 
jams atlyginimus, kai ką atleisti arba bent jau nesamdyti naujų... 

- Jūs visiškai teisus. 

- Bet kaip tokiu atveju jūs pajėgsite aprūpinti abonentus jiems 
reikalinga informacija? 

- Mes jiems pateiksime tik tą informaciją, kuri mums pasiro- 
dys reikalinga. 

- Vadinasi, dar apribosite ir galimybę naudotis informacija? 

- Regis, taip. 

- Negaliu patikėti, kad šito nori bibliotekininkai. 

- Profesoriau, jūs tiesiog nepažįstate Dženaro Mamerio, - atsi- 

duso Zenovas ir iš Seldono veido išsyk suprato, jog profesorius tik- 
rai jo nepažįsta. - Jis 1r yra tos grupės vadovas, kuri agituoja, kad 
Biblioteka būtų uždaryta. Ir sugebėjo patraukti savo pusėn nema- 
Žai žmonių. Jei leisčiau jums su savo darbuotojais įsikurti Bibliote- 
koje, manau, dar daugiau Žmonių persimestų pas jį. Ir man apskri- 
tai tektų atsistatydinti. | 

- Paklausykite, - netikėtai įsikarščiavo Seldonas. - Juk tai, apiė 
ką kalbate, ir yra Imperijos žlugimo požymiai. Argi taip nemanote? 

- Gal jūs ir teisus. 

- Tuomet leiskite man pačiam pasikalbėti su Taryba. Leskite 
jiems paaiškinti, kokia ateitis laukia Bibliotekos ir pačios Imperijos, 
ir atskleisti savo ketinimus. Galbūt sugebėsiu juos įtikinti. Jus be- 
veik įtikinau... 

Zenovas susimąstė. | 

- Norėčiau jums padėti, bet turėtumėte žinoti, jog galite patirti 
nesėkmę. 

- Privalau surizikuoti. Prašau. Pasistenkite padaryti viską, kas 
tik įmanoma, ir praneškite man, kur ir kada galėčiau susitikti su 
Taryba... 

Seldonas išėjo, palikęs Zenovą susijaudinusį ir sutrikusį. Vy- 
riausiajam Bibliotekininkui jis pasakė tiesą. Nepasakė tik vieno - 
koks 1š tikrųjų buvo naudojimosi Biblioteka tikslas. 

O nepasakė todėl, kad ir pats dar gerai nežinojo. 


9 skyrius 


"Liūdnas ir kantrus Haris sėdėjo prie Jugo Amarilio lovos. Bi- 
čiulio dienos suskaičiuotos... Medicina jau buvo bejėgė, be to, ir 
pats Jugas nenorėjo kreiptis į gydytojus. 

Jam tebuvo penkiasdešimt penkeri. Seldonui jau septyniasde- 
šimt, ir jis vis dar neblogos formos. Tik tas reumatizmas iki gyvo 
kaulo įgriso. Retsykiais dėl besikartojančių skausmo priepuolių Ha- 
ris pradėdavo šlubuoti. 

Amarilis atsimerkė. 

- Tu vis dar čia, Hari? 

Seldonas linktelėjo. 

- Aš tavęs nepaliksiu. 

- Kol nenumirsiu? , 

- Taip, - atsakė Seldonas, ir, tramdydamas jaudulį, pasakė: - 
Kodėl tu šitaip, Jugai? Būtum normaliai gyvenęs, savimi pasirūpi- 
nęs, dar kokį dvidešimt ar trisdešimt metų gyventum! 

Amarilis šyptelėjo. 

- Normaliai gyventi? Su išeiginėmis, atostogomis... Važinėčiau 
po kurortus? Linksminčiausi? 

- Taip, taip... 

- Tokiu atveju turbūt būčiau visą laiką galvojęs apie darbą. O 
gal pagaliau man būtų patikę dykinėti ir per tuos visus metus nie- 

- Kuriems galams? 

- Dešimt metų prie Imperatoriaus Kleono buvai Ministru Pir- 
mininku. Ar daug per tuos metus padarei mokslo labui? 

- Ketvirtį laisvalaikio skyriau psichoistorijai, - priminė Haris. 

- Neišsigalvok. Jei ne aš, psichoistorija būtų įstrigusi vietoje. 

Haris linktelėjo: 

- Tu teisus, Jugai. Aš tau dėkingas už tai. 

- Ir anksčiau, ir po to, kai tu šitiek laiko skyrei administraci- 
niam darbui, kas atliko visą mokslinį darbą? A? 

- Tu, Jugai. 

- Taigi, - sumurmėjo Amarilis ir užsimerkė. 

- Bet juk tu buvai pasirengęs imtis to nelemto administracinio 
darbo, jei aš numirčiau? 

- Ne! Norėjau vadovauti Projektui, kad jis judėtų tokia krypti- 
mi, kokia man norisi, o administracinį darbą būčiau pavedęs kam 
nors kitam. 

Jugas sunkiai kvėpavo. Bet štai jis silpnai sujudėjo, atsimerkė ir 
pažvelgė Hariui į akis. 

- Sakyk, kas bus su psichoistorija, kai manęs nebeliks? Ar apie 
tai pagalvojai? | 

- Galvojau. Ir noriu su tavim pasikalbėti. Galiu tave pradžiugin- 
ti, Jugai. Aš įsitikinęs, jog netrukus prasidės psichoistorijos revo- 
Liucija. 

- Kokia prasme revoliucija? - susiraukė Amarilis. - Kažkodėl 
man šitas žodis nepatinka. 

- Paklausyk. Juk tai buvo tavo idėja. Prieš keletą metų būtent 
tu pasakei, jog gerai būtų įsteigti du Fondus. Dvi atskiras įstaigas, 

izoliuotas vieną nuo kitos, kurių tikslas - tapti Antrosios Galaktikos 
Imperijos embrionu. Pameni? Tai tu sugalvojai. 

- Psichoistorijos formulės... 

- Žinau. Su jų pagalba. Dabar, Jugai, aš kaip tik išsijuosęs įgy- 
vendinu šitą idėją. Man pavyko gauti darbo kabinetą Galaktikos 
Bibliotekoje. 

- Ach, Galaktikos Biblioteka... - Amarilis dar labiau susiraukė. 
- Nepatinka man jie. Savimylos, bukagalviai... 

- Ne visi tenai bukagalviai. Vyriausiasis Bibliotekininkas Lasas 
Zenovas visai neblogas žmogus. Ir nekvailas. 

- O ar kartais ten nesutikai bibliotekininko Dženaro Mamerio? 

- Ne. Bet teko apie tokį girdėti. 

- Totalus menkysta. Sykį mudu susikibome - jis pradėjo man 
priekaištauti, jog kažką pajudinau iš vietos... ne ten padėjau. Aš nie- 
ko tokio nedariau, todėl ne juokais įsiutau. Pasijutau, tarsi vėl bū- 
čiau patekęs į Dalį. Žinai, Hari, daliečių žargone aibės užgaulių žo- 
delių... Vieną jų aš ir panaudojau... pasiunčiau, taip sakant, to men- 
kystos adresu. Pasakiau, kad jis kaišioja psichoistorijai pagalius į 
ratus ir pažadėjau, jog istorija jį prisimins kaip piktadarį. Žinoma, 
vietoje žodžio "piktadarys" aš panaudojau kur kas riebesnį... saviš- 
kį. - Amarilis pamėgino nusišypsoti. - Žodžiu, aš jį užčiaupiau. 

Seldonas dabar suprato, kodėl Mameris taip priešiškai sutinka 
Bibliotekos lankytojus bei nepalankiai vertina psichoistoriją. Tačiau 
Jugui nieko apie tai nepasakė. 

- Tai štai, Jugai, - tęsė jis, - tu sakei, jog reikia sukurti du Fon- 
dus. Jei vienam kas nors atsitiks, jo darbus tęs kitas. Aš žengiau 
dar toliau. 

- Kuria prasme? 

- Prisimeni, prieš porą metų Vanda įsigudrino perskaityti tavo 
mintis ir pastebėjo, jog viena Pagrindinio Radianto lygčių grandinė 
neteisinga? 

- Žinoma, prisimenu. 

- Tai štai: mes surasime kitus žmones... tokius, kaip Vanda. 
Viename Fonde darbuosis fizikai. Jų užduotis bus - išsaugoti žmo- 
nijos sukauptas žinias. Šitas Fondas bus naujosios Imperijos emb- 
rionas, jos prototipas. O Antrame Fonde dirbs tik psichoistorikai - 
visi drauge, sutelkę savo žinias bei gebėjimus. Šitaip bus greičiau, 
produktyviau. Tai bus savo mentalitetu išsiskiriantys žmonės, tele- 
patai... žodžiu, vadink kaip nori. Jie vadovaus Planui, keis jį. Su- 

pranti? O patys visada liks šešėlyje - nematomi Imperijos stebėtojai 
bei jos puoselėtojai. 

- Nuostabu! - vos girdimai ištarė Amarilis. - Tiesiog puiku! 
Matai, kaip laiku aš išeinu? Daugiau man nėra ką čia veikti. 

- Nekalbėk šitaip, Jugai. į 

- Gerai jau, Hari. Esu pavargęs, vis tiek nepajėgčiau nieko da- 
ryti. Ačiū tau... ačiū už tai, kad tu... - jo balsas trūkinėjo, - kad pa- 
pasakojai man apie revoliuciją. Dabar aš laimingas... laim... 

Tokie buvo paskutiniai Jugo Amarilio žodžiai. 

Seldonas palinko virš lovos galvūgalio. Jo akyse pasirodė aša- 
ros... ir nusirito skruostais. | 

Išėjo dar vienas senas bičiulis. Demerzelis, Kleonas, Dorsa, o 
dabar ir Jugas... Haris tapo dar labiau vienišas. 

Oirta revoliucija, apie kurią jis ką tik papasakojo Amariliui, 
kuri nušvietė džiaugsmu paskutines atsidavusio psichoistorijai žmo- 
gaus gyvenimo akimirkas - ar lemta jai įvykti? Ar Haris sugebės tin- 
kamai pasinaudoti Galaktikos Biblioteka? Ar suras tokius žmones, 
kaip Vanda? O svarbiausia - kiek tam prireiks laiko? 

Seldonui jau septyniasdešimt. Kad taip būtų pradėjęs revoliuci- 
ją, būdamas trisdešimties, kai pirmą kartą pateko į Trantorą... 

Dabar jau gali būti per vėlu. 


10 skyrius 


Dženaras Mameris privertė Seldoną laukti. Tai buvo atviros pa- 
niekos netgi įžūlumo demonstravimas, tačiau Haris tvardėsi. 

Tas žmogus jam labai reikalingas, o pyktis - blogas patarėjas. 
Be to, Mameris tik pasidžiaugtų, pamatęs profesorių įsiutusį. 

Todėl, sutelkęs visą kantrybę, jis laukė. Galiausiai Mameris pa- 
sirodė. Haris anksčiau jį buvo matęs tik iš tolo. Tai bus pirmas jud- 
viejų pokalbis akis į akį. 

Jis buvo neaukšto ūgio, stambus, apvalaus veido, su trumpa 
tamsia barzdele. Dirbtinė, iš anksto priklijuota prie veido šypsena. 
Ir Haris išsyk suprato, kad ji nieko nereiškia. Nemaloniai pageltę 
dantys, ant galvos kepuraitė, kurios kraštu vingiuoja ruda juosta. 

Seldonas pajuto jį užliejančią pykinimo bangą. Jis iš anksto jau- 
tė, jog šitas žmogus jam nepatiks, net jeigu jis būtų tikrai žavus. 

Mameris prabilo be jokių užuolankų: 

- Na, profesoriau, kuo galiu padėti? - ir pažvelgė į sieninį laik- 
rodį. Tačiau dėl vėlavimo neatsiprašė. 

- Sere, norėčiau jūsų paprašyti, kad nekliudytumėte mano bu- 
vimui Bibliotekoje. 

Mameris skėstelėjo rankomis. 

- Jūs čia jau porą metų. Apie kokias kliūtis kalbate? 

- Jūsų vadovaujamai Tarybos grupei lig šiolei nepavyko pa- 
keisti Vyriausiojo Bibliotekininko, bet po mėnesio turi įvykti posė- 
dis, ir Lasas Zenovas sako nesitikintis palankių sprendimų. 

- Aš taip pat, - gūžtelėjo pečiais Mameris. - Bet jūsų leidimas 
dirbti Bibliotekoje gali būti pratęstas. 

- Man reikia daugiau. Norėčiau, jog su manim galėtų dirbti i 1 
kai kurie mano kolegos. Vienas tokio grandiozinio Projekto neįveik- 
siu. Aš ruošiu labai specifinę Enciklopediją. 

- Bet jūsų kolegos gali dirbti kur tik nori - Trantoras didžiulė 
planeta. 

- Mes privalome dirbti Bibliotekoje. Sere, aš senas žmogus, to- 
dėl turiu skubėti... 

- Niekas negali sustabdyti laiko. Nemanau, jog Taryba sutiks 
įsileisti jus su visais bendradarbiais. Tai subtilus dalykas, supran- 
tate, profesoriau? Jūsų man lig šiol nepavyko išguiti iš Bibliotekos, 
bet kitų darbuotojų neketinu čia įsileisti. 

Seldonas suprato, jog šitaip nieko nepasieks, ir nusprendė iš- 
provokuoti Mamerį atviram pokalbiui. 

- Bibliotekininke Mameri, aš netikiu, kad jūsų priešiškumas 
man yra asmeninio pobūdžio, - pasakė jis. - Jūs turite suprasti, 
koks svarbus mano darbas. 

- Turite galvoje psichoistoriją? Jūs prie jos sėdite jau daugiau 
nei trisdešimt metų, o kokia iš to nauda? 

- Būtent dabar kaip niekada esu arti tikslo. 

- Tai ir siekite to tikslo Strilingo Universitete. Kodėl turėtumėte 
kiurksoti čia, Galaktikos Bibliotekoje? 

- Paklausykite, gerbiamasis! Jūs nenorite įsileisti į Biblioteką 
lankytojų? Juk tai per amžius susiklosčiusi tradicija! Nejaugi jums 
pakaks sąžinės ryžtis tokiam žingsniui? 

- Sąžinė čia niekuo dėta. Viską lemia subsidijos. Turbūt Vy- 
riausiasis Bibliotekininkas jums sakė. Subsidijos sumažintos, atly- 
ginimai apkarpyti, neturime galimybių išlaikyti techninį personalą. 
Ką gi mums daryti? Tenka mažinti abonentų skaičių. Todėl su- 
prantama, jog negalime sau leisti tokios prabangos - skirti patalpas 
jums bei jūsų kolegoms ir aprūpinti jus reikiama informacija. 

- Ar Imperatorius Žino apie jūsų padėtį? 

„ - Atsitokėkite, profesoriau! Negi jūsų psichoistorija nerodo, jog 
Imperija žlunga? Girdėjau, jus dabar vadina Seldonu Varnu. Tai 
užuomina į nelaimę pranašaujantį paukštį. 

- Taip, mūsų visų iš tiesų laukia sunkūs laikai. 

- Turbūt manote, jog Biblioteka turi imunitetą prieš viską, ką 
atneša blogi laikai? Biblioteka - tai mano gyvenimas. Norėčiau, kad 
ji ilgai gyvuotų ir klestėtų, bet šito nebus, jei nesugebėsime padidinti 
subsidijų. O jūs tokiu sunkiu metu ateinate ir reikalaujate nežinia 
ko. Nieko nebus, profesoriau. 

Seldonas tyliai ištarė: 

- O jeigu aš surasiu Bibliotekai pinigų? 

- Tai jau tikrai! Įdomu, iš kur? 

- Pasikalbėsiu su Imperatoriumi. Juk buvau Ministras Pirmi- 
ninkas. Jis neatsisakys manęs priimti ir bent jau išklausyti. 

- Ir tikitės iš jo išmelsti subsidijas? - nusikvatojo Mameris. 

- Jei gaučiau, ar leistumėte man patalpinti Bibliotekoje dar kelis 
savo darbuotojus? | 

- Pirmiausia gaukite kredus, - pasakė Mameris, - tada ir kalbė- 
sime. Tik nemanau, kad jums pavyks. 

Regis, jis net neabejojo Seldono nesėkme. "Įdomu, - pagalvojo 
profesorius, - kiek sykių Galaktikos Biblioteka kreipėsi į Imperato- 
rių Su panašiu prašymu?" 

O jis pats? Ko jis pasieks? 


11 skyrius 


Tiesą sakant, Imperatorius Agisas Keturioliktasis neturėjo tei- 
sės vadintis šiuo vardu. Atėjęs į sostą, jis priėmė šį vardą tik norė- 
damas pavaldinių mintyse sužadinti prisiminimus apie Agisų dinas- 
tiją, valdžiusią Imperiją du tūkstančius metų. Beje, daugelis šios di- 
nastijos atstovų pakankamai sėkmingai susidorojo su savo užduo- 
timi, ypač Agisas Šeštasis, kurio valdymas truko net keturiasde- 
šimt dvejus metus. Jam valdant, Imperija klestėjo, čia buvo nepri- 
ekaištinga tvarka, nors Imperatorius nebuvo nei tironas, nei Žiaurus 
beširdis. 

Agisas Keturioliktasis, sprendžiant iš holografinių atvaizdų, net 
išoriškai nebuvo panašus nei į vieną iš ankstesnių Agisų. Nors, at- 
virai sakant, ir jo paties viešai demonstruojamas atvaizdas, buvo toli 
nuo realybės. 

Haris Seldonas, staiga apimtas nostalgijos, prisiminė Imperatorių 
Kleoną ir nusprendė, jog tas buvo labiau panašus į tikrą monarchą. 

O štai Agisas nė iš tolo nepriminė monarcho. Žmogus, kuris 
dabar stovėjo priešais Seldoną skyrėsi nuo to, kurį Haris matyda- 
vo hologramose. "Imperatoriaus holografas išmano savo darbą", - 
pagalvojo profesorius. 

Imperatorius buvo nedidelio ūgio, neišvaizdus, kvailokomis, iš- 
sprogusiomis akimis. Į sostą jis atsisėdo tik dėka tolimų giminys- 
tės ryšių su Kleonu. 

Tačiau, reikia pripažinti, jis net nemėgino apsimesti galingu 
monarchu. Norėjo būti vadinamas Piliečiu Imperatoriumi, 1r tik at- 
kakli Rūmų apsauga sulaikydavo jį nuo laisvų pasivaikščiojimų po 
Trantorą. Buvo kalbama, jog jis svajojo paduoti ranką kiekvienam 
savo pavaldiniui ir asmeniškai išklausydavo kiekvieno pasakojimą 
apie savo rūpesčius. 

"Vienas taškas jo naudai, - pagalvojo Seldonas, - noras pagir- 
tinas, net jeigu jis niekam taip ir nepaspaus rankos". 

Išlemenęs pasisveikinimo žodžius ir nusilenkęs valdovui, pro- 
fesorius ištarė: 

- Nuoširdžiai dėkoju jums, sire, kad sutikote mane priimti. 

Agiso Keturioliktojo balsas buvo aiškus, malonus, jis niekaip 
nederėjo prie šio Žmogaus išvaizdos. 

- Buvusiam Ministrui Pirmininkui leistina naudotis privilegijo- 
mis, tačiau, neslėpsiu - man teko sutelkti visą valią, kol pagaliau 
ryžausi su jumis susitikti. 

Imperatorius tai pasakė su humoru, ir Seldonas staiga suprato, 
J0g ir neišvaizdus žmogus gali būti visai nekvailas. 

- Sutelkti valią, Jūsų Didenybe? 

- O kaip jūs manote? Argi ne jus vadina Seldonu Varnu? 

- Tik vakar išgirdau šitą pravardę, sire. 

- Tai turbūt dėl jūsų psichoistorijos? Juk ji pranašauja Imperi- 
jos žūtį. 

- Sire, mano mokslas kalba tik apie tikimybę... 

- Todėl jus ir praminė Varnu - paukščiu, pranašaujančiu nelai- 
mę. Tik, regis, jūs pats savęs tokiu nelaikote. 

- Tikiuosi, jog taip nėra, Jūsų Didenybe. 

- Nežinau, nežinau... Sprendžiant pagal... Edas Demerzelis, 
prieš jus buvęs Kleono Ministras Pirmininkas, labai domėjosi jūsų 
psichoistorija, ir matote, kas jam atsitiko? Jis prarado darbą, buvo 
ištremtas... Ir pats Imperatorius Kleonas domėjosi jūsų darbais. Jis 

buvo nužudytas. O ir chunta, kuri taip. pat nebuvo abejinga psi- 
choistorijai, 11gai neišsilaikė valdžioje. Ji buvo nuversta. O džoranu- 
miečių organizacija? Ji irgi vertino jūsų mokslą, ir buvo visai sunai- 
kinta. Ir štai dabar, Seldonai Varne, jūs atėjote pas mane. Kokios li- 
kimo dovanos man laukti? 

- Sire, nieko blogo jums nenutiks. 

- Tikiuosi, nes aš, skirtingai nuo ką tik mano išvardintų žŽmo- 
nių, nesidomiu jūsų darbais. Taigi - sakykite, kas jus atvedė pas 
mane? 

Imperatorius ramiai ir kantriai išklausė profesoriaus aiškini- 
mus. Seldonas kalbėjo apie Enciklopedijos Projekto sukūrimo svar- 
bą bei naudą, apie tai, jog Enciklopedija taptų Žmonijos išminties bei 
žinių lobynu. Ir, jei pačios blogiausios prognozės pasitvirtintų... 

- Aha... - mąsliai ištarė Imperatorius, kai Seldonas baigė savo 
pasakojimą, - vadinasi, jūs vis dėlto esate įsitikinęs, jog Imperija 
žlugs? | | 

- Tai tik tikimybė, sire, bet negalima jos neįvertinti. Tai būtų 
neatleistina klaida. Norėčiau sustabdyti šitą procesą arba bent jau 
sušvelninti Imperijos žlugimo pasekmes. | 

- Žinote, Seldonai Varne, jei ir toliau kaišiosite nosį ne į savo 
reikalus, aš įsitikinęs, jog Imperija tikrai žlugs, ir niekas jai negalės 
pagelbėti. | 

- Ne, Jūsų Didenybe. Aš prašau tik galimybės dirbti. 

- Jūs turite tą galimybę. Tik aš nesūprantu, ko jums iš manęs 
reikia? Kodėl papasakojote man apie tą Enciklopediją? 

- Todėl, kad privalau dirbti Galaktikos Bibliotekoje. Tai būtina, 
sere. Norėjau pasakyti, jog su manim būtinai turi darbuotis ir kiti 
mano kolegos. 

- Neketinu jums trukdyti. Dirbkite. 

- To nepakanka, Jūsų Didenybe. Prašau jūsų pagalbos. 

- Kuo galėčiau jums padėti, buvęs Ministre Pirmininke? 

- Man reikia finansinės pagalbos. Biblioteka menkai subsidijuo- 
jama. Netrukus jos durys užsivers lankytojams... suprantama, ir 
man. 

- Pinigų? - nustebęs sušuko Imperatorius. - Jūs pas mane dėl 
to atėjote? 

- Taip, Jūsų Didenybe. 

Agisas Keturioliktasis pašoko it įgeltas. Seldonas instinktyviai 
taip pat atsistojo, tačiau Imperatorius davė ženklą jam sėdėti. 

- Sėdėkite. Kam tie formalumai? Koks aš Imperatorius. Neno- 

rėjau šito, bet mane privertė. Paaiškėjo, jog esu artimiausias Impe- 
ratoriškosios šeimos giminaitis, ir visi puolėsi mane įtikinėti, jog Im- 
perijai gyvybiškai reikalingas Imperatorius. Na ir kas iš to? Ar daug 
jie laimėjo? 

Pinigai! Manote, aš jų turiu? Sakote, jog Imperija žlunga? O ar 
žinote, kaip tai vyksta? Manote, sukilimai, pilietiniai karai? Nera- 
mumai visokie, ar ne? 

Ne. Esmė ne piniguose. Tik įsivaizduokite, jog neturiu galimy- 
bės iš pusės Imperijos surinkti mokesčių. "Tegyvuoja Imperija!", 
"Šlovė Imperatoriui!" ir taip toliau... O nemoka nė cento. Aš net ne- 
turiu žmonių, galinčių tų mokesčių išreikalauti. 

Pinigai! Jau seniai Imperija nesuduria galo su galu. Aš nieko 
neturiu. Vos pakanka pinigų pasirūpinti Rūmų teritorija. Visą laiką 
tenka galvoti, kaip sutaupyti. Esu priverstas stebėti, kaip po truputį 
griūva Rūmai, kaip badauja į pensiją išėję Žmones. 

Profesoriau, jeigu jūs atėjote pinigų, tai aš jų neturiu. Iš kur 
man gauti subsidijas Bibliotekai? Jie man turi būti dėkingi; ir už tuos 
trupinius, kur jiems kasmet nubyra! 

Tardamas paskutinius žodžius, Imperatorius iškėlė rankas del- 
nais į viršų, tarsi norėdamas parodyti, kad iždas tuščias. 

Haris Seldonas liko suglumęs. 

- Gerai, sire. Tarkime, jūs neturite pinigų, bet juk turite pres- 
tižą. Ar negalėtumėte įsakyti Bibliotekai? Jie jums paklustų ir išsau- 
gotų mano darbo kabinetą savo patalpose. Be to, leistų drauge su 
manim darbuotis ir kitiems Projekto dalyviams. Tai labai svarbu. 

Vos tik pokalbis pakrypo toliau nuo pinigų, Agisas Keturiolik- 
tasis iškart nusiramino ir atsisėdo. 

- Jūs juk žinote, - pasakė jis, - kad Galaktikos Biblioteka nepri- 
klausoma nuo Imperijos. Tai per ilgus amžius susiklosčiusi tradi- 
cija. Pas juo$'savivalda. Dar mano pirmtakas Agisas Šeštasis, - nu- 
sišypsojo Imperatorius, - mėgino juos prispausti. Jam nepavyko. 
Agisui Šeštajam! Ką tuomet kalbėti apie mane? 

- Sire, neprašau jūsų panaudoti jėgą. Galima kreiptis į Bibliote- 
kos vadovybę su mandagiu prašymu. Manau, jie su džiaugsmu 
įvykdys Imperatoriaus valią. 

- Profesoriau Seldonai, jūs nepažįstate Bibliotekos vadovybės, 
Esu įsitikinęs, jog, gavę mano prašymą, jie pasielgs kaip tik priešin- 
gai. Jie negali pakęsti bet kokio Imperijos spaudimo. 

- Tai ką gi man daryti? - paklausė Seldonas. 

- Aš jums pasakysiu. Ką tik šovė į galvą mintis. Pagaliau, juk 

tai viešoji Biblioteka? O aš esu Imperijos pilietis, vadinasi, galiu ap- 
silankyti joje, kada tik panorėjęs. Tuo labiau, kad ji įsikūrusi Rūmų 
teritorijoje. Jūs eisite su manim. Mudu apsimesime, jog esame ne- 
išskiriami draugai. Man nieko nereikės prašyti, bet jie pamatys mu- 
du vaikštinėjančius drauge, ir galbūt Tarybos narių nuomonė su- 
švelnės... pasikeis. Tai viskas, ką galiu jums pasiūlyti. 

Seldonas liko nusivylęs. 


12 skyrius 


Lasas Zenovas nuolankiai ištarė: 

- Nežinojau, kad judu draugaujate su Imperatoriumi, profeso- 
riau Seldonai. 

- Kodėl gi ne? Jis demokratas. Valdovas domisi, kaip man se- 
kėsi dirbti Ministru Pirmininku prie Kleono. 

- Mes visi sutrikome. Jau daug metų Imperatoriai nesilankė 
mūsų Bibliotekoje. Jei jiems ko nors reikėdavo... 

- Įsivaizduoju. Imperatorius pateikia paraišką, ir jam. viską at- 
neša ant lėkštutės. 

- Kartą buvo pateiktas pasiūlymas, - atvirai pasakė Zenovas, - 
kad Imperatoriaus Rūmuose būtų įtaisyta kompiuterinė įranga, kuri 
leistų valdovui tiesiogiai susisiekti su Biblioteka. Tuomet jam nerei- 
kėtų laukti, kol bus aptarnautas. Tai buvo seniai, kai dar nejutome 
pinigų stygiaus. Bet, kaip jūs žinote, pasiūlymas nebuvo priimtas. 

- Šit kaip? 

- Taryba beveik vienbalsiai jį atmetė. Esą, tokiu atveju, Impe- 
ratorius įsitvirtins Bibliotekoje, o tai kels grėsmę mūsų savarankiš- 
kumui bei nepriklausomybei. 

- Na, o dabartinė Taryba, nepanorusi pagerbti net Imperato- 
riaus, ar ji leis man pasilikti Bibliotekoje? 

- Kol kas - taip. Jei nebūsime mandagūs su Imperatoriaus bi- 
čiuliu, galimybė padidinti subsidijas dar sumažės. 

- Vadinasi, pinigai - net miglota perspektyva jų gauti - spren- 
džia viską. 

- Regis, taip. 

- O savo darbuotojus ar galiu patalpinti Bibliotekoje? 

Zenovas sutriko. | 

- Manau, kad ne. Juk su Imperatoriumi bendraujate tik jūs, o 
ne jie. Apgailestauju, profesoriau. 

Seldonas gūžtelėjo pečiais ir išėjo iš Vyriausiojo Bibliotekininko 
kabineto. Jo nuotaika buvo prasta. Bendradarbių patalpinti Bibliote- 
koje nepavyko. Nesugebėjo ir rasti panašių į Vandą žmonių... nors 
taip tikėjosi. Ir pinigų, taip reikalingų svarbiam tyrimui, nebuvo. 


13 skyrius 


Trantoras, svarbiausia Galaktikos Imperijos planeta, labai pa- 
sikeitė nuo to laiko, kai Haris Seldonas prieš trisdešimt aštuonerius 
metus pirmą sykį čia išsilaipino. Galbūt taip tik atrodė? Juk tada jis 
į viską Žiūrėjo pro rožinius jaunystės akinius. Argi galėjo tuomet 
jaunas provincialas iš Helikono nesižavėti tviskančiais bokštais, 
spindinčiais kupolais, margaspalve minia žmonių, kurie, regis, ir 
dieną, ir naktį šmirinėjo Trantoro paviršiumi? 

O dabar, - liūdnai mąstė Seldonas, - net vidury dienos šaligat- 
viai ištuštėję. Automobilininkų gaujos kontroliavo atskirus miesto 
rajonus, pešdamiesi tarp savęs dėl teritorijos. Saugumo tarnyba dir- 
bo aplaidžiai. Tie, kas dar liko, dažniausiai nagrinėdavo gautus 
skundus. Na, žinoma, išvažiuodavo ir į skubius iškvietimus, bet 
dažniausiai įvykio vietoje pasirodydavo tik tada, kai nusikaltimas 
būdavo jau įvykdytas. Dabar jie net neapsimetinėjo, jog rūpinasi 
Trantoro piliečių saugumu. Kiekvienas pirmiausia privalėjo pats sa- 
vimi pasirūpinti, todėl gyventi čia darėsi vis labiau pavojinga. Ta- 
čiau Haris Seldonas neatsisakė rizikuoti. Jis kiekvieną dieną vaikš- 
tinėdavo pėsčiomis, tarsi protestuodamas prieš tas jėgas, kurios 
kėsinosi sugriauti jo mylimą Imperiją ir sunaikinti jos gyventojus. 

Haris ėjo šlubuodamas, susimąstęs. 

Nieko nepavyko padaryti. Nepavyko genetiškai nustatyti, kuo 
Vanda skiriasi nuo kitų, todėl dabar profesorius negali surasti pa- 
našių į anūkę žmonių. 

Po to kai Vanda pastebėjo klaidą Amarilio Pagrindiniame Ra- 
diante, jog gebėjimas skaityti kitų žmonių mintis pastebimai sustip- 
rėjo. Ir apskritai ta mergaitė turėjo daugybę talentų. Suvokusi, kad 
jos protiniai talentai išskiria ją iš kitų, mergaitė nusprendė supras- 
ti savo gebėjimo esmę, sustiprinti jį, išmokti valdyti. Vanda labai 
greitai subrendo, atsisakė visų savo vaikiškų išdaigų, už kurias ją 
taip mylėjo senelis. Bet anūkė jam tapo dar artimesnė - ji žavėjo 
profesorių savo užsispyrimu, troškimu padėti seneliui jo darbe. Ha- 
ris Seldonas papasakojo mergaitei apie savo sprendimą įkurti 
Antrąjį Fondą, ir Vanda jį suprato... 

Tačiau šiandien Seldono nuotaika buvo prasta. Jis pradėjo abe- 
joti, ar išskirtiniai Vandos gebėjimai galės jam kuo nors pagelbėti. 
Pinigų nėra. Jis negali nei toliau tęsti darbą, nei ieškoti į Vandą pa- 
našių žmonių. Negali net išmokėti atlyginimų Strilingo Universite- 
to darbuotojams. Vadinasi, galimybė pradėti Galaktikos Bibliotekoje 
rengti Enciklopedijos Projektą lygi nuliui. 

Ką gi daryti? 

Seldonas šlubuodamas ėjo į Biblioteką. Jam reikėjo laiko, jis 
norėjo surikiuoti neramias mintis. 

Išgirdęs riksmą: "Štai jis!" - profesorius neatkreipė į tai dėmesio. 

- Štai jis! - pasigirdo dar kartą. - Psichoistorija! 

Žodis "psichoistorija" privertė Seldoną suklusti. Jis pakėlė akis 
nuo šaligatvio. Aplink jį būrėsi žaliūkų gauja. 

Seldonas instinktyviai prisiglaudė prie artimiausio namo sienos 
ir gindamasis pakėlė lazdą. 

- Ko jums reikia? 

- Kredų, seni! - nusikvatoję pareiškė vyrukai. - Ar turi jų? A? 

- Gal ir turiu, bet kodėl jų iš manęs reikalaujate? Kažkas iš jūsų 
sušuko: "psichoistorija"? Ar mane pažįstate? 

- O kaipgi! Seldonas Varnas - štai kas tu, - patenkintas pareiš- 
kė gaujos vadas. | 

- Ir dar luošys nelaimingas! - pridūrė jo sėbras. 

- Na, o jeigu neduosiu jums kredų, ką man padarysite? 

- Vis tiek atimsime, - iššiepė dantis vadas. - Aptalžysime kaip 
reikiant ir atimsime. 

- O jeigu atiduosiu pinigus geruoju? 

- Vis tiek gausi į snukį! - nusikvatojo vadas, ir visa gauja jam 
pritarė. 

Seldonas mostelėjo lazda. 

- Nesiartinkite! Girdite, jūs? 

Jis suskaičiavo: vaikinų buvo aštuoni. 

Seldono kaktą išmušė prakaitas. Kadaise jis buvo su Dorsa ir 
Reičiu, kai juos užpuolė dešimt vyrukų, tačiau jie be vargo susido- 
rojo su užpuolikais. Bet tada jam tebuvo trisdešimt su trupučiu... 
Tada buvo Dorsa, o jai niekas negalėjo prilygti. 

O dabar viskas kitaip. 

“Jis dar sykį mostelėjo lazda. 

Gaujos vadas pasakė: 

- Ei, vaikinai, regis, senis kėsinasi mus užpulti? Ką gi mums 
daryti? Oi-oi-oi! 

Seldonas greitosiomis apsidairė. Saugumo tarnybos vyrukų 
netoliese nesimatė. Štai tau dar vienas visuomenės puvimo požy- 
mis. Pro šalį nuskubėjo keletas praeivių, bet niekas nepareiškė noro 
jam padėti. Ir prašyti pagalbos nėra prasmės. Dabar tokie laikai - 
niekas nenorės rizikuoti. 

- Pirmas, kas bent žingsnį žengs prie manęs, gaus lazda per 
galvą. Suknežinsiu kaukolę! 

- Eik sau? - išsiviepė vadas, žengė pirmyn ir griebė už lazdos. 
Po neilgai trukusių grumtynių lazda liko užpuoliko rankose. Vyru- 
kas nusviedė ją kuo toliau. - Na, seni, kas dabar? 

Seldonas prisiglaudė prie sienos. Beliko tik laukti smūgių. Ban- 
ditai vienu metu pajudėjo link jo. Kiekvienas norėjo pamiklinti ran- 
ką. Profesorius užsidengė veidą rankomis. Jis dar prisiminė kele- 
tą helikonietiškų imtynių subtilybių. Kad taip užpuolikai būtų bent 
du ar trys, jis sugebėtų išvengti smūgių 1r atsakyti vyrukams tuo 
pačiu. Bet aštuoni - tai jau perdaug. 

Vienas staigus judesys - ir dešinė, nesveika jo koja pakrypo. 
Seldonas parkrito ant žemės ir čia pat suprato, tapęs lengvu užpuo- 
likų grobiu. 

Staiga pasigirdo kažkieno piktas balsas: 

- Kas čia darosi? Nagi, išsiskirstykite, bjaurybės! 

- Dar vienas persenęs tipas, - paniekinamai nusispjovė gaujos 
vadas. | 

- Ne toks jau ir persenęs, - patikino nepažįstamasis 1r iš visų jė- 
gų tvojo jam į snukį. Tas išraudo it vėžys. 

Seldonas, tik dabar pamatęs, kas atskubėjo jam į pagalbą, nu- 
stebęs išlemeno: 

- Reiči... 

- Tėti, tu verčiau pasitrauk iš čia. Padėsiu tau atsikelti, ir eik... 

Vadas, susiraukęs ir trindamas žandą, iškošė pro dantis: 

- Dabar tai gausi... 

- Kažin, - atrėžė Reičis ir akies mirksniu išsitraukė dalietišką 
peilį žvilgančiais ašmenimis. Po akimirkos kitoje rankoje jis jau lai- 
kė antrą tokį pat peilį. 

- Ar tu visada nešiojiesi peilius, sūnau? - vos atgaudamas kva- 
pą paklausė Seldonas. 

- Visada, - atsakė Reičis. - Nesiskiriu su jais. 

- Priversiu tave išsiskirti, - suriaumojo vadas ir išsitraukė blasterį. 

Niekas nespėjo net aiktelėti - Reičio peilis perskrodė orą ir 

įsmigo tiesiai į bandito gerklę. Tas sugargaliavo ir susmuko ant že- 
mės. Kiti vyrukai apstulbę spoksojo į jį. 

Reitčis lėtai priėjo prie negyvo kūno. 

- Peilį pasiimsiu, man jo dar prireiks, - abejingai ištarė jis, iš- 
traukė ginklą ir nušluostė į negyvėlio marškinius. Po to primynė nu- 
žudytojo ranką, pasilenkė ir paėmė blasterį. 

Įsikišęs ginklą į kišenę, jis pasisuko į banditus ir pasakė: 

- Nemėgstu blasterių. Kartais pasitaiko prašauti pro šalį. O štai 
peilis - jis visada patikimas. Ką gi, jūsų draugužis jau pakratė kano- 
pas. Kiek jūsų dar liko? Septynetas? Ką, ar svajojate keliauti paskui 
jį į aną pasaulį, ar dingsite iš čia geruoju? 

- Griebk jį! - suspigo vienas banditų, ir visi septyni žengė pir- 
myn. | 

Reičis atšoko. Žybtelėjo pirmojo peilio ašmenys, po to - antro- 
j0, ir dar du banditai krito ant žemės. Peiliai perrėžė abiem pilvus. 

- Na, vaikinai, negražu, grąžinkite man peilius... - kalbėjo Rei- 
čis, traukdamas peilius iš kūnų ir juos valydamas. - Šie du dar kvė- 
puoja, bet jie neilgai trauks. Vadinasi, jūsų liko penketas... Pamė- 
ginsime dar sykį, ar gal tipensite į namučius? 

Piktai šnopuodami, banditai užsivertė ant pečių trijų bendrų 
kūnus ir paskubomis pasišalino. 

Reičis pasilenkė, pakėlė nuo šaligatvio tėvą. 

- Ar pats galėsi eiti? 

- Nelabai, - prisipažino Seldonas. - Koją išsisukau. 

- Tuomet sėsk į mano mašiną. O kodėl tu ėjai pėsčias? 

- Kas čia tokio? Man niekada taip nebuvo nutikę. 

- Tai ir sulaukei - pagaliau atsitiko. Lipk. Nuvešiu tave į Strilingą. 

Reičis neskubėdamas surinko valdymo pulto kodą ir pasakė: 

- Gaila, kad su mumis nebuvo Dorsos! Mama plikomis ranko- 
mis visus juos būtų sudorojusi. Jau po penkių minučių visi smar- 
kuoliai būtų atsidūrę aname pasaulyje. 

Seldonas duso nuo ašarų. 

- Žinau, Reiči, aš pats viską Žinau. Kiekvieną dieną ją prisimenu. 

- Atleisk, - tyliai ištarė Reičis. 

- Sūnau, o iš kur tu sužinojai, jog aš patekau į bėdą? 

- Vanda pasakė. Ji įspėjo, jog pikti žmonės ketina tave užpulti, 
ir parodė, kur jie pasislėpę. Aš iškart išvažiavau. 

- Ir net nesuabejojai? Juk tai galėjo būti netiesa? 

- Nieko panašaus. Dabar mes Vandą puikiai pažįstame, ir jokių 

abejonių negali būti: ji kažkokiu būdu moka kontaktuoti su tavo są- 
mone ir su viskuo, kas tave supa. 

- Ar ji tiksliai pasakė, kiek žmonių mane užpuolė? 

- Ne. Ji pasakė "keletas". 

- Ir tu atidūmei čia vienas? 

- Tėti, nebuvo laiko ieškoti palaikymo grupės. Be to, ir manęs 
vieno pakako. Pats matei. 

- Tai jau tikrai. Ačiū tau, sūnau. 


14 skyrius 
1 

Seldonas gulėjo lovoje. Po skaudančia koja buvo pakišta pagalvė. 

Reičis liūdnomis akimis Žiūrėjo į tėvą. 

- Tėti, - ryžtingai ištarė jis, - daugiau tu vienas nevaikštinėsi po 
Trantorą. 

Seldonas suraukė antakius. 

- Ką? Dėl to vienintelio atvejo? 

- Nieko sau atvejis! Tu nebepajėgi pats apsiginti. Tau jau sep- 
tyniasdešimt, be to, nesveika koja. O svarbiausia - tu turi nemažai 
priešų! 

- Priešų? Aš? 

- Įsivaizduok... Man regis, ir pats tai žinai. Šitos patvorių žiur- 
kės ne bet ką medžiojo, jos tykojo tavęs. Ieškojo tavęs, kol paga- 
liau surado. Negi pamiršai, kaip jie suriko "psichoistorija!" Ir dar 
apšaukė tave luošiu. Kaip manai, kodėl? 

- Nežinau. 

- Užtat aš žinau. Gyveni mažame, uždarame savo pasaulyje ir 
nežinai, kas dedasi Trantore. Manai, jog trantoriečiai akli ir nema- 
to, kad planeta visu greičiu lekia į prarają? Manai, jie nežino, jog ta- 
vo psichoistorija išpranašavo Trantorui tokią baigtį? Ar tau neatro- 
do, kad žmonės nori suversti visą kaltę žygūnui, atnešusiam blogą 
žinią? Jei viskas baigsis blogai, - o būtent taip ir bus, - daugelis pa- 
manys, jog dėl visko kaltas tu. | 

- Negaliu tuo patikėti. 

- O kaip manai, iš kur atsirado tavo priešininkų Galaktikos Bib- 
liotekoje? Jie nenori užsitraukti žmonių nemalonės. Privalai būti at- 
sargesnis. Nieku gyvu negalima vaikščioti vienam. Arba su manim, 
arba su apsaugininkais. Tiktai taip, tėti. 

Seldonas atrodė toks nelaimingas, jog Reičiui jo pagailo. 

- Tėti, bet tai truks neilgai, - pasakė jis. - Aš susiradau naują 
darbą. 

Seldonas pakėlė akis. 

- Naują darbą? Kokį? 

- Dėstytojo. Universitete. 

- Kokiame Universitete? 

- Santanos. 

Seldono lūpos suvirpėjo. 

- Santana! Juk tai už devynių tūkstančių parsekų nuo Tranto- 
ro! Provincijos pasaulis, kitame Galaktikos krašte! 

- Būtent. Todėl ir noriu tenai išskristi. Visą gyvenimą Trantore 
gyvenau, ir man čia nusibodo. Visoje Imperijoje nėra planetos, kur 
šiuo metu būtų prastesnė padėtis. Banditų irštva, o apginti paprasto 
žmogaus nėra kam. Technika sugriauta, ekonomika abiem kojo- 
mis šlubuoja. O Santana gyvena sau, kaip gyvenusi - tylus pasto- 
ralinis pasaulis. Noriu skristi tenai ir pradėti naują gyvenimą su 
žmona, su Vanda ir Belisa. Mes visi išvykstame po dviejų mėnesių. 

- Visi?! 

- Visi. Ir tu, tėti, taip pat. Nepaliksime tavęs vieno Trantore, 
skrisi su mumis. 

Seldonas papurtė galvą. 

- Reiči, tai neįmanoma. Juk pats žinai. 

- Kodėl neįmanoma? 

- Projektas... Mano psichoistorija. Nejaugi manai, jog galėčiau 
palikti viso savo gyvenimo darbą? Išduoti jį? 

- Kodėl gi ne? Juk psichoistorija tave išdavė. 

- Tu netekai proto! 

- Visai ne. Pats pagalvok - juk priėjai liepto galą. Pinigų neturi 
ir nėra iš kur jų gauti. Trantore niekas nenori tau padėti. 

- Bet jau beveik keturiasdešimt metų... 

- Taip, tai suprantama. Praėjo keturiasdešimt metų, ir tu pralai- 
mėjai, tėti. Taip stengeisi, tiek įdėjai jėgų, šitiek pasiekei, bet paga- 
liau atsirėmei į sugriuvusią ekonomiką ir žlungančią Imperiją. Bū- 
tent tokią baigtį pats kadaise išpranašavai, o dabar įvykiai užkirto 
tau kelią. Taigi... 

- Ne. Neužkirto. Aš vis tiek tęsiu darbą. 

- Štai ką tau pasakysiu, tėti. Jei iš tiesų esi toks užsispyrėlis, 
pasiimk su savim ir psichoistoriją. Santanoje pradėsi viską nuo pra- 
džių. Galbūt ten atsiras ir pinigų, ir entuziastų, norinčių ir galinčių 
tau padėti. 

- O kaip tie žmonės, kurie šitiek metų ištikimai man dirbo? 

- Tėti! Vienas po kito jie patys tave palieka, nes tu neturi iš ko 
mokėti jiems atlyginimus! Netrukus ir taip liksi vienas. Na, mal- 
dauju! Manai man malonu štai taip su tavim kalbėti? Tačiau be ma- 
nęs niekas tau to nepasakys, niekas nedrįs užgauti tau širdį. Neme- 
luokime vienas kitam. Jei tau jau pavojinga vaikščioti gatvėmis, jei 
tave užpuola, todėl, kad tu Haris Seldonas, argi ne pats metas išrėž- 
ti visą tiesą į akis? 

- Dievai jos nematė, tos tiesos. Nenoriu palikti Trantoro. 

Reičis pakraipė galvą. 

- Net neabejojau, jog tu spyriosies. Bet turi dar du mėnesius. 
Gerai pagalvok. 


15 skyrius 


Haris Seldonas seniai besišypsojo. Jis kaip ir anksčiau vadova- 
vo Projektui: atkakliai, kruopščiai stumdamas pirmyn psichoistori- 
ją, kurdamas planus dėl Fondų, gilindamasis į Pagrindinį Radiantą. 

Bet nustojo šypsotis. Dirbo prisiversdamas, jo nedžiugino pa- 
siekti rezultatai, jį nuolat persekiojo nesėkmės. 

Kai įėjo Vanda, Seldonas sėdėjo savo kabinete prie darbo stalo. 
Profesorius pažvelgė į anūkę, ir jo širdis linksmai suspurdėjo. Jų 
santykiai visada buvo ypatingi. Niekas jau nebesistebėdavo tuo, ką 
staiga pranešdavo Vanda - dabar visiems atrodė, jog taip visada bu- 
vo. Mergaitė išgelbėjo jam gyvybę dar būdama visai maža, nugir- 
dusi dviejų vyriškių pokalbį. Netgi ankstyvoje vaikystėje Vanda bu- 
vo kitokia - ji viską žinojo. Ė 

Nors daktarė Endelecki klasifikavo Vandos genomą, kaip vi- 
siškai normalų, Haris niekada neabejojo, jog anūkės protiniai gebė- 
jimai gerokai pranoksta vidutinio žmogaus gebėjimus. Lygiai taip 
pat jis buvo tvirtai įsitikinęs, jog Galaktikoje, o gal net ir pačiame 
Trantore, yra ir daugiau tokių žmonių, kaip Vanda. Jei tik jis galėtų 
tuos žmones surasti, koks neįkainojamas turtas tai būtų! Jie taip 
pagelbėtų, kuriant Fondus. O kol kas visos profesoriaus svajonės 
bei viltys buvo sutelktos į vienintelę būtybę - jo anūkę Vandą. Haris 
žiūrėjo į ją, tokią gražią, išdidžiai stovinčią ant jo kabineto slenks- 
čio, ir jo širdis plyšo iš skausmo. Po kelių dienų mergaitė su tėvais 
išskrenda. 

Kaip jis pajėgs tai išgyventi? 

Vanda tapo tikra gražuolė. Jai buvo aštuoniolika. Ilgi šviesūs 
plaukai, linksmas veidas. Haris pagalvojo: "Ir ko jai verkti? Skrenda 
į Santaną, kur jos laukia visai naujas gyvenimas". 

- Na, Vanda, - pasakė jis, - beliko vos kelios dienos - ir viskas. 

- Vargu, seneli... 

- Kas? - profesorius nustebusiomis akimis pažvelgė į mergaitę. 

Ji priėjo arčiau ir apkabino senelį. 

- Aš neskrisiu į Santaną. 

- Nejaugi tėtis su mama pakeitė savo nuomonę? 

- Ne, jie skris. 

- Otu - ne? Kodėl? Ar tu kur nors kitur ruošiesi skristi? 

- Ketinu pasilikti čia su tavim, mano vargšas seneli! - sušuko 
Vanda ir švelniai prisiglaudė prie Seldono. 

- Bet... aš nesuprantu. Kodėl? Ar jie leido tau pasilikti? 

- Nepasakyčiau, kad leido. Mes vis ginčijomės, ir galiausiai aš 
laimėjau. Ir kas čia tokio? Jie išskris į Santaną, ten jiems viskas 
bus gerai. Jie bus trise. O jei ir aš su jais išskrisiu, tu liksi visai vie- 
nas. Nė, šito aš neištverčiau. 

- Bet kaip tau pavyko juos įkalbėti? 

- Juk pats žinai - aš tą sugebu. Panaudojau kažką panašaus į 
"impulsą". 

- Kaip tai suprasti? 

- Tai mano protinės galimybės. Juk matau, kas dedasi tavo 54- 
monėje... taip pat ir mano tėvų. Laikui bėgant, matau vis daugiau, 
jaučiuosi, tarsi vis labiau praregėčiau. Todėl ir išmokau siuntinėti 
tuos, kaip aš vadinu, "impulsus" - priversti žmones daryti tai, ko aš 
noriu. 

- Ir kaip tau pavyksta? 

- Net pati gerai nežinau. Praeina laikas, ir Žmonės pavargsta 
nuo mano "impulsų". Tada jie paklūsta mano valiai. Todėl aš pasi- 
lieku su tavim. | | 

Seldonas pažvelgė į mergaitę pilnomis džiaugsmo ir nevilties 
akimis. 

- Tai nuostabu, vaikeli, bet Belisa... 

- Dėl jos nesirūpink. Jos protiniai gebėjimai ne tokie, kaip mano. 

- Ar tu įsitikinusi? - paklausė Seldonas 1r prikando apatinę lūpą. 

- Visiškai. Be to, juk turi kažkas likti su mama ir tėčiu. 

Seldonas širdyje džiūgavo, bet nesiryžo parodyti savo jausmų. 
O kaipgi Reičis su Manela? 

Jis pasakė: 

- Vanda, kaip tu gali taip šaltai skirtis su tėvais? 

- Kodėl šaltai? Jie viską supranta. Supranta, jog turiu likti su 
tavimi. | | 

- Kaip tau pavyko šito pasiekti? 

- Sakau gi - "impulsais", - pakartojo Vanda. - Atakavau, ataka- 
vau, kol galiausiai jie pradėjo mąstyti taip, kaip aš. Lengva nebuvo. 

- Tu tai padarei, todėl kad... 

Skausmingas kamuolys įstrigo Seldono gerklėje. Jis nutilo. 

- Todėl, kad myliu tave, - pabaigė jo mintį mergaitė. - Ir dar 
todėl... Supranti, aš turiu gilintis į psichoistoriją. Aš to noriu. Kai ką 
jau Žinau. 

- Iš kur? 

- Iš tavo sąmonės. Ir iš kitų, kurie dirba Projekte. Ir iš dėdės 
Jugo sąmonės, kol jis buvo gyvas. Bet tai tik gabalai, nuotrupos. 
Noriu rimtai ir atsakingai imtis šito darbo. Seneli, duok man asme- 
ninį Pagrindinį Radiantą, - pareiškė Vanda. Jos akys sužibo, pagau- 
ta įkvėpimo ji tarškėjo: - Noriu įsigilinti į psichoistoriją. Tu jau labai 
senas ir pavargęs. O aš jauna, turiu tiek jėgų, energijos! Noriu kiek 
galima daugiau sužinoti, kad galėčiau dirbti, kai tavęs... 

Ji sutriko ir nutilo. Seldonas apsimetė neišgirdęs mergaitės Žo- 
džių. Jis pasakė: 

- Būtų šaunu, jei tau pavyktų, bet mes visai neturime pinigų. Iš- 
mokysiu tave visko, ką pats žinau, bet dirbti... ne, daugiau padary- 
ti mes nesugebėsime. 

- Pažiūrėsime, seneli. Mes dar pažiūrėsime! 


16 skyrius 


Reičis, Manela ir mažoji Belisa laukė kosmoso uoste, kada bus 
paskelbta apie įlaipinimą į erdvėlaivį. Bagažas jau buvo atiduotas. 

- Tėti, o gal vis dėlto skrendam su mumis, - pasakė Reičis. 

Haris papurtė galvą. 

- Negaliu. 

- Jei sugalvosi, pas mus visada atsiras tau vietos. | 

- Žinau, Reiči. Pragyvenome drauge beveik keturiasdešimt me- 
tų. Tai buvo puikus laikas. Mudviem su Dorsa pasisekė, kad sura- 
dome tave. | 

- Tai man pasisekė, - sumurmėjo Reičis. Jo akys pasruvo aša- 
romis. - Negalvok, aš taip pat kiekvieną dieną prisimenu mamą. 

- Aš ir negalvoju... 

Seldonas nusuko akis į šalį. Vanda žaidė su mažyle Belisa. Čia 
pasigirdo signalas. Tėvai puolėsi prie Vandos - apkabino, laistė aša- 
romis. Priartėjęs prie išėjimo, Reičis atsisuko, pamojavo tėvui ir 
nusišypsojo. Tačiau šypsena buvo dirbtinė. 

Sėldonas irgi viena ranka pamojavo sūnui, o kita apkabino Vandą. 

Tik ji viena Hariui beliko. Vienas po kito išėjo iš gyvenimo šir- 
džiai mieli žmonės - bičiuliai, mylimieji. Demerzelis išskrido ir nie- 
kada nebegrįš. Žuvo Imperatorius Kleonas. Žuvo Dorsa. Amarilis 
mirė...O dabar ir Reičis, vienintelis ja sūnus, išskrido. į 

Tik Vanda jam beliko. 


17 skyrius 


- Kaip nuostabu! - ištarė Seldonas. - Puikus vakaras. Juk mes 
gyvename po kupolu, galėtų kiekvienas vakaras būti toks nuostabus. 

Vanda abejingai atsakė: 

- Seneli, juk įdomu, jei visi vakarai būtų vienodai puikūs. Ge- 
rai, kad jie skirtingi. i 

- Tai tau gerai. Esi jauna. Turėsi dar daug nuostabių vakarų. O 
man jau norisi, kad visos dienos bei vakarai džiugintų. 

- Ir vėl tu trauki savo dainelę. Juk nesi toks senas! Ir koją pas- 
taruoju metu mažiau skauda. O galva puikiai dirba. Aš tikrai žinau. 

- Gerai jau, gerai, pakelk seniui nuotaiką, - sumurmėjo Seldo- 
nas. - Žinai, aš noriu pasivaikščioti. Noriu į Biblioteką nueiti, tuo 
pačiu pasidžiaugsiu i ir gražiu vakaru. 

- O ko tau Bibliotekoje? 

- Šiuo momentu - nieko. Tiesiog noriu pasivaikščioti. Tik... 
Pažadėjau Reičiui, kad nevaikščiosiu po Trantorą be apsaugos. 

- Bet juk Reičio čia nėra. 

- Žinau, - sumurmėjo Seldonas. - Tačiau mano pažadas yra. 

- Juk jis tiksliai nepasakė, kas turėtų tave saugoti, ar ne taip? 
Galėtume drauge pasivaikščioti - aš būčiau tavo apsaugininkė. 

- Tu? - šyptelėjo Haris. 

- Na taip. Siūlau savo paslaugas, taip sakant... Ruoškis, eisime 
pasivaikščioti. 

Seldonas pagalvojo, jog galėtų neimti lazdos, juk pastaruoju 
metu kojos tikrai beveik neskauda. Kita vertus, dabar jis turėjo 
naują lazdą, į kurios rankeną buvo įmontuotas švinas. Ji sunkesnė, 

tvirtesnė. Jei jau nėra tinkamo apsaugininko ( kuo gali padėti Van- 
da!), gal reikėtų vis dėlto pasiimti naują lazdą. 

Pasivaikščiojimas buvo malonus. Haris nuoširdžiai džiaugėsi, 
kad neatsispyrė pagundai ir išsiruošė iš namų... kol jie nepasiekė 
tam tikros vietos. 

Pakėlęs lazdą, Seldonas piktai sušuko: 

- Tu tik pažvelk! 

Vanda pakėlė akis aukštyn. Kupolas, kaip ir visada vakarais, 
švietė, sukurdamas prieblandos iliuziją. Atėjus nakčiai, žiburiai ant 
kupolo užgesdavo. 

Bet ten, kur rodė Seldonas, per visą vidinį kupolo paviršių drie- 
kėsi tamsi juosta. Vadinasi, nedegė visa sekcija lempų. 

Seldonas piktai ištarė: 

- Kai pirmą sykį atvykau į Trantorą, net pagalvoti negalėjau, 
jog kada nors taip. bus! Apšvietimu visada rūpinosi. Miestas buvo 
gyvas. O dabar dėl kažkokių smulkmenų viskas griūva. O kas ma- 
ne labiausiai piktina - niekam tai nerūpi. Kodėl niekas nerašo skun- 
dų ir nesiunčia jų į Imperatoriaus Rūmus? Kodėl nesimato jokių 
protesto demonstracijų? Susidaro įspūdis, jog Trantoro gyventojai 
sėdi ir laukia, kol miestas subyrės. Ir dar pyksta ant manęs, esą aš 
išpranašavau jam tokią baigtį. 

- Seneli, - tyliai ištarė Vanda, - paskui mus eina du vyriškiai. 

Tuo metu Haris su anūke kaip tik buvo šešėlyje. Seldonas pa- 
klausė: 

- Gal jie tiesiog išėjo pasivaikščioti? 

- Ne, - neatsisukdama atsakė mergaitė. - Jie seka paskui tave. 

- Ar gali juos sustabdyti? "Pasiųsti impulsą", kaip tu sakai? 

- Mėginu, bet jie dviese, ir jų ketinimai pikti. Jie kažką negero 
sumanė. Tvirtai tam pasiryžo. Mano pastangos tarsi į sieną atsimuša. 

- Ar jie dar toli nuo mūsų? 

- Arti. Už trijų metrų. 

- Vejasi? 

- Taip. 

- Kai priartės per metrą, pasakyk. 

Seldono ranka slystelėjo žemyn, jis apsuko lazdą žemyn buože. 

- Štai jie, seneli, - sušnabždėjo Vanda. 

Haris staiga atsisuko, užsimojo lazda... ji nusileido ant vieno iš 
persekiotojų peties. Tas suriko ir sudribo ant šaligatvio. 

- O kur kitas? - nustebo profesorius. 

- Paspruko, - pasakė Vanda. | 

Seldonas apžiūrinėjo gulintį banditą, užkėlė koją jam ant krūtinės. 

- Apžiūrėk kišenes, Vanda. Jam kažkas sumokėjo, labai norė- 
čiau rasti kredito failą - galbūt pavyks sužinoti, iš kur gauti pinigai. 
Apskritai tai aš taikiausi į galvą... 

- Juk galėjai jį užmušti, seneli! 

Seldonas linktelėjo. 

- Nenorėjau šito. Tokia gėda... Man pasisekė, kad smūgis bu- 
vo netaiklus. | 

- Kas čia dedasi? - pasigirdo grubus, piktas balsas. Prie įvykio 
vietos, sunkiai kvėpuodamas, artėjo uniformuotas saugumo tarny- 
bos karininkas. - Ei tu, duok čia savo lazdą! 

- Karininke... - mandagiai prabilo Seldonas. 

- Paskui papasakosi. Dabar reikia kuo greičiau iškviesti šitam 
vargšeliui "Greitąją pagalbą". 

- Vargšeliui!? - piktai suriko profesorius. - Jis ketino mane už- 
pulti. Aš gyniausi. 

- Mačiau, kaip viskas buvo, - mostelėjo galva karininkas. - 
Tas vaikinas net pirštu tavęs nepalietė. Tu atsisukai ir tvojai jam be 
jokios priežasties. Kokia čia savigyna. Tai užpuolimas ir žmogaus 
sumušimas. 

- Paklausykite, karininke, sakau jums, kad... 

- Nereikia nieko man sakyti. Tu... h-m-m... teisme papasakosi. 

- Karininke, - kreipėsi į tvarkos saugotoją Vanda. - Jūs bent 1š- 
klausykite mus. 

- Keliaukite sau namo, panele, - patarė jai karininkas. 

Vanda išsitiesė ir pareiškė: 

- Tai jau ne! Kur senelis, ten ir aš. 

Jos akys degte degė. Karininkas išlemeno: 

- Gerai, eime. 


18 skyrius 


Seldonas netvėrė pykčiu. 

- Niekada gyvenime nebuvau areštuotas, niekada! Prieš porą 
mėnesių mane užpuolė aštuoni banditai. Tada sūnus atskubėjo į pa- 
galbą ir padėjo man su jais susidoroti. Kol mes grūmėmės, nė vie- 
nas saugumo karininkas nepasirodė. Ir niekas iš praeivių nesusto- 
jo, nepamėgino manęs apginti. Šį sykį buvau geriau pasirengęs, ti- 
kėjausi užpuolimo. Ir pirmas smogiau užpuolikui. Tą pačią akimirką 

pasirodė karininkas. Žinoma! Ir uždėjo man antrankius. Šį kartą ir 
smalsuolių atsirado, žioplių, kurie net išsižioję stebėjo, kaip saugu- 
mo tarnybos darbuotojai areštuoja senį... chuliganą. Paklausykite, 
kokiame pasaulyje mes gyvename?! 

Sivas Novkeris, Seldono advokatas, atsiduso ir pasakė: 

- Nusikalstamame pasaulyje. Bet tu nesijaudink. Nieko baisaus. 
Pasieksiu, kad būtum paleistas už užstatą. Po to bus teismas. Gali 
būti, jog ten išgirsi nemažai grubių žodžių. Tik tiek. Tavo amžius 
bei reputacija... 

- Pamiršk apie mano reputaciją! - piktai suriaumojo Seldonas. 
- Aš psichoistorikas, o pastaruoju metu - tai pats baisiausias žodis, 
pats šlykščiausias keiksmažodis. Jie tik apsidžiaugs, suradę dingstį 
įkišti mane už grotų. 

- Nepasodins, - papurtė galvą Novkeris. - Žinoma, atsiras šito 
norinčių, tačiau pasistengsiu, kad jų nebūtų tarp prisiekusiųjų. 

- Paklausykite, - kreipėsi Vanda į advokatą, - nejaugi negalima 
pasistengti, kad byla apskritai nepatektų į teismą? Jis juk senas 
žmogus. Galbūt galima kreiptis į teisėją su prašymu? 

Advokatas atsisuko ir nustebęs pažvelgė į merginą. 

- Jokiu būdu! Teisėjai - žmonės pakvaišę nuo valdžios. Jie jau 
verčiau įgrūs žmogų į kalėjimą, nei teiksis išklausyti jo paaiškinimų. 
Su jais neverta prasidėti. 

- Manau, mums teks... - pasakė Vanda. 

- Paklausyk, Vanda, - pertraukė ją Seldonas. - Gal verčiau pa- 
siklausykime Siv... 

Tardamas šį žodį, jis pajuto nemalonų dūrį į paširdžius. Tai bu- 
vo Vandos "impulsas". 

- Tiek to, - sumurmėjo Seldonas. - Jei tu nori... 

- Nieko nebus, - pasakė advokatas. - Aš jai neleisiu. 

- Mano senelis - jūsų klientas, - pareiškė Vanda. - Jūs turite 
padaryti taip, kaip jis panorės. 

- Galiu atsisakyti jį ginti. 

- Dėl Dievo! Jūs laisvas, - atkirto Vanda. - Mes patys kreipsi- 
mės į teisėją. 

Novkeris kiek pagalvojo ir pasakė: 

- Na štai ir puiku. Judu it ožiai užsispyrę. Buvau Hario advoka- 
tu daug metų ir dabar jo nepaliksiu. Tik įspėju jus abu: man teks 
gerokai paplušėti ir išlieti nemažai prakaito. Bus nelengva išvengti 
nuosprendžio. 

- Aš nebijau, - pasakė Vanda. 


257 


Seldonas prikando lūpą. Advokatas pasisuko į jį. 

- O ką tu pasakysi, Hari? Ar tikrai nori, kad tavo anūkė įpiltų 
žibalo į ugnį? 

Seldonas kiek pagalvojo ir linktelėjo, nemenkai nustebindamas 
advokatą: 

- Taip! Noriu. 


19 skyrius 


Teisėjas nepatenkintas išklausė Seldono pasakojimą. 

„- Kodėl nusprendėte, - paklausė jis, - kad tas žmogus, kuriam 
jūs kirtote lazda, ketino jus užpulti? Ar turėjote rimtų priežasčių šito 
tikėtis? 

- Mano anūkė pastebėjo, kaip jis prisėlino. Ji buvo įsitikinusi, 
kad tas Žmogus pasirengęs mane užpulti. 

„ - Sere, bet šito nepakanka. Ką dar galite man pasakyti, kol ne- 
suformulavau jums kaltinimo. 

- Palaukite, palaukite, - nekantriai pasakė Seldonas. - Neskubė- 
kite su išvadomis. Prieš keletą savaičių mane užpuolė banditų gauja 
- aštuonetas Žmonių, - ir mudu su sūnumi kovėmės su užpuolikais. 
Matote, turėjau priežastį tikėtis, kad vėl būsiu užpultas. 

Teisėjas žvilgtelėjo į ant stalo gulintį šūsnį popierių. 

- Jus užpuolė? Jų buvo aštuoni? Ar pranešėte apie tai saugumo 
tarnybai? 

- Nebuvo kam pranešti. Netoliese nebuvo nė vieno saugumo 
tarnybos karininko. 

- Su jūsų byla tai nesusieta. Tai pranešėte apie įvykį ar ne? 

- Ne, sere. 

- Kodėl? 

- Pirmiausia, bijojau, jog prasidės nuobodus ir ilgas tardymo 
procesas. Kadangi mudu su sūnumi apsigynėme ir likome gyvi, 
nusprendžiau, jog nereikia niekam pranešti. 

- Bet kaip judviem pavyko su aštuoniais vyrais susidoroti? 

Seldonas sutriko. 

- Mano sūnus šiuo metu Santanoje, vadinasi, Trantoro valdžiai 
jis nepasiekiamas. Todėl pasakysiu jums visą tiesą: jis turėjo du da- 
lietiškus peilius. O jis puikiai moka su peiliais elgtis. Vieną iš bandi- 
tų jis nužudė, kitus du sunkiai sužeidė. Tada likusieji pagriebė nu-, 
žudytąjį bei sužeistuosius ir pabėgo. 

- Ir jūs niekam nepranešėte apie nužudytąjį ir sužeistuosius? 

- Ne, sere. Dėl tos pačios priežasties. Mes neketinome su jais 
muštis, mes tik gynėmės. Jei pasirausite savo popieriuose, tai su- 
rasite patvirtinimą, jog mus tikrai užpuolė. 

- Pasirausti popieriuose?! - sušuko teisėjas. - Ir surasti vieną 
nužudytąjį ir du sužeistuosius - be vardų, be pavardžių, be ypatin- 
gų požymių? Ar bent žinote, jog Trantore kiekvieną dieną suranda- 
ma kokie du tūkstančiai nužudytų - ir tai tik nudurtų peiliais! Jei 
mums iškart nepranešama apie įvykį, mes bejėgiai. Ir jūsų pasako- 
jimas apie užpuolimą - tai tik tuščios kalbos. Niekas jumis nepati- 
kės. Pamirškite apie tai... Sugrįžkime prie šios dienos įvykio. Tai 
užregistruotas įvykis, ir saugumo tarnybos karininkas buvo jo liu- 
dininkas. Tai štai... Kodėl nusprendėte, jog tas žmogus ketino jus 
užpulti? Ar tik todėl, kad jis ėjo iš paskos? Ar todėl, kad esate be- 
jėgis senis? O gal esate panašus į žmogų, kurio kišenės prikimštos 
kredų? Ką pasakysite? | | 

- Pone teisėjau, aš manau, jog taip atsitiko todėl, kad aš - esu aš. 

Teisėjas pasižiūrėjo į dokumentus. 

- Jūs esate Haris Seldonas, profesorius, mokslininkas. Kam 
reikia jus užpulti? 

- Tai dėl mano pažiūrų. 

- Dėl pažiūrų? Nieko sau... - Teisėjas atidžiau įsižiūrėjo į doku- 
mentus. Staiga jam dingtelėjo mintis. Jis nustebęs pažvelgė į profe- 
sorių. - Palaukite, palaukite... Haris Sėldonas... - Teisėjo fizionomija 
nušvito. - Juk jūs tas pats... psichoistorikas... pranašas, ar ne taip? 

- Taip, pone teisėjau. 

- Atleiskite. Nieko tiksliai nežinau apie jūsų veiklą. Tik Žinau, 
kad jūs išpranašavote Imperijos žlugimą... ar kažką panašaus. 

- Ne visai taip, pone teisėjau. Bet mano prognozės tapo nepo- 
puliarios būtent todėl, kad jos pildosi. Todėl, mano nuomone, atsi- 
rado nemažai žmonių, kurie nori mane nužudyti. Manau, kai kas 
jiems už tai moka. 

Teisėjas kurį laiką spoksojo į Seldoną, po to kreipėsi į profeso- 
rių areštavusį karininką: 

- Ar patikrinai tą žmogų... nukentėjusį? Ar jis žinomas saugu- 
mo tarnyboms? 

Karininkas atsikrenkštė ir pasakė: 

- Taip, sere. Jis ne kartą buvo areštuotas. Chuliganizmas, turto 
prievartavimas... 

- Aha, vadinasi, jis nėra toks jau nekaltas avinėlis. O kaip pro- 
fesorius? Ar jis švarus? | 

- Taip, sere. 

- Vadinasi, žiūrim ką turim. Bejėgis senis gindamasis tvojo chu- 
liganui, ir tu jį areštavai? Juk taip? 

Karininkas tylėjo. 

- Jūs laisvas, profesoriau, - pasakė teisėjas. 

- Dėkoju, sere. Ar galiu atsiimti savo lazdą? 

Teisėjas davė ženklą karininkui. Tas ištiesė Seldonui jo lazdą. 

- Dar vienas dalykas, profesoriau. Jei dar kada nors nuspręsi- 
te pasinaudoti savo lazda, turite prieš tai įsitikinti, jog tai tikrai sa- 
vigyna, - patarė teisėjas. - Antraip... 

- Taip, sere, - linktelėjo Seldonas ir išskubėjo iš teisėjo kabineto 
- pasiramsčiuodamas lazda, bet aukštai iškėlęs galvą. 


20 skyrius 


Vanda graudžiai ašarojo. Akys sudrėkusios, paraudusios, paa- 
kiai paburkę. 

Seldonas pasilenkė prie anūkės, glostė jos nugarą, nežinoda- 
mas, kaip nuraminti vargšelę. | 

- Seneli... - kūkčiojo Vanda. - Aš tokia nelaiminga. Maniau, jog 
šį tą sugebu. Tie mano "impulsai"... Tikėjausi, jog moku paveikti 
žmones. Ir kartais pavykdavo, bet tik tada, kai tie žmonės nebūda- 
vo man labai priešiški. Pavyzdžiui, tėtis su mama... Šitiek laiko tam 
atidaviau. Žinai, netgi tokią skalę buvau sugalvojusi.... dešimties 
balų. Ir pagal ją vertindavau "impulso" stiprumą. Įsivaizdavau 
esanti kieta. Tikėjausi pasiekti dešimtį balų... na, bent jau devynis. 
O dabar? Dabar suprantu, kad daugiau septynių man nepavyks... - 
Vanda nustojo verkusi ir tik retsykiais sukūkčiodavo. Seldonas pa- 
glostė mergaitės galvą. - Juk dažniausiai taip lengvai viskas pavyk- 
davo. Jei kaip reikiant susitelkiu, išgirstu žmonių mintis ir, panorė- 
jusi, pasiunčiu "impulsą". Bet šitie niekšai... Juk puikiai juos girdė- 
jau, tačiau nuvyti šalin, nustumti nesugebėjau! 

- O aš manau, jog tau viskas neblogai pavyko, Vanda. 

- Ne... Ne! Aš viską sugadinau. Maniau, jie tave vysis, 0 aš 
vienu galingu "impulsu" priversiu juos pasūkti atgal. Norėjau kaip 
tik tokiu būdu tave apginti. Todėl ir pasisiūliau. Tik man nepavyko. 
Tie du niekšai mus prisivijo, o aš nieko nesugebėjau padaryti... 

- Kodėl gi? Pirmąjį tu privertei sutrikti. Šitaip aš laimėjau laiko 
- spėjau atsisukti ir tvoti jam. | 

- Ne... Aš čia niekuo dėta. Tik įspėjau tave, o visą kitą tu pats 
padarei. 

- Bet juk antrasis paspruko. 

- Tik todėl, kad pamatė, kaip tu kaukštelėjai pirmajam. Tai ne 
mano nuopelnas... - Ir Vanda vėl apsipylė ašaromis. - O teisėjas? 
Juk pati prisispyriau, kad tu pas jį nueitum. Maniau, pasiųsiu jam 
"impulsą", ir jis tave išsyk paleis... 

- Jis mane ir paleido. Na... beveik išsyk. 

- Nieko panašaus. Jis tave tardė ir kai ką suprato. O po to at- 
pažino tave. Aš vėl niekuo prie to neprisidėjau. Visai susimoviau. 
Galėjau tau tiek bėdos pridaryti. 

- Ne, Vanda, negalvok šitaip. Jei tavo "impulsai" nebuvo tokie, 
kaip norėjai, tai tik todėl, jog tau teko veikti ekstremalioje situaci- 
joje. Ką galėjai padaryti? Paklausyk, mieloji. Aš turiu idėją. 

Pastebėjusi jaudulį senelio balse, Vanda pakėlė galvą nuo pa- 
galvės. | 

- Kokią idėją, seneli? 

- Štai kas... Tu žinai, jog man reikalingi pinigai. Psichoistorija 
be subsidijų neišgyvens, o aš negaliu net pagalvoti, kad po šitiek 
metų sunkaus darbo turėčiau visko atsisakyti. 

- Mane irgi baugina ta mintis. Bet iš kur mums gauti pinigų? 

- O štai iš kur. Sumaniau pasikalbėti su Imperatoriumi. Mudu 
sykį jau buvome susitikę. Jis nėra blogas žmogus. Man jis patiko. 
Tik pinigų turi nedaug. Pamaniau, jei tu eisi su manim ir pasiųsi jam 
"impulsą" - nelabai stiprų, švelnų tokį... galbūt jis suras kokį nors 
būdą mums padėti. Bent laikinai, kol aš ką nors sugalvosiu. 

- Manai, tau pavyks, seneli? 

- Be tavęs - kažin. O su tavim - galbūt. Bet pamėginti juk verta? 

Vanda pro ašaras nusišypsojo. 

- Žinai, aš viską darysiu taip, kaip tu pasakysi. Juk tai vienin- 
telė mūsų viltis. 


21 skyrius 
Paaiškėjo, jog; susitarti su Imperatoriumi dėl audiencijos ne taip 
jau sunku. Pamačius Seldoną, Agiso akys sužibo. 


- Sveikas, drauguži, - pasakė šypsodamasis Imperatorius. - 
Atėjai pranešti man apie kokią nors negandą? 

- Tikiuosi, kad ne, - atsakė Seldonas. 

Agisas atsegė mantijos segtuką ir pasišlykštėjęs nusviedė apda- 
rą į kampą. 

- Pagulėk kol kas tenai, - sumurmėjo Imperatorius ir, atsisukęs 
į profesorių, prisipažino: - Negaliu jos pakęsti. Sunki, kaip nežinau 
kas... ir su ja taip karšta. O man tenka ją užsivilkti kaskart, kai sto- 
viu priešais žmonių minią ir kalbu jai beprasmius žodžius. Tuomet 
Jaučiuosi it statula. Ne, tai kažkas nepaaiškinamai klaikaus. Kleonas 
turbūt gimė su mantija, ji jam tiko, jis mokėjo šitą rūbą dėvėti. O aš 
tikrai su ja negimiau, todėl ir neturiu kantrybės... Tai viso mano 
gyvenimo nelaimė. Matai, man likimas lėmė tokią garbę - būti tre- 
čios eilės Kleono pusbroliu, ir todėl visi nusprendė, jog, turėčiau 
tapti Imperatoriumi. O aš mielai pasikeisčiau vietomis su bet kuo. 
Ar jūs nenorėtumėte tapti Imperatoriumi, Hari? 

- Ne, ką jūs, net negalvojau apie tai. Ir nesitikėkite, sire, - nu- 
sijuokė Seldonas. 

- Na, o kas šita žavi gražuolė? - vylingai paklausė Imperato- 
rius. Vanda nuraudo, o valdovas tęsė: - Neįsižeiskite, mieloji. Tai 
vienas iš nedaugelio Imperatoriaus privalumų - jis turi teisę kalbėti 
ką tik panorėjęs. Ir niekam nevalia su juo ginčytis. Į Imperatorių 
reikia kreiptis žodeliu "sire". Tik jūsų paprašysiu manęs taip neva- 
dinti. Nekenčiu šito žodžio. Vadinkite mane Agisu. Tiesa, tai nėra 
tikrasis mano vardas, tai tik Imperatoriškasis vardas. Dabar jau pri- 
pratau prie jo. Na, tiek to... Kaip laikaisi Hari? Kas gero atsitiko ta- 
vo gyvenime po paskutinio mudviejų susitikimo? 

- Buvau du sykus užpultas, - pasakė Seldonas. 

Regis, valdovas iškart nesuprato, ar profesorius juokauja, ar 
rimtai kalba. 

- Užpultas? Du kartus? - perklausė jis. - Tikrai? 

Seldonas papasakojo, kaip viskas buvo, ir Imperatorius nusi- 
minė. 

- Neabejoju, jog, kai jus užpuolė gauja, šalia neatsirado nė vie- 
no karininko. 

- Nebuvo, sire. 

Imperatorius pakilo, ženklais parodęs Seldonui bei Vandai likti 
savo vietose. Jis pradėjo greitais žingsniais vaikščioti po kambarį, 
tarsi mėgindamas užgesinti viduje įsiliepsnojusį pyktį. Staiga valdo- 
vas atsisuko į Seldoną. 

- Tūkstančius metų... - prabilo jis. - Šitai kartojosi tūkstančius 
metų. Žmonės sakydavo: "Kodėl jūs nepasiskundėte Imperatoriui?" 

arba "Kodėl Imperatorius nesiima priemonių?" Ir galiausiai Impera- 
torius ką nors darydavo. Žinoma, ne visada tai būdavo tinkamos ir 
veiksmingos priemonės. Bet aš... Hari, aš esu bejėgis. Absoliučiai. 
O taip, egzistuoja taip vadinamas Visuomenės Gelbėjimo Komitetas, 
tačiau, man regis, jie daugiau rūpinasi mano saugumu, 0 ne visuo- 
menės. Keista... stebėtina, jog mudu štai dabar kalbamės. Komite- 
tas jūsų nemėgsta. O aš nieko negaliu pakeisti, nieko negaliu pada- 
ryti. Ar žinote, kas nutiko Imperatoriaus statusui po to, kai buvo 
nuversta chunta ir vėl atkurta Imperatoriaus valdžia? 

- Tikiuosi, žinau. 

- Tikrai nežinote! Pas mus dabar demokratija. Ar žinote, kas 
yra demokratija? | 

- Suprantama. 

Agisas nusiminė. 

- Galiu prisiekti, jog laiminate ją, manote, kad tai gerai. 

- Esu įsitikinęs, jog demokratija ga/i būti gera santvarka. 

- Tik įsivaizduokite, kad aš įsigeidžiu, jog Trantoro gatvėse bu- 
dėtų daugiau saugumo tarnybos karininkų. Ankstesniais laikais aš 
ką padaryčiau? Peržiūrėčiau sekretoriaus parengtą dokumentą ir jį 
pasirašyčiau. Ir jau nuo rytojaus gatvėse karininkų būtų tiek, kiek 
reikia. 

Dabar gi aš nieko panašaus negaliu padaryti. Iš pradžių turiu 
tuos parengtus dokumentus pateikti svarstyti parlamentui. Jų ten 
septyniasdešimt penkios galvos. Ir, vos tik paėmę į rankas kokį 
nors naują pasiūlymą, jie kaipmat kimba vienas kitam į plaukus. 
Riejais, tarsi nuo grandinės atitrūkę šunys: "Iš kur imti pinigų?", 
"Negalima įdarbinti dar dešimties tūkstančių karininkų, jei neturime 
kuo jiems sumokėti" ir taip toliau... Ir net jeigu jiems pavyktų rasti 
bendrą sutarimą, iškyla kiti klausimai... Kas atrinks tuos naujus sau- 
gumo tarnybos karininkus? Kur juos rasti? Kas jiems vadovaus? 

Žodžiu, parlamentas taip rėkauja, draskosi, svaidosi žaibais, 
jog galiausiai nieko nenusprendžia. Hari, aš nepajėgus sutvarkyti net 
tokių smulkmenų, kaip išjungtas kupolo apšvietimas, apie kurį tu 
minėjai. Kiek tai kainuos? Kas turėtų tuo pasirūpinti? Ne, apšvieti- 
mą, suprantama, sutvarkys, bet tai užtruks keletą mėnesių. Tai štai 
kas yra demokratija. 

- Kiek pamenu, - pasakė Seldonas, - Imperatorius Kleonas irgi 
skųsdavosi, kad negali daryti to, ko nori. 

- Imperatorius Kleonas turėjo du puikius Ministrus Pirminin- 
kus, - toliau niršo Agisas. - Ir Demerzelis, ir jūs dirbote išsijuosę, 

stengėtės nukreipti savo Imperatoriaus veiksmus, apsaugoti jį nuo 
galimų klaidų. O aš turiu septyniasdešimt penkis ministrus, ir visi 
kvaili kaip avinai... Sakykite, Hari, juk atėjote ne tam, kad pasi- 
skųstumėte man, jog du sykius buvote užpultas? 

- Ne. Priežastis dar skaudesnė. Sire... Agisai, man reikia pinigų. 

Imperatorius sutriko, apstulbo ir įsmeigė akis į pašnekovą. 

- Ir tokius žodžius aš girdžiu po to, kai ką tik papasakojau apie 
padėtį Imperijoje? Hari, aš neturiu pinigų. O taip, yra pinigų skirtų 
palaikyti tvarkai Imperatoriaus Rūmuose, bet ir tų negaliu taip leng- 
vai paimti - pirmiausia reikia susigrumti su septyniasdešimt penkiais 
"išminčiais". Nejaugi manote, kad galiu ateiti pas juos ir pasakyti: 
"Mano bičiuliui Hariui Seldonui reikia pinigų" - ir jie man skirs bent 
ketvirtį reikalingos sumos... po kokių poros metų? Ne, jūs klystate. 
To niekada nebus. - Jis gūžtelėjo pečiais ir jau švelniau pridūrė: - 
Hari, supraskite mane teisingai. Jei tik galėčiau, tikrai padėčiau 
jums. Jau vien dėl jūsų nuostabiosios anūkės. Štai žiūriu į ją ir esu 
pasirengęs atiduoti viską, ką turiu, visus pinigus... jei tik jų turė- 
čiau. | 

- Agisai, - pasakė Haris, - jei negausiu subsidijų, psichoistorija 
pasmerkta žlugti. O aš ją kūriau keturiasdešimt metų. 

- Šiaip ar taip ji priėjo liepto galą po tų keturiasdešimties darbo 
metų. Tai kuriems galams taip jaudintis? 

- Vadinasi, man nieko nebelieka, - pasakė Seldonas. - Mane 
užpuolė tik todėl, jog esu psichoistorikas. Žmonės mane laiko ne- 
laimių pranašu. 

Imperatorius linktelėjo. | 

- Juk sakiau jums, Seldonai Varne - jūs prikarksite nelaimes. 

Seldonas sunkiai pakilo. 

- Vadinasi, man galas. 

Vanda atsistojo šalia senelio, padėjo galvą jam ant peties ir įdė- 
miai pažvelgė į Imperatorių. . 

Bet, kai Seldonas nuėjo link durų, Imperatorius staiga pasakė: 

- Luktelėkite. Prisiminiau vieną eilėraštį... ž 

Ašarom permirkus žemė. 
Gėris prieš blogį nublanko. 
Auksą vieni saujom semia. 


Kiti gi trupinius renka. 


- Kaip tai suprasti? - paniuro profesorius. 


264 


- Norėjau pasakyti, jog net ir žlungančioje Imperijoje vis tiek 
yra turtingų žmonių. Kodėl negalėtumėte kreiptis į mūsų mecena- 
tus? Juk jie neturi savo parlamento. Panorėję jums padėti, jie tie- 
siog ims ir išrašys čekį. 

Seldonas prisimerkė. 

- Pamėginsuu... 


22 skyrius 


- Pone Bindri, - ištarė Haris Seldonas, tiesdamas ranką, - džiau- 
giuosi su jumis susitikęs. Malonu, kad sutikote mane išklausyti. 

- O kodėl ne? - draugiškai pasakė Bindris. - Nemažai apie jus 
girdėjau, o lig šiolei niekada nebuvome susitikę. 

- Labai malonu. Vadinasi, jums teko girdėti apie psichoistoriją. 

- O taip! Koks intelektualas nėra apie ją girdėjęs! Nors, negaliu 
pasigirti, kad ką nors išmanau apie psichoistoriją... O kas ta jus at- 
lydėjusi jaunoji ledi? 

- Mano anūkė Vanda. 

- Tikra gražuolė! - sučepsėjo lūpomis Bindris ir pagarbiai nu- 
silenkė Vandai. - O jūsų ranka, meilute, regis, sunki, a? Na, prašau 
sėstis. Ir sakykite, kuo galėčiau jums būti naudingas. 

Bindris plačiu mostu parodė į du didžiulius krėslus, stovėju- 
sius prie rašomojo stalo. Viskas čia dvelkė prabanga, žavėjo subti- 
lumu - ir krėslai, ir raižiniais papuoštas stalas, ir plačios durys, at-: 
sidariusios, vos tik svečiams priartėjus, ir žvilgančios, obsidiano 
plytelėmis išklotos Bindrio kabineto grindys. Pats šeimininkas šita- 
me prabangiame fone neatrodė įspūdingai - nedidelio ūgio, pagel- 
tęs veidas... Iš pirmo žvilgsnio niekaip nepasakysi, jog tai vienas 
garsiausių Trantoro verslininkų. 

- Imperatorius mums patarė užeiti pas jus, sere. 

- Imperatorius?! Šit kaip? 

- Taip. Jis pats mums negalėjo pagelbėti, bet pasakė, kad gal- 
būt tą galėtų padaryti toks žmogus, kaip jūs... Kalbu apie pinigus. 

- Pinigus? - susiraukė Bindris. - Nesupratau. 

- Matote, - pasakė Seldonas, - beveik keturiasdešimt metų psi- 
choistoriją finansavo vyriausybė. Tačiau laikai keičiasi. Dabar Im- 
perija nebe ta, kokia buvo kadaise. 

- Taip, Žinau. 

- Imperatorius neturi pinigų mus paremti, 0 jei ir turėtų, jam 

tektų kreiptis į parlamentą. Tik jie gali patvirtinti subsidijas. O par- 
lamentas tam nepritartų. Todėl valdovas man patarė kreiptis į ver- 
slininkus, kurie kol kas dar turi pinigų ir gali juos naudoti savo nuo- 
žiūra. Tuo labiau - kilniems tikslams. 

Stojo be galo ilgai trukusi tyla. Pagatfau Bindris pasikeitusiu bal- 
su ištarė: 

- Man regis, Imperatorius nieko neišmano apie-verslą. Kiek 
jums reikia? 

- Pone Bindri, tai labai rimtas Projektas. Man prireiks keleto 
milijonų. 

- Keleto milijonų?! 

- Taip, sere. 

- Jūs kalbate apie paskolą? Kada sugebėsite grąžinti tokią sumą? 

- Pone Bindri, atvirai sakant, aš nepažadu grąžinti skolą. Ieškau 
neatlyginamų subsidijų. 

- Net jeigu ir norėčiau duoti jums pinigų, negalėčiau to padary- 
ti. Imperatorius turi parlamentą, o aš - Direktorių Tarybą. Negaliu 
įteikti kažkam tokią brangią dovaną, su jais nepasitaręs. O jie nie- 
Ku gyvu tam nepritars. | 

- Bet kodėl? Juk jūsų firma labai turtinga. Keletas milijonų 
jums nieko nereiškia. | 

- Malonu girdėti, - šyptelėjo Bindris, - tačiau kaip tik dabar 
mūsų pelnas sumažėjo. Mes, žinoma, dar nekalbame apie bankrotą, 
tačiau jau sunerimome. Jei žlunga Imperija, vadinasi, žlunga ir jos 
sudedamosios dalys. Šiuo metu negalime sau leisti švaistytis mili- 
jonais. Nuoširdžiai apgailestauju, bet nieko nepadarysi. - Seldonas 
sėdėjo tylėdamas. Bindris kreipėsi į jį: - Paklausykite, profesoriau 
Seldonai, aš tikrai nuoširdžiai norėčiau jums padėti, ypač dėl jūsų 
gražuolės anūkės, bet nieko negaliu padaryti. Galų gale, mes ne 
vienintelė firma Trantore. Pasiklauskite kitur. Galbūt jums pavyks. 

- Dėkoju, - pasakė Seldonas ir pakilo. - Mes pabandysime. 


23 skyrius 


Vandos akyse kaupėsi ašaros. Tai nebuvo nusivylimo ašaros. 
Ji verkė iš įniršio. | 

- Seneli, - pasakė Vanda, - aš nieko nesuprantu. Apsilankėme 
jau keturiose firmose. Ir kuo toliau, tuo nemaloniau Žmonės su 
mumis elgiasi. Paskutinis aplankytas verslininkas mus stačiai išgrū- 
do lauk. Turbūt dabar niekas neleis net peržengti per slenkstį. 

- Jokios čia paslapties, - atsiduso Seldonas. - Supranti, kūi nl 
ėjome pas Bindrį, jis nežinojo, ko mums reikia. Iš pradžių sutiko 
mus maloniai, svetingai, kol aš neužsiminiau apie pageidaujamus mi- 
lijonus. Nuo tos akimirkos jis iškart pasikeitė. Manau, mums išėjus, 
po Trantorą pasklido gandai, kad mes prašome subsidijų, ir todėl 
kiti turtuoliai mus pasitinka vis grubiau. Kai kurie apskritai net ma- 
tyti nenori. Jie neketina duoti pinigų, todėl kam dar veltui gaišti su 
mumis laiką? 

Vanda visą pyktį nukreipė prieš save. Prasidėjo negailestinga 
saviplaka. 

- Bet aš irgi gera! Sėdėjau kaip paskutinė kvailė. Absoliutus 
nulis! 

“- Aš to nepasakyčiau, - nesutiko profesorius. - Bindriui tu tik- 
rai padarei įspūdį. Man pasirodė, kad jis iš tiesų buvo pasirengęs 
duoti mums pinigų. Žinoma, tai tik tavo nuopelnas. 

- Nedaug tepasiekiau. Ir apie kokį dar įspūdį kalbi? Aš jam viso 
labo pasirodžiau daili. | 

- Tu ne daili, - sumurmėjo Seldonas. - Tu nepaprastai graži. 

- Na, tai ką dabar mudu darysime, seneli? - paklausė Vanda. - 
Šitiek metų dirbai, ir viskas prapuls? 

- Žinai, - ramino ją Seldonas, - Manau, čia yra kažkas fatališ- 
ko... Beveik keturiasdešimt metų aš pranašauju Imperijos žlugimą, 
ir dabar, kada ji žūsta, su ja drauge žūsta ir mano psichoistorija. 

- Bet juk psichoistorija gelbsti Imperiją - bent jau iš dalies. 

- Žinau. Bet aš negaliu priversti ją padėti Imperijai. 

- Vadinasi, žiūrėsi, kaip ji žūsta? 

Seldonas papurtė galvą. 

- Pamėginsiu padaryti, kad taip neatsitiktų. Nors dabar dar ne- 
galiu pasakyti, ką tiksliai aš darysiu. 

- O aš ir toliau tobulinsiu savo gebėjimus, - pareiškė Vanda. - 
Turiu rasti būdą, kaip sustiprinti "impulsus", kaip paprasčiau ir 
lengviau priversti žmones paklusti mano valiai. 

- Aš taip noriu, kad tau pavyktų! 

- O ką tu veiksi, seneli? 

- Nieko ypatinga. Prieš porą dienų, eidamas į Galaktikos Biblio- 
teką, pastebėjau tris jaunuolius. Jie sėdėjo prie galaktografo ir kal- 
bėjosi apie psichoistoriją. Nežinau kodėl, bet vienas iš tų vaikinų 
mane ypač sudomino. Paprašiau jo susitikti su manim. Jis sutiko. 
Šiandien kaip tik su juo susitinku savo kabinete Bibliotekoje. 

- Ketini pasiūlyti jam darbą? 

- Norėčiau... bet nėra pinigų. Tačiau tai juk nekliudo su juo 
pasikalbėti. Ką aš prarandu? 


24 skyrius 


Jaunuolis atėjo tiksliai paskirtu laiku - lygiai 4 valandą (standar- 
tiniu Trantoro laiku). Seldonas patenkintas šyptelėjo. Jam patiko 
punktualūs žmonės. Profesorius atsirėmė delnais į rašomąjį stalą ir 
jau ketino atsistoti ir pasisveikinti su svečiu, tačiau jaunuolis pasakė: 

- Prašau, profesoriau! Nereikia. Žinau, kad jums skauda koją. 

- Dėkoju, jaunuoli, - nusišypsojo Seldonas. - Tačiau jūs sėskitės. 

Jaunuolis nusirengė striukę ir atsisėdo. 

- Jūs jau man atleiskite... - ištarė Seldonas, - bet tada nespėjau 
paklausti jūsų vardo. 

- Aš Stetinas Palveris, - prisistatė jaunuolis. 

- Aha. Palveris... Kažkur girdėta... 

- Taip ir yra, profesoriau. Mano senelis dažnai gyrėsi, kad ju- 
du buvote pažįstami. 

- Jūsų senelis? Na, žinoma! Džoramis Palveris. Regis, jis 
dviem metais už mane jaunesnis. Vis mėginau įkalbėti jį, kad prisi- 
jungtų prie mūsų, mėginau sudominti psichoistorija, tačiau jis at- 
kakliai atsisakinėjo. Tikino niekada negalėsiantis įveikti matemati- 
kos... Labai gaila. Beje, kaip jis? 

Palveris nuleido galvą. 

- Jis iškeliavo tuo keliu, kuriuo visi išeina iš gyvenimo. Mano 
senelis mirė. 

Seldonas nusiminė. Dviem metais jaunesnis - ir jau nebėra. Se- 
„nas bičiulis! Kaipgi jie šitaip nutolo, jog Haris nieko nežinojo apie jo 
mirtį? 

- Priimkite mano užuojautą. Atleiskite, - tyliai ištarė Seldonas.. 

- Jo gyvenimas buvo įdomus, - pasakė jaunuolis. 

- Na, o kaip jūs? Kur baigėte mokslus? 

- Langano Universitete. 

- Langano? - suraukė antakius Seldonas. - Bet juk tai ne Tran- 
tore? Ar aš klystu? 

- Neklystate. Man kaip tik norėjosi įstoti į provincijos universi- 
tetą. Juk žinote, kad Trantoro universitetai perpildyti. Norėjosi su- 
rasti atokesnę vietelę, kur galėčiau ramiai mokytis. 

- Ir ką jūs studijavote? 

- Istoriją... Žinoma, tai ne tas mokslas, kuris dabar lcistų šilti 
įsikurti. | 

( Dar vienas smūgis tiesiai į paširdžius - Dorsa taip pat buvo 
istorikė!) 

- Bet jūs sugrįžote į Trantorą. Kodėl? - pasmalsavo Seldonas. 

- Pinigai. Darbas. 

- Ar dirbate pagal specialybę? 

Palveris nusijuokė. 

- Ką jūs! Vairuoju tokią mašiną. Tikras žvėris. Vilkiko ir buldo- 
zerio hibridas. | 

Seldonas pavydžiai apžiūrinėjo jaunuolį. Po plonais marškinėliais 
matėsi tvirti raumenys. Puikiai sudėtas vaikinas! 

- Leiskite, atspėsiu... Besimokydamas universitete jūs buvote 
boksininkų komandos narys. 

- Kas, aš? Niekada! Aš imtynininkas. 

- Imtynininkas! - linksmai šūktelėjo Seldonas. - Jūs turbūt iš 
Helikono? | 

- Nebūtina gimti Helikone, norint tapti puikiu imtynininku. 

"Būtina - nebūtina, - pagalvojo Seldonas, - bet niekas nepa- 
neigs, jog geriausi imtynininkai kilę iš Helikono". Tačiau garsiai 
profesorius to nepasakė. 

- Ką gi... jūsų senelis atsisakė su manim dirbti, tai gal jūs su- 
tiksite? 

- Užsiimti psichoistorija? - 

- Girdėjau, kaip su draugais kalbėjote, ir man susidarė įspūdis, 
jog esate sumanus jaunuolis. Tai kaip? Norite pas mane dirbti? 

- Jau sakiau, kad darbą aš turiu, profesoriau. 

- Vilkiko ir buldozerio hibridas. Na... 

- Man gerai moka. 

- Pinigai - tai dar ne viskas. 

- Bet jau šis tas. O jūs, kaip suprantu, daug nesumokėsite. Esu 
įsitikinęs, kad jums su pinigais striuka. 

- Kodėl taip sakote? 

- Spėju. O ką, ar aš klystu? 

Seldonas kietai sučiaupė lūpas, patylėjo ir pasakė: 

- Ne, jūs neklystate. Aš nepajėgsiu jums daug mokėti. Atleiski- 
te. Tuo, matyt, ir baigsime šį malonų pokalbį. 

- Palaukite! - Palveris pakėlė aukštyn rankas. - Neskubėkime! 
Mudu kalbėjome apie psichoistoriją. Jei dirbsiu pas jus, ar išmoky- 
site mane psichoistorijos paslapčių? 

- Be abejo. | 

- Tokiu atveju sutinku su jūsų teiginiu, jog ne piniguose laimė. 
Susitarkime taip: jūs mane išmokysite visko, ką pats žinote, o mo- 
kėsite man pagal išgales. Kaip nors išsiversiu. Pinigų iš kur nors 
prasimanysiu. Tinka? | 

- Gerai, - nusišypsojo Seldonas. - Ir dar štai kas... 

- Taip? 

- Pastaruoju metu mane du kartus buvo užpuolę. Pirmą kartą 
atskubėjo į pagalbą mano sūnus, bet šiuo metu jis gyvena Santano- 
je. Antrą kartą pats apsigyniau savo lazda. Bet po to buvau areštuo- 
tas, man teko ištverti nemalonią tardymo procedūrą - buvau apkal- 
tintas chuliganizmu. Esą užpuoliau Žmogų ir jį sumušiau. 

- O kodėl jus užpuolė? - paklausė Palveris. 

- Tai dėl prastos mano šlovės... Taip seniai pranašauju Imperi- 
jai liūdną baigtį, jog dabar, kai tas procesas prasidėjo, žmonės dėl 
to kaltina būtent mane. 

- Suprantu. Ir ką jūs norite tuo pasakyti? 

- Noriu, kad būtumėte mano apsaugininkas. Esate jaunas, stip- 
rus, imtynininkas... Būtent tokio žmogaus man ir reikia. 

- Manau, mudu susitarsime, - nusišypsojęs linktelėjo Palveris. 


25 skyrius 


- Pasigrožėkite, Palveri, - pasakė Seldonas vakarinio pasivaikš- 
čiojimo po Strilingo gyvenamąjį rajoną metu, rodydamas į krūvas 
šiukšlių. Turbūt kažkas primėtė iš automobilių langų, o gal neatsa- 
kingi praeiviai. Ankstesniais laikais tokių dalykų Trantoro gatvėse 
net su žiburiu nerastum. Saugumo tarnybos karininkai griežtai 
bausdavo, o ir valytojai ištisą parą rūpinosi miesto švara. Bet visų 
svarbiausia - nė vienam trantoriečiui nebūtų kilusi mintis šiukšlin- 
ti gatvėse. Trantoras buvo mūsų visų bendri namai, ir mes juo di- 
džiavomės. O dabar... - Seldonas liūdnai atsiduso, - viskas... - Jis 
nebaigė minties. - Ei, paklausykite, jaunuoli! - pašaukė profesorius, 
ką tik pro šalį praėjusį Žmogų ir numetusį popiergalį ant šaligatvio. 
- Pakelkite savo šiukšlę ir įmeskite ten, kur jai dera būti. 

Jaunuolis iššiepė dantis. Jis net neketino pasilenkti prie numes- 
to popieriaus. | 

- Pats pakelk! - atrėžė jis ir kaip niekur nieko nužingsniavo toliau. 

- Dar vienas jūsų psichoistorijos išpranašautas visuomenės pu: 
vimo požymis, profesoriau, - pastebėjo Palveris. 

- Taip, vaikine, viskas Imperijoje po truputį griūva. Viskas su- 
jaukta, suskaldyta - vargu, ar bus galima surinkti ir suklijuoti. Abc- 
jingumas, neatsakingumas - jie ir sugriovė kadaise klestėjusią 1m- 
periją. O kas bus vietoje jos? Kodėl... 

Seldonas nutilo, pastebėjęs, jog Palveris jo nesiklauso, o įtem- 
pęs visą dėmesį žiūri kažkur į šalį. 

Haris sugrįžo į realybę. Greitai apsidairęs, Palveris sugriebė 
profesorių už rankos. 

- Reikia kuo greičiau iš čia dingti. Mus vejasi... 

Vakaro tylą sudrumstė grubus greitai artėjančių žingsnių aidas. 
Seldonas su Palveriu pamėgino pabėgti, bet buvo jau per vėlu - ban- 
ditų gauja atsidūrė šalia. Tačiau šį sykį profesorius buvo pasirengęs 
netikėtumams. Jis pakėlė lazdą ir apsuko ja ratą ore. Trys užpuolikai 
- du paaugliai vaikinai ir viena mergina - įžūliai nusikvatojo. 

- Nenori pasiduoti, seni? - sukikeno vaikinas, labiausiai pana- 
šus į vadą. - Mes tave per porą sekundžių ant menčių paguldysi- 
me! Tuojau... 

Akies mirksniu akiplėša susmuko ant šaligatvio, pakirstas stip- 
raus smūgio. Kiti du pasirengė gintis. Bet Palveris buvo vikresnis. 
Netrukus ir jie sudribo šalia savo vado, net nespėję suvokti, iš kur 
čia pasipylė tie smūgiai. 

Viskas baigėsi labai greitai. Seldonas stovėjo, pasirėmęs lazda, 
sunkiai kvėpuodamas, negalėdamas patikėti, jog pavojus jau pra- 
ėjo. Palveris, kiek uždusęs, apžiūrinėjo mūšio lauką. Visi trys už- 
puolikai gulėjo susirietę ant šaligatvio. Žmonių aplinkui nesimatė. 
Tamsa tirštėjo. 

- Eime iš čia kuo greičiau, - paskubino profesorių Palveris. 

- Stetinai, mes negalime taip nueiti, - prieštaravo Seldonas. - 
Juk tai viso labo tik kvaili naivūs vaikigaliai. Galbūt jiems bloga. 
Negi nueisime ir paliksime juos mirti? Tai žiauru, nehumaniška. Juk 
visus tuos metus aš taip stengiausi pažadinti žmonių širdyse gailes- 
tingumą. 

"Seldonas piktai stuktelėjo lazda į šaligatvį. Jo akys Žibėjo. 

- Nesąmonė, - mostelėjo galva Palveris. - Nehumaniška, kai to- 
kie įžūlūs niekšai užpuola nekaltus žmones, tokius, kaip jūs. Nejaugi 
manote, kad tie geltonsnapiai būtų pasigailėję jūsų, jei ne aš? Būtų 
smeigę peiliu į pilvą, atėmę paskutinius pinigus ir - gaudyk vėją lau- 
kuose. Nesijaudinkite, netrukus jie atsikvošės ir nukiūtins laižytis 

žaizdų. Arba kas nors juos suras į praneš tvarkos sergėtojams... O 
jums, Hari, metas susimąstyti. Juk tai ir vėl neatsitiktinis užpuoli- 
mas. Neduok Dieve, vėl pakliūsite į teismą. Prašau, eime iš čia kuo 
greičiau. 

Palveris paėmė profesorių už parankės, ir jis, paskutinį kartą 
atsigręžęs į įvykio vietą, leidosi nuvedamas. 

Kai tik Seldono ir Palverio žingsniai nutilo tolumoje, iš už me- 
džių išlindo visą tą laiką tenai tūnojęs jaunuolis, Prisimerkė, pažvel- 
gė į tą pusę, kur ką tik nuėjo du vyriškiai, ir piktai sumurmėjo: 

- Sumanei mane pamokyti, paaiškinti, kas gerai, o kas blogai, 
profesoriau? Dar pažiūrėsim, kas ką pamokys! 

Sulig tais žodžiais vaikinas apsisuko ir nukūrė į artimiausią 
nuovadą... pranešti apie įvykį. 


26 skyrius 


- Tyliau! Reikalauju tylos! - sugriaudėjo teisėjos Tedžanos 
Popdžens Ly balsas. 

Atviras teismo posėdis, svarstantis profesoriaus Seldono Var- 
no bei jauno jo darbuotojo bylą, Trantore sukėlė tikrą audrą. Tas 
pats žmogus, kuris išpranašavo Imperijos žūtį, civilizacijos žlugimą, | 
kuris kvietė visus remtis į auksinius Imperijos klestėjimo amžius, 
mokytis iš jų tvarkos bei atsakomybės; ką tik gyvo liudininko akyse 
įsakė Žiauriai sumušti tris jaunus trantoriečius, neturėjusius abso- 
liučiai jokių blogų kėslų! Visi tikėjosi išvysti grandiozinį spektaklį! 

Teisėja spustelėjo į savo krėslo ranktūrį įmontuotą mygtuką, ir 
salę sudrebino griausmingas gongas. 

- Prašau tylos! - dar atkakliau pakartojo ji. Pėrpildyta salė nu- 
tilo. - Jei nebus tylos, publiką paprašysiu išeiti iš salės. Įspėjau jus 
ir neketinu daugiau to kartoti. 

Apsigaubusi raudona teisingumo mantija, teisėja atrodė labai 
įspūdingai. 

Popdžens Ly buvo kilusi iš provincijos pasaulio Listanos. Jos 
oda, kaip ir visų tenykščių gyventojų, turėjo keistai žydrą atspalvį. 
Susijaudinus, spalva dar labiau išryškėdavo. O kai moteris labai su- 
pykdavo, oda tapdavo alyvinė. Buvo kalbama, jog daug savo kar- 
jeroje pasiekusią teisėją Ly lig šiolei trikdė jos odos spalva. 

Tačiau, reikia pripažinti, jog nebuvo antro tokio griežto bei 
principingo teisėjo, kaip ši moteris. Ji uoliai vykdė visus Imperijos 
teisingumo įstatymus ir buvo negailestinga tvarkos pažeidėjams. 

- Girdėjau apie jus, profesoriau Seldonai, - ištarė teisėja, - ir 
apie jūsų teorijas, mums visiems pranašaujančias žūtį. Ir dar - aš 
kalbėjausi su teisėju, visai neseniai tyrusiu dar vieną jūsų bylą, kur 
jūs kaltinamas smogęs žmogui švinine savo lazdos buože. Tada jūs 
irgi tikinote buvęs užpultas. Ir jums, profesoriau Seldonai, pavyko 
įtikinti gerbiamą mano kolegą, jog tai tebuvo savigyna. Nors liudy- 
tojų parodymai teigia priešingai. Šįkart jums teks pateikti kur kas 
svaresnius savo nekaltumo įrodymus. 

Trys chuliganai, kaltintojai, sėdėjo ant ieškovų suoliuko. Jie 
nervingai sukiojosi, nenustygo vietoje. Šiandien jie atrodė visai ki- 
taip, negu tą lemtingą vakarą. Švarūs marškiniai, kostiumai. Viskas 
švaru, išlyginta. Nieko nepasakysi - pavyzdingi Trantoro jaunimo 
atstovai. 

Seldono advokatas, Sivas Novkeris (jis sutiko ginti ir Palverį), 
priėjo prie suolo. 

- Jūsų malonybe, - kreipėsi jis į teisėją. - Mano ginamasis - Ži- 
nomas žmogus. Buvęs Ministras Pirmininkas. Jo reputacija neprie- 
kaištinga. Jis draugauja su mūsų Imperatoriumi, Agisu Keturiolik- 
tuoju. Kokiu tikslu profesorius galėjo užpulti nekaltus jaunuolius? 
Jis, vienas iš atkakliausių Trantoro jaunimo švietimo šalininkų? 
Drauge su juo darbuojasi daugybė studentų, jie kuria Psichoistori- 
jos Projektą. Haris Seldonas - vienas iš labiausiai mylimų ir gerbia- 
mų Strilingo Universiteto dėstytojų. Be to... - Šioje vietoje Sivas 
Novkeris įterpė išraiškingą pauzę, akivaizdžiai turėjusią suintriguoti 
klausytojus, sukurti įspūdį, jog dabar jis ištars kažkokius žodžius, 
kurie sugėdins visus profesoriaus priešininkus. - Profesorius Sel- 
donas - vienas iš tų žmonių, kuriam suteikta teisė neribotai naudo- 
tis Galaktikos Bibliotekos fondais. Čia jis kuria Galaktikos Enciklo- 
pediją. O juk tai milžiniškas, neįkainojamas indėlis, vystant Imperi- 
jos kultūrą. Ir aš noriu paklausti, kaip buvo galima leisti, kad toks 
žmogus atsidurtų teisme? 

Plačiu gestu Novkeris parodė į Seldoną, drauge su Stetinu Pal- 
veriu sėdintį teisiamųjų suole. Profesorius atrodė labai prislėgtas. 
Jis išraudo, išgirdęs jam skirtas pagyras. Pastaruoju metu jo vardas 
dažniausiai būdavo pajuokos ar priekaištų objektas... Seldono pirštai 
tvirtai spaudė raižytą lazdos rankeną. 

Teisėja pažvelgė į profesorių iš viršaus žemyn. Buvo akivaiz- 
du, jog advokato kalba jai nepadarė įspūdžio. 

- Dėkoju, advokate. Aš irgi klausiu savęs to paties. Vis ieškau 
priežasties, naktimis negaliu užmigti. Kaip galėjo Žmogus, taip aršiai 

kritikuojantis mūsų visuomenės negeroves, jos dorovės nuosmukį, 
išprovokuoti tokį nepateisinamą įvykį... kuriame buvo sumušti ne- 
kalti jauni žmonės? 

Popdžens Ly atsilošė teisėjo krėsle, padėjo rankas ant stalo. Jos 
veidas atrodė patenkintas. Seldonas, remdamasis į stalą; priėjo prie 
teisėjos ir atsistojo. Ledinis moters žvilgsnis įsmigo į profesorių. 

- Jūsų malonybe, leiskite man pasakyti keletą žodžių... ir apsi- 
ginti. 

- Žinoma, profesoriau Seldonai. Pagaliau, tai dar ne teismas. 
Tai tik bylos svarstymas, kurio tikslas - surinkti visus faktus. 
Mums reikia nuspręsti, ar perduoti bylą teismui. Aš tik išsakiau sa- 
vo nuomonę. Dabar man bus įdomu išgirsti, ką pasakysite jūs. 

Seldonas atsikrenkštė. 
 - Visą savo gyvenimą paskyriau Imperijai. Dorai ir ištikimai 
tarnavau Imperatoriams. Mano sukurtas psichoistorijos mokslas iš 
tiesų nėra nelaimių pranašas. Jo tikslas - padėti Imperijai atgimti, 
atsinaujinti. Jo padedami mes galėtume tinkamai pasirinkti tolimes- 
nę civilizacijos vystymosi kryptį. Jei Imperija ir toliau silpnės, psi- 
choistorijos mokslas padės mums kurti naują civilizaciją. Aš myliu 
mūsų Pasaulius, mūsų žmones, mūsų Imperiją. Ir niekas negalėtų 
manęs priversti skatinti savivalę, kasdien vįs labiau pakertančią Im- 
perijos pagrindus. Daugiau nebeturiu ką pasakyti. Jūs privalote ma- 
nimi patikėti. Esu mokslo žmogus, gyvenantis skaičių, lygčių pa- 
saulyje. Sakau tai iš visos širdies. 

Seldonas lėtais žingsniai sugrįžo prie teisiamųjų suolo ir atsisėdo 
šalia Palverio. Bet, prieš atsisėsdamas, tarp žiūrovų akimis susirado 
Vandą. Judviejų žvilgsniai susitiko. Mergina vos pastebimai nusi- 
šypsojo ir pamerkė seneliui akį. 

- Nežinau, ar nuoširdžiai jūs kalbėjote, profesoriau Seldonai, 
bet aš turiu viską apgalvoti ir gerai pasverti, - pareiškė teisėja. - 
Mes išklausėme kaltintojus, išklausėme jus bei poną Palverį. Dabar 
mums belieka išklausyti įvykio liudininką, Rajalą Nevasą. 

Kol Nevasas ėjo prie teisėjos, Seldonas su Palveriu nerimastin- 
gai susižvalgė. Tai buvo tas pats jaunuolis, kurį profesorius sugė- 
dino dėl numestos ant šaligatvio šiukšlės. 

Teisėja pateikė jam klausimą: | 

- Pone Nevasai, ar negalėtumėte tiksliai ir smulkiai papasakoti, 
ką jūs matėte tą vakarą. 

- Na, - pradėjo Nevasas ir prisimerkęs pažvelgė į Seldoną. - Ei- 
nu aš... taip sakant, savais reikalais... vaikštinėju ir pamatau šiuos 

du. - Jis atsisuko ir bakstelėjo pirštu į Seldoną su Palveriu. - Jie at- 
eina priešais mane. Po to pamačiau tuos tris jaunuolius. - Jis baks- 
telėjo pirštu į "ieškovus". - Šitie du seniai ėjo paskui jaunuolius ir 
manęs jie nematė, nes aš ėjau kita puse, o jie... paskui jaunuolius. 
Ir staiga tik - bum! Šitas senis tarsi pamišęs...užsimojo ir tvojo sa- 
vo lazda. Tada prišoko tas jaunesnis ir kirto visiems trims po krū- 
tine... o gal ne po krūtine, ir jie visi trys išgriuvo. O po to abu už- 
puolikai pabėgo. Negalėjau patikėti savo akimis. 

- Tai melas! - sušuko Seldonas. - Jaunuoli, turėkite gėdos! 

Bet Nevasas tik abejingai pažvelgė pro petį ir vėl pasisuko į teisėją. 

- Ponia teisėja, - pareikalavo Seldonas, - nejaugi nematote, kad 
šitas jaunuolis meluoja? Aš jį prisimenu. Sugėdinau šitą žmogų už 
tai, kad jis numetė ant šaligatvio popiergalį ir pasakiau savo palydo- 
vui Stetinui, jog tai dar vienas visuomenės puvimo pavyzdys - 
miestelėnai visiškai abejingi, jiems nerūpi švara bei tvarka gatvėse... 

- Pakaks, profesoriau Seldonai, - pertraukė jį teisėja. - Dar vie- 
nas toks išsišokimas, ir paprašysiu jus išeiti iš salės. O dabar, pone 
Nevasai, papasakokite, ką jūs veikėte tuo metu, kai tarp jų vyko 
grumtynės? | 

- Ar aš? Na... aš pasislėpiau. Už medžių atsistojau. Aš bijojau, 
suprantate... Bijojau, kad mane pamatys, ir aš taip pat nukentėsiu. 
Bet kai tik jie nuėjo, tuojau pat nuskubėjau į saugumo tarnybą ir 
pranešiau apie įvykį. 

Nevasas visas sukaito, jis pajudino marškinių apykaklę. Jau- 
nuolis sunkiai kvėpavo, mindžikavo ant pakylos, ir atrodė, jog pub- 
likos žvilgsniai degino jam nugarą. Liudytojas stengėsi neatsisukti 
į salę, tačiau kaskart, vos tik pasukdavo galvą, sutikdavo gražios 
šviesiaplaukės merginos, sėdėjusios pirmoje eilėje, akis. Jam atro- 
dė, jog nebylus merginos žvilgsnis kažko klausia ir reikalauja iš jo 
atsakymo, verčia jį kažką pasakyti. 

- Pone Nevasai, o ką jūs pasakysite apie profesoriaus Seldono 
pareiškimą, kad jis neva matęs jus dar prieš muštynes? Ar tas žmo- 
gus tikrai jus sugėdino? 

- Na... a... taip, tayra ne. Na, suprantate, einu aš... vaikštinė- 
ju, juk sakiau... - Čia vaikinas užsikirto, pažvelgė į tą pusę, kur sė- 
dėjo Seldonas. Profesorius Žiūrėjo į jį taip liūdnai, tarsi suprastų, 
jog žaidimas pralaimėtas. O Stetinas Palveris... tas neslėpė pykčio 
bei pasidygėjimo. Ir staiga Nevasas krūptelėjo - jis aiškiai išgirdo 
žodžius: "Pasakyk teisybę!" Regis, tai buvo Palverio žodžiai, tačiau 
jo lūpos buvo sučiauptos. Nevasas sutriko, atsisuko į blondinę pir- 

moje eilėje. Ir vėl išgirdo tuos pačius žodžius: "Pasakyk teisybę!" 
tačiau merginos lūpos taip pat nejudėjo. 

- Pone Nevasai, - skubino teisėja. - Jei profesorius Seldonas ir 
ponas Palveris ėjo priešais jus, tačiau paskui šiuos tris nukentėju- 
sius jaunuolius, kaipgi jūs galėjote pirma pastebėti profesorių su 
Palveriu, o tik po to - jaunuolius? Juk tvirtinote, kad būtent taip ir 
buvo. 

Nevasas paklaikusiu žvilgsniu apskriejo salę. Nuo šitų akių ne- 
buvo kur dingti. Atrodė, jog Žmonių žvilgsniai degina jį ir šaukia: 
"Pasakyk teisybę!" Jaunuolis bejėgiškai pažvelgė į profesorių Sel- 
doną, nuleido akis ir sumurmėjo: | 

- Atleiskite! 

Ir keturiolikmetis liudytojas pravirko it mažas vaikas, tuo pri- 
blokšdamas ir teisėją, ir publiką. 


27 skyrius 


Oras buvo kaip reta malonus - nekaršta, bet ir nešalta... trupu- 
tėlį apsiniaukę. Nors miesto biudžetas seniai braškėjo, tačiau Galak- 
tikos Bibliotekos laiptai tviskėjo švara. Tai džiugino akį, kėlė nuo- 
taiką. Klasikinio senovinio stiliaus Biblioteka tikrai galėjo pasigirti 
savo laiptais. Jiems nebuvo lygių visoje Imperijoje - aukšti, platūs, 
gražūs. Galbūt juos lenkė tik Imperatoriaus Rūmų laiptai. Tiesa, 
daugelis Bibliotekos lankytojų mieliau naudojosi šoniniais laiptais, ta- 
čiau Seldonas kilo pagrindiniais. Ši diena jam turėjo būti lemtinga, 
į ją profesorius dėjo didžiules viltis. 

Po to kai jam ir Stetinui Palveriui buvo panaikinti kaltinimai dėl 
muštynių, Seldonas pasijuto tarsi naujai užgimęs. Žinoma, teismo 
procesas buvo nemalonus, bet profesoriaus reputacija po to pasitai- 
sė. Teisėja Tedžana Popdžens Ly, kuri buvo laikoma viena įtakin- 
giausių Trantoro teisėjų, labai iškalbingai išsakė savo nuomonę apie 
įvykį. Tai įvyko kitą dieną po emocionalaus Nevaso prisipažinimo. 

- Kai mūsų "civilizuotoje" visuomenėje mes susiduriame su to- 
kiais reiškiniais, - pamokančiu balsu prabilo teisėja, - kada toks 
žmogus, kaip profesorius Seldonas, yra žeminamas, puolamas, pri- 
verstas kęsti melą tik todėl, kad jis yra tas, kas yra; kad jis gina sa- 
vo įsitikinimus; vadinasi, iš tiesų Imperijai prasidėjo juodos dienos. 
Prisipažinsiu - iš pradžių ir aš suabejojau ir pagalvojau: "O kodėl gi 
profesorius Seldonas negalėtų griebtis tokios gudrybės? Juk šitaip 


276 


jis patvirtintų savo psichoistorijos pranašystes." Bet dabar supran- 
tu, kaip žiauriai klydau. 

Teisėja nusiminė, jos veidas pamėlynavo. 

- Taip nutiko todėl, kad aš mėginau vertinti profesoriaus poelgį 
pagal šiuo metu mūsų visuomenėje galiojančias taisykles. Prilygi- 
nau šitą žmogų tiems, kurie neturi supratimo apie gerumą, padoru- 
mą, gailestingumą. Regis, dabar mūsų visuomenėje kur kas papras- 
čiau gudrauti, sukčiauti, paminti visus įstatymus, negu išlikti pado- 
riu piliečiu. Juk tam reikia pastangų. 

Kaip beviltiškai toli mes nuklydome nuo pagrindinių savo prin- 
cipų! Šį kartą jums pasisekė, gerbiami Trantoro piliečiai. Mes visi 
turime būti dėkingi profesoriui Seldonui. Jis akivaizdžiai mums pa- 
rodė, ko esame verti. Todėl įsiminkime jo pamoką ir sugrįžkime 
prie amžinųjų vertybių - gerumo bei dorybės. Juk mūsų širdyse tos 
vertybės dar gyvos! 


* 


Po teismo posėdžio Imperatorius atsiuntė Seldonui holografinį 
sveikinimo diską. Jis išsakė viltį, jog galbūt dabar atsiras reali ga- 
limybė gauti subsidijas 1r toliau tęsti Projektą. 

Kildamas aukštyn judančiais laiptais, Haris Seldonas galvojo 
apie Projekto reikalus. Geras jo bičiulis, Vyriausiasis Bibliotekinin- 
kas Lasas Zenovas, paliko tarnybą. Kol jis dirbo Bibliotekoje, visada 
stengėsi Hariui pagelbėti. Tačiau labai dažnai jo norus bei veiksmus 
varžė Bibliotekos Taryba. Išeidamas, Zenovas patikino Seldoną, 
kad naujasis Vyriausiasis Bibliotekininkas, Trimas Arkanio, taip pat 
progresyvių pažiūrų žmogus. Be to, jį palaiko įvairios Tarybos 
frakcijos. 

- Hari, mano bičiuli, - kalbėjo Zenovas, išskrisdamas į Venkorį 
- savo gimtąją planetą, - Arkanio - nuoširdus žmogus, protingas, 
tolregiškas. Esu įsitikinęs - jis padarys viską, ką tik galės, jis būti- 
nai parems jūsų Projektą. Palikau jam visą informaciją apie jus ir 
jūsų Enciklopediją. Manau, jį taip pat sužavės galimybės, kurias at- 
veria Enciklopedija, ir jis suvoks Projekto reikšmę žmonijos raidai. 
Rūpinkitės savimi, drauguži, o aš visada su meile jus prisiminsiu. 

Ir štai šiandien Seldono laukia pirmas susitikimas su naujuoju 
Vyriausiuoju Bibliotekininku. Įkvėptas Zenovo patikinimų, Seldonas 
nekantriai laukė šios dienos. Jam norėjosi pasidalinti su Arkanio sa- 
vo ateities planais, išsakyti jam viltis... 

Trimas Arkanio atsistojo, pasisveikino su profesoriumi. Jis jau- 
tėsi savas kabinete ir kiek atnaujino savo darbo vietą. Zenovas per 

ilgus darbo metus buvo užgriozdinęs patalpą lentynomis, kuriose 
buvo saugomi holografiniai diskai bei videožurnalai iš visų Trantoro 
kampelių. Kadaise čia puikavosi ištisa kolekcija videogaublių - įvai- 
rių Imperijos Pasaulių modeliai, kurie linkšmai sukosi ore. Arkanio 
viską išnešė, išvalė. Dabar per visą sieną driekėsi didžiūlis hologra- 
finis ekranas. Ant jo tikriausiai buvo projektuojama informacija, ku- 
rią, panorėjęs, galėjo peržiūrėti Arkanio. 

Naujas Vyriausiasis Bibliotekininkas buvo nedidelio ūgio, apkū- 
nus. Žvilgsnis kiek apžlibęs - oftalmologinės operacijos pasekmė. 
Susidarė toks įspūdis, tarsi šitas žmogus žino viską pasaulyje, tuo 
labiau - viską, kas dedasi šalia jo. 

- Puiku, nuostabu. Prašau užeiti, profesoriau Seldonai. Prašau 
sėstis. - Šeimininkas parodė į krėslą šalia rašomojo stalo. - Labai 
malonu, kad nusprendėte užsukti pas mane. Vos tik pradėjau dirbti 
naujose pareigose, iškart svajojau su jumis pasimatyti... - Seldonas 
linktelėjo. Jis jautėsi pamalonintas. Jei Vyriausiasis Bibliotekininkas 
tikrai galvojo apie jį tokiu neramiu bei atsakingu metu, tai jam dide- 
lė garbė. - Bet iš pradžių, pasakykite, kodėl jūs norėjote su manim 
susitikti, o jau tada aš kalbėsiu apie savo proziškus reikalus. 

Seldonas atsikosėjo, palinko prie stalo. 

- Vyriausiasis Bibliotekininkas ILasas Zenovas, be abejo, pasa- 
kojo jums apie mano sumanymą sudaryti Galaktikos Enciklopediją. 
Lasas labai entuziastingai pritarė šitai idėjai. Ir visada stengėsi 
mums padėti. Bibliotekos patalpose jis man paskyrė atskirą kabine- 
tą ir leido netrukdomai naudotis Bibliotekos fondais. Atvirai sakant, 
būtent jis surado ir tą planetą, kurioje artimiausiu metu ketiname 
įkurdinti darbo grupę. Tai tolima planeta Terminusas. Tik vieno da- 
lyko Lasas negalėjo padaryti. Man reikia, kad Bibliotekoje galėtų dirb- 
ti ir naudotis jos fondais ir kiti mūsų darbuotojai, ruošiantys Encik- 
lopediją. Suprantate, darbas didžiulis - informacijos atrinkimas, rū- 
šiavimas... Juk po to viską teks nugabenti į Terminusą. 

Kaip jūs žinote, Taryba nepalaikė Laso Zenovo. O jus ji palaiko. 
Todėl aš ir atėjau pas jus. Prašau jūsų pagalbos, Vyriausiasis Bib- 
liotekininke, padėkite mums... patarpininkaukite, kad mano darbuo- 
tojams būtų leista įsikurti Bibliotekoje ir toliau tęsti darbą, sudarinėti 
Enciklopediją. 

Haris Seldonas atgavo kvapą. Jis buvo įsitikinęs, jog iš anksto 
paruošta jo kalba padarys įspūdį Dabar jis laukė, beveik neabejoda- 
mas, jog sulauks teigiamo atsakymo. 

- Profesoriau Seldonai, - prabilo Arkanio tokiu tonu, jog džiugi 

šypsena išsyk dingo nuo Seldono veido, - mano gerbiamas pirmta- 
kas.perdavė man visus dokumentus apie jūsų darbą. Jūsų tyrimai 
paliko jam gilų įspūdį, ir jis tikrai puoselėjo viltį patalpinti jūsų dar- 
buotojus Bibliotekos pastate. Beje, aš taip pat... - Arkanio kiek pa- 
tylėjo. Seldonas su viltimi pažvelgė į jį. - Iš pradžių... Jau ketinau 
sukviesti neeilinį Tarybos pasitarimą, kur būčiau pateikęs pasiūlymą 
skirti enciklopedininkams visą patalpų bloką. Bet dabar, profeso- 
riau, viskas pasikeitė. 

- Pasikeitė? Bet kodėl? 

- Profesoriau Seldonai, jūs ką tik dalyvavote teisme, kur buvo- 
te kaltinamas chuliganizmu bei Žmonių sumušimu. 

- Bet mane juk išteisino, - mėgino prieštarauti Seldonas. - Byla 
nepateko į teismą. 

- Ir vis tiek, profesoriau, žmonių akyse jūsų reputacija... kaip 
čia švelniau išsireiškus... nukentėjo. Taip, jūs tikrai buvote išteisin- 
tas. Bet jūsų vardas, jūsų praeitis, jūsų įsitikinimai, jūsų Projektas 
- apie tai sužinojo visi Imperijos Pasauliai. Įsivaizduokite, iš pradžių 
net pažangių pažiūrų teisėja buvo linkusi jus apkaltinti. Na, taip... 
po to teisėja atsiprašė ir pripažino, jog esate nekaltas, bet milijonų, 
o gal net milijardų, eilinių žmonių atmintyje jūs išlikote ne kaip psi- 
choistorijos kūrėjas, trokštantis išsaugoti civilizacijos privalumus, 
o tik kaip karksintis silpnaprotis, prišaukiantis nelaimes didžiajai Im- 
perijai. 

Suprantate, peršasi tokia išvada, kad jūs savo prognozėmis 
kenkiate pačiai Imperijai. Turiu omenyje ne beveidę, nekaltą, abst- 
rakčią Imperiją. Kalbu apie jos sielą - jos žmones. Kai jūs tvirtina- 
te, jog Imperija žūsta, žmonės suvokia, jog jie taip pat žūsta. Ir jie 
nenori su tuo sutikti, jie priešinasi, mano mielas profesoriau. Norite 
to ar ne, bet jūs tapote persona n0n grata, patyčių objektu, miesto 
kvaileliu. 

- Atleiskite, Vyriausiasis Bibliotekininke, bet man ne naujiena 
būti patyčių objektu. 

- Tai jau tikrai. Lig šiolei iš jūsų tyčiojosi tik tam tikruose vi- 
suomenės sluoksniuose. Bet šis įvykis tapo grandioziniu spektak- 
lių, kuriame jūs atlikote juokdario vaidmenį, apsijuokėte ne tik prieš 
visą Trantorą, bet ir prieš kitus Pasaulius. Profesoriau Seldonai, jei- 
gu aš dabar, po viso šito, paskirsiu jums patalpas, Galaktikos Bib- 
lioteka taip pat taps patyčių objektu. Ir visai nesvarbu, ar asmeniš- 
kai aš tikiu jūsų idėjomis. Esu Vyriausiasis Bibliotekininkas, todėl 
pirmiausia privalau galvoti apie savo Biblioteką. Vadinasi, profeso- 

riau, jūsų prašymas atmetamas, - tęsė Arkanio, - prašau jūsų arti- 
miausias dvi savaites nesilankyti mūsų Bibliotękoje. Po Tarybos po- 
sėdžio, lygiai po dviejų savaičių, pranešime jums apie mūsų spren- 
dimą. Tai viskas, ką galiu jums pasakyti, - tvirtai pareiškė Arkanio 
1f pakilo, atsirėmęs į lygų, be menkiausios dėmelės rašomojo stalo 
paviršių. 

Haris Seldonas taip pat pakilo. Tiesa, ne taip grakščiai ir lengvai. 

- Ar aš galiu kreiptis į Tarybą? - paklausė jis. - Galbūt man pa- 
vyktų įtikinti Tarybos narius, išaiškinti jiems, kaip gyvybiškai svarbi 
dabar psichoistorija bei Enciklopedijos... 

- Manau, kad to padaryti jūs negalėsite, - tyliai atsakė Arka- 
nio... ir vieną akimirką profesoriui jis pasirodė esąs tas žmogus, 
apie kurį kalbėjo Lasas Zenovas. 

Bet šaltas ir abejingas biurokratas kaipmat nugalėjo blaiviai mąs- 
tantį žmogų, ir Arkanio palydėjo Seldoną link durų. Kai durys atsi- 
darė, šeimininkas pasakė: 

- Dvi savaitės, profesoriau Seldonai. Viso gero. 

Seldonas įsėdo į jo laukiantį skiterį. Kabinos durelės užsidarė. 

"Ką gi man dabar daryti? - apimtas nevilties ištarė jis. - Nejaugi 
viskam galas?!" 


28 skyrius 


- Vanda, kuo tu taip susidomėjai? - paklausė Seldonas, įžengęs 
į anūkės kabinetą Strilingo Universitete. Kadaise šitas kabinetas bu- 
vo Jugo Amarilio darbo vieta. Po jo mirties Psichoistorinis Projek- 
tas daug neteko. Laimei, pastaraisiais metais Jugo darbą perėmė 
Vanda. Ji nenuleisdama rankų darbavosi, modernizuodama bei to- 
bulindama Pagrindinį Radiantą. 

- A? Aš dirbu su lygtimis 33A2D17 atkarpoje. Matai, perkalib- 
ravau šitą atkarpą, - ir Vanda parodė į šviečiančią violetinę dėmelę, 
pakibusią ore priešais jos veidą. - Atkreipiau dėmesį į standartinį 
koeficientą... ir štai jis! Tas pats, apie ką galvojau. | 

Vanda pakilo, pasitraukė nuo darbo vietos, pasitrynė akis. 

- Nagi, nagi, - susidomėjo Seldonas. - Bet juk tai panašu į Ter- 
minuso lygtį, bet... - Klausyk, Vanda, juk ta lygtis priešinga Termi- 
nuso lyčiai, ar ne taip? 

- Taip, seneli. Žiūrėk: Terminuso lygties skaičiai buvo išsidėstę 
kažkaip... ne taip... - Vanda spustelėjo mygtuką, įmontuotą į sienos 

skydelį. Kitame kabineto krašte atsirado raudona dėmelė. Seldonas 
su Vanda drauge priėjo prie jos. - O dabar pažiūrėk, kaip viskas 
šaunu, seneli. Keletą savaičių liejau prakaitą 17 man pavyko. 

- Ir kaipgi tau pavyko? - paklausė Seldonas, žavėdamasis lyg- 
ties grožiu, logiškumu bei subtilumu. 

- Iš pradžių aš žiūrėjau į ją iš čia. Žiūrėjau ir žiūrėjau... ir vis 
mąsčiau. Ta lygtis trukdė visoms kitoms. Bet juk labai svarbu, kad 
viskas būtų taip, kaip mes sumanėme. Ir tada supratau, jog šios 
lygties negalima įvesti į Pagrindinį Radiantą ir tikėtis, jog viskas bus 
kaip sviestu patepta. Jeigu ją įsprausime, teks pastumti kitas lyg- 
tis. Turi būti atsvara. Taip ir padariau, - pasakė Vanda ir sugrįžo 
prie violetinės dėmelės, esančios kitoje sferos pusėje. - Ir kai tik aš 
čia viską surikiavau, Terminuso lygtis atsistojo į savo vietą. Visiška 
harmonija! Šo 

Vanda sunėrė rankas ant krūtinės, patenkinta savimi, tarsi būtų 
vienu mostu išsprendusi visas Imperijos problemas. 

- Nuostabu, Vanda! Po to būtinai man papasakosi, kuo, tavo 
nuomone, tai bus naudinga Projektui. O dabar eime prie mano ho- 
lografinio ekrano. Prieš keletą minučių gavau skubų iškvietimą iš 
Santanos. Tėtis prašo mus kuo greičiau su juo susisiekti. 

Vanda visada jaudinosi, išgirdusi apie neramumus Santanoje. 
Dėl nuskurdusio Imperijos iždo labiausiai kentėjo Išoriniai Pasauliai. 
Labiau turtingi Vidiniai Pasauliai jiems tapo sunkiai pasiekiami, ne- 
lengvai vyko prekyba - strigo 1mportas bei eksportas. Hipererdvi- 
niai Imperijos laivai retai beužsukdavo į Santaną, ir tolimas pasaulis 
jautėsi atskirtas nuo Imperijos. Visa planeta dabar buvo apimta su- 
kilimų, maištų, streikų... 

- Seneli, tikėkimės, jog nieko baisaus jiems tenai nenutiko, - iš- 
sigandusiu balsu ištarė Vanda. 

- Nesijaudink, mieloji. Žinoma, ten viskas gerai. Juk Reičiui pa- 
vyko atsiųsti mums žinutę. 

Senelis su anūkę įėjo į Seldono kabinetą, atsistojo priešais ho- 
lografinį ekraną ir laukė prasidedant ryšio. Seldonas ant pulto šalia 
ekrano surinko kodą. Praėjo keletas sekundžių, ir atsirado pojūtis, 
tarsi ekranas būtų įlindęs gilyn į sieną - jis priminė įėjimą į gilų tu- 
nelį. Tas tunelis iš pradžių skendėjo rūke... po to vis labiau ryškėjo 
pažįstamas tvirto, kresno vyriškio siluetas. Kai tik ryšys susiregu- 
liavo; matėsi jau visai aiškiai. Štai atgijo visa vyriškio figūra, ant 
veido išryškėjo vešlūs, tamsūs ūsai. 

- Tėti! Vanda! - ištarė holografinis Reičio atvaizdas. - Klausy- 

kite, aš kalbėsiu greitai - turiu nedaug laiko. - Staiga jis krūptelėjo 
tarsi išgirdęs kažkokį triukšmą. - Čia prasti reikalai. Vyriausybė nu- 
versta, valdžią užgrobė provizionistų partija. Patys suprantate - vi- 
sur betvarkė. Ką tik išsiunčiau Manelą su Belisą erdvėlaiviu į Anak- 
reoną. Prašiau, kad jos su jumis susisiektų, kai tik nuskris į vietą. 
Laivas vadinasi "Arkadija -7". Tu būtum matęs, tėti, kokios būse- 
nos išskrido Manela. Ji nenorėjo su manim skirtis. Įkalbėjau ją 
skristi tik dėl Belisos saugumo. Mielieji mano, žinau, apie.ką judu 
galvojate. Manote, jog ir aš turėjau skristi drauge su jomis. Ir bū- 
čiau skridęs, jei tik galėčiau. Bet nebuvo vietos erdvėlaivyje. Net 
neįsivaizduojate, kiek pastangų prireikė, kol pagaliau gavau joms 
bilietus! - Reičis šyptelėjo (Hariui su Dorsa taip patiko tokia jo šyp- 
sena!) ir tęsė: - Be to, aš privalau padėti apginti vietinį universitetą. 
Tegul tik kas nors iš šitų bukagalvių maištininkų prisiartina prie 
mokslo šventovės, mes jiems parodysime... 

- Reiči, - pertraukė jį Seldonas, - ar ten viskas taip blogai? Tur- 
būt netrukus prasidės mūšis? 

- Tėti, ar tau gresia pavojus? - sunerimo ir Vanda. 

Jiems teko palaukti keletą minučių, kol jų balsai bei atvaizdai 
pasiekė Santaną, įveikę dešimtį tūkstančių parsekų. 

- Aš... aš nelabai jus supratau, - atsakė Reičio atvaizdas. - Čia 
prasidėjo kažkokios grumtynės, - pasakė Reičis vis dar taip pat ža- 
vingai šypsodamasis. - Na, viskas, man jau metas. Nepamirškite 
pasiteirauti apie erdvėlaivį "Arkadija -7", išskridusį į Anakreoną. Kai 
tik galėsiu, pamėginsiu su jumis susisiekti. Atminkite, aš... 

Ryšys nutrūko, Reičio atvaizdas nublanko, holografinis tunelis su- 
sitraukė ir išnyko. Seldonas su Vanda dar ilgai žiūrėjo į tuščią ekraną. 
- Seneli, - sušnabždėjo Vanda. - Kaip manai, ką tėtis ketino pa- 
sakyti? 

- Nežinau, mieloji. Bet tikrai Žinau, jog tavo tėtis moka savimi 
pasirūpinti. Man gaila bet kurio maištininko, kuris išdrįs prie jo pri- 
siartinti! Na, grįžkime prie savo lygčių, o po keleto valandų pasitei- 
rausime dėl "Arkadijos -7". 


- Vade, nejaugi negalite pasakyti, kas nutiko erdvėlaiviui? - pa- 
klausė Seldonas iš susijaudinimo virpančiu balsu. Jis ir vėl kalbėjosi 
su Imperijos laivyno, apsistojusio Anakreone, vadu per tarpplane- 
tinę ryšių sistemą. Pokalbis vyko per videoekraną - čia, lyginant su 
holografiniu ekranu, vaizdas buvo silpnesnis, tačiau šitaip buvo pa- 
prasčiau ir lengviau susisiekti. 

- Sakau jums, profesoriau, mes neturime jokių įrašų, liudijan- 
čių, kad toks laivas būtų prašęs leidimo patekti į Anakreono atmos- 
ferą. Reikia pripažinti, jog prieš keletą valandų ryšys su Santana ap- 
skritai nutrūko... jau paskutinę savaitę jis buvo labai prastas. Gal- 
būt laivas mėgino su mumis susisiekti per Santanoje įrengtą stotį, 
bet nesugebėjo. Nors aš tuo abejoju. 

Labiau tikėtina kita versija. Galbūt "Arkadija - 7" pakeitė kursą. 
Gal nuskrido kur nors į Foregą ar į Zaripą? Profesoriau, ar jūs ne- 
sikreipėte į šiuos Pasaulius? 

- Ne, - papurtė galvą Seldonas. - Negaliu suprasti, kam laivui, 
skrendančiam į Anakreoną, staiga prireiktų keisti kursą. Vade, su- 
praskite mane, man būtinai reikia surasti tą laivą. 

- Žinoma, jūs teisus, - sutiko vadas. - Pats laivas vargu ar būtų 
nusprendęs keisti kursą. Bet juk žinote, ką išdarinėja tie maištinin- 
kai? Jiems visai nesvarbu į ką šaudyti. Jie tarsi žaidžia. Užtaiso la- 
zerines patrankas ir įsivaizduoja pyškinantys į Imperatorių Agisą 
Keturioliktąjį. Patikėkite, profesoriau, čia kraupus vaizdas. Kaip ne 
kaip periferija... 

- Vade, tuo laivu išskrido mano marti ir anūkė, - tyliai ištarė 
Seldonas. 

- O, atleiskite, profesoriau. Kai tik kas nors paaiškės, iškart 
jums pranešiu. 

Seldonas liūdnai atsiduso. Vadas turbūt norėjo jį įbauginti, pa- 
sakodamas apie siaubingus dalykus Galaktikos periferijoje. Bet Ha- 
ris pats viską puikiai žinojo. Periferija... pakraštys... Vis tiek įvykiai 
atriedės ir iki Trantoro. 

Seldonas išgirdo tylų zyzimą. Kažkas skambino į duris. 

- Taip? | 

- Seneli, - pasakė į kabinetą įėjusi Vanda, - man darosi baisu. 

-- Kodėl, mieloji? - rūpestingai paklausė Seldonas. 

Jis nenorėjo pasakoti Vandai apie tai, ką sužinojo... tiksliau, ko 
nesužinojo... iš Anakreono. 

- Žinai, kai jie taip toli, aš visus juos jaučiu - tėtį, mamą, Belisą. 
Jaučiu štai čia. - Vanda palietė ranka širdį. - O šiandien nejaučiu. Jie 
gęsta... tarsi žiburiai ant kupolo... blanksta, traukiasi. Noriu juos 
pašaukti, kad sugrįžtų, bet negaliu. 

- Vanda, mieloji, taip yra tik todėl, jog tu nerimauji dėl jų 1r 1!- 
giesi. Tai suprantama. Ten suirutė, sukilimai, streikai. Bet juk pati 
žinai - Imperijoje dažnai taip būna. Reikia gi kažkaip nuleisti garą. 
Nesijaudink, nieko jiems nenutiks. Netrukus paskambins tėtis ir 

pasakys, jog viskas gerai, kad mama su Belisa sėkmingai nusileido 
Anakreone. Jiems tikrai viskas bus gerai. Tai mūsų, vargšelių, rei- 
kia gailėtis. Mes iki ausų įklimpome į darbus. Ir jokių prošvaisčių 
nesimato. Na, mažyle, eik miegoti ir galvok tik apie malonius daly- 
kus. Rytoj viskas atrodys kitaip. Juk rytas protingesnis už vakarą, 
ar ne taip? 

- Taip, seneli, - vis dar dvejodama linktelėjo Vanda. - Bet rytoj, 
jei nebus jokių žinių, mums teks... | 

- Kas mums belieka? Turime laukti, - švelniai paguodė anūkę 
Seldonas. | 

Vanda išėjo. Haris palydėjo anūkę žvilgsniu ir po savo 
jausmuose. 

Po Reičio skambučio praėjo jau trys dienos. Ir IEĖS Jokių Ži- 
nių. O šiandien žmogus iš Anakreono pareiškė ničnieko negirdėjęs 
apie laivą "Arkadija -7". | 

Dar prieš tai Haris pats mėgino susisiekti su Reičiu, bet visos 
ryšių linijos buvo nutrūkusios. Atrodė, tarsi Santana bei erdvėlaivis 
"Arkadija - 7" tiesiog atskilo nuo Imperijos ir buvo kažkur nupūs- 
tos tarsi gėlės žiedlapiai. 

Haris žinojo, ką reikia daryti. Imperija žlunga, bet ji vis dar gy- 
va. Ir valdžia dar yra. Jis paprašė ryšio su Imperatoriumi Agisu Ke- 
turioliktuoju. 


29 skyrius 


- Tai bent staigmena, mano bičiuli Hari! - nusišypsojo Impera- 
toriaus atvaizdas holografiniame ekrane. - Malonu jus matyti, nors 
dažniausiai jūs prašote labiau formalių asmeninių audiencijų. Įdomu 
būtų sužinoti, koks čia skubus reikalas? 

- Sire, - ištarė Seldonas, - mano sūnus Reičis sų žmona ir duk- 
ra gyvena Santanoje. 

- Ach, Santanoje! - šypsena dingo 1š Imperatoriaus veido. - 
Šutvė idiotų, ir kada aš galėsiu juos... 

- Jūsų Didenybe, prašau... - pertraukė jį Seldonas, net pats sa- 
ve nustebindamas tokiu drąsiu elgesiu. Šitaip pažeisti etiketo tai- 
sykles! - Mano sūnui pavyko žmoną su dukrele įsodinti į erdvėlaivį 
"Arkadija -7" ir išsiųsti į Anakreoną. Jam pačiam teko pasilikti San- 
tanoje. Tai buvo prieš tris dienas. Tačiau lig šiolei laivas nepasiekė 
Anakreono. O mano sūnus, regis, taip pat dingo. Negaliu su juos 
susisiekti. Sire, prašau, ar negalėtumėte man padėti? 

- Kaip jūs Žinote, oficialiai ryšiai tarp Santanos ir Trantoro nu- 
trūkę. Tačiau kai kurios provincijos mane palaiko. Turiu tenai savų 
žmonių, ir jie lig šiolei gyvi. Nors šiuo metu negaliu tiesiogiai susi- 
siekti su savo atstovais šioje provincijoje, galiu jus supažindinti su 
pastarosiomis dienomis iš tenai gautais pranešimais. Suprantama, 
tai konfidenciali informacija, bet atsižvelgsiu į jūsų nerimą bei mud- 
viejų draugiškus santykius ir leisiu sau žvilgtelėti į pranešimus. Gal- 
būt rasiu kažką, kas jus sudomins. Po valandos turėčiau gauti nau- 
jus duomenis. Kai tik juos gausiu, susisieksiu su jumis. O kol kas 
nurodysiu vienam iš savo patarėjų peržiūrėti pastarųjų dienų prane- 
šimus iš Santanos. 

- Dėkoju jums, sire... iš visos širdies dėkoju, - pasakė profeso- 
rius ir žemai nusilenkė išnykstančiai iš ekrano Imperatoriaus figūrai. 

Po pokalbio Seldonas visą valandą prasėdėjo prie rašomojo sta- 
lo, laukdamas skambučio. Tai buvo pati sunkiausi valanda jo gyve- 
nime. Po to, kai mirė Dorsa. 

Labiausiai Seldoną baugino nežinia. Jo gyvenimas - tai siekimas 
žinių... žinojimo. Dabarties ir ateities pažinimas. O štai dabar jau ku- 
ris laikas jis nieko nežino apie širdžiai mielus žmones. 

Tyliai suzvimbė holografinis ekranas. Haris greitosiomis spus- 
telėjo mygtuką. Ekrane pasirodė Agiso Keturioliktojo atvaizdas. 

- Hari, - liūdnai ištarė Imperatorius, ir profesorius išsyk supra- 
to, jog naujienos prastos. 

- Mano sūnus... - drebančiu balsu išlemeno jis. 

- Taip, - linktelėjo Imperatorius. - Šiandien Reičis žuvo... kai 
buvo apšaudomas Santanos Universitetas. Iš patikimų šaltinių su- 
žinojau, jog tavo sūnus žinojo apie antskrydį, bet atsisakė trauktis 
nuo Universiteto pastato. Suprantate, tarp maištininkų buvo nema- 
žai jo studentų, ir Reičis turbūt tikėjosi, jog maištininkai sužinos, 
kad jis ten... Bet neapykanta pasirodė esanti stipresnė už sveiką 
protą. Jūs suprantate, Universitetas juk priklauso Imperijai. O 
maištininkai nusprendė sunaikinti viską, kas priklauso Imperijai, o 
po to iš naujo kurti. Bukagalviai! Kam reikia... - Čia Agisas užsikir- 
to, supratęs, jog šiuo metu Seldono visai nedomina nei Santanos 
Universitetas, nei maištininkų planai. - Hari, - ištarė Imperatorius, 
- jei jums nuo to bent kiek palengvės, atminkite, kad jūsų sūnus 
žuvo, gindamas mokslo bei žinių šventovę. Jis kovojo ne už Impe- 
riją, 0 už Žmonijos ateitį. 

Seldonas pro ašaras pažvelgė į Imperatorių. Po to tyliai paklausė: 


285 


- O kaip Manela ir mažoji Belisa? Kas joms atsitiko? Ar pavyko 
ką nors sužinoti apie "Arkadiją -7"? 

- Paieškos nebuvo sėkmingos, Hari. "Arkadija - 7" išskrido iš 
Santanos. Ir, regis, kažkur dingo. Galbūt laivą užpuolė maištinin- 
kai, o gal, norėdamas pabėgti, jis pakeitė kursą. Mes neturime jo- 
kių tikslių duomenų. 

Seldonas linktelėjo. 

- Dėkoju jums, Agisai. Nors pranešėte man baisią naujieną, bet 
tai geriau, negu nežinomybė ir begalinis laukimas. Jūs esate tikras 
draugas. 

- O dabar, mano bičiuli, - pasakė Imperatorius, - aš jus palie- 
ku. Nuoširdžiai užjaučiu... 

Ir Imperatoriaus veidas išnyko iš ekrano. Haris nuleido galvą ir 
pravirko it vaikas. 


30 skyrius 


Vanda Seldon tvirčiau susiveržė suknelės diržą. Paėmusi ma- 
žytį laistytuvą, ji pradėjo laistyti gėles nedideliame savo sodelyje ša- 
lia Strilingo Universiteto. Dažniausiai mergina leisdavo laiką savo 
kabinete. Ji dirbo su Pagrindiniu Radiantu. Radianto lygtyse Van- 
da sugebėdavo atrasti savotišką grožį. Bet kai mintys apie tėvą, mo- 
tiną ir sesutę tapdavo nepakeliamos, kai netgi mėgstamas darbas 
negalėdavo nuslopinti kraupios netekties kartėlio, Vanda ateidavo 
čia. Ji kapstydavosi savo sodelyje, manydama, jog augindama gė- 
les, kiek nuslopins širdies skausmą. 

Prieš mėnesį žuvo jos tėvas ir be Žinios dingo laivas, kuriuo 
skrido Manela su Belisa. Per tą mėnesį Vanda labai pasikeitė. Ji pra- 
dėjo liesėti. Haris Seldonas iš pradžių atrodė sunerimęs dėl to, kad 
anūkė visiškai neturi apetito, tačiau dabar jam ne tas rūpėjo - jis vis 
labiau grimzdo į savo išgyvenimus. 

Haris taip pat pasikeitė. Beje, pasikeitė ir tie žmonės, kurie dar 
nepasitraukė iš Psichoistorijos Projekto. Kartais atrodė, jog Haris 
visiškai pasidavė. Pagrindinis jo užsiėmimas buvo - sėdėti krėsle 
Strilingo soliariume ir, šildantis lempų spinduliuose, stebėti apylin- 
kes. Kartais Projekto darbuotojai pranešdavo Vandai, jog senelio 
apsaugininkas Stetinas Palveris įkalbėjo jį pasivaikščioti po studentų 
miestelį arba pamėgino pasikalbėti su profesoriumi apie Projekto 
ateities planus. 

Vanda visa galva pasinėrė į darbą su Pagrindinio Radianto lyg- 
timis. Ji jautė, jog senelio numatyta ateitis įgyja vis aiškesnius kon- 
tūrus. Jis buvo teisus. Enciklopedininkai privalo įsikurti Terminuse. 
Jie turi tapti Fondu. 

O 33A2D17 atkarpoje Vanda matė tai, ką Seldonas vadino Ant- 
ruoju (slaptu!) Fondu. Bet ką daryti? Seldonas visiškai nustojo do- 
mėtis darbu, ir tai trikdė Vandą. O ir jos skausmas dėl prarastos 
šeimos buvo toks nepakeliamas, jog kartais tiesiog nebuvo jėgų 
dirbti. 

Savo vietose pasiliko vos penkiasdešimt Projekto darbuotojų. 
Jie dirbo be poilsio. Tai daugiausiai buvo enciklopedininkai, kurie 
ieškojo medžiagos, ją rūšiavo, rengėsi pervežti į Terminusą. Dabar 
visus įkvėpė tik tikėjimas. Profesorius Seldonas neteko netgi savo 
darbo kabineto Galaktikos Bibliotekoje, todėl buvo beviltiška tikė- 
tis, jog kada nors bus leista įsikurti čia kitiems Projekto darbuoto- 
jams. 

Be enciklopedininkų, Projekte dar dirbo istorikai-analitikai bei 
matematikai. Istorikai interpretavo praeities ir dabarties įvykius bei 
žmonių veiksmus, po to savo įžvalgas perduodavo matematikams, 
o tie, savo ruožtu, perkeldavo informaciją į Psichoistorines lygtis. 
Tai buvo ilgas ir alinantis darbas. 

Nemažai darbuotojų išėjo, nes atlyginimai buvo tiesiog juokin- 
gi. Psichoistorikai buvo viso Trantoro pajuokos objektai, todėl ir 
taip menkos subsidijos dar labiau sumažėjo. Tačiau vien tik Hario 
Seldono buvimas įkvėpė darbuotojams viltį, ir jie stengėsi iš pasku- 
tiniųjų. Atvirai sakant, daugelis jų pasiliko Projekte tik iš pagarbos 
profesoriui Seldonui. | 

"O dabar, - liūdnai pagalvojo Vanda, - kokia dabar nauda iš to, 
kad jie pasiliko". 

Lengvas vėjelis palietė šviesių plaukų sruogą. Vanda pasitaisė 
plaukus ir vėl kibo į darbą. | 

- Panele Seldon, ar galiu jus trumpam sutrukdyti? - paklausė 
kažkieno balsas. 

Vanda atsisuko. Ant takelio šalia jos stovėjo jaunuolis. Jam bu- 
vo maždaug dvidešimt. 

Vanda išsyk pajuto jame esant galią bei neeilinį protą. Taip, se- 
nelis teisingai pasirinko. Mergina atsitiesė. 

- Atpažinau jus. Juk esate senelio apsaugininkas, ar ne? 

- Taip ir yra, panele Seldon, - linktelėjo Palveris ir išsyk nurau- 

do. Regis, jaunuoliui buvo malonu, kad tokia gražuolė jį atpažino iš 

pirmo žvilgsnio. - Panele Seldon, aš norėjau su jumis pasikalbėti 
apie jūsų senelį. Aš dėl jo nerimauju. Reikia kažką daryti. 

- O ką daryti, pone Palveri? Aš ir pati nežinau. Kai mano tėtis... 
- Vanda nutilo, gerklėje įstrigo skausmingas kamuolys, ir buvo 
sunku kalbėti, - žuvo, o mama ir sesutė dingo be Žinios, aš tesuge- 
bu rytais jį pakelti iš lovos. Atvirai sakant, ir aš labai išgyvenu. Jūs 
juk suprantate? - paklausė mergina, žiūrėdama jaunuoliui tiesiai į 
akis. Ir staiga pajuto - jis supranta. 

- Panele Seldon, - tyliai ištarė Palveris, + nuoširdžiai jus užjau- 
čiu. Bet ir jūs, ir profesorius juk esate gyvi ir todėl privalote tęsti 
darbą. O profesorius, regis, pasidavė. Tikėjausi, jog galbūt jūs... 
mudu drauge galėsime ką nors sugalvoti, kaip nors pažadinti jo 
kad kiltų noras judėti pirmyn. 

"Ach, pone Palveri, - pagalvojo Vanda, - galbūt kaip tik sene- 
lis teisus. Aš irgi abejoju, ar yra dėl ko judėti pirmyn". 

O garsiai Vanda pasakė: 

- Atleiskite, pone Palveri, bet aš nieko negaliu sugalvoti. - Bato 
galu paspyrusi žvyro grumstą, ji sumurmėjo: - Atleiskite, man rei- 
kia pasirūpinti gėlėmis. 

- Nemanau, kad jūsų senelis teisus, - pasakė Palveris. - Ir esu 
įsitikinęs, jog yra dėl ko judėti pirmyn. Reikia tik surasti priežastį. 

Jo žodžiai tarsi griaustinis trenkė į Vandos sąmonę. Iš kur tas 
jaunuolis žino, apie ką ji pagalvojo? Nebent tik... 

- Jūs mokate skaityti žmonių mintis ir galite paveikti jų sąmo- 
nę? - tiesiai paklausė mergina. Ji buvo susijaudinusi, sunkiai kvė- 
pavo. Atrodė, jog Vanda bijo išgirsti Palverio atsakymą. 

- Taip, moku, - atsakė jaunuolis. - Manau, jog visada mokėjau. 
Bent jau kiek pamenu... Dažniausiai tai darau nesąmoningai - tiesiog 
žinau, apie ką žmogus galvoja, ir tiek. O kartais, - tęsė jis įkvėptas 
Vandos reakcijos, - matau kažką panašaus į blyksnius, sklindan- 
čius nuo žmonių. Bet šitaip nutinka tada, kai aplinkui būna daug 
žmonių. Tačiau dažniausiai negaliu suprasti, kuris iš jų spinduliuoja. 
Bet tikrai Žinau, kad tokių, kaip aš... kaip mudu... yra ir daugiau. 

Vanda numetė ant lysvės laistytuvą, sugriebė Palverį už rankos. 

- Ar jūs suvokiate, ką tai reiškia?! Seneliui, psichoistorijai! Ži- 
note, kiek daug galėsime pasiekti, sujungę savo gebėjimus! 

Ir Vanda, palikusi Palverį vieną sodelyje, greitais žingsniais 
nuskubėjo prie Universiteto pastato. Tik prie pat įėjimo mergina 
sustojo ir atsisuko. 

"Ateikite, Palveri, nudžiuginsime senelį", - pasakė Vanda net 
nepravėrusi lūpų. 

"Taip, turbūt verta jam pranešti tokią naujieną", - mintimis 
atsakė Palveris ir nuskubėjo paskui merginą. 


31 skyrius 


- Kas gi čia dedasi? Aš po visą Trantorą ieškau Žmonių, pana- 
šių į Vandą, o, pasirodo, toks žmogus jau keletą mėnesių yra šalia 
manęs. Kaip mes nieko nepastebėjome?! 

Seldonas buvo priblokštas. Jis snūduriavo soliariume, kai Van- 
da su Palveriu jį prižadino ir pranešė pritrenkiančią naujieną. 

- Taip, seneli. Tu tik įsivaizduok! Juk mudu su Stetinu niekada 
nebuvome susitikę. Judu susitikdavote dažniausiai už Universiteto 
ribų, o aš it prisvilusi sėdžiu kabinete prie Pagrindinio Radianto. 
Kur ir kada mudu galėjome susitikti? Bet vos tik mudviejų keliai su- 
sikirto - štai tau ir rezultatas. 

- Kada tai įvyko? - suraukė kaktą Seldonas, mėgindamas prisi- 
minti. 

- Teisminio tyrimo metu, - priminė jam Vanda. - Pameni ber- 
niuką... na tą liudytoją, kuris dievagojos1 matęs, kaip judu su Ste- 
tinu užpuolėte nekaltus jaunuolius ir kaip reikiant juos prilupote? O 
po to vargšelis pasakė teisybę ir dar apsižliumbė... Turbūt ir pats 
nesuprato, kodėl staiga jam kilo noras pasakyti tiesą. O, pasirodo, 
tai mudu su Stetinu bendromis pastangomis jį "apdorojome". Neva- 
sas neatlaikė mūsų "impulsų". Viena nebūčiau galėjusi jo įveikti, jis 
taip atkakliai tvirtino savo tiesą. Bet drauge.... - Vanda pažvelgė į 
nuošaliaį stovėjusį jaunuolį, - mūsų jėga pritrenkianti! 

Haris Seldonas susimąstė, jis buvo beketinąs kažką sakyti, bet 
Vanda neleido seneliui net prasižioti. 

- Žodžiu, jau šįvakar mudu ketiname pasitikrinti savo mentali- 
nius gebėjimus - ir kiekvienas atskirai ir bendrai. Kol kas įsitikino- 
me, jog Stetino gebėjimai kiek atsilieka nuo maniškių. Pagal mano 
sugalvotą skalę jį galima įvertinti maždaug penketui. Bet pridėjus tą 
penketą prie mano septyneto bus jau dvylika! Seneli, ar tu gali įsi- 
vaizduoti? Juk tai galinga jėga! 

- Matote, profesoriau? - įsiterpė Palveris. - Mudu su Vanda ir 
esame tas galingas proveržis, kurio jūs laukėte. Galėsime jums pa- 
dėti įtikinti kitus Pasaulius, įrodyti jiems, kokia svarbi psichoisto- 

rija. Be to, surasime daugiau į mudu panašių žmonių ir padėsime 
psichoistorijai sugrįžti į finišo tiesiąją. 

Haris Seldonas nenuleido akių nuo prieš jį stovinčių jaunuolių. 
Jų veidai švietė viltimi, džiaugsmu, ir šita jaunystės šviesa buvo to- 
kia ryški, tokia karšta, jog sugebėjo sušildyti seną, skausmo nuka- 
muotą Seldono širdį. Galbūt tikrai dar ne viskas prarasta? Haris ma- 
nė, jog negalės ištverti paskutinės tragedijos - sūnaus mirties ir 
marčios bei anūkės dingimo, bet dabar jis staiga įsitikino, jog Rei- 
čis gyvas. Jis gyvena Vandoje! Ir dar - Vanda ir Stetinas - tai Fon- 
do ateitis. Haris aiškiai tai matė. 

- Taip, taip, - ryžtingai ištarė profesorius. - Nagi, padėkite 
man atsikelti. Turiu eiti į kabinetą ir viską gerai apgalvoti. 


32 skyrius 


- Įeikite, profesoriau Seldonai, - lediniu balsu pasakė Vyriau- 
siasis Bibliotekininkas Trimas Arkanio. 

Haris Seldonas, lydimas Vandos ir Palverio, įžengė į prabangų 
kabinetą. 

- Dėkoju, Vyriausiasis Bibliotekininke, - linktelėjo profesorius 
ir atsisėdo, nenuleisdamas akių nuo kitoje rašomojo stalo pusėje 
sėdinčio Arkanio. - Leiskite jums pristatyti anūkę Vandą i ir savo 
draugą Stetiną Palverį. Mano anūkė - viena iš geriausių Psichoisto- 
rinio Projekto darbuotojų. Ji matematikė. O Stetinas irgi laisvu lai- 
ku po truputį gilinasi į psichoistoriją. Jis dar 17 mano asmens sar- 
gybinis, - linksmai nusišypsojęs pasakė Seldonas. 

- Na, ką gi, profesoriau, viskas tiesiog puiku, - pasakė Arka- 
nio, nustebęs, jog Seldonas linksmai juokauja. Jis tikėjosi, jog pro- 
fesorius ateis nusižeminęs prašyti įleidžiamas į Biblioteką, o čia... - 
Tik nesuprantu, kokiu reikalu jūs pas mane atėjote? Galiu tik dar 
sykį jus patikinti, jog mūsų sprendimas galutinis: mes negalime leisti 
naudotis savo Biblioteka tokiam nepopuliariam visuomenės akyse 
žmogui. Mes juk viešoji Biblioteka, todėl privalome atsižvelgti į vi- 
suomenės nuomonę. 

Arkanio atsilošė krėsle ir laukė. Jis tikėjosi, jog profesorius ims 
maldauti ir įrodinėti. 

- Suprantu. Nesugebėjau jūsų įtikinti, tačiau pamaniau, jei pasi- 
klausysite jaunųjų Projekto darbuotojų - ateities psichoistorikų - nuo- 
monės, galbūt tuomet geriau suprasite Projekto, o ypač Enciklope- 
dijos svarbą. Prašau, išklausykite, ką pasakys Stetinas ir Vanda. 

Arkanio šaltai pažvelgė į jaunuolius, stovėjusius šalia profeso- 
riaus. 

- Ką gi, - pasakė jis, žvilgtelėjęs į sieninį laikrodį, - penkios mi- 
nutės, ne daugiau. Aš esu darbe. 

- Vyriausiasis Bibliotekininke, - pasakė Vanda, - senelis jums 
jau paaiškino, jog psichoistorija - tai galingas ginklas, padėsiantis 
mums išsaugoti savo kultūrą. Būtent išsaugoti, - pabrėžė Vanda, 
pastebėjusi, jog Arkanio nepatiko šitas žodis. Imperijos žlugimas 
buvo pernelyg surėikšmintas, todėl ir susiformavo netikslus, iš- 
kreiptas požiūris į psichoistoriją. Esmė ta, jog šitas mokslas ne tik 
leidžia išpranašauti mūsų civilizacijos žlugimą, bet ir atveria galimy- 
bę imtis priemonių ir pasiekti, kad to nenutiktų. Štai dėl ko taip rei- 
kalinga Galaktikos Enciklopedija. Štai kodėl mes prašome asmeniš- 
kai jūsų ir jūsų garsiosios Bibliotekos pagalbos. 

Arkanio nusišypsojo. Žinoma, mergina žavi. Tokia dora, nesu- 
gadinta, taip gražiai kalba... Jis žiūrėjo į Vandą - šviesūs plaukai, 
sušukuoti kaip mokinukės, bet tai visai negadina jos grožio. Priešin- 
gai, kuklumas ją puošia, ji tik dar gražesnė. O, regis... ji kalba tei- 
singai. Galbūt tikrai jis klydo. Jei kalbama ne apie ž/ugimą, o apie 
išsaugojimą, tada... 

- Vyriausiasis Bibliotekininke, - palaikė Vandą Stetinas, - ši 
Biblioteka stovi ne vieną tūkstantį metų. Ji tapo mūsų Imperijos 
simboliu... galbūt net svarbesniu nei Imperatoriaus Rūmai. Juk val- 
dovo Rūmuose gyvena tik Imperatorius, o Bibliotekoje sukauptos 
visos Imperijos žinios, jos kultūra bei istorija. Jos vertė neįkainoja- 
ma. Argi nebūtų verta sukurti kažką panašaus į paminklą šitai žinių 
šventovei? Enciklopedija kaip tik ir bus toks paminklas. Ji sutalpins 
savyje štai tarp šitų sienų sukauptas žinias. Pamąstykite apie tai! 

Ir staiga Arkanio protas nušvito. Ir kaip Taryba, o ypač tasai 
knygų žiurkė Dženaras Mameris, galėjo jį įtikinti atimti iš profeso- 
riaus Seldono teisę naudotis Bibliotekos privilegijomis? Juk Lasas 
Zenovas visada gynė Seldoną ir pritarė jo sprendimui sudaryti En- 
ciklopediją. 

Jis dar sykį apžvelgė visus tris lankytojus, kantriai laukusius 
atsakymo. Jeigu su profesoriumi Seldonu dirba tokie šaunūs sim- 
patiški jaunuoliai, kaip šiedu, dabar Tarybai teks kaip reikiant pa- 
plušėti ir pateikti svarias priežastis, kodėl Seldonas turėtų būti iš- 
guitas iš Bibliotekos. 

Arkanio pakilo, perėjo per kabinetą, suraukė antakius. Atrodė, 


291] 


jis mėgina sutelkti mintis. Priėjęs prie rašomojo stalo, paėmė nuo jo 
baltą rutuliuką ir suspaudė kumštyje. 

- Trantoras... - mąsliai ištarė Arkanio, - Imperijos centras, Ga- 
laktikos širdis. Kai pagalvoji, juk tai stulbinama... Turbūt mes pas- 
kubėjome pasmerkti profesorių Seldoną. Dabar, kai aš visai kitoje 
šviesoje pamačiau jūsų Projektą bei jūsų Enciklopediją... - Jis dar 
sykį žvilgtelėjo į Vandą... į Palverį. - Dabar suprantu, kaip svarbu 
suteikti jums galimybę tęsti savo darbą, profesoriau. Ir, supranta- 
ma, ne tik jums. Būtina skirti patalpas ir kai kuriems jūsų darbuo- 
tojams. - Seldonas nusišypsojo ir suspaudė Vandos ranką. - Aš taip 
nusprendžiau ne tik dėl Imperijos šlovės, - tęsė Arkanio. - Jūs gar- 
sus žmogus, profesoriau. Kad ir kuo jus laikytų žmonės - bepročiu 
ar genijumi, jie jus pažįsta ir nemažai apie jus žino. Jei jūsų rango 
mokslininkas bus siejamas su Galaktikos Biblioteka, mūsų presti- 
žas taip pat išaugs, mes būsime laikomi aukščiausios klasės mokslo 
citadele. Ką ten prestižas....Vien tik jūsų buvimas Bibliotekoje žen- 
kliai padidins mums skiriamas subsidijas. Ir Bibliotekos durys vėl 
atsivers masiniam skaitytojui... 

O Enciklopedija! Juk tai grandiozinis Projektas! Įsivaizduokite, 
kaip reaguos visuomenė, sužinojusi, jog Galaktikos Biblioteka da- 
lyvauja kuriant Projektą, pašauktą įamžinti žmonijos minties pasie- 
kimus - mūsų šlovingos istorijos, mūsų kultūros. Tik pagalvokite: 
aš, Vyriausiasis Bibliotekininkas Trimas Arkanio, tapsiu garsiu žmo- 
gumi... prisidėjusiu prie šito Projekto! 

Arkanio žvilgsnis sustojo ant balto rutuliuko. Jis susimąstė. 

- Štai kas, profesoriau Seldonai, - pagaliau sugrįžęs į realybę iš- 
tarė jis. - Jums ir jūsų darbuotojams bus suteiktos visos privilegi- 
jos. Pačios aukščiausios. Jūs gausite patalpas, kur galėsite dirbti. 

Arkanio padėjo ant stalo rutuliuką ir sugrįžo į savo darbo vietą. 

- Teks, žinoma, pasistengti įkalbėti Tarybą, bet esu įsitikinęs, 
jog man pavyks. Pasikliaukite manimi. 

Visi trys lankytojai linksmai susižvalgė. Visų jų lūpų kampu- 
čiuose slėpėsi gudrios šypsenėlės. Jie suskubo išeiti. O Vyriausiasis 
Bibliotekininkas nugrimzdo į apmąstymus. Jis svajojo apie tai, ko- 
kios garbės bei šlovės pasieks Galaktikos Biblioteka vadovaujant 
jam, Trimui Arkanio. 

- Tiesiog stulbinama! - pasakė Seldonas, kai jie susėdo į auto- 
mobilį. - Būtumėte matę, koks jis buvo, kai praėjusį kartą su juo 
kalbėjausi! Pasakė, jog aš "keliu grėsmę Imperijai", ir dar daug ki- 
tokių nesąmonių prikalbėjo. O šiandien vos porą minučių judu su 
tuo ponu pabendravote - ir štai tau kad nori... 

- Nesistebėk, seneli, - šyptelėjo Vanda, spausdama mygtuką ant 
mašinos valdymo pulto. Automobilis pajudėjo. Vanda atsirėmė nu- 
gara į minkštą sėdynę ir greitai surinko maršruto koordinates. - Jis 
savimyla, ambicingas žmogus. Mums tereikėjo užsiminti apie tei- 
giamus Enciklopedijos aspektus, o visą kitą darbą už mus atliko jo 
ego. | 

- Mūsų likimas buvo nuspręstas, vos tik mudu su Vanda įžen- 
gėme į kabinetą, - pasakė Palveris. - Mudu atakavome jį savo "im- 
pulsais", o jam nebuvo kur dėtis. | 

Palveris, įsitaisęs ant galinės sėdynės, pasilenkė ir dėkingas su- 
spaudė Vandos petį. Ta atsisuko ir paglostė jaunuolio ranką. 

- Reikia kuo greičiau įkurdinti enciklopedininkus Bibliotekoje, - 
pasakė Seldonas. - Jų beliko tik trisdešimt, bet visi puikūs darbuo- 
tojai. Patalpinsiu juos Bibliotekoje, o tada ieškosiu pinigų. Dabar, kai 
mes pagaliau susivienijome su Biblioteka, galbūt pavyks lengviau 
įtikinti Žmonės, jog mums reikalingi pinigai. Pamėginsiu dar sykį 
paskambinti verslininkui Bindriui... Pasiimsiu ir judu drauge. Jis iš 
pradžių tarsi neblogai su manim bendravo. O prieš judu tas žmogus 
neatsilaikys. 

Pagaliau automobilis sustojo prie Psichoistorijos Projekto pasta- 
to. Durys atsidarė, tačiau Seldonas neskubėjo lipti. Jis pažvelgė į 
anūkę: | 

- Vanda, įsivaizduoji, jei judviem su Palveriu šitaip pavyko pa- 
veikti Arkanio, tai jūs, be abejo, galėsite tą patį pakartoti ir su bet 
kokiais turtuoliais. Ir jie.atvers mums savo pinigines... Žinau, tau 
nesinori skirtis su savo Pagrindiniu Radiantu, bet panašūs vizitai 
suteikia jums galimybę pasipraktikuoti, ištobulinti įgūdžius. Jūs pa- 
tys suprasite, ko esate verti. | 

- Gerai, seneli, tu tik nesijaudink. Dabar, kai Galaktikos Biblio- 
teka atvėrė tau duris, žmonės visai kitaip su tavimi elgsis. 

- Yra dar viena priežastis, dėl kurios judviem reikia kuo daž- 
niau būti drauge, - pasakė Seldonas. - Palveri, jūs kažkaip prasita- 
rėte, kad jaučiate tokius išskirtinius žmones, kaip judu, kurių sme- 
genys veikia kitaip, bet negalite tiksliai nustatyti, kuris tai žmogus, 
negalite išskirti jų iš minios. | | 

- Taip, - linktelėjo jaunuolis, - jaučiu kažką panašaus į blyks- 
nius, bet tai atsitinka tada, kai atsiduriu minioje. Per dvidešimt ket- 
verius savo gyvenimo metus kokius keturis ar penkis kartus jutau 
panašius blyksnius. 

- Bet, Stetinai, - tyliai ištarė Seldonas, - juk tai reiškia, kad vi- 

sus tuos kartus kažkur šalia jūsų buvo ypatingas žmogus, panašus 
į judu su Vanda, - dar vienas mentalininkas. Vanda nejuto tokių 
blyksnių, bet, manau, tik todėl, kad ji retai būna tarp žmonių, ji dir- 
ba viena. “ 

Štai jums ir priežastis, kodėl turite daugiau laiko praleisti drau- 
ge - vaikščioti, važinėti. Reikia surasti kuo daugiau tokių Žmonių. 
Dabar judu žmogų priverčiate mąstyti ir veikti taip, kaip jūs norite. 
O jeigu jūsų bus daug, įsivaizduojate, kokia tai bus jėga! Jūs galė- 
site valdyti visą Imperiją! 

Haris Seldonas išlipo iš automobilio ir šlubuodamas pasuko į 
Psichoistorijos Projekto pastatą. Vanda su Palveriu lydėjo profeso- 
rių akimis, dar nesuvokdami, kokią milžinišką atsakomybę jis už- 
krovė ant jų jaunų bei trapių pečių. 


33 skyrius 


Saulės spinduliai nutvieskė metalinę Trantoro dangą. Haris Sel- 
donas stovėjo Strilingo Universiteto apžvalgos aikštelėje ir mėgino 
delnu prisidengti akis nuo saulės. Jau daug metų jis nebuvo išlindęs 
iš po kupolo, nebent tik tada, kai vykdavo į Imperatoriaus Rūmus. 
Bet Rūmų teritorijoje žmogus vis tiek negali jaustis laisvai: esi ne po 
kupolu, bet jautiesi, tarsi būtum po kažkokiu gaubtu. 

Dabar Seldonas galėjo vaikščioti be palydos. Palveris dažniau- 
siai leido laiką su Vanda - jie arba drauge dirbdavo su Pagrindiniu 
Radiantu, arba gilinosi į mentaliką, arba keliaudavo ir ieškodavo pa- 
našių į save žmonių. Tačiau, būtinu atveju, profesorius visada 
lengvai surasdavo sau palydovą - kokį nors Universiteto studentą 
ar Projekto darbuotoją. Bet Haris suprato, jog asmens sargybiniai 
jam daugiau nebereikalingi. Po plačiai nuskambėjusio teismo pro- 
ceso, po to kai Galaktikos Biblioteka atnaujino su juo ryšius, Sel- 
donu susidomėjo Visuomenės Apsaugos Komitetas. Profesorius Ži- 
nojo, jog yra sekamas. Per pastaruosius mėnesius jis kelis sykius 
tai pastebėjo. Seldonas net neabejojo, kad ir jo namuose, ir darbo 
kabinete įtaisyta pasiklausymo aparatūra, bet, kai vykdavo svarbūs 
pasitarimai, jis įjungdavo pasiklausymą slopinantį ekraną. 

Profesorius negalėjo iki galo suvokti, kuo jį laiko Visuomenės 
Apsaugos Komitetas. Bepročiu? Pranašu? Turbūt ir pats Komitetas 
ne iki galo viską suprato. Tačiau jie akivaizdžiai siekė žinoti, kur 
bet kuriuo paros metu yra profesorius Seldonas. Vadinasi, Seldo- 
nas visą laiką buvo saugus. 

Lengvas vėjelis plaikstė apsiausto skvernus, taršė retus, žilus 
profesoriaus plaukus. Seldonas persisvėrė per turėklus, pažvelgė 
žemyn. Ten, po metaline Trantoro.danga, ūžė mašinos, virė milži- 
niško miesto gyvenimas. Jei kupolai būtų permatomi, galima būtų 
stebėti, kaip lekia automobiliai, leidžiasi erdvėlaiviai su grūdu, trąšų 
ar deimantų kroviniu. 

Tenai, po žvilgančia metaline danga, virė keturiasdešimties mi- 
lijardų Žmonių gyvenimas. Gyvenimas kaip gyvenimas - su savo 
džiaugsmais, skausmais, rūpesčiais... Seldonas labai mėgo tokį re- 
ginį, ir jo Širdį spaudė skausmas, kai jis štai šitaip žiūrėdavo į Tran- 
torą. Profesorius žinojo, jog už kelių šimtmečių visa ši planeta virs 
griuvėsiais. Didingi kupolai susiraukšlės, juose žiojės skylės, plyšiai. 
Seldonas liūdnai palingavo galvą. Šios kraupios tragedijos niekaip 
negalima išvengti. Taip, Seldonas numatė šiuos baisius laikus, bet 
jis žinojo ir tai, jog iš tos pačios žemės, kuriai lemta patirti pasku- 
tinius senosios Imperijos kovos smūgius, iškils naujo gyvenimo, 
naujos eros daigai. Ir Trantoras taps naujos Imperijos širdimi. To- 
kia ateitį atskleidė Planas. 

Seldonas atsisėdo ant vieno iš aikštelėje stovėjusių suoliukų. 
Skaudėjo koją. Jam negalima tiek daug vaikščioti. Bet labai norėjosi 
dar kartą pažvelgti į Trantorą, pabūti gryname ore, paklaidžioti aki- 
mis po atvirą, gyvą dangų. 

Profesorius galvojo apie Vandą. Dabar jiedu su anūke matėsi 
retai. O jei ir susitikdavo, su ja visada būdavo Stetinas Palveris. Kai 
prieš tris mėnesius jaunuoliai susipažino, taip ir liko neišskiriami. 
Vanda tikino, jog tai tik darbo reikalai, tačiau Hario nuojauta kuž- 
dėjo, jog viskas kur kas rimčiau. 

Stebėdamas jaunuolius, jis prisimindavo tas dienas, kai jiedu su 
Dorsa tik susipažino. Vanda su Palveriu taip Žiūri vienas į kitą... 
Žinoma, jie įsimylėję. 

Be to, jiedu nepanašūs į kitus žmones, todėl jiems gera drauge. 
Seldonas pastebėjo, jog, likę dviese, jaunuoliai beveik niekada ne- 
sikalba - žodžiai jiems nereikalingi, jie bendrauja mintimis. 

Kiti Projekto darbuotojai nežinojo apie Vandos ir Palverio gebė- 
jimus. Haris nusprendė, jog niekas apie tai neturi sužinoti, kol ga- 
lutinai nebus apibrėžtas mentalininkų vaidmuo Projekte. Paties Pla- 
no vaidmuo buvo iki galo apgalvotas, bet tai liko tik Seldono galvo- 
je. Kai tik detalės susidėlios į savo vietas, jis paskys Vandai ir Pal- 
veriui, o gal ir dar keliems darbuotojams... jei tai bus būtina. 

Profesorius lėtai, sunkiai pakilo. Už valandos jis susitiks su 

Vanda ir Palveriu. Jaunuoliai žadėjo pranešti profesoriui įdomią nau- 
jieną. "Turbūt apie vieną iš tos dėlionės detalių, - mąstė Seldonas, 
- kuri turi atsirasti savo vietoje". Jis paskutinį kartą pažvelgė į 
Trantorą, nusišypsojo ir tyliai ištarė: 

- Fondas... 


34 skyrius 


Kai Haris Seldonas įėjo į savo kabinetą, Vanda ir Palveris jau 
buvo čia. Jie sėdėjo prte stalo ir tylėjo. Profesorius nenustebo, nes 
jaunuoliai, būdami vieni, visada taip elgdavosi. Seldonas įėjo ir su- 
trikęs sustojo. Prie stalo sėdėjo dar kažkoks nepažįstamas vyriškis. 

Haris įdėmiau pažvelgė į nepažįstamąjį... Išvaizda kiek keisto- 
ka... maždaug trisdešimt penkerių metų, traumparegiškai prisimerkęs 
- vadinasi, daug dirba. Tačiau profesorius išsyk pastebėjo jo veide 
jėgos bei gerumo požymius. "Patikimo žmogaus veidas", - nu- 
sprendė jis. | 

- Seneli, - pasisveikino Vanda ir gracingai pakilo nuo kėdės. 

Seldono širdis džiaugsmingai suspurdėjo, pažvelgus į anūkę. 
Vargšelė... po išgyventos nelaimės ji taip pasikeitė. Kaip ji surimtė- 
jo, subrendo!.. Anksčiau Vanda visada šypsojosi, dabar gi šypse- 
na retai pasirodydavo jos veide. Bet ji buvo labai graži ir nepapras- 
tai protinga. 

- Vanda... Palveri, - pasisveikino profesorius. Jis pabučiavo 
anūkę į skruostą, o Palveriui draugiškai patapšnojo per petį. 

- Laba diena, - pasakė profesorius nepažįstamajam. - Aš esu 
Haris Seldonas. 

- Man didelė garbė su jumis susipažinti, profesoriau, - pasakė 
nepažįstamasis. - Mano vardas Boras Alurinas. 

Jis ištiesė Seldonui ranką. 

- Boras yra psichologas, - pasakė Palveris, - ir didelis jūsų ger- 
bėjas. 

- O kas visų svarbiausia - jis vienas iš mūsiškių, - netvėrė 
džiaugsmu Vanda. 

- Vienas iš jūsiškių? - Seldonas įdėmiai pažvelgė į Vandą ir Ste- 
tiną. - Ar tai... 

- Taip, seneli. Vakar mudu su Stetinu klaidžiojome po Erino 
sektorių, kaip tu mums patarei, ir ieškojome panašių į save. Ir stai- 
ga... tai atsitiko. 

- Mes iškart pajutome išskirtinį smegenų tipą, supratome sura- 
dę tai, ko ieškojome, ir pradėjome dairytis, mėgindami išskirti iš 
minios tą žmogų, - ėmėsi aiškinti Palveris. - Buvome prekybinėje 
zonoje, netoli kosmoso uosto, ir ten sukiojosi daugybė pirkėjų, tu- 
ristų, atvykusių iš Išorinių Pasaulių. Atrodė, jog viskas beviltiška, 
nieko nebus, bet Vanda staiga sustojo ir pasiuntė signalą: "Ateikite 
čia". Tada iš minios išėjo Boras. Jis priėjo prie mūsų ir kaip niekur 
nieko pasakė: "Klausau!" 

- Neįtikėtina! - sušuko profesorius ir patenkintas pažvelgė į 
anūkę. - Daktare... jūs juk daktaras, pone Alurinai? Ką jūs apie tai 
manote? 

- Na... aš labai džiaugiuosi, - atsargiai ištarė psichologas: - Ži- 
note, visą gyvenimą jaučiau, jog esu nepanašus į kitus, bet negalė- 
jau suprasti, kuo nuo jų skiriuosi. Ir štai dabar paaiškėjo. Be to, la- 
bai norėčiau jums padėti....- pasakė Alurinas, staiga išraudo ir įbe- 
dė akis į grindis. - Atleiskite už įžūlumą, profesoriau, bet labai ap- 
sidžiaugiau, kai Vanda su Palveriu pasakė, jog galėsiu prisidėti prie 
Projekto. Niekada gyvenime nesu patyręs didesnio džiaugsmo. 

- Taip, taip... viskas teisingai, daktare Alurinai. Aš tikrai ma- 
nau, kad jūs galėsite būti naudingas Projekto darbuotojas. Bet jums 
teks atsisakyti dabartinio savo darbo Ar galėsite? 

- Žinoma, profesoriau! Belieka tik žmoną įkalbėti... - sutriko 
Alurinas, žiūrėdamas į naujuosius savo pažįstamus. - Bet aš tai pa- 
darysiu. Aš sugebėsiu. 

- Ką gi, nuspręsta, - linktelėjo Seldonas. - Jūs dirbsite Psi- 
choistorijos Projekte. Pažadu jums, daktare Alurinai, niekada dėl to 
nesigailėsite. 

- Vanda, Stetinai, - pasakė Seldonas, Alurinui išėjus, - tai tikrai 
puiki naujiena. Tikras proveržis. Kaip manote, ar greitai jums pa- 
vyks rasti daugiau mentalininkų? 

- Seneli, mums prireikė mėnesio - ir suradome Borą. Negalime 
tiksliai pasakyti, ar dažnai mums šypsosis sėkmė. Tiesa sakant, visi 
šitie pasivaikščiojimai po Trantorą mus atitraukia nuo darbo. Ir ap- 
skritai jau nusibodo slampinėti po miestą. Dabar, kai šalia manęs 
yra Stetinas, ir mudu bendraujame mintimis, paprasta žmonių kalba 
mums skamba tarsi griaustinis. 

Šypsena išnyko iš Seldono veido. Šito jis ir bijojo. I obuliiida: 
mi savo mentalinius gebėjimus, Vanda su Stetinu po truputį tolsta 
nuo įprastinio gyvenimo. 

- Vanda, Stetinai, manau atėjo metas kai ką jums atskleisti, pa- 

pasakoti, ko jūs lig šiol nežinojote. Ši idėja prieš keletą metų gimė 
Jugo Amarilio galvoje. Remdamasis ja, aš sukūriau Planą. Iki šiol 
tiksliai neįsivaizdavau, kas iš to išeis, bet šiandien visi painios dėlio- 
nės elementai atsistojo į savo vietas. Kaip žinote, Jugas pasiūlė įkur- 
ti du Fondus. Jie būtų atrama vienas kitam. Idėja puiki. Tik gaila, 
kad Jugas nesulaukė tos dienos, kai ji bus įgyvendinta! 

Seldonas nutilo. Jis giliai, liūdnai atsiduso. 

- Atleiskite, užsigalvojau... Prieš šešerius metus, įsitikinęs, jog 
Vanda turi mentalinių, telepatinių gebėjimų, aš galutinai nuspren- 
džiau, jog Fondai iš tiesų bus du. Ir jie bus visiškai skirtingi. Viena- 
me turėtų burtis fizikos mokslo atstovai - ir pirmoji jų grupė bus 
enciklopedininkai, kurie įsikurs Terminuse. O antrojo Fondo bran- 
duolį sudarys tikri psichoistorikai, mentalininkai - tai jūs. Štai kodėl 
aš primygtinai prašau judu kuo greičiau surasti panašių į jus žmo- 
nių. 

Ir svarbiausias dalykas: Antrasis Fondas turi būti slaptas. Slap- 
tume ir bus visa jo galybė. Žodžiu, Antrasis Fondas turi būti galin- 
gas, nebylus, slaptas Pirmojo Fondo apsaugininkas. 

Psichoistorija neapdrausta nuo klaidų. Tačiau jos prognozės 
yra pakankamai tikslios. Pirmasis Fondas, bent jau iš pradžių, su- 
silauks nemažai priešininkų... panašiai, kaip aš dabar. 

Judu vadovausite Antrajam Fondui ir būsite Pirmojo Fondo, 
įsikūrusio Treminuse, saugotojai, gynėjai. 

- Kaipgi taip, seneli? - nustebo Vanda. Mudu tik dviese. Ir dar 
Boras... Norint saugoti visą Fondą, reikia... 

- Reikia šimtų? Tūkstančių? Tai ieškokite ir suraskite tiek Žmo- 
nių, kiek jums reikia. Jūs tai galite. Ir žinote, kaip tą reikia daryti. 
Ką tik Stetinas pasakojo, kaip tu, Vanda, tiesiog ėmei ir pašaukei 
Borą. Ir jis atėjo. Suprantate? Lig šiolei jūs ieškojote tokių žmonių, 
klaidžiodami po Trantorą. Dabar jums sunku tai daryti. Suprantu, 
kad jums reikia laikytis nuošaliai nuo kitų - juk esate Antrojo Fondo 
branduolys. Todėl atsiskirsite... išvyksite ir iš savo "slėptuvės" už- 
mesite tinklus. | 

- Seneli, ką tu kalbi? - sušnabždėjo Vanda. Ji pašoko nuo kė- 
dės ir atsiklaupė prie Seldono krėslo. - Tu nori, kad aš išvykčiau iš 
Trantoro? | 

- Ne, mieloji, aš šito nenoriu. Bet tai vienintelė išeitis. Judviem 
su Stetinu reikia kažkur pasislėpti, atitolti nuo grubios Trantoro re- 
alybės. Kai jūsų mentaliniai gebėjimai sustiprės, galėsite patraukti į 
savo pusę kitus žmones. Tada tylus bei slaptas Antrasis Fondas 

prasiplės. Žinoma, mudu bendrausime, mieloji. Kiekvienas iš jūsų 
turėsite Pagrindinį Radiantą... Pati supranti, jog tai būtina, vaikeli. 
Juk supranti, ar ne? 

- Taip, suprantu, seneli, - pasakė Vanda. - Ir matau, jog tai 
neabejotinai puiki idėja. Gali būti ramus, mes pateisinsime tavo lū- 
kesčius. 

- Žinau, mieloji, - pavargusiu balsu ištarė Seldonas. 

Kaip jis galėjo? Kaip galėjo taip paprastai kažkur išsiųsti jam 
brangų žmogų? Juk Vanda buvo vienintelė grandis, jungusi profe- 
sorių su laiminga praeitimi - su Dorsa, su Reičiu, su Jugu. Be jos 
visoje Galaktikoje Haris daugiau nieko neturėjo. 

- Aš tavęs labai ilgėsiuosi, Vanda, - pasakė Seldonas, 1r jo 
raukšlėtais skruostais nusirito ašara. 

- Bet sakyk, seneli, kur mes turime išvykti? Kur įsikurs Antra- 
sis Fondas? - paklausė Vanda ir atsistojo šalia Palverio. 

Seldonas pažvelgė į anūkę ir nusišypsojo: 

- Pagrindinis Radiantas jau turėjo tau apie tai pasakyti. 

Vanda sutrikusi žiūrėjo į senelį, mėgindama suprasti, apie ką jis 
kalba. 

Profesorius paėmė anūkę už rankų. 

- Pažvelk į mano sąmonę, mieloji. Viskas yra tenai. 

Vanda žiūrėjo į jį plačiai atmerktomis akimis. 

- Matau... - sušnabždėjo ji. 

333A2D17 atkarpa. 

Žvaigždžių Pakraštys. 

PENKTA DALIS 
EPILOGAS 


Aš Haris Seldonas. Buvęs Imperatoriaus Kleono Pirmojo Mi- 
nistras Pirmininkas. Strilingo Universiteto psichoistorijos profeso- 
rius. Psichoistorijos Projekto direktorius. "Galaktikos Enciklopedi- 
jos" vyriausiasis redaktorius. Fondų steigėjas. Žinau, skamba soli- 
džiai, įspūdingai. Per aštuoniasdešimt vienerius savo gyvenimo me- 
tus nemažai nuveikiau. Ir labai pavargau. Atsigręžiu į praeitį ir 
mąstau, ar galėjau kažką daryti kitaip? Ar turėjau kažką keisti? Tar- 
kim, jei nebūčiau taip susižavėjęs psichoistorijos perspektyvomis, 
galbūt mane supę žmonės bei mano gyvenimą ženklinę įvykiai, bū- 

tų atrodę neįdomūs, nereikšmingi? 

Galbūt praleisdavau kažkokias smulkmenas, nereikšmingas psi- 
choistorijos perspektyvai, bet taip svarbias mano artimiems žmo- 
nėms - Jugui, Reičiui?.. Dabar galiu tik spėlioti, ar galėjau padaryti 
kažką, kas padėtų išsaugoti Dorsos gyvybę? 

Paskutinius keletą mėnesių ruošiau Krizių hologramas. Mano 
asistentas Gaalis Dornikas išgabeno jas į Terminusą ir pasirūpins, 
kad jos būtų patalpintos Seldono Slėptuvėje. Jis pasirūpins, kad 
Slėptuvė būtų užantspauduota ir paliks tenai atitinkamas instrukci- 
jas, nurodančias atidaryti Slėptuvę, prasidėjus Krizėms. 

Bet manęs tada, žinoma, jau nebebus. 

Ką jie pagalvos, būsimieji Fondo gyventojai, kai pamatys mane 
(tiksliau, mano holografinį atvaizdą) Pirmosios Krizės metu... be- 
veik po penkiasdešimties metų? Ką jie pasakys? Atrodysiu jiems se- 
nas, mano balsas tylus, kūnas toks bejėgis... invalido vežimėlyje. Ar 
supras, ar tinkamai įvertins mano jiems paliktą "laišką"? Tiek to, ne- 
verta spėlioti. Senovės išminčiai pasakytų: "Po mirties - tik mirtis". 

Vakar gavau žinutę iš Gaalio. Terminuse viskas gerai. Boras 
Alurinas ir kiti Projekto darbuotojai mėgaujasi "tremtimi". Žinoma, 
neverta juoktis, bet negaliu sulaikyti šypsenos, kai prisimenu paten- 
kintą to bukagalvio Lin Čeno fizionomiją - prieš porą metų jis bu- 
vo įsitikinęs, jog numarins Projektą, išsiųsdamas jį į Terminusą. Jis 
svajojo išguiti mus iš Trantoro, nustumti kuo toliau, tačiau neatsi- 
sakė galimybės ir toliau laikyti mus savo kietose letenose. Bet vis 
tiek malonu prisiminti, jog mudu su Lasu Zenovu seniai buvome 
numatę Terminusą, kaip tinkamiausią vietą Pirmajam Fondui. 

Vienintelis dalykas, dėl ko dabar gailiuosi, prisimindamas Lin 
Čeną - jog nesugebėjome išgelbėti Agiso. Imperatorius buvo geras 
žmogus, kilnūs valdovas, nepaisant netgi to, kad jis tik vadinosi 
Imperatoriumi. Didžiausia jo klaida turbūt ta, jog jis tikėjo savo ti- 
tulu, manė jį esant nepajudinamą. Agisas Keturioliktasis buvo įsiti- 
kinęs, jog Visuomenės Saugumo Komitetas nedrįs pasikėsinti į Im- 
peratoriaus titulą. 

Dažnai galvoju apie tą, ką jie galėjo padaryti Agisui? Išsiuntė į 
kokį nors tolimą pasaulį ar nužudė, kaip Kleoną? 

Vaikėzas, kuris šiandien sėdi soste, - puikiausias Imperatoriaus 
marionetės pavyzdys. Jis paklūsta kiekvienam Čeno žodžiui ir įsi- 
vaizduoja esąs svarbus vyriausybės asmuo. Rūmai, Imperijos gy- 
venimo peripetijos - jam tai tik žaisliukai kažkokiame fantastiniame 
žaidime. | 

Kas man dabar belieka? Gaalis išskrido į Terminusą, ir aš likau 
visai vienas. Kartais paskambina Vanda. Žvaigždžių Pakraštyje dar- 
bai vyksta sėkmingai. Per pastaruosius dešimtį metų prie Vandos ir 
Stetino prisijungė dar kelios dešimtys mentalininkų. Jų galia vis 
stiprėja. Būtent tie neeilinių gebėjimų žmonės, kurie rengėsi išskristi 
į Zvaigždžių Pakraštį - mano slaptą Antrąjį Fondą, - privertė Lin 
Čeną ir jo Komitetą išsiųsti enciklopedininkus į Terminusą. 

Labai ilgiuosi Vandos. Jau daug metų jos nemačiau... nesėdė- 
jau šalia, nelaikiau už rankos. Kai Vanda išvyko (nors aš pats jos to 
paprašiau), maniau, nei dienos be jos neištversiu. Turbūt tai buvo 
pats sunkiausias ir skausmingiausias sprendimas mano gyvenime. 
Nieko nesakiau Vandai, bet vienu metu jau maniau atsisakyti savo 
Plano. Vandai su Stetinu būtinai reikėjo išvykti į Žvaigždžių Pakraš- 
tį, antraip, Antrojo Fondo idėja nebūtų pavykusi. Tokios buvo psi- 
choistorijos prognozės. Vadinasi, galiu pasiteisinti, jog tai nebuvo 
asmeniškai mano sprendimas. 

Aš vis dar kiekvieną dieną ateinu čia, į savo kabinetą Psichois- 
torijos Projekto pastate. Prisimenu tuos laikus, kai čia ir dieną, ir 
naktį šurmuliavo žmonės. Kartais atrodo, jog girdžiu jų balsus - 
savo artimųjų, studentų, bendradarbių... Deja, kabinetai tušti ir ne- 
bylūs. Tuščiuose koridoriuos girdisi tik girgždančių mano invalido 
vežimėlio ratų aidas. | 

Turbūt reikia sugrąžinti pastatą Universitetui. Bet man sunku 
su juo išsiskirti. Čia tiek daug gyvų prisiminimų. 

Dabar man beliko tik mano Pagrindinis Radiantas. Tai prietai- 
sas, kurio pagalba galima ištyrinėti psichoistorines prielaidas, iš- 
analizuoti bet kokią mano Plano lygtį, - viskas čia, šitame ste- 

buklingame juodame kube. Kai sėdžiu čia ir laikau rankose šitą ma- 
žą, iš pirmo žvilgsnio neišvaizdų prietaisą, man taip norisi jį paro- 
dyti R. Denielui Olivo... 

Bet aš vienas. Tereikia spustelėti mygtuką, ir kabinetas paskęsta 
tamsoje. Tada aš atsilošiu krėsle, Pagrindinis Radiantas atgyja, ir 
aplink mane tarsi stebuklingo šokio judesiais ima suktis lygtys. Ne- 
išmanančiam - tai tik ženklų bei skaičių sūkurys, bet man, Vandai, 
Gaaliui - tai gyva psichoistorija. 

Priešais mane, aplink mane - žmonijos ateitis. Trisdešimt tūks- 
tantmečių chaoso, sutalpinto į vieną tūkstantmetį... 

O štai šita dėmelė, kuri sulig kiekviena diena spindi vis ryškiau, 
- tai Terminuso lygtis. O štai čia... čia nieko negalima pakeisti... tai 
Trantoro lygtis. O štai ir jis... taip, tai tikrai jis, tyliai, bet tolygiai 
šviečiantis vilties žiburėlis - Žvaigždžių Pakraštys! 

Štai jis - mano viso gyvenimo darbas! Mano praeitis... ir žmoni- 
jos ateitis. Fondai. Tokie nuostabūs, tokie gyvi. Ir niekas negalės... 

Dorsa! 


HARIS SELDONAS - ...Rastas negyvas Strilingo Universitete 
savo kabinete 12069 G.M. (1- ieji mūsų eros metai). Tikriausiai 
profesorius iki paskutinės gyvenimo akimirkos dirbo su psichois- 
torijos lygtimis - rankoje jis laikė suspaudęs Pagrindinį Radiantą. 

Šitą prietaisą Selonas testamentu paskyrė savo darbuotojui 
Gaaliui Dornikui, kuris neseniai emigravo į Terminusą... 

Seldono palaikai buvo išsklaidyti kosmose. Toks buvo profe- 
soriaus noras, taip pat išsakytas testamente. Gedulingos pamaldos 
Trantore buvo kuklios, nors jose dalyvavo pakankamai daug 
žmonių. Verta pastebėti, jog čia buvo ir Hario Seldono bičiulis, 
buvęs Imperijos Ministras Pirmininkas Edas Demerzelis. Trantore 
jis nesirodė po savo atsistatydinimo ir paslaptingo dingimo. Po 
gedulingos ceremonijos Visuomenės Saugumo Komitetas mėgino 
surasti Demerzelį, tačiau jų pastangos buvo nesėkmingos... 

Vanda Seldon, profesoriaus Hario Seldono anūkė, gedulingo- 
je ceremonijoje nedalyvavo. Žmonės kalbėjo, jog mergina skaus- 
mingai išgyvena netektį, todėl norėjo išvengti smalsių žmonių 
žvilgsnių. Lig šiolei niekas nežino, kur ji buvo ceremonijos metu 
ir po to. 

Kalbama, jog Haris Seldonas išėjo iš gyvenimo taip, kaip ir gy- 
veno, - profesorius mirė tarp ateities, gaubusios jį iš visų pusių... 


GALAKTIKOS ENCIKLOPEDIJA 

Beveik 40 metų įžymusis Aizekas 
Azimovas stebino pasaulio 
skaitytojus savo "Fondo" knygomis, 
kuriose Veiksmas vyksta daugybėje 
planetų ir tęsiasi tūkstančius metų. 
Pažymėtina, jog romanas "Pakeliui 

į Fondą" rašytojo užbaigtas prieš 
pat mirtį 1992-ųjų balandį. 


Haris Seldonas, Aizeko Azimovo 
alter ego, psichoistorijos kūrėjas, 
gerasis žmonijos genijus, randa 
būdą kaip išsaugoti Galaktikos 
civilizaciją... 


"Fondo" epopėja - 
Zymiausia mokslinės 
fantastikos serija. 

